ועדת הכנסת, כנסת 24, פרוטוקול מספר 18, 2021-09-12 10:30

ניר אורבך: אני מתכבד לפתוח את דיון ועדת הכנסת.

ניר אורבך: היום יום ראשון, ו' בתשרי התשפ"ב, 12 בספטמבר 2021.

ניר אורבך: שלום לכם.

ניר אורבך: גמר חתימה טובה לכולם.

ניר אורבך: מבחינתנו היום זה באמת יום חשוב לעבודת הממשלה והכנסת.

ניר אורבך: שוב, צר לי שגם הבוקר אנחנו פותחים את הוועדה ללא יכולת של האופוזיציה להצביע איתנו.

ניר אורבך: נתבקשתי על ידי יושבת-ראש הקואליציה להגיד שוב, שככל שיימסרו היום שמות לוועדות השונות אז יושב-ראש הכנסת יפתח את המליאה לפי הצורך.

יצחק פינדרוס: אנחנו לא רוצים להטריח אותו.

ניר אורבך: זאת הבחירה של האופוזיציה.

ניר אורבך: שבנו וביקשנו וחזרנו וביקשנו אבל לא נענינו.

ניר אורבך: יש עוד חלק מחברי האופוזיציה - - -

מאיר פרוש: אתה יודע לנמק את הסיבות למה לא נענית?

יצחק פינדרוס: תנחומיי.

מאיר פרוש: אתה יודע לנמק את הסיבות?

מאיר פרוש: תנמק אותן בתוך הפרוטוקול.

מאיר פרוש: הרי אתה רוצה את הפרוטוקול - - -

שמחה רוטמן: אנחנו סומכים עליך שתציג את הסיבות.

מאיר פרוש: אתה רוצה פרוטוקול כדי לומר שאתה מביע צער מטעם ובשם יושבת-ראש הקואליציה, תסביר גם את הנימוקים למה לא.

ניר אורבך: גם הערתך, חבר הכנסת פרוש, נרשמה בפרוטוקול.

מאיר פרוש: כדי שיהיה איזון מסוים בתוך הפרוטוקול.

ניר אורבך: אתן לכל אחד לדבר, כמובן.

ניר אורבך: אני מבקש לאפשר לי להמשיך.

מאיר פרוש: אז שיירשם שאמרנו שברור לכולם מדוע אנחנו מתנהגים ככה.

ניר אורבך: בסדר.

ניר אורבך: גם ברור לכולם.

ניר אורבך: ושוב, הערתך נרשמה לפרוטוקול.

ניר אורבך: שבנו וביקשנו, וחזרנו וביקשנו, אבל לא נענינו.

ניר אורבך: וכמו שאמרתי, יש חלק מחברי האופוזיציה שעדיין חושבים שהם יצליחו להפיל את הממשלה הזאת אם הם לא ייקחו חלק בתהליך הדמוקרטי.

ניר אורבך: אבל הממשלה הוקמה, חבר הכנסת פינדרוס, בהמשך לשיחה שלנו ביום חמישי.

יצחק פינדרוס: אני לא טוען שהיא לא לגיטימית, אני טוען שאין.

יצחק פינדרוס: הפוך, אני רוצה שתהיה ממשלה גם לא לגיטימית, לפחות שתהיה ממשלה.

יצחק פינדרוס: אני רוצה שתהיה ממשלה, לגיטימית או לא, שתהיה.

ניר אורבך: הממשלה הוקמה והכנסת מתפקדת, ואתם כרגע נשארים מאחור.

ניר אורבך: אני מבקש לחזור ולציין את מה שאני חוזר ואומר כבר ימים רבים, האופוזיציה בוחרת במודע לא להשתתף בעבודה הפרלמנטרית החשובה של הוועדות.

ניר אורבך: אני רוצה להגיד עוד משהו, וזה בהמשך לציוצים של חבריי מיום חמישי, הטענות שנשמעות מערבבות - - -

אבי מעוז: בהמשך למה?

ניר אורבך: לציוצים.

אבי מעוז: מה זה ציוצים?

שמחה רוטמן: לפחות לצייץ עוד נותנים לנו, אל תפריע.

ניר אורבך: שמחה יסביר לך אחר כך.

אבי מעוז: למה אתה קורא לנו ככה?

אבי מעוז: אנחנו מצייצים אנחנו?

שמחה רוטמן: אתה לא.

יצחק פינדרוס: יש לי טלפון כשר, אין לי שם טוויטר, אז אולי תגיד מה - - -

קריאות: - - -

מאיר פרוש: ולי גם אין, ואני לא יודע בדיוק מה יש לעשות כדי שיהיו ציוצים כאלה.

שמחה רוטמן: אני מצייץ בשביל כולכם.

ניר אורבך: בדיוק, חבר הכנסת רוטמן יסביר לכם אחרי זה, הוא מומחה לזה.

ניר אורבך: ושם הטענות שנשמעו מערבבות בין העניינים המהותיים לעניינים הפוליטיים.

ניר אורבך: הייתי מבקש מכם, אני יודע שהבקשה מן הסתם לא תתקבל, אבל הגיע הזמן להוציא את הטיעונים המגוחכים של ממשלת שמאל מסל הטיעונים שלכם.

ניר אורבך: גם אם תמשיכו להגיד את זה, וגם אם תמשיכו את קמפיין הרשתות שלכם, לא תצליחו לשנות את העובדה שמדובר בממשלת אחדות עם ראש ממשלה ימני.

ניר אורבך: באנו לעשות טוב לעם ישראל ולמדינת ישראל.

גלית דיסטל אטבריאן: איך אחדות אם 33 מנדטים אינם?

ניר אורבך: גלית, אני אתן לך - - -

גלית דיסטל אטבריאן: אבל היוהרה הזאת, היוהרה.

ניר אורבך: חברת הכנסת דיסטל, אני אתן לך, תקשיבי.

גלית דיסטל אטבריאן: חוסר המודעות.

ניר אורבך: אני רוצה להגיד דבר אחד.

ניר אורבך: תצאי מהראש של הוועדה המסדרת, כי הדיונים פה הם אחרים.

גלית דיסטל אטבריאן: אני לא אצא משום ראש.

ניר אורבך: מבחינת ניהול הדיון.

גלית דיסטל אטבריאן: אני לא אצא משום ראש.

גלית דיסטל אטבריאן: אל תגיד יותר ממשלת אחדות.

ניר אורבך: אני אגיד מה שאני רוצה.

גלית דיסטל אטבריאן: לא כשאתם מדירים חצי עם, את האחים שלכם.

ניר אורבך: אני אגיד מה שאני רוצה, ואת תגידי מה שאת רוצה.

גלית דיסטל אטבריאן: האליטה הסרוגה חברה לאליטה החילונית - -

ניר אורבך: לפחות לדברים שלי - - -

גלית דיסטל אטבריאן: - - ולמוסלמים האנטי-ציוניים.

ניר אורבך: עכשיו אני מבקש דבר אחד, אנחנו מנהלים פה דיון ענייני ומכובד, ואני אתן לך להגיד כל מה שאת רוצה, אז בבקשה לא להפריע כשמישהו אחר מדבר.

ניר אורבך: תבקרו אותנו, תחלקו עלינו, זהו תפקידכם, אבל תמלאו אותו כמו שצריך.

ניר אורבך: וכעת אני פונה לחבריי מהימין בקצרה.

ניר אורבך: הימין האידאולוגי מתחלק לשניים, החלק האחד שמטפס על עץ מחודד וגבוה ולא רוצה לרדת ממנו.

אבי מעוז: מערכת הבחירות התחילה?

ניר אורבך: לא במערכת הבחירות, חבר הכנסת מעוז, לא במערכת הבחירות.

אבי מעוז: אני רק רוצה להבין אם הממשלה הולכת לפזר את הכנסת.

ניר אורבך: אני אסיים ותכף תבין.

ניר אורבך: וגם לך אני משתדל אף פעם לא להפריע, אני מבקש ממך גם לא מפריע לי.

אבי מעוז: מאה אחוז.

ניר אורבך: לא במערכת הבחירות ולא עכשיו.

אבי מעוז: אסור קריאות ביניים?

ניר אורבך: אני מבקש שלא.

ניר אורבך: אתה רוצה, אני לא אעשה לך חס וחלילה שום דבר, אני רק מבקש.

אבי מעוז: מאה אחוז, בסדר.

ניר אורבך: אתה יכול לא לכבד את הבקשה.

ניר אורבך: לא במערכת הבחירות ולא עכשיו.

ניר אורבך: הימין הזה מטפס על עץ ומצייץ – אחרי זה חבר הכנסת רוטמן יסביר מה זה – עם אידיאולוגיה חסרת פשרות, שמפספסת את קידום השקפת עולמה בצורה שמוותרת על היכולת לקדם את מה שהיא מאמינה בו.

ניר אורבך: אידיאולוגיה שרואה רק את העקרונות לנגד עיניה, ולא כיצד משיגים אותם.

ניר אורבך: החלק השני הוא בעל אידיאולוגיה בלתי מתפשרת, אבל גם עם ראייה מורכבת, אשר מבין שכורח המציאות מאפשר לו ליצור שיתופי פעולה ושיח אחר, שיודע שחלק מהותי מהאידיאולוגיה שלו לא יכול להיות מיושם בשנים הקרובות.

ניר אורבך: כמו שאגב לא יושם גם בממשלות יותר ימניות, אבל יודע שהדבר הגדול הזה מדינת ישראל, ראשית צמיחת גאולתנו, מאפשר לו להתקדם ולקדם את המדינה ולהשפיע על זהותה ואופיה, ולא להישאר בצידי הדרך ולזרוק עליה אבנים.

ניר אורבך: השאלה היא תמיד מה אנחנו רוצים להיות.

ניר אורבך: אלה שמקדמים את האידיאולוגיה שלנו בדרכים מורכבות ומגוונות, לפעמים קצת איטיות יותר אבל בהליכה והתקדמות מתמדת, או להיות אלו שיודעים לדקלם אותה, אבל בוחרים לצעוק במקום לעשות.

ניר אורבך: לאחר שהבעתי את הקשיים שלי חשוב לי לברך את העוסקים בבניית חוק התקציב וחוק ההסדרים.

ניר אורבך: החוק מגיע לדיון בוועדה אחרי שעבר לא מעט דיונים, ויכוחים, ושינויים, בדרך כלל מאחורי הקלעים.

ניר אורבך: רצינו להגיע הפעם לוועדה עם כמה שיותר הסכמות לפני הדיונים בוועדה, עם הוצאת רפורמות בהסכמה מתוך ההסדרים עוד לפני ההגעה לכאן.

ניר אורבך: על חלק מהמחלוקות מן הסתם שמעתם ועל חלק לא.

ניר אורבך: נעשתה עבודה מאומצת על מנת שנגיע לכאן, סיעות הקואליציה, לדיון בפיצול החוק לוועדות השונות, מאוחדים, עניינים, ועם יכולת להתחיל ולעבוד.

ניר אורבך: ישבנו עם ראשי הוועדות השונות, ראשי הסיעות, שרי ממשלה וחברי כנסת.

ניר אורבך: אני מודה לכולם על הנכונות, על היכולת למצוא פשרות ולהצליח, וגם לשמור על העקרונות שלנו כשזה מגיע לזה.

ניר אורבך: שוב, אני מצטער שלא נוהל סיג ושיח עם האופוזיציה.

ניר אורבך: אבל אנחנו לא יכולים להושיב אתכם בכוח לשולחן הדיונים.

ניר אורבך: אני רוצה להודות ליושב-ראש הכנסת מיקי לוי על העבודה הקשה, ועל העמידה על כך שחוק ההסדרים צריך להיות הגיוני.

ניר אורבך: מיקי הוא בעל מקצוע, הוא לא חבר כנסת חדש, הוא יודע את העבודה, יש לו עקרונות, והוא שם את אזרחי ישראל לנגד עיניו.

ניר אורבך: אני רוצה להודות גם לעורכת דין שגית אפיק יועמ"שית הכנסת על העבודה המאומצת.

ניר אורבך: גם כשאנחנו חלוקים הכול תמיד נעשה באופן מכבד ומקצועי.

ניר אורבך: הפיצול היום הוא תחילת העבודה.

ניר אורבך: ישנם דברים שהדיון לגביהם עדיין לא מוצה, ולכן נמשיך בעבודה קשה גם בוועדות כדי ליצור חוק נכון, בריא, ויעיל לכלל החברה הישראלית.

ניר אורבך: אנחנו רק בתחילתה של הדרך.

ניר אורבך: עכשיו לכמה עניינים טכניים.

ניר אורבך: אנחנו נחלק את הנושאים בצורה הבאה - - -

מאיר פרוש: ביקשתי רשות דיבור להתייחס למה שאמרת עכשיו.

ניר אורבך: אמרתי שאתן לכולם לדבר.

מאיר פרוש: לפני שניכנס לעניין.

ניר אורבך: אני רק נותן עוד כמה פרטים טכניים על זה, ואני אתן לכם לדבר.

ניר אורבך: הנושאים יחולקו בצורה הבאה: נתחיל מהנושאים שעליהם אין מחלוקות בתוך הקואליציה ומול הייעוץ המשפטי, כי הגענו להסכמות, ונמשיך לנושאים בהם עוד יש להמשיך לדון.

ניר אורבך: כמו שסוכם בין הקואליציה לאופוזיציה, הדיונים יימשכו עד השעה תשע בערב, והחל מהשעה תשע יהיו הצבעות על כל סעיף וסעיף.

ניר אורבך: חשוב לי במיוחד היום להשתדל לא להגביל בזמן את הדוברים, לתת לכל אחד להביע את דעתו בכבוד.

ניר אורבך: אני מבקש שהוועדה תתנהל בצורה מכובדת ומכבדת, שנשמע אחד את דברי השני, שנקשיב, שנחלוק, ונבקר בכבוד.

ניר אורבך: מאחר שאני מעריך שזה באמת יהיה יום עם לא מעט חילוקי דעות, אני מבקש לסיים דווקא בבקשתו של רבי אלימלך מליז'נסק: אדרבה, תן בליבנו שנראה כל אחד מעלת חברינו ולא חסרונם, ושנדבר כל אחד את חבירו בדרך הישר והרצוי לפניך, ואל יעלה שום שנאה מאחד על חברו חלילה.

ניר אורבך: בוקר טוב.

ניר אורבך: כעת ניתן אפשרות לדוברים שנרשמו.

ניר אורבך: חבר הכנסת אבי מעוז, בבקשה.

אבי מעוז: תודה.

אבי מעוז: אני רוצה לעשות הקדמה, ולאחר מכן אם אתה יכול, חבר הכנסת אורבך, אם אתה יכול לפרט באיזה נושאים אין מחלוקת בקואליציה ואתה מביא אותם בהתחלה, ועל איזה נושאים עדיין יש מחלוקות בתוך הקואליציה, כי זה יעזור לנו להיערך להמשך היום.

אבי מעוז: אז אני אשמח אם תוכל בהזדמנות לבטא את זה.

אבי מעוז: אנחנו בשבוע שחל בו יום הכיפורים ויש את תפילת כל נדרי, תפילה נפלאה שאנחנו מתחילים איתה את יום הכיפורים.

אבי מעוז: ואנחנו אומרים "על דעת המקום ועל דעת הקהל, בישיבה של מעלה ובישיבה של מטה אנו מתירין להתפלל עם העבריינים", וזה נפלא.

אבי מעוז: ואני אדבר על עצמי.

אבי מעוז: כל שנה מחדש כשאני מתקרב ליום הכיפורים אני רואה את עצמי שאני כלול בכלל העבריינים.

אבי מעוז: ואני מחפש בעצמי כל הזמן מה הן העבירות שעוד ניתן לתקן עד יום הכיפורים.

אבי מעוז: לא שאני כלול בקהל בלא עבירות ולא עבריין, אלא שאני הוא העבריינים שאליהם מכוונת התפילה הזאת.

אבי מעוז: אני מציע לכל אחד מאיתנו לנהוג ככה.

אבי מעוז: אנחנו באמת בענווה גדולה, יש לנו הרבה הרבה עבירות מאחורינו.

אבי מעוז: אני מדבר בעיקר על עבירות שבין אדם לחברו, ואנחנו עליהם הולכים לבקש סליחה ומחילה, ואנחנו גם בטוחים מצד שני שאנחנו ניסלח על ידי הקדוש ברוך הוא בדין ונצא זכאים בדין.

אבי מעוז: אבל הגישה הנכונה היא שאנחנו העבריינים.

אבי מעוז: ומתוך הגישה הזאת, שבאמת אנחנו מנסים לבדוק את עצמנו כל הזמן, אנחנו מנסים לבדוק איפה לא היינו בסדר אני מנסה לתת איזושהי פרספקטיבה למהלכים שקורים פה בין הקואליציה לבין האופוזיציה.

אבי מעוז: אז זה נכון, כמו שאמרת, ניר, נכון, קמה ממשלה, אנחנו לא מכחישים את העובדות, אנחנו לא חיים בעולם מדומיין, קמה ממשלה.

אבי מעוז: ותעזוב כרגע את הצורה שבה היא קמה, האם היא קמה מתוך עבריינות במובן הזה של הציבור, במובן הזה של גניבת הקולות.

אבי מעוז: אני לא מתייחס לדבר הזה.

אבי מעוז: יש ממשלה בישראל, ויש ראש ממשלה בישראל, ויש שרים בישראל, ויש קואליציה בישראל.

אבי מעוז: אחת הבעיות הגדולות היא שהקואליציה חושבת שהיא יכולה לנהל את המדינה בלי אופוזיציה.

אבי מעוז: והיא רוצה לעשות לעצמה חיים קלים, היא יודעת שהיא מצויה באיזשהו מצב של קרעי תרנגולת, כי החיבורים שם בקואליציה לא טבעיים.

אבי מעוז: הקצוות הם יותר מדי קצוות בשביל להגיד שהחיבור הוא טבעי, ולכן היא מעדיפה לסדר לעצמה מצע נוח בתוך הכנסת כדי שהיא תצליח להעביר את כל מה שהיא רוצה להעביר.

אבי מעוז: בנקודה הזאת אנחנו האופוזיציה לא מוכנים לשחק את המשחק.

אבי מעוז: עכשיו אתה יכול לקרוא מכאן ועד הודעה חדשה, אתה יכול לקרוא לנו: אני קורא לכם, תבואו ותצטרפו למשחק הדמוקרטי.

אבי מעוז: המשחק לא דמוקרטי כי יצרתם כללי משחק לא דמוקרטיים.

אבי מעוז: למה המשל דומה?

אבי מעוז: למה הדבר דומה?

אבי מעוז: הדבר דומה לכך שהגעת לסדרת גמר ב-NBA, ואז שולחים שופטים למגרש כשכולם יוצאי אחת הקבוצות.

אבי מעוז: אומרת הקבוצה השנייה לעצמה: תשמע, זה משחק מכור.

אבי מעוז: מה היא יכולה לעשות כשהמשחק מכור?

אבי מעוז: הדבר היחידי שהיא יכולה לעשות, שלעולמי עד ייזכר שהאליפות שזכתה הקבוצה השנייה היא אליפות מכורה מראש, וזה מה שאנחנו עושים, אז היא לא מופיעה על המגרש.

אבי מעוז: אז היו ארבעה ניצחונות טכניים, ואז הקבוצה ההיא תזכה באליפות, אבל המשחק מכור מראש.

אבי מעוז: ולעולמי עד ייזכר שהאליפות הזאת היא אליפות מכורה מראש.

אבי מעוז: זה מה שאנחנו עושים.

אבי מעוז: הפכתם את המשחק למכור מראש.

אבי מעוז: אין לנו שום סיכוי כשבוועדת הכספים יושבים שני נציגים מהליכוד – שהוא מבטא את רוב העם, הוא המפלגה עם מספר המנדטים הרב ביותר בכנסת בהפרש אדיר לעומת זאת שבאה אחריה – ונתתם לליכוד שני נציגים בדיוק כמו למשותפת, כביכול מהאופוזיציה, והרסתם את המשחק.

אבי מעוז: זה משחק מכור מראש בוועדת הכספים.

אבי מעוז: אין לנו מה לשבת שם.

אבי מעוז: עכשיו זה כל כך פשוט לעין כל.

אבי מעוז: אתה יודע שכשספר תורה נפסל או שיש חשש שספר תורה נפסל מביאים את ספר התורה לילד: בוא תגיד מה כתוב פה.

אבי מעוז: אם הוא יודע לקרוא נכון מה כתוב בספר התורה אז זה כשר.

אבי מעוז: אם הילד יודע לקרוא נכון אות אחת שהתעוותה קצת או שהתחברה קצת זה כשר.

אבי מעוז: תביאו את הסיטואציה הזאת לפני ילדים, כל ילד יגיד לך שזה דבר מעוות.

אבי מעוז: כל ילד אפילו בגיל צעיר מאוד יגיד: רבותיי, אין פה צדק.

אבי מעוז: איך הילדים אומרים?

אבי מעוז: זה לא כוחות.

אבי מעוז: אתם יצרתם סיטואציה שזה לא כוחות.

אבי מעוז: מה אתם רוצים?

אבי מעוז: איזה כלי פרלמנטרי נשאר לנו כדי להביע את עמדתנו כשאנחנו חושבים שזוהי עמדה שמבוטאת לפחות ב-95% מהעם.

49%.

אבי מעוז: 49% מהעם, סליחה.

אבי מעוז: נכון, אתה צודק.

אבי מעוז: 49%, 48% מהעם.

יצחק פינדרוס: לא, אנחנו יותר מ-49%, כי ההבדל הוא יותר.

יצחק פינדרוס: אבל בוא נגיד שזה רק 49%.

אבי מעוז: עזוב, אני לא נכנס עוד פעם.

אבי מעוז: זה לא משחק, זה לא כוחות.

אבי מעוז: כל ילד בדעה של ילד, לא בדעה של מבוגר, אני לא מדבר על מבוגרים.

אבי מעוז: נכון, אפשר להסביר כל דבר, אפשר לעשות מניפולציה משפטית, מניפולציה פוליטית, אפשר לעשות את זה מהבוקר עד הערב וגם בלילה, אבל מה שכל ילד רואה, תביא את זה לכל ילד, הוא יגיד: המלך הוא עירום.

אבי מעוז: הוא יגיד: רבותיי, זה לא כוחות.

אבי מעוז: אז הוא לא משחק במשחק הזה.

אבי מעוז: כשאתה מראש נכנס למשחק שזה לא כוחות אז אנחנו לא משחקים במגרש הזה.

אבי מעוז: אין לנו כלי אחר.

אבי מעוז: אין לנו כלי אחר לבטא את מה שאנחנו חשים.

אבי מעוז: עכשיו אנחנו חשים שאנחנו מנסים לבטא את רחשי הלב של העם שבחר בנו, העם שבשדות.

אבי מעוז: לכן אני אומר שהקריאות שלכם הן קריאות, הכול בסדר, הלכו חברי כנסת, הגישו בג"ץ, הבג"ץ אמר לכם: תציעו הצעות.

אבי מעוז: נכון, הבג"ץ אמר לכם: תמשיכו להציע הצעות.

אבי מעוז: תשמע, זה לא עניין של בג"ץ, זה עניין של קצת הבנה.

אבי מעוז: בוא, הלכתם רחוק רחוק רחוק מאוד ומדיי במהלך שפתחתם מול האופוזיציה, אז אל תצפו להתנהגות אחרת של האופוזיציה.

אבי מעוז: ואנחנו באמת משתדלים להיות במשחק הזה, ואנחנו רוצים לחזור כמה שיותר מהר לשלטון, אבל בוא נשחק משחק הוגן.

אבי מעוז: זה לגבי ההשתתפות שלנו.

אבי מעוז: ואני מבין שהיום אנחנו גם לא יכולים להשתתף בהצבעות, אז זה בכלל משחק מצוין.

אבי מעוז: אבל זה יירשם לכם לדיראון עולם, זה יירשם לכם שהאליפות שזכיתם בה, וניהול הקואליציה שזכיתם בה, והממשלה שזכיתם בה היא ללא קרב.

אבי מעוז: ניצחון טכני.

אבי מעוז: זכיתם, מצוין, לא היה שום קרב.

אבי מעוז: לא הבאתם את זה לקרב אמיתי.

אבי מעוז: ועכשיו אני חוזר לדבר על הנושא שמאוד מטריד אותי, שלשמו אני פה בכנסת, בין היתר לשמו, זה פרק כ': מערך הכשרות.

אבי מעוז: כי, תראה, את המעט שאנחנו יכולים לעשות זה שאנחנו באים לפה ומדברים ואומרים את הדברים, ואנחנו אומרים אותם.

אבי מעוז: כבר כמה פעמים אני אמרתי והתייחסתי לנושא הזה, ייעול מערך הכשרות.

אבי מעוז: הייתי מאוד מעוניין לדעת האם הפרק הזה הוא אחד הפרקים שיש בו עדיין מחלוקות בתוך הקואליציה, או שבקואליציה אין מחלוקות בעניין הזה, וזה ברור לקואליציה שהיא הולכת להעביר את זה.

אבי מעוז: ואני מזכיר שוב את אמירותיי לשעבר לפני שבוע ובשבוע שעבר ולפני שבועיים, אני רק מקריא את הדברים שכתבה היועצת המשפטית של הכנסת, שהם ברורים, הם אינם משתמעים לשתי פנים, ואני חוזר ומבקש מכם.

אבי מעוז: תראה, הרי אחד הדברים שניסיתם לשכנע אותנו, אמרתם: תבואו לוועדות, תשתתפו בוועדות, תגידו מה שתגידו, אתם גם יכולים לשכנע חברים מהקואליציה.

אבי מעוז: ואמרנו לכם: כן, בסדר.

אבי מעוז: אבל מכיוון שאתם יודעים את כללי המשחק החדשים, כשלנו כבר אין אפילו את האפשרות להצביע, אז אתם לא באים לשמוע את חברי האופוזיציה.

אבי מעוז: אתם נמצאים שניים-שלושה חברי קואליציה, וזהו, ואנחנו מדברים אל הפרוטוקול, אנחנו מדברים אל המיקרופונים, אנחנו מדברים אל דברי ימי הכנסת.

אבי מעוז: בכל אופן, אני אומר עוד פעם, היועצת המשפטית לכנסת כתבה לנו: התיקון יוצר מהפכה של ממש בהסדרת תחום הכשרות, מסדיר עיסוק, וקובע הסדרים חדשים מורכבים תוך שינוי מעמדם של רבני ערים והרבנות הראשית.

אבי מעוז: אין קשר לתקציב, ולא ברור מדוע זה נכלל בחוק ההסדרים.

אבי מעוז: מומלץ לפצל להליך חקיקה רגיל.

אבי מעוז: אני קורא לכם, לפחות בפרק הזה, אני לא מתייחס ליתר הפרקים, יש שם עוד הרבה דברים אבסורדיים, אבל אני לא מתייחס אליהם, בפרק הזה אני קורא לכם, תפצלו את זה, תעבירו את זה להליך חקיקה רגיל.

אבי מעוז: הוא לא קשור לחוק ההסדרים.

אבי מעוז: אני קורא לכם להעביר את זה להליך חקיקה רגיל.

אבי מעוז: כמובן שאם לא תעבירו, אני חוזר על מה שאמרתי פעם קודמת, אנחנו נשקול לפנות לערכאות.

אבי מעוז: תודה רבה וגמר חתימה טובה.

ניר אורבך: תודה רבה, חבר הכנסת אבי מעוז.

ניר אורבך: חברת הכנסת גלית דיסטל, בבקשה.

גלית דיסטל אטבריאן: אני רוצה לומר לך, ניר יקר, שזאת איננה ממשלה אחדות, וזאת איננה ממשלה ימנית, וזאת גם ספק ממשלה ציונית, וזאת לבטח לא ממשלה דמוקרטית.

גלית דיסטל אטבריאן: ועכשיו אני אפרט.

גלית דיסטל אטבריאן: לגבי האחדות, מה שאנחנו רואים כאן זה אליטה סרוגה שחברה לאליטת שמאל, הצטרפה לכוח הערבי מוסלמי, ברובו לא פוסט-ציוני, אלא אנטי-ציוני, והחרימה את האחים שלה.

גלית דיסטל אטבריאן: החרימה את המרכז הלאומי, אנחנו קוראים לו ביביסטים – זה מצחיק אותי, כאילו שמדובר בכת – אלא שמדובר בקבוצה הפוליטית הכי גדולה בישראל.

גלית דיסטל אטבריאן: והקבוצה הזו, שמחזיקה את הלאומיות, ומחזיקה את הסנטימנט היהודי והציוני על כתפיה, ספינת האם הזאת מוחרמת.

גלית דיסטל אטבריאן: כשאתם אומרים אחדות זה לא שאתם מתנגדים לנו, אתם מתכחשים לקיומנו.

גלית דיסטל אטבריאן: יש פה אלמנט כל כך מכעיס, והזעם שאתה לגלגת עליו, על הצייצנים ברשתות וברחוב, זהו זעם אותנטי של הרוב הציוני בישראל, שכרגע נמצא לא כשיר ולא ראוי לשבת עם מר ניר אורבך, בניגוד למנסור עבאס, בניגוד לטיבי ועודה שתומכים בכם מבחוץ.

גלית דיסטל אטבריאן: אנחנו לא ראויים, הם כן.

גלית דיסטל אטבריאן: מה שעשיתם פה הוא מהלך חברתי סוציולוגי כל כך אסוני, כל כך רדיקלי, שאת האדים שלו אנחנו נרגיש עוד עשרות שנים קדימה.

גלית דיסטל אטבריאן: אתם לא ריסקתם את נתניהו, אתם לא ריסקתם את הליכוד, אתם ריסקתם את הגוש הלאומי בעבור אתנן לאדם שישב ושיקר יומיים לפני שהוא הפך לראש ממשלה.

גלית דיסטל אטבריאן: שיקר ואמר שהוא לעולם לא ישב עם לפיד, וראו זה פלא, הוא מוצא את עצמו מחובק עם אחמד טיבי.

גלית דיסטל אטבריאן: אז זאת לא ממשלת אחדות, אל תקראו לה ממשלת אחדות, אל תכחידו אותנו, אל תכחישו את קיומנו.

גלית דיסטל אטבריאן: אתם עושים פה מעשה נבלה שההשלכות שלו הן לשנים קדימה.

גלית דיסטל אטבריאן: אתם כל הזמן מדברים על חברה משוסעת, על חברה מפולגת, על חברה שכבר לא מצליחה למצוא מכנה משותף.

גלית דיסטל אטבריאן: בעודכם מדברים נורא יפה ובצורה נורא מנומסת ומקושטת ומלאת פופוליזם וסיסמאות, היישר מבית היוצר של בני עקיבא, מה שאתם עושים זה לפלג אותנו בצורה הכי מזעזעת שהייתה אי פעם במדינת ישראל.

גלית דיסטל אטבריאן: זה לגבי האחדות.

גלית דיסטל אטבריאן: עצתי באמת הידידותית, לפחות תפסיקו לומר "אחדות", כי בכל פעם שאתם אומרים "אחדות" אתם מתכחשים לקיומם של 33, אם לא 40, מנדטים, אם לא 50.

גלית דיסטל אטבריאן: זה אחד.

גלית דיסטל אטבריאן: לגבי הימנית, ידע הציבור שכל החלטה שהממשלה ה-so called, ימנית הזאת מקבלת תלויה לחלוטין באופן מתמטי ואבסולוטי ברצונם הטוב של אחמד טיבי, איימן עודה, מנסור עבאס, ווליד טאהא.

גלית דיסטל אטבריאן: זוהי האמת.

גלית דיסטל אטבריאן: והיה ותתבצע כל החלטה שנוגעת לביטחון אזרחי ישראל, אשר לא תישא חן בעיניהם של האנשים שהרגע ציינתי את שמם, הממשלה הזאת נופלת תוך שנייה.

גלית דיסטל אטבריאן: ומי יודע את זה ראשון?

גלית דיסטל אטבריאן: אדון בנט.

גלית דיסטל אטבריאן: הוא יודע את, זה נמצא היטב בתודעה שלו, וכל שיקול ביטחוני שיתבצע מעתה ואילך בממשלה הזאת הוא שיקול ביטחוני שטיבי ועודה ומסור עבאס צריכים לאשר או לא לאשר.

גלית דיסטל אטבריאן: אני חושבת שרוב אזרחי ישראל מסונוורים מעט מהעובדה שחובשי כיפות קיבלו את הנהגת המדינה, והם לא מבינים שזאת הממשלה האנטי-ציונית הראשונה שקמה במדינת ישראל.

גלית דיסטל אטבריאן: היא לא לא ימנית, היא פשוט לא ציונית.

גלית דיסטל אטבריאן: היא בטח לא ימנית כשגנץ נפגש עם אבו מאזן ומתניע תהליך של היפרדות של שתי מדינות; היא בטח לא ימנית כשגלעד קריב החל את התהליך של הפיכת מדינת היהודים למדינת כל אזרחיה עם חוק השוויון; היא בטח לא ימנית או יהודית כשאנחנו רואים פעם אחר פעם שהקורבן המיידי של הממשלה הזו זאת האוכלוסייה החרדית, היקרה ללבי, אשר אני אגן עליה כל עוד נפשי בי, שהנשים שם הפכו לקורבן הראשון של ליברמן שרצה לקחת אותם עם המריצות למזבלה.

גלית דיסטל אטבריאן: ובכן, הוא הצליח, נשים שיצאו לעבוד בעבודות של המקצועות החופשיים, שהרימו ראש, נאלצות לחזור הביתה בגלל הסנקציות שאתה, מר אורבך, חתמת עליהן.

גלית דיסטל אטבריאן: סנקציות שהן באמת גזירת גורל נגד הילדים של המשפחות החרדיות, שהדעת אינה סובלת, פשוט אינה סובלת.

גלית דיסטל אטבריאן: והיא בטח לא ימנית כשאדון בנט מוותר מראש על מדיניות אין ההפתעות, מדיניות שנתניהו במשך עשר שנים עמד עליה, כי אנחנו לא מדינה וסאלית, אנחנו מדינה ריבונית, ואם נרצה להפתיע את איראן בכל תחום שהוא נתניהו עמד על זה שתהיה לנו את היכולת הזאת.

גלית דיסטל אטבריאן: בנט ויתר ביום, ביום שהוא הושבע לראשות ממשלה, נתן להם אחר כבוד.

גלית דיסטל אטבריאן: אחר כך כשהוא נפגש עם ביידן הוא ויתר גם על הזכות לדבר באופן דיפלומטי ומדיני על דבר הזה.

גלית דיסטל אטבריאן: לא מאבק מדיני יותר, ולא מאבק מבצעי יותר.

גלית דיסטל אטבריאן: על שני הדברים האלה אתם ויתרתם.

גלית דיסטל אטבריאן: הציבור לא יודע את זה, כי אתם באמת התינוק המפונק והמעורסל והמפומפם של התקשורת, שבאמת שנאה את הגוש הלאומי עד כדי כך שהיא הסכימה לקבל כל דבר, כולל את בנט שהיא שנאה רק לפני יומיים.

גלית דיסטל אטבריאן: זאת לא ממשלה ציונית וזאת לא הממשלה ימנית.

גלית דיסטל אטבריאן: ובאשר לדמוקרטית, הנאום שלך שוב, כרגיל, בסגנון עדות עידית סילמן, מנומס, רהוט.

גלית דיסטל אטבריאן: אני לא מנומסת, אני צעקנית, אני גסה, אני באמת לא מאופקת כמוך, סלח לי על זה, אבל אני לא הפכתי חצי מהעם לקישוט סוכה, וזה מה שאנחנו.

גלית דיסטל אטבריאן: אתה יכול לדבר מכאן עד טימבוקטו על הרצון שלך להביא את האופוזיציה ולייצר ביחד ממשלה ומשטר דמוקרטי תקין.

גלית דיסטל אטבריאן: הלכה למעשה אנחנו קישוטי סוכה, אנחנו קונפטי.

גלית דיסטל אטבריאן: אין שום היגיון.

גלית דיסטל אטבריאן: ואנא, הסבר בשפתך הרהוטה כשיזדמן לך, מדוע הליכוד והרשימה המשותפת נמצאים ביחסי כוחות בייצוג בוועדות חשובות כמו ועדת הכספים, אני אשמח לדעת.

גלית דיסטל אטבריאן: אני ממש אשמח לדעת.

גלית דיסטל אטבריאן: למה עוד זאת לא ממשלה דמוקרטית?

גלית דיסטל אטבריאן: מכיוון שמפלגה שפשוט נכחדה בסקרים, לא עוברת את אחוז החסימה, אפילו לא שישה מנדטים, מחוקקת חוק נגד מי שצובר כל שלושה שבועות מנדט נוסף.

גלית דיסטל אטבריאן: כרגע אנחנו כבר על 34 מנדטים.

גלית דיסטל אטבריאן: זה לא חוק נגד נתניהו, זה חוק נגד הציבור שרוצה את נתניהו.

גלית דיסטל אטבריאן: בואו נשים את הדברים על דיוקם, בואו נקרא לילד בשמו.

גלית דיסטל אטבריאן: כשאדם כגון גדעון סער, נטול תמיכה ציבורית, מרשה לעצמו לחוקק חוק נגד 33 או 34 או 35 או 40 או 50 מנדטים זאת לא דמוקרטיה, ואתה חתום על זה, כי אתה לא מפרק את הממשלה הבלתי אפשרית הזאת.

גלית דיסטל אטבריאן: מה שהם לא יעשו אתה שם מאחורי בנט.

גלית דיסטל אטבריאן: מעבר לזה, יש לנו פה ראש ממשלה, ואני לא אפסיק לומר את זה, שכפה את עצמו על הציבור.

גלית דיסטל אטבריאן: אנחנו רואים בסקרים, המפלגות היחידות ששומרות על כוחן הן מפלגות השמאל.

גלית דיסטל אטבריאן: אתה יודע למה, אדון אורבך?

גלית דיסטל אטבריאן: כי השמאל מרוצה, כי השמאל יודע בדיוק מה הוא רואה, מנדט אחד של מפלגת שמאל לא ירד.

גלית דיסטל אטבריאן: תסביר לי איך זה.

גלית דיסטל אטבריאן: אם אתם כל כך ימניים וכל כך מקיימים את ההבטחות הליבתיות שלכם, איך זה שרק השמאל שומר על כוחו?

גלית דיסטל אטבריאן: ואז קורים שני דברים, המפלגות הימניות שחברו לשמאל מאבדות את כוחן, והליכוד מטפס בצעדי ענק.

גלית דיסטל אטבריאן: בצעדי ענק.

גלית דיסטל אטבריאן: זה משקף יותר מכל את הסנטימנט הציבורי.

גלית דיסטל אטבריאן: אתה יכול לקרוא לזה ציוצים, אתה יכול לקרוא לזה השתלחות, אתה יכול לקרוא לזה מה שאתה רוצה, זוהי האמת, והאמת סופה לא רק להיאמר אלא גם לנצח.

גלית דיסטל אטבריאן: תודה רבה.

ניר אורבך: תודה רבה.

ניר אורבך: חבר הכנסת מאיר פרוש, בבקשה.

רם שפע: זה היה לגבי חוק ההסדרים?

ניר אורבך: בסדר, בסדר.

יצחק פינדרוס: לגבי נאום הפתיחה של היושב-ראש שהפסדת.

רם שפע: אני מצטער, הייתי פה בחוץ, לא הספקתי.

יצחק פינדרוס: היו שלושה חלקים, החלק הראשון לא היה קשור להסדרים, והשני גם לא, השלישי כן.

שמחה רוטמן: בוא נעשה סדר.

ניר אורבך: חבר הכנסת פרוש, בבקשה.

רם שפע: בסדר, גם זה היה ככה, אתה יודע.

מאיר פרוש: תודה.

מאיר פרוש: ברשותך, יושב-ראש הוועדה, הנאום שהכנת לעצמך – אני אומר שאתה הכנת לעצמך, ונשאת אותו כאן בפני חברי הוועדה – מיועד לאלה שנמצאים פה.

מאיר פרוש: לדעתי הוא מיועד יותר כלפי חוץ, ואולי כלפי אלה שיבואו ויטענו מה הממשלה הזאת, מה הקואליציה הזאת עשתה כדי לקרב את החלקים בכנסת שיהיו שותפים לדיונים.

מאיר פרוש: אני לא יועץ תקשורת שלך, אבל לכאורה היית צריך להמתין עם ההודעה שלך לפחות עד שחבריך לקואליציה ימלאו את הכיסאות כאן מסביב לשולחן.

מאיר פרוש: כשנשאת את דבריך לימינה יש שני נציגים בוועדה הזאת, אתה היית היחיד, וגם עכשיו אתה יחיד.

מאיר פרוש: פה ושם נכנסת עידית סילמן, אבל ליש עתיד, שיש להם שני נציגים פה בוועדה, כשאמרת את דבריך אולי היה פה אחד, עכשיו שניים לא נמצאים.

מאיר פרוש: מפלגת העבודה לא נמצאת פה ליד השולחן, מרצ לא נמצאת ליד השולחן.

יבגני סובה: למה?

יבגני סובה: למה העבודה לא? למה?

יצחק פינדרוס: נכנס, נכנס.

ניר אורבך: חבר הכנסת רם שפע.

יבגני סובה: אם כבר להיות מורה אז מורה עד הסוף, ניר, מה זה.

מאיר פרוש: סליחה, רם שפע נכנס אחרי שניר אורבך נשא נאום לאומה, ואני רוצה שהדברים האלה יכתבו בפרוטוקול.

מאיר פרוש: מרצ לא נמצאת פה; ישראל ביתנו גם לא הייתה כשנשאת את הנאום לאומה; כחול לבן לא נמצא פה; תקווה חדשה לא נמצאת פה; רע"מ, כשנשאת את הנאום היא לא הייתה פה.

יבגני סובה: אני מבקש לציין לפרוטוקול שכן נמצאים מישראל ביתנו.

רם שפע: לא הבנתי מה זה אומר.

מאיר פרוש: זה אומר שאל תצפה ואל תבקש מאיתנו שנבוא ונשתף פעולה, אנחנו נמצאים פה, האופוזיציה נמצאת פה.

מאיר פרוש: רוב האופוזיציה נמצאת פה, אבל אתם לא נמצאים ליד השולחן.

מאיר פרוש: אז כאשר אתה בא להטיף מוסר ואתה מבקש לשדר מסר שאתם בסדר, אתם בעניין, ומבקשים מאיתנו לשתף פעולה, לפעול ולעבוד ולקדם את החוקים, אנחנו נמצאים פה, ואתם לא נותנים לנו את הכלים לפעול.

מאיר פרוש: האשמת גם אותנו, וחלק מאלה שאתה מאשים אפילו לא יודעים על מה אתה מדבר איתם.

מאיר פרוש: אתה מדבר איתי על ציוצים או על רשתות.

מאיר פרוש: אתה יכול לבדוק את המכשיר שלי, אין לי דרך לעשות ציוצים ולא טוויטר, ואין לי דרך להיות מחובר לרשתות.

מאיר פרוש: על מה אתה מדבר?

מאיר פרוש: נגד מי דיברת?

מאיר פרוש: את מי אתה מאשים?

מאיר פרוש: איזה מין - - -

ניר אורבך: לא אותך.

מאיר פרוש: לא אותי?

מאיר פרוש: לא את פינדרוס?

מאיר פרוש: לא את ש"ס?

מאיר פרוש: את מי כן?

אבי מעוז: לא אותי.

מאיר פרוש: גם לא את הציונות הדתית.

מאיר פרוש: אז אל מי דיברת?

מאיר פרוש: דיברת אל עצמך?

ניר אורבך: לא, לא אל עצמי.

ניר אורבך: מי שדיברתי אליו יודע, הוא גם יגיב אחרי זה.

מאיר פרוש: מה זאת אומרת הוא יודע?

מאיר פרוש: אז איך אתה פונה?

מאיר פרוש: ואתה מבקש, ואחר כך עם זה אתה תנופף או שתשלחו את זה לבג"ץ להוכיח שאתם פניתם?

ניר אורבך: אתה מערבב כמה נושאים, אבל זה בסדר.

ניר אורבך: חילקתי את זה לכמה נושאים.

מאיר פרוש: לגופו של עניין, גם אם אין לנו דרך להצביע אנחנו נמצאים פה כדי לומר את דעתנו.

מאיר פרוש: לא נצביע כי אין לנו אפשרות להצביע.

מאיר פרוש: אני לא יודע אם ניסו כל דרך לבדוק שתהיה לנו אפשרות להצביע, אבל גם אין לנו כל עניין כאשר אין לנו אפשרות לקבל את מעמדנו בוועדות, כפי שזה כבר הוסבר בהרחבה על ידי קודמיי.

מאיר פרוש: ולכן אנחנו נראים כפי שאנחנו נראים, ואת זה כולם צריכים לדעת.

מאיר פרוש: אלה שאולי יש להם דרך להשפיע ולקבוע לקואליציה פה, אולי הם צריכים לדעת שמה שקורה פה בכנסת זה פשוט לתפוס את השלטון.

מאיר פרוש: איך אמרה חברתי זאת שיושבת לידי כאן?

גלית דיסטל אטבריאן: קוראים לי גלית.

מאיר פרוש: גלית.

מאיר פרוש: היא אמרה "ראש ממששת המנדטים", זה דבר שנקלט וחדר, והציבור יודע בדיוק שמדובר על אדם עם שישה מנדטים שצנח לו והוא ראש ממשלה, הוא תפס את השלטון, השלטון בידיו בלי שיש לו עורף ציבורי, מבלי שיש לו את הציבור שאיתו הוא יכול לדבר.

מאיר פרוש: ויש לו כרגע את המנדט, והוא עושה את מה שהוא עשה.

מאיר פרוש: אבל ודאי שבכנסת התמונה היא לא כמו שהוא יכול לצייר אותה.

מאיר פרוש: הוא יכול אולי רק לומר, יש לו את החברים מהמשותפת, יש לו את החברים מרע"מ.

מאיר פרוש: זאת המציאות, וכולנו יודעים את המציאות.

מאיר פרוש: בהמשך נתייחס לכל החוקים שנמצאים פה.

ניר אורבך: תודה רבה.

ניר אורבך: חבר הכנסת פינדרוס, בבקשה.

יצחק פינדרוס: אדוני היושב-ראש, ידידי חבר הכנסת ניר אורבך, וחבריי, אני גם לא דיברתי דברים פוליטיים באופן כללי כשהייתי ביום חמישי, וגם היום, לא זאת הייתה התוכנית.

יצחק פינדרוס: אבל אני כן רוצה להתייחס למה שאתה חוזר ואומר כשאני אומר שאין ממשלה, וצעקת לי גם בוועדה שיש חוק.

יצחק פינדרוס: גם היום חזרת על זה שיש ממשלה.

יצחק פינדרוס: מבחינה חוקית יש ממשלה בישראל, לא חולק על זה.

יצחק פינדרוס: לגיטימית או לא לגיטימית, אני לא בטוח מה לגיטימי, מה לא לגיטימי, לא רלוונטי, לא זה הדיון.

יצחק פינדרוס: אמרתי שאין ממשלה בפועל בישראל.

יצחק פינדרוס: אין ממשלה בפועל, אין ממשלה מתפקדת.

יצחק פינדרוס: וההוכחה – אמרתי לכם, לא צריך ללכת רחוק, עזוב ימין, שמאל – כשאתה קורא לממשלה עם 62 מנדטים אחדות, קשה לקרוא לזה אחדות, כי זה 62 מנדטים.

יצחק פינדרוס: זאת אומרת, אם סופרים.

ניר אורבך: 61, מה 62?

ניר אורבך: מאיפה הבאת 62?

יצחק פינדרוס: 62, 61, זה לא כל כך מעניין, מבחינתי זה אותו מספר.

רם שפע: שיקלי פרש?

ניר אורבך: לא פרש, אבל הוא לא הצביע בעד הממשלה.

עידית סילמן: אנחנו 62.

עידית סילמן: אבל היו כבר קואליציות כאלה, אתה יודע, פינדרוס.

קריאות: - - -

יצחק פינדרוס: זה פחות מאחוז, 61, 62.

יצחק פינדרוס: גם 63 זה אותו דבר.

יצחק פינדרוס: ההוכחה שאין ממשלה בישראל זה הנייר הזה.

יצחק פינדרוס: ותשאל את אנשי האוצר, הפעם האחרונה שהעבירו נייר כזה עם 62, 63 סעיפים אחרי שכבוד היושב-ראש הצליח, מפלגת העבודה, להוציא את רפורמת החקלאות, והצליח פלוני להוציא עוד עז ועוד עזה, עצם זה שלפקידים במשרד האוצר – שמחכים עשר שנים מאז 2000, סליחה, שמונה שנים, מאז 2013 – לא הייתה עדנה כזאת שהם יכולים להביא לממשלה נייר כזה.

יצחק פינדרוס: ואין שרים, כי הרי מה, המערכת הדמוקרטית, לא שאני כזה חסיד של הדמוקרטיה, היא שבאים אנשים וכל אחד מייצג חלק מהעם, ובסוף בתוך כל המערכת הזאת מורידים חלק מהדברים.

יצחק פינדרוס: להגיע עם חוק הסדרים שיש שם מעל חמישה-שישה סעיפים, אני מדבר על 10%, לא אמור להיות יותר מ-10%, והיועצת המשפטית דיברה פה על 4%.

יצחק פינדרוס: בוא נגיד שיש פה חמישה-שישה חוקים, אני מוותר, ומביאים אותם לוועדה, זאת הוכחה שאין ממשלה מתפקדת בישראל, זה מה שאמרתי.

יצחק פינדרוס: אז אמרתי ואני אומר את זה שוב, הצלחתם וכל הכבוד לכם, הדחתם את נתניהו, הוצאתם את החרדים מהקואליציה.

יצחק פינדרוס: ותאמינו לי שאני האחרון פה בשולחן שמצר על כך.

יצחק פינדרוס: לא הרגשתי בנוח לא בממשלה הקודמת ובטח שלא הייתי מרגיש נוח בממשלה הזאת.

יצחק פינדרוס: ולכן ביודעין אני שמח לא להיכנס לקואליציה כזאת.

יצחק פינדרוס: אבל הצלחתם.

יצחק פינדרוס: אבל תצליחו גם בעוד חלק אחד.

יצחק פינדרוס: חסר לכם עוד חלק אחד.

יצחק פינדרוס: אתה יודע, אתה תלמיד חכם, למדת.

יצחק פינדרוס: האחרונים מסבירים מה ההבדל בין ייאוש להפקר.

יצחק פינדרוס: בהפקר יש שני חלקים, יש הוצאה מרשות של מישהו, ולהיכנס לרשות אחרת.

יצחק פינדרוס: בייאוש זה לא יצא מהרשות כי זה לא.

יצחק פינדרוס: הצלחתם להדיח ממשלה, זה נכון.

יצחק פינדרוס: כרגע הצלחתם להדיח אותה.

יצחק פינדרוס: אין ממשלה מתפקדת, וזאת ההוכחה.

יצחק פינדרוס: זאת ההוכחה.

יצחק פינדרוס: אני אלך גם לסעיף השני שדיברת עליו.

יצחק פינדרוס: למה אנחנו מחרימים את הוועדות ולא מכניסים חברים לוועדות?

יצחק פינדרוס: וכמעט עמדו לי דמעות לקרוא את המכתב של עידית ושלך על הרצון העז.

יצחק פינדרוס: בוא, אנחנו לא מוכנים להיות חלק מההצגה בכללים שאתם קבעתם.

יצחק פינדרוס: קבעתם שיש כללים.

יצחק פינדרוס: בכללים שקבעתם זה לא בכללים האלה, כי כשיש לך 63 מנדטים – אני בכוונה אתן לכם ספייר אחד – מול 57 מנדטים, החלוקה בוועדות המהותיות, כולם, לא ועדה אחת, עזבו, כל הזמן אתם חוזרים לוועדת הכספים, עזבו את ועדת הכספים, בעבר כשעשו את זה בוועדת הכספים, אותו אלקין עם התחכום שלו נתן תשובה בוועדת הכלכלה.

יצחק פינדרוס: אבל מה לעשות, אין ממשלה, יש מין קואופרטיב של שמונה מפלגות, אז כל מפלגה אומרת: רגע, ועדת הכלכלה שייכת לי, אל תיגע בה; ועדת הפנים שייכת לי, אל תיגע בה; ועדת הכנסת שייכת לי, אל תיגע בה.

יצחק פינדרוס: אבל בסוף התוצאה היא שכשאתה נכנס לכל ועדה שתבחר בכנסת יש למפלגה עם שישה מנדטים את אותו מספר שיש למפלגה עם 30 מנדטים.

יצחק פינדרוס: אז בוועדת הכנסת זה ימינה; בוועדת הכספים זאת הרשימה המשותפת; בוועדת הכלכלה זאת רשימה אחרת.

יצחק פינדרוס: בסוף זאת המציאות שנוצרת.

יצחק פינדרוס: ובכללי המשחק האלה – אני לא מאמין בבג"ץ ולא חושב שבג"ץ ישנה את זה – שברתם את כללי המשחק, אל תבואו ותתלוננו.

יצחק פינדרוס: אנחנו נהיה כאן, נבוא, נתריע בפני העם היושב בציון, ונעשה את זה משתי סיבות, א'.

יצחק פינדרוס: להראות את מה שאתם עושים; ב'.

יצחק פינדרוס: אני אומר לך היום, כשתיגמר הממשלה – שאיך שלא תקראו לזה, הקואליציה הזאת שהצליחה להדיח ממשלה – ותחזור ממשלה אחרת, ולא משנה כמה זמן זה ייקח, חודש, חודשיים, שנה, שנתיים, עשר שנים, זה יתהפך, וכל אנשי השמאל שעכשיו חוגגים ונהנים מהמעשה שלכם ייהנו מהצד השני.

יצחק פינדרוס: תאמינו לי, יעשו את זה הכי טוב.

יצחק פינדרוס: אנחנו נעשה את זה עוד פעם ועוד פעם, שכולם יזכרו.

יצחק פינדרוס: ושיזכרו שהדבר הזה קיבל חותמת של בג"ץ, ולא תהיו רלוונטיים, נשים את כולכם בוועדה למעמד האישה בראשות רע"מ, וזה יהיה בסדר גמור.

יצחק פינדרוס: ככה זה ייראה.

יצחק פינדרוס: זה בנושא הזה.

יצחק פינדרוס: אנחנו לא חייבים להיות חלק מהמשחק הזה, לא מוכנים להיות חלק מהמשחק הזה, ולא נהיה חלק מהמשחק הזה, לא בגלל חבר אחד בוועדת הכספים.

יצחק פינדרוס: גם אם בוועדת החוקה הגעתם לאיזון, לא הגעתם, קחו את המס' של החברים, אתם צריכים להגיע.

יצחק פינדרוס: אותו דבר בוועדות החדשות.

יצחק פינדרוס: הקמתם שלוש ועדות סטטוטוריות, ואתם נותנים לנו הצעה לשלוש ועדות לניפוח בלונים, זאת האמת.

יצחק פינדרוס: ומול זה הצעתם לנו שלוש ועדות לניפוח בלונים, אנחנו ננפח בלונים בלי אישור ועדת הכנסת.

יצחק פינדרוס: יש לי חדשות בשבילך, אנחנו נמשיך לנפח בלונים בלי אישור ועדת הכנסת, לכן אין לנו צורך בוועדה.

יצחק פינדרוס: אז אולי יפסידו שלושה חברי אופוזיציה עוד 1,000 שקל בשכר ועוד עוזר פרלמנטרי, בראוו.

יצחק פינדרוס: לא נשתתף במשחק המטופש הזה.

יצחק פינדרוס: ועכשיו אני רוצה להגיע לעצם העניין.

יצחק פינדרוס: אמרתי את זה גם לך, יצאת בדיוק, נתת למישהו אחר לנהל את הוועדה באותו מעמד, אבל אמרתי לך את זה.

יצחק פינדרוס: אם אתה רוצה שיהיה דיון ענייני היום, ודיון ענייני ללא פיליבסטר, וכמו שבדיון הקודם דיברתי על עצם העניין, צריך לקבל החלטה עקרונית על מס', לא על איזה חוקים.

יצחק פינדרוס: אני מבין שיהיו חילוקי דעות בתוך הקואליציה, יהיו חילוקי דעות בין הקואליציה לאופוזיציה, זה בטוח, אתם לא חייבים לקבל את עמדת האופוזיציה, אבל קודם כל את העיקרון.

יצחק פינדרוס: לא יכול להיות שבימי הדיונים שנותרו לוועדות ידונו כאן על 62, 63 סעיפים כפי שיש כאן.

יצחק פינדרוס: וצריך לקבל החלטה עקרונית על מס', ארבעה, שישה, שבעה.

יצחק פינדרוס: רוצים לעשות היסטוריה?

יצחק פינדרוס: במקום ארבעה חוקי הסדר, שמונה, אבל לקבל החלטה עקרונית כמה.

יצחק פינדרוס: יכול להיות דיון ענייני על כל חוק, ולא משנה מה הוא יהיה, כמה זמן יכול להיות דיון.

יצחק פינדרוס: זאת אומרת, יש פה 70% מהחוקים, דבר ראשון, שגם הייעוץ המשפטי של הכנסת, אבל לא צריך את הייעוץ המשפטי של הכנסת, כמו שאמר ידידי אבי מעוז, כל ילד שיקרא, תביאו ילד בן 12, אני מוכן שתיקחו שלושה ילדים, תיקחו ילדים שמאלניים.

יצחק פינדרוס: אתם יודעים מה, שיהיו ילדים שמאלניים.

ניר אורבך: איפה תמצא ילדים שמאלניים?

ניר אורבך: עוד לא הרסו אותם.

יצחק פינדרוס: שיגידו לך על 70% מהחוקים האלה שאין להם שום קשר לא לתקציב ולא להתנהלות הכלכלית, ותחליטו ש-70% מהחוקים הולכים לרדת.

יצחק פינדרוס: אל תקבלו את כל עמדת הייעוץ המשפטי.

יצחק פינדרוס: אתם רוצים להשאיר שני עזים שהיועץ המשפטי מתנגד להם, ואתם רוצים להוציא למישהו את העיניים?

יצחק פינדרוס: תשאירו.

יצחק פינדרוס: אבל דיון ענייני.

יצחק פינדרוס: ואני מדבר כרגע על ענייני, לא פוליטי.

יצחק פינדרוס: דיון ענייני על חוקים שיש להם משמעויות הרות גורל על אזרחי ישראל.

יצחק פינדרוס: תחליטו כמה אפשר בתוך חודש ימים בוועדות, כשהקשב הוא על התקציב, הקשב הוא על הגירעון, הקשב הוא על קורונה, הקשב הוא על דברים נוספים.

יצחק פינדרוס: כמה נראה לכם, חברי הכנסת, כי מהממשלה אני לא דורש את זה, כי את שר הבריאות אני לא רואה מטפל בקורונה, אני רואה אותו מטפל בהרבה דברים; את שר המשטרה אני לא רואה מטפל בבעיות של המשטרה, אני רואה אותו מטפל בהרבה דברים; שרת התחבורה סיימה עם גובה מיזוג האוויר ברכבות?

יצחק פינדרוס: כבר הסתיים העניין או שאנחנו עוד באמצע האירוע הזה?

יצחק פינדרוס: חבר'ה, תהיו רציניים כמה אפשר לדון, תקבלו החלטה עקרונית, ואז אפשר להיכנס לאיזשהו דיאלוג.

יצחק פינדרוס: אני מסכים, ידינו על התחתונה, אנחנו לא חברים בוועדות, אבל יש איזשהו דיון אינטליגנטי.

יצחק פינדרוס: כל זמן שאנחנו דנים על 60, 70, 60 ומשהו חוקים, זה לא רציני, אי-אפשר לדון עליהם.

יצחק פינדרוס: ואמרתי שוב, יש פה 70% שלא קשורים.

יצחק פינדרוס: גם על ה-30% שקשורים צריך שיהיה קשב גם של חברי הוועדה, גם של האנשים שיש להם אינטרס.

יצחק פינדרוס: ובדבר הזה צריך לקבל החלטה עקרונית מה אנחנו משאירים פה, מה אנחנו לא משאירים משלושת החלקים האלה, כמו שאמרת, חלק שהוא ממש תקציבי, חלק שהוא אולי נוגע, וחלק שהוא בכלל לא קשור.

יצחק פינדרוס: צריך לקבל החלטה עקרונית כמה אנחנו משאירים מתוך העניין הזה, ואז יכול להיות דיון ענייני.

יצחק פינדרוס: אם לא, נשב פה עד תשע בערב, תסביר גלית דיסטל בצורה מאוד יפה שכל העם רוצה את ביבי, יסביר אבי מעוז, שאני דווקא מסכים איתו עם כל מילה, שחוק הכשרות זה הרס הדת והרס הרבנות, ונדון.

יצחק פינדרוס: כרגע הדיון בוועדת הכנסת צריך להיות ענייני על הנושא הזה, על כמה חוקים בוועדות הכנסת אפשר לדון.

יצחק פינדרוס: ואם הגונים אתם זה הדבר הראשון שאתם צריכים לעשות.

יצחק פינדרוס: תודה רבה.

ניר אורבך: חבר הכנסת פינדרוס, תודה רבה.

ניר אורבך: חבר הכנסת רוטמן, בבקשה.

שמחה רוטמן: דבר ראשון אני רוצה להזכיר שהיום יום פטירתו של חנן פורת, זכרונו לברכה.

שמחה רוטמן: אין לי על המנוח, אבל באחד הראיונות הראשונים שלי העלו אותי לעימות מול אחד מהאנשים שנורא נורא כעסו שאנחנו לא מוכנים ללכת לקואליציה עם רע"מ, דווקא מישהו מהליכוד.

שמחה רוטמן: העלו אותנו לראיונות, ובהתקף הזעם שלו הוא צעק עליי שאני כמו חנן פורת.

שמחה רוטמן: אז אמרתי, אם כך מקללים אותי בשעת הזעם, הלוואי שאזכה להיות כמו חנן פורת בעמידה על עקרונות, בשילוב בין עקרונות לפוליטיקה.

שמחה רוטמן: ואני מקווה שיהיו לנו עוד הרבה אנשים כמו חנן פורת.

שמחה רוטמן: לצערי, הרבה מאוד אנשים שמספרים לעצמם שהם מייצגים את הציונות הדתית, את הציונות הדתית הפוליטית, שכחו מהר מאוד מה תפקידם של עקרונות בפוליטיקה.

שמחה רוטמן: אבל אני רוצה להתחיל, וננסה לעשות על ראשון ראשון ועל אחרון אחרון, דבר ראשון, דיברת על ממשלת אחדות.

שמחה רוטמן: דווקא עיתונאי שלפחות בתחילת הדרך, אני מקווה שלאט לאט הוא מתפקח יותר ויותר, אבל הוא לא התנגד בצורה חריפה מדיי לממשלה שהקמתם.

שמחה רוטמן: חגי סגל אמר שאם אתם תקראו לממשלה הזאת ממשלת אחדות רק תחזקו את התחושה שאתם הולכים בדרכו של אורוול, ציטוט שלו.

שמחה רוטמן: ממשלת אחדות שהייתה ממשלת אשכול בגין, 111 חברי כנסת שתמכו בה, מייצגים 92.5% מהאוכלוסייה.

שמחה רוטמן: ממשלת פרס שמיר 97%, ממשלת אחדות.

שמחה רוטמן: טוב, לא טוב, אפשר לדון, אפשר להתווכח אם זה שיתוק, אם זה לא שיתוק, אם זה מייצר אחדות, אם זה מייצר פילוג, אבל כל זה קודם רק בשביל שנדע על מה אנחנו מדברים כשמדברים על ממשלה אחדות.

שמחה רוטמן: אריאל שרון הקים שתי ממשלות אחדות, אגב, לא היו תוצאות כל כך טובות מאותה אחדות, אז לא הייתי ממהר כל כך לשמוח באחדות.

ניר אורבך: תסתכל שמאלה אל מי שישבה לידך לפני זה לגבי ממשלות אחדות, איזה החלטות הן קיבלו, ומי היה שותף להן.

שמחה רוטמן: אני מסתכל עליך, כי אני צופה פני עתיד, ניר.

שמחה רוטמן: אני צופה פני עתיד.

יבגני סובה: ניר, בשביל זה צריך ללמוד.

יבגני סובה: למה ללמוד כשאפשר סתם לדבר.

שמחה רוטמן: וממשלות האחדות של אריאל שרון, שהתאחדו בצורה מאוד טובה כנגד גוש קטיף, כנגד צפון השומרון, 80 ח"כים, 85 חברי כנסת.

שמחה רוטמן: נתניהו וממשלתו השנייה, 94 חברי כנסת, אחרי שמופז הצטרף.

שמחה רוטמן: אפשר לדבר אז על ממשלה אחדות, אפשר לדבר אז על קצוות, אפשר לדבר אז על איזשהו משהו שמייצר – אני יודע, קראתם לזה פיוס, שינוי, איחוי, אפשר, לא יודע, בתיאוריה, במקרים כאלו לייצר לטובת איזושהי משימה לאומית גדולה, זה היה במלחמת ששת הימים.

שמחה רוטמן: לא יודע, אפשר, אפשר לחשוב על זה.

שמחה רוטמן: להקים ממשלת 61, אתה רוצה מאוד 62, תקרא לה 62, אין בעיה, שמבוססת על גניבת קולות כפשוטו, שחלקים מתוכה קיבלו את הקולות שלהם כי הם הבטיחו ונשבעו שהם לא ילכו לממשלה הזאת.

שמחה רוטמן: לא אולי, לא בכאילו, לא בספק, יומיים-שלושה לפני הבחירות מסבירים לנו שמה פתאום, בשום פנים ואופן הם לא ילכו לממשלה הזאת.

יצחק פינדרוס: ביבי שקרן, המציא את זה.

שמחה רוטמן: כן, כמובן.

שמחה רוטמן: אז אחדות זה לא.

שמחה רוטמן: זה הרבה מאוד דברים, אבל אחדות זה לא.

שמחה רוטמן: סתם, אתה יודע, רק בשביל המילים, שלמילים עוד יהיה איזשהו ערך בעולם שבו אנחנו חיים, כדאי, עשרת ימי תשובה לדבר אמת, טיפה.

שמחה רוטמן: לא להתפרע, שלא תהיה לנו יותר מדי אמת, שלא נחטוף מינון יתר, אבל קצת, טיפה אמת.

שמחה רוטמן: אז לעניין הגדרתה של הממשלה כממשלת אחדות, קצת קשה, מה שנקרא.

שמחה רוטמן: אבל מפה נעבור לזעקת הקוזק הנגזל, מדוע האופוזיציה לא מצרפת את נציגיה.

שמחה רוטמן: באמת, אתם כל כך רוצים שנשב כמו עציצים בהרבה ועדות, חסרי השפעה, חסרי משמעות, עם רוב מדומיין שהמצאתם לעצמכם, שלא עומד בתנאי החוק, ולא עומד בשום קריטריונים, ושום סטנדרט, ושום הוגנות.

שמחה רוטמן: ולמה אנחנו לא משתפים עם זה פעולה?

שמחה רוטמן: באמת, מה נפל עלינו שאנחנו לא חושבים שמאחר שהחוק קובע שצריך שיהיה איזשהו יחס הגיוני כששישה מנדטים זה כמו 30 מנדטים?

שמחה רוטמן: משהו בעייתי אצלנו.

שמחה רוטמן: כנראה שהמתמטיקה שלימדו אותנו – אתה יודע שהמתמטיקה הבינארית מבוססת על אמת ושקר, אחד ואפס.

שמחה רוטמן: יש לנו איזשהו חוש מתמטי של אמת ושקר.

שמחה רוטמן: ממילא כשאתה מתקדם עם ממתמטיקה בינארית למתמטיקה עשרונית אתה מבין ש-30 זה יותר משישה.

שמחה רוטמן: אבל אין לך את היסודות כשאתה לא מבין מה זה אחד, מה זה אפס, מה זה אמת, מה זה שקר, כנראה שאתה לא יכול לטפס גם למתמטיקה עשרונית, ואולי מתמטיקות יותר מורכבות למעלה.

שמחה רוטמן: אני לא יודע את הסדר המתמטי שבו שישה מנדטים יוצא 30, את זה אני עוד לא יודע.

יבגני סובה: שמחה, עד שאתה מגיע ל-61.

שמחה רוטמן: ב-61 כבר הכול עובד.

יבגני סובה: לא, כל עוד לא הגעת ל-61 אז אתה יכול להגיד שזאת מתמטיקה - - -

ניר אורבך: תקשיב, היו לפחות ארבע מערכות בחירות כשראש הממשלה לשעבר עשה קמפיין על הציונות הדתית והסביר למה המפלגה הגדולה היא זו שקובעת, ושמחה עוד נמצא בקמפיין הזה, זה הכול.

ניר אורבך: אתה יודע, אמת ושקר, אחד ואפס, יש גם משחק ל-61, זה הכול.

ניר אורבך: אתה עוד תקוע שם.

ניר אורבך: בסדר.

יבגני סובה: אם אתה מדבר על הקואליציה.

שמחה רוטמן: אני מדבר על היחס בוועדת, לא דיברתי על הרכבת הממשלה.

יבגני סובה: אתה מדבר על הממשלה - - -

שמחה רוטמן: הרכבת הממשלה, אמרתי, הקמתם ממשלה עם תומכי טרור בניגוד להבטחות שלכם, בסדר, רק אל תקראו לזה ממשלת אחדות.

יבגני סובה: שמחה, זאת לא הכוונה.

שמחה רוטמן: עברתי ליחס בוועדות, זה דיון אחר.

שמחה רוטמן: אני יודע שאתם מערבבים, אבל שמעתי אותך בהתחלה מסביר שבציוצים אנחנו מערבבים, אז לפחות חשבתי שפה לא נערבב, לכן חילקתי את דבריי, קודם על הממשלה.

ניר אורבך: אתה מערבב, בסדר, נו.

שמחה רוטמן: אני עומד בדרישות שלך בסך הכול, עושה דברך, ניר, הנאמן.

ניר אורבך: שמחה אתה מערבב, אתה מערבב.

שמחה רוטמן: חס ושלום.

יבגני סובה: אתה יודע מה, בדרך כלל מתמטיקה ופילוסופיה לא הולכים ביחד.

קריאות: - - -

ניר אורבך: חבר הכנסת סובה, תן לו להמשיך.

יבגני סובה: או שתהיה בפילוסופיה או שתהיה במתמטיקה.

שמחה רוטמן: אני לא בפילוסופיה.

ניר אורבך: חבר הכנסת סובה, אתה הדובר הבא.

יבגני סובה: כשאתה מערבב מתמטיקה ופילוסופיה פה איבדנו אותך.

ניר אורבך: אני מתנצל, חבר הכנסת סובה, אתה הדובר אחריו, תן לו לסיים.

יבגני סובה: בסדר.

שמחה רוטמן: מאוד פשוט.

שמחה רוטמן: לכן אני אומר, דבר ראשון אין אחדות בממשלה שמוקמת גם בשקר, גם עם 61 מנדטים, גם לא משקפת אפילו לא את חבריה, אפילו לא את מצביעיה.

רם שפע: אפשר שאלה?

רם שפע: איך מגדירים אחדות?

שמחה רוטמן: נתתי דוגמאות, הסברתי.

שמחה רוטמן: כנראה יצאת בדיוק, הסברתי את המספרים.

רם שפע: מצטער.

ניר אורבך: הוא אמר מספרים.

שמחה רוטמן: הראיתי מה זה מס' של אחדות – 111 ח"כים, 97 ח"כים, 90, 85, 80, נו, מילא, משקף חלקים גדולים מהעם.

שמחה רוטמן: להקים ממשלת 61 צרה שקונה אצבעות מהרגע להרגע, לקרוא לה ממשלת אחדות?

רם שפע: - - -

ניר אורבך: חבר הכנסת שפע, סליחה, שמעתי את הכול, אני לא צריך עוד פעם לשמוע עכשיו.

רם שפע: בסדר, אני מתנצל.

יבגני סובה: שמחה, גם הזכרת, רם לא שמע את זה, שמחה הזכיר ממשלת אחדות בראשותו של הליכוד - -

ניר אורבך: חבר הכנסת סובה.

יבגני סובה: - - שביצעה את ההתנתקות, אז זאת גם הייתה ממשלת אחדות.

ניר אורבך: חבר הכנסת סובה, אני אתן לך אחרי זה לדבר.

ניר אורבך: חבר הכנסת רוטמן, בבקשה לסיים.

יבגני סובה: אני רק מחדד את המסר של חבר הכנסת רוטמן.

ניר אורבך: תנו לו לדבר בלי הפרעות.

שמחה רוטמן: אתה מחדד מצוין את המסר שלי.

יצחק פינדרוס: זה אומר לך שכל הימניים שיוצאים מאחדות עושים נזקים, ותראה את זה - - -

שמחה רוטמן: כי מה שניר אמר, כשיש ראש ממשלה ימני בראש ממשלה שקוראת לעצמה ממשלת אחדות - -

יצחק פינדרוס: זה עושה רק נזקים.

שמחה רוטמן: - - אותי זה מפחיד.

שמחה רוטמן: זה פשוט החידוד.

שמחה רוטמן: כאשר יש מישהו שקורא לעצמו ראש ממשלה ימני ואז הוא מקים ממשלת אחדות, אני יודע שאותי יזרוק מהבית בסוף.

יבגני סובה: אני ארגיע אותך, התנתקות לא תהיה.

יבגני סובה: בשום פנים התנתקות לא תהיה, אני רוצה להרגיע אותך.

שמחה רוטמן: לא יודע אם בבית הנוכחי שלי, בבית בלוד, איפה שזה יהיה יזרוק אותי מהבית.

יבגני סובה: ב-300% התנתקות כמו שהייתה בתקופת הליכוד לא תהיה בממשלה הזאת, אתה יכול להירגע, שמחה.

יבגני סובה: אני אומר לך, לא תהיה התנתקות בשום פנים ואופן.

שמחה רוטמן: עכשיו אני אגיד לך עוד משהו, כשחברי הקואליציה - - -

קריאות: - - -

יצחק פינדרוס: ראש הממשלה שלך אמר שלא תהיה ממשלה עם רע"מ.

יבגני סובה: אם זאת הדאגה שלך, אני מרגיע אותך.

שמחה רוטמן: אני רק מבקש, אם אפשר, שראש הממשלה הימני שלנו יתייצב באולפן טלוויזיה נגיד, ואת ההבטחה הזאת שלך יכתוב על נייר וגם יחתום.

שמחה רוטמן: כדי שאני אהיה רגוע שעל מה שהוא כותב וחותם באולפן טלוויזיה, לפחות אני יודע שאת זה הוא לא עושה.

שמחה רוטמן: אז שיכתוב שיש התנתקות, אני אדע שזה לא יקרה.

ניר אורבך: חבר הכנסת רוטמן, בבקשה להמשיך.

שמחה רוטמן: פשוט קוטעים אותי, אדוני היושב-ראש, אז אני נאלץ - - -

ניר אורבך: אני מקבל.

שמחה רוטמן: ביקשת הפרדות, אני מנסה הכול בשבילך בסך הכול.

ניר אורבך: תודה, תודה.

שמחה רוטמן: דיברנו על ממשלת אחדות שאיננה אחדות, דיברנו על ועדות שאינן ועדות, דיברנו על יחסים מתמטיים שאינם יחסים מתמטיים.

שמחה רוטמן: ובכל זאת אנחנו עוסקים בנושא.

שמחה רוטמן: אחרי שדיברנו על למה אנחנו לא מצטרפים לוועדות הפיקטיביות שניסיתם להקים לנו, מגיע פה חוק הסדרים, ואת חטאיי אני מזכיר היום.

שמחה רוטמן: הייתי פעם חלק ממה שהיום נוהגים לכנות הדיפ-סטייט, הייתי מתמחה במשרד המשפטים.

שמחה רוטמן: ואני יכול להגיד לך שבלילות התקציב הארוכים יצא לי להתעסק עם חוקי תקציבים כמתמחה בייעוץ וחקיקה במשרד המשפטים.

שמחה רוטמן: אתה מן הסתם מכיר את המקום מהחוויות שלך גם, בתוך משרד ראש הממשלה יש איזה מקום שיושבים בצד ומחכים שייצאו הניירות החמים ממכבשי הדפוס של משרד האוצר בדרך לאישור בישיבת הממשלה, יש שם איזה אזור המתנה קטן.

שמחה רוטמן: כשנמנמתי שם בלילות התקציב הארוכים, אם היית מעיר אותי אחרי שעתיים של שינה ושואל אותי האם חוק ההסדרים הזה עומד בכללים של משרד המשפטים, הייתי אומר לך שלא.

שמחה רוטמן: ולא רק אני, אני חושב שגם המאבטחים ועובדי הניקיון.

שמחה רוטמן: באיזשהו שלב אני בטוח שגם ברדיוס מסוים כל מי שנוכח יודע שמשרד המשפטים היה עומד כחומה בצורה לא לעשות חוק הסדרים שכזה.

שמחה רוטמן: מה הכללים?

שמחה רוטמן: מה ההשלכות התקציביות?

שמחה רוטמן: מה פתאום מכניסים דברים שלא קשורים לתקציב, מה פתאום מכניסים כל כך הרבה.

שמחה רוטמן: היו מצטטים כמובן את ההלכות של בית המשפט העליון בעניין, מה אפשר ומה אי-אפשר, היו יודעים להסביר היטב, והדבר הזה לא היה חוצה את סף הדלת, והיה נעצר עוד לפני שהוא יוצא ממכונת הצילום הגדולה והמשוכללת ששם.

שמחה רוטמן: המהדק לא היה עובד, פשוט אין שם עובי כזה, להדק כזה עובי של מסמך לחוק הסדרים.

שמחה רוטמן: והפלא ופלא מביאים לנו כזה דבר.

שמחה רוטמן: אז נכון, גם אחרי מה שאנחנו עשינו בתוך הממשלה, בתור מתמחה אני זוכר, אחר כך זה הגיע לכנסת, אני יודע כמה קיצצו את זה בכנסת.

שמחה רוטמן: אבל לא היו חולמים, היועץ המשפטי לממשלה לא היה חולם לאשר היקף כזה של חוק הסדרים אפילו לא לקריאה ראשונה.

שמחה רוטמן: והינה, ראה זה פלא, רק קמה לה ממשלת האחדות המדומיינת, האחדות, אתה יודע מה, עכשיו אני מבין, לקח לי זמן, אבל מזל שדיברתי מספיק זמן והפרעתם לי, נחת האסימון איך נוצרה פה אחדות.

שמחה רוטמן: נוצרה פה אחדות בין שלוש מפלגות.

איתן גינזבורג: תדע לך שיש כאלה שלא יודעים מה זה אסימון.

איתן גינזבורג: כשאתה מדבר על חבר'ה צעירים הם לא יודעים מה זה אסימון, אז אולי צריך לחשוב על זה.

שמחה רוטמן: אגב, אני בונה על זה שערוץ הכנסת ישים "גיפים".

קריאה: נכון, נכון.

שמחה רוטמן: על זה אני בונה כל פעם שאני אומר מילה לא ברורה.

איתן גינזבורג: אבל קח בחשבון שכשאתה אומר "אסימון" צופי ערוץ הכנסת הצעירים לא יודעים במה מדובר.

איתן גינזבורג: הם לא יודעים מה זה אסימון.

שמחה רוטמן: אבל כשאני אומר "אסימון" אנשי הדיגיטל המוכשרים של ערוץ הכנסת ישימו ציור.

קריאות: - - -

יבגני סובה: מעניין באיזה גיל, איתן, הצופים הצעירים של ערוץ הכנסת.

איתן גינזבורג: יש צופים צעירים לערוץ הכנסת, וגם להם מגיע לדעת מהו האסימון.

שמחה רוטמן: אין בעיה.

מאיר פרוש: שיחכו עד שייפול להם האסימון.

שמחה רוטמן: בדיוק.

שמחה רוטמן: אז נפל לי האסימון איך נוצרה פה ממשלת אחדות.

שמחה רוטמן: כי אתה צודק, גם מבחינה פוליטית 61, לקרוא לזה ממשלת אחדות זה באמת אורווליאני.

שמחה רוטמן: אבל יש פה אחדות נדירה בין כמה - - -

ניר אורבך: האחדות יותר מהותית, פחות מספרית.

קריאה: או, זה מה שניסינו להגיד לך.

שמחה רוטמן: בדיוק, הינה, אני שם.

שמחה רוטמן: אני שם לגמרי.

שמחה רוטמן: נוצרה פה אחדות נדירה בין שלוש מפלגות עיקריות, מפלגת ימינה, יחד עם מפלגת בג"ץ, יחד עם מפלגת היועמ"ש, מפלגת סלאח א-דין.

שמחה רוטמן: והאחדות הזאת באמת מקיפה כל כך הרבה, שאתם יכולים להעביר דברים שבממשלה רגילה אי-אפשר להעביר.

שמחה רוטמן: אפילו רוב של 61 לא מסוגל להעביר דבר כזה, אפילו רוב של 90 ח"כים לא מסוגל להעביר מה שאתם מסוגלים להעביר.

שמחה רוטמן: אחדות שכזאת, שהוא מאשר לכם כל דבר שאתם רוצים ביחסי עבודה כל כך חמים, כל כך נדירים.

רם שפע: כמה זמן בנית את הטיעון הזה על שלוש המפלגות?

שמחה רוטמן: ובאמת אני רוצה לחזור, ובזה נסיים, כי אנחנו נדון אולי על פרקים ונראה מה אנחנו יכולים להוציא, יש יום ארוך, תשע הצבעות.

שמחה רוטמן: אני לא אהיה בהצבעות, אבל בסדר, ננסה בכל זאת.

שמחה רוטמן: לא, לא נהיה בהצבעות, אין לנו זכות, מה, בשביל מה נהיה?

רם שפע: אתה יכול לשבת פה.

שמחה רוטמן: עציץ אני יכול להיות גם בלי להיות בהצגה.

שמחה רוטמן: אבל אמרת "איש ימין", אז באמת אנחנו יודעים שיוחנן כהן גדול 80 שנה היה כוהן גדול בסוף נהיה צדוקי.

שמחה רוטמן: זאת אומרת, זה שבא מישהו עם רקע זה לא מרשים אותנו.

שמחה רוטמן: אנחנו יודעים "אל תאמין בעצמך עד יום מותך".

שמחה רוטמן: זה שלבן אדם יש ברקורד שהוא היה איש ימין פעם זה לא אומר שהוא איש ימין גם היום.

יצחק פינדרוס: ראה ערך אריק שרון.

שמחה רוטמן: ראה ערך נפתלי בנט, למה צריך ללכת רחוק.

מיכאל מלכיאלי: הוא היה פעם דתי, הוא נוסע בשבת, לא בטוח שהוא דתי היום.

ניר אורבך: זה שתגידו את זה ותצעקו את זה בקול זה נחמד, לצורך המליצה ולצורך הפרוטוקול זה נחמד להגיד את זה, אבל אלו אמירות בעלמא.

שמחה רוטמן: אני אנמק, ניר.

יצחק פינדרוס: תראה, תסתכל על זה.

ניר אורבך: אלו אמירות בעלמא, אתם מערבבים.

קריאות: - - -

שמחה רוטמן: ניר, אני לא, אנמק מאוד.

שמחה רוטמן: קודם דיברת להזכיר לי מה קרה בהתנתקות, ממשלת ליכוד, היו אירועים על הגדר שהתחילו כבר ב-2018, ביום אחד 55 הרוגים בצד הפלסטיני, שהתקרבו לגדר יותר מדי.

שמחה רוטמן: ממשלת הימין החזק שלנו של נפתלי בנט נותנת לאדם להתקרב עד חרך ירי ולירות מטווח אפס.

ניר אורבך: אתה בעצמך יודע, שמחה, זה סתם עכשיו פופוליזם.

שמחה רוטמן: למה אתה אומר?

שמחה רוטמן: למה פופוליזם?

ניר אורבך: כי הדבר הזה לא נקבע ביום אחד.

שמחה רוטמן: שנייה, אבל אני מסביר.

ניר אורבך: אתה יודע איפה זה התקבע.

שמחה רוטמן: אתה משווה כל הזמן את עצמך לנתניהו.

ניר אורבך: לא משווה, אבל תגיד את האמת.

שמחה רוטמן: אני אומר את האמת.

ניר אורבך: אתה מדבר אמת, אז תגיד אמת.

ניר אורבך: יש אחד ויש אפס, זה בינארי.

שמחה רוטמן: איך נתנו להם להתקרב לגדר?

ניר אורבך: עוד לא הגעת לעשרוני.

ניר אורבך: תישאר בבינארי, האחד ואפס, אתה יודע.

שמחה רוטמן: ניר, איך נתנו להם להתקרב לגדר?

ניר אורבך: זה פופוליזם זול.

ניר אורבך: אל תתלה את זה, אני לא רוצה להגיע לשם.

שמחה רוטמן: רגע, להכניס ברזל לרצועה, מה שלא קרה מ-2014, זה צעד פוליטי ימני?

שמחה רוטמן: אני מנסה להבין.

שמחה רוטמן: בוא נעבור אחד אחד.

איתן גינזבורג: די, נו, באמת, שמחה.

שמחה רוטמן: לא, באמת, הוא הסביר לנו שזאת ממשלת ימין, לא היית כנראה, לא שמעת בהתחלה.

איתן גינזבורג: שמעתי, זה משודר פה.

ניר אורבך: הוא שמע, ערוץ הכנסת הוציא את זה עם "גיפים".

רם שפע: מה?

רם שפע: כבר עכשיו?

שמחה רוטמן: הבנתי.

שמחה רוטמן: אני לא מבין איפה הצד הימני בלהכניס ברזל לרצועה, שלא קרה מאז צוק איתן.

שמחה רוטמן: אני לא מבין איפה הצד הימיני בלתת לאנשים להתקרב עד הגדר לטווח אפס, שם אני לא רואה את הצד הימני.

שמחה רוטמן: אני לא רואה את הצד הימני בכך שבכלל לא הוגשו אף יחידות דיור, מת"ע בוטלה, שביתה של יומיים כבר נתנה תירוץ למה שנקרא כיוון דאדחה אדחה, ולא צריך בכלל.

שמחה רוטמן: אבל איך מראש העלו למת"ע בכל מועצת בנימין, המועצה הגדולה ביותר ביהודה ושומרון, 14 יחידות דיור.

ניר אורבך: תבדוק את ראש המועצה שם איזה עבודה עשו לפני שזה הגיע למת"ע.

שמחה רוטמן: 14 יחידות דיור.

שמחה רוטמן: במקרה אני מכיר אותו.

ניר אורבך: תבדוק.

ניר אורבך: אני אומר לך תבדוק מקצועית את הטעויות האלה, איך עבדו שם.

שמחה רוטמן: במקרה אני מכיר.

יצחק פינדרוס: היינו אצלו.

שמחה רוטמן: במקרה היינו אצלו ושמענו.

ניר אורבך: איך עבדו שם, ומה לא הגיע, ומה כן הגיע למת"ע.

ניר אורבך: וזה נחמד לזרוק הכול על ראש הממשלה ועל הממשלה.

שמחה רוטמן: אבל אנחנו שמענו.

ניר אורבך: אבל גם למועצה יש את צוות העבודה שצריך לעשות.

שמחה רוטמן: אבל, ניר, לדעתי אתה חבר בשדולת ארץ ישראל, חבר שלא באת, היית שומע גם אתה בזמן אמת.

שמחה רוטמן: אנחנו שמענו, עשינו את הסיור המקצועי שלנו על הנושא הזה.

שמחה רוטמן: כולנו.

שמחה רוטמן: לצערי, לא היו נציגים כל כך מהקואליציה.

ניר אורבך: בגלל שאתם קובעים כותרות שעושות לנו בעיות.

ניר אורבך: תראה את זה, אבל, עזוב, זה כבר נושא אחר.

שמחה רוטמן: אבל שמענו את הדברים, אז זה לא נראה לי כל כך ממשלת ימין.

שמחה רוטמן: גם לא לאשר ולהעלות למת"ע תוכנית של ח'אן אל-אחמר חדש.

שמחה רוטמן: אני לא מדבר על ח'אן אל-אחמר הישן, שזה בכלל בוודאי ממשלת ימין שמפנה את ח'אן אל-אחמר ומסדירה את ההתיישבות הצעירה, וכל הדברים הנפלאים של ההבטחות.

שמחה רוטמן: אבל אני מדבר על ח'אן אל-אחמר חדש שמקימים בתוך גוש עציון, חירבת זכריה, מעלים אותו למת"ע לפי תוכנית של הרשות הפלסטינית, איך לייצר טריז חדש בתוך גוש התיישבות.

ניר אורבך: עזוב למעלה למטה, בדיוק בגלל זה זה לא עלה - - -

שמחה רוטמן: אבל לא, זה לא עלה בנס כי הייתה שביתה.

ניר אורבך: לא, לא בנס, אל תגיד "בנס".

שמחה רוטמן: לא, לא להגיד "בנס", אוקיי.

שמחה רוטמן: אז כשלא עלתה ההתיישבות - - -

ניר אורבך: לא, אל תגיד "בנס", בסדר?

שמחה רוטמן: לא אומר "בנס".

שמחה רוטמן: אז אני אומר שאני יכול לעבור על עוד כמה צעדים ימניים שהממשלה הזאת עשתה, אבל אנחנו מביאים את הדברים.

ניר אורבך: אני מעדיף כבר שלא - - -

שמחה רוטמן: פשוט אמרת שאני לא מביא נתונים, אז הבאתי ארבע דוגמאות, לא הרבה, אני יכול להביא 20.

ניר אורבך: אבל אתה לא מביא נתונים אחרים, כי זה קצת ישנה לך את התמונה, אבל זה בסדר.

שמחה רוטמן: בכל מקרה, מאחר שדיברנו על יוחנן הכהן - - -

מאיר פרוש: - - - את ניר, אבל מסביב החבר'ה נהנים פה, מפלגת העבודה, כל אלה - - -

איתן גינזבורג: לי נראה בעיקר שהגם שאנחנו בסעיף מאוד קונקרטי - -

יצחק פינדרוס: איתן, הוא אומר כמה ההשפעה שלכם בממשלה.

איתן גינזבורג: - - ובסדר היום, כל הנאום של שמחה רוטמן הוא איך להתנגח בניר אורבך.

שמחה רוטמן: למה ניר אורבך?

שמחה רוטמן: מה ניר אורבך הוא לא - - -

קריאות: למה הוא מלכלך עליו?

איתן גינזבורג: זה נראה לי נאום של איך אנחנו מתנגחים ביושב-ראש הוועדה ניר אורבך.

איתן גינזבורג: כך זה נראה.

שמחה רוטמן: סליחה, איתן, אני מצטער, שכחתי דוגמה אחת.

שמחה רוטמן: שר הביטחון בני גנץ, הוא שכח שהזכרתי אותו - - -

ניר אורבך: חבר הכנסת רוטמן, שנייה אחת.

ניר אורבך: חבר הכנסת גינזבורג, הוא עונה לי על דברים שפתחתי בהם.

מאיר פרוש: כשלא היית.

ניר אורבך: ברשותך.

ניר אורבך: אבל, חבר הכנסת רוטמן - - -

שמחה רוטמן: אחתור לסיום.

ניר אורבך: תחתור לסיום, לא נפריע לך.

שמחה רוטמן: אין בעיה.

שמחה רוטמן: אבל סליחה ששכחתי את שר הביטחון בני גנץ, ראש המפלגה שלך, שהלך לדאוג להלוואת גישור כדי שיוכלו לשלם משכורות למחבלים, גם צעד ימני ממש נפלא.

שמחה רוטמן: ומאיזה כסף לעשות את זה?

שמחה רוטמן: מהכסף שמשלמים המתיישבים ביהודה ושומרון.

שמחה רוטמן: זה ממש – אורוול באמת היה - - -

איתן גינזבורג: זאת דמגוגיה בהתהוותה.

אוסאמה סעדי: זה כסף של העם הפלסטיני.

שמחה רוטמן: הכסף של העם הפלסטיני.

אוסאמה סעדי: זה כסף ממשלת - - -

שמחה רוטמן: וואלה, מצוין, איך אותו עוד לא צירפתם לקואליציה?

ניר אורבך: שמחה, חבר הכנסת רוטמן.

שמחה רוטמן: אוסאמה, מה אתה עושה באופוזיציה?

ניר אורבך: שניכם הצבעתם נגד חוק האזרחות, אתם ביחד.

שמחה רוטמן: אתה מזכיר לי כל הזמן דברים טובים.

שמחה רוטמן: גם בחוק האזרחות – הינה, הוא אמר שאני רק תוקף אותך, ודיברתי על בנט וראש הממשלה, אז נדבר גם על איילת שקד.

איתן גינזבורג: אפשר לחשוב שכשסמוטריץ' היה שר בממשלה לא עברו מזוודות עם מזומנים לעזה, לא עברו.

איתן גינזבורג: כשסמוטריץ' היה שר בממשלה לא היו שיתופי פעולה בין שר האוצר לבין הרשות הפלסטינית, לא היו.

איתן גינזבורג: לא היה נוח לדבר, אבל היו גם היו.

יצחק פינדרוס: חיכינו שיגיע ליברמן ויעצור את זה.

שמחה רוטמן: אני לא אענה לו כי אתה מבקש.

איתן גינזבורג: היו, היו.

קריאות: - - -

ניר אורבך: חבר הכנסת גינזבורג, חבריי כולם, בואו, חבר הכנסת רוטמן.

מיכל רוזין: מה קרה?

מיכל רוזין: למה צעקות?

קריאה: היא שמעה צעקות, נכנסת לחדר.

ניר אורבך: חבר הכנסת רוטמן, שתי דקות.

ניר אורבך: אני מבקש לא להפריע יותר לחבר הכנסת רוטמן.

שמחה רוטמן: בסדר, אני משתדל.

יצחק פינדרוס: כמה הצלחתם, מיכל.

שמחה רוטמן: שלום, מיכל, על מרצ סוכם שאני לא מדבר, יש מספיק אחריות.

שמחה רוטמן: לא סתם נזכרתי ביוחנן כהן גדול, ניר, גם כמובן בגלל שאמרת שראש הממשלה שלנו הוא איש ימין, שזה סיפור יפה על העבר אבל לא על העתיד.

מיכאל מלכיאלי: הוא לא ימין ולא דתי.

ניר אורבך: די, די.

מיכאל מלכיאלי: איך האדם נוסע בשבת להצטלם?

מיכאל מלכיאלי: מה ההיתר שלו?

ניר אורבך: נו, די.

מיכאל מלכיאלי: מה די?

ניר אורבך: די, נו.

מיכאל מלכיאלי: אתה לא היית נוסע.

ניר אורבך: אבל הוא גם לא נסע להצטלם.

מיכאל מלכיאלי: גם רם שפע לא היה נוסע, אבל איך הוא?

ניר אורבך: אבל, חבר הכנסת מלכיאלי, ביקשנו, באמת, תן לו לסיים.

ניר אורבך: אתה רוצה להירשם לדבר, אני אתן לך.

מאיר פרוש: מצא עבירה.

מאיר פרוש: זה מצא עבירה.

מאיר פרוש: נו, זאת עבירה?

מאיר פרוש: באמת.

שמחה רוטמן: מאחר שדיברנו על יוחנן כהן גדול, שהיה 80 שנה כהן גדול ולבסוף נעשה צדוקי, שנאמר "אל תאמין בעצמך עד יום מותך", צריך גם לומר על משהו אחד טוב שהוא עשה, הוא ביטל את המעוררים.

שמחה רוטמן: זה היה אחד הדברים, ועל זה הוא קיבל הרבה מאוד מחמאות.

שמחה רוטמן: כשהיו אומרים בבית המקדש עורה השם למה תישן?

שמחה רוטמן: ואת זה הוא ביטל.

שמחה רוטמן: אמר לא יכול להיות, השם לא ישן, משגיח על כולנו מלמעלה.

שמחה רוטמן: אבל המעוררים בהקשר הזה, שנועדו להסב את תשומת הלב, כך אומרים המפרשים על המקום, הרי זה כתוב בפסוק, זאת לא הייתה המצאה.

שמחה רוטמן: יש פסוק שאומר עורה השם, למה תישן, אבל אנחנו יודעים שהשם לא ישן.

שמחה רוטמן: כאשר האויבים, כך אומרים המפרשים, כאשר האויבים חוגגים והיהודים בצרה זה נראה כאילו השם ישן, לכן מופיע הפסוק עורה השם למה תישן.

שמחה רוטמן: זה נראה כאילו.

שמחה רוטמן: אז אני חושב שכדאי שלפני שאתה מסביר על איך עושים עקרונות, ואיך עושים פוליטיקה, ומה מקדמים, ומה לא מקדמים, תדע לך שכאשר האויבים שמחים והיהודים עצובים כנראה שזה נראה, לפחות נראה לא בהשגחה חזקה.

שמחה רוטמן: לא ממש מישהו משגיח עלינו בצורה טובה, ולכן אנחנו אומרים לפחות בפסוק עורה השם למה תישן.

שמחה רוטמן: זה זמן טוב להתעוררות לא רק להשם.

שמחה רוטמן: זה זמן טוב להתעוררות לכולם.

ניר אורבך: תודה רבה, חבר הכנסת רוטמן.

מאיר פרוש: יש לך סדר גודל מתי תהיה לנו הפסקה?

מאיר פרוש: וכמה זמן?

מאיר פרוש: אם מותר לדעת.

ניר אורבך: הפסקה באחת לחצי שעה בערך.

ניר אורבך: חבר הכנסת אוסאמה סעדי, בבקשה.

אוסאמה סעדי: תודה, אדוני היושב-ראש, שמעתי הרבה שטויות.

רם שפע: זה נכון, אגב, אני מחזק את דבריו של אוסאמה.

קריאות: - - -

שמחה רוטמן: אבל לא היית פה כשאחרים דיברו.

יבגני סובה: שים פה נקודה, זהו, זה מספיק.

רם שפע: כשגלית דיברה עשר דקות.

אוסאמה סעדי: רם, לא התכוונתי רק לחלק מדבריו של שמחה, אלא בעיקר לדבריה של גלית.

רם שפע: גלית, כן.

אוסאמה סעדי: אבל גם לחלק מדבריו של היושב-ראש.

מיכאל מלכיאלי: אוסאמה, מה אתה אומר על נסיעה של בנט בשבת?

מיכאל מלכיאלי: איך היית רואה את הדברים?

מיכאל מלכיאלי: מה דעתך על זה?

אוסאמה סעדי: באמת אתה רוצה לשמוע?

מיכאל מלכיאלי: כן, מה אתה חושב על זה?

מאיר פרוש: כצופה מן הצד.

מיכאל מלכיאלי: כצופה מהצד.

מיכאל מלכיאלי: מהצד מהצד.

אוסאמה סעדי: אבל גם לדבריו של כבוד היושב-ראש, באמת, חלק מזה, והייתי רוצה לשמוע מה רם שפע היה אומר על זה.

רם שפע: על איזה מהנושאים?

מיכאל מלכיאלי: על הנסיעה בשבת.

אוסאמה סעדי: על הממשלה הימנית עם ראש ממשלה ימני.

אוסאמה סעדי: ובאמת, בשטח אנחנו רואים שההשפעות שלכם בהרבה דברים, במיוחד בכל מה שקשור לשלום ולתהליך השלום ולמפעל ההתנחלויות, אז זה - - -

יבגני סובה: הם הקימו את ההתנחלויות.

יבגני סובה: מה אתה רוצה, מפלגת העבודה היא זאת שהקימה.

אוסאמה סעדי: נכון, נכון.

יבגני סובה: מה זאת אומרת?

יבגני סובה: מפעל ההתנחלויות, מה.

אוסאמה סעדי: אבל אני רוצה להתמקד בחוק ההסדרים, אדוני היושב-ראש.

יצחק פינדרוס: אני מתחיל לפחד, אריק שרון הקים והרס - - -

אוסאמה סעדי: וגם לעניין הזה, שמחה, היית במשרד המשפטים, ואני אומר לך, מי שהתחיל בכל העניין הזה של חוק הסדרים עם עשרות חוקים שאינם קשורים לעניין ולא ממין העניין, ותקציב דו-שנתי, זאת לא הממשלה עכשיו, פשוט הם מעתיקים את מה שעשיתם.

שמחה רוטמן: עשיתם?

אוסאמה סעדי: עשיתם, הליכוד וכל הממשלות הקודמות.

אוסאמה סעדי: הם פשוט לומדים מכם, אבל הם גם משפרים, הם משדרגים.

אוסאמה סעדי: אז עכשיו יש לנו 60 חוקים.

אוסאמה סעדי: זה אחרי ההתערבות של יושב-ראש הכנסת שהוריד.

יצחק פינדרוס: ירדנו מ-75 ל-60.

אוסאמה סעדי: הוריד שליש.

אוסאמה סעדי: הוא אומר שהוא הוריד שליש, אז זה גם חשוב.

אוסאמה סעדי: אבל גם ליועץ המשפטי הם לא שומעים.

אוסאמה סעדי: אני מסתכל על רשימת החוקים, יבגני, איך אפשר לעשות 60 חוקים כאלה עם רפורמות ענק בשישה שבועות.

אוסאמה סעדי: מה, אתם עושים צחוק מהעבודה?

מיכאל מלכיאלי: הוא מתכוון שזה לא מתאים לשר.

מיכאל מלכיאלי: לשר עדין לא מתאים - - -

יבגני סובה: אוסאמה, אם התקציב לא יעבור נלך לבחירות.

יבגני סובה: תרדו לארבעה מנדטים, אז לפחות תשמרו על שישה.

אוסאמה סעדי: אבל זה תקציב, אני לא מדבר על תקציב.

אוסאמה סעדי: תקציב, תביא את זה, נעשה את זה בחודש וחצי, אפשר.

אוסאמה סעדי: אני מדבר על חוק ההסדרים עם 60 חוקים.

אוסאמה סעדי: מה זה קשור לתקציב?

אוסאמה סעדי: תגיד לי.

אוסאמה סעדי: חוק היוועדות חזותית שרציתם לעשות בגלל הקורונה, ואתה זוכר שהיינו בוועדת החוקה, ואז אמרתי שאו-טו-טו יעשו את זה הסדר קבוע.

אוסאמה סעדי: מה זה קשור עכשיו לתקציב?

אוסאמה סעדי: מה זה?

אוסאמה סעדי: ועוד עשרות חוקים כאלה.

אוסאמה סעדי: אפילו היועצת המשפטית אומרת שחלק גדול - - -

מיכאל מלכיאלי: מה רפורמת הכשרות קשור לתקציב?

אוסאמה סעדי: כשרות, מה זה קשור?

מיכאל מלכיאלי: מה זה קשור?

מיכאל מלכיאלי: אתה רואה, אוסאמה רואה איתי את הכשרות.

ניר אורבך: התיישבת בדיוק איפה שחבר הכנסת אבי מעוז ישב ואמר בדיוק את אותם דברים.

מיכאל מלכיאלי: ללא תיאום.

ניר אורבך: ללא תיאום.

רם שפע: והוא אמר שהוא שוקל לפנות לערכאות.

מיכאל מלכיאלי: המקום גורם.

מיכאל מלכיאלי: כאילו אם אני אשב במקום שלך אני אתחיל לסנגר על בנט.

ניר אורבך: כן.

מיכאל מלכיאלי: בוא ננסה.

ניר אורבך: בוא.

אוסאמה סעדי: כבאות והצלה, תגיד לי, מה זה עכשיו?

אוסאמה סעדי: למה עכשיו בתוך שישה שבועות צריך לעשות רפורמה והסדרה בנושא כל כך חשוב?

אוסאמה סעדי: כבאות והצלה.

אוסאמה סעדי: למה אי-אפשר לעשות את זה בניחותא?

אוסאמה סעדי: בשיקול דעת?

אוסאמה סעדי: לשמוע את כל הגורמים.

אוסאמה סעדי: ובאמת אולי צריך לעשות שם רפורמה.

אוסאמה סעדי: אבל למה עכשיו?

אוסאמה סעדי: איך אפשר עכשיו לעשות את כל החוקים האלה?

אוסאמה סעדי: אז חאפ-לאפ, יאללה בוא נעשה את זה כי צריך לגמור את זה.

מאיר פרוש: מה זה חאפ-לאפ?

אוסאמה סעדי: כי אם לא אז התקציב נופל, ואז בחירות, ואז מאיימים על כולם.

מאיר פרוש: מה זה חאפ-לאפ?

מאיר פרוש: באיזו שפה זה?

אוסאמה סעדי: חאפ-לאפ, לא יודע, ביידיש?

אוסאמה סעדי: זה לא בערבית.

מאיר פרוש: לא.

מאיר פרוש: צריך לבקש מערוץ הכנסת - - -

יבגני סובה: ביידיש זה בקיצר.

אוסאמה סעדי: אדוני היושב-ראש, יש 44 חוקים רק בחוק התוכנית הכלכלית, בחוק ההתייעלות הכלכלית 18 חוקים, 62 חוקים?

אוסאמה סעדי: ריבונו של עולם, בחוק היוועדות חזותית על הקורונה לקח לנו אולי חודש לעשות את זה, אז איך אתם רוצים לעשות את כל החוקים האלה?

אוסאמה סעדי: וראיתי את החלוקה.

אוסאמה סעדי: לוועדת החוקה יש עשרות חוקים, לוועדת הפנים - -

יצחק פינדרוס: ועדת העבודה והרווחה.

אוסאמה סעדי: - - ועדת העבודה, ועדת הכלכלה, ועדת הכספים, שגם בנוסף לכל הדיונים על התקציב היא צריכה לעשות חלק גדול מהחוקים האלה שיש בהם מס הכנסה, וכל הדברים האלה.

אוסאמה סעדי: אני לא יודע.

אוסאמה סעדי: מה קרה.

אוסאמה סעדי: אם זה באמת כל כך קשור אינטגרלית אז תבואו ותגידו לנו: תשמע, אתה יודע מה, על מנת שנעביר את התקציב יש עוד ארבעה, חמישה, שישה, שבעה חוקים שצריך לעשות במקביל.

אוסאמה סעדי: בועז, תבואו ותגידו, אז אנחנו לא מתנגדים, אבל איך אפשר 60?

אוסאמה סעדי: אני זוכר את בועז ואת מיקי לוי שהיו בוועדת הכספים כשהיינו ביחד, כשהממשלה הקודמת הביאה ב-2017, התקציב האחרון, עם הרבה חוקים בחוק ההסדרים.

יצחק פינדרוס: כמה?

אוסאמה סעדי: לא היו 60.

יצחק פינדרוס: כמה?

אוסאמה סעדי: לא יודע.

יבגני סובה: אוסאמה, למה 60?

יבגני סובה: באמת, אני שואל ברצינות, למה 60?

אוסאמה סעדי: 60, הינה.

יבגני סובה: לא, מה זה 60?

יבגני סובה: בוא.

יצחק פינדרוס: בפרקים יש לך כאלה שהם לא עם זה, תעבור פה.

יבגני סובה: אה, אז אתה סופר את הפרקים.

יצחק פינדרוס: יש פה 63.

יצחק פינדרוס: לא, אלו חוקים נפרדים.

אוסאמה סעדי: 62 חוקים.

יצחק פינדרוס: יש פה כאלה שהם אפילו בתוך זה, זה מחולק ל-63 חוקים.

יבגני סובה: ראיתי 42, זה מה שראיתי.

יצחק פינדרוס: 63.

קריאות: - - -

אוסאמה סעדי: 42, ויש 43, ועוד 18.

אוסאמה סעדי: 62, 63.

אוסאמה סעדי: כשהיינו באופוזיציה, יבגני - - -

יבגני סובה: תעלו את הטיעונים בוועדות המתאימות, וזה בסדר, אבל - - -

אוסאמה סעדי: למה זה פה?

יצחק פינדרוס: איפה נעלה את הטיעונים?

יבגני סובה: איפה שכל ועדה שתחליט שתדון ותעלה את זה.

מיכאל מלכיאלי: פה זה ועדת הכנסת.

יצחק פינדרוס: אני מדבר על העיקרון.

יצחק פינדרוס: אתה מטיל על - - -

מיכאל מלכיאלי: היושב-ראש משלנו אפשר לסמוך עליו.

יבגני סובה: איזה שטויות.

ניר אורבך: חבר הכנסת סובה.

אוסאמה סעדי: אז אני אומר, באמת, זה לא רציני, יבגני.

מאיר פרוש: זה נקרא חאפ-לאפ.

יבגני סובה: לא, לא.

אוסאמה סעדי: סובה, זה לא רציני, זה אפילו לא חוקתי, לא הגיוני לעשות את כל הדברים האלה, במיוחד כשיש חוקים שבאמת חשובים ביותר.

אוסאמה סעדי: נקודה אחרונה, אדוני היושב-ראש, ראיתי שחילקתם לכל הוועדות, רק לוועדה למעמד האישה אף חוק לא העברת.

יצחק פינדרוס: כי לשם העבירו את כולם, כולנו חברים שם.

אוסאמה סעדי: למה?

אוסאמה סעדי: אפילו את חוק העלאת גיל הפרישה לנשים.

יצחק פינדרוס: לא, מה זה, השתגעת?

אוסאמה סעדי: נשים, זה חוק אינטגרלי לוועדה הזאת, למה?

יצחק פינדרוס: כי שם שמו את החברים שלא רלוונטיים בכנסת.

יצחק פינדרוס: לא הבנת.

ניר אורבך: כל מה שהיה קשור כבר יצא מחוק ההסדרים.

יבגני סובה: אז מה שאמרת זה סתם עיוות וסילוף.

מיכאל מלכיאלי: למה הוציאו רק את זה?

ניר אורבך: תודה רבה, חבר הכנסת סעדי.

ניר אורבך: חבר הכנסת סובה, בבקשה.

יבגני סובה: אדוני היושב-ראש, חבל שגלית לא נמצאת, הייתי רוצה ממש להגיב לכמה דברים.

ניר אורבך: נעביר את הדברים.

יבגני סובה: קודם כל אני רוצה להגיד לפרוטוקול, כמו שחבר הכנסת פינדרוס אוהב להדגיש, ישראל ביתנו – וגם איפה רוטמן?

יבגני סובה: גם רוטמן הלך – אני לא מבין, זאת נטייה כזאת לבוא ולהגיד וללכת, ולא לשמוע תגובות?

יצחק פינדרוס: למדו משהו מהקואליציה.

מאיר פרוש: לא, יש כאלה שבאים בהתחלה והולכים לקראת הסוף.

יבגני סובה: אני כבר שנתיים וחצי בכנסת שואל את עצמי מה זה הדבר הזה, אתה בא, אומר משהו, אתה רוצה לשמוע תגובה ואתה הולך.

יבגני סובה: לא הבנתי את זה.

מיכאל מלכיאלי: אבל יש עוד ועדות.

יבגני סובה: אז הינה, אני אומר לפרוטוקול, כל החשש של חבר כנסת רוטמן, ואני בטוח שהוא שומע אותי בטח במשרד, לגבי התנתקות, לגבי דברים, אז אני כבר עכשיו יכול להסיר את החשש הזה.

יצחק פינדרוס: עכשיו אני מתחיל לחשוש.

יצחק פינדרוס: עד שלא התחייבתם - - -

יבגני סובה: יצחק, הקשבתי לך בקשב רב, לא הפרעתי, תן לי, תן לי.

מיכאל מלכיאלי: בנט ילך לחתום על זה?

מיכאל מלכיאלי: בנט יחתום על זה?

יבגני סובה: חברים, לא רק פרוטוקולים זוכרים, גם ההיסטוריה זוכרת שמפלגת ישראל ביתנו היא המפלגה שהתנגדה לתוכנית ההתנתקות, ושני השרים מטעמה שילמו מחיר פוליטי ופוטרו מהממשלה בגלל שהם התנגדו להתנתקות.

יצחק פינדרוס: ולהעברת מזומנים לעזה.

מיכאל מלכיאלי: אז מה קרה לכם עכשיו?

יצחק פינדרוס: ולהעברת כספים לחמאס.

יבגני סובה: פינדרוס, אם תפריע אני לא אדבר, תדבר ואני לא.

יבגני סובה: תכבד.

יבגני סובה: תכבד אותי לפחות.

יבגני סובה: לפחות בחמש דקות האלה.

מיכאל מלכיאלי: פינדרוס, אל תפריע.

יבגני סובה: אני אוהב לדייק.

יבגני סובה: מבחינה היסטורית, הרבה אנשים פה באים לכנסת וזורקים כל מיני סיסמאות, אז הם לא יודעים מה היה פה לפני עשר שנים, לפני 20 שנה, לפני 30 שנה.

יבגני סובה: לפחות תלמדו, תבדקו את זה, מה היה בהתנתקות, מי ישב עם מי, איזה ממשלות היו.

יבגני סובה: תלמדו את זה, ואז תבוא ותציגו עובדות.

מאיר פרוש: מה ליברמן רצה אז ולא קיבל?

יבגני סובה: אני רוצה להגיד עוד משהו לגבי הניסיון הזה כל הזמן לערבב בין פילוסופיה למתמטיקה.

יבגני סובה: אתם רוצים לדבר בפילוסופיה דברו בפילוסופיה, אבל מתמטיקה זה מדע מדויק.

יבגני סובה: ואני אומר את זה כל פעם, ארבעה סבבים של בחירות נתניהו לא קיבל 61.

יבגני סובה: אפשר להמשיך להגיד בוא נלך פעם חמישית, בוא נלך פעם שביעית, בוא נלך פעם שמינית, עד שנתניהו יקבל קואליציה של 61.

יבגני סובה: הוא לא קיבל.

יבגני סובה: להגיד היום שרוב העם רוצה את נתניהו, אז התשובה היא לא, רוב העם לא רוצה את נתניהו.

מיכאל מלכיאלי: בואו לבחירות.

יבגני סובה: כי ארבעה סבבים סיימנו בזה שאין 61 לנתניהו.

יבגני סובה: תכף אני אגיב גם להערה שלך, מיכאלי, שנייה.

מיכאל מלכיאלי: יש 61 לנתניהו.

מיכאל מלכיאלי: גנבתם את הקולות שלהם.

יבגני סובה: תראה, אתם אלה שבחרתם בגוש, אתם אלה שבחרתם להיצמד לנתניהו.

מיכאל מלכיאלי: עם ישראל רצה את הגוש הזה.

רם שפע: לא הבנתי, אז למה אתם לא באים לממשלה אם אתם כל כך רוצים?

רם שפע: בואו.

יבגני סובה: ופה אני עונה גם לפינדרוס.

יבגני סובה: כשאתה אומר שאתם תחזרו על שלטון ותהפכו את זה חזרה, לא, לא תהפכו את זה חזרה.

יבגני סובה: כי מה שהיה, אתם התרגלתם שאתם שולטים, וזה לא אמור להיות ככה.

יבגני סובה: בקואליציה של 61, 62 – אגב, מה מפריע לכם להיכנס לקואליציה ולקבל את קווי יסוד של הממשלה?

יבגני סובה: מה מפריע לכם?

יבגני סובה: אפילו לא ניסיתם לנהל משא ומתן.

יצחק פינדרוס: לא רוצים.

יבגני סובה: לא איתנו, עזוב אותנו, דבר עם בנט.

יצחק פינדרוס: אמרתי, אנחנו לא רוצים להיות שם.

יצחק פינדרוס: אני גאה להיות באופוזיציה.

יבגני סובה: אתם אפילו לא ישבתם עם בנט למשא ומתן.

יבגני סובה: למה?

קריאות: - - -

יצחק פינדרוס: אני רואה את הממשלה ואני גאה לא להיות שם.

יבגני סובה: כי נצמדתם לגוש הזה, ואתה יודע מה?

יבגני סובה: פינדרוס, לך לא אכפת - - -

יצחק פינדרוס: פעם אחת לא זעקתי זעקת קוזק נגזל, אני שמח שאני לא שם.

יבגני סובה: לך לא אכפת ללכת פעם חמישית לבחירות, פעם שישית לבחירות, לא אכפת לך.

יבגני סובה: כל עוד נתניהו לא היה מקבל 61 הייתם הולכים איתו גם פעם חמישית ושישית.

יצחק פינדרוס: אני שמח לא להיות בממשלה הזאת.

יצחק פינדרוס: אנחנו מוכנים לשלם כל מחיר לא להיות חלק מהממשלה הזאת.

יבגני סובה: אבל זה מה שעשיתם בצורה עיוורת, לא משנה לכם שהמערכת הפוליטית נמצאת במשבר הכי נורא בהיסטוריה של המדינה.

יצחק פינדרוס: עכשיו יותר גרוע ממה שהיה.

יבגני סובה: מה זה עכשיו?

יבגני סובה: אני מדבר איתך על לפני הקמת הממשלה.

יבגני סובה: ארבע פעמים הלכנו לבחירות ולא קיבלת 61, אז תעשו שינוי בחשיבה.

יצחק פינדרוס: קחו, תנהלו.

יצחק פינדרוס: קחו, תנהלו אותה.

יבגני סובה: אתם אלה שיצרתם את הגוש הזה, ועכשיו יושבים אנשים - - -

יצחק פינדרוס: לא הקשבת לי, קחו תנהלו.

יבגני סובה: פינדרוס, יושבים אנשים בתוך הגוש, לא אתם, יושבים אנשים: אני לא מבין איך נוצר המצב הזה, מפלגת הליכוד עם 30 מנדטים שאמורה להיות מפלגת השלטון, איך זה קרה שאנחנו באופוזיציה?

יבגני סובה: אז תשאל את אנשי הליכוד לא מול המצלמות, שהם יספרו לך מה הם עונים לעצמם.

יבגני סובה: כיצד יתכן שמפלגה שקיבלה 30 מנדטים נמצאת באופוזיציה?

מיכאל מלכיאלי: רוצה לשאול מה הקואליציה אומרים לנו - - -

יצחק פינדרוס: אני שמח שאני לא שם.

יצחק פינדרוס: אני בגאווה אומר לך שקיבלתי הצעות.

יצחק פינדרוס: אני קיבלתי הצעות ואמרתי לא.

יבגני סובה: זה בגלל שהם פועלים בצורה עיוורת, ובגלל שאתם כגוש הייתם מוכנים לקחת מדינה כבת ערובה.

יצחק פינדרוס: לא רוצה להיות איתכם.

יבגני סובה: ואני אומר לך, פינדרוס, תקשיב.

יצחק פינדרוס: לא רוצה להיות איתכם.

יבגני סובה: אתה לא קשור.

יבגני סובה: כשישבת בממשלה לא היית קשוב לבעיות של אנשים אחרים.

יצחק פינדרוס: מה אתה אומר?

יבגני סובה: לא עניין אותך שום דבר.

יצחק פינדרוס: מה אתה אומר?

יצחק פינדרוס: זה קשור לבעיות של אחרים?

יבגני סובה: מה שאתה שומע.

יבגני סובה: מה שאתה שומע.

יבגני סובה: לא שמעת.

יבגני סובה: כל מה שעניין אותך זה עם מה שהלכת לבחירות, כל הנושא הדתי, וזה לגיטימי.

יצחק פינדרוס: מה אתה אומר.

יבגני סובה: והחזקתם את הקואליציה.

יבגני סובה: מה שאתה שומע.

יצחק פינדרוס: מי דאג לחקלאים כשהייתי בממשלה?

יצחק פינדרוס: אתה?

יבגני סובה: אני אומר לך בדיוק את מה שאתה שומע.

יצחק פינדרוס: מי דאג ליישובי הספר?

יצחק פינדרוס: אתה?

יבגני סובה: ועכשיו אני אגיד לך עוד משפט.

יצחק פינדרוס: אתה תגיד לי מי דאג?

יבגני סובה: בוודאי שאני אגיד לך.

יצחק פינדרוס: תבדוק בפרוטוקולים.

יבגני סובה: שמעתי אותך, ותן לי גם לדבר.

יצחק פינדרוס: כולל החברים שלך.

יבגני סובה: שמעתי אותך, ותן לי גם להגיד את מה שאני רוצה להגיד, ואל תחשוב שהדעה שלי היא לא דעה שמותר להשמיע.

יצחק פינדרוס: לא ביחס למה שאני - - - .

יצחק פינדרוס: דעה שלך ביחס לדעתך.

ניר אורבך: חבר הכנסת פינדרוס.

יבגני סובה: חבר הכנסת פינדרוס, אם ניקח את כל ההתבטאויות לפני הבחירות, בסבבים של הבחירות, אני חושב שגם אתה צריך לעשות חשבון נפש.

יבגני סובה: בוא נגיד, בוא, גם אתה צריך לעשות חשבון נפש.

יבגני סובה: זה שאתה לא מוכן לעשות חשבון נפש זה רק מחזק את הדבר הזה שאתם התרגלתם לשלוט בממשלה כשאתם בכלל לא הייתם הרוב בממשלה.

יבגני סובה: כמה מנדטים היו לכם?

יבגני סובה: למה שלטתם בממשלה?

יבגני סובה: למה?

יבגני סובה: תסביר לי למה.

יבגני סובה: כי ראש הממשלה הקודם פחד - - -

יצחק פינדרוס: מה, נראה לך - - -

יבגני סובה: פחד ללכת בלעדיכם.

יבגני סובה: במקום להקים ממשלה רחבה ולפתור את הסוגיות של הרבה אנשים במדינה הזאת, לא עניין אתכם שום דבר, רק עניין אתכם לשלוט, זה מה שעניין אתכם.

יבגני סובה: עכשיו אתה מתפלא.

יצחק פינדרוס: לא מתפלא.

יצחק פינדרוס: אני מתפלא שאין ממשלה.

יבגני סובה: אז תצטננו קצת באופוזיציה, תפנימו שאתם באופוזיציה, ואם צריך משהו, תבואו לוועדה, תעלה את הסוגיה, תדברו, יש דרג מקצועי בהרבה משרדים.

יבגני סובה: חשוב לך לייצג את הבוחרים שלך, תבוא ותדבר.

יבגני סובה: אבל כל פעם להגיד רמאות, נכלאות, את כל הדברים האלה, זה לא יעזור לכם, כי מתמטיקה זה לא פילוסופיה.

יבגני סובה: אתה רוצה תישאר בפילוסופיה, אנחנו נהיה במתמטיקה.

יבגני סובה: שיטת המימשל במדינה היא כזאת, יש 61 לממשלה, וזאת הממשלה.

יבגני סובה: ואני אגיד לך שהממשלה מתפקדת למרות שאני לא חלק מהממשלה, אני בקואליציה, אני לא מייצג את הממשלה.

יבגני סובה: ותאמין לי שלממשלה יש גם דוברים טובים בתור שרים שיודעים לייצג את הממשלה.

יבגני סובה: אבל תסתכל מה היה, ותסתכל גם מה נעשה בשלושה חודשיים, ותראה שהממשלה הזאת מתפקדת, זה מה שחשוב.

יבגני סובה: כי לפני זה הממשלה לא תפקדה.

יבגני סובה: עכשיו אתה יכול להישאר בעמדה שלך, אני לא בא, יש לנו פער עצום בתפיסות.

יבגני סובה: פער עצום.

יבגני סובה: אני רק אומר שאני מרוצה מהתפקוד של הממשלה למרות הדברים שלכם, למרות הביקורת שלכם, וזה מה שיש לי להגיד.

יבגני סובה: ותלמדו קצת נתונים היסטוריים לפני שאתם מעלים פה סוגיות סביב הנוכחות בממשלות כאלה ואחרות.

יבגני סובה: תודה.

ניר אורבך: חבר הכנסת סובה, תודה רבה.

ניר אורבך: לפני שאנחנו עוברים לדיון, הדובר האחרון, חבר הכנסת מלכיאלי, בבקשה.

מיכאל מלכיאלי: תודה, אדוני היושב-ראש, אז האמת היא שאני כבר מרגיש אורח כאן בוועדה.

מיכאל מלכיאלי: היות שאני כבר לא חבר ועדה ואין לי זכות הצבעה אז אני בא כאורח.

מיכאל מלכיאלי: אני כן רוצה לפתוח בפרגון גדול מאוד לראש הממשלה – למה אתה יוצא?

מיכאל מלכיאלי: דיברת מקודם שלא לצאת.

יבגני סובה: אני מכיר אותך, זה בסדר.

רם שפע: אני מקשיב פה גם בשבילו.

יצחק פינדרוס: הוא דיבר לפרוטוקול שיוצאים, הוא לא התכוון שהוא לא יצא.

יצחק פינדרוס: הוא דיבר לפרוטוקול שלא לצאת מדיון.

מיכאל מלכיאלי: אני רוצה לפתוח בדברי הלל לראש הממשלה שלנו מר בנט.

מאיר פרוש: דווקא היום?

מיכאל מלכיאלי: היום.

מיכאל מלכיאלי: ואני מקריא כותרת מערוץ 7: כדי לצמצם חילול שבת בנט נסע בלי הפמליה.

מיכאל מלכיאלי: ואני מנסה להבין מה כתוב פה.

מיכאל מלכיאלי: בנט לא רצה שיהיה חילול שבת, כי בסוף הוא ראש ממשלה דתי.

מיכאל מלכיאלי: תשמע, ניר, אתה אדם ירא שמיים, ככה מובטח לי, ברור לי, תסביר לי מה זאת הכותרת הזאת.

מיכאל מלכיאלי: ראש הממשלה לא רצה שיהיה חילול שבת לכן הוא נסע, מה פירוש נסע?

מיכאל מלכיאלי: הוא חילל שבת.

מיכאל מלכיאלי: הוא נסע רק עם המזכיר הצבאי.

מיכאל מלכיאלי: כאילו חילול שבת שלו ושל המזכיר זה ככה בקטנה.

מיכאל מלכיאלי: אמרתי לעצמי שבטח הוא יביא איזה גיבוי מהרבנות הראשית, אתה יודע מה, אפילו מגלעד קריב, רב, אמרו לנו, כן?

מיכאל מלכיאלי: שום דבר.

מיכאל מלכיאלי: מי מברך אותו על ההחלטה?

מיכאל מלכיאלי: קודם כל השר יועז הנדל שאמר שאלו שמבקרים אותו לא היו אף פעם חיילים.

מיכאל מלכיאלי: מה הקשר?

מיכאל מלכיאלי: אבל הלכות אנחנו כן יודעים.

מיכאל מלכיאלי: עכשיו בא שר הדתות מתן כהנא, שיהיה בריא, ואמר: צריך להבין, ראש ממשלה דתי לא רשאי, אלא חייב לנהל את המערכה בשבת.

מיכאל מלכיאלי: ואני שואל, ריבונו של עולם, מה פספסתי שמתן כהנא יודע ואני לא יודע.

מיכאל מלכיאלי: הרי את המערכה שהמחבלים יצאו מהחורים שלהם ונעלמו, בנט נעלם, לא פגשנו אותו.

מיכאל מלכיאלי: הוא פתאום נעלם, לא שמענו.

מיכאל מלכיאלי: אולי מנסור לא אישר לו.

מיכאל מלכיאלי: אנחנו לא יודעים מה היה שם, אבל הוא שתק.

מיכאל מלכיאלי: שישה מחבלים מסוכנים מסתובבים בארץ, באמת מסוכנים מאוד, ובנט נעלם.

מיכאל מלכיאלי: זה שכל יום יודע לצייץ ולכתוב ספרים, בנט לא מגיב.

מיכאל מלכיאלי: מצאו ארבעה אנשים.

מיכאל מלכיאלי: מי מצא?

מיכאל מלכיאלי: לא אנחנו.

יצחק פינדרוס: מצאו את השניים.

יצחק פינדרוס: הוא יצא אחרי שהשניים נמצאו.

מיכאל מלכיאלי: אחרי שניים שנמצאו.

מיכאל מלכיאלי: עכשיו, מי מצא?

מיכאל מלכיאלי: לא יודע מי, לא משנה כרגע מי.

מיכאל מלכיאלי: בוא נגיד שכוחות הביטחון, אנחנו מפרגנים להם, הוא הגיע לנהל את מה?

מיכאל מלכיאלי: מה בנט הגיע לנהל?

מיכאל מלכיאלי: איך מעבירים אותם בחזרה למעצר?

מיכאל מלכיאלי: איך מתשאלים אותם?

מיכאל מלכיאלי: האם בקורות החיים של בנט כתוב שהוא חוקר?

מיכאל מלכיאלי: מה הוא עשה?

מיכאל מלכיאלי: הרי הוא חילל שבת.

מיכאל מלכיאלי: הוא סיפר לנו, ואתם, כל מפלגת ימינה סיפרה לנו.

מיכאל מלכיאלי: סוף סוף חזון אחרית הימים אתחלתא דגאולה, יש ראש ממשלה דתי בעם ישראל.

מיכאל מלכיאלי: אתה יודע מה, משמח.

מיכאל מלכיאלי: אני מרגיש פספוס שאני לא חלק מהממשלה החשובה הזאת.

מיכאל מלכיאלי: פספוס.

מיכאל מלכיאלי: אבל מה, אותו ראש ממשלה דתי, שזה חזון אחרית הימים אתחלתא דגאולה, מחלל שבת ומספר לנו שהוא היה חייב לנהל את מה?

מיכאל מלכיאלי: את הצילומים?

מיכאל מלכיאלי: את המערכה?

מיכאל מלכיאלי: מה הוא בדיוק ניהל שם?

מיכאל מלכיאלי: עכשיו אותו ראש ממשלה דתי הולך עכשיו לתת לרפורמים מקום בכותל, ודיונים – תחשוב, הרי קראת בונתנה תוקף, מי חיבר את ונתנה תוקף?

מיכאל מלכיאלי: מישהו שהעלה על השפתיים שלו מחשבה של אולי כפירה בקדוש ברוך הוא.

מיכאל מלכיאלי: בנט מביא דיון לתת לאנשים האלה דריסה בכותל המערבי הקדוש שלנו, לתת לליצנים האלה מקום שם?

מיכאל מלכיאלי: זאת הממשלה הזאת.

מיכאל מלכיאלי: זה אותו ראש ממשלה דתי שמחלל שבת, שנותן מקום ודריסת רגל לרפורמים, וכל זה בעשרת ימי תשובה.

מיכאל מלכיאלי: מקודם חבר כנסת סובה דיבר כאן על למה אנחנו לא בקואליציה, אנחנו רוצים עוד בחירות ועוד בחירות, סוף סוף יש ממשלה, סוף סוף יש תקציב, עם ישראל – איך הוא אמר לפינדרוס?

מיכאל מלכיאלי: לא הייתם מספיק קשובים לבעיות של האזרחים.

מיכאל מלכיאלי: צודק.

מיכאל מלכיאלי: היינו סתומים, לא היינו באזרחים.

מיכאל מלכיאלי: בא שר אוצר קשוב.

מיכאל מלכיאלי: איך אומרים?

מיכאל מלכיאלי: סוף סוף המשך אתחלתא דגאולה, שר אוצר, באמת, אמרתי שהם מפוחדים, מבוהלים ממנו, איש בריון, איש מאוד מפחיד.

מיכאל מלכיאלי: אני אומר לך, היועץ המשפטי, האיש הזה, השר שלך הממונה עליך הוא אדם מפחיד, אתה צריך לשמור מרחק.

מיכאל מלכיאלי: וכשהוא בא לדאוג לאזרחים, הנציג שלנו אמר לנו פה, הוא עושה רפורמה ברב-קו כשהוא לא יודע מה זה רב-קו.

מיכאל מלכיאלי: הוא לא יודע מה זה.

מיכאל מלכיאלי: ניר, לא היית מגיע לאולפן לדבר על רב-קו כשאתה לא יודע מה זה רב-קו.

מיכאל מלכיאלי: יש לך שכל, אתה יודע לא לדבר בפני אלפי אנשים על דבר שאתה לא מבין בו.

מיכאל מלכיאלי: אבל שר האוצר מרוב שהוא יהיר ובטוח בעצמו, כמו ראש הממשלה שמחלל שבת ומספר שהוא עשה את זה כדי לצמצם חילולי שבת, הולך לדבר על רפורמות שהוא בכלל לא מבין בהן.

מיכאל מלכיאלי: אז אנחנו לא היינו קשובים?

מיכאל מלכיאלי: אנחנו שמחים מאוד שאנחנו לא בקואליציה שמביאה תקציב כל כך אכזרי שפוגע בשכבות החלשות.

מיכאל מלכיאלי: לוקחים את הפריפריה, הופכים אותם ליותר חלשים.

מיכאל מלכיאלי: שום בשורה לפריפריה אין פה.

מיכאל מלכיאלי: הכניסו מיליון עזים - - -

רם שפע: אני יוצא לכמה דקות, אבל אני לא חושש, כשאני אחזור הוא עדיין ידבר.

מיכאל מלכיאלי: אם ייתנו לי.

מיכאל מלכיאלי: זאת אומרת, שר האוצר מביא ספר שלם, עשרות חוקים, נספח שלא היה תקדים לו בכנסת.

מיכאל מלכיאלי: בוא נגיד שהיה, לא היה תקציב כמה שנים, הכול בסדר.

מיכאל מלכיאלי: אבל בשורה אחת לבתי החולים, למנהלי בתי החולים, לחלשים, לפריפריה, כלום.

מיכאל מלכיאלי: מס גודש לתל אביב, יפה מאוד, מעודדים אנשים לבוא לעבוד בתל אביב, הם יצטרכו גם לשלם על זה.

יצחק פינדרוס: דרך אגב, אני בעד.

יצחק פינדרוס: אני בעד.

יצחק פינדרוס: מה צריך לנסוע לתל אביב בכלל?

יצחק פינדרוס: מדינה נפרדת.

מיכאל מלכיאלי: גם אני בעד.

מיכאל מלכיאלי: ישראל השנייה תצטרך לשלם עוד כסף.

מיכאל מלכיאלי: לא רצינו בחירות, והייתה כאן הכרעה ברורה מאוד של העם מה תהיה התוצאה.

מיכאל מלכיאלי: לצערנו הרב, יש כאן בן אדם אובססיבי להיות ראש ממשלה, מכר את כל הערכים שלו.

מיכאל מלכיאלי: ותאמין לי, ניר, אני יודע בוודאות מוחלטת – מישהו דיבר על מה שאומרים בשיחות סגורות בליכוד – בשיחות סגורות חברים רבים מאוד בקואליציה לא שלמים עם הקואליציה הזאת.

מיכאל מלכיאלי: להיות שלמים ביחד עם מרב מיכאלי ותמר זנדברג זה לא תענוג, לא בשביל זה רבים בקואליציה הלכו לפוליטיקה, אין לי ספק.

מיכאל מלכיאלי: ואני מסיים כמו שפתחתי.

מיכאל מלכיאלי: אנחנו בזים, באמת, וזה לא יפה לומר את זה, אבל בזים לראש הממשלה שמספר לכולנו שהוא אדם דתי ועשה חילול שבת המוני בצורה כזאת רק בשביל להצטלם.

מיכאל מלכיאלי: היה אפשר לעשות לו פוטושופ והכול היה בסדר.

מיכאל מלכיאלי: ביחד עם המזכיר הצבאי, זה מאוד מאוד נחמד להצטלם שם.

מיכאל מלכיאלי: אבל איך אומרים, נתניהו גם חילל שבת.

מיכאל מלכיאלי: נתניהו מעולם לא הצהיר שהוא אדם דתי.

מיכאל מלכיאלי: מעולם לא הצהיר את זה.

מיכאל מלכיאלי: לצערנו, הייתי מאוד שמח שהוא יהיה שומר תורה, אבל הוא לא כזה.

מיכאל מלכיאלי: אבל לפחות הוא לא ביזה את קודשי ישראל כמו שראש הממשלה הזה עושה גם בשבת וגם בנושא של הרפורמים ובעוד דברים.

מיכאל מלכיאלי: וכמובן מתווה הכשרות, שהשם ירחם, מתן כהנא עושה דברו של בנט.

מיכאל מלכיאלי: ואני אומר לך, אדוני היושב-ראש, אם הוועדה הזאת באמת רוצה לעשות משהו, אנחנו כבר לא חברי ועדה, הכוח בידיים שלכם, לייעל את חוק ההסדרים הזה בצורה מיטבית, תוציאו את מתווה הכשרות מהמקום הזה.

מיכאל מלכיאלי: הדבר הזה יביא, על הכתפיים של חברי הוועדה, יביא אלפי יהודים כשרים לא לאכול כשר.

מיכאל מלכיאלי: הרי אתה, והרבה אנשים טובים פה, גם אנשים שהם לא שומרי תורה ומצוות, לא יאכלו בחיים בד"ץ כשגלעד קריב חתום על זה.

מיכאל מלכיאלי: אין דבר כזה, זה לא כשר, אי-אפשר לסמוך עליו.

מיכאל מלכיאלי: אבל החוק הזה אומר שגלעד קריב יוכל לאשר בד"ץ בלי רבנות.

מיכאל מלכיאלי: ועמך בית ישראל, שלא כל כך מבינים בניואנסים, יראו בד"ץ למהדרין בראשות הרב גלעד קריב ויאכלו את זה.

מיכאל מלכיאלי: זה על הכתפיים שלנו, אנחנו נציגי הציבור.

מיכאל מלכיאלי: להחזיר את זה אחורה זה יהיה מפחיד מאוד, כי זה לא חוק דתי, רבותיי, בשונה מבנט שאמר שהחרדים נלחצים, ההפך, הבד"צים החרדיים ירוויחו הרבה מאוד כסף ברפורמה הזאת, שלא תתבלבלו.

מיכאל מלכיאלי: הרפורמה הזאת מיטיבה עם הבד"צים החרדיים, היא תכניס להם המון כסף, ואנחנו נגדם.

מיכאל מלכיאלי: אנחנו לא רוצים להרוויח כסף, ההפך, אנחנו מעדיפים שהרשות הממלכתית תרוויח את הכסף, לא אנחנו.

מיכאל מלכיאלי: אכפת לנו מעם ישראל.

מיכאל מלכיאלי: והדבר הזה, אני אומר לך, אדוני היושב-ראש, הוא על הכתפיים שלנו, כי בסוף זאת בכייה לדורות.

מיכאל מלכיאלי: הרי הממשלה זאת תיפול, בעזרת השם, ותהיה כאן ממשלה טובה יותר שתנסה להחזיר את המצב לקדמותו, ואז יגידו שאי-אפשר.

מיכאל מלכיאלי: בסוף בגלל הנאה של רגע אנחנו מעבירים פה, הוועדה הולכת להעביר חוק שהיא יכולה להפיל את זה פה.

מיכאל מלכיאלי: חוק שהיא תיתן לאלפי יהודים לאכול לא כשר.

מיכאל מלכיאלי: ניר, אני לא פונה אליך, אני פונה אל כל הוועדה, בחוק הזה כתוב שכל תאגיד יכול לדחות המלצות של הרבנות הראשית.

מיכאל מלכיאלי: כלומר, שלושה ליצנים שהקימו תאגיד, גלעד קריב ושני חברים שלו יקימו, ויש להם תעודת רבנות – יהיה להם, זאת לא בעיה להשיג תעודת רבנות, יש להם תעודת רבנות– והם יחליטו למשל שבישול עכו"ם זה לא בדיוק, לא צריך, הכול בסדר, חלק זה בסדר, בטל ברוב, כל מיני דברים שאני ואתה לא נאכל את זה בבית.

מיכאל מלכיאלי: אלפי יהודים יאכלו את זה על הכתפיים שלנו, זה בכייה לדורות.

מיכאל מלכיאלי: זה כמו חלילה להכניס גיורים, אתה יודע ככה, חאפ-לאפ-לאפ, ובסוף הילדים שלנו ירצו להתחתן עם אותם אנשים שיהיו מוכרים כיהודים.

מיכאל מלכיאלי: הממשלה הזאת עושה, אתה יודע מה, כשנותנים לרפורמים כל מיני דברים, אז אפשר אחרי זה לבטל את זה, גם לא בטוח שאפשר, לא מקל ראש בכלום.

מיכאל מלכיאלי: הדבר הזה הוא בכייה לדורות.

מיכאל מלכיאלי: והוועדה הזאת הולכת – ועזבו אותי שאני אדם חרדי, אני אמשיך לאכול כשר בעזרת השם, אבל לעם ישראל, ואנחנו נמצאים בעשרת ימי תשובה.

מיכאל מלכיאלי: אני מקווה שהשכל יגבר בוועדה, ואל תיתנו, אל תשחקו את המשחק של ליברמן ושל בנט ושל אלקין וכל מיני אנשים שמונעים משנאה.

מיכאל מלכיאלי: כל אחד היום יש לו איזה מטען שלם עלינו, הוא לא תמכו בו באיזה בחירות, ההוא עשו לו ככה, כל מיני סיפורים, כולם יודעים את האמת.

מיכאל מלכיאלי: בקיצור, ובסוף בסוף בסוף, הינה, אדם כמו רם שפע, אדם טוב, באמת אדם טוב, אבל השכנים שלו איפה שהוא גר לא יודעים את כל הפרטים, והם יראו בד"ץ למהדרין בראשות גלעד קריב ויאכלו את זה.

רם שפע: השכנים שלי בכפר הרא”ה.

מיכאל מלכיאלי: הוא יודע, הוא לא יאכל, אבל השכנים שלו יאכלו את זה.

מיכאל מלכיאלי: בסוף זה יהיה על הכתפיים שלנו, והם יאכלו בשר לא כשר.

מיכאל מלכיאלי: אז אני מקווה, רם, אתה שומע?

רם שפע: בהחלט.

מיכאל מלכיאלי: אני מקווה שהשכל שלך יגבר, מפלגת העבודה תמיד לא זלזלה בדת כמו שהממשלה הזאת עושה.

מיכאל מלכיאלי: תשמרו על מה שעשיתם כל השנים, אל תיתנו רגל לרמיסה של הכשרות בעם ישראל, של המושג של זהות מיהו יהודי.

מיכאל מלכיאלי: ואני מקווה שבוועדה השכל יגבר ולא השיקולים שאלקין מנהל משם, הלו, תיתנו להם, וסיפורים כאלה.

מיכאל מלכיאלי: שהשכל הישר יגבר.

מיכאל מלכיאלי: בעזרת השם, גם ברוח הימים האלה של פיוס, אני אחזור למה שפתחתי בשבח לראש הממשלה על המאמצים שלו לצמצום חילולי השבת.

ניר אורבך: יישר כוח.

ניר אורבך: תודה רבה.

ניר אורבך: אנחנו עוברים עכשיו לדיונים לפי הסעיפים השונים.

ניר אורבך: נתחיל כמו שאמרנו בסעיפים שאין עליהם מחלוקת.

ניר אורבך: נעשה דיונים.

ניר אורבך: אני מזכיר, ההצבעות הן רק החל מהשעה תשע בערב על כל סעיף בנפרד.

מיכאל מלכיאלי: באיזו שעה?

מיכאל מלכיאלי: תשע בערב?

ניר אורבך: החל מהשעה תשע בערב.

ניר אורבך: הצעת חוק התכנית הכלכלית (תיקוני חקיקה ליישום המדיניות הכלכלית לשנות התקציב 2021 ו-2022), התשפ"א–2021.

ניר אורבך: אני מזכיר שביום חמישי עשינו דיון כמעט על כל סעיפי החוק השני, ההתייעלות הכלכלית, למעט ארבעה סעיפים שנעשה עליהם דיון בהמשך.

ניר אורבך: אנחנו מתחילים, כמו שאמרתי, הצעת חוק התוכנית הכלכלית סעיף 1 "מטרת החוק".

ניר אורבך: הוועדה המוסמכת היא ועדת הכספים, אני חושב שאין מחלוקת לגבי זה.

ניר אורבך: סעיף מספר 2 "פרק ב': דיוור דיגיטלי", מדובר על סעיפים 2 עד 18.

ניר אורבך: ארבל, את יכולה להגיד גם מה העמודים שם?

ארבל אסטרחן: אני לא יודעת אם מישהו מסתכל על זה.

ניר אורבך: יש לכם את זה גם בטאבלטים.

מאיר פרוש: השאלה שלי אם בהערה שכתוב: סוכם עם היושב-ראש על פיצול, אם יש לזה משמעות או שאתה לא מתחשב במה שכתוב?

ניר אורבך: אני מתחשב.

ניר אורבך: מה שסוכם עם היושב-ראש מעבר למה שכבר יצא מחוק ההסדרים, מה שכתוב פה זה סוכם ומקובל.

מאיר פרוש: אז כתוב שהסעיף הזה הולך לפיצול.

ניר אורבך: נכון.

מאיר פרוש: וידונו בהמשך עם חוק ההסדרים?

ארבל אסטרחן: זה אומר שזה יחייב הצבעה במליאה על הפיצול ושזה ייצא מחוק ההסדרים ובעצם יעבור לוועדה שתחליטו.

ניר אורבך: לוועדה בחקיקה רגילה.

מאיר פרוש: על מה את צריכה - - -

ארבל אסטרחן: בוועדת החוקה זה הליך חקיקה רגיל.

ארבל אסטרחן: זאת המשמעות.

ארבל אסטרחן: אז זה פיצול לוועדת החוקה.

ניר אורבך: מישהו רוצה לומר על זה משהו או שנמשיך לסעיף הבא?

מאיר פרוש: יש לי שאלה כללית.

מאיר פרוש: איך הוועדה מתייחסת להערות בצד שמאל?

מאיר פרוש: אני מתאר לעצמי שאלו הערות של הלשכה המשפטית.

ארבל אסטרחן: כן.

מאיר פרוש: מחייבות לא מחייבות?

מאיר פרוש: מומלצות?

ניר אורבך: כמו תמיד, בוודאי שמתחשבים במה שהייעוץ המשפטי לכנסת אומר, אבל ברור לך גם שבמקביל לייעוץ המשפטי יש גם שיקולים שנעשו בשיג ושיח בתוך הסיעות השונות של הקואליציה.

ניר אורבך: איפה שיש התנגשות, תכף נאמר את זה.

ניר אורבך: כרגע אני עובר על הסעיפים שאין בהם מחלוקת.

מאיר פרוש: אז זה תלוי במידת התקיפות שהם ניסחו את זה?

ניר אורבך: זה לא תלוי במידת התקיפות.

מאיר פרוש: אין קשר לתקציב אז לא יכולים?

מאיר פרוש: תן לי אתה עכשיו לפני שנכנסים לפרטים מהו הדבר שימנע ממך, מכיוון - - - או שבעצם בכל החוברת הזאת מה עושים - - -

ניר אורבך: אמרתי בתחילת דבריי, וודאי שאני לא מעביר ביקורת פומבית פה.

הוא אמר שיקולי קואליציה.

ניר אורבך: רגע, חבר הכנסת, אתה רוצה לענות במקומי?

ניר אורבך: בבקשה.

אמרת קואליציה.

היו דיונים בתוך הקואליציה.

ניר אורבך: תן לי לענות.

ניר אורבך: יכול להיות ששמעת את דבריי בדרך אולי ברדיו.

לא, עכשיו, הרגע, בשנייה הזאת.

ניר אורבך: אז אני רק אומר, תן לי.

ניר אורבך: אמרתי בבוקר שרוב ההסכמות גם מול הייעוץ המשפטי, וגם יחד עם יושב-ראש הכנסת, וגם מול אגף התקציבים באוצר, וגם מול שר האוצר נעשו לפני הדיונים פה בוועדה מבחינת הקואליציה.

ניר אורבך: הוצאו מפה רפורמות בהסכמה, חלק מהן כבר לא מופיעות פה בכלל בטבלה הזאת, וחלק שמופיעות מעלות איזה שלוש או ארבע רפורמות נוספות שסוכם עליהן עם היושב-ראש.

ניר אורבך: ואנחנו כמובן מכבדים את זה כי זה היה בתיאום איתנו.

ניר אורבך: אלה הדברים, חבר הכנסת פרוש, לשאלתך.

מאיר פרוש: שומע.

ניר אורבך: אנחנו כקואליציה חשבנו שזה - - -

אבל המסמך הזה שיצא היה אחרי כל ההסכמות וכל הישיבות הליליות של הסכמות הקואליציה.

ניר אורבך: נכון.

זאת אומרת, וזה מה ששאל הרב פרוש, שעדיין כתוב כאן בכל מיני נוסחאות, אבל אין קשר לתקציב.

ניר אורבך: זאת הייתה חוות הדעת של הייעוץ המשפטי.

השאלה מה דינם.

הרי אנחנו מכבדים מאוד את חוות הדעת המקצועיות.

ניר אורבך: אני מסביר מספיק ברור.

ניר אורבך: זאת חוות דעת של היועצת המשפטית שאנחנו מאוד מכבדים אותה, וגם חלק גדול מהדברים - - -

מאיר פרוש: במה מתבטא "המכבדים אותה"?

ניר אורבך: כי יש גם עמדה של קואליציה שלפעמים סותרת את העמדה המשפטית, וזה בסדר.

מאיר פרוש: במה מתבטא "מכבדים אותה"?

מאיר פרוש: זה מה שאני שואל, האם להודעה מסיבית אין קשר - - -

יצחק פינדרוס: פרס ישראל.

יצחק פינדרוס: שיתנו לה פרס ישראל.

ניר אורבך: אבל חבר הכנסת פרוש, הסברתי.

מאיר פרוש: היא גם יכולה לענות לנו.

רם שפע: אני יכול להוסיף מילה?

רם שפע: חבר הכנסת פרוש, והינה, גם שגית פה, אז בכלל, אני חושב שאתה יודע לא פחות טוב מאיתנו - - -

מאיר פרוש: אני לא יודע, כי הרבה שנים לא הייתי בוועדת הכנסת.

מאיר פרוש: לא יודע.

מאיר פרוש: דברים השתנו.

רם שפע: בסדר, זאת שאלה משפטית.

מאיר פרוש: אותי חינכו ולימדו שאם יש - - -

אתה הולך להגיד שככה זה היה פעם.

רם שפע: דווקא לא.

יצחק פינדרוס: יש ממשלת, איך שהם קוראים לזה, ריפוי, מכבדים - - -

שינוי.

ריפוי ושינוי.

רם שפע: חבר'ה, ברשותכם, אני רוצה להגיד משהו ענייני בלי לעשות פוליטיקה.

רם שפע: אם הייעוץ המשפטי של הכנסת - - -

יצחק פינדרוס: זה לא קשור לפוליטיקה, נותנים לה פרס ישראל.

רם שפע: קודם כול בסדר גמור, אני מצטרף לפרס.

רם שפע: עכשיו רגע משהו ברצינות.

מאיר פרוש: על מה?

רם שפע: אם היועץ המשפטי של הכנסת מבהיר שיש בעיה משפטית וסוגיה, בכלל אין שאלה, מי שיש לו לפעמים ספקות בזה זה בוודאי אני כמפלגת העבודה, אז אין שאלה, וברור שאי-אפשר להתקדם.

רם שפע: ברגע שהיועץ המשפטי של הכנסת ממליץ על משהו, אומר שיש פה משהו שצריך להתעמק בו, לבדוק, אין לזה הצדקות, אני חושב שהתפקיד שלנו כקואליציה זה לעשות הכול כדי לבדוק אם אפשר להתחשב בעמדה הזאת, זאת המהות.

רם שפע: לא תמיד זה קורה.

רם שפע: זה תמיד היה ותמיד יהיה, וזה גם בסדר גמור.

רם שפע: ולכן הרבה מהדברים ששגית המליצה עליהם, מי כמוכם יודע שאני ועוד כמה מחבריי התעקשנו עליהם כי ראינו מהות בלפצל חלק מהדברים.

רם שפע: וכרגע בשלב הזה ככל שאין אמירה שיש מניעה משפטית מלעשות אותם זה בסדר גמור, הקואליציה תתחשב, אבל נתקדם.

מאיר פרוש: אז למשל הדבר הראשון שצריך, לא ברור מדוע נדרש לדון בנושא כחלק מחוק ההסדרים, אז מישהו צריך להסביר לנו למה זה כן חלק מחוק ההסדרים, נכון?

רם שפע: כן, בסדר, יהיו פה אנשים שיציגו את העמדה הזאת.

רם שפע: אני רק אומר, ונראה לי שאתה מסכים איתי, על זה שיש הבדל בין המלצה, שזה נגיד לא מהותית צריך להיות חלק מחוק ההסדרים, או שיש מניעה מלהתקדם, זה שונה.

מאיר פרוש: רם, בוא נכבד אחד את השני.

רם שפע: בטוח שנכבד אחד את השני.

מאיר פרוש: אני מתאר לעצמי שאתה מבין שאני יודע שהאוצר רוצה ממש - - -

רם שפע: התחלתי להגיד שאתה יודע טוב מאוד.

מאיר פרוש: הוא יודע והוא רוצה והוא חושב שזה כן טוב, אבל כשהיועץ המשפטי אומר לא, אז ברור לנו זה קשור לחוק ההסדרים.

רם שפע: נכון, זה חשוב גם לי.

מאיר פרוש: אז מה נוכל לשמוע עכשיו?

מאיר פרוש: מה נשמע מהם?

ניר אורבך: אנחנו עוברים סעיף סעיף.

ניר אורבך: כל סעיף רלוונטי אז זה בסדר.

מאיר פרוש: אנחנו בסעיף הזה.

ניר אורבך: כרגע אנחנו מדברים על הסעיפים שהם לא במחלוקת, ברשותך, אני רוצה למצות אותם.

מאיר פרוש: איזה מהם לא?

ניר אורבך: תתקדם איתנו ותראה, אני רוצה למצות אותם.

ניר אורבך: אני אגיד גם את מס' הנושא בטבלה שיש לכם בצד ימין וגם את מספרי הסעיפים.

ארבל אסטרחן: פרק ב' אמרת שמפוצל בוועדת החוקה.

ניר אורבך: נכון.

זה בין מי למי.

ניר אורבך: מול הייעוץ המשפטי של הכנסת בדרך כלל.

אוקיי, זה לא בחוק כפוליטי.

ניר אורבך: לא.

הפוליטי מול המשפטי.

מאיר פרוש: על איזה סעיף אתה מדבר?

מאיר פרוש: על איזה סעיף אנחנו עוברים פה?

ניר אורבך: עברנו את נושא מס' 2, סעיפים 2 עד 18.

יצחק פינדרוס: על 2 יש מחלוקת.

ניר אורבך: אין בזה מחלוקת.

שגית אפיק: אין מחלוקת, זה מפוצל להליך חקיקה רגיל.

רם שפע: ברגע שזה מפוצל אז לא יכולה להיות מחלוקת.

יצחק פינדרוס: זה לא רלוונטי עכשיו.

שגית אפיק: זה מפוצל להליך חקיקה רגיל.

ניר אורבך: בסדר, אני מקריא.

ניר אורבך: ב-3 ניגע בהמשך, יש בו מחלוקת.

ניר אורבך: 4 כנ"ל, 5 כנ"ל, 6 כנ"ל, 7 כנ"ל, 8 כנ"ל, 9 - - -

מאיר פרוש: ב-7 אין בכלל התייחסות, מה זה?

יצחק פינדרוס: כי הוא ממש לא קשור.

ניר אורבך: יש מחלוקת לגבי הניתוב לוועדה.

ניר אורבך: יש פה שני סוגי מחלוקות, אחד, האם כן או לא צריך להוציא את זה מחוק ההסדרים.

קריאה: היושב-ראש, לגבי נושא 2 עד 18 אמרתם שפוצל, והולך לדיון בוועדת החוקה?

ארבל אסטרחן: כן.

ניר אורבך: כן.

יצחק פינדרוס: זה צריך ללכת לוועדת המדע.

ניר אורבך: את זה אתה אומר.

ניר אורבך: לוועדת החוקה.

רם שפע: או או, בכל מקרה זה לא עכשיו.

ניר אורבך: או או, תסתכל על הייעוץ המשפטי.

יצחק פינדרוס: אה, יש בעיה, במדע יש כמה חברים מהאופוזיציה, אתה צודק, אין סיכוי, לא, לא מדע.

ניר אורבך: אז בואו נחליט שכל פעם שיש מדע אז כבר מראש זאת ההערה שלך, בסדר?

יצחק פינדרוס: כן, יש שם חברים מהאופוזיציה אז לא כדאי מדע.

ניר אורבך: יש רוב מאופוזיציה.

יצחק פינדרוס: לא כדאי מדע, אלו חברים מהאופוזיציה, זה יכול לסבך את העסק.

ניר אורבך: בסדר גמור.

מאיר פרוש: מאוד לסבך, זה מאוד מאוד מאוד מסבך.

יצחק פינדרוס: השיקולים ענייניים מקצועיים, לא פוליטיים.

ממה שאני רואה, הקואליציה פה מתחילת השעה הזאת, כשהגעתי לפחות קודם, כדי שלא תעיר לי עוד פעם - - -

ניר אורבך: כבר עברו, עשר דקות אתה פה.

זאת תחילת שעה, בדרך כלל, עשרה רגעים זאת תחילת שעה.

היא גם הולכת נגד המשפט וגם נגד המדע, ועוד אנחנו בסוף החשוכים כאילו.

הבנתי.

ניר אורבך: זה היה יפה.

רציתי רק להבין.

עשר דקות לקח לי, הבנתי.

ניר אורבך: זה מתקרב לתזות שרוטמן בנה.

רם רצה שנצטרף למפלגת העבודה, כי הם בעד המשפטנים ובעד המדענים, בינתיים הוא שותק עם מסכה כל הזמן.

רם שפע: אתה מוזמן להצטרף למפלגת העבודה.

בסדר גמור.

רם שפע: זה ירחיב את המנעד שלנו.

מאה אחוז.

ניר אורבך: נושא 9 - - -

מאיר פרוש: מה עם 7?

רם שפע: לא צריך לעבור אחד אחד, אפשר להתחיל רק לפי מה שניר רצה.

ניר אורבך: מה שבמחלוקת אני משאיר להמשך.

מאיר פרוש: 7 זה דבר חדש, אין בכלל התייחסות.

ארבל אסטרחן: למה אין התייחסות?

מאיר פרוש: איפה יש התייחסות לגבי 7?

ניר אורבך: יש פה שני מישורים של מחלוקת, חבר הכנסת פרוש, מישור אחד זה צריך להיות בחוק ההסדרים.

מאיר פרוש: - - -

ניר אורבך: אתה מקשיב לי רגע?

ניר אורבך: אני מסביר לך.

מאיר פרוש: כן, נו.

ניר אורבך: והמישור השני זה לאיזה ועדה זה מנותב.

ניר אורבך: אז או שיש מחלוקת פה או שיש מחלוקת שם.

ניר אורבך: אני משאיר להמשך.

ניר אורבך: פה יש מחלוקת לאיזה ועדה זה ינותב.

ולמה?

אז אני אסביר.

מאיר פרוש: ב-7?

מאיר פרוש: רגע, אבל לפני זה - - -

כי יושב-ראש ועדת הפנים הוא החדש.

ניר אורבך: אתה רוצה לשבת פה לידי?

אני ממשיך אותך, ניר, מה קרה?

עד לפני כמה זמן היו הרבה דברים שהיינו מדברים עליהם וזה היה נשמע אותו דבר.

לאחרונה זה השתנה.

אבל אני אסביר לרב פרוש, כי הוא אמר שהוא לא מספיק ותיק פה בגלל ששם הם לא יודעים מה תהיה ההשלכה בתכנון ובנייה אם זה יגיע לוועדת הפנים, שבדרך כלל היא הוועדה המוסמכת.

כי היום בראשות הוועדה יש נציג של רע"מ, שהם לא יודעים לאן הוא יסחוב את זה מבחינת תכנון ובנייה.

סתם פירוש רש"י.

יצחק פינדרוס: כמו הסיבה במדע, שיהיה דיון.

בדיוק.

שתיקה כהודאה.

מאיר פרוש: עדיין אני אומר שאין התייחסות בסעיף 7.

ארבל אסטרחן: יש המלצה של ועדת הפנים.

ניר אורבך: אז אני אומר עוד פעם, יש מחלוקת לאן זה עובר.

ניר אורבך: יש שם המלצה להעביר את זה לוועדת הפנים, והקואליציה סבורה שיש להעביר את זה לוועדת מקומית.

אתה יודע מה, אז נשאל את היועצים המשפטיים האם דבר כזה של חוק תכנון ובנייה שמאפשר כאן - - -

ניר אורבך: חבר הכנסת אשר, רק תכבד רגע - - -

האם כזה דבר הוא לא קלאסי לוועדת הפנים ואיכות הסביבה?

ניר אורבך: אין בעיה, הכול בסדר, אבל אני מדבר איתך טכנית לחלוטין עכשיו, לא מהותית.

ניר אורבך: תן לי לנהל את זה רגע, אנחנו עוברים את כל מה שאין עליו שום מחלוקת.

ארבל אסטרחן: אין הערה, חבר הכנסת, יש הסבר ויש ועדה מומלצת.

ניר אורבך: ואחרי זה אנחנו חוזרים לסעיפים האלה ותשאל מה שאתה רוצה, בסדר?

אבל השאלה למה אין הערה?

ניר אורבך: אחרי זה נחזור לזה.

האם גברתי חושבת שדבר כזה לא אמור להיות בוועדת הבית.

ארבל אסטרחן: אז יש פה המלצה לוועדת הפנים.

שגית אפיק: אבל ההמלצה הרשמית היא לוועדת הפנים.

איפה זה כתוב?

ארבל אסטרחן: כתוב בסעיף 7, תסתכל.

שגית אפיק: תסתכל בסעיף 7, ההמלצה היא לוועדת הפנים, להבדיל מנושא 2 שההמלצה הייתה או מדע או חוקה, פה ההמלצה היא חד-משמעית.

ארבל אסטרחן: בטור האחרון זאת המלצת הוועדה המוסמכת.

אוקיי, סליחה, עשר דקות עוד לא הספיקו לי להתחמם.

ניר אורבך: אתה כבר 12 דקות פה.

ניר אורבך: את נושא 8 נשאיר להמשך, על נושא 9 אין מחלוקת.

ניר אורבך: אני אקריא את הנושא עצמו: "מוצע לקבוע תיקונים שונים בנושא מיסוי קרנות להשקעות במקרקעין ("ריט"), בין היתר, מוצע להאריך את הוראת השעה" - - -

מאיר פרוש: אני לא מבין בכלל.

מאיר פרוש: מדברים על הוראת שעה שייתנו לה עוד 12 שנים לחיות?

רם שפע: לא צריך להיכנס לסעיף סעיף.

מאיר פרוש: זאת הוראת שעה?

מאיר פרוש: הדבר הזה הולך לפקוע ב-2023, ומבקשים להאריך את זה ל-2033, כלומר, ל-12 שנים, וזאת הוראת שעה?

יצחק פינדרוס: זה של דירות להשכרה, אתה לא יכול לעשות את זה לשנה.

יצחק פינדרוס: אתה לא יכול להשקיע בדירה להשכרה - - -

מאיר פרוש: איפה אתה עובד?

מאיר פרוש: בקואליציה?

מאיר פרוש: אני לא מבין מה אתה אומר.

יצחק פינדרוס: אין פה ממשלה, הסברתי, אני עובד בהיגיון.

רם שפע: פינדרוס, אנחנו מעריכים את - - -

ניר אורבך: חבר הכנסת פרוש, כרגע אני לא דן מהותית בסעיף, זה יהיה בוועדה.

מאיר פרוש: אז אל תדון על זה, אבל אי-אפשר לקרוא לזה הוראת שעה.

מאיר פרוש: להאריך בעוד 12 שנים זה הוראת שעה.

ניר אורבך: בסדר, הבנתי, זאת הארכת הוראת שעה בעשר שנים לשכירות ארוכת טווח.

ניר אורבך: אני לא מתווכח כרגע, אני רק מדבר על המהות.

ניר אורבך: ואם אין מחלוקת בינינו, בין הקואליציה לבין הייעוץ המשפטי - - -

אנחנו לא טכנוקרטיים, כל דבר הוא טכניקה ומהות.

מאיר פרוש: מהות, אני כבר לא יודע כמה מהות.

ניר אורבך: יש פה משהו שיש עליו הסכמה לאן הוא צריך לעבור, ויש עליו הסכמה שהוא צריך להיות בחוק ההסדרים, ולכן אני כרגע לא דן מהותית על הסעיף, כי אחרי זה זה יגיע לוועדת כספים ושם זה יהיה.

רם שפע: נכון.

ניר אורבך: אם יש למישהו משהו להגיד עניינית לגבי לאיפה זה צריך לעבור.

מאיר פרוש: זה לא ענייני?

מאיר פרוש: אני שואל אותך, להאריך הוראה שעה ב-12 שנים זה לא ענייני?

מאיר פרוש: זה אבא של הענייניות.

מאיר פרוש: מה זה?

ניר אורבך: אני רושם את ההערה ואעביר אותה באחד משניהם ליושב-ראש ועדת הכספים אלכס קושניר.

ניר אורבך: הסעיפים שמדובר עליהם הם סעיף 50 סעיף קטן (1), 50 סעיף קטן (2) - - -

מאיר פרוש: מה עם 10?

ארבל אסטרחן: אנחנו ב-9.

ארבל אסטרחן: ו-51.

ניר אורבך: אני מסביר, בצד ימין זה מס' הנושא, שמאלה ממנו בעמודה הצמודה זה מס' הסעיפים שעליהם אנחנו דנים.

יצחק פינדרוס: איפה יבגני ששאל אותי איך הגעתי ל-63?

יצחק פינדרוס: שיבוא ויראה שיש יותר.

יצחק פינדרוס: הוא התלונן.

ניר אורבך: אתה דיברת על חוקים, לא על סעיפי חוקים.

ניר אורבך: סעיף 50 סעיף קטן (1), סעיף 50 סעיף קטן (2), וסעיף 51, ועדת הכספים.

ניר אורבך: ב"פרק ח': כבאות" כרגע לא דנים.

ניר אורבך: בנושא 9 הקראתי את הסעיפים, וזה עובר לוועדת הכספים.

מאיר פרוש: זה לא עובר כלום.

מאיר פרוש: אני רוצה לדון לגופו של עניין.

מאיר פרוש: תענה לי מה זה - - -

ניר אורבך: בבקשה, אין בעיה, תתייחס.

ניר אורבך: אני לא אענה לך כי אני לא אנשי מקצוע.

מאיר פרוש: תענה לי מה זה להאריך את זה בעוד 12 שנים.

ניר אורבך: אנשי המקצוע פה רוצים לענות לו?

מאיר פרוש: אני שואל את זה כבר ארבע פעמים, תענו לי.

ניר אורבך: בסדר, בבקשה, תשאל אותם.

איתי טמקין: אין לנו פה את מי שמתעסק עם זה, נקרא לו.

מאיר פרוש: אתה רואה, איך אתה רוצה לאשר לוועדת הכספים?

ניר אורבך: אז אני רושם פה, בסדר, נחזור לזה.

ניר אורבך: מישהו מהאוצר שמתעסק בזה יהיה היום פה?

ניר אורבך: בסדר גמור.

ניר אורבך: חבר הכנסת פרוש, שמנו את זה בצד, יגיע נציג האוצר ותעלה את זה שוב.

ניר אורבך: על נושא 10, סעיף 53, לא דנים כרגע.

ניר אורבך: גם על נושא 11, סעיפים 54 עד 55, בפרק "ניקוז" יש סיכום "עם יושב-ראש הכנסת כי הנושא יפוצל לאחר הקריאה הראשונה.

ניר אורבך: " איפה חבר הכנסת פינדרוס?

ניר אורבך: שיוריד מה-62 את זה.

מאיר פרוש: נודיע לו.

ניר אורבך: להעביר את זה לוועדת הכלכלה ולפצל את זה לאחר הקריאה הראשונה.

למה על 10 לא דנים?

ניר אורבך: אמרתי לך, ברגע שיש לנו כרגע משהו שהוא עדיין במחלוקת אני מעביר אותו לסיבוב השני, ברשותך.

ניר אורבך: אנחנו נעשה קודם כל את מה שהחלטנו.

לא, אני מבין שאמרת – אה, לא דנים בו כרגע?

ניר אורבך: ב-13:00 אנחנו נצא להפסקת צוהריים של שעה.

ניר אורבך: חבר הכנסת פרוש, של שעה, לא של חצי שעה, כדי שתוכלו גם לאכול.

ניר אורבך: נחזור לפה ב-14:00 ואז נדון בנושאים שנתונים במחלוקת.

אבל אני מבקש שאז הדיון יהיה מהותי - -

ניר אורבך: אני אתן לך לשאול מה שאתה רוצה.

- - ולא טכנוקרטי.

ניר אורבך: אנחנו אנשי מהות.

ניר אורבך: נושא 12.

מאיר פרוש: אם - - - היושב-ראש.

מאיר פרוש: יש סעיף שירד לגמרי מה - - -

ניר אורבך: כבר שניים, חבר הכנסת פרוש.

יצחק פינדרוס: איזה?

יצחק פינדרוס: איזה סעיף ירד?

מאיר פרוש: תגיד 59, לא 60.

יצחק פינדרוס: לא, זה 63/61.

ניר אורבך: הפרק של הניקוז.

ניר אורבך: זה מפוצל אחרי קריאה ראשונה.

ניר אורבך: נושא 12 – לא דנים כרגע.

ניר אורבך: נושא 13 – גם לא.

ניר אורבך: נושא 14 - - -

גלית דיסטל אטבריאן: לא הבנתי, מה הרציונל של הנושאים שכן דנים בהם כרגע?

ניר אורבך: שאין עליהם שום מחלוקת מול הייעוץ המשפטי – לא בעניין ההוצאה או לא הוצאה מחוק ההסדרים ולא בעניין הניתוב לוועדות.

יצחק פינדרוס: דרך אגב, 14 – אני לא מבין למה זה בחוק ההסדרים.

יצחק פינדרוס: שיסבירו לי אולי משרד המשפטים למה זה בחוק ההסדרים.

יצחק פינדרוס: יש פה נציג משרד המשפטים?

יצחק פינדרוס: אמיתי אני אומר לך.

יצחק פינדרוס: סעיף 14 – אני לא נגד, אני יכול להיות בעד, אבל אני רוצה להבין מה זה קשור לחוק ההסדרים.

הנת"צים?

יצחק פינדרוס: כן.

יצחק פינדרוס: אלא אם כן תגיד לי שהורידו מתקציב הרשויות מענקי איזון וזה הולך להחזיר להם את הכסף, זה יכול להיות.

יצחק פינדרוס: זה הסדר שאני יכול להבין.

אסי מסינג: אני אסביר?

יצחק פינדרוס: לא, משרד המשפטים.

יצחק פינדרוס: עזוב, משרד האוצר – הכול קשור.

יצחק פינדרוס: כל המדינה קשורה לאוצר.

אתה רוצה הסבר?

חיים ביבס.

יצחק פינדרוס: ברור לי.

יצחק פינדרוס: אני רוצה מישהו ממשרד המשפטים.

רוצה הסבר?

חיים ביבס.

זה חלום של כל ראש עיר.

זה חלום של כל ראש עיר.

יצחק פינדרוס: אני במקרה גם הייתי כמה ימים ראש עיר כמוך.

יצחק פינדרוס: אבל כראש עיר אני לא מבין - - -

ניר אורבך: משום מה נראה לי שיש לכם ניסיון בחוק ההסדרים ככה שהצלחתם בתור קואליציה להכניס דברים.

ניר אורבך: נראה לי מהשיח שמתנהל פה שכשהייתם קואליציה, דווקא זה עבר יפה.

תדע לך, כשהיינו בקואליציה הוצאנו המון דברים מחוק ההסדרים, כן.

ניר אורבך: גם הכנסתם המון.

לא היינו פחדנים כמוכם.

ניר אורבך: לא, אתם אמיצים.

נכון.

אתם אמיצים רק על חרדים, זה הכול.

על ערבים לא.

ניר אורבך: עורך דין מסינג, בבקשה.

גלית דיסטל אטבריאן: אני אשמח להסבר למה זה שייך לחוק ההסדרים ולא לתקציב.

אסי מסינג: התייחסתי במבוא ביום חמישי לעובדה שלפחות לתפיסתנו שלנו מבחינת מה יכול להיות בחוק ההסדרים ומה לא בכל מה שקשור לתוכנית הכלכלית של ממשלת ישראל שמובאת בפניכם בעת הזו; ההתייחסות היא על סמך ניסיון העבר, על סמך כל המטרות והתכליות של הפרקים השונים שחוקקו במהלך חוקי ההסדרים ב-20 השנים האחרונות, ואפשר לראות את הדוגמאות השונות, שבמסגרתן - - -

יצחק פינדרוס: הערת ביניים, אני לא רוצה לבזבז את הזמן של הוועדה.

יצחק פינדרוס: ניר, אין לי שום בעיה עם העמדה של אסי, ואני מכיר את העמדה.

יצחק פינדרוס: אני רוצה - - -

אסי מסינג: אולי תיתן לי רק להשלים?

ניר אורבך: חבר הכנסת פינדרוס, אני מבקש משהו אחד.

גלית דיסטל אטבריאן: אני אשמח לקבל את ההסבר.

ניר אורבך: אני מבקש ברמה האישית, ועכשיו גם עשרת ימי תשובה וכולי – בואו נכבד גם את אנשי המקצוע האלה.

יצחק פינדרוס: לא, אמרתי שאין לי בעיה איתו.

יצחק פינדרוס: זאת עמדה לגיטימית.

גלית דיסטל אטבריאן: פינדרוס, בוא נקשיב, אולי נשתכנע.

ניר אורבך: התחושה שלי כבר מיום חמישי, אני חייב להגיד, שיש נימה של אי כבוד כלפי – אנשים עשו עבודה.

יצחק פינדרוס: לא נכון, חבר'ה, אני מוריד את הכובע בפניהם.

ניר אורבך: אני אומר את התחושה שלי.

ניר אורבך: אז תן לו לסיים.

ניר אורבך: תן לו לסיים.

יצחק פינדרוס: - - - חלום של משרד האוצר 40 שנה.

אסי מסינג: כמו שציינתי – וזה יחזור על עצמו בכל הפרקים שאני מניח שהשאלה תשוב – דיברתי על כך שחלק ממטרות העל של התוכנית הכלכלית לדורותיה, לא באופן ספציפי השנה הזו, ובפרט בשנה הזאת ציינתי גם את האתגרים השונים שנמצאים בפני כלכלת ישראל – להעלות את רמת החיים בישראל ולחזק את הצמיחה במשק.

אסי מסינג: לשתי המטרות הללו יש בסופו של דבר גם השפעה עקיפה על התקציב, בוודאי על התקציבים העתידיים.

אסי מסינג: בין היתר, גם הגדלת תעסוקה, הגדלת הפריון במשק, רמת התחרות בו, הוזלת יוקר המחייה וצמצום הנטל הרגולטורי.

אסי מסינג: באופן ספציפי לגבי הפרק הזה שאתם מדברים בו כרגע, אנחנו דנים בסעיף אחד מתוך מכלול של סעיפים, שהסעיף הזה מתעסק בשאלה של הליכי האכיפה בנת"צים ועל החשיבות של שימוש בנת"צים ואי הפרעה לנצ"תים וההשפעה על כך על התחבורה בישראל.

אסי מסינג: יש לזה השלכות רבות ואפשר לדבר על כך ועל ההשלכה הכלכלית על העניין הזה.

אסי מסינג: מה שמוצע באופן ספציפי בסעיף הזה, ש-50% מהכנסות הרשויות המקומיות מאכיפה בנת"צים יוקצו לתפעול ותחזוקת שיפור התחבורה הציבורית והתשתיות באותה הרשות.

אסי מסינג: אני קורא כרגע ממה שהייעוץ המשפטי של הכנסת ציין במסגרת הטבלה.

אסי מסינג: בוודאי ובוודאי שהשאלה של התחזוקה והשיפור של התחבורה הציבורית והתשתיות בכל מה שקשור גם בעניין האכיפה וגם בעניין השיפור עצמו, יש לו קשר ישיר לשאלה של פיתוח התשתיות והשפעה על הצמיחה ועל יתר המדדים הכלכליים לצורך מימושה של תוכנית כלכלית.

גלית דיסטל אטבריאן: סליחה על השאלה, אני בכל זאת רוצה להתעקש רגע.

גלית דיסטל אטבריאן: ההסבר שלך מספר לנו למה ההצעה הזו היא טובה.

גלית דיסטל אטבריאן: הוא לא עונה לנו - - -

אסי מסינג: השאלה הייתה מדוע היא קשורה לחוק ההסדרים, זו הייתה השאלה - - -

גלית דיסטל אטבריאן: אם תיתן ל לסיים את השאלה, אז תוכל לענות לי.

גלית דיסטל אטבריאן: אני חדשה פה.

גלית דיסטל אטבריאן: אני הבנתי שיש את עניין התקציב ויש את עניין חוק ההסדרים.

גלית דיסטל אטבריאן: ההסבר שלך מסביר לי נפלא למה הדבר הזה צריך להיכנס לתקציב, עוד לא הבנתי למה לחוק ההסדרים.

אסי מסינג: שוב, אין פה – אולי אני אחזור רגע - - -

יצחק פינדרוס: אני רוצה להתייחס רגע למה שאתה אמרת.

יצחק פינדרוס: אני רוצה להתייחס רגע.

אסי מסינג: אולי אני אחזור עוד צעד אחד אחורה.

אסי מסינג: מונחות בפניכם שתי הצעות חוק שנמצאות באותה חוברת: הצעת חוק התוכנית הכלכלית והצעת חוק ההתייעלות הכלכלית.

אסי מסינג: החלוקה ביניהן היא לא חלוקה של מה בכך, היא חלוקה מהותית שכוללת – בחלק של הצעת חוק התוכנית הכלכלית נכנסים כל השינויים המבניים, סוג המטרות שדיברתי עליהן כרגע.

אסי מסינג: כך זה נעשה ב-20 השנים האחרונות.

אסי מסינג: ב-10 השנים האחרונות יש את החלוקה בין שתי ההצעות, מאז 2010-2009.

אסי מסינג: בהצעה השנייה, בחוק ההתייעלות הכלכלית, ישנם שינויים שהקשר הוא שהשינויים במהותם הם שינויים פיסקליים, הם משפיעים השפעה ישירה גם על המסגרות התקציביות וגם על היכולת לעמוד במשמעת הפיסקלית ובאחריות הפיסקלית ועל כל הנגזרת של זה מהמסגרות, גם מגבלת ההוצאה וגם מגבלת הגירעון.

אסי מסינג: החלק הזה לא נדון, החלק של הצעת חוק ההתייעלות נדון ביום חמישי.

אסי מסינג: אנחנו דנים כרגע בהצעת חוק התוכנית הכלכלית.

אסי מסינג: לגבי כולם – לגבי כולם, בלי יוצא מן הכלל – התכלית העיקרית שלהם היא התכליות שדיברתי עליהן קודם לכן, ולגבי כולם תישאל השאלה מה הקשר הישיר שלהם לתקציב.

אסי מסינג: הסברתי באריכות והסברתי את זה גם בדיון הקודם, שהתוכנית הכלכלית – וכך נהוג היה מאז חקיקתו של חוק ההסדרים בחלוקה, בעשר השנים האחרונות, בפרט בין שתי ההצעות, זה בין השינויים המבניים, שהם כוללים את התרומה לכל אחת מהתוכניות הכלכליות והן חלק מהתוכנית הכלכלית הלגיטימית, לדברינו, של הממשלה שמובאת בפני הכנסת.

אסי מסינג: והחלק השני, שהוא חוק ההתייעלות, הם התיקונים שמצביעים על שמירה על המשמעת הפיסקלית ולהם יש קשר ישיר והדוק לתקציב הספציפי.

אסי מסינג: לכן ביחד זה אוגם את התוכנית הכלכלית של ממשלת ישראל שמובאת בפני הכנסת אחת לשנה, ואני הסברתי באריכות בפעם הקודמת למה אין פסול בדבר הזה, למה כך זה נעשה, למה זה הדבר הנכון והראוי, וכך פועלים.

אסי מסינג: זו אחת מהדוגמאות.

אסי מסינג: באופן ספציפי עכשיו התייחסתי לפרק הספציפי הזה, או יותר נכון, לסעיף בתוך הפרק, זה אפילו לא פרק שלם, זה סעיף אחד, שמתייחס לשאלה של ההשפעה שיש לזה על התחבורה הציבורית ועל הקשר שיש לזה לתועלות הכלכליות, ואיתי יוכל להרחיב אם יש צורך.

ניר אורבך: חבר הכנסת פינדרוס, נשמע אותו ואחרי זה ניתן לך.

ניר אורבך: נשמע את איתי.

ניר אורבך: איתי, בבקשה.

יצחק פינדרוס: אבל אני רוצה לחדד את השאלה בעקבות התשובה שלך.

יצחק פינדרוס: אני רוצה לחדד את השאלה.

יצחק פינדרוס: אני רוצה שני דברים, גם בעקבות ההערה שלך.

יצחק פינדרוס: קודם כל, אני רוצה לומר דבר אחד שאני אמרתי הפוך – אם נשמעה ממני נימת זלזול באנשי משרד האוצר, אני ממש מצר על כך.

יצחק פינדרוס: אני מכבד אותם מאוד, גם את אסי מסינג, גם את גרדוס.

יצחק פינדרוס: השאלה הייתה ההשפעה, איך המערכת עובדת, האם יש איזונים ובלמים?

יצחק פינדרוס: יש את העמדה שלהם, שהיא מאוד ברורה.

יצחק פינדרוס: היא מאוד ברורה וידועה.

יצחק פינדרוס: האם יש ממשלה מולה שעומדת ועושה איזשהו איזון ובלם?

יצחק פינדרוס: אמרתי שההוכחה של הנייר הזה היא שאין.

יצחק פינדרוס: דווקא הם כרגע מנהלים את העסק בלי איזונים ובלמים, והעמדה שלהם ברורה.

יצחק פינדרוס: אבל אני בכוונה נעצרתי פה.

יצחק פינדרוס: דרך אגב, כמי שבא מהרשויות המקומיות, אני מאוד שמח על הכנסה נוספת לרשויות המקומיות.

יצחק פינדרוס: יש פה הכנסה נוספת לרשויות המקומיות.

יצחק פינדרוס: מה זאת אומרת הכנסה נוספת?

יצחק פינדרוס: זו הכנסה בעקיפין – משרד התחבורה משקיע בנת"צים.

יצחק פינדרוס: היום הוא משקיע מכסף צבוע לנת"צ.

יצחק פינדרוס: היום הוא אומר לך: ככל שאני אאכוף יותר בעיר שלך, 50% מהכסף של הנת"צים ילך להשקעה אצלך בנת"צים, זה יפה מאוד.

יצחק פינדרוס: אני חושב שאסי קצת חידד את השאלה ששאלתי כי הוא דיבר על נושא הנת"צים וההשפעה שלהם, שאני חושב שהיא השפעה דרמטית על איכות החיים בישראל ועל הפריון ועל הכול.

יצחק פינדרוס: אני חושב שזה דבר חשוב מאוד.

יצחק פינדרוס: פה מדובר כרגע לאיפה ילך הכסף של הקנסות – אם לרשות המקומית, זאת אומרת, יושקעו ברשות המקומית 50% - - -.

יצחק פינדרוס: להגיד שזה נותן דחיפה – שזה חלום, אני יודע שהשלטון המקומי רוצה את זה הרבה מאוד שנים, אבל להגיד שזה נותן דחיפה לכלכלה, זה נשמע לי קצת מוזר.

יצחק פינדרוס: ולכן הייתי מאוד שמח לשמוע את עמדת משרד המשפטים דווקא בעניין, כי עמדת משרד האוצר מאוד ברורה מהנייר הזה, זה לא חידוש.

יצחק פינדרוס: מבחינת משרד האוצר גם עצם זה שיהיו תאגידי כשרות שיעשו כסף זה יעלה את איכות החיים.

יצחק פינדרוס: אני לא יודע בדיוק איך, אבל זה יעלה את איכות החיים.

יצחק פינדרוס: דרך אגב, את חלקם אני אפילו מכיר טוב, לחלקם אני קשור פוליטית, הם יעשו הרבה מאוד כסף מהעניין הזה.

יצחק פינדרוס: זה ישדרג את הכלכלה כנראה בעמותות, אבל הם לא ישלמו מס על זה, אז אני לא יודע בדיוק איך זה ישדרג את כלכלת מדינת ישראל, זה ישדרג את מצב העמותה.

יצחק פינדרוס: הבנתי.

יצחק פינדרוס: מה עמדת משרד המשפטים בעניין?

יצחק פינדרוס: את זה רציתי לשמוע.

אסי מסינג: אני אוסיף רק עוד דבר אחד.

דקה, אני אחדד ואז תיתן תשובה.

ניר אורבך: עורך הדין מסינג ואיתי, ניתן להם דקה אחת.

אני אחדד את החידוד של ידידי, הרב פינדרוס, שגם הוא במועדון ראשי הערים לשעבר, שאני גאה להיות בו.

אני לא שואל את השאלה למה זה נמצא פה.

אני שואל את השאלה כי אני יודע שהעמדה המסורתית של משרד האוצר מאז ומעולם הייתה להיזהר זהירות יתרה בנושא הזה של ההסכם הזה שעושים עם הרשויות – תאכפו אתם, תגבו אתם את הכסף, אתם תקבלו אותו.

אני יודע כמה הייתי צריך להזיע בוועדת החוקה בתקנות הקורונה כדי לתת סמכויות לפקחים ולתת את ההכנסות לרשויות המקומיות.

והאוצר – בצדק או שלא בצדק, אבל המדיניות המסורתית שלו הייתה אנחנו לא רוצים להפוך את האכיפה למנוע של הכנסה לרשות המקומית כי זה גורם לפעמים לעודף אכיפה, לפעמים לא ראויה, לפעמים לא נכונה.

היא גם נותנת עדיפות, אדוני היושב-ראש, לערים החזקות, שלהן יש מכשור והרבה מאוד כוח אדם בשביל לעשות את האכיפה הזאת כדי להגביר את הכנסותיהן, יהיה להן אינסנטיב גדול לעשות את זה.

אני שואל, בהמשך לשאלות ששאל ידידי, האם עמדת האוצר בדיונים הפנימיים או כאן אצלנו היא שאתם חושבים שזה נכון – כי זה שינוי, אם אני זוכר נכון – ויש לזה השלכה להרבה מאוד קנסות והרבה מאוד אכיפות שאנחנו אולי נדרוש שיעברו לרשויות המקומיות.

ניר אורבך: עורך הדין מסינג, בבקשה.

ניר אורבך: אחרי זה איתי טמקין.

אסי מסינג: להערה לעניין השאלה של היועץ המשפטי לממשלה במשרד המשפטים.

אסי מסינג: אני הסברתי את זה באריכות גם בדיון הקודם.

אסי מסינג: כחלק מההליך הממשלתי שנעשה אגב גיבוש התוכנית הכלכלית מתבצע תהליך בין משרד האוצר לבין היועץ המשפטי לממשלה שבמסגרתו היועץ המשפטי לממשלה מתווה ובוחן אילו מסוג השינויים שמשרד האוצר מביא יכול להיכלל במסגרת חוק ההסדרים, במכלול רב של שיקולים, בין היתר, גם נושאי.

אסי מסינג: הוא מחווה את דעתו ובסופו של דבר, מבחינת הדעה עצמה היא הדעה המחייבת המובאת בפני הממשלה.

אסי מסינג: כמובן שכל אחד מהחלקים שנמצאים כאן אושרו על ידי היועץ המשפטי לממשלה במסגרת ההכללה שלהם ואחרי שהדברים הוצגו בפניו באריכות, ואני לא חושב שצריכה להתבצע כרגע שאלה נוספת שוב פעם מכיוון שזו העמדה הממשלתית כפי שהוצגה.

אסי מסינג: אנחנו מספקים כרגע את ההסברים לשאלה של הקשר ששאלתם ונדמה לי שאפשר - - -

תגובה על השאלה שלי.

אגב, העמדה של האוצר בדרך כלל הייתה מגובה גם ממשרד המשפטים, שחשש מאוד לתת את כל נושא האכיפה, שהיא לרשויות הרבה יותר גדולות, מאשר להעביר את זה לרשויות מקומיות.

אלא אם כן יש שינוי, לפחות תאמרו לנו.

איתי טמקין: כבר היום האכיפה של התחבורה הציבורית נעשית עם פרויקט המצלמות ברשויות המקומיות.

נכון, יש את הכחול-לבן והאדום-לבן.

יצחק פינדרוס: לא, לא, גם על תחבורה הציבורית.

איתי טמקין: גם בתחבורה הציבורית יש.

יצחק פינדרוס: ברשויות הגדולות יש את זה.

יצחק פינדרוס: בירושלים יש.

איתי טמקין: ברשויות המקומיות זה המצב היום, גם בתל אביב זה המצב שקיים כבר היום.

איתי טמקין: אני אסביר את הקשר מבחינתנו לגבי כל הסעיפים האלה.

איתי טמקין: הממשלה בעשור האחרון השקיעה סכומי עתק בשיפור התחבורה הציבורית גם בתשתיות וגם בהגדלת זמינות, וגם בתקציב הקרוב הממשלה הזאת עוד מגדילה את ההשקעות ואת השירות בתחבורה הציבורית.

איתי טמקין: מחובתנו כשאנחנו מגישים לכם את המספרים בחוק התקציב, שגם נמצא בפניכם, זה לוודא שהכסף שמושקע מושקע בצורה האפקטיבית ביותר, שהתשואה על ההון שהממשלה משקיעה הוא הגבוה ביותר האפשרי.

איתי טמקין: אנחנו לא רוצים לזרוק כסף לפח ולהשקיע ובסוף שאנשים יישארו בתחבורה רגילה.

איתי טמקין: אנחנו רוצים שאנשים יעברו לתחבורה ציבורית שההשקעה הזאת לא תרד לטמיון.

איתי טמקין: וכדי לעשות את זה אנחנו מביאים שורה של צעדים, בין אם זה הגברת אכיפה בנתיבי תחבורה ציבורית כדי שהתחבורה הציבורית תיסע יותר מהר בנתיב התחבורה הציבורית, ובין אם זה בהגדלת הסכום שהוקצה עבור שיפוץ ושיפור נתיבי תחבורה ציבורית דרך הכסף מהקנסות.

איתי טמקין: כל הדבר הזה בסוף זה לדאוג שהכסף שמושקע - - -

אבל הכסף הזה הוא מעל התקצוב הרגיל לתחבורה?

איתי טמקין: מעל.

איתי טמקין: מעל התקצוב הרגיל של משרד התחבורה.

אתם לא מורידים back to back?

איתי טמקין: לא מורידים back to back.

איתי טמקין: הצעד הזה מגדיל את המקורות שישמשו – הוא לא בא לחסוך כסף בתקציב המדינה, הוא בא להוסיף כסף לשיפור איכות התחבורה הציבורית.

איתי טמקין: לכן אנחנו רואים את זה כחלק ממהלך כולל – מצד אחד מגדילים את המספרים ומצד שני, שורה של צעדים שישפרו את השירות.

זאת אומרת שמבחינת

כם אתם רואים כדבר נכון לקחת קנסות שבאות על דבר מסוים ולהשקיע אותם בדבר עצמו.

זה מה שאני הבנתי.

איתי טמקין: באופן כללי התפיסה של משרד האוצר היא שכל ההכנסות בכלל צריכות לתקציב המדינה ולצאת כפול אחד מתקציב המדינה.

איתי טמקין: פה יש – קוראים לזה בכלכלה בעיית סוכן.

איתי טמקין: לרשויות המקומיות היום אין מוטיבציה גדולה להפעיל את הנת"צים ולהפעיל אכיפה בנת"צים כי יש הרבה ביקורת ציבורית על הנושא.

איתי טמקין: פה אנחנו מציעים להשאיר חלק מהכסף אצלם כדי לעודד אותם לאכוף ולהשקיע יותר.

איתי טמקין: יש פה מתח בין שני דברים קיימים.

אגב, גם אגרת גודש שהולכת ומתגלגלת אלינו, גם תהיה איזו חלוקה עם הרשויות?

ניר אורבך: כן, גם שם.

איתי טמקין: הכסף הולך להגברת התחבורה הציבורית שם ולא מתחלק עם הרשויות המקומיות.

איתי טמקין: שם גם האכיפה היא אכיפה ברמה הלאומית, היא לא אכיפה ברמת הרשויות.

האמת היא שזו אחלה הגברת מוטיבציה, זה נכון.

ניר אורבך: חבר הכנסת אשר, תודה.

ניר אורבך: חבר הכנסת פינדרוס, אנחנו ננסה להביא לפה אחרי הפסקת הצוהריים או להעלות בזום נציג של משרד המשפטים שיענה גם לך.

ניר אורבך: נושאים 15 - - -

יצחק פינדרוס: אז מעבירים את 14 לכלכלה.

איתי טמקין: אדוני היושב-ראש, לגבי הנושא שעלה קודם, הריטים, יש לנו נציג אוצר פה בזום, הם רוצים לדבר, לחזור חזרה.

איתי טמקין: השאלה של הוראת השעה בריטים.

ניר אורבך: נושא 9.

איתי טמקין: עלתה השאלה למה זו הוראת שעה.

ניר אורבך: להסביר למה זו הוראת שעה.

ניר אורבך: מי זו, אפרת?

איתי טמקין: לא.

איתי טמקין: יפתח נמצא בזום?

ניר אורבך: חבר הכנסת פרוש, זה לשאלתך.

מאיר פרוש: כן, כן.

מאיר פרוש: בשורה השלישית - - -

ניר אורבך: אנחנו נמשיך וברגע שזה יסתדר נחזור לנושא 9.

ניר אורבך: נושאים 22-15 הם לאחר כך.

ניר אורבך: נושא 23 סעיף 65 פרק י"א – אנרגיה.

ניר אורבך: סעיף 65 – הארכת הפטור מהיטל השבחה למתקן פוטו-וולטאי עד 2025.

ניר אורבך: במתקן פוטו-וולטאי שמותקן בתחום מחלף או על צדדים חיצוניים של מחלף, על מיגון אקוסטי או קירות תמך שייעודם דרך, או משמש לקירוי קומת גג במבנה שמשמש לחניה או לקירוי מגרש חנייה פתוח – גם פה אין מחלוקת, זה עובר לוועדת הפנים והגנת הסביבה.

ניר אורבך: מישהו רוצה להגיד משהו או שנמשיך?

מאיר פרוש: אני רוצה רק להבין למה.

מאיר פרוש: אני רוצה רק להבין למה.

ניר אורבך: חבר הכנסת פרוש, רגע אחד.

ניר אורבך: הנציג, בבקשה.

ניר אורבך: יפתח, תציג את עצמך.

ניר אורבך: אנחנו העלינו אותך כדי שתסביר את הנושא, סעיף 50(1) וסעיף קטן (2) וסעיף 52, על הנושא של הריט.

יפתח עשהאל: הנושא הזה מגיע כחלק מהרפורמה שלנו בנושא קידום שכירות ארוכת טווח, שמתבסס - - - נושא הכי - - - נושא קרנות הריט.

יפתח עשהאל: אלה שלושת המאמצים של הממשלה לקדם את השכירות ארוכת הטווח דרך הכלים סטטוטוריים.

יפתח עשהאל: הנושא של קרנות הריט הוא נושא יחסית חדש, הוא עוד נמצא בתחילתו.

יפתח עשהאל: זה חוק שנחקק ב-2016 ואנחנו כרגע עושים כל מיני תיקונים קטנים כדי לעודד את הפעילות של קרנות הריט.

יפתח עשהאל: ראינו שיש חסמים בחוק הקודם שעכשיו אנחנו מתקנים ומאפשרים לקרנות לפעול באופן יותר נרחב.

יפתח עשהאל: בנוסף אנחנו גם - - - את המוצר עצמו, עוד איזשהו מוצר - - - לשכירות ארוכת טווח.

יפתח עשהאל: עד עכשיו לקרנות ריט לא הייתה איזושהי מחויבות אל מול השוכר עצמו, כרגע אנחנו מחייבים אותם ליצור חוזה - - - מול הדייר, 5 פלוס 5 עם קביעת מנגנון עליית השכר.

יפתח עשהאל: הסיבה שזה נמצא כחלק מחוק ההסדרים היא כי זה חלק מרפורמת שכירות ארוכת טווח וגם שזה חלק מהרצון - - - כשמדברים על שכירות ארוכת טווח.

יפתח עשהאל: הדייר נמצא בוודאות הזאת שיש לו את הידע - - -

מאיר פרוש: היושב-ראש, הבנת?

ניר אורבך: חבר הכנסת פרוש, אתה רוצה לשאול עוד משהו?

מאיר פרוש: אני שואל אם הבנת?

מאיר פרוש: אם הבנת, אתה יכול להסביר לי?

ניר אורבך: לא, הבאתי אותו שיסביר לך, אתה לא צריך - - -

מאיר פרוש: אני אגיד לך מה, אני שאלתי שאלה פשוטה: איך הם קוראים לזה הוראת שעה כשרוצים להאריך חוק שפוקע ב-2023 עד 2033, למה זו הוראת שעה, זה בעוד 12 שנים?

מאיר פרוש: אבל כשהנציג הנכבד של האוצר, יפתח, הסביר את כל הנושא הזה, אז אני מצפה עכשיו מהוועדה שיביאו לנו את החוק המקורי, מה שהיה ב-2018, שנראה מה שהיה ב-2018.

מאיר פרוש: אני אקרא את החוק ואני אראה מה שהיה שם ואני אוכל להבין.

מאיר פרוש: אני לא מתבייש לשאול מה זה ריט?

מאיר פרוש: מה זה קרנות ריט?

מאיר פרוש: יש פה הרבה דברים שאני לא יודע אז אני הייתי רוצה לראות את החוק המקורי כדי לדעת מה מריחים פה.

ניר אורבך: יהיה דיון בוועדת הכספים ואתה תוכל לשאול מה שאתה רוצה ותקבל שם מה שאתה רוצה לגבי הנושא הזה.

מאיר פרוש: אני שואל שאלה, האם זה דחוף עכשיו להחליט?

מאיר פרוש: אני רוצה לדעת מה זה ואולי - - -

ניר אורבך: להחליט לאיזו ועדה, כן.

ניר אורבך: להחליט לאיזו ועדה, כן.

מאיר פרוש: לא, אז אני רוצה לדעת, אני רוצה להמליץ דווקא על כלכלה, אז אני רוצה לדעת אם זה קשור ל- - - ולמה צריך להאריך את הוראת השעה בעוד 12 שנים.

ניר אורבך: תשאל אותו קודם כל.

ניר אורבך: את השאלות המקצועיות תשאל אותו.

מאיר פרוש: אני שואל את היושב-ראש.

מאיר פרוש: אתה אחראי שהוא יענה.

מאיר פרוש: לא, אני רק אומר לך בסוף מה יהיה.

מאיר פרוש: אתה תשאל את כל שאלות ההבנה, ואנחנו נקבל החלטה לאיזו ועדה זה עובר.

מאיר פרוש: על כל השאלות המקצועיות שלא תקבל ממנו תשובה, כולל חוקים בעבר, כל שיש שם – אני גם אמליץ לאלכס לעשות את זה – תשאל אותו בוועדת הכספים, זה מה שאנחנו עושים עכשיו.

מאיר פרוש: אם יש לך שאלה לגבי למה הארכת הוראת שעה ב-12 שנים - - -

מאיר פרוש: למה זה היה כהוראת שעה?

מאיר פרוש: אם זו הייתה הוראת שעה מ-2018 ל-2023, מדוע מאריכים את זה בעוד 12 שנים?

יפתח עשהאל: הסיבה של ההארכה היא קודם כל ליצור את הוודאות הזאת, גם כי אלו חברות חדשות שמסתכלות על הטווח הארוך.

יפתח עשהאל: מבחינת הוודאות, לכן אנחנו צריכים לתת להן לפחות 12 שנות חוק.

יפתח עשהאל: עם זאת, זו עדיין ישות חדשה וגם התיקון הקודם היה כהוראת שעה כי זה מוצר חדש בשוק שאנחנו עדיין מאפיינים אותו ולומדים, זה חלק מהתיקונים.

יפתח עשהאל: התיקונים שאנחנו מציעים עכשיו הם - - - שראינו לפני בגלל שלא הכרנו את זה ואנחנו עוד עושים - - -

מאיר פרוש: זה עובד חמש שנים ועדיין – הציבור לא מכיר את זה?

מאיר פרוש: מי לא מכיר את זה?

מאיר פרוש: זה עובד כבר חמש שנים בשוק.

יפתח עשהאל: - - - יש תקנות ריט ברקן והקמה קרנות ריט נוספות.

יפתח עשהאל: אנחנו מכירים בעוד פעילות שהם עדיין לא הצליחו לפתח מספיק מוצרים.

יפתח עשהאל: אנחנו יודעים ששכירות מוסדית בישראל - - - מאוד נמוך משוק השכירות בישראל.

יפתח עשהאל: בהשוואה עולמית אנחנו במקום מאוד נמוך בנושא הזה ומי שמשלם על זה את המחיר הוא בעיקר ציבור השוכרים בישראל, ולכן אנחנו רוצים לסייע להקמת - - -

אדוני, אני רוצה לשאול, אולי לחדד גם את - - -

מאיר פרוש: לפני זה, אני שואל את הייעוץ המשפטי אם זה נראה לכם שככה – האם אנחנו בכלל לא צריכים לאשר משהו?

מאיר פרוש: האם זה נראה לכם שככה זה צריך להיראות?

שגית אפיק: אני הסברתי את זה בדיון הקודם.

שגית אפיק: אני אחדד.

מאיר פרוש: אני רוצה שתחדדי למה התכוונת כשהסברת על הדבר הזה למשל?

מאיר פרוש: יכול להיות שכמו שהיושב-ראש אומר, את זה אתה צריך להחליט רק בכספים ואני לא צריך לעשות כלום, האחריות היא לא עליי.

מאיר פרוש: יכול להיות, אני מקבל את הדעה.

מאיר פרוש: השאלה היא אם כך צריך להיראות דיון שהיה בהוראת שעה חמש שנים, מעבירים אותו עכשיו לעוד 12 שנה בהוראת שעה.

מאיר פרוש: זה כמו שאת החשמל לכפרים הערביים, המוסדרים או הלא מוסדרים, זה בהוראת שעה בכל שנה או שיש דברים שעל פי חוק הביטחון משאירים – כך צריך להיראות הדיון?

מאיר פרוש: אם את אומרת שזה בסדר, האחריות לא עליי, זה בסדר.

מאיר פרוש: אישרתי, לא אישרתי, אין לנו - - - אבל ככה הדיון?

שגית אפיק: התשובה הקצרה היא כן.

שגית אפיק: הדיון כאן הוא דיון לניתוב לוועדות, בדיוק שכשם שאם הייתה מגיעה לכאן עכשיו הצעת חוק ממשלתית קצרה בת עמוד וחצי והיית צריך לשאול את עצמך מי הוועדה המוסמכת לדון בה – כספים, פנים, כלכלה, מדע – ולא היית נכנס לפרטי הפרטים ולומד את הצעת החוק במקום אותה ועדה.

שגית אפיק: בסוף הדיון כאן הוא דיון לקבוע אחד משניים: אם הנושא הזה מתאים לחוק הסדרים ולא נדרש לו פיצול מהותי משום שהוא חורג לחלוטין מהעקרונות של חקיקה שמותאמת להסדרים - -

מאיר פרוש: זה חורג או לא חורג?

שגית אפיק: - - זה הפיצול המהותי.

שגית אפיק: אנחנו סברנו שזה יכול להיכלל במסגרת חוק ההסדרים, נושא הריטים.

שגית אפיק: השאלה השנייה שאתם צריכים לבחון היא איזו ועדה היא הוועדה המתאימה לדון בכך.

שגית אפיק: המלצת הייעוץ המשפטי במקרה הזה בהתאם לתקנון היא ועדת הכספים.

שגית אפיק: אני אציין שהריטים בכנסת הקודמת-קודמת נדונו בוועדה שנקראה ועדת הרפורמות, שם זה עבר כהוראת שעה.

שגית אפיק: מבוקש עכשיו להאריך את הוראת השעה הזאת.

שגית אפיק: הדיון בשאלות כמה להאריך, אם להאריך, אם להפוך את זה להוראת קבע, אם לתת הטבות מס טובות יותר או פחות או שונות, ייעשה בדיון בוועדת הכספים, זו לא הסמכות של ועדת הכנסת.

חידוד של השאלה, אדוני היושב-ראש, ליועצת המשפטית וגם לאנשי משרד האוצר.

מה הייתה כוונת המחוקק כשהוא חוקק את זה ב-2018?

האם שם הצעת החוק הייתה שיש חמש שנים באופן זמני, הוראת שעה, ולאחר מכן זה אמור להיכנס להוראה קבועה?

זו הייתה כוונת המחוקק אז?

אני שואל, אני פשוט לא יודע.

אסי מסינג: כשמחוקקים הוראת שעה תמיד יש אופציה שהיא תהפוך להיות הוראה קבועה או שהיא לא תמשיך.

לא, לא חוקקו פה הוראת שעה, חוקקו פה רפורמה שלמה שאמרו נשתמש בהוראת השעה כי יש המון דברים משתנים, או שלא – אני שואל.

שגית אפיק: אם אני זוכרת נכון, אז לא היו עדיין מספיק קרנות השקעה כאלה שידעו שהם יתפסו את זה ויעשו את זה.

שגית אפיק: זה היה "נדמה לי", זה היה יותר במובן של לזרוק משהו ולראות איך השוק יעבוד איתו.

שגית אפיק: עכשיו ראו שטוב, בסדר.

אז למה עוד פעם הוראת שעה?

שגית אפיק: אז יכול להיות שוועדת הכספים תחליט לעשות את זה כהוראת קבע ויכול להיות שהיא תחליט לקצר את הוראת השעה.

מה שמפריע לי כאן לכאורה – אלא אם כן אני לא יודע משהו שהיה אז – שנראה לי שכל אחד מבין שלחוקק את החקיקה הקבועה ייקח יותר זמן עם דיונים יותר מהותיים, אז אמרו עשינו חמש שנים – נחמד, עכשיו נעשה לא לעוד חמש שנים אלא ל-12 שנה או ל-10 שנים.

זו השאלה שלי, החשש.

תרגיעו אותי בזה ואני שותק.

אסי מסינג: הסיבה לחקיקת הוראת שעה בסוג הדברים האלה של הטבות מס היא בדיוק בגלל שרוצים לבדוק אם הדבר הזה - -

כלומר, אתה הולך עם מדרגות כל הזמן.

אסי מסינג: - - עם איזושהי תקיעה מסוימת.

אסי מסינג: זה בדרך כלל מה שעושים.

אסי מסינג: אתם תראו פה הרבה פרקים שלא מוצע לחוקק אותם כהוראות שעה.

לכן אני אומר.

אוקיי, קיבלתי תשובה.

ניר אורבך: הנושא הבא – נושא 23 סעיף 65 בפרק האנרגיה.

ניר אורבך: חבר הכנסת פרוש, הייתה לך שאלה לגבי זה?

מאיר פרוש: אני שאלתי מה המסקנות שהיו עד עכשיו שכתוצאה מכך אנחנו מתבקשים להאריך את זה הלאה.

מאיר פרוש: או שגם את זה אני לא צריך לדעת פה?

ניר אורבך: מישהו מהנוכחים פה מהאוצר יכול לענות על זה?

ניר אורבך: איתי?

ניר אורבך: אנחנו בסעיף 65 נושא 23.

איתי טמקין: נעלה נציג שיענה על זה גם.

איתי טמקין: זה כבר יהיה אחרי ההפסקה.

ניר אורבך: בסדר גמור.

ניר אורבך: אנחנו נצא עכשיו להפסקה ונחזור לפה בשעה 14:00 לנושא 23.

ניר אורבך: תודה לכם.

ניר אורבך: להתראות בינתיים.

ניר אורבך: אני מחדש את ישיבת ועדת הכנסת.

ניר אורבך: הגענו בטבלה לנושא מספר 23.

ניר אורבך: בדקות הקרובות תהיה פה בזום גם נציגת משרד המשפטים על פי בקשתו של חבר הכנסת פינדרוס על נושא מספר 14: סעיף 56, סעיף קטן (1) ו-(3).

ניר אורבך: שוב, כרגע אנחנו עוברים על הסעיפים שלא שנויים במחלוקת מבחינת הקואליציה והייעוץ המשפטי, ולאחר מכן נחזור לסעיפים שיש עליהם מחלוקת.

ניר אורבך: כאמור, נושא 23: סעיף 65, בפרק י"א: אנרגיה: חוק התוכנית הכלכלית לשנות התקציב 2017 ו-2018 – הארכת הפטור מהיטל השבחה למיתקן פוטו וולטאי עד 2025 למיתקן פוטו וולטאי שמותקן בתחום מחלף או על צדדים חיצוניים של מחלף, על מיגון אקוסטי או קירות תמך שייעודם דרך, או משמש לקירוי קומת גג במבנה שמשמש לחניה או לקירוי מגרש חניה פתוח.

ניר אורבך: הוועדה המוסמכת היא ועדת הפנים.

ניר אורבך: חבר הכנסת אבי מעוז, בבקשה.

אבי מעוז: הרי ישנם שני מצבים: האחד, יש מחלוקת על הוועדה המוסמכת לדון, ולזה נגיע בהמשך לפי מה שאתם אומרים.

אבי מעוז: והדבר השני עליו יכולה להיות מחלוקת הוא השאלה האם בכלל להשאיר את הסעיף בחוק ההסדרים או לפצל אותו ולהעביר אותו להליך חקיקה רגיל.

אבי מעוז: באופן מקדמי אני אומר, ולא הספקתי להגיד את זה בסבב הקודם בבוקר, אני חושב שכדי שנעמוד על אותו בסיס, ראוי שהוועדה תקבע קודם כול וראשית לכול קריטריונים ברורים שעל פיהם אנחנו מחליטים להוציא סעיפים מסוימים מחוק ההסדרים ולהשאיר סעיפים אחרים בחוק ההסדרים.

אבי מעוז: אני מברך על העבודה שעשה יושב-ראש הכנסת, אבל אני לא בטוח שזה לפי קריטריונים.

אבי מעוז: זה לפי עבודה ומשא ומתן, ולפי מה שהוא מצליח להשיג מול משרד האוצר ולא מצליח להשיג מולם, וזו עבודה מסוג אחד של צמצום חוק ההסדרים שמונח לפנינו.

אבי מעוז: אבל העבודה שהוועדה צריכה לעשות היא לקבוע קריטריונים ברורים.

אבי מעוז: על פי איזה קריטריונים אנחנו מחליטים להשאיר את הסעיפים האלה בחוק ההסדרים ועל פי איזה קריטריון אנחנו מחליטים להוציא את הסעיפים האלה מחוק ההסדרים ולהעביר אותם להליך חקיקה רגיל.

אבי מעוז: ברגע שיהיו קריטריונים ברורים על פיהם נלך בכל סעיף וסעיף, עבודת הוועדה יכולה למצות את הנושאים שעומדים לפנינו במחלוקת - זו הערה כללית.

אבי מעוז: כרגע אין לי הערה לגבי הנושא הספציפי הזה.

ניר אורבך: חבר הכנסת אבי מעוז, תודה רבה.

ניר אורבך: חבר הכנסת יריב לוין, בבקשה.

יריב לוין: תודה רבה, אדוני היושב-ראש.

יריב לוין: אני רוצה לומר כמה מילים בהתייחסות כללית.

יריב לוין: אני חושב שחוק ההסדרים המונח בפנינו הוא פשוט שערורייה – אין דרך אחרת להגדיר אותו.

יריב לוין: מדובר בחוק הסדרים מפלצתי שאין לו אח ורע כבר הרבה מאוד שנים, לא בהיקפו, ולא בתוכן של הדברים שהוא כולל.

יריב לוין: מה שבעיניי חמור לא פחות זו העבודה שחוק ההסדרים הזה משליך לפח באבחה אחת ובמכה אחת מאמץ שנעשה כאן לאורך שנים ארוכות ובקושי רב מאוד, גם על ידי יושבי-ראש כנסת שכיהנו כאן, גם על ידי ראשי קואליציה, על ידי ראשי ועדת כנסת, על ידי חברי כנסת, כולל מהאופוזיציה דאז שנמצאים היום בקואליציה, כשבמאמץ משותף ועם הרבה מאוד קשיים הצלחנו לאט לאט לייצר כאן תהליך של צמצום וגידור של חוק ההסדרים.

יריב לוין: לא באופן מלא ומושלם, אבל בהחלט בתהליך שצמצם את חוק ההסדרים וגידר אותו, קירב אותו מאוד למטרות שלשמן הוא נועד.

יריב לוין: והנה, מה שמתרחש כאן, זה פשוט לקחת את כל העבודה הזו, ואת כל התהליך הזה שנעשה לאורך שנים, להשליך את כולו החוצה ולהחזיר אותנו לימים אפלים שבהם הכלי הזה, שבבסיסו הוא כלי חיוני כדי להעביר את התקציב ולוודא שהדברים שדרושים לצורך התקציב באמת יחוקקו במקביל כדי שהתקציב יהיה אכן אמיתי וניתן למימוש - לקחו את הכלי הזה והפכו אותו לאמצעי לעקוף את הכנסת ואת כל הליכי החקיקה בצורה בוטה וקיצונית, לצערי הרב.

יריב לוין: אדוני היושב-ראש, אני ישבתי על הכיסא שעליו אתה יושב היום.

יריב לוין: אבל לא הייתי מוכן בשום מקרה ובשום מצב שתונח חוברת כזו על שולחן הוועדה מבלי שהייתי יודע מראש ושם קווים אדומים וגבולות ברורים.

יריב לוין: תסתכל על החוברת.

יריב לוין: בוא נעבור סתם באופן מקרי.

יריב לוין: על סעיף מס' 2 עשה יושב-ראש הכנסת עבודה חשובה והוא יצא וסוכם שיעבור להליך חקיקה רגיל.

יריב לוין: על סעיף 3 כותב הייעוץ המשפטי: לא ברור מדוע נדרש לדון בנושא כחלק מחוק ההסדרים.

יריב לוין: על סעיף 4 כתוב: תיקון מורכב מאוד ומעורר בחלקו קשיים משפטיים מהותיים.

יריב לוין: אין קשר לתקציב.

יריב לוין: על סעיף 5 כתוב: חוק ההסדרים אינו המסגרת המתאימה לדיון בנושא זה.

יריב לוין: על סעיף 6 כתוב: מדובר בנושא רגיש שנדון רבות בוועדת חוקה לאורך שנים.

יריב לוין: אין הצדקה לדון בהסדר המוצע בחוק ההסדרים.

יריב לוין: בסעיף 7 - אין הערה.

יריב לוין: בסעיף 8 כתוב:

יריב לוין: הצעת חוק דומה נדונה בעבר בוועדת הכספים, אך הוועדה ראתה קשיים שונים.

יריב לוין: ישנה בעייתיות מבנית בעקיפת הליך החקיקה הרגיל באמצעות הכנסת התיקון להצעת חוק ההסדרים.

יריב לוין: ואני יכול להמשיך ולהמשיך כחוט השני לאורך כל הדרך על למעלה מ-80% ממה שיש כאן בספר העצום הזה שהונח בפנינו.

יריב לוין: מדובר בדברים שהם לא גבוליים והם לא באמצע והם לא אולי, אלא שהם באופן חד וחלק וברור לא קשורים לתקציב, לא שייכים לתקציב.

יריב לוין: אגב, הרבה מהם בהסדרים מאוד מורכבים, הסדרים שניסיון העבר לימד שכאשר הם נעשו מבלי תשומת לב מספקת אז גם באותם מקרים שזה נעשה, אחר כך היה צורך לתקן אותם ואחר כך היו נזקים לא פשוטים.

יריב לוין: אתם יושבים כאן, ואני לא מבקש מכם לעשות שום דבר שאנחנו לא עשינו כאשר ישבנו במקומכם, כשיש לכם רק יעד אחד והוא להגיע לשעה תשע בערב כדי להרים את הידיים ולהצביע וללכת הביתה, ולדווח לאדונכם שם למעלה שאתם מילאתם את שליחותכם נאמנה.

יריב לוין: השליחות הנאמנה שלכם היא חובת

יריב לוין: כם לבניין הזה, לתפקידכם, לציבור שבחר בכם.

יריב לוין: מילא שאתם לא עומדים בה בצד האידיאולוגי בשום צורה בשום אופן, אבל לפחות תעמדו בה במחויבות העצומה הזו.

יריב לוין: אדוני היושב-ראש, יש לך מחויבות עצומה.

יריב לוין: תפקיד יושב-ראש ועדת הכנסת הוא מחויבות אדירה, מעבר לעוצמה שיש בתפקיד הזה, לבית הזה, לסדרי העבודה בו, להתנהלות בו.

יריב לוין: יתרה מזאת, כל זה קורה כאשר במקביל לתהליך הזה אתם גם מוחקים את הכנסת בשורה ארוכה של נושאים נוספים.

יריב לוין: קודם כול, עבר החוק הנורבגי המורחב שהוציא מכאן את כל השרים – דבר ששבר את כל האיזון שהיה כאן תמיד.

יריב לוין: כי תמיד שרים רצו לדעת שבסוף יש להם זמן עבודה למשרדיהם והם היו צריכים לבוא באיזשהו שיג ושיח.

יריב לוין: אגב, לא רק עם האופוזיציה, גם עם חברי כנסת מהקואליציה, כי בסוף היה נדרש כאן איזשהו שיתוף פעולה ועבודה משותפת, לפחות באותן נקודות, והן רבות, שבהן אפשר להגיע להסכמות.

יריב לוין: כל הדבר הזה נמחק ואיננו.

יריב לוין: מבחינתם אין בעיה שנשב פה חמישה ימים בשבוע עד אמצע הלילה, הם הרי לא נמצאים כאן בכלל.

יריב לוין: אני כבר לא מדבר על כך שחברי כנסת מהקואליציה, ואני כבר לא מדבר מהאופוזיציה, לא מסוגלים להגיע לשרים ולדבר איתם כי פעם הדרך לעשות את זה היתה לפגוש אותם במליאה ולהעלות בפניהם בעיות ונושאים שדורשים טיפול.

יריב לוין: אנחנו יודעים היטב שיש היום שרים שלא מחזירים טלפונים אפילו לחברי כנסת מהקואליציה.

יריב לוין: יתרה מזאת, אתם באים ומנסים לייצר, אחרי העברת החוקים האלה במהירות ובדרך שלא היתה כדוגמתה, רוב מלאכותי בוועדות כדי לייצר איזושהי מציאות שבה אם למישהו תהיה חס וחלילה איזושהי עמדה הוא ממילא כבר לא יטרח להביע אותה כי הוא יודע מראש שכבר סידרתם איזה רוב מוגדל.

יריב לוין: שוב, אתם עושים את זה לחברי הקואליציה, לא רק לאופוזיציה, שאתם פוגעים בייצוג שלה פגיעה דרמטית.

יריב לוין: הרי אין אדם אחד שיכול לומר שלתת בוועדת הכספים, שצריכה לדון בתקציב ובסעיפים מתוך חוק ההסדרים, ולקבוע בה שסיעת הליכוד עם 29 חברי כנסת תקבל שני נציגים כמו סיעת הרשימה המשותפת שיש לה שישה חברי כנסת, אני לא מכיר בן אדם אחד שיטען שהדבר הזה הוא בסדר, אלא אם המטרה להעביר בכל מחיר את הכול ומיד, בלי דיון, בלי בחינה, בלי שום דבר, מקדשת את כל האמצעים.

יריב לוין: לעניין הסגנים – אני יודע שיש כאן שאלה אם אפשר לדון, אם יש פה או אין קוורום לדון, ובסופו של דבר, אני מבין שההתלבטות שלכם עכשיו נוגעת לשאלה האם לא לאשר לפחות את הסגנים של הקואליציה כי הרי בשביל זה לא צריך את ההרחבה של מספר הסגנים.

יריב לוין: הנה, אני אומר לך כבר עכשיו, הרי אם תעשו את זה, יש לזה רק משמעות אחת.

יריב לוין: היום לאופוזיציה יש ייצוג בנשיאות הכנסת הזמנית.

יריב לוין: אם תעשו את זה, המשמעות היא שאתם מוציאים את הסגנים, שאם יש לאופוזיציה היום בנשיאות הכנסת הזמנית, ומחליפים את כולם בנציגי הקואליציה – זה מה שאתם עושים.

יריב לוין: אם אתם רוצים לעשות את זה, תעשו, תמשיכו באותו קו.

יריב לוין: אבל אנחנו לא נסכים, ואני אומר לך את זה בצורה הברורה ביותר, אדוני היושב-ראש.

יריב לוין: אנחנו לא נפטור אותך מהאחריות שיש לך, ואנחנו לא נסכים להעמיד פנים שהכול בסדר ולשתף פעולה עם הדריסה והרמיסה הזו, ושוב, לא רק של האופוזיציה, של הכנסת כולה כמוסד, של ההליכים התקינים, של סדרי העבודה כאן.

יריב לוין: אם אתם חושבים שאנחנו נמנה חברים לוועדת הכספים כדי שאתם תוכלו להראות כאילו הכול מתנהל בסדר – אז לא, אנחנו לא נהיה שם.

יריב לוין: ואני חוזר ואומר, הגיע הזמן לעצור, הגיע להחזיר את הדברים למסלולם הרגיל והסביר.

יריב לוין: אם תבואו ותגידו: יש לנו בעיה, יש רפורמה מסוימת שמאוד חשובה לנו, גם בעבר אם לממשלה היתה רפורמה מאוד דחופה ומאוד חשובה, היא נכנסה לתוך זה למרות שהיא לא התאימה לתקציב במאת אחוזים, אנחנו מבינים, ולא בהכרח נתנגד.

יריב לוין: אבל אני חושב שהאינטרס המשותף של כולנו הוא שדברים ייעשו כמו שצריך, שהכנסת תשמור על מעמדה, ושלא נגיע למצב מביש שבו בסוף תעבור הרכבת המטורפת הזו, כשהתקדים הנורא הזה ייווצר, וכל זה יקרה כשאתה תשב פה באולם ריק מחברי אופוזיציה ובמצב שלא היה כדוגמתו מעולם בבניין הזה.

יריב לוין: אני מקווה מאוד שתהיה כאן התעשתות ושהדברים יקבלו את התפנית והכיוון שהם צריכים לקבל.

יריב לוין: אפשר לחלוק, אפשר להתווכח, אבל יש כללים שאי אפשר לשבור, ואם שוברים אותם אי אפשר לצפות שהכול ימשיך להתנהל כאילו הכול בסדר – זה לא יקרה.

יריב לוין: לכן, כלשונך, כלשון ההודעה שהוצאת, אדוני היושב-ראש, הגיע הזמן לעשות את הדבר הנכון, וזה לא דבר שיכולה להיות לגביו מחלוקת, זה פשוט לעשות את מה שעשו תמיד, כמו שנהגו כאן תמיד, כמו שנעשה כאן תמיד מאמץ משותף לכולם, קואליציה ואופוזיציה, לתת את הייצוג ההולם לכל אחד על פי כוחו, וכך להגיע להסכמות על הכול, גם על ראשי ועדות, וגם על מבנה הוועדות, כפי שהיה לאורך כל השנים.

יריב לוין: להגיע להסכמות על כך שחוק ההסדרים יהיה מצומצם עד כמה שניתן - זה תמיד היה אינטרס, גם של חברי הכנסת של הקואליציה, וגם של האופוזיציה.

יריב לוין: זה אפשרי, זה לא בלתי אפשרי.

יריב לוין: זה תמיד קרה.

יריב לוין: הגיע הזמן שתאמרו לאלה שקיבלו את ההחלטות המטורפות האלה: עד כאן.

יריב לוין: תודה.

ניר אורבך: תודה רבה.

בועז טופורובסקי: אדוני, לא יכול להיות שהטירוף הוא גם מהצד שלך?

יריב לוין: חבר הכנסת טופורובסקי, מה אתה מציע?

יריב לוין: הרי אין חולק שמגיע לכם מבחינה מספרית לכל היותר רוב של אחד בכל ועדה, זה המצב המספרי בכנסת, אין שתי מתמטיקות.

יריב לוין: אחר כך אתם החלטתם באופן גורף בכל הוועדות החשובות לקחת לעצמכם רוב מוגדל, ואז הגעתם באדיבות

יריב לוין: כם והסכמתם בוועדת העבודה לצמצם את הרוב, ואחר כך הואלתם בטובת

יריב לוין: כם לעשות את זה גם בוועדת חוקה.

יריב לוין: אני מבקש ממך רק דבר אחד: תן לי את מה שמגיע לי.

יריב לוין: לא אחד יותר, לא שניים יותר, ולא שלושה יותר.

יריב לוין: לא טובה, לא הטבה, לא הקלה.

יריב לוין: תן לי מה שמגיע לי.

בועז טופורובסקי: הצענו לך יותר ממה שהוצע לנו כשאנחנו היינו באופוזיציה בהתאם לגודל.

בועז טופורובסקי: אתה לא מסכים עם זה, אבל אני חושב שזה כן נכון.

יריב לוין: התשובה היא שזה לא נכון, חבר הכנסת טופורובסקי, מהטעם הפשוט - - -

בועז טופורובסקי: - - - גם יושב-ראש הכנסת חושב שההצעה האחרונה ש- - -.

בועז טופורובסקי: אבל להחרים זה הכי קל.

בועז טופורובסקי: אני חושב שזה רק פוגע.

יריב לוין: חבר הכנסת טופורובסקי, אתה מוכן שאנחנו נעשה את אותה מתמטיקה כדי למצוא כמה חברי כנסת יש לכל סיעה ולפי זה נחלק להם את המקומות בוועדות.

בועז טופורובסקי: היינו מוכנים לשנות את החוק בשביל להגדיל את הייצוג שלכם.

יריב לוין: כך היה תמיד, אתה יודע את זה, חבר הכנסת טופורובסקי.

יריב לוין: כמה חברים רציתם לתת לנו בוועדת המדע?

יריב לוין: שמונה, נדמה לי.

מאיר פרוש: אל תגזים, חמישה.

יריב לוין: חמישה, ועל חשבון זה לקחת חברים שלי שמגיעים לי בוועדת הכספים או בוועדת הכנסת, ולהגיד לי: תשמע, אנחנו הולכים לקראתכם.

יריב לוין: אל תלך לקראתי, תן את מה שמגיע.

בועז טופורובסקי: היינו מוכנים להגדיל גם בוועדת הכספים ולתת אפילו יותר.

בועז טופורובסקי: לך יש משהו ספציפי.

יריב לוין: בוודאי.

בועז טופורובסקי: נראה שכל פעם יש משהו שעוצר מלהגיע להסכמה.

בועז טופורובסקי: מקבלים אותו ואז יש משהו חדש.

יריב לוין: חבר הכנסת טופורובסקי, יש רק דבר אחד שעוצר מלהגיע להסכמה וזה שאתם לוקחים את הרכב הכנסת ומחליטים שהוא לא מוצא חן בעיניכם.

יריב לוין: יהיה לכם קשה להעביר את התקציב אז אתם רוצים לסדר לעצמכם בוועדות החשובות שבהן נדונים הנושאים שנוגעים לתקציב, כולל היום בוועדה הזו.

יריב לוין: מדובר ברוב מלאכותי, אבסורדי, שלא יכול להיות בשום חשבון מתמטי על חשבון הייצוג שמגיע לאופוזיציה בכלל, ולסיעת הליכוד בפרט.

בועז טופורובסקי: חלילה.

בועז טופורובסקי: אתם מעניקים לנו את הרוב המלאכותי בזה שאתם לא מגישים אנשים לוועדה.

בועז טופורובסקי: אני חושב שזה פוגע בכנסת.

יריב לוין: למה שנגיש?

יריב לוין: בשביל שאתה תוכל להגיד שהכול בסדר?

יריב לוין: שייראה כאילו יש פה באמת הליך דמוקרטי?

יריב לוין: חבר הכנסת טופורובסקי, בוא תסביר למי שרואה אותנו עכשיו איך יכול להיות שבמליאה יש לצורך העניין לקואליציה 62, אין לכם יותר מ-62, על זה אין ויכוח, לאופוזיציה יש 58, אבל בוועדת הכנסת, שיש בה לצורך העניין 15 חברים, מגיע לכם רוב של שלושה.

יריב לוין: תסביר לי איך יוצא החשבון.

יריב לוין: אני עושה חשבון פשוט: 60 לחלק ל - - -

רם שפע: אתה עושה חשבון פשוט כי נוח לך לחשב את זה לפי כל ועדה.

רם שפע: אבל מה לעשות?

רם שפע: אלו לא כללי הכנסת.

רם שפע: - - - -

יצחק פינדרוס: נלך לפי הכללים שהיו בפעם הקודמת.

יצחק פינדרוס: מה אתה מדבר?

יריב לוין: אתה טועה ומטעה.

יריב לוין: אלו בהחלט כללי הכנסת, כך היה תמיד.

יריב לוין: אף פעם לא היה עיוות שלסיעה של 29 חברי כנסת נתנו שני נציגים בוועדת הכספים.

יריב לוין: מעולם לא קרה, מעולם.

יריב לוין: על ידי זה שתעלה את מספר חברי הוועדה, אתה תשמור על הרוב המלאכותי שלך – באמת.

בועז טופורובסקי: היינו מוכנים להעלות את זה לארבעה, ואתה יודע את זה.

בועז טופורובסקי: אנחנו פועלים לפי אותה נוסחה בדיוק שאתה פעלת כשהיית יושב-ראש קואליציה.

בועז טופורובסקי: זו אותה נוסחה, אני קיבלתי את זה ממי שהיה יושב-ראש קואליציה כשאני הייתי חבר כנסת.

יריב לוין: אף פעם לא.

יריב לוין: תמיד זה היה לפי מפתח - - -, תמיד.

אופיר כץ: בועז, תעשה לפי אותה נוסחה - - -, אנחנו מסכימים.

יצחק פינדרוס: בועז, בוא נסכם עכשיו על המספרים שהיו בפעם הקודמת, באותו יחס.

יריב לוין: מאז ומתמיד, מאז ומתמיד.

בועז טופורובסקי: אבל הכי קל להחרים כשלא מסכימים.

בועז טופורובסקי: בסופו של דבר, הכול קיבל הכרעה דמוקרטית, ופניתם לבית המשפט בשביל שיגן עליכם כמיעוט.

בועז טופורובסקי: בית המשפט נתן הערות ובעקבות הערות בית משפט עשינו עוד משהו שהיה מקובל על - - -

יריב לוין: תקיים את ההכרעה הדמוקרטית של הציבור.

יריב לוין: חבר הכנסת טופורובסקי, יש לי בשביל הצעה.

יריב לוין: למה לך לעבוד קשה במליאה?

יריב לוין: בוא תחליט שבמליאה המקסימום שמותר זה 15 חברי כנסת לסיעה.

יריב לוין: תוריד את הליכוד מ-29 ל-15 ויהיה לך פתאום רוב ענקי.

יריב לוין: יהיה לך קל מאוד.

יריב לוין: למה לא?

בועז טופורובסקי: אתה יודע שזה דבר לא דמוקרטי, וגם לא יעבור את בית המשפט.

יריב לוין: אה, בוועדה זה דמוקרטי לעשות?

יריב לוין: בוועדת הכנסת זה דמוקרטי לעשות?

בועז טופורובסקי: אנחנו פועלים לפי הכרעת בית משפט בעקבות זה שאתם החלטתם לפנות בית משפט לפני כן.

בועז טופורובסקי: אבל תמיד אנחנו פועלים לפי הנחיות התקנון והחוק.

יריב לוין: אנחנו לא החלטנו לפנות לבית משפט, אנחנו הודענו לבית משפט שאנחנו סבורים שאין לו סמכות, וכך אני אומר גם כאן.

בועז טופורובסקי: ואז הוא שאל אם אתם חושבים שהעתירה היא מיותרת, ואז עורך הדין של הליכוד בא ונתן טענות למען העתירה.

בועז טופורובסקי: אל תעבדו על האנשים.

בועז טופורובסקי: זה לא נחשב להיות עם ולהרגיש בלי.

יריב לוין: עורך הדין של הליכוד אמר לבית המשפט דבר אחד פשוט: אין לבית המשפט סמכות בראייתנו להתערב בעניין, חרף בעובדה שמדובר בעוול, שמדובר בדבר אנטי דמוקרטי, שמדובר ברמיסת הכנסת, ברמיסת האופוזיציה, וברמיסת כל ה - - -

בועז טופורובסקי: אנחנו פועלים לפי כל הנחיות של המקום הזה.

בועז טופורובסקי: אני אעשה כל מה שבית משפט, כל מה שפעלתי.

בועז טופורובסקי: זה לא מקובל.

בועז טופורובסקי: אני לא זוכר שכשאני הייתי באופוזיציה כשעשיתם משהו דורסני, ועשיתם דברים דורסניים, ואמרנו שאנחנו מחרימים.

בועז טופורובסקי: הכי קל להחרים.

יצחק פינדרוס: כמה חברים היו ליש עתיד בוועדת הכספים?

ניר אורבך: חבר הכנסת פינדרוס, עכשיו זה בשבילך.

ניר אורבך: תקשיב טוב.

ניר אורבך: אנחנו מתקדמים אחורה לרגע לנושא 14, לפי בקשתך.

ניר אורבך: נמצאת פה בזום כרגע נציגת משרד המשפטים שרית פילבר.

ניר אורבך: אפשר להעלות אותה אנחנו נמצאים עכשיו בנושא מס' 14: סעיף 56, סעיף קטן 1 - 2.

ארבל אסטרחן: לא 1 ו-2 - (13).

ארבל אסטרחן: למה 1 ו-2?

ניר אורבך: חבר הכנסת פינדרוס, תחזור על השאלה כדי שהיא תוכל לענות לך, בבקשה.

יצחק פינדרוס: אני מנסה להבין.

יצחק פינדרוס: למעשה, סעיף 14 אומר שמי שמקבל 50% - - -

ניר אורבך: נושא 14: סעיף 56.

יצחק פינדרוס: הסעיף אומר ש-50% מההכנסות של הקנסות על אכיפה בנת"צ יהיו לרשות המקומית.

יצחק פינדרוס: אני מנסה להבין מה הקשר בין זה לתקציב המדינה.

יצחק פינדרוס: הרי המדינה בין כה וכה משקיעה כסף, היא לא משנה את ההשקעה שלה בנת"צים.

יצחק פינדרוס: בתקציב שהוגש בפנינו אין שינוי, ולכן אני מנסה להבין מה ההשפעה שלו על תקציב המדינה ומהי עמדת משרד המשפטים.

אסי מסינג: מאחר ושרית לא שמעה, אציין שוב את מה שאמרתי קודם לכן.

אסי מסינג: ראשית, התייחסתי בצורה רחבה לשאלה מה נכנס במסגרת התוכנית הכלכלית והמטרות.

אסי מסינג: ציינתי את ההפרדה בין חוק ההתייעלות, שיש לו השפעה ישירה על התקציב, על מסגרות התקציב, השינויים הפיסקליים, ואת חוק התוכנית הכלכלית שכולל עמידה במטרות הכלכליות של התוכנית הכלכלית של ממשלת ישראל, כשבין היתר בראשם הגדלת הצמיחה ושיפור רמת המחייה בישראל, תוך הגדלת תעסוקה, הגדלת הפריון וצמצום הנטל הרגולטורי, ועוד מטרות דומות.

אסי מסינג: במסגרת הזו, כמו שהיה מקובל במהלך כל השנים, תוכניות חוק ההסדרים, או מה שמכונה התוכנית הכלכלית, כללו רפורמות שעולות בדיוק לגדר המטרות הללו.

אסי מסינג: איתי ואני התייחסנו בפרט לשאלה של ההשפעה שיש על אכיפה בנת"צים והיכולת שלהם להשפיע, והעובדה שבסעיף הספציפי הזה מוצע להקצות חלק מהכסף שנועד בהגברת האכיפה לצורך תפעול ותחזוקה ושיפור התחבורה הציבורית והתשתיות ברשות המקומית, מה שמשליך השלכה משמעותית על המטרות הכלכליות עליהן דיברתי קודם לכן.

אסי מסינג: כמו שציינתי, כל הרפורמות הללו נבחנו אחת לאחת בצורה מדוקדקת על ידי היועץ המשפטי לממשלה במסגרת ההליך המקובל בטרם האישור בממשלה, וכולן אושרו במסגרת ההכנסה לחוק ההסדרים.

אסי מסינג: אנחנו נמצאים עכשיו בשלב שבו נעשה איזשהו ניפוי, גם פיצול, כי חלק מהדברים פוצלו, וחלק מהדברים יפוצלו בהמשך כפי שהוסכם כאן בוועדה.

אסי מסינג: עד כאן מבחינת המבוא, והתייחסות הספציפית לסעיף 14 בו.

ניר אורבך: עו"ד שרית פילבר, בבקשה.

שרית פילבר: שרית פילבר, המחלקה הכלכלית בייעוץ וחקיקה.

שרית פילבר: להבנתי, נשאלנו לגבי סעיף 14 - האם ההחלטות האלה עברו את אישור היועץ.

שרית פילבר: כפי שאסי ציין, כלל ההצעות שנמצאות לפניכם הן הצעות שנבחנו על היועץ המשפטי לממשלה בתהליך ממושך.

שרית פילבר: בחן אותם לפני ישיבת הממשלה, פעם נוספת לאחר קבלת הערת הציבור.

שרית פילבר: בכל הישיבות האלה נבחנו ההיבטים המשפטיים, נבחנה שאלת ההתאמה לתוכנית הכלכלית מבחינת סוגיית הבשלות.

שרית פילבר: בדיונים האלה נערכו שינויים בהחלטות הממשלה, יש החלטות שאף ירדו, כך שאני יכולה לומר לכם שכלל ההצעות שנמצאות בפניכם, לרבות מס' 14, הן החלטות שאושרו על ידי היועץ המשפטי לממשלה לאחר שנבחנו כלל ההיבטים שגם אסי פירט.

שרית פילבר: אם יש לכם שאלה ספציפית לגבי הצעה מסוימת, אתם מוזמנים לפנות.

יצחק פינדרוס: אני מדבר על נושא 14: פקודת התעבורה, סעיף 56(13).

שרית פילבר: שוב, גם ההצעה הזו, כמו כל ההצעות שלפניכם, אלה הצעות שנבחנו על היועץ המשפטי לממשלה, שמצא שהן מתאימות להיכלל בחוק ההסדרים, שלא מצא בהן קושי משפטי שמונע את הקידום שלהן.

יצחק פינדרוס: מה ההיגיון בסעיף הקודם, בנושא 12?

יצחק פינדרוס: אולי תנסי להסביר לי את ההיגיון המשפטי כי אני במשפטים באמת לא מבין.

אסי מסינג: אבל עוד לא דנו בזה.

יצחק פינדרוס: היא ענתה לי תשובה כללית.

יצחק פינדרוס: אסי, זה לא הוגן.

יצחק פינדרוס: הרי מה היא עשתה עכשיו?

יצחק פינדרוס: היא אמרה לי: תקשיב, אנחנו בדקנו הכול.

יצחק פינדרוס: עזוב אותי ספציפית.

יצחק פינדרוס: הכול עבר, והכול בסדר.

יצחק פינדרוס: אני מנסה להבין את ההיגיון המנחה שעומד מאחורי זה.

יצחק פינדרוס: אני לוקח עכשיו דוגמה יותר חזקה ומסתכל על הסעיף הקודם.

יצחק פינדרוס: תסבירי לי.

יצחק פינדרוס: אני מבין בכלכלה, ואני יודע מה זה קונים-מוכרים, יש תקציב.

יצחק פינדרוס: תסבירי לי איך זה משפיע על הכלכלה.

יצחק פינדרוס: את תצטרכי להסביר לי למה כל כלל החוקים שנדונו בעשר השנים האחרונות פה במליאה לא קשורים ישירות לכלכלה.

יצחק פינדרוס: כי אם זה קשור, אז כולם קשורים.

אסי מסינג: אדוני היושב-ראש, אם יורשה לי.

אסי מסינג: סדר הדברים צריך להיות, בכל הכבוד, דיון.

אסי מסינג: כשעושים דיון - - -

יצחק פינדרוס: אחר כך נעלבת בשבילו למה לא נתתי לו לענות קודם.

יצחק פינדרוס: העמדה שלו ברורה, שאלתי מה עמדת משרד המשפטים.

יצחק פינדרוס: מבחינת משרד האוצר, הכול קשור לכלכלה.

יצחק פינדרוס: גם מתווה הכותל קשור לכלכלה.

אסי מסינג: אם עוברים לסעיף 12, אנחנו נתייחס להשלכה, אם תרצו, ואחרי זה במידת הצורך, גם משרד המשפטים.

יצחק פינדרוס: הבנתי שהם מנהלים את הממשלה.

יצחק פינדרוס: גם את ועדת הכנסת הם מנהלים?

ניר אורבך: הם לא מנהלים.

ניר אורבך: אתה פשוט חורג מהכללים שאני ביקשתי.

יצחק פינדרוס: אני ביקשתי תשובה והוא עונה.

ניר אורבך: אם נצטרך אותה כשנגיע לסעיף 12, נעלה אותה.

קריאה: אבל היא ענתה לו תשובה כללית.

קריאה: הוא שואל שאלה כללית, מה הבעיה עם זה?

ניר אורבך: אין בעיה.

יצחק פינדרוס: שיירשם לפרוטוקול, היא לא ענתה.

יצחק פינדרוס: היא ענתה תשובה כללית, אתה יכול להקליט אותה.

יצחק פינדרוס: אין צורך להביא אותה.

יצחק פינדרוס: היא אמרה: לא רלוונטי השאלה.

יצחק פינדרוס: שאלתי שאלה נקודתית, היא לא ענתה עליה.

יצחק פינדרוס: היא לא ענתה.

יצחק פינדרוס: היא אמרה תשובה כללית.

יצחק פינדרוס: אמרתי לה: במסגרת התשובה הכללית, תסבירי לי את הדבר המנחה.

יצחק פינדרוס: הוא לא עונה כי אסי לא מרשה כי אנחנו לא בסעיף 12.

יצחק פינדרוס: הבנתי את העניין.

יצחק פינדרוס: נו, באמת - תנהלו דיונים עם עצמכם, ותשאלו גם למה אנחנו לא חברים בוועדה.

ניר אורבך: חבר הכנסת פינדרוס, כדי לטפל בבעיה, אתה צריך למקד אותה.

ניר אורבך: אל תעשה עכשיו ערבובים וסלט מהכול.

יצחק פינדרוס: אבל זה מה שאתם עושים.

יצחק פינדרוס: היא לא ענתה לי כי הוא לא נתן לה לענות לי.

ניר אורבך: לא נכון.

ניר אורבך: לא הוא, אני אמרתי לך שלא דנים בזה עכשיו.

יצחק פינדרוס: שאלתי על 14, האם היא ענתה?

יצחק פינדרוס: האם אתה יכול לחזור על התשובה?

יצחק פינדרוס: מה התשובה?

ניר אורבך: היא ענתה לך כללית.

ניר אורבך: לא מוצאת חן בעיניך התשובה – זה בסדר.

יצחק פינדרוס: לא, מה התשובה ב-14?

ניר אורבך: לא מוצאת חן בעיניך התשובה שהם עשו בדיקה על הכול, וכל מה שנמצא פה עבר את אישור היועץ המשפטי לממשלה כמתאים להיות בחוק ההסדרים - זה מה שאני הבנתי.

ניר אורבך: אתה הבנת משהו אחר?

ניר אורבך: אני לא הבנתי משהו אחר.

יצחק פינדרוס: אני שואל שאלה.

יצחק פינדרוס: אם אתה אומר שהכול עבר, אני מביא לך דוגמה שאתה לא יכול לענות עליה.

רם שפע: אם הסוגיות שלך הן משפטיות, קיבלת תשובה.

רם שפע: אם הסוגיה שלך היא מהותית אז סופר לגיטימי שיתנהל על זה דיון.

רם שפע: אתה לא יכול לערבב.

יצחק פינדרוס: לא, שאלתי מה עמדת משרד המשפטים על ההקשר הכלכלי.

ניר אורבך: אנחנו מתקדמים.

ניר אורבך: חבר הכנסת פינדרוס, הערתך נרשמה לפרוטוקול.

אופיר כץ: אבל אני גם רוצה שאלה בהקשר הזה.

אופיר כץ: אני רוצה להבין למה חוקים שהובאו לפה - - - ונדחו, למה משרד המשפטים - - -

יצחק פינדרוס: אין בעיה, זה בסדר גמור.

יצחק פינדרוס: עידית סילמן תשלח מכתב יפה לפייסבוק למה אנחנו לא משתפים פעולה.

יצחק פינדרוס: זה בסדר, תמשיכו בהתנהלות הזו.

עידית סילמן: אני לא רושמת שום מכתב יפה בפייסבוק, פינדרוס.

עידית סילמן: בטוויטר – אולי, או איזה משהו אחר.

עידית סילמן: בפייסבוק לא רשמתי כלום.

יצחק פינדרוס: אין לי בכשר, לא פייסבוק ולא - - -

עידית סילמן: וגם לא שלחתי בטוויטר.

רם שפע: אני אתן לך אחר כך אחד לא כשר רק בשביל להראות את זה.

יצחק פינדרוס: בעשרת ימי תשובה לא מחזיקים כאלה דברים.

אופיר כץ: היא אמרה לנו את השורה התחתונה, ואני רוצה הסבר על מנת להבין למה איך שורה של חוקים שהובאו לפה בשנים האחרונות נדחו.

אופיר כץ: היא אמרה לנו את השורה התחתונה שהם ראו וזה בסדר.

אופיר כץ: אני רוצה להבין באמת מה גרם ליועץ המשפטי עכשיו להגיד שכל החוקים האלה הם בסדר, גם כשאנחנו לא רואים קשר כלכלי, וגם כשאנחנו לא רואים דחיפות, וגם כאלה שיתחילו עוד חמש שנים.

אופיר כץ: חוץ מזה שהם אומרים לנו שזה בסדר ושהם אישרו, שיסבירו לנו למה אישרו.

אופיר כץ: שייתנו שתי דוגמאות למה אישרו.

יצחק פינדרוס: אתה יודע, בתזכירי החוק כתוב: אין משמעות כלכלית, אין משמעות כלכלית.

יצחק פינדרוס: גם את זה אישר משרד המשפטים בנוסח.

ניר אורבך: חבר הכנסת אבי מעוז, בבקשה.

אופיר כץ: רגע, האם אקבל תשובה?

איתן גינזבורג: אופיר, אני שאלתי את השאלה הזו בישיבה שעברה על כל מיני נושאים של משרד התחבורה.

איתן גינזבורג: היה פה אז איתי טמקין, שאני לא רואה אותו כאן, והוא נתן הסבר.

איתן גינזבורג: למשל, שחלק מהתוכנית התחבורתית שהם הגישו כרפורמה, למשל, אגרת הגודש, נוגע מזה שהם שמו 700 מיליון שקל ייעול ושיפור התחבורה הציבורית.

איתן גינזבורג: רצו לשים פה את התוכנית המלאה של כל תחום התחבורה, ולכן יש פה נושאים שהם לכאורה, כמו למשל, חוק הסרט, כדי להגביר את האכיפה בנת"צים, הם שמו פה את כל החוקים שרלוונטיים לרפורמה הזו.

איתן גינזבורג: זו היתה תשובת משרד האוצר ביחס לאותם חוקים שלכאורה נראים לא קשורים, אבל הם קשורים לתוכנית הכלכלית ולמטרות חוק ההסדרים.

אופיר כץ: איתן, נגעת במס הגודש, וזה קשור.

אופיר כץ: רוצים לקחת 700 מיליון שקל מהכנסות של מס הגודש לתוכנית המטרו – זה רשום.

אופיר כץ: אתה לוקח את מס הגודש כדוגמה לתוכנית הכלכלית.

אופיר כץ: אם רוצים לעשות מס גודש שאמור לצמצם את הכניסה ודרך זה להכניס כסף כי הם צריכים את הכסף הזה לתוכנית הכלכלית, אז מה הקשר, למשל, לזה שמס הגודש יהיה גם בשישי-שבת ובחגים?

אופיר כץ: איזה גודש יש בדיוק?

אופיר כץ: למשל, למה רוצים להוריד 200 שקל מעובד שהבוס שלו הולך לשלם עליו זקיפת הטבה?

אופיר כץ: למה?

אופיר כץ: מה הקשר?

איתן גינזבורג: אני בטוח שתגיע לוועדת המיזמים הלאומיים ונתקן את החוק.

יצחק פינדרוס: איתן, אתה יודע שזה לא רציני.

אופיר כץ: למה לקחת לעובד הזה את הכסף מהמשכורת שלו עכשיו בגלל שהוא נכנס לעבוד בתל אביב כי זה העבודה שלו?

אופיר כץ: תגיד, זה רציני?

אופיר כץ: זה לעשוק את האזרחים.

איתן גינזבורג: לאחרונה הממשלה הביאה את חוק הוותמ"ל כדי להאריך אותו.

איתן גינזבורג: ישבנו שם, ולמרות שהממשלה לא רצתה, אתם לא הייתם שם, שינינו את החוק.

יצחק פינדרוס: אני הייתי בוועדת הוותמ"ל, למה אתה אומר שלא?

איתן גינזבורג: הליכוד לא היו.

איתן גינזבורג: שינינו את החוק upside down.

אופיר כץ: זה לא חוק שצריך לשנות, זה חוק שבכלל לא צריך לעלות, ובטח ובטח שלא בחוק ההסדרים.

איתן גינזבורג: זו שאלה אחרת.

אופיר כץ: זה חוק כזה משמעותי.

אופיר כץ: הוא בעל השלכות לגבי עובדים שלוקחים מהם עכשיו מהמשכורת כי משלמים עליהם מס גודש.

אופיר כץ: איזה מין דבר כזה?

אופיר כץ: כמה אפשר לעשוק?

אופיר כץ: לוקחים מס גודש בשבתות ובחגים.

איתן גינזבורג: אני גם מסכים איתך עניינית.

ניר אורבך: אנחנו תיכף נגיע גם לסעיף הזה, חבר הכנסת גינזבורג.

יצחק פינדרוס: לגבי התשובה על 14 – כמו שכתוב: אין משמעות כלכלית בהחלטות הממשלה, אין מניעה משפטית מבחינת משרד המשפטים, וזה מסתדר האחד עם השני, זה לא סותר.

יצחק פינדרוס: חבל על הזמן שבזבזו על חשבון משלם המסים והעלו אותך לוועדה, יכולת לשלוח את זה באס אם אס.

ניר אורבך: חבר הכנסת אבי מעוז, בבקשה.

אבי מעוז: חבר הכנסת פינדרוס, תרשה לי, בבקשה.

אבי מעוז: אני רוצה לשאול את עורכת הדין שאלה לגבי תשובתה הכללית.

אבי מעוז: היא אומרת בתשובה כללית שהיועץ המשפטי לממשלה אישר את כל מה שמובא לפנינו.

אבי מעוז: אני רוצה לשאול האם היועץ המשפטי לממשלה הוציא חוקים בגלל שלדעתו הם לא היו ראויים להבאה לכנסת במסגרת חוק ההסדרים.

אבי מעוז: ואם כן, מהם הקריטריונים שהחוקים האלה הוצאו על פי הנחייתו של היועץ המשפטי לממשלה ושלא יבואו בפני הכנסת בחוק ההסדרים?

אופיר כץ: ואם אפשר להוסיף, או - - - להוציא.

יצחק פינדרוס: מה שהוא עושה עכשיו לא הוגן.

יצחק פינדרוס: כי אתה לוקח את הקרדיט לרם שפע, למיקי לוי ואיתן גינזבורג.

קריאה: לא אמרתי כלום.

ניר אורבך: חבר הכנסת פינדרוס, תן לה לענות.

ניר אורבך: בבקשה.

שרית פילבר: בדיונים שנערכו כהכנת הצעת חוק ההסדרים יש הצעות שבשל היבטים משפטיים.

שרית פילבר: שאלת מה הקריטריונים, ואולי אתחיל בכך.

שרית פילבר: ראשית, כמובן היועץ המשפטי לממשלה בוחן את השאלות המשפטיות שמתעוררות עקב הצעות החוק.

שרית פילבר: הוא בוחן את הבשלות של הצעת החוק, ובוחן בגדול את ההתאמה של הצעות החוק לתוכנית הכלכלית – אלו הקריטריונים הכלליים שהיועץ המשפטי לממשלה בוחן.

שרית פילבר: במהלך הדיונים על חוק ההסדרים נערכו שינויים משמעותיים בחלק בתוך הצעות החוק בשל הדיונים אצל היועץ.

שרית פילבר: הושמטו חלקים מהצעות חוק, אסי יוכל בוודאי לפרט יותר טוב בדוגמאות קונקרטיות, אבל זה חלק מהתהליך.

אבי מעוז: מישהו הבין את התשובה?

יצחק פינדרוס: תגידי, יש משמעות כלכלית להחזקת שני משרדים: גם משפטיים וגם אוצר?

יצחק פינדרוס: תנו לאסי לנהל את משרד המשפטים, וחבל שיהיה גם עוד יועץ משפטי, ואז יהיה ייעול כלכלי מצוין.

יצחק פינדרוס: עזוב, בשביל מה צריך גם יועץ משפטי לממשלה וגם אותה?

יצחק פינדרוס: תעשה את העבודה לבד, והכול בסדר.

אבי מעוז: גברתי הנכבדה, אם אפשר לענות לי בכן ולא.

אבי מעוז: האם יש חוקים שהיועץ המשפטי המליץ לא להביא אותם בפני הכנסת?

אבי מעוז: ואם כן, מהם?

שרית פילבר: אני רוצה להתייחס להערת חבר הכנסת פינדרוס.

שרית פילבר: היועץ המשפטי לממשלה לא קובע את התוכנית הכלכלית, היא מובאת לפניו לפי המלצת גורמי המקצוע.

שרית פילבר: הוא לא גורם כלכלי, הוא גורם משפטי – זו הבהרה ראשונה.

שרית פילבר: לגבי השאלה הנוספת שנשאלה - - -

ניר אורבך: חבר הכנסת פינדרוס.

ניר אורבך: היא עונה לו.

ניר אורבך: תעני לנו, הוא יצא.

שרית פילבר: לגבי השאלה הנוספת – שוב, אני נעזרת באסי כי אני לא מכירה את כלל הרפורמות כאן.

שרית פילבר: אנחנו כן יודעים שבחלק מהרפורמות, בעולם המסים, תוקנו או הוצאו פרקים שלמים בעקבות הערות היועץ, בעקבות שאלות משפטיות, בעקבות חוסר בשלות של הצעות מסוימות.

שרית פילבר: אני מבקשת להסתייע באסי.

אבי מעוז: בסדר, אז אני שואל את אסי.

אבי מעוז: האם יש נושא שהיועץ המשפטי לממשלה חשב שהוא לא ראוי לבוא בחוק ההסדרים ומה שמונח בפנינו לא כולל את הנושא הזה, או שאין נושא כזה ורק הוצאו חלקים מנושאים?

אסי מסינג: במסגרת הדיונים שנעשו, גם הדיונים המקדמיים הקודמים באוצר, ולאחר מכן מול היועץ המשפטי לממשלה, היו שורה של רפורמות שלא קודמו בגלל חוסר התאמתן במסגרת התהליך, וכמו ששרית ציינה מהנימוקים השונים של או בשלות או היכולת להכניסם למסגרת התוכנית הכלכלית או דברים אחרים – שורה של סיכומים.

אסי מסינג: אם תרצו, אביא לכם את הרשימה.

אסי מסינג: אני לא חושב ש - - -

אבי מעוז: אצל היועץ המשפטי או במשרד האוצר עצמו?

אסי מסינג: כן, היועץ המשפטי לממשלה.

אסי מסינג: זה הליך שנעשה מדי שנה, הוא לא הליך פומבי.

אסי מסינג: הוא הליך התייעצות שנעשה בין משרדי הממשלה, והוא כולל גם שורה של רפורמות, תתפלאו, שהן לא נכללות בפנים.

אסי מסינג: הוא תהליך עבודת מטה ארוכה וסדורה שנעשה ב-20 השנים האחרונות.

אסי מסינג: אני 19 שנה כבר במשרד האוצר.

אסי מסינג: היא נעשית משנה לשנה.

אסי מסינג: זה תהליך ארוך שהוא כולל, וציינתי את זה גם בשיפורים שנעשו במהלך השנים, מה שלא היה לפני עשור, הוא לא כלל את הפיצול של הצעות החוק לשינויים המבניים, השינויים הפיסקליים, הוא לא כלל הליך ארוך של התייעצות עם הציבור לפני שאנחנו מגיעים לכנסת שהוא כולל גם פרסום של החוברות אחרי שאושרו על ידי היועץ, וגם אחרי כן היועץ בוחן עוד פעם את הערות הציבור במידה והוא רוצה לשנות את דעתו, והדברים מובאים בפני הממשלה.

אסי מסינג: יש הצעות שיורדות עוד גם בליל הממשלה בעצמה.

אסי מסינג: לאחר מכן אנחנו מפיצים תזכירים להערות הציבור, ולאחר כל הדיון הציבורי הזה שנעשה, שכולל גם את השאלות מה נכנס במסגרת התוכנית הכלכלית ומה לא נכנס במסגרת התוכנית הכלכלית, והשאלה של הבשלות של הנושאים השונים, מגוון רחב של הערות, תוך הכנסה בהן, מה שהתחלנו איתו את הדיונים, אי שם בתחילת יוני, רחוק מאוד מהתוצר שנמצא כרגע.

אסי מסינג: לכן, התשובה היא חד משמעית כן.

אופיר כץ: אדוני היושב-ראש, אסי סיפר לנו עכשיו על התהליך הארוך כי יש פה נושאים שהם באמת כבדים וצריך לשמוע את הציבור, ולקח להם הרבה מאוד זמן להגיע לזה שהם בסוף הביאו את זה בפנינו.

אופיר כץ: אם אלו נושאים כל כך כבדים והמשרדים הממשלתיים: משפטים ואוצר, יושבים על זה באמת הרבה זמן, למה לנו משאירים כמה שעות בשביל להעביר את החוקים החשובים והכבדים האלה שכאן הוא מתאר לנו כמה זמן לקח לעשות היערכות נכונה ואחראית?

אופיר כץ: איך מביאים חוק עם רפורמה בכבאות, כאשר מדובר פה בחיי אדם, ובאמת יש פה דברים חשובים וטובים ומורכבים?

אופיר כץ: למה להביא את זה בחוק ההסדרים?

אופיר כץ: מדובר בחיי אדם.

אופיר כץ: למה שלא נוכל לדון בזה בצורה נורמלית ואחראית ושלנו כחברי כנסת יהיה זמן לשאול שאלות?

ניר אורבך: חבר הכנסת אופיר כץ, אענה לך.

ניר אורבך: לא היית פה ביום חמישי וגם לא בבוקר.

ניר אורבך: קודם כול, אנחנו נחזור תיכף ונדון סעיף-סעיף, כולל מה שאמרת עכשיו על הכבאות, ונקבל החלטה.

אופיר כץ: הבאתי כדוגמה.

ניר אורבך: כדוגמה, בסדר.

ניר אורבך: יש פה הרבה סעיפים שעדיין לא דנו בהם ונגיע אליהם.

ניר אורבך: לגבי השאלה כמה שעות אנחנו, ואמרתי את זה גם בבוקר - אנחנו, לפחות חברי הכנסת מהקואליציה, גם מול האוצר, גם מול אגף תקציבים, גם מול משרד האוצר, גם עם הייעוץ המשפטי בכנסת, וגם עם יושב-ראש הכנסת, מנהלים את הנושא הזה כבר כמעט חודש.

ניר אורבך: לצערי, לא עשינו את זה עם האופוזיציה.

ניר אורבך: אמרתי את זה בבוקר, ולא נחזור עכשיו על הוויכוח מי אשם.

ניר אורבך: לא עשינו את זה.

ניר אורבך: אבל בתוך הקואליציה, זו עבודה של כמעט חודש.

ניר אורבך: הרבה דברים לא נכנסו בטבלה הזו כי אנחנו דאגנו, יחד עם יושב-ראש הכנסת ויחד עם הייעוץ המשפטי של הכנסת, ובהסכמות, שהם לא ייכנסו.

ניר אורבך: חלק כן נכנסו.

ניר אורבך: אפשר להגיד עכשיו שזה שערורייה ושזה אף פעם לא היה, אבל אני לא בטוח שאלו המושגים הנכונים.

ניר אורבך: אבל כרגע יש פה דיון.

אופיר כץ: מה זה "יש פה דיון"?

ניר אורבך: אני מבקש ממך כדי שנוכל גם להתקדם.

אופיר כץ: ניר, אבל מדברים פה על עבודה שהממשלה עשתה במשך חודשים, אפילו יותר משנה.

אופיר כץ: אתם מדברים על - - -, ואז אתה אומר שבסוף זה בא לוועדה לשעתיים-שלוש, ולהצביע בעד או נגד.

ניר אורבך: אנחנו כרגע למעשה דנים בשני מישורים: מישור אחד, האם כן או לא יש לזה מקום בחוק ההסדרים, ולאיזה ועדה זה מנותב.

ניר אורבך: הדיונים הבאמת מהותיים, ואתה יודע את זה יותר טוב ממני, בסופו של דבר נמצאים בוועדות.

ניר אורבך: לא נמצה, ואפילו לא נתחיל את הדיון בשעות הקרובות עד תשע בערב, וזו גם לא היתה המטרה.

אופיר כץ: לא, אני לא מסכים איתך.

אופיר כץ: יש פה דברים שבכלל לא אמורים להגיע לחוק ההסדרים, ועל זה אנחנו צריכים לדון פה כי אם זה הולך לוועדה זה כבר הלך.

ניר אורבך: זו שאלה שיכולה להיות במחלוקת בינינו, וזה בסדר.

ניר אורבך: ותיכף נגיע לסעיפים האלה ונחליט האם נפתח עכשיו דיון ארוך, כל צד יגיד את עמדתו, ואחרי זה נלך להצבעה.

ניר אורבך: אבל כרגע זוהי הטבלה שעבדו עליה.

ניר אורבך: שוב, חבר הכנסת כץ, אני הייתי מאוד שמח, ואני לא מפנה כרגע אצבע מאשימה כי כבר מיצינו את זה.

ניר אורבך: אבל העובדה היא שלא היה שיג ושיח בין הקואליציה לאופוזיציה, וזו בעיה.

ניר אורבך: אני חושב שאם היתה התנהלות נכונה אז כבר היינו בינינו בחודש האחרון במשא ומתן לראות מה אנחנו יכולים להציג יחד איתכם מול הגורמים הרלוונטיים.

ניר אורבך: לצערי, זה לא נעשה.

ניר אורבך: שוב, זו עוד מציאות שנכפתה על כולנו ואיתה אנחנו צריכים להתמודד.

ניר אורבך: חברת הכנסת סילמן, בבקשה.

עידית סילמן: אני מצטערת שאסתור פה קצת את חברי חבר הכנסת ניר אורבך.

עידית סילמן: אני מסכימה איתו בהרבה דברים, אבל אנחנו אולי חלוקים בדבר קטן.

עידית סילמן: חבר הכנסת אופיר, כיושבת-ראש קואליציה ישבתי גם עם הנציגים שלכם והחלטנו יחד על סדרי הדיון.

עידית סילמן: יכולנו לשבת הרבה ימים על ניתובים לוועדות, ויכולתם לקחת את כל הזמן שתרצו, וכבר באותו לילה לאחר שהצבענו על הקריאה הראשונה, ביום למוחרת, ערב חג, וקבענו לעשות את זה באופן הזה בשיתוף פעולה ביחד בין קואליציה ואופוזיציה, ולהשאיר את הימים האלה.

עידית סילמן: ביום חמישי נציגים שלכם היו יכולים להיות כאן ולהביע את דעתם ועמדתם, אבל לא היו כאן הרבה.

עידית סילמן: גם היום משעות הבוקר יושבים כאן וכל מי שרוצה מקבל במה לדבר.

עידית סילמן: להסכמים אלו הגענו ביחד.

עידית סילמן: דבר נוסף, הדברים פורסמו.

עידית סילמן: זה לא שחוק ההסדרים והתקציב לא פורסמו לציבור ולא פורסמו לכם ולא הייתם יכולים לראות את הדברים.

עידית סילמן: כיושבת-ראש הקואליציה קיבלתי מספר הערות בודדות מנציגים שלכם.

עידית סילמן: אני יכולה לומר כאן, ולא אכפת לי גם לספר מי פנה ואיך, אבל כל מי שפנה קיבל את היחס המתאים והראוי, והנושאים שהוא הביא לי באופן אישי לדיון הועלו גם בפני האוצר וגם ביחד עם הקבוצות של חברי הכנסת, גם דברים שקשורים לחקלאות, גם דברים שקשורים לרגולציה, גם הרבה דברים שהועלו בגיל פרישה לנשים כאשר שחברות כנסת מתוך האופוזיציה היו שותפות לחברות כנסת מהקואליציה בנושאים שהיו חשובים להן שם.

עידית סילמן: אז אני לא יכולה לומר שלא היה שיג ושיח.

עידית סילמן: התייחסנו לפנייה של כל מי שפנה, וגם העברנו אותה הלאה לדיון אמיתי.

עידית סילמן: אני כן יכולה להגיד שהשתדלנו, ואנחנו עדיין משתדלים, לבקש מהאופוזיציה לייצר מציאות שהיא מציאות נכונה לעבודת הכנסת.

עידית סילמן: וכמו שיכולנו להגיע להסכמות לגבי סדרי הדיון על הניתובים בוועדה בימים שהיו, גם היום הקודם וגם היום, אני חושבת שאנחנו יכולים להגיע להרבה הסכמות קדימה.

עידית סילמן: שוב, המליאה עדיין פתוחה מתי שתחליטו במהלך היום כדי להביא את השמות של חברי הכנסת מהאופוזיציה כדי שבסוף היום הזה גם תוכלו כאן, בוועדת הכנסת, אחרי שאתם יושבים פה ואומרים את עמדתם, גם להצביע עליה.

עידית סילמן: אנחנו רוצים את זה, אנחנו חושבים שזה חשוב, גם חברי מרכז ה - - -

יריב לוין: אבל להצביע עם מספר הקולות שהסכמתם לתת לנו, לא עם מספר הקולות שמגיע לנו.

יריב לוין: אז באמת, אל תשחקו את המשחק הזה, זה לא עובד.

עידית סילמן: שוב, אנחנו עשינו את מרב המאמצים לשפר את ההצעה מפעם לפעם.

עידית סילמן: אני מבינה שהאישו והדיון נותר בוועדת כספים.

יריב לוין: כן, האישו הוא שיהיה לנו את הייצוג המגיע לנו.

עידית סילמן: זה בסדר שאתם חושבים שזה צריך להיות פלוס אחד, ואנחנו חושבים שאחרי שלא עבר כאן תקציב מדינה מעל שנתיים, זה חשוב שהייצוג שלנו שם יהיה בפלוס 2.

יריב לוין: יותר גדול ממה שיש לכם בכנסת - איזה יופי, ממש נהדר.

עידית סילמן: שוב, זה לא סותר את עצם העבודה שאנחנו בחלוקה הזו להישאר חלוקים, אבל אתם עדיין יכולים להצביע בוועדות הכנסת על שאר הדברים.

יריב לוין: אי אפשר להישאר חלוקים, אני אומר לך לא.

יריב לוין: יש לנו ייצוג שמגיע לנו.

יריב לוין: את רוצה לקחת לנו אותו ואז להגיד: בואו תצביעו כדי שזה ייראה שיש פה הצבעה דמוקרטית.

יריב לוין: לא ילך, לא תלך ההצגה הזו.

עידית סילמן: לא, ממש לא.

עידית סילמן: אני לא רוצה שזה ייראה, אני רוצה שזה יהיה - - -

אבי מעוז: חברת הכנסת סילמן, אני הייתי פה ביום חמישי, אני הייתי פה בבוקר.

אבי מעוז: אני נמצא עכשיו, אני יוצא להפסקה קצרה, אני אחזור אחר הצהריים.

אבי מעוז: אבל במשחק הזה אנחנו לא משחקים.

אבי מעוז: אני הסברתי בבוקר את שיטתנו לגבי המשחק הזה.

אבי מעוז: עם כל הכבוד לכם, במשך כל הדיונים, גם ביום חמישי שעבר וגם הבוקר, אנחנו תמיד נמצאים פה בוועדה.

אבי מעוז: למרות שאתם רוב מספרי, רוב הנוכחים פה מבין חברי הכנסת הם חברי כנסת של האופוזיציה ולא של הקואליציה.

אבי מעוז: כלומר, זה היחס שלכם.

אבי מעוז: אתם יכולים לדבר, לדבר, לדבר, ממילא אין לכם זכות הצבעה כבר לפי תקנון הכנסת - בסדר, דברו.

אבי מעוז: אתם אפילו לא שומעים את מה שאנחנו אומרים.

עידית סילמן: בוודאי שומעים, אנחנו גם מתייחסים לזה.

אבי מעוז: אולי העברת את הדברים של מי שפנה אלייך אישית הלאה, וזה בסדר גמור.

אבי מעוז: אני מאוד מעריך את זה.

עידית סילמן: בוודאי, הפנייה נענתה.

אבי מעוז: אני פניתי פומבית אלף פעמים, אתם לא מעבירים את זה לשום מקום כי אתם החלטתם לדרוס בנושא הכשרות את הרבנות הראשית.

אבי מעוז: זה בסדר, זכותכם.

אבי מעוז: בתור שחקנים בלעדיים במגרש - - -

עידית סילמן: חבר הכנסת מעוז, האם ביקשת מהשר כהנא לשבת איתו בנושא הזה?

עידית סילמן: אני לא חושבת שהוא היה אומר לך לא אפילו פעם אחת.

אבי מעוז: אז בבקשה, השר מתן כהנא התקשר אליי והציע לי לשבת.

אבי מעוז: אמרתי לו: אני מוכן לשבת.

אבי מעוז: השאלה היא האם יש על מה, לפי מה אתה הולך.

אבי מעוז: ואז הוא התחיל לדבר איתי על השסתומים ועל השיברים בתוכנית שלו ואז אמרתי לו: מתן, בוא נדבר דוגרי.

אבי מעוז: אנחנו מכירים לא מהיום.

אבי מעוז: אתה רוצה ללכת על הראש של הרבנות הראשית.

אבי מעוז: את יודעת מה?

אבי מעוז: אחרי השיחה בינינו הוא כבר לא הזמין אותי לפגישה כי הוא הבין שאני מבין בדיוק מה מטרת החוק שלו.

אבי מעוז: אז אנחנו דיברנו בינינו, הכול בסדר.

אבי מעוז: הדוגמה הזו לא הלכה לכם.

אבי מעוז: דיברנו בינינו, הכול בסדר.

רם שפע: הדוגמה הלכה.

רם שפע: היא אמרה שמתן כהנא לא יסרב לפגישה ואתה אמרת שהוא התקשר אליך – איזה יופי.

עידית סילמן: זה בדיוק זה.

אבי מעוז: הכול בסדר, זה בסדר גמור.

אבי מעוז: אתם תביאו את החוק הזה ואת הפרק הזה ואנחנו נמשיך לצעוק פה, הכול בסדר.

עידית סילמן: אתה לא חייב לצעוק, אתה יכול גם לדבר.

אבי מעוז: אני רק אומר שאני חושב שאתם צריכים לחשוב עוד פעם.

אבי מעוז: אתם פונים אלינו שאנחנו נחשוב עוד פעם, אני חושב שאתם צריכים לחשוב עוד פעם.

אבי מעוז: כמו שאמרתי בבוקר, כל ילד קטן שתביאו לו את החלוקה לוועדות שהצעתם לנו, מבין שזה לא כוחות.

אבי מעוז: אם אתם רוצים להשתתף במשחק הזה, בסדר.

אבי מעוז: אם אתם רוצים באמת לשנות, בבקשה.

מאיר פרוש: תסביר לה מה הכוונה ב"ילד קטן" - - -

עידית סילמן: זה במקום "הילדה הקטנה".

מאיר פרוש: ההלכה אומרת שאם מראים לילד קטן ספר תורה שיש עליו שאלה, אם הוא יידע לקרוא ולא הבין אז סימן שאין פסול.

מאיר פרוש: את יכולה להיפגע כשיגידו לך ילד קטן, תלכי להלכה.

עידית סילמן: לא נפגעתי אז ואני לא אפגע גם היום.

ניר אורבך: חבר הכנסת אבי מעוז, תודה רבה.

ניר אורבך: חבר הכנסת אופיר כץ, בבקשה.

אופיר כץ: תודה, אדוני היושב-ראש, על כך שאתה מאפשר לי.

אופיר כץ: קודם כול, גברתי יושבת-ראש הקואליציה, אני מבין שהדברים שאת אומרת הם לפרוטוקול.

עידית סילמן: לא, למה?

אופיר כץ: זה לא ישנה את העובדה שאתם הקואליציה הכי דורסנית שהיתה פה.

אופיר כץ: אתם גורמים לחברי כנסת לאבד את הזכות הכי בסיסית כי אנשים שלחו אותנו לפה על מנת להביע את העמדה ולהצביע.

אופיר כץ: אתם קואליציה שדורסת ורומסת אותנו ולוקחת מאיתנו את הזכות העיקרית שלנו כחברי כנסת לבוא ולהצביע, וזה על אחריותכם.

אופיר כץ: כל זה בגלל המעשים שלכם.

אופיר כץ: אתם מתעקשים כי יש לכם בקואליציה את קצין המבצעים של חוקים פרסונליים שאתם כנראה לא מסוגלים להגיד לו לא.

אופיר כץ: גם כשיש ביניכם כאלה שיודעים שהוא טועה ושהוא מגזים, עדיין אין לכם את האומץ לעמוד ולהגיד לא כי אתם פוחדים שתהיה איזושהי תזוזה בכיסאות על כל איזה עימות בקואליציה.

אופיר כץ: לגבי הנושאים – אני ניצלתי מעל כל במה אפשרית בעזרת הכלים שיש ברשותי, אם זה במליאה, בוועדות, וצעקתי.

אופיר כץ: לדוגמא, המס לתושבי הפריפריה שנקרא "מס הגודש".

אופיר כץ: בכל הזדמנות כשהיתה לי זכות דיבור במליאה, דיברתי על זה שזה מס אכזרי, מס לא הוגן, שייפגע בתושבי הפריפריה.

אופיר כץ: אני לא מכיר את הערוץ הזה: תפנה אליי, תפנה אל ההוא.

אופיר כץ: לא ידעתי שיש ערוץ כזה, סודי או גלוי, שבאמצעותו מעבירים.

אופיר כץ: אני חבר כנסת ואני נואם במליאה.

אופיר כץ: כשאני נאמתי, ישב נציג הממשלה ושמע אותי.

אופיר כץ: במקרה זה זה היה גם נציג הממשלה מהאוצר.

אופיר כץ: לא זוכר שקיבלתי התייחסותי, לא קיבלתי טלפון.

אופיר כץ: אלו הכלים ואלו המקומות בהם יש לי הזדמנות להביע את עמדתי.

אופיר כץ: אבל לא זכיתי לשום יחס, לא מחברי כנסת מהקואליציה, לא מיושבת-ראש הקואליציה, ולא מהממשלה.

אופיר כץ: לכן, יש לנו את המליאה ואת הוועדה פה לבוא ולהשמיע ולהביע את הביקורת.

אופיר כץ: לצערי, אני לא מבין מדוע מחביאים כזה ענק ובעל השלכות בחוק הסדרים.

אופיר כץ: מה גם שהוא אמור לפעול רק בשנת 2024.

אופיר כץ: אני לא מבין את הדחיפות ולא מבין את עמדת היועמ"ש, שמתערב לנו בסעיף 46, שאין לנו זכות להביע עמדה, אבל פה הכול כשר.

אופיר כץ: תודה.

ניר אורבך: תודה רבה, חבר הכנסת אופיר כץ.

ניר אורבך: אנחנו חוזרים חזרה לנושא 23: סעיף 65.

ניר אורבך: חבר הכנסת שמחה רוטמן, בבקשה.

מאיר פרוש: אמרנו שאנחנו עוברים סעיף-סעיף כדי לדעת במה אנחנו דנים בהרחבה ומה שמים בצד.

ניר אורבך: חבר הכנסת פרוש, אני חוזר.

ניר אורבך: לפני ההפסקה דילגנו על סעיפים 15 – 22 כי יש לגביהם מחלוקת.

ניר אורבך: אנחנו עוברים קודם כל על הסעיפים שאין לגביהם מחלוקת, ואז נחזור אליהם.

ניר אורבך: בסעיפים 15 – 22, כולל, לא דנו.

מאיר פרוש: עד 15 גם היו סעיפים שעדיין לא הסכמנו.

ניר אורבך: נכון, יש כמה סעיפים עליהם דילגנו.

ניר אורבך: חזרנו ל-14.

יצחק פינדרוס: אני רק מאיר את עיניך.

יצחק פינדרוס: השעה שלוש, נשארו שש שעות לדיונים.

יצחק פינדרוס: אתה הולך לעשות את כל הסעיפים במחלוקת עד השעה תשע, וזה נקרא שיהיה דיון רציני.

יצחק פינדרוס: אני מפסיד שאני לא חבר ועדה - - - דיון רציני.

ניר אורבך: כן, אני מכיר את לוחות הזמנים.

ניר אורבך: עד עכשיו, וזה בסדר, בחצי מהזמן כולנו דיברנו על דברים - - -

יצחק פינדרוס: לא, לא יהיה דיון.

יצחק פינדרוס: שאלתי על סעיף 15 ואמרו לי: לא עכשיו – על סעיף 13.

ניר אורבך: עכשיו אתה מעכב אותי עוד קצת.

ניר אורבך: חבר הכנסת פינדרוס, אתה צודק.

ניר אורבך: אנחנו נמשיך עכשיו.

ניר אורבך: כולנו עכשיו דיברנו פוליטיקה, בואו ננסה להתמקד עניינית, ונתקדם.

יצחק פינדרוס: לא, אני מדבר על הסעיפים שהם לא בהסכמה.

ניר אורבך: אני אומר לך, בוא נגמור את מה שנמצא בהסכמה.

ניר אורבך: הרי כל אחד פה נותן הצהרה שהיא לא קשורה לסעיף עצמו.

ניר אורבך: חלק גדול מהדיבורים כרגע לא קשורים לסעיפים.

יצחק פינדרוס: כמו שהגברת ממשרד המשפטים נתנה פה תשובה שלא קשורה לסעיף.

ניר אורבך: הכול בסדר, אני לא חילקתי מי עושה את זה.

יצחק פינדרוס: זה התשובות שאני מקבל.

יצחק פינדרוס: הגברת ממשרד המשפטים לא ענתה לי על מה ששאלתי.

ניר אורבך: אני לא בא בטענה, הוא בא בטענות.

ניר אורבך: מבחינתי, זה בסדר גמור.

ניר אורבך: בואו נתקדם סעיף-סעיף, וכל אחד יבחר לעצמו את הסעיף שבו הוא נותן את ההצהרה לאומה – זה בסדר.

ניר אורבך: חבר הכנסת רוטמן, בבקשה.

אופיר כץ: ניר, אבל אתה לא צריך לזלזל.

ניר אורבך: אני לא מזלזל.

אופיר כץ: אמרת עכשיו בנימה מזלזלת: הצהרה לאומה.

אופיר כץ: יש לנו דברים חשובים שכואבים לנו וזה המקום בו אנחנו יכולים לדבר.

ניר אורבך: חס וחלילה.

ניר אורבך: חבר הכנסת אופיר כץ, אני מקבל לחלוטין.

ניר אורבך: לא התכוונתי לזלזל, ואני כבר ביום וחצי של דיונים לא מזלזל – להיפך.

ניר אורבך: אני עניתי לחבר הכנסת פינדרוס לגבי הנושא של היכולת לדון לגופם של סעיפים, ואני מדבר אפילו על הדברים הטכניים: כן או לא הוצאה מחוק ההסדרים, וכן או לא או מה מנתבים לוועדה.

ניר אורבך: זה תלוי בנו – אם נוכל להתקדם.

רם שפע: אופיר, אתה צודק.

רם שפע: הנה, לניר לקח 15 שניות להגיד לך שהוא מתנצל.

רם שפע: אבל אתה לפני רגע, וגם חבריך פה דיברו ואמרו: זה הכול לפרוטוקול, זה בשביל לפייסבוק.

רם שפע: אז בואו, אם רוצים לכבד - - -.

רם שפע: אמרת לפרוטוקול והוא אומר שאתם מדברים בהצהרות.

רם שפע: אז בואו כולנו נדבר עניינית וגם נגיע למצב ש - - -

מאיר פרוש: אנחנו לא אמרנו פייסבוק.

מאיר פרוש: רם, אנחנו דיברנו על פייסבוק?

יצחק פינדרוס: אבל עדיין לא קיבלתי תשובה על השאלות הענייניות שלי.

יצחק פינדרוס: ראית?

יצחק פינדרוס: הביאו את משרד המשפטים שיגיד: היועץ המשפטי אישר את הכול במסגרת הליך מסודר ו - - - שעשה מול הממשלה.

רם שפע: אני רק אומר: בואו נכבד.

ניר אורבך: חבר הכנסת רוטמן, בבקשה.

משה גפני: באיזה שעה ידונו על גיל פרישה לנשים ועל הכשרות?

ניר אורבך: אני לא יכול להגיד לך שעה, בואו נתקדם ונגיע.

ניר אורבך: העקרונות שנקבעו, חבר הכנסת גפני, בתחילת הדיון הם שאנחנו מנסים כמה שיותר מהר לעבור על דברים שאין מחלוקת בין הייעוץ המשפטי לבין הקואליציה, ואחר כך אנחנו חוזרים חזרה לסעיפים שיש בהם מחלוקת.

ניר אורבך: כרגע אנחנו עדיין בשלב הראשון, ואני מקווה לסיים אותו.

משה גפני: מתי ידונו על גיל פרישה לנשים ועל הכשרות?

יצחק פינדרוס: הרב גפני, אני אעדכן אותך.

יצחק פינדרוס: משרד המשפטים נתן הצהרה שכל מה שקשור לתקציב תואם איתו.

משה גפני: מי אמר את זה?

יצחק פינדרוס: נציג משרד המשפטים.

משה גפני: אני לא מאמין.

יצחק פינדרוס: כן, כן.

יצחק פינדרוס: הנה, היית פעם יושב-ראש ועדת כספים, יש להם כללים חדשים.

יצחק פינדרוס: התחלפה הממשלה.

קריאה: זה לא מה שהיא אמרה, תדייק.

משה גפני: משרד המשפטים אמר שהכול נוגע לתקציב?

קריאה: לא, זה לא מה שהיא אמרה.

משה גפני: נרגעתי, כבר נבהלתי.

ניר אורבך: חבר הכנסת גפני, זה ייקח עוד זמן.

ניר אורבך: חבר הכנסת רוטמן, בבקשה.

שמחה רוטמן: אנחנו מדברים על סעיף 23.

ניר אורבך: נכון.

ארבל אסטרחן: נושא 23 - - -

שמחה רוטמן: אני מבטיח להיות מאוד-מאוד קצר וממוקד.

שמחה רוטמן: האמת היא שאני שמח שגם שרן נכנסה בדיוק עכשיו.

שמחה רוטמן: אל"ף, אני תמיד שמח כשאני רואה ששרן מגיעה.

ניר אורבך: בשביל הפרוטוקול, נושא 23 והסעיף הוא 65.

ארבל אסטרחן: מה שקשור לפרוטוקול זה הסעיפים.

שמחה רוטמן: סעיף 65, כן.

שמחה רוטמן: עם כל הכסף שאתם בקואליציה שלכם חסכתם עכשיו מביטול הפטור ממס, הטבת המס ל"עד כאן", אתם צריכים להכניס סעיפים חדשים להוצאה בתקציב.

ניר אורבך: זה חזר כבר, אין את זה.

ניר אורבך: זה בתהליך של חזרה.

שמחה רוטמן: זה בתהליך של חזרה.

משה גפני: לא, לא חזר.

שמחה רוטמן: אני שמעתי דברים אחרים.

משה גפני: לא חזר, אני הייתי שם.

קריאה: הוציאו רק את העמותה.

משה גפני: לא חזר, "עד כאן" לא חזר.

שמחה רוטמן: מאחר ואנחנו לא רוצים חלילה שיהיה יותר מדיי כסף למדינה שהיא לא מוציאה, אני מציע שתוסיפו עוד כמה סעיפים לחוק ההסדרים ולתקציב כדי שיהיה להם ממה להוציא את כל הכסף שאתם לקחתם מעמותת "עד כאן" ומהתורמים לה.

שמחה רוטמן: כי בכל זאת יש ממשלת עשר מעלות ימינה, ובכלל תקווה חדשה, אז אני בטוח שתדאגו לראות מה עושים עם כל הכספים שהתווספו לאוצר המדינה כתוצאה מהמהלך המאוד מאוד ימני הזה, עם ראש ממשלה ימני כמובן ומפלגות ימין.

שמחה רוטמן: תודה בשמי ובשם עמותת "עד כאן", ובשם כל עמותות הימין.

ניר אורבך: חבר הכנסת רוטמן, אתה יכול להיות רגוע.

ניר אורבך: לא יחסכו את הכסף.

שמחה רוטמן: אני יכול להיות רגוע?

שמחה רוטמן: טוב.

שמחה רוטמן: אני מקווה שהם יכולים להיות רגועים.

מאיר פרוש: - - - אמר שהיה חיסכון בליל שבת כשכל הפמליה לא טסה.

שמחה רוטמן: כן, בעוד סעיף תקציבי.

משה גפני: ראש הממשלה נסע בליל שבת.

משה גפני: למה ראש הממשלה נסע?

משה גפני: הוא עם כיפה.

משה גפני: למה הוא נסע?

משה גפני: שכחתי לשאול אותך, אדוני היושב-ראש.

מאיר פרוש: - - - היה דיון על זה.

משה גפני: היה דיון?

שמחה רוטמן: אולי תעדכן אותם.

שמחה רוטמן: אתה לפחות עוקב, הם לא עוקבים אחרי הציוצים שלי.

שמחה רוטמן: אבל תקריא גם את החצי השני.

משה גפני: למה ראש הממשלה נסע בליל שבת?

משה גפני: בשביל לקבל קרדיט?

קריאה: הקטע הוא שתפסו אותם כשהוא יצא משם.

שמחה רוטמן: לגבי הסעיף הזה – על פניו סעיף מאוד-מאוד יפה, אבל למיטב ידיעתי היטל השבחה עובד בעיקר מול רשויות מקומיות.

שמחה רוטמן: אני מנסה להבין מה הקשר לתקציב המדינה בסוגיה הזו.

שמחה רוטמן: על פניו תנו פטור מהיטל השבחה לכמה שיותר מתקנים פוטו וולטאים או כמה שיותר סיבות, אבל אני לא רואה את ההשלכה המיידית על תקציב המדינה ואני לא מבין למה זה פה.

ניר אורבך: נציגת האוצר, בבקשה.

שני מנדל לאופר: אהלן, אני שני מנדל לאופר.

שני מנדל לאופר: אני רכזת אנרגיה באגף תקציבים באוצר.

שני מנדל לאופר: גם בהחלטת ממשלה שהתקבלה לאחרונה על צמצום בפליטות פחמן, וגם בהחלטת ממשלה משנה שעברה על עמידה ביעדי מתחדשות, אמרנו שאנחנו רוצים באמת להעלות את כמות המתחדשות שמהם מפיקים חשמל וגם לצמצם את פליטות גזי החממה וזיהום האוויר.

שני מנדל לאופר: אחד מהדברים שראינו שהוא חסם זה היטל השבחה.

שני מנדל לאופר: היום כבר יש פטור מהיטל השבחה לגגות ולמאגרים.

שני מנדל לאופר: רצינו ליישר קו, וגם בהצעת החוק כאן אמרנו שנעשה את זה לעוד דו שימוש: גם במחלפים וגם לחניות או למגרשי חניה פתוחים.

שני מנדל לאופר: גם כתבנו שזה יהיה עד 2025, ולאחר מכן תהיה שיטה לחישוב היטל השבחה.

שני מנדל לאופר: הבעיה היום היא שאתה מחשב היטל השבחה מהיום שאושרה התוכנית.

שני מנדל לאופר: לפעמים כשאתה ממש מיישם את ה - - -

יצחק פינדרוס: גפני, איזה כייף שאנחנו לא למדנו ליבה.

יצחק פינדרוס: בגמרא אם אתה עונה תשובה על שאלה כזו, אתה - - -

שני מנדל לאופר: אני לא יכולה להתרכז תוך כדי, אני מתנצלת.

שני מנדל לאופר: אני לא יכולה להתרכז בשני דברים במקביל, עימכם הסליחה.

יצחק פינדרוס: הוא שאל מה הקשר לתקציב ואת מסבירה לו מה החשיבות של החוק הזה.

ניר אורבך: חבר הכנסת פינדרוס, אולי תיתן לה לסיים.

יצחק פינדרוס: מזל שלא למדנו ליבה.

יצחק פינדרוס: אני אומר לך, זה משהו אדיר.

משה גפני: אבל תגידי את האמת שלא היו ימים טובים לאגף התקציבים כמו הימים האלה.

משה גפני: יש לכם חברי כנסת ושרים שמעבירים את מה שאתם אומרים להם.

משה גפני: פעם זה לא היה כך.

משה גפני: פעם על דבר כזה היינו שואלים: למה אתם לא מביאים את זה בחוק רגיל?

משה גפני: הרי זה דבר נכון, למה אתם מביאים את זה בחוק ההסדרים?

משה גפני: הוצאתם את כל המגרות שיש באגף התקציבים כי יש לכם היום חברי קואליציה שעל הכול יצביעו בעד.

משה גפני: זה ב-2025.

משה גפני: 2025 – חוק ההסדרים?

משה גפני: לא להאמין.

משה גפני: באמת, מה אני אגיד לך?

משה גפני: אנחנו עשינו עבירות, אתם עשיתם כנראה מצוות.

יצחק פינדרוס: זה מה שאני אומר, גפני.

יצחק פינדרוס: יוציאו לך את המיץ ב - - -

משה גפני: איזה ימים טובים יש להם.

משה גפני: כל מה שהם אומרים, אתם אומרים כן.

משה גפני: לא רק אומרים כן, גם נלחמים.

משה גפני: זה ב-2025, למה זה בחוק ההסדרים?

משה גפני: למה אי אפשר להביא את זה אחרי חנוכה?

משה גפני: למה אי אפשר?

משה גפני: מה הבעיה?

משה גפני: זה חוק מצוין, אבל למה שלא תביאו אותו אחרי חנוכה?

שמחה רוטמן: פתחתי בזה שזה חוק מצוין, רק לא שייך לחוק ההסדרים.

שני מנדל לאופר: אני אסביר למה זה שייך לחוק ההסדרים.

שני מנדל לאופר: יש - - -

משה גפני: נכון, למה זה שייך לחוק ההסדרים?

משה גפני: ועוד לא שאלנו על הכשרות.

ניר אורבך: בקצב הזה גם לא תספיק לשאול, חבר הכנסת גפני, וגם לא נספיק לשמוע.

יצחק פינדרוס: זה חשמל כשר.

משה גפני: זה באמת כשר, זה דבר טוב, אבל אפשר להביא אותו בחוק רגיל.

שמחה רוטמן: אתה יודע שיש מחלוקת האם צוהר זה חלון שדרכו נכנסת השמש לסולרי או שזה אבן טובה.

שמחה רוטמן: כנראה שהם לוקחים את הגישה שצוהר זה על השמש.

משה גפני: לא חשוב, אבל הם היו יכולים להביא את זה בחוק רגיל.

משה גפני: אין שום סיבה שלא.

משה גפני: באמת, יש חוק הסדרים גדול מדיי.

משה גפני: יש דברים שיותר חשובים לכם.

משה גפני: אתם כל כך מזלזלים בחברי הכנסת של הקואליציה?

משה גפני: הייתם צריכים להוציא דברים שהם לא תקציב.

ניר אורבך: אולי בכל זאת ניתן לה לענות.

איתי טמקין: לפרוטוקול – אנחנו בטח לא מזלזלים באף אחד, בטח לא בחברי כנסת.

משה גפני: לפרוטוקול.

משה גפני: דיברתי איתכם עכשיו בארבע עיניים.

משה גפני: איזה פרוטוקול?

איתי טמקין: אנחנו לא מזלזלים באף אחד.

איתי טמקין: אני אגיד לגבי השאלות שנשאלו, ושני תתייחס באופן פרטני לדבר הזה.

איתי טמקין: התקציב הוא כלי אחד שיש לממשלה לממש את התוכנית הכלכלית שלה.

איתי טמקין: זה כלי אחד לצד כלים אחרים.

איתי טמקין: חלקם נוגעים לתעריפים במשקים - - -

משה גפני: די, די, די.

שמחה רוטמן: אם אתמצת את דבריו של חבר הכנסת גפני, אנחנו יודעים מה זה תקציב, אנחנו יודעים מה זה חוק הסדרים.

שמחה רוטמן: אני בטוח שכל אחד ואחד מהנוכחים פה בחדר קיבל תשובה כללית להרבה מאוד דברים.

שמחה רוטמן: שאלה מאוד מאוד נקודתית: למה היטל השבחה על מתקן פוטו וולטאי על מחלף זה חוק הסדרים?

שמחה רוטמן: זו שאלה מאוד פשוטה.

איתי טמקין: אני אסביר.

איתי טמקין: עוד הפעם, בסוף זה - - -

משה גפני: לא "עוד הפעם", תענה על השאלה.

משה גפני: אנחנו יודעים מה זה מתקן פוטו וולטאי, אני עשיתי את זה אז בוועדה.

משה גפני: תסביר למה צריך להביא את זה עכשיו?

איתי טמקין: חד-משמעית, ועדת הכספים קידמה בשנים האחרונות באמת הרבה נושאים שקידמו אנרגיה ירוקה.

משה גפני: מי?

איתי טמקין: ועדת כספים.

משה גפני: בסדר, אז שזה יהיה בפרוטוקול.

איתי טמקין: אמרתי: ועדת כספים.

איתי טמקין: אני בחרתי להגיד ועדת כספים.

קריאה: בסוף זה יגיע גם לוועדת כספים.

שמחה רוטמן: למה?

שמחה רוטמן: כתוב: פנים והגנת הסביבה.

שמחה רוטמן: אתה רוצה לתת הכול לווליד טאהא – קלטנו.

משה גפני: למה זה בחוק ההסדרים?

איתי טמקין: קודמו הרבה דברים.

איתי טמקין: בסוף אחת המטרות של הממשלה, ושל משרד האנרגיה בפרט, זה קידום כלכלה ירוקה והוזלת מחירי אנרגיה בטווח הרחוק.

איתי טמקין: חלק מהמטרות האלה מובאות פה כחלק מתוכנית כוללת יחד עם התקציב.

איתי טמקין: זו התוכנית הממשלתית להוזיל יוקר מחיה, בין היתר, לכלכלה ירוקה.

איתי טמקין: יהיו עוד חקיקות ממשלתיות גם בהמשך הדרך.

איתי טמקין: התוכנית הכלכלית הזו באה לתת מענה לאתגרים שהממשלה הציבה בפניה.

איתי טמקין: כל החבילה שתועדפה לנושאים שיותר חשובים כרגע, זה הדבר הזה.

איתי טמקין: המטרה היא לתת ודאות למשקיעים שההטבה הזו תמשיך – זהו, אין פה יותר מהדבר הזה.

שגית אפיק: במקור זה עבר בהליך חקיקה רגיל, נכון?

שגית אפיק: אתם מאריכים עכשיו הוראת שעה שעברה בהליך חקיקה רגיל, היא לא עברה במסגרת חוק הסדרים.

איתי טמקין: נכון, אנחנו הרבה - - -

שגית אפיק: זו היתה יוזמה - - -, ועדת הכספים דחפה לזה מאוד.

משה גפני: ודאי.

שמחה רוטמן: ומתי פג התוקף?

משה גפני: אני ראיתי את זה בחוק ההסדרים וחשכו עיניי.

שני מנדל לאופר: זה עבר ממש ברגע האחרון, ממשלה קודמת, על השימושים האחרים.

שני מנדל לאופר: אנחנו רוצים ליישר קו בין כל השימושים - - -

שגית אפיק: עדיין אפשר להביא את זה בהליך רגיל, זה חלק מהעניין.

שמחה רוטמן: אולי אני חושב, למשל, שצריך לתת פטור מהיטל השבחה למתקן פוטו וולטאי גם אם הוא לא רק על מחלף.

שגית אפיק: אני אגיד לך למה לא התייחסנו לזה פה.

שגית אפיק: בסוף זו הארכה של דבר שיפקע, וזו הטבה.

שגית אפיק: זה לא דבר שהוא מרע ושהדיונים עליו יהיו ארוכים.

שגית אפיק: יחד עם זאת, האם זה מתאים לחוק הסדרים?

שגית אפיק: התשובה היא לא.

שגית אפיק: אין לזה מקום בחוק הסדרים.

שגית אפיק: אפשר לעשות את זה בהליך חקיקה רגיל כפי שבמקור זה נעשה.

מאיר פרוש: למה לא כתבת?

משה גפני: היא אמרה, היא הסבירה למה.

איתי טמקין: זה עבר ממש - - -

קריאה: לטעמנו, זה כן מתאים לחוק הסדרים.

קריאה: הטענה ש - - - בהליך חקיקה רגיל, היא לא טענה לפסול משהו מחוק הסדרים.

משה גפני: היא אומרת שזו הטבה, ומכיוון שזה הטבה שעברה באופן עקרוני כאן בכנסת, חלק מהדברים עברו, ולא עברו בחוק ההסדרים, אלא בחוק רגיל.

משה גפני: כולם הצביעו בעד.

משה גפני: תפצלו את זה בחוק ההסדרים, ואני מבטיח לכם שאני אצביע בעד אם אהיה כמובן חבר ועדה.

שמחה רוטמן: אם תהיה לך זכות הצבעה, ואם לא יבטלו את זכות ההצבעה של האופוזיציה בכלל.

משה גפני: לא, זה דיון אחר.

משה גפני: אל תתבזה, אל תתבזה.

אסי מסינג: לא שמעת את הדברים שדיברתי גם בדיון הקודם וגם בתחילת הדיון היום.

משה גפני: לא חשוב, זה יכול להיות בחוק רגיל.

אסי מסינג: לגבי השאלה האם פרק מסוים אפשר לחוקק אותו בחקיקה רגילה או בחוק הסדרים – זה ברור שכל פרק בחוק ההסדרים אפשר לחוקק אותו גם בחקיקה רגילה - - -

שמחה רוטמן: לא נכון, אסי.

משה גפני: בסדר, האמת היא שיגיע היום הזה.

אסי מסינג: אמרתי, וחזרתי ואמרתי, הממשלה מביאה, כפי שנהוג ב-20 – 30 שנים האחרונות, תוכנית כלכלית לצד התקציב שכוללת רפורמות מבניות.

שמחה רוטמן: אסי, אבל אתה מכיר את המבחנים של מה שייך לחוק ההסדרים.

שמחה רוטמן: המשפט שאתה אמרת שכל דבר שבחוק ההסדרים אפשר להעביר בחוק רגיל, הוא משפט לא נכון.

שמחה רוטמן: הוא פשוט משפט לא נכון כי לצורך העניין הגדלת מס הכנסה או הקטנת מס הכנסה, אם זה לא יאושר לך בחוק ההסדרים אתה לא תוכל להכין חלק מהנחות המוצא של התקציב.

אסי מסינג: אבל בוודאי שאפשר לעשות כל תיקון חקיקה בחקיקה רגילה, לא זו השאלה.

שמחה רוטמן: לא, אי אפשר.

שמחה רוטמן: אם אתה לא מתקן את ה - - -

איתי טמקין: חבר הכנסת רוטמן, אתה מדבר עכשיו על מה שמבדיל את חוק התייעלות הכלכלית מחוק התוכנית הכלכלית.

איתי טמקין: חוק ההתייעלות הכלכלית, שנמצא בחלק השני בחוברת אצלכם, הוא ודאי מה שאתה מתייחס: הנחות שנלקחו בעת בניית התקציב.

איתי טמקין: כל החלק הראשון, חוק התוכנית הכלכלית, הם לא הנחות שהם חלק מהתקציב הנוכחי לשנת 21'-22'.

שמחה רוטמן: יפה, ולכן הן לא מתאימות לחוק ההסדרים, כמעט ברובן, למעט בודדות מאוד, מספר מצומצם מאוד מהן.

שמחה רוטמן: לא מגיע להן פטור מהליך חקיקה רגיל של כנסת ישראל.

אסי מסינג: אני ציינתי, ושוב, אין פה איזה משהו חדשני כרגע, ממשלת ישראל, כנסת ישראל, חוקקו ב-20 – 30 שנים האחרונות רפורמות רבות, כשבדיוק זו החלוקה בין התוכנית הכלכלית לצד ההתייעלות.

אסי מסינג: אפשר ללכת ולהסתכל על החקיקה ב-17'-18' - - -

משה גפני: אפשר לבטל את הכנסת ושחקיקה תהיה רק בחוק הסדרים.

שמחה רוטמן: כמה פעמים בהיסטוריה הובאו שני חוקי הסדרים ככה, אחד התייעלות ואחד תוכנית?

אסי מסינג: מאז 2010.

שמחה רוטמן: מאז 2010 שני חוקים נפרדים: תוכנית והתייעלות.

אסי מסינג: כן.

אסי מסינג: לפני כן זה היה חוק אחד והוא גם כלל שינויים מבינים ושינויים פיסקליים או היתה הצעה אחת.

שמחה רוטמן: ומה היה המבחן לכל אחד מהם?

אסי מסינג: אפשר ללכת ול - - -

משה גפני: למה אתה מתבזה?

משה גפני: למה?

משה גפני: הרי מי שמכיר מכיר שמה שאתה אומר עכשיו לא נכון.

אסי מסינג: ודאי נכון.

משה גפני: תגיד לי, חוק הכשרות קשור גם כן לאחד מאלה?

משה גפני: חוק הכשרות קשור?

משה גפני: תגיד, תגיד.

משה גפני: - - - אתם עושים צחוק?

אסי מסינג: אני חוזר ואומר, כמו התיקון הזה לתוכנית הזו, היו בוודאי בעבר תיקונים דומים במסגרת חוק ההסדרים, וצוין כרגע מה המטרה - - -

משה גפני: אבל החוק הזה היה בחוק רגיל, הוא לא היה בחוק ההסדרים.

משה גפני: מה פתאום?

משה גפני: אני העברתי אותו.

אסי מסינג: אבל אמרתי לא החוק הספציפי הזה.

משה גפני: הספציפי, הספציפי.

משה גפני: כל דבר אפשר להכניס בחוק ההסדרים, וגמרנו.

משה גפני: לא צריך כנסת, ניסע לשוויץ, אם לא הקורונה כמובן.

אסי מסינג: מטרות התוכנית הכלכלית, ואמרתי זה נכון שתהיה עבודת מטה סדורה שפעם אחת הממשלה מביאה בפני הכנסת הצעת חוק ממשלתית שהיא כוללת שורה של תיקונים - - -

משה גפני: חוק ההתייעלות.

ניר אורבך: חבר הכנסת גפני, אני לא שמעתי אותו אף פעם.

ניר אורבך: תן לי פעם אחת לשמוע אותו עד הסוף.

ניר אורבך: אתה יודע כבר מה הוא הולך להגיד, תן לי לשמוע אותו.

משה גפני: בסדר, אתה שומע אותו.

משה גפני: אני שואל אותו כל הזמן: מה עם הכשרות?

משה גפני: האם זה גם קשור לזה?

ניר אורבך: נגיע לכשרות.

משה גפני: לא, הוא אומר עכשיו דבר מלומד.

משה גפני: הוא אומר שזה שייך להתייעלות הכלכלית, יש שני חלקים לחוק.

משה גפני: אני שואל לאיזה חלק שייך חוק הכשרות, אדוני היועץ המשפטי?

אסי מסינג: לתוכנית הכלכלית.

משה גפני: אה, באמת.

משה גפני: פשוט לא להאמין שעכשיו הוצאת את זה מהפה כי אתה כתבת שאין לזה תוספת תקנים, אין לזה צמצום בתקנים, אין לזה תוספת תקציב ואין לזה תקצוב.

שמחה רוטמן: לכן, זה בתוכנית ולא בהתייעלות.

שמחה רוטמן: הוא מסביר לך שזה לא - - -

משה גפני: אז אפשר להביא כל חוק.

אסי מסינג: אני לא אמרתי שאפשר להביא כל חוק.

משה גפני: אני שאלתי על הכשרות, הוא לא קשור בכלל.

משה גפני: נתפוס את שני אלה שברחו מהכלא ואפשר להכניס בחוק ההתייעלות.

משה גפני: מה אגיד לך?

משה גפני: ייעוץ משפטי זה מקצוע מאוד גמיש.

אסי מסינג: אני חוזר ואומר את מה שאמרתי בדיון הראשון, התוכנית הכלכלית של ממשלת ישראל - - -

משה גפני: האמן לי, אני מעריך אותך יותר ממה שאתה מדבר עכשיו.

משה גפני: בשביל מה אתה אומר את זה?

רם שפע: גם להיות עשר שנים בקואליציה ולבנות ולהגדיל את כל המפלצת הזו שנקראת חוק ההסדרים, ואז לעבור לאופוזיציה ולהלין על זה - גם זה גמיש מאוד.

משה גפני: באמת, אתה היית צריך ל - - -.

משה גפני: אני נתתי להם להעביר את זה?

משה גפני: אני לא נתתי.

יצחק פינדרוס: אתה יודע מה ההבדל בינינו לשקרנים האלה?

יצחק פינדרוס: העמדה שלנו לא השתנתה, כשהיינו בקואליציה אמרנו אותו הדבר.

יצחק פינדרוס: קח את חוק ההסדרים של 2018, תעתיק את אותו דבר.

יצחק פינדרוס: למה אתה אומר את זה?

יצחק פינדרוס: כל מי שיושב כאן באופוזיציה אמר אותו דבר כשהיה בקואליציה.

יצחק פינדרוס: בניגוד לבנט שאומר משהו אחד כשהוא פה משהו אחד כשהוא שם, כל מי שיושב כאן אמר אותו הדבר.

יצחק פינדרוס: תבדוק כי אתה אומר דבר לא נכון.

יצחק פינדרוס: אנחנו לא שינינו את עמדתנו.

אסי מסינג: תרשה לי רק להשלים.

אסי מסינג: כמו שאמרתי ביום חמישי, וחזרתי על זה בקצרה היום, התוכנית הכלכלית של ממשלת ישראל מקובל ב-20 השנים האחרונות, עם שורה של טיוב של דברים מבחינת הליך חקיקה, וטענתי וסיפרתי גם בהרחבה את השינויים שנעשו במהלך השנים, כולל הליך היוועצות מאוד משמעותי עם הציבור, מה שלא היה בעשור הראשון של האלף הזה.

אסי מסינג: בסופו של דבר, התוכנית הכלכלית בנויה משלושה נדבכים: הנדבך הראשון הוא התקציב, הנדבך השני הוא חוק ההתייעלות הכלכלית שכולל את כל השינויים הפיסיקאליים, יש להם השפעה ישירה על התקציב הנוכחי והתקציב הבא, אנחנו מדברים על שני תקציבים שמונחים בפניכם, ויש את התוכנית הכלכלית.

אסי מסינג: התוכנית הכלכלית כוללת שורה של שינויים מבניים כפי שנהוג במהלך השנים האחרונות, שכוללים השפעה שאין לה השפעה ישירה על התקציב אלא זה חלק מהתוכנית הכלכלית של ממשלת ישראל, שהיא כוללת השפעה על הצמיחה, שיפור רמת המחיה בישראל, שכולל הפחתת יוקר המחיה, הגדלת התעסוקה, ייעול המגזר הציבורי, הפחתת הרגולציה וכו' וכו'.

אסי מסינג: כלל המטרות הללו, ובפרט בשנה שבה אנחנו נמצאים, ודיברנו על זה גם בהרחבה ביום חמישי, במסגרתה מדינת ישראל נמצאת במשבר כלכלי, יחד עם העולם כולו, שכלל צמיחה שלילית בשנת 2020, ולכן כחלק מהתהליכים עצמם יש כאן שורה של רפורמות מבניות שיש להן השפעה כלכלית משמעותית על המטרות שציינתי בפניהם, ומוצר לכללם במסגרת ההצעה.

אסי מסינג: אפשר להתייחס באופן ספציפי לגבי מה ההשפעה כל אחד מהשינויים האלה.

משה גפני: אדוני היושב-ראש, אדוני היועץ המשפטי, אני רואה שיש פה חברי כנסת שלא היו בכנסת הקודמת.

משה גפני: אני מודיע פה שכשהגיע חוק ההסדרים אליי כיושב-ראש ועדת הכספים, אני שאלתי את היועצת המשפטית: תגידי לי מה אפשר להוציא, מה צריך להמשיך.

משה גפני: אני לא מדבר על דברים שאני בקיא בהם, לא בהכול כולם בקיאים.

משה גפני: אני יכול להגיד בוודאות שדברים שנאמר לי שצריך להוציא אותם מחוק ההסדרים, יצאו מחוק ההסדרים.

משה גפני: הם התקיימו אחרי זה בהליכים אחרים.

משה גפני: מה שאתם רואים עכשיו בחוברת הזו שהכינה היועצת המשפטית, היו אצלי והוצאתי.

משה גפני: אני אומר לכם את זה, והם יודעים, והם גם מחייכים מבלי שאתה שם לב.

ניר אורבך: חבר הכנסת גפני, לפי מה שאתה אומר, וזה בסדר גמור, את ועדת הכנסת זה עבר.

ניר אורבך: זה יגיע לוועדת הכספים, ועדת הכספים תחליט לעשות עם זה מה - - -

משה גפני: לא, אבל אני באתי כיושב-ראש ועדה לוועדת הכנסת ואמרתי: את זה צריך לפצל.

משה גפני: אני הייתי יושב-ראש הוועדה כשהייתי צריך להעביר את זה.

משה גפני: אני הייתי בכיר בקואליציה, הייתי בתפקיד, ואמרתי שיש דברים שצריך להוציא.

משה גפני: היו לי איתם ויכוחים, זה לא שזה בא מאליו.

משה גפני: היום זה לא קיים, היום כל הזמן - - -

ניר אורבך: לא, סליחה.

ניר אורבך: זה קרה, והיו שיחות של יושבי-ראש ועדות איתנו ועם היועץ המשפטי ועם יושב-ראש הכנסת.

ניר אורבך: יושב-ראש הכנסת לא ניהל פה מאבק לבד.

ניר אורבך: ואני אמרתי את זה גם בבוקר, אפשר להתווכח אם חוק ההסדרים הזה הוא שערורייה - - -

משה גפני: אבל יש פה תוצאות שלא היו כמותן.

ניר אורבך: יש פה רפורמות שלא נמצאות פה כי הן יצאו.

ניר אורבך: זה היה מאבק שלנו יחד עם יושב-ראש הכנסת.

משה גפני: בסדר.

משה גפני: אדוני היושב-ראש, רק תעשו טובה אחת.

משה גפני: אל תחשבו שאנחנו לא יודעים.

משה גפני: במציאות אנחנו יודעים בדיוק, אנחנו עוקבים אחרי כל מה שנעשה, וגם לא מה שנמצא בתחום שלנו אלא נמצא בקואליציה.

משה גפני: אנחנו יודעים מה היה ברפורמות, אנחנו יודעים מה יצא, אנחנו יודעים מה הולך להיכנס.

משה גפני: אני יודע שכאן בזמן הזה, בדיון הזה, כשהיה חוק ההסדרים בתקציב שאני הייתי צריך להעביר, אני באתי לוועדה כאן וביקשתי: תוציאו, תפצלו, את זה ואת זה.

משה גפני: אתם רוצים את זה?

משה גפני: זה חשוב?

משה גפני: אבל בחקיקה רגילה.

משה גפני: חלק המשכנו בחקיקה רגילה וחלק התנגדתי, לא רציתי, הייתי נגד.

משה גפני: אני לא רואה את זה היום.

משה גפני: היום אני רואה פה משהו אחר לגמרי.

משה גפני: ולכן אמרתי: לא היו ימים טובים לאגף התקציבים כמו שיש להם היום.

משה גפני: ועוד יש להם יועץ משפטי, שאני מאוד מכבד את העמדה המקצועית שלו, ופתאום הוא מדבר אליי כמו איזה דובר של איזה מפלגה.

ניר אורבך: אנחנו עוברים עכשיו לנושא 24: סעיף 66.

ניר אורבך: יש פה סיכום שזה מפוצל ויוצא לחקיקה רגילה ויגיע לוועדת כלכלה.

ניר אורבך: האם מישהו רוצה להעיר על זה משהו?

מאיר פרוש: כן, אני מבקש להעיר.

מאיר פרוש: מה אני צריך יותר ממה שכותבת היועצת המשפטית: ראוי לאפשר בה דיון ממצה שלא במסגרת סד הזמנים.

מאיר פרוש: מומלץ לפצל להליך חקיקה רגיל.

מאיר פרוש: לא פינדרוס אומר את זה, כותבת את זה יועצת המשפטית.

מאיר פרוש: מה אני עושה עם המלצה כזו של יועצת משפטית?

ניר אורבך: קיבלנו.

ניר אורבך: יצא מחוק ההסדרים.

שמחה רוטמן: הוא אומר שהוא קיבל את זה, זה יצא מחוק ההסדרים.

מאיר פרוש: סליחה, לא שמעתי - אוקיי.

שמחה רוטמן: הוא התכוון ששאר הסוגיות לא דורשות דיון ממצה, ואפשר לדון בהן בסד הזמנים.

משה גפני: אם היינו בארבע עיניים הייתי אומר לך שהסיבה היא לא מה שהם אומרים – לא דיון ולא כלום.

משה גפני: פשוט אין רוב לזה מכיוון שהחקלאים בקואליציה היו מצביעים נגד.

יצחק פינדרוס: מה?

יצחק פינדרוס: לא, לא מאמין.

יצחק פינדרוס: רגע, 24 יצא?

משה גפני: יצא, יצא.

שמחה רוטמן: אם מפלגת העבודה לא רוצה שמשהו ייכנס, משהו לא נכנס.

שמחה רוטמן: למה אתם זה?

שמחה רוטמן: אתם רוצים לסגור עניינים, תסגרו עם רע"מ.

מיכאל מלכיאלי: אדוני היושב-ראש, הרב גפני מדבר על קואליציה שהיתה של אספסוף.

מיכאל מלכיאלי: פה זה ריפוי, פה אין דבר כזה שעושים מה שבא להם.

מיכאל מלכיאלי: פה זה ריפוי ויש סדר.

ניר אורבך: חבר הכנסת מלכיאלי, ברוך השב.

אופיר כץ: אבל ייאמר לזכותו של חבר הכנסת רם שפע.

אופיר כץ: זה דבר שיקר לליבו, והוא נאבק על זה, ובזכות המאבק הזה.

אופיר כץ: הרי זה לא שהתייחסו פה ליועצת המשפטית בגלל שהיא אמרה, כי היא אמרה פה הרבה - - -.

אופיר כץ: בגלל שזה מזיז לכם את הכיסאות שלכם - - -

שמחה רוטמן: אנחנו באמת רוצים לפרגן לכל אנשי הלובי החקלאי שהצליחו לכופף גם את אביר קארה וגם את ליברמן וגם את ימינה ותקווה חדשה.

שמחה רוטמן: באמת, ברכות שזה יצא מחוק ההסדרים.

רם שפע: אף אחד לא כופף אף אחד, היו הסכמות של הקואליציה.

משה גפני: האמת היא שאנחנו לא מבינים.

משה גפני: אנחנו שמחים על הדבר הזה אבל אנחנו לא מבינים כי ליברמן אמר שלא ייצא שום דבר מחוק ההסדרים והוא אמר שמילה שלו זה מילה.

משה גפני: אז אם זה יוצא אז איך הוא יסתדר עם המילה שלו?

יצחק פינדרוס: תשאל את הניה, הרב גפני.

שמחה רוטמן: אין פה נציג?

ניר אורבך: חבר הכנסת פרוש, נושא 25: סעיפים 67 – 68 הם פחות או יותר אותו דבר.

ניר אורבך: חוק הגליל הוא אותו סיפור, הוא יוצא לחקיקה רגילה ויגיע לוועדת הכלכלה.

ניר אורבך: לגבי סעיף 26 – נחכה לסיבוב הבא, נחזור אליו.

ניר אורבך: סעיף 27 – כנ"ל.

מאיר פרוש: מה עם 26?

ניר אורבך: נחזור עוד מעט למה שדיגלתי עכשיו.

יצחק פינדרוס: שפק לא מסכימה רק בגליל, צריך גם בנגב – זה לא הוגן.

יצחק פינדרוס: הנה, יעל רון באה לראות שדואגים.

יצחק פינדרוס: אנחנו נדאג שהנגב והגליל יהיו באותו מצב.

ניר אורבך: נושא 29: סעיף 81(1) - - -

מאיר פרוש: היושב-ראש, ב-28 כתוב: אין קשר לתקציב.

ניר אורבך: אמרתי שנחזור לכל מה שנוי במחלוקת.

ניר אורבך: נושא 29- סעיף 81(1).

יצחק פינדרוס: שוב, נושא 29 לא קשור לתקציב, הוא לא רלוונטי בתקציב.

יצחק פינדרוס: הוא דיון חשוב וחוק חשוב.

יצחק פינדרוס: הוא מטיב.

יצחק פינדרוס: אני שמח שהיועצת המשפטית חילקה בין חוקים מטיבים ללא מטיבים, אבל אני חוזר על שאלתנו העקרונית: אין לזה קשר לתקציב.

מיכאל מלכיאלי: אלא אם כן יובהר לנו ששלמות הקואליציה קשורה לתקציב.

מיכאל מלכיאלי: האם זה נכון?

ניר אורבך: אדוני, אין פה פוליטיקה, רק מקצועיות.

עידית סילמן: מיכאלי, אתה מביא סתם הערת.

עידית סילמן: גם הגעת ב - - -

מיכאל מלכיאלי: גם הגעתי מאוחר וגם אומר הערות.

עידית סילמן: אנחנו מרשים לך כי אנחנו שמחים שהגעת, אנחנו שמחים שהאופוזיציה מגיעה לדיונים.

מיכאל מלכיאלי: אומנם לא כחבר ועדה, אבל - - -

עידית סילמן: למה?

עידית סילמן: אתה חבר ועדה ואתה - - - יכול להצביע.

ניר אורבך: חבר הכנסת פינדרוס שאל.

ניר אורבך: איתי טמקין, בבקשה.

איתי טמקין: שוב, אחת המטרות של התוכנית הכלכלית היא הגברת הצמיחה במשק, הגברת היכולת לפרוס רשת סיבים - - -

מיכאל מלכיאלי: אם היה לי משהו משותף עם רם שפע, גם זה לא.

מיכאל מלכיאלי: אם היה לי משהו משותף עם רם שפע, שנינו חברי ועדת הזה, עכשיו השמטתי את זה מהוויקיפדיה שלי.

מיכאל מלכיאלי: אני יותר לא חבר ועדת הכנסת – זהו, יש לו עליונות עליי בעניין הזה.

עידית סילמן: באמת השמטת את זה מהוויקיפדיה?

מיכאל מלכיאלי: הצוות עובד על זה.

ניר אורבך: חבר הכנסת רוטמן, זה היה באמת מרגש לשמוע על הקשר ביניכם, ואני מדבר ברצינות.

עידית סילמן: זו היתה כתבה יפה.

אופיר כץ: אדוני היושב-ראש, האם אפשר את העמדה של היועצת המשפטית?

אופיר כץ: למה את הסעיף הזה היא כן אישרה?

אופיר כץ: כי גם לפי ההסברים הקודמים שלה זה לא ברור.

משה גפני: איזה סעיף?

ניר אורבך: מדובר בנושא 29: סעיף 81(1).

ניר אורבך: ההמלצה להעביר את זה לוועדת הכלכלה.

ניר אורבך: שגית, בבקשה.

שגית אפיק: למה אישרתי?

שגית אפיק: זה לא שאישרתי או לא אישרתי.

שגית אפיק: לא רשמנו באמת לגבי זה הערה כלשהי כי ההתבוננות שלנו היא שבסוף של דבר מדובר כאן בתיקון שהוא יחסית קטן.

שגית אפיק: אני באמת חושבת שאין שום בעיה לעשות אותו בהליך חקיקה רגיל.

שגית אפיק: כמו שאמר אסי, אני כן מסכימה עם הדברים שלו שכל חוק כאן אפשר היה לעשות בהליך חקיקה רגיל.

שגית אפיק: אבל אני מסכימה גם עם חבר הכנסת רוטמן שכשרוצים לעקוף את הליך החקיקה הרגיל ולהביא דברים בחוק הסדרים אז הטענה שיש לדברים האלה קשר עז לתקציב היא טענה מספיק חזקה כדי שהם יוכלו להיכלל בחוק ההסדרים.

שגית אפיק: ביחס לסעיף הזה, זה לא היה נראה לנו סעיף שדורש בסופו של דבר איזשהו דיון מורכב וארוך.

שגית אפיק: אני חושבת שזה מסוג הדברים שבהחלט יכולים להיות בהליך חקיקה רגיל.

אופיר כץ: גם אם הוא לא קשור ישירות לתקציב ואין לו קשר עז לתקציב, כמו שאמרת?

שגית אפיק: שוב, כשאנחנו מסתכלים על הפיצולים, והרבה דיברו כאן שיש כאן הרבה המלצות של הייעוץ המשפטי בסופו של דבר לפצל, לאורך השנים הקריטריונים לשאלה מתי נכון לפצל ומתי פחות נכון לפצל הם קריטריונים שהתלבשו זה על זה.

שגית אפיק: יש קריטריונים של מורכבות נושא.

שגית אפיק: נושא שהוא מאוד מאוד מורכב והוא דורש דיונים ארוכים אז בוודאי שכשמדובר בסד זמנים יחסית לחוץ זה דבר שנכון יותר שהוא ייעשה בהליך חקיקה רגיל כדי שהפגיעה בכנסת והפגיעה בציבור ובהליך החקיקה תהיה פחותה.

שגית אפיק: אני לא רואה בנושא הזה איזה מורכבות מיוחדת.

שגית אפיק: גם אם הוא לא קשור לתקציב אבל אומר משרד האוצר: זה נושא שחשוב לנו, וחשוב לממשלה כרגע לקדם, לא ראינו איזושהי עמדה חד משמעית להגיד: את זה צריך לפצל.

שגית אפיק: לעומת זאת, פרקים אחרים שיש להם או מורכבות או פרקים שהכנסת כבר דנה בהם, לא פעם אחת, אפילו פעמיים, והיא הביעה איזושהי עמדה ביחס אליהם ובאים עכשיו ומביאים את זה שוב בחוק ההסדרים, זה היה נראה לי כמו משהו שכן חשוב לי להביע לגביו עמדה שחשוב לפצל דבר כזה להליך חקיקה רגיל כי זה לא נכון לעקוף את ההליך הרגיל באמצעות חוק הסדרים בחקיקה שכבר הובאה פעם אחת לפחות בפני הכנסת והכנסת אמרה לגביה את הדברים שלה.

שגית אפיק: בסוף הסעיף הזה הוא סעיף יחסית קטן.

שגית אפיק: החלטה לכאן או לכאן היא פחות קריטית בעיניי.

יצחק פינדרוס: ככל שהיא פחות קריטית היא פחות נוגעת לתקציב, אבל זה בסדר.

שגית אפיק: זה לא נוגע לתקציב.

שגית אפיק: אחזור על דברים שאמרתי בתגובה לדבריו של אסי ביום חמישי.

שגית אפיק: בעיניי זה שהממשלה קבעה סעיף מטרה לחוק התוכנית הכלכלית, וסעיף המטרה הזה מדבר על צמיחה, או שיש לנו כרגע התמודדות עם משבר הקורונה, אני לא חושבת שסעיף מטרה יכול להצדיק הכנסתם של תיקונים רבים ככל האפשר לחוק התוכנית הכלכלית - זו לא המטרה של סעיף מטרה.

שגית אפיק: זה שיש פה סעיפים שהם לא קשורים לתקציב, מצד שני, זו לא השאלה היחידה שאתם צריכים לשאול את עצמכם.

מאיר פרוש: אני חייב לומר לך שאת חשודה עליי עכשיו כאחת שפוגעת ביועץ המשפטי לממשלה, חד וחלק.

שגית אפיק: יש לנו תפקידים שונים: תפקידי להגן על הכנסת, תפקידו להגן על הממשלה.

שמחה רוטמן: התפקיד של שגית הוא להגן על הכנסת, התפקיד של מנדלבליט זה לישון.

שמחה רוטמן: כל אחד איש על מחנהו ואיש על דגלו.

מאיר פרוש: יש חשד – לא הייתי אומר הסתה, אבל זו תהיה פגיעה במעמדו.

משה גפני: למה?

משה גפני: למה?

מאיר פרוש: כי קודם נאמר פה שהיועץ המשפטי לממשלה בירך על כל זה.

מאיר פרוש: את מקבלת את זה?

משה גפני: היא במעמד אחר לגמרי, מה היא קשורה ליועץ המשפטי לממשלה?

שמחה רוטמן: עד שיש יועץ משפטי שעושה את העבודה שלו, אתה צועק על אלו שבאו לוועדה.

ניר אורבך: נושא 30: סעיפים 82 – 83 - זה למעשה אותן שאלות ואותן תשובות, נכון?

יצחק פינדרוס: לא.

יצחק פינדרוס: שם זה כסף מכיס לכיס.

יצחק פינדרוס: זה לא משנה, זה יכול להיות סעיף בהוצאה, סעיף בהכנסה.

יצחק פינדרוס: זה בעיה חשבונאית.

יצחק פינדרוס: על איזה משרד לשים את זה?

קריאה: זה לגרום לצבא לפנות את התדרים הטובים.

קריאה: זה לגרום לצבא להפנים את העלויות של התדרים הטובים.

קריאה: כך הצבא רואה לזה מחיר וזה לא חינם עבורו והוא יכול לייעל את עצמו ולעשות משהו אחר עם הכסף.

יצחק פינדרוס: זה המחיר שצריך לשלם לגנץ על זה שהוא ביקש פנסיות.

ניר אורבך: נושא 30: סעיפים 82 – 83 - מוצע להעביר לוועדת כלכלה.

ניר אורבך: האם מישהו רוצה להגיד על זה משהו?

יצחק פינדרוס: ועדת החוץ והביטחון, זה תקציב צה"ל.

מאיר פרוש: אני חושב שאותן אמירות ששמענו מהיועצת המשפטית לגבי סעיף 29, אפשר לומר גם על 30.

שמחה רוטמן: 30 לכאורה כן תקציבי, אבל זה העברה של כספים מכיס לכיס.

שמחה רוטמן: זה לא משנה את המסגרת.

יצחק פינדרוס: מזל שבוועדת הכלכלה יושב שר לשעבר במשרד הביטחון.

איתי טמקין: אנחנו מקדמים את זה מהטעם של הפנמת עלויות בצבא, לא של חיסכון תקציבי.

שמחה רוטמן: תיארתי לעצמי.

ניר אורבך: סעיף 31 – להמשך.

ניר אורבך: סעיף 32 – להמשך.

ניר אורבך: פרק חדש תכנון ובניה - י"ח, נושא 33: סעיף 88 – 89, מוצע להעביר לוועדת החינוך.

ניר אורבך: הנושא הוא מעונות יום.

יצחק פינדרוס: פנים, ואני אגיד לך למה.

אופיר כץ: אעיר משהו עובדתי.

אופיר כץ: בכנסת הקודמת חוק הפיקוח היה בוועדה לזכויות הילד.

אופיר כץ: ישבנו שם שעות על גבי שעות על הנושא הזה שמוזכר פה.

יצחק פינדרוס: נכון.

יצחק פינדרוס: השתתפתי בדיון הזה שלושה ימים רצופים, ואני רוצה לומר שיש לחוק הזה שתי משמעויות: או לגבי הילדים ואז זה בוועדה לזכויות הילד, ואם לא אז זה תכנון ובנייה ואז זה פנים.

יצחק פינדרוס: לוועדת החינוך אין נגיעה בכלל לעניין הזה, זה לא רלוונטי.

מאיר פרוש: מדוע רק מעונות ולא גם גני ילדים?

מאיר פרוש: אני אמור גם לייצג שיש להם גני ילדים בדירות והם לא מעוניינים בשפע של גני הילדים במבנים שהמדינה בונה, ואני שואל מדוע לא גם גני ילדים.

ניר אורבך: אסי, בנושא 33: סעיפים 88 – 89, השאלה היא למה רק מעונות ולא גם גני ילדים?

ארבל אסטרחן: בפרק י"ח – תכנון ובניה.

אסי מסינג: תיכף איתי בודק, אבל על פניו מדובר בחוק שמקביל לחוק שחוקק לעניין רישוי של גנים שהם מתחת לגיל 4.

אסי מסינג: מעל גיל 4 ממילא כל הגנים האלה הם מ- - - ולכן הבעיה הזו לא קיימת.

מאיר פרוש: מה זה משנה?

יצחק פינדרוס: היא קיימת בירושלים, זה תלוי איפה.

משה גפני: קיימת, קיימת.

שמחה רוטמן: מה זאת אומרת "לא קיימת"?

שמחה רוטמן: להיפך, אם הם עם רישיון אז אחד החסמים המרכזים שלהם לרישיון זה שאין להם היתר שימוש חורג.

יצחק פינדרוס: תאמין לי, 50% מעבודת עיריית ירושלים בתכנון ובניה זה על השימוש חורג של גני ילדים.

קריאה: נבדוק את זה.

מאיר פרוש: אדוני היושב-ראש, אני מבקש שנעמוד על כך שזה לא עובר אם אין פה גם גני ילדים.

ניר אורבך: הבטיחו לבדוק את זה.

מאיר פרוש: יש בעיה גדולה מאוד.

יצחק פינדרוס: לדעתי, ועדת הפנים.

יצחק פינדרוס: זה תכנון ובנייה.

מאיר פרוש: איפה לדון בזה זו כבר שאלה אחרת, קודם כל בעיקרון שייכנסו גם גני הילדים.

משה גפני: חבר הכנסת פרוש צודק.

משה גפני: חלק מהאנשים שנמצאים כאן יודעים שיש גני ילדים שלא נמצאים במקומות כאלה, וצריך את זה.

משה גפני: אבל אני רואה שזה מפוצל.

שגית אפיק: לא, זה לא מפוצל.

ניר אורבך: טוב, בסדר.

ניר אורבך: עו"ד מסינג, תבדקו את זה ונחזור לזה.

משה גפני: סעיף 34 מפוצל.

שמחה רוטמן: לא, אנחנו ב-33 .

משה גפני: אה, ב-33 – בטח.

משה גפני: אתם מתנגדים למה שפרוש אמר?

איתי טמקין: - - - בוועדה נדון בזה.

איתי טמקין: אנחנו בטח לא נהיה נגד הקלות.

מאיר פרוש: אנחנו מבקשים שמפה תבוא המלצה שזה יכלול גם את זה.

יצחק פינדרוס: אה, 34 מפוצל.

שגית אפיק: לא, הוא לא מפוצל.

יצחק פינדרוס: הוא לא מפוצל?

ארבל אסטרחן: לא, נאמר בישיבה הקודמת - - -

שמחה רוטמן: לא הבנתי, 34 לא מפוצל?

שגית אפיק: 34 לא מפוצל.

שמחה רוטמן: אבל כתוב: סוכם.

ניר אורבך: רגע, בוא נסכם את 33.

שמחה רוטמן: הערה כללית - לא צריך חוק הסדרים בזה, אין לזה השלכה תקציבית.

שמחה רוטמן: זה באמת לא מורכב, אבל אין לזה - - -

יצחק פינדרוס: דווקא יש לזה.

שמחה רוטמן: לזה?

שמחה רוטמן: למעונות?

יצחק פינדרוס: כן, הנושא של מחסור במעונות לתעסוקה, דווקא פה תפסת אותם במקום שהוא משמעותי מאוד לתעסוקה.

יצחק פינדרוס: נושא מחסור במעונות יום לתעסוקה הוא משמעותי מאוד.

איתי טמקין: בסדר, אני מציע שלגבי ההרחבה הזו אנחנו נדבר בוועדה הרלוונטית.

ניר אורבך: בסדר, אבל ניתן אמירה לגבי זה.

יצחק פינדרוס: מה?

יצחק פינדרוס: לוועדת הפנים?

ניר אורבך: לא יודע, כרגע מדובר על ועדת החינוך.

מאיר פרוש: אני מבקש שתהיה המלצה של ועדת הכנסת לאותה ועדה שהולכת לדון, וזה דבר פשוט מאוד.

ניר אורבך: יש שני דברים: האחד, אומר חבר הכנסת פרוש שהוועדה תיתן המלצה יחד עם ההצבעה שזה יכלול בוועדה אליה זה יוגש גם גני ילדים.

ניר אורבך: כרגע ההמלצה זה לוועדת חינוך.

ניר אורבך: חבר הכנסת פינדרוס, אתה אומר ועדת הפנים.

יצחק פינדרוס: ועדת הפנים כי זה תכנון ובניה.

קריאה: זו סוגיה של שימוש חורג, והעיריות הן הפונקציה פה.

ניר אורבך: בסדר, את זה נראה בהמשך.

משה גפני: רגע, סעיף 34 לא מפוצל?

אופיר כץ: תיקחו גם בחשבון שהפיקוח שנגע בדיוק בסוגיה הזו היא הוועדה לזכויות הילד.

אופיר כץ: זה או זכויות הילד או פנים, לא חינוך.

אסי מסינג: אבל זו לא שאלה כאן של פיקוח אלא זו שאלה של תכנון ובניה.

יצחק פינדרוס: ולכן זה לא חינוך.

ניר אורבך: חבר הכנסת פינדרוס, בסדר.

ניר אורבך: רשמנו גם פנים וגם זכויות הילד, ונראה אחרי זה לקראת ההצבעה.

איתי טמקין: לא זכויות הילד, התכוונת ועדת חינוך.

ניר אורבך: לא, לא.

ניר אורבך: אנחנו רוצים כרגע ועדת חינוך.

יצחק פינדרוס: אבל ועדת פנים זה תכנון ובניה לפי מה שהוא אומר, זה לא חינוך.

ניר אורבך: בסדר, נראה את זה בהמשך.

ניר אורבך: רשמתי לעצמי פה.

ניר אורבך: נושא 34: סעיף 90 של חוק התכנון והבניה - מומלץ להעביר את זה לוועדת הפנים.

ניר אורבך: חבר הכנסת גפני, רצית להעיר משהו?

משה גפני: אבל סוכם שמפצלים.

קריאה: לא, לא.

קריאה: זה רשום בטעות פה, חבר הכנסת גפני.

משה גפני: לא אתם כתבתם את זה?

שגית אפיק: אנחנו סברנו בטעות שזה פוצל בהליך עם יושב-ראש הכנסת, זה לא פוצל.

שגית אפיק: סעיפים 34 וה-27 לא פוצלו בהליך, לא אמורים להיות מפוצלים.

משה גפני: אני חשבתי שסוכם, רק חזרו בהם מהסיכום.

משה גפני: כי סוכם עם ראש הממשלה שהוא לא הולך עם השמאל והוא ביטל את הסיכום והלך עם השמאל.

משה גפני: סוכם עם ראש הממשלה שהוא לא מחלל שבת והוא כן חילל שבת.

משה גפני: לא עומדים בסיכומים.

שמחה רוטמן: הרב גפני, סוכם עם יושב-ראש הכנסת שתפוצל הליך חקיקה רגיל, אבל זה לא סוכם באופן ליבתי – זו הכוונה.

שמחה רוטמן: אנחנו עצובים מאוד, אבל לפחות - - -

יצחק פינדרוס: שוב, שני הדברים האלה לא אמורים להיות בחוק ההסדרים.

יצחק פינדרוס: שני הסעיפים האלה משמעותיים מאוד לתכנון ובניה.

יצחק פינדרוס: יש לרשויות המקומיות, להתאחדות הקבלנים, הרבה לומר בעניין הזה.

יצחק פינדרוס: זה דיון לא רציני והוא חוטא למטרה של הליכי החקיקה.

יצחק פינדרוס: הוא עבר בכנסת.

יצחק פינדרוס: הכנסת התנגדה לזה, ועבר.

ניר אורבך: עוד מישהו רוצה להעיר משהו לגבי זה?

יצחק פינדרוס: תעבירו את זה לוועדת הכלכלה, כמו שקודם רציתם בחינוך.

שמחה רוטמן: אני מצטרף, זה לא שייך בכלל לחוק ההסדרים.

שמחה רוטמן: ההשלכות שיש לדבר הזה על התכנון העירוני הן מאוד מאוד גדולות.

שמחה רוטמן: ההשלכות הכלכליות בתיאוריה, בוודאי בשנות התקציב הנוכחיות, הרי זה תכנון עתידי, זה לא לשנות התקציב האלה.

שמחה רוטמן: זה תוכנית ארוכת טווח ואפשר לחכות איתה כמה חודשים עד שיחוקקו אותה כמו שצריך, אין שום בהילות.

שמחה רוטמן: בטח לא רלוונטי לשנת התקציב הקרובה.

ניר אורבך: רשמנו את ההערה הזו.

ניר אורבך: נושא 35 – להמשך.

ניר אורבך: נושא 36 – להמשך.

משה גפני: למה?

משה גפני: למה?

שמחה רוטמן: דחו לך את הכשרות להמשך.

ניר אורבך: חבר הכנסת גפני, אמרתי שאנחנו עוברים קודם על דברים שלא במחלוקת.

משה גפני: נושא הכשרות במחלוקת?

משה גפני: למה אתה לא מביא את זה עכשיו?

משה גפני: יש לי מה לומר על זה.

שמחה רוטמן: הם כתבו:

שמחה רוטמן: ייעול מערך כשרות, אבל הם לא שמו את זה בחוק ההתייעלות.

שמחה רוטמן: הם אמרו: יש גבול כמה אפשר לשקר.

שמחה רוטמן: זה לא מייעל.

שמחה רוטמן: אי-אפשר לכתוב פעמיים ייעול על משהו שבכלל לא מייעל.

ניר אורבך: חבר הכנסת רוטמן, נחזור לשם לאחר מכן.

ניר אורבך: תשמור את זה, למרות שאני בטוח שיש לך מחסן.

שמחה רוטמן: אל תדאג, יהיה לי מספיק.

שמחה רוטמן: אין בעיה.

ניר אורבך: כן, אני סומך עליך.

ניר אורבך: נושא 37:

ניר אורבך: פרק כ"א: רכבת תחתית (מטרו), סעיפים 101 ו-102.

משה גפני: רגע, אבל עברת את חוק יסודות הרגולציה.

ניר אורבך: אמרתי, נחזור אליו.

ניר אורבך: כרגע אני מדבר על מה שאין מחלוקת.

ניר אורבך: בואו נתקדם את זה, ונחזור לשם, חבר הכנסת גפני.

ניר אורבך: נושא 37: סעיפים 101 ו-102, פרק ב' אמור להיות מפוצל, נכון?

קריאה: כן.

ניר אורבך: אנחנו מדברים כרגע על פרק א'.

שגית אפיק: סימן ג' בפרק ב' – המועצה המאסדרת במטרו.

משה גפני: המטרו מפוצל?

שגית אפיק: לא.

שגית אפיק: חלק מהמטרו כבר פוצל והובא בנפרד בקריאה ראשונה.

שגית אפיק: מה שנשאר כאן זה הקמת רשות המטרו והמיסוי.

שגית אפיק: עכשיו מתוך הקמת רשות המטרו מפוצל סימן ג' שעוסק במועצה המאסדרת.

שגית אפיק: נדמה לי, זה כחמישה עמודים מתוך החלק שנשאר בתוך חוק ההסדרים.

מאיר פרוש: האם זה באחריות ביתנו או תקווה חדשה?

ניר אורבך: זה ביתנו, זה עובר לוועדה למיזמים לאומיים.

מיכאל מלכיאלי: כל דבר שהוא בשקט והוא מתחת לאדמה, שייך לביתנו.

מיכאל מלכיאלי: הם לא אוהבים את מה שנמצא מעל וגלוי.

מיכאל מלכיאלי: הם למטה, מייעצים ברובה ובדברים שמתחת.

יצחק פינדרוס: מלכיאלי, לא.

יצחק פינדרוס: הרב פרוש הציע להעסיק את אלכס ויז'ניצר כמנכ"ל כבר עכשיו בוועדת הכנסת - - -

שמחה רוטמן: לא, זה בגלל שירותי יהודיים, כדי להגיד קדיש על המטרו.

מיכאל מלכיאלי: כי כל החבר'ה של לפיד שגרירים, נגמרו לו האנשים.

מיכאל מלכיאלי: אם בועז עוזב, נהיה שגריר בוושינגטון.

יצחק פינדרוס: אם זה ביתנו, אלכס ויז'ניצר ייקח אחריות ואז יהיה - - -

ניר אורבך: כדי להוסיף לך על העונג, אדגיש שתדע, שגם מה שמפוצל ועובר לחקיקה רגילה יידון בוועדה הזו של מיזמי תשתיות לאומיים מיוחדים.

שמחה רוטמן: של שירותי דת יהודיים.

יצחק פינדרוס: זאת אומרת שהמטרו לא ייסע לכנסיות, הוא ייסע רק למירון עם אלכס ויז'ניצר.

שמחה רוטמן: הם שמו אותו בשירותי דת יהודיים כדי שהוא לא ייסע בשבת, אל תדאג.

מיכאל מלכיאלי: או שהוא ייסע בצמצום, בלי כל הפמליה.

מיכאל מלכיאלי: לצמצם חילולי שבת.

אסי מסינג: רק חידוד, סימן ג' בפרק ב'.

ניר אורבך: נושא 38: פרק כ"ב: רישוי באמצעות מורשה להיתר, סעיפים 103 – 106.

מאיר פרוש: היועצת המשפטית, מה כתוב פה?

מאיר פרוש: תיקון מורכב, ולכן?

שמחה רוטמן: סעיף 38 - הוא תיקון מורכב, ולכן מה?

ארבל אסטרחן: נושא 38, לא סעיף.

יצחק פינדרוס: הוא באמת לא מתאים לחוק הזה.

מאיר פרוש: לא כתוב, לא כתוב.

שמחה רוטמן: כתוב שהוא מורכב.

מאיר פרוש: מה זה "מורכב"?

מאיר פרוש: אתרוג מורכב ואי-אפשר לברך עליו?

מאיר פרוש: מה כתוב פה?

מאיר פרוש: מה את אומרת?

יצחק פינדרוס: צריך ללכת לאקדמיה כדי להבין את זה.

יצחק פינדרוס: אם תלמד גמרא, לא תבין.

שגית אפיק: הסברתי קודם את הקריטריונים.

שגית אפיק: תיקון מורכב שבסופו של דבר נעשה בחוק הסדרים, בסד זמנית יחסית קצר, הוא דבר שהוא יותר בעייתי.

שגית אפיק: ראית שבתיקונים האחרים לא כתבתי כלום למרות שחשבתי - - -

מאיר פרוש: לא, אז תגידי.

מאיר פרוש: במקרים אחרים את כותבת.

שגית אפיק: אפשר כך ואפשר כך.

מאיר פרוש: תגידי: לא מומלץ.

שגית אפיק: אני אומרת, לא כתבתי כי בעיניי יש דברים אחרים שהם יותר קריטיים לפצל.

מאיר פרוש: אבל אם יש לנו כאופוזיציה את המילים: לא מומלץ, יש לנו מה לעשות עם זה.

מאיר פרוש: פה כתוב: מורכב.

מאיר פרוש: אז מה אם זה מורכב?

יצחק פינדרוס: הממשלה הכניסה דיר של עיזים, ואז הם נותנים ליושב-ראש הכנסת להוציא עז או שתיים, ליועץ המשפטי להוציא עוד עז או שתיים, לחבר קואליציה מכל מפלגה להוציא עז, ונשארות 65 עיזים.

מאיר פרוש: אני יכול להבין שגם נושא 39 הוא - - -

ניר אורבך: רגע, חבר הכנסת פרוש.

ניר אורבך: מומלץ להעביר את הסעיפים הללו לוועדת הפנים.

מאיר פרוש: רגע, היושב-ראש.

מאיר פרוש: אני מבין שגם אם אין אמירה סופית של היועצת המשפטית בנושא 39, אבל זו אותה בעיה.

מאיר פרוש: כתוב: "מדובר בתיקונים עקיפים ומשמעותיים", והיא מתכוונת לומר: רבותיי, זה לא המקום לחוק ההסדרים.

ניר אורבך: סעיפים 107 - 109 - מומלץ להעביר גם לוועדת הכלכלה.

מאיר פרוש: למה?

מאיר פרוש: אתה עובר על זה, זה לא בהסכמה.

ניר אורבך: אם אתה רוצה לשאול את עו"ד שגית עוד הפעם, בבקשה.

ניר אורבך: לדעתי, היא תגיד לך את אותה תשובה.

אופיר כץ: אני רוצה לשאול על החוק הזה.

אופיר כץ: האם הייבוא הוא בהגדרה בהסכמה?

ניר אורבך: ההגדרה שלי להסכמה היא כל עוד לא הומלץ אחרת על ידי הייעוץ המשפטי.

ניר אורבך: שגית השאירה לעצמה מרחב, אנחנו במרחב הזה.

אופיר כץ: אני רוצה לשאול לגבי המרחב הזה.

אופיר כץ: קראתי את זה, וזה רפורמה מגה מגה מגה גדולה שהולכת באמת לשנות פה את החיים של כולנו.

אופיר כץ: יש פה עניינים גם של דברים שהיינו רגילים אליהם בהיבט של מכון התקנים ועכשיו הולכים לשנות את כל מה שהורגלנו עד עכשיו.

אופיר כץ: גם המכס פה וגם מכון התקנים, הכול הולך להשתנות מבחינת המוצרים שהיינו רגילים בתקינה מסוימת.

אופיר כץ: עכשיו הולכים לשנות את זה.

אופיר כץ: יש פה עניינים בריאותיים.

אופיר כץ: הולכים לשנות מוצרי בריאות, מוצרי מזון, וזה משהו ענק.

אופיר כץ: כל מה שהורגלנו אליו עד עכשיו בכל נושא הייבוא הולך להשתנות מקצה לקצה.

אופיר כץ: זה דבר כזה ענק שהולך להשפיע עלינו, גם ברמת יוקר המחייה, גם ברמה של מוצרי חשמל, גם ברמה של מוצרי מזון שהולכים להשתנות עכשיו, ואנחנו לא יודעים עד כמה יהיה פיקוח על זה, איך משרד הכלכלה הולך לפקח על זה.

אופיר כץ: מקימים פה כל מיני גורמי אכיפה ופיקוח חדשים.

אופיר כץ: זו רפורמה באמת באמת סופר ענקית, ולהכניס אותה לחוק ההסדרים זה נראה לי באמת אחד הדברים ההזויים שנכנסו פה.

אופיר כץ: מי שקרא את הרפורמה הזו מבין שמדובר פה בסדר גודל עצום שהולך לשנות את מה שהתרגלנו אליו עד עכשיו בכל מה שקשור למה שמגיע מחו"ל למדינת ישראל.

שגית אפיק: אני מסכימה לכל מילה שאמרת.

שגית אפיק: זו באמת רפורמת ענק שנחלקת לכחמישה נושאים, ובכולם יש תיקונים מקיפים ומשמעותיים לדברים שאושרו כבר בעבר בכנסת.

שגית אפיק: אבל אם תסתכל בהערות שלנו, גם הרפורמות הקודמות שעסקו בנושאים האלה, לצערי הרב, נדונו במסגרת חוקי הסדרים, גם ב-2013 וגם ב-2016.

שגית אפיק: מצער מאוד שיש נושאים שלמים שלאורך השנים ממשיכים להגיע רק בחוקי הסדרים.

שגית אפיק: אני חושבת שבהחלט היה נכון לפצל את הדברים להליך חקיקה רגיל.

שגית אפיק: יחד עם זאת, כיוון שהדברים האלה כבר נדונו בחוקי הסדרים, יש להם כן השפעה על הצמיחה הכלכלית ועל יוקר המחיה, כמו שגם אתה אמרת, אז אני לא יכולה להגיד שאין להם שום קשר לחוק הסדרים ושזה מסוג הדברים שאני שמה עליו את כל יהבי ואומרת: חייבים לפצל את זה.

שגית אפיק: אני כן חושבת שנכון שהוועדה המוסמכת לכך תדון בכך - זו ועדת כלכלה ביחס לכלל הנושאים, וועדת עבודה ורווחה ביחס לרוקחות והתמרוקים.

שגית אפיק: אני כן רואה בזה איזושהי חשיבות.

שגית אפיק: ברגע שיש גם איזשהו ריפוי, בעיניי, כשדנה ברפורמה גדולה במסגרת חוק הסדרים - הוועדה המוסמכת, כי יש לה בכל זאת היכולת במסגרת הדיונים להחליט שבמהלך הדיון היא כן רואה בעיות באותה רפורמה, לפצל חלקים ממנה להמשך חקיקה רגיל.

שגית אפיק: זו דבר שהוועדות יוכלו תמיד לעשות.

אופיר כץ: אבל למה לא עושים את זה כבר פה?

אופיר כץ: הוועדה הזו לא מפצלת שום דבר?

שגית אפיק: יש לי פה הרבה המלצות לפיצולים לוועדה.

יצחק פינדרוס: מתוך 65 יתנו לך שתי עיזים.

יצחק פינדרוס: יש לך מעמד שווה בממשלה ל - - -

אופיר כץ: אז מה התפקיד של הוועדה הזו?

אופיר כץ: אם אנחנו לא מפצלים שום דבר, אז מה אנחנו עושים פה?

מיכאל מלכיאלי: אנחנו דנים, מה אנחנו עושים?

אופיר כץ: היושב-ראש, אתה לא רוצה לפצל משהו אחד?

אופיר כץ: שיירשם לך ל - - -

ניר אורבך: חכה, חכה.

ניר אורבך: נתקדם ונגיע לדברים היותר רציניים.

יצחק פינדרוס: ניר, אני מחכה יומיים שתגיד לי מסגרת כמה חוקים מפצלים, אני מדבר ברצינות.

ניר אורבך: לגבי המסגרת – תחכה גם עוד יומיים ואני לא אגיד.

ניר אורבך: אבל אנחנו כן נתקדם ונגיע ל - - -

יצחק פינדרוס: בינתיים לא אמרת לי מסגרת.

ניר אורבך: אתם לא נותנים להתקדם, אתם על כל דבר - - -

מאיר פרוש: היושב-ראש, הבעיה היא שאין אחידות.

מיכאל מלכיאלי: אדוני היושב-ראש, תן לנו הרגשה טובה - - -

ניר אורבך: אני נותן לכם כמה זמן שאתם רוצים, אל תתלוננו.

יצחק פינדרוס: אני יושב פה יומיים ומחכה לתשובה ממך.

ניר אורבך: תן להגיע לדברים הרציניים.

ניר אורבך: תשאל גם את היועצת המשפטית.

ניר אורבך: בינתיים אתם משחקים ב - - - בסדר, אין בעיה.

ניר אורבך: בואו נגיע לדברים הרציניים.

יצחק פינדרוס: אני שואל אותך כבר מיום חמישי בבוקר מהי המסגרת.

ניר אורבך: אני לא אתן לך מסגרת, לא אתן לך מסגרת, אבל בואו נתקדם ונדון.

יצחק פינדרוס: במה נדון?

יצחק פינדרוס: אתה אומר שלא דנים במה שנמצא במחלוקת.

ניר אורבך: לא אמרתי, אמרתי לך: בוא נחזור.

ניר אורבך: כרגע אני רוצה לסיים את מה שלא במחלוקת.

מאיר פרוש: אין אחידות בסיכומים שלך בכל סעיף וסעיף.

מאיר פרוש: בחלק אתה אומר: את זה נשאיר לאחר כך, ובחלק מהדברים עם אותם נימוקים שלכאורה בגלל הייעוץ המשפטי, אתה - - -

ניר אורבך: יש פה עוד נושאים שגמרנו לדון, רובם - - -

מאיר פרוש: הכול חשוב.

מאיר פרוש: אתה לא יכול להאשים אותנו שלא היינו פה.

מאיר פרוש: ביום חמישי היינו פה, היום היינו פה.

מאיר פרוש: אנחנו כל הזמן פה, אנחנו לא בורחים לך.

ניר אורבך: אני האשמתי?

ניר אורבך: אני לא מאשים.

מיכאל מלכיאלי: כבוד היושב-ראש, אחדד את השאלה.

מיכאל מלכיאלי: שואלים פה חברי האופוזיציה, שהם כבר לא חברי ועדה, שאלה פשוטה: האם הדיבורים שלנו פה משכנעים מישהו?

מיכאל מלכיאלי: האם יש לוועדה מנדט לשנות או שאלקין אומר: חבר'ה, תשמעו אותם, אבל שיעבור מה שאני רוצה?

מיכאל מלכיאלי: זו פחות או יותר השאלה שנשאלה פה.

יצחק פינדרוס: האם הנאומים שלנו הם רק לפייסבוק או ל - - -?

אופיר כץ: האם הצלחנו לשכנע אותך באחת הטענות שלנו?

ניר אורבך: אני רושם לעצמי פה, ואחרי זה נבוא.

ניר אורבך: הרי אתם יודעים איך זה עובד?

יצחק פינדרוס: זה עד היום עבד בצורה שיושב-ראש ועדת הכנסת אמר:

יצחק פינדרוס: אני נותן לכם חמישה-שישה חוקים, ובזה זה מסתיים.

ניר אורבך: אני אומנם חבר כנסת חדש, אבל אני לא ילד.

ניר אורבך: הקטע הזה שבו תגידו לי כל פעם: זהו, יושב-ראש ועדת הכנסת, אם תעשה כך או לא תעשה כך – זה נחמד.

ניר אורבך: אתם מכירים את כללי המשחק.

ניר אורבך: אני לא נציג של אלקין פה, אבל יש לנו פה קואליציה שיש לה החלטות.

ניר אורבך: תתפלאו, חושבים שחלק גדול מהרפורמות שנכנסו הן טובות והן צריכות להיות בחוק ההסדרים - - -

אופיר כץ: אבל גם בחוק ההסדרים היה קואליציה ויו"ר קואליציה, וועדת הכנסת - - -

ניר אורבך: בסדר.

ניר אורבך: אני לפחות מנסה לסמן את מה שבהסכמה ואז תוך כדי, וזה בסדר, כי שגית לא סימנה לי שהיא רוצה להוציא את זה מחוק ההסדרים.

ניר אורבך: עכשיו, כשאתם מדברים איתה, אז יש פה שתיים-שלוש רפורמות שהיא אומרת: אתם יודעים מה?

ניר אורבך: במרחב הזה אני אולי כן הייתי מוציאה את זה, לא המלצתי.

ניר אורבך: מבחינתי, זה עדיין בדברים המוסכמים.

ניר אורבך: אני כבר רוצה לסיים עם זה ולהגיע לרפורמות שנמצאות כרגע במצב שהקואליציה רואה את זה מצד אחד והייעוץ המשפטי רואה את זה מצד אחר.

ניר אורבך: אגב, גם רשמתי פה הערות שאתם אמרתם, ואחרי זה אנחנו נעשה מן הסתם עוד הפסקה וישיבה פנימית שלנו, של הקואליציה, ונראה מה אנחנו עושים.

ניר אורבך: בואו נתקדם עכשיו.

ניר אורבך: אני רוצה לסיים, יש לנו עוד שלושה-ארבעה סעיפים שהם לפחות בהסכמה מבחינת מקדמית או ללא מחלוקת.

ניר אורבך: בואו נסיים את זה ונגיע חזרה למקומות אליהם אתם רוצים להגיע.

יצחק פינדרוס: אני בכוונה מתעקש על המסגרת, לא פוליטיקה.

יצחק פינדרוס: מה הבעיה?

יצחק פינדרוס: הרי חוק ההסדרים זה הליך חקיקה כמו כל חוק.

יצחק פינדרוס: חוק ההסדרים זה לא מילה מגונה, וזה מה שהסבירה גם היועצת המשפטית.

יצחק פינדרוס: אלא יש מסגרת של קשב בה אתה יכול לעמוד.

יצחק פינדרוס: כל החוקים שהבאת כבר עכשיו, ותבדוק בחוקים ההסדרים הקודמים את מה שיריב כיושב-ראש ועדת הכנסת, לא כיושב-ראש כנסת, הביא בחוק הסדרים, ואת מה שהקואליציה הביאה, יש סך מסוים של חוקים שאתה יכול בחודש וחצי לסיים בהם את הדיון.

יצחק פינדרוס: קח את הרגולציה רק על פקודת היצוא והיבוא בחוק מקורות האנרגיה, סעיפים 39 – 40.

יצחק פינדרוס: אלו שני מגה אירועים שמצריכים כמה ימים של דיונים לגבי המשמעויות שלהם, והייתי בדיונים כאלה בוועדת כלכלה.

יצחק פינדרוס: אם אתה מכניס אותם, בכל מה ששנוי במחלוקת אין לך בכלל אפשרות טכנית.

ניר אורבך: ברגולציה חלק מהסעיפים יוצאים לפיצול, בואו נגיע אליהם.

יצחק פינדרוס: יש לזה משמעות על רפורמות אחרות.

ניר אורבך: בוא נגיע אליהם, אני לא אקבע מסגרת.

יצחק פינדרוס: אמרתי שאחד גם תלוי בשני.

בועז טופורובסקי: בינתיים אותי הם משכנעים לפצל פחות.

בועז טופורובסקי: אני חושב שפיצלנו יותר מדיי בעקבות דיוני - - -

אופיר כץ: ממש הפתעת עכשיו, זה ההפתעה של הדיון הזה מהבוקר.

זו אמירה מקצועית - חבל על הזמן.

בועז טופורובסקי: במה הפתעתי?

בועז טופורובסקי: אני חבר כנסת כמוך.

בועז טופורובסקי: אני שומע את הטענות שלכם.

בועז טופורובסקי: לא משנה מה עושים, אין טענות ענייניות.

בועז טופורובסקי: גם אם הכול היה מפוצל הייתם באים בטענות.

אופיר כץ: מה שאמרתי עכשיו על הייבוא לא ענייני?

בועז טופורובסקי: לא, זה לא ענייני.

בועז טופורובסקי: בוא נדבר על במה מורידים את המחירים, ואני מניח שאת זה אתה לא רוצה לפצל, ובוא נראה מה אולי מעלה לסיכון לאזרחים או ללקוחות שקונים את זה ובואו נדבר על זה.

בועז טופורובסקי: אבל זה דיון בוועדת הכלכלה באופן ספציפי.

אופיר כץ: אם הולכים לעשות שינוי במוצרי מזון, זה לא מעלה סיכון?

בועז טופורובסקי: מה זה "מעלה סיכון"?

בועז טופורובסקי: כל פעולה שאתה רוצה לעשות מעלה סיכון.

בועז טופורובסקי: אי אפשר להגיד שבכל דבר נעשה דיון של עשר שנים ונקדם את זה.

בועז טופורובסקי: אין כאן מזון, יש כאן תמרוקים.

אופיר כץ: גם מזון.

אופיר כץ: תקרא את החוק, לא את הטבלה.

יצחק פינדרוס: אתה מזכיר שב-2003 היה שר פנים ממפלגת לפיד הראשונה, שגם חשב כמוך, והסביר שהכול לא מקצועי, ובסוף הוא עף מדפי ההיסטוריה.

יצחק פינדרוס: הוא עשה נזקים לשלטון המקומי ועד היום מלקקים את האצבעות שלהם.

בועז טופורובסקי: מה הקשר?

בועז טופורובסקי: גם היה שר אוצר והסביר, ואתם אמרתם שאני לא יודע מה, ועכשיו הוא האליל שלכם.

בועז טופורובסקי: לא האלוהים כמובן אלא האליל שלכם.

בועז טופורובסקי: אז מה?

בועז טופורובסקי: אז אתם נותנים כל פעם דוגמה שנוחה.

יצחק פינדרוס: הוא עשה נזקים.

יצחק פינדרוס: אנחנו רואים את התחליף.

יצחק פינדרוס: האמן לי, אני מוכן לעשות את הילד שלי בן ה-4 לעומת התחליף שאתם הבאתם.

יצחק פינדרוס: עוד לא הבאתם תחליף.

בועז טופורובסקי: איזה תחליף?

בועז טופורובסקי: אנחנו באים, מדברים על הכול.

בועז טופורובסקי: אי אפשר לבוא ולהגיד שמשכנעים גם הפוך?

בועז טופורובסקי: לפעמים אתם אומרים דברי טעם, ולדעתי, לפעמים אתם גם לא אומרים דברי טעם.

בועז טופורובסקי: זכותי להגיד את זה, כמו שאתם אומרים כל הזמן.

ניר אורבך: אנחנו בנושא 40: סעיפים 110 – 111 של חוק מקורות אנרגיה, התש"ן-1990 – מומלץ להעביר לוועדת כלכלה.

ניר אורבך: האם מישהו רוצה להגיד משהו על זה?

מאיר פרוש: מה כוונת הייעוץ המשפטי פה?

מאיר פרוש: מה כוונתך?

מאיר פרוש: מה את רוצה לומר?

מאיר פרוש: מאחר וזה היה ב-2020 אז זה בסדר?

שלומית ארליך: שוב, כמו שהיא אמרה בסעיף הקודם.

שלומית ארליך: אין פה - - -

מאיר פרוש: אז אין הסכמה גם על זה.

מאיר פרוש: אני רוצה לדעת מה שווה אמירה של ייעוץ משפטי.

מאיר פרוש: פה לא הבנתי, לא כתוב כלום.

מאיר פרוש: היא אומרת: זה גם לא - - -

ניר אורבך: הייעוץ המשפטי לא מאשר לוועדת הכנסת או לכנסת מה לעשות עם חוק ההסדרים, הוא ממליץ.

מאיר פרוש: אבל שווה לדעת מה היחס - - -

ניר אורבך: הוא שואל, אני עונה לך.

ניר אורבך: הוא ממליץ, ואחרי זה ועדת הכנסת צריכה ל - - -

מאיר פרוש: אבל שווה לדעת איך אנחנו מתייחסים להמלצת של יועץ משפטי.

ניר אורבך: בסדר, אני מניח שהיחס משתנה בין חבר כנסת לחבר כנסת.

יצחק פינדרוס: הם מתייחסים ליועץ המשפטי לכנסת כמו שאנחנו מתייחסים ליועץ המשפטי לממשלה – זה בסדר גמור , fair enough.

יצחק פינדרוס: האמת היא שיותר כי אנחנו לא חושבים שהוא יכול ל - - -

ניר אורבך: נושא 41 ונושא 42 בהמשך.

ניר אורבך: אנחנו עומדים כבר לקראת סיום של הסיבוב הראשון.

ניר אורבך: נושא 43: סעיף 116, פקודת הטלגרף – מומלץ להעביר לוועדת הכלכלה.

מאיר פרוש: אני אשאל את היועצת המשפטית מה היא חושבת.

ניר אורבך: אני מניח שיישאלו עכשיו שוב מה הכוונה.

ניר אורבך: התשובה תהיה אותו דבר?

קריאה: אותו דבר.

ניר אורבך: אותו דבר, בסדר.

ניר אורבך: נושא 44: סעיף 117 , נושא התחילה – ועדת הכספים.

ניר אורבך: אני מניח שעל זה אין ויכוח.

ניר אורבך: עכשיו אני חוזר לעוד שני נושאים בהצעת חוק ההתייעלות הכלכלית שביום חמישי היה עליהם איזשהו ויכוח והיום אני חושב שלא.

ניר אורבך: קודם כול, בנושא 2: סעיפים 2 – 3 בפרק ב' של ההתחשבנות בין בתי חולים לקופות חולים.

ניר אורבך: לא העלינו את זה ביום חמישי, אני מעלה את זה עכשיו עם המלצה להעביר לוועדת הבריאות.

ארבל אסטרחן: תגיד שעברת לחוק ההתייעלות.

ניר אורבך: עברתי לחוק ההתייעלות.

ניר אורבך: שוב, עברנו לחוק ההתייעלות עכשיו.

ניר אורבך: מה שעשינו ביום חמישי - - -

קריאה: אני רוצה להתייחס לסעיף 2.

ניר אורבך: בסדר.

יצחק פינדרוס: אני אומר לך בכנות, אני לא חושב שמותר בכלל לדון על זה במסגרת חוק ההסדרים.

יצחק פינדרוס: אמרתי זאת גם בדיון שהיה במליאת הכנסת בנושא בתי החולים הציבוריים.

יצחק פינדרוס: מדובר באחת השערוריות הגדולות ביותר שיש במדינת ישראל, ממשלה מתנהגת כמו עולם תחתון, כמו מאפיה.

יצחק פינדרוס: אולי מבקר המדינה דיבר יותר בנימוס – יוסי שפירא – אז הוא לא כתב "מאפיה", הוא כתב שזה לא הגיוני ולא נכון.

יצחק פינדרוס: בג"ץ, דרך אגב, אמר בזמנו שזה לא חוקי.

יצחק פינדרוס: חבר הכנסת גפני שלא נמצא פה אמר ש - - - תקדים שהכנסת חוקקה חוק עוקף בג"ץ, זה בדיוק על הנושא של בתי החולים הציבוריים.

יצחק פינדרוס: זו שערורייה, שודדים את אזרחי ישראל באפליה מטורפת.

יצחק פינדרוס: מי שגר באזור של בית חולים ממשלתי, מקבל שירותי בריאות ממדינת ישראל בשלוש דרכים.

יצחק פינדרוס: מי שנמצא בקופת חולים כזאת מקבל את הכסף בצורה שכזאת.

יצחק פינדרוס: באים לאנשים ולמערכות ציבוריות ואומרים להם: לא תקבלו שירות ולא תקבלו את הכסף כי אנחנו ממשלה ואנחנו יותר חזקים.

יצחק פינדרוס: יש לנו כנסת, יש לנו ממשלה, אנחנו יכולים לחוקק חוקים ואנחנו נעשה מה שבא לנו.

יצחק פינדרוס: זה דיון ציבורי הרבה יותר.

יצחק פינדרוס: הקשב הציבורי לא יכול להיות במסגרת חוק ההסדרים.

יצחק פינדרוס: גם אם הכריחו בתי חולים, היה איום על אחד ממנכ"לי בתי החולים שאם הוא לא מפסיק את המאבק ידאגו שהוא יעוף, בבית חולים פרטי.

יצחק פינדרוס: גם בבית חולים ציבורי זו שערורייה במדינה מתוקנת.

יצחק פינדרוס: מתנהגים פה כמו בעולם תחתון.

יצחק פינדרוס: מתלוננים על פוטין שהוא עצר את יושב-ראש האופוזיציה שלו?

יצחק פינדרוס: תראו איך המדינה שלנו מתנהלת מול חולים ומסכנים, זה דבר שערורייתי שאין כדוגמתו.

יצחק פינדרוס: אסור שהדבר הזה יהיה חלק מחוק ההסדרים, לא בגלל שהוא לא - - -.

יצחק פינדרוס: צריך דיון ציבור מהותי על העניין הזה.

יצחק פינדרוס: גם כל בתי המקדש שלכם – בג"ץ, מבקר המדינה – כולם התריעו על העניין הזה, כולם התריעו על העניין הזה.

יצחק פינדרוס: יש פה אזרחים שהם סוג א' ואזרחים שהם סוג ד'.

יצחק פינדרוס: אנשים משלמים פעמיים כפל מס, כל החוקים וכל הכללים עפים החוצה בגלל הדבר הזה ובסוף יושב פה חבר הכנסת אופיר כץ, כשהוא ירצה לקבל שירות באזור שלו הוא לא יוכל לקבל שירות והוא ישלם על זה אגרת גודש ויקבל שירות בבית חולים ממשלתי.

יצחק פינדרוס: אם מישהו, חס וחלילה, מהמשפחה שלו יצטרף טיפול רפואי, הוא יצטרך לשלם אגרת גודש.

יצחק פינדרוס: יש פה שוד לאור היום, הדבר הזה לא יכול להיות במסגרת חוק ההסדרים כי אז אתם אומרים לכולם: "אם תצביעו בעד הממשלה תקום ואם לא הממשלה תיפול".

יצחק פינדרוס: אני לא חושב שצריך להפיל את הממשלה על חוק ההסדרים.

יצחק פינדרוס: צריך שיהיה קל להעביר את החוק הזה.

יצחק פינדרוס: תוציאו את הדברים הללו ואחר כך שיהיה דיון ציבורי.

יצחק פינדרוס: אני לא מאמין שהשר, או חברים אחרים שיש בקואליציה, מוכנים לדבר הזה שהוא שוד וגנבה ומאפיה לאור היום.

ניר אורבך: תודה רבה.

מיכל רוזין: מה שוד?

מיכל רוזין: שאני אדע מה גנבתי.

יצחק פינדרוס: ניתוח עולה 20,000 שקלים, התשלום של קופת חולים הוא ב-18% הנחה, ככה, מאיפה תגבה את הכסף?

יצחק פינדרוס: תגנוב, תאסוף תרומות, תפשוט את הרגל.

יצחק פינדרוס: עכשיו, אם אתה מנהל בית החולים ומספר את זה לציבור אז ידאגו שתעוף הביתה ונמנה לך חשב מלווה.

יצחק פינדרוס: מתנהלת פה מאפיה אמיתית.

יצחק פינדרוס: בג"ץ אמר את זה, מבקר המדינה אמר את זה.

יצחק פינדרוס: הגופים הללו מקודשים לך, אני לא מאמין באף אחד מהגופים הללו.

מיכל רוזין: אז למה אתה מצטט אותם?

יצחק פינדרוס: גם ראשי הנוכלים האלו אמרו את זה, גם ראשי הגנבים אמרו שהדבר הזה הוא מאפיה.

יצחק פינדרוס: באה הכנסת וחוקקה חוק עוקף בג"ץ ב-2014 כשהיה שר פנים ממרצ אז מותר, ושר בריאות ממרצ.

יצחק פינדרוס: הייתה יעל גרמן.

ניר אורבך: גרמן הייתה מיש עתיד.

יצחק פינדרוס: אה, שכחתי, היא עברה, היא עברה ליש עתיד וחוקקו פה חוק - - -

מיכל רוזין: לא זכרתי שמרצ הייתה בשני העשורים האחרונים בממשלה.

יצחק פינדרוס: מדובר בשערורייה ממדרגה ראשונה ומזה סובלים חולים ובתי חולים - - -

מיכל רוזין: אז שבו בוועדות ותתקנו.

יצחק פינדרוס: אסור לכם שהחוק הזה יידון במסגרת חוק ההסדרים, על אף שבניגוד לכל הדברים האחרים שאמרנו, יש לו השלכה כלכלית ישירה.

יצחק פינדרוס: אבל אני אתן לכם לגנוב בגלל שיש לו השלכה תקציבית?

יצחק פינדרוס: אתם גונבים, אני תושב ירושלים ואתם גונבים אותי.

יצחק פינדרוס: אני משלם מס בריאות, נכנסתי לניתוח בבית חולים ואתם לא שילמתם עבור הניתוח, אתם גונבים אותי בשם החוק.

יצחק פינדרוס: זה שזה חוקי לא הופך את זה ללגיטימי כמו שהממשלה שהיא חוקית היא לא לגיטימית.

מיכל רוזין: זו אמירה אנארכיסטית שמקומה לא יימצא במדינה דמוקרטית.

מיכל רוזין: - - -

יצחק פינדרוס: גם אם היא חוקית זו גניבה.

מיכל רוזין: מעולם לא אמרתי - - -

אם את היית באופוזיציה היית נלחמת על זה.

יצחק פינדרוס: אני מהקואליציה נלחמתי, איזה אופוזיציה?

יצחק פינדרוס: ישבתי - - - ועדת כספים - - -

מיכל רוזין: - - - לא לגיטימית - - -

יצחק פינדרוס: ישבתי בוועדת כספים - - -

ניר אורבך: חברת הכנסת רוזין מתכוונת לאמירה שהממשלה לא לגיטימית.

מיכל רוזין: תמיד אמרתי שאני נגד ראש הממשלה אבל הוא גם ראש הממשלה שלי, כי הוא ראש ממשלה של כולם.

מיכל רוזין: אתם לא מבינים את זה, זו מדינה דמוקרטית, אתם מייצרים אנרכיה.

יצחק פינדרוס: תראי את ההתחשבנות הזאת ותראי מה זה אנרכיה.

יצחק פינדרוס: זאת אנרכיה, מור יוסף הלך הביתה בגלל זה, אחר כך הביאו מישהו אחר שינהל את בית החולים וילך הביתה.

יצחק פינדרוס: הביאו חשב מלווה ללנייאדו בגלל זה.

יצחק פינדרוס: זו מאפיה.

יצחק פינדרוס: יש להם את הכוח, הם מעבירים חוקים, זה שוד לאור היום, הם מאיימים על מנכ"ל של בית חולים שהוא ילך הביתה אז הוא פתאום משתתק וחותם על הסכמים כי שולחים אותו הביתה.

יצחק פינדרוס: אל-קפונה לא היה מתבייש בכאלה שיטות.

מיכל רוזין: אם אתם לא רוצים לאייש את מקומכם בכנסת אז תלכו ויבואו במקומכם מהמפלגות שלכם.

מאיר פרוש: מהערבים - - -

ניר אורבך: חברת הכנסת מיכל רוזין, בואו נתקדם.

- - -

אופיר כץ: אתם כבר עשיתם את זה עם הנורבגי שלכם.

מה עם התושבים - - -

אופיר כץ: למה את לא עונה לו עניינית, אתם רוצים לעסוק בחקיקה ואתם מאיימים על מנהלי בתי החולים שאם לא תתיישרו איתנו אז יש לנו סמכות לפטר אתכם.

ניר אורבך: חבר הכנסת אופיר כץ, חבר הכנסת פינדרוס.

אופיר כץ: - - - לבתי חולים.

ניר אורבך: עורך הדין אסי מסינג, בבקשה.

אסי מסינג: אני לא אתייחס לדברים שנאמרו כאן שהם - - -

מאיר פרוש: לא קשור אליך.

אסי מסינג: יש כאן פרק שמוצע במסגרת חוק ההתייעלות - - - האופן של ההתחשבנות בין קופות החולים לבין בתי החולים בכל מה שקשור למערכת הבריאות הציבורית.

אסי מסינג: בהיעדר חקיקה לא יועבר כסף לבתי החולים.

יצחק פינדרוס: - - -

אסי מסינג: לא - - -

יצחק פינדרוס: תקבל שירות – תשלם.

אסי מסינג: אין פרק של התחשבנות ולכן הפרק הזה נדרש והוא נעשה.

אסי מסינג: אם ישנן הערות לגופו של ההסדר מבלי להיכנס לסגנון של הגניבה או כל אמירה אחרת - - -

יצחק פינדרוס: גניבה לאור יום, זו הגדרה של מבקר המדינה והגדרה של בג"ץ.

אסי מסינג: לא נכון - - -

מיכאל מלכיאלי: זו לא גניבה, זו לקיחה בלי רשות.

אסי מסינג: אפשר - - -

ניר אורבך: חבר הכנסת פינדרוס - - - בוועדה בעזרת השם.

ניר אורבך: אני עובר לנושא 10, סעיפים 19–20 – חוק הבטחת הכנסת.

ניר אורבך: הוועדה המוסמכת שאנחנו ממליצים להעביר אליה היא ועדה כספים.

יצחק פינדרוס: לא לוועדת העבודה והרווחה?

ניר אורבך: לא.

יצחק פינדרוס: תגידי, אתם הסכמתם שהנושא של גיל פרישה יעבור לוועדת כספים?

מיכאל מלכיאלי: מה קרה למר"צ?

מיכאל מלכיאלי: איפה הימים שמר"צ הייתה חברתית?

יצחק פינדרוס: מי יושב-ראש ועדת העבודה והרווחה?

אופיר כץ: זה דווקא סעיף טוב.

יצחק פינדרוס: מי היושב-ראש?

מאיר פרוש: רם שפע.

יצחק פינדרוס: אז תמורת - - - החקלאות הוא הסכים שזה יעבור לוועדת הכספים.

ניר אורבך: אבל הוא לא יושב-ראש סיעת מר"צ, אתם מערבבים פה.

ניר אורבך: הנושא האחרון לסיבוב הזה הוא נושא 15, סעיף 30.

מאיר פרוש: היועצת המשפטית, אם אני מגיע לגיל פרישה מותר לי לדון בסעיף הזה?

ניר אורבך: נושא 15, סעיף 30 מומלץ להעביר לוועדת כספים.

מאיר פרוש: איפה הוחלט?

יצחק פינדרוס: איזה כיף יהיה, וואליד טאהא ידון על הרט"ג.

ניר אורבך: אני טעיתי, זה כספים.

יצחק פינדרוס: למה לא בפנים?

מיכל רוזין: - - -

יצחק פינדרוס: אני בעד רק פנים.

יצחק פינדרוס: רע"מ שותפים והם צריכים לדון, הרט"ג זה תחת סמכותם והם חייבים לדון על זה.

יצחק פינדרוס: אני מוחה על הכבוד של וואליד טאהא.

יצחק פינדרוס: אני חולק על שמחה רוטמן וחבריו לסיעה, זה חייב להיות בוועדת הפנים.

איתי טמקין: היושב-ראש, לא התייחסת לנושא 16.

ניר אורבך: נכון, כי זה במסגרת המחלוקות אז זה לסוף.

ניר אורבך: בחוק הזה נשאר לנו רק סעיף אחד.

ניר אורבך: (הנוכחים קוראים קריאות ביניים רבות שאי-אפשר לתמללן במדויק)

יצחק פינדרוס: - - - של האמריקאים.

- - -

יצחק פינדרוס: עד שהגיע טרמפ.

ניר אורבך: את מי המציאו ב - - - דיברת עלי?

מיכאל מלכיאלי: מי שעובד אצל ליברמן, אתה בסדר.

מאיר פרוש: מה הוחלט על 14?

ניר אורבך: 14 כבר הוסכם בפעם הקודמת.

ניר אורבך: עשינו על זה דיון ביום חמישי, זה עבר לחינוך.

ניר אורבך: יש ארבעה סעיפים שלא נדונו ביום חמישי, עכשיו דנו בשלושה מהם ונשאר עוד נושא 16 סעיפים 31,32,34 שעדיין אין עליו הסכמה, נעבור לסיבוב השני.

ניר אורבך: הוועדה יוצאת עכשיו להפסקה ונחזור לפה ב 16:40.

ניר אורבך: אחר הצהריים טובים, אני מחדש את הדיון של ועדת הכנסת.

ניר אורבך: אנחנו חוזרים חזרה לסעיפים שיש מחלוקת לגביהם, בעיקר מהייעוץ המשפטי של הכנסת.

ניר אורבך: אנחנו מתחילים בהצעת חוק התוכנית הכלכלית (תיקוני חקיקה ליישום המדיניות הכלכלית לשנות התקציב 2021 ו-2022), התשפ"א–2021.

ניר אורבך: אנחנו כרגע עוסקים בנושא מספר 3, סעיף 19, שמומלץ להעבירו לדיון בוועדת החוקה, חוק ומשפט.

ניר אורבך: על פי ההערה של הייעוץ המשפטי לנושא הזה כדאי להיות בחקיקה רגילה ולא דרך חוק ההסדרים.

ארבל אסטרחן: אז זה מה שמוצע, לפצל?

ניר אורבך: זה לא מה שמוצע, זו ההמלצה של היועצת המשפטית.

ארבל אסטרחן: אבל אתה לא מציע כך.

ניר אורבך: אנחנו לא מציעים כך.

מאיר פרוש: אני אשמח להתייחס.

ניר אורבך: חבר הכנסת פרוש, בבקשה.

מאיר פרוש: אני רוצה לקוות שזה לא כך אבל אני אומר:

מאיר פרוש: אני קורא את הפירוט של הסעיף, נאמר שאני מבין אותו אבל לצורך הדיון פה לכאורה לא צריך להבין אותו אלא הוועדה שתדון בזה היא זו שתיכנס לפרטים למרות שאני חושב שאם מוטל עלי להמליץ לאיזו ועדה אז אני צריך להכיר את החוק.

מאיר פרוש: נניח את זה לרגע.

מאיר פרוש: מה שנשאר לנו לשיטתכם לדון זה האם בכלל - - - ואני אומר שאפשר.

מאיר פרוש: הלשכה המשפטית כותבת: " מדובר בתיקון שדורש בחינה רוחבית של השפעתו על למעלה מ-60 תאגידים ציבוריים, ומוצע בו יישום של אלמנט בודד של עריכת דוחות כספיים מתוך הסדרה כוללת שהוצעה בעבר לתאגידים ציבוריים".

מאיר פרוש: אז זה נושא אחד.

מאיר פרוש: אני לא חושב שיהיה נכון שוועדת הכנסת לא תקבל את ההמלצה של היועצת המשפטית שכותבת שמדובר בהשלכה רוחבית על 60 תאגידים ציבוריים.

מאיר פרוש: מבחינתם אי-ההתייחסות בצורה הנכונה לסעיף זה, תהווה זלזול בהפעלה של התאגידים הציבוריים.

מאיר פרוש: לקחת את ההמלצה המשפטית, להניח אותה בצד, ובכל זאת ללכת מכיוון שהקואליציה יש לה עניין מכיוון שזה שהגה את הובלת החוק הזה הוא אחד מהבכירים בקואליציה – בלי לתת ציונים מי בכיר יותר ומי פחות – כוונתי לשר האוצר.

מאיר פרוש: אנחנו לא נקבל את העמדה המשפטית.

מאיר פרוש: אני חושב שזה לא מכובד, אני חושב שאנחנו צריכים להיות במקום אחר ואנחנו נדרשים - - - אנחנו נעמדים דום ואם אנחנו לא נעמדים דום אז מעמידים אותנו בדום על כך שאנחנו חייבים להתחשב בעמדה משפטית שמנוסחת בדרך זו.

מאיר פרוש: גם ציבורית זה לא יהיה נכון לא להתחשב בהמלצה הזו וגם לגופו של עניין, כמו שאמרתי ביום חמישי.

מאיר פרוש: ההילה הזו שיש לתפקיד הזה שקוראים לו "יועץ משפטי" זו הילה - - - עמלו על זה עשרות שנים עד שהדבר הזה התקבע.

מאיר פרוש: להגיד היום: "אז היועץ המשפטי אומר ככה" זה לא מה שצריך לשכנע אותנו.

מאיר פרוש: זה יהיה נזק גדול גם מהבחינה הציבורית מכיוון שהיועצת המשפטית גם מפנה אותנו ומסבירה מה הבעיה שלה בלהעביר את הסעיף הזה בחוק מכיוון שזה קשור ב-60 תאגידים ציבוריים.

מאיר פרוש: זה יישמע לא טוב, זה ייראה לא טוב, ולכן אני מציע להיצמד להמלצה של היועצת המשפטית, תודה.

ניר אורבך: תודה לחבר הכנסת פרוש, אני מקדם בברכה את סגן השר אביר קארה, ברוך הבא.

ניר אורבך: חבר הכנסת יצחק פינדרוס, בבקשה.

יצחק פינדרוס: אדוני היושב-ראש, אולי אני חוזר על עצמי אבל זה מכיוון שאני לא מקבל שום תגובה עניינית לנושא.

יצחק פינדרוס: אני רוצה להתנתק מהאינטרס הפוליטי.

יצחק פינדרוס: האינטרס הפוליטי של האופוזיציה הוא תעבירו את הכול וכמו שאומרים "תחנקו עם זה", האזרחים ישלמו לכם על זה.

יצחק פינדרוס: אני רוצה להיות ענייני, ניסיתי ביומיים הללו להיות ענייני.

יצחק פינדרוס: אני חושב שלפחות 90% מהדברים שאמרתי בנוגע לחוקים, אמרתי אותם גם כשהייתי חבר קואליציה, באותה החריפות.

יצחק פינדרוס: הפרוטוקולים יכולים לומר את זה.

יצחק פינדרוס: גם כשניהלתי את ועדת הכספים באותם השבועיים שגפני לא היה, יעידו נציגי האוצר שאמרתי את אותם הדברים.

יצחק פינדרוס: דעתי לא השתנתה בגלל שהיום אני באופוזיציה.

יצחק פינדרוס: אני רוצה לדבר עכשיו על מסגרת.

יצחק פינדרוס: אנחנו עברנו על הדברים שהם כאילו בהסכמה.

יצחק פינדרוס: אמרה היועצת המשפטית בהגינות שלא על הכול היא יכלה להילחם ולכתוב הערות, על אף שגם על הדברים האחרים היא חושבת שלא צריך להכניס.

יצחק פינדרוס: אנחנו נמצאים כרגע עם 62 סעיפים בחוק.

יצחק פינדרוס: במסגרת הדיון שהחוק קבע, אנחנו אמורים לדון במסגרת זמן של חודש וחצי על חוק ההסדרים והתקציב.

יצחק פינדרוס: במסגרת זה שאנחנו הולכים על תקציב דו-שנתי – שאני מברך על זה, אני חושב שזה משדר יציבות – אסור לנו בשלב הזה של ועדת הכנסת, אמרה היועצת המשפטית שהממוצע שהיה עובר בחוק ההסדרים זה 4–5 חוקים בסוף.

יצחק פינדרוס: בשלבים של ועדת הכנסת הגענו ל-35% ממה שהממשלה הגישה.

יצחק פינדרוס: אסור לנו לצאת מכאן היום עד 21:00 עם יותר מ-25 חוקים שזה הרבה יותר ממה שהיה בעבר, וניקח בחשבון גם את זה ששנה וחצי לא עבר תקציב.

יצחק פינדרוס: אם אני סופר 25 חוקים, ואני לוקח בחשבון את החוקים שכבר הכנסנו פנימה.

יצחק פינדרוס: היועצת המשפטית הודתה שיש עוד כמה חוקים שיש להם חשיבות כמו הנושא של פתיחת הייבוא למוצרי חשמל, כמו נושא של פתיחה למזון ודברים אחרים שהם דברים משמעותיים.

יצחק פינדרוס: בשביל לקיים דיון ענייני, דיון - - - כל הצדדים, אני חושב שאנחנו די-והותר את כל הנושאים שהייעוץ המשפטי הציע להוציא, לא רק בגלל מה שאמר חבר הכנסת פרוש – שאני מסכים איתו – אלא מכיוון שעברנו כבר את 25 החוקים ואסור לצאת מפה עם יותר מכך.

יצחק פינדרוס: צריך לקחת את כל הסעיפים האלה ולהוריד אותם.

יצחק פינדרוס: לא בגלל שהם לא ראויים, אני בעד חלקם הגדול ואני מוכן לשים את נפשי בכפי ולומר שגם אם האופוזיציה תצביע נגד אני ארצה שיצביעו בעד ואני אעשה הכול להצביע בעד, עשיתי זאת גם בעבר.

יצחק פינדרוס: הגשתי ועדת חקירה נגד המשטרה כשהקואליציה הייתה נגד.

יצחק פינדרוס: יש פה דברים ראויים ונכונים אבל הם צריכים להיות נידונים נכון.

יצחק פינדרוס: אסור שיצאו יותר מ-25 חוקים היום מהוועדה.

יצחק פינדרוס: אתה צריך לקבוע את המספר ועל פי זה אפשר לקבוע סדרי עדיפויות.

יצחק פינדרוס: אתה שואל אותי - - - איזה חוק הייתי מוציא?

יצחק פינדרוס: צריך להבין מה הוא הקשב, מה הקיבולת של הוועדות.

יצחק פינדרוס: כשאני מדבר על 25 חוקים אני לוקח בחשבון שחצי מהם ירדו בוועדות.

יצחק פינדרוס: אתה מדבר על 12 חוקים שזה פי-שלושה ממה שהיה בחוקי ההסדרים בעבר.

יצחק פינדרוס: זה די והותר, זה סדר גודל של 4 חוקים כבדים בכל ועדה רצינית שהולכת לדון בדברים האלה, הרי בוועדת הפנים אתם פוחדים לדון על דברים רציניים, אפילו את הרט"ג שלחתם לוועדת הכספים.

יצחק פינדרוס: זאת אומרת שוועדת כספים חוץ מהדיון על התקציב עצמו, תצטרך לדון גם על הרט"ג.

יצחק פינדרוס: אז בואו נהיה רציניים, 25 חוקים יצאו היום מהוועדה, השאר נדון בוועדות.

יצחק פינדרוס: את סדרי העדיפויות, אני מוכן לקבל את מה שאמרה היועצת המשפטית, שיש לתת התייחסות מינימלית, ואת כל החוקים הללו פשוט להוריד מסדר היום.

יצחק פינדרוס: אני אומר את זה לטובת הקואליציה ולא לטובת האופוזיציה.

יצחק פינדרוס: טובת האופוזיציה היא שתעבירו הכול.

יצחק פינדרוס: אין פה אף תקנה ואף חוק שנוגע לציבור החרדי, אפילו לא אחד.

יצחק פינדרוס: הכי קרוב לציבור החרדי זה ה- - - הדיגיטלי שירד.

יצחק פינדרוס: גם שם יש לי דין ודברים עם חבריי, אבל אין פה אף דבר שנוגע לציבור החרדי.

יצחק פינדרוס: באתי כאילו לייצג את שולחיי, אני מייצג את אזרחי ישראל וזה לא רציני.

יצחק פינדרוס: הייתי בדיונים בוועדת הכלכלה לגבי רוב הרגולציות שיש פה.

יצחק פינדרוס: תאמין לי שזה לא רציני להוצי מפה יותר מ-25 חוקים מתוך הנחה ש-50% מהם ירדו בוועדות.

ניר אורבך: תודה.

אסי מסינג: אז נתייחס לגופו של התיקון הזה, איני מדבר כרגע על יתר התיקונים.

יצחק פינדרוס: וכמובן שהאוצר לא חושב כך.

אסי מסינג: כבר היום, לפי חוק-יסוד: התקציב, תקציבו של תאגיד מובא לאישורו של שר האוצר בנוסף לאישורים אחרים שנדרשים על פי כל דין.

אסי מסינג: מדובר במהלך משלים שעוסק רק בהיבט הכספי, שהוא פרסום של הדוחות הכספיים והכנה שלהם מבחינת חובה של הגשת דוחות כספיים לפי כללי חשבונות - - - שחלק משמעותי של התאגידים הסטטוטוריים עושה זאת כבר היום.

אסי מסינג: חלקו גם נמצא בתוך הדוחות המאוחדים של ממשלת ישראל.

אסי מסינג: אני מזכיר שמתוך 60 תאגידים, חלק משמעותי ביותר בתאגידים, המדינה משתתפת בתקציב שלהם השתתפות מהותית, כמעט יותר משני שליש מהתאגידים, לכן האמירה שהדבר אינו רלוונטי לתקציב היא רחוקה מהמציאות.

אסי מסינג: יש לזכור שחשוב שתהיה שקיפות של תאגידים סטטוטוריים, שיפרסמו את הדוחות שלהם ויכינו אותם לפי כללי חשבונות מקובלים ולפיקוח של החשב הכללי בהתאם למוצע כאן בחוק.

אסי מסינג: החוק מחוקק במסגרת חוק-יסוד: התקציב כחלק משלים למה שנמצא כבר היום ולכל מה שקשור בתקציב של התאגידים.

ניר אורבך: מישהו רוצה להתייחס לסעיף?

ניר אורבך: ניר ברקת, בבקשה.

ניר ברקת: על פניו לא נשמע שזה קשור בתקציב, זה קשור בניהול תקין וברגולציה.

ניר ברקת: אלו דברים שממש לא רלוונטיים לתקציב המדינה.

ניר ברקת: אני יכול לראות את היתרונות והחסרונות.

ניר ברקת: אני מכיר זאת גם מזווית אחרת ויכול לומר שזה נושא שאין שום היגיון להשאיר אותו בחוק התקציב.

ניר ברקת: אין שום השפעה של התקציב, אתה לא יכול לומר לי שהחוק הזה מגדיל או מקטין את תקציב המדינה ברמה כזו או אחרת ולכן אין לו מה להשתבץ בתקציב.

ניר אורבך: תודה, אנחנו נעבור לנושא 4.

ניר אורבך: אנחנו לא מסכימים עכשיו, יש הצבעות בערב.

יצחק פינדרוס: אבל מה עמדתכם?

ניר אורבך: העמדה המקורית שלנו כתובה בדף.

ניר אורבך: אחרי שדיברת אנחנו ננסה לתפוס את עצמנו ביננו לבין עצמנו ולראות אם יש סעיפים שאנחנו משנים את העמדה.

ארבל אסטרחן: הוא לא רואה את העמדה שלך.

ניר אורבך: בסדר, אני אמרתי.

ניר אורבך: נושא 4, סעיפים 20–34, הפרק של בינוי ושיכון.

ניר אורבך: אני מזכיר שהרצון שלנו וגם ההמלצה של היועצת המשפטית זה ללכת לוועדת הפנים.

ניר אורבך: היועצת כתבה בהערות שאין קשר לתקציב ולכן היא ממליצה להוציא את זה מחוק ההסדרים ולהעביר את זה לתהליך חקיקה רגיל.

ניר אורבך: מישהו רוצה להתייחס?

ניר אורבך: חבר הכנסת פרוש, בבקשה.

מאיר פרוש: אם היא הייתה כותבת שאין קשר לתקציב אז הייתי אומר: "ניחא".

מאיר פרוש: היא כותבת: "תיקון מורכב מאד ומעורר בחלקו קשיים משפטיים מהותיים.

מאיר פרוש: בין היתר, בעניין זכות הקניין של בעלי דירות במתחמי פינוי בינוי באופן שנדרש דיון מעמיק בסוגיות אלה.

מאיר פרוש: אין קשר לתקציב".

מאיר פרוש: מה עוד אנחנו, אנשי הציבור, צריכים לומר אחרי שיועצת משפטית מזהירה אותנו שהתיקון מורכב מאוד ומעורר קשיים מהותיים.

מאיר פרוש: מי אנחנו שנזלזל בזה.

מאיר פרוש: זה לא שאין קשר לתקציב.

מאיר פרוש: בחרת לקחת את המילה הרכה ביותר בכל ששת השורות שהיא כותבת שגם זה לא, אין קשר לתקציב אז אין קשר, מה אתם רוצים מהחיים שלנו.

מאיר פרוש: אין לזה קשר ואל תספרו לציבור שמביאים בשורה.

מאיר פרוש: זה לא קשור לתקציב, אין קשר.

מאיר פרוש: היא אומרת שיש פה בעיה מורכבת משפטית.

מאיר פרוש: איך אתם עושים את זה, איך אתם מנסים להוביל אותנו לכיוון כזה?

מאיר פרוש: קטונתי מלהבין מה שאתם עושים פה היום.

ניר אורבך: תודה לחבר הכנסת פרוש.

ניר אורבך: חבר הכנסת כץ, בבקשה.

אופיר כץ: תודה, אדוני היושב-ראש, אני חושב, חבר הכנסת פרוש, שלא רק היועצת המשפטית אלא כל מי שקרא את הפרק הזה מבין שמדובר בנושא מאוד גדול עם השלכות מאוד רחבות.

אופיר כץ: גם כך כל הנושא של התחדשות עירונית הוא נושא מורכב לכשעצמו.

אופיר כץ: השינויים שרוצים לעשות פה גם מבחינת הדיירים עצמם שהולכים לשנות את ההסכמה לקבל אישור, אם זה היה שני שליש אז עכשיו זה 4/5, להקטין ל-60%, יש פה באמת שינוי מהותי שישליך על הרבה דברים גם מבחינת הדיירים.

אופיר כץ: עד עכשיו הם ידעו שצריך את האישור שלהם לחדש.

אופיר כץ: יש פה גם נושא של זכויות הדיירים.

אופיר כץ: זה נושא גדול עם השלכות רחבות שצריך לדון בהן לעומק גם מהבחינה המשפטית.

אופיר כץ: אני חושב שזה לא לעניין וזה לא המקום.

אופיר כץ: מדובר בחוק מספיק חשוב וגדול שנדון בו בוועדה המתאימה ולא בלחץ זמנים של חוק הסדרים.

ניר אורבך: חבר הכנסת אשר, בבקשה.

אדוני היושב-ראש, נדבר רגע על העבודה שלנו כחברי כנסת ועל העבודה שלך כיושב-ראש.

אני לא מפנה את זה אליך ברמה האישית, אני מפנה את זה אליך כיושב-ראש.

מאחר שאני מכיר את האחריות הזאת אז אני יכול גם לדבר עליה.

זה לא פלא שאין פה כמעט אף אחד מהקואליציה למעט איתן גינזבורג.

אני לא בא בטענות לחברי הקואליציה, אני עושה ניתוח של המצב.

חברי הקואליציה, חלקם הגדול, הם אנשים משכילים - - -

יבגני סובה: איך לא ראית אותי, אני מקשיב לך קשב רב.

אכן, חסרת לנו, לכן אמרתי: "כמעט".

זה לא סתם שרובם לא כאן, אין להם זכות בכלל לחשוב ולהרהר ואם היינו נותנים למשל לאיתן לומר את דעתו על החוק הזה, על הכמות שלו, על האיכויות שיש בו, על הכמות הסגולית שיש בו, עם דברים שיש להם השלכה על החיים של כולם.

עזבו את החרדים, אין פה כמעט נושאים חרדים, למעט נושא הרבנות שמעולם לא הייתה הכוס תה של החרדים, אבל גם את כוס התה של העם המסורתי אתם רוצים לשפוך.

על זה נדבר כשנגיע לזה.

יש כאן כמות אדירה של החלטות שייקבעו את החיים של הרבה מאוד אנשים בשנים הקרובות.

אנחנו יודעים שקשה לתקן חקיקה.

אני אתן דוגמה: אמרה היועצת המשפטית של הכנסת שכולנו נתלים במסמך שלה אבל לא צריך להיתלות בו.

לא צריך להיות יועץ משפטי בשביל לראות שיש דברים שאינם קשורים.

גם בור ועם הארץ כמוני יכול להבין את זה.

אתן דוגמה: אחד הדברים שעברו הוא שחוק הרישוי היה גם במסגרת חוק ההסדרים אם אני זוכר נכון.

זה נידון בוועדת הפנים ואנחנו יודעים ש-90% מהרפורמה הזאת עוד לא יצאה לדרך בגלל בעיות שונות.

אני מדבר על עיכוב של שלוש שנים.

הדברים שהיו צריכים להיות בשורה בנושא של רישוי ורגולציה והרבה מאוד דברים טובים – לא קרו.

יש לי דוגמה אישית ואיתן יכול להעיד על כך: אני ניהלתי את ועדת החוקה באמצע משבר ענק של קורונה.

משבר ענק של פיקוח נפש, של בריאות - - -

מאיר פרוש: כתבת ספר?

לא כתבתי ספר אבל ניהלתי את הוועדה.

אני רוצה לומר שכחבר קואליציה הגיע אלי חוק הקורונה הגדול.

היה עלי לחץ כבד מראשי הקואליציה דאז, בצדק מבחינתם, וגם שרים וגם מעל השרים להעביר את החוק ולגמור אותו מהר.

הם רצו חוק.

אני אמרתי להם שהיקף הנושאים, סוג הנושאים שהם החופש הפרטי של האדם, דברים שפוגעים ביום-יום של האדם – הדברים הללו לא יחוקקו ביומיים.

היה עלי לחץ מכל הכיוונים.

אני עושה לך, אדוני היושב-ראש, סדנה ליושבי-ראש מהקואליציה.

יצחק פינדרוס: היה עליך לחץ אפילו מהאליל של מיכל רוזין.

לא הבנתי אבל בסדר.

אני מדבר על לחץ אמיתי מכל חברי קבינט הקורונה, מכל חברי הממשלה ומכל הכיוונים.

היו דברים שבאמת היינו חייבים לקבל החלטות ופגו תקנות ואנשים צריכים לקבל תשובות, והמשטרה חייבת לדעת דברים.

אדוני הנכבד, אנחנו ניהלנו את החוק הזה במשך חודש וחצי.

ניר אורבך: לא.

אל תגיד לי לא, אנחנו נבדוק את זה עם גור.

במהלך החוק עשינו כמה תיקונים והארכנו צווים כדי שנוכל לחיות עם זה.

החוק עצמו לקח הרבה זמן ולא נכנעתי ולא חשבתי שאני מועל בתפקידי כחבר קואליציה וכיושבת ראש ועדה.

היום כל האחריות הזו מנותבת אליך למרות שאף חוק מהחוקים אללו לא אמור לעבור אצלך.

אז אתה יכול להגיד שהעבירה לא עליך.

אתה רק תבוא כמו איש קואליציה ממושמע, תיקח חקיקה של חוק הסדרים שזקני האוצר לא זוכרים כמות כזו עם איכויות רחבות שכאלה.

נדבר גלויות כי אני לא אוהב לתקוף את הפקידים שעושים את תפקידם.

ביננו לבין עצמנו, בואו נהיה גלויים רגע, אנחנו צריכים להיות אמיתיים.

מבחינת פקידי האוצר אנחנו מבצעים פה הליך סטטוטורי שצריכים לעשות בוועדות, אבל הם מבחינתם כבר מבינים את הכול.

הם לא חושבים שהכנסת תוסיף משהו שהם לא ראו קודם.

מבחינתם תן להם 100 חוקים להעביר ביום אחד – אין להם בעיה עם זה.

אני גם לא אשאל אותם אם זה נכון או לא כי אני לא רוצה להביך אותם.

הם לא חושבים שהדיון הפרלמנטרי הוא קריטי כי מי שהכין את הדברים הללו הם אנשי המקצוע.

אדוני היושב-ראש, יש דברים שגם הכמות שלהם מחייבת, אנחנו לא מרוויחים כלום אם יצאו 20 חוקים כאלו.

תקשיב, כמה שתהיה נחמד, אתה לא בובה והאנשים האלה בכלל לא צריכים להיות בובות.

אנחנו לא נרוויח כלום מהפלת ממשלה או מאי-הפלת ממשלה וזה אם יהיו 25 חוקים או שיהיו 63.

אנחנו לא נרוויח מזה.

אתה חייב להעביר בגלל שהקומיסרים אמרו לך להעביר כדי לעצבן את האנשים הדתיים.

את זה אתה תעביר בכל מקרה, כי הרב שהתיר לך להצטלם ולנסוע בשבת בשביל לקבל קרדיט יתיר לו גם את זה.

מעניין אותי לדעת את השם של הרב.

אני אומר לך, אדוני היושב-ראש, ואני אומר את זה לכולנו.

בסוף אתה והחברים האחרים יש לכם אחריות.

אני לא נתתי להעביר את חוק הקורונה הגדול למרות הלחצים עד שלא העברנו אותו כמו שצריך.

היו לו גם חסרונות והיו חילוקי דעות, אבל נתנו את כל הזמן וישבנו פה עד יום שישי לפני שבת כשהגעתי בפעם הראשונה מהכנסת ביום שישי בשעה 15:00 לבושתי.

נתנו את הזמן כי זה התפקיד של הכנסת.

זה גם התפקיד שאתם צריכים לעשות גם אם אתם חברי קואליציה.

אתם לא נקראים בוגדים אם אתם מפעילים היגיון בריא.

תראו את הרפורמות שיש פה, הן קשורות ליום-יום של האזרחים, לאוכל שלהם, לבריאות שלהם.

את כל זה עושים ככה?

מה זה פה, פוליטביורו?

אסור לכם להגיד מילה?

אז תוציאו חוק אחד או שניים כדי להראות שבכל זאת יש לכם עצמאות לכשכש בזנב.

חברים, תקראו את זה, חברי הקואליציה החדשים לא קראו את זה, הם לא יודעים במה מדובר, תודה.

ניר אורבך: תודה לחבר הכנסת אשר, אסי מסינג, בבקשה.

אסי מסינג: מדובר בפרק שעוסק בתיקוני חקיקה שקשורים בתחום ההתחדשות העירונית.

אני דיברתי על הכול, לא על פרק אחד.

אסי מסינג: אבל עלו פה הערות לגבי הפרק עצמו.

אסי מסינג: מדובר בפרק שכולל שורה של תיקוני חקיקה לצורך קידום תוכניות של התחדשות עירונית, כל זה נוכח הצורך הגובר ועולה ביחידות דיור וברצון להימנע מפגיעה נוספת בשטחים פתוחים.

אסי מסינג: החלק המשפטי שמיוחס כאן לשאלה של המורכבות כולל שינויים ותיקונים של הרוב הדרוש לצורך פינוי של בניין משותף והתייחסות להסדרים - - - בבית משפט, בכל מה שקשור בדיירים שמסרבים לקחת חלק בפינוי-בינוי.

אסי מסינג: אנחנו חושבים שמוצע כאן איזון ראוי שמאפשר לקדם פרויקטים של התחדשות עירונית שזו מטרה ראויה ומשמעותית בכל מה שקשור במשבר הדיור.

איתי טמקין: ארחיב: בדומה להסדר שנתנו על תקציב התחבורה יותר מוקדם היום, אחת המטרות המרכזיות של הממשלה בתקציב היא מלחמה במחירי הדיור.

איתי טמקין: אנחנו משקיעים סכומי תקציב ניכרים לעומת השנים הקודמות.

איתי טמקין: כדי לוודא שהכסף הזה משיג את המטרה שלו, נדרשת שורה של חקיקות שמובאות בחוק ההסדרים.

איתי טמקין: כל זה כדי להילחם בתופעה של עליית מחירי הדיור.

איתי טמקין: יש כאן מאמץ משולב שלא יכול לעבוד חוקית בלבד או תקציבית בלבד, אם נשלב בין הדברים – יש סיכוי להצליח.

איתי טמקין: אתם רואים פה חבילה כוללת שבאה כחלק מתוכנית ממשלתית אחת.

אתה בטוח שכל הדברים הם נכונים ואין משהו שצריך לחשוב עליו, לשמוע חוות דעת של גורמים אחרים?

איתי טמקין: כל הדברים הגיעו אליכם לכנסת לאחר שהיה תהליך של שימוע ציבורי.

איתי טמקין: זה כולל דיונים.

איתי טמקין: מאחרי - - - בוועדות יש יותר מחודש וחצי - - -

יצחק פינדרוס: מה חודש וחצי?

יצחק פינדרוס: - - - איך אתה תוכל להיות בכל הוועדות?

איתי טמקין: אגף התקציבים מונה 70 אנשים.

אופיר כץ: אלו דיונים התקיימו בכנסת?

איתי טמקין: מרגע שהחוק הזה ינותב לוועדה יהיה זמן לדון בחוק הזה.

יצחק פינדרוס: איך יהיה זמן?

יצחק פינדרוס: יש לוועדה עשרה חוקים לדון עליהם בתוך חודש.

אופיר כץ: פינדרוס, חצי שעה לחוק וסיימנו, תגיד תודה.

הם לא צריכים אותנו.

הם אנשים מוכשרים, אקדמאים, כולם מחוננים.

באו פה כמה בבונים - - -

יצחק פינדרוס: - - - עזבו אתכם, זה מיותר, זה על חשבון משלם המיסים.

אני לא כועס עליך.

איתי טמקין: אני לא חושב שאתה כועס, אני חושב שאנחנו מבינים שכל החוקים שאנחנו מביאים פה ישונו בדיונים של ועדות הכנסת.

איתי טמקין: גם בחוק הסדרים קודמים שהבאנו בכנסת החוקים עברו שינויים מהותיים בוועדות, אני בטוח שגם החוק הזה יעבור שינויים בוועדה.

כמה דברים לא הצליחו, שבמבט לאחור לא קידמתם אותם, לא תיקנתם תקנות כי הכוכבים לא הסתדרו.

זה קורה, הרי רק חמור לא טועה ואין חמורים במשרדים.

אני שואל כמה טעויות היו וכמה יהיו עם כזה ספר ענק.

זו שאלה שלא צריך תשובה עליה.

יצחק פינדרוס: אלו שטעו כבר נמצאים בתפקידים של ראשי בנקים.

ניר אורבך: חבר הכנסת ינון אזולאי, בבקשה.

ינון אזולאי: תודה, אדוני היושב-ראש, אני לא רוצה לדבר על נושא מסוים ואני גם לא מצפה מהאוצר, האוצר עושה את תפקידו.

ינון אזולאי: אחד מפקידי האוצר אמר לי בשבוע שעבר שלא לציטוט: "נכנסו לשם כמה עיזים שאפילו לא מצאנו מי שיוציא אותן".

יצחק פינדרוס: אחד מה-70.

ינון אזולאי: לא אמרתי את זה, אני לא רוצה להגיד מי הדובר.

אופיר כץ: אבל הוא אמר לך לא לציטוט.

ינון אזולאי: אני לא אומר מי אמר.

איתי טמקין: אנחנו לא מכירים אמירה כזאת.

ינון אזולאי: לא אתה אמרת, אבל אני מכיר אמירה שכזו ואני יודע את ההתנהגות של האוצר.

ינון אזולאי: אם אנחנו היינו מביאים חוק אתם הייתם אומרים: "איך אתם מביאים אותו ביום אחד".

ינון אזולאי: אם תסתכל על כל מה שמוצע פה, אנחנו לא מקדישים אפילו יום אחד לכל אחד מהסעיפים.

ינון אזולאי: הכנסתם כמה שאתם רוצים, מה שלא היה אף פעם, אבל אין לי תלונה אליכם, יש לכם יועץ משפטי ואתם עושים מה שאתם רוצים – זה בסדר.

ינון אזולאי: תלונתי מופנית לחברי הכנסת, אחר כך זה יחזור אלינו.

ינון אזולאי: כשאנחנו יושבים בוועדות ורוצים להביא הישג אנחנו באים ללשכה המשפטית בכנסת, כל אחד עם הוועדה שלו, ומבקשים את חוות הדעת והם אלו ששומרים עלינו, וכשהולכים על בג"ץ הם עלו שמתמודדים מולם.

ינון אזולאי: היום אתם אומרים שיש פה חוות דעת של הייעוץ המשפטי של הכנסת.

ינון אזולאי: אתם יורקים להם בפנים ואומרים להם שחוות הדעת לא שווה כלום.

ינון אזולאי: זה יחזור אליך, זה יחזו לעידית, זה יחזור לאיתן, זה יחזור לכל הקואליציה.

ינון אזולאי: אתם יכולים להגיד מה שאתם רוצים על הקואליציה הקודמת אבל תמיד הייתה היענות כלפי הלשכה המשפטית ומה שלא היה זה לא בסדר ואני אמרתי את זה.

ינון אזולאי: לא יכול להיות שתירקו על הלשכה המשפטית בפנים ותגידו להם שחוות הדעת שלהם לא שוות, יש לכם מישהו במשרד האוצר שהוא ראש הממשלה הכלכלי ואיתו אנחנו נעשה מה שאנחנו רוצים.

ינון אזולאי: איפה אתם?

ינון אזולאי: איפה ההסתכלות שלכם לטובת המערכת, לטובת המחוקקים.

ינון אזולאי: אנחנו הבקרה על הממשלה, איזו בקרה אנחנו מבצעים אם משרד האוצר זורק לנו חוברת ואומר: "תתנהלו איתה".

ינון אזולאי: זה מה שאתם עושים, אתם לא עושים שום דבר חוץ מלומר: "קדוש, קדוש, קדוש".

ינון אזולאי: יושב-ראש הכנסת הצליח לעשות מה שהצליח.

ינון אזולאי: אני מכיר את מיקי לוי, אם היה ביכולתו הוא לא היה מעביר חוק אחד מחוק ההסדרים הנתון.

ינון אזולאי: העבירו, אבל כאלה כמויות?

ינון אזולאי: מה קרה לכם, נפלתם על הראש?

ינון אזולאי: האם בכלל עברתם על זה.

ינון אזולאי: אני לומד חומר ועובר על זה, יש פה דברים שבכלל לא היו אמורים להגיע והם מביאים אותם כי הם יודעים שבחקיקה רגילה הם לא יצליחו להעביר את זה ובגלל זה הם מנצלים את זה.

ינון אזולאי: אני אגיד לכם עוד דבר: האוצר מנצל את זה שרוב חברי הכנסת של האופוזיציה הם חדשים, הם לא יודעים את המשחק.

ינון אזולאי: איתן יודע את זה, הוא יודע איך זה להיות פרלמנטר והוא סיפר איך הם עשו דברים כדי - - - כשהם היו בממשלה.

ינון אזולאי: אין לכם את המקל הזה היום.

ינון אזולאי: אני נמצא בוועדות ותראו איך שהם מתנהגים.

ינון אזולאי: השר מביא חוק ואתה תעביר אותו איך שאתה רוצה.

ינון אזולאי: זה לא משחק דמוקרטי, זה לעשות מה שהשר רוצה.

ינון אזולאי: אתם רומסים את הדמוקרטיה ואחר כך מה לנו להלין על בתי המשפט.

ינון אזולאי: אתם הראשונים שרומסים אותנו, אני מדבר עכשיו רק על חוק ההסדרים.

ינון אזולאי: אני קורא לכם להתעשת עכשיו.

ינון אזולאי: עידית, את יכול להנהן עם הראש, אני יודע שזה חשוב לך, אתם תמשיכו לרוץ עם זה.

ינון אזולאי: אגיד גם משהו אחד אישי: חוק הכשרות הוא לא בשבילנו, אתם יודעים את זה טוב מאוד.

ינון אזולאי: הבד"צים רק ירוויחו מהחוק הזה ואנחנו לא רוצים שירוויחו מהחוק הזה.

ינון אזולאי: אנחנו רוצים שהמדינה תישאר מדינה יהודית, אנחנו רוצים שהמדינה הזאת תישאר, אדם שירצה לקנות כשר יקנה כשר.

ינון אזולאי: לא ביקשתי שיקנה בד"ץ, אבל שיהיה גוף מוסמך מטעם הרבנות שאתם בניתם לפני 73 שנים והיום אתם הורסים בידיים שלכם.

ינון אזולאי: זה בידיים שלכם להשאיר את זה פה ולא להעביר את זה לשום ועדה.

ינון אזולאי: תשאירו את זה פה למען המדינה היהודית שגם כף רומסים אותה והיא נהרסת.

ינון אזולאי: תאמינו לי, זו הזכות שתהיה לכם לפני יום הכיפורים, אני מדבר אליכם מלב אל לב.

ינון אזולאי: אני יודע שאתם מתפללים בכיפור ושאכפת לכם.

ינון אזולאי: תגיעו עם זכות ליום הכיפורים.

ינון אזולאי: לפחות תשאירו את הכשרות בצד, נדון על זה כחוק, אבל לא בצורה שכזו כי בסופו של דבר מי שיאכל נבלות וטריפות זה הציבור המסורתי.

ינון אזולאי: כמו שבגיורים אנחנו יודעים לעשות מגילת יוחסין ועדיין אכפת לנו כי כשעושים חור בספינה אז כולם טובעים בסוף.

ינון אזולאי: אני מציע לכם, בשביל הכבוד של כולם ובשביל שתוכלו להשתמש בלשכה המשפטית שעוזרת לנו – תספרו אותם ותכבדו אותם.

ינון אזולאי: אל תפחדו מהלשכה המשפטית של האוצר, כל הזמן הם יהיה נגדכם, אני ראיתי את זה בכל הדיונים.

ינון אזולאי: אם הם היו איתנו ולא היה אכפת לכם, היית צריך לראות היום עוד כמה - - - לא היינו הולכים נגדם.

ינון אזולאי: למשל ה-700 מיליון האלה, אתה יודע כמה משפחות היו נופלות בקורונה ונשארות רעבות?

ינון אזולאי: היועץ המשפטי הלך נגד והשתולל עלי, אבל בסוף העברנו את זה כי הלשכה המשפטית של הכנסת נתנה לנו גיבוי לזה, חברי הכנסת נתנו לנו גיבוי לזה והלכו לבג"צ.

ינון אזולאי: המשפחות קיבלו את זה בסוף כי אנחנו היינו חזקים והלשכה המשפטית גיבתה אותנו.

ינון אזולאי: תשמעו ותאזינו ללשכה המשפטית של הכנסת.

ינון אזולאי: אנחנו עובדים פה, ביחד איתם, ולא נגדם.

ינון אזולאי: אל תעבדו נגדם כי זה יחזור אליכם בראש ובראשונה, תודה.

ניר אורבך: תודה רבה לחבר הכנסת ינון אזולאי.

יבגני סובה: טוב שאתה מודה שאתה לא צריך כשרות.

ינון אזולאי: אני אמרתי - - -

יבגני סובה: עד עכשיו כולם צעקו גוואלד.

יבגני סובה: אתה לפחות מודה שאתה לא צריך את הכשרות.

ינון אזולאי: אתה שומע רק - - -

יצחק פינדרוס: - - -

ינון אזולאי: כולנו אמרנו רק דבר אחד - - -

הילדים שלי לא אוכלים רבנות.

יבגני סובה: אז שניכם אמרתם, תודה רבה.

ינון אזולאי: יבגני - - -

יצחק פינדרוס: כל החברים שלי ירוויחו - - -

יבגני סובה: אבל גם העסקים סובלים מזה.

ינון אזולאי: - - -

יצחק פינדרוס: אתה לא יודע על מה אתה מדבר.

יבגני סובה: על זה אתה לא מדבר.

יבגני - - -

יבגני סובה: - - - אני אומר לך שבעלי העסקים - - -

ינון אזולאי: אתה לא יודע.

יבגני סובה: אני אומר לך שבעלי העסקים יגידו תודה על הרפורמה הזאת.

ינון אזולאי: אז שיורידו את הכשרות.

יבגני סובה: אתה אומר שאתה לא צריך את הכשרות, פתאום - - -

יצחק פינדרוס: הבד"צים יגידו תודה.

יבגני סובה: פינדרוס, זה שאתה חושב שאף אחד ממך לא יודע זה לא אומר שאתה צודק.

ינון אזולאי: יבגני, בעל כשרות שלא רוצה כשרות - - -

יצחק פינדרוס: אל תדבר על דברים שאתה לא יודע, אל תדבר על דברים שאתה לא יודע.

יבגני סובה: רק אתה יודע.

יצחק פינדרוס: אל תדבר על דברים שאתה לא יודע.

יבגני סובה: זה שאנשים דתיים לא פחות ממך אומרים שזה חשוב - - -

יצחק פינדרוס: אתה לא יודע על מה אתה מדבר.

יבגני סובה: אנשים דתיים ששומרים לא פחות טוב ממך אומרים שזה חשוב ואתה לא מקשיב להם.

אתה לא יודע כי אתה לא צריך כשרות.

יצחק פינדרוס: - - - מבין בזה יותר ממך.

יבגני סובה: לא מתווכח איתך בנושא דתי, אני מצטט לך מאנשים ששומרים לא פחות ממך, רק שתדע לך.

ינון אזולאי: יבגני, אנחנו דואגים, אני אמרתי שאני דואג, אני לא דואג לינון אזולאי, אנחנו דואגים לאנשים המסורתיים במדינה שהם עלולים לאכול נבלות וטריפות, זה מה שאמרתי.

יבגני סובה: כשאתה אומר - - -

ינון אזולאי: אתה שומע רק מה שאתה רוצה לשמוע.

יבגני סובה: אין לזה שום קשר - - -

ינון אזולאי: אתם הרסתם את המדינה, את המדינה היהודית אתם הורסים.

יצחק פינדרוס: - - -

יבגני סובה: אין לזה שום קשר לחזיר באשדוד.

יצחק פינדרוס: - - - חזיר באשדוד.

ינון אזולאי: אתם הורסים את המדינה היהודית.

יבגני סובה: אני הורס את המדינה היהודית?

ינון אזולאי: אתם הורסים את המדינה היהודית.

יבגני סובה: אני הורס?

ינון אזולאי: כן.

כן.

יבגני סובה: אתה - - - שאתה - - - ואתה מדבר איתי - - -

ינון אזולאי: אתם כנראה לא יודעים מה זה מדינה יהודית.

יבגני סובה: תגיד, אתה לא מתבייש, זה קשור לחזיר באשדוד?

יצחק פינדרוס: כן.

יבגני סובה: מה - - -

יצחק פינדרוס: כן, כן.

יבגני סובה: מה תגיד - - - אתה מדבר איתי על חזיר באשדוד?

יצחק פינדרוס: שאל את הרב שלך בפתח תקווה.

יבגני סובה: אתה - - - אתה גם כן - - -

ינון אזולאי: יבגני - - -

יאכלו - - -

ינון אזולאי: יבגני, אתה טועה, אתה לא שמעת מה שאמרתי.

יבגני סובה: אתה לא יודע על מה אתה מדבר.

יצחק פינדרוס: שאל את הרב שלך בפתח תקווה, הוא לא חרדי.

יבגני סובה: חזיר באשדוד קשור לרפורמה בכשרות, מה זה קשור?

יבגני סובה: פינדרוס, אתה שומע את עצמך?

יבגני סובה: חזיר באשדוד קשור לרפורמה בכשרות.

יצחק פינדרוס: רק להם זה קשור.

יבגני סובה: על מה אתה מדבר.

יצחק פינדרוס: רק אליהם זה קשור.

יבגני סובה: על מה אתה מדבר?

יצחק פינדרוס: איזה עסק סובל מכשרות?

יבגני סובה: אתה לא יודע על מה אתה מדבר.

יצחק פינדרוס: לך לרב שלך בפתח תקווה שהוא לא חרדי ותשאל אותי.

מאיר פרוש: היושב-ראש - - -

יבגני סובה: זה פשוט חבל, זה פשוט חבל.

ניר אורבך: חבר הכנסת פרוש, בבקשה.

מאיר פרוש: אנחנו דנים בשני סעיפים, רוב ההתייחסות היו ברמה המשפטית.

מאיר פרוש: אנחנו מבקשים תשובות מהלשכה המשפטית ברגע זה ואתה משאיר את זה לסוף.

מאיר פרוש: זה משחק לא הוגן, אנחנו מבקשים תשובה משפטית ואתה משאיר את זה לסוף.

מאיר פרוש: אני חושב - - -

ניר אורבך: מה זאת אומרת: "תשובה משפטית".

מאיר פרוש: אני חושב שאם אני שואל שאלה משפטית או מצטט את דברי הלשכה המשפטית – הם צריכים לענות לנו.

ניר אורבך: אז מה - - -

מאיר פרוש: שנבין האם זה כל כך חמור כמו שאני חושב או ש - - -

ניר אורבך: אבל לא מנעתי, חבר הכנסת פרוש, סליחה, אבל רגע - - -

איתן גינזבורג: היא פה, תבקש תשובה.

ניר אורבך: סליחה, חבר הכנסת פרוש, חבר הכנסת גינזבורג.

ניר אורבך: יש את העמדה הכתובה של הייעוץ המשפטי לפניכם.

ניר אורבך: אם יש משהו לא ברור זה בסדר גמור, אתה יכול לשאול אותה, לשם כך היא נמצאת פה.

ניר אורבך: אני לא אמרתי לך לא לשאול אותה.

מאיר פרוש: אני ציטטתי את הניסוח - - -

שגית אפיק: איזה סעיף?

מאיר פרוש: - - - אין קשר - - -

ניר אורבך: - - -

מאיר פרוש: את כותבת: "תיקון מורכב מאוד שמעורר בחלקו קשיים משפטיים מהותיים".

שגית אפיק: על איזה סעיף אנחנו מדברים?

ניר אורבך: אנחנו מדברים על נושא 4, סעיפים 20–34.

מאיר פרוש: - - - אתה בחרת לך את הנושא - - - הוא בחר לעצמו את הניסוח - - - סעיף 4.

ניר אורבך: חבר הכנסת פרוש, תפסת אותי במילה.

ניר אורבך: חבר הכנסת פרוש - - -

מאיר פרוש: תן לה לענות.

ניר אורבך: אבל אתה מדבר על דברים שאני אמרתי אז אני אומר שתפסת אותי במילה.

מאיר פרוש: אני ציטטתי - - -

ניר אורבך: אין בעיה, אז מה השאלה?

מאיר פרוש: אני שואל אם כאשר אתם כותבים "זה תיקון מורכב מאוד שמעורר בחלקו קשיים משפטיים מהותיים" אני לא יודע מה זה אומר, אולי - - - לתוך העניין הזה?

מאיר פרוש: מה זה נקרא: "קשיים משפטיים מהותיים"?

מאיר פרוש: הרי אנחנו צריכים להכריע עכשיו בדבר שאת אומרת שזה עלול לסבך משפטית את כל, אני לא יודע מה, תגידי את מה ואז אני אדע אם אני צריך להגיד שזה בסדר או לא בסדר, כנ"ל גם לנושא 5, יש פה - - -

איתן גינזבורג: אתה רוצה לשמוע תשובה?

שגית אפיק: ביחס לנושא 4: מדובר בתיקונים שונים שהעניין שלהם הוא התחדשות עירונית.

שגית אפיק: בין התיקונים הללו יש למעשה היום דרישת רוב מבין בעלי הדירות שרוצים לקדם פרויקט של התחדשות עירונית.

שגית אפיק: ההצעה כאן מבקשת לעשות תיקון ביחס לרוב זה ולאפשר גם במצבים שבהם לא מתקיים הרוב הזה, כלומר, - - -

מאיר פרוש: לא 65% אלא 25%.

שגית אפיק: למשל.

שגית אפיק: היום זה שני שלישים אז יבקשו, אולי, פחות ואז זה עלול לפגוע באופן מסוים בזכות הקניין ובזכויות של המחזיק בנכס.

שגית אפיק: השאלות הללו, כשאני כותבת שזה מעורר קשיים משפטיים מהותיים, המשמעות היא שהוועדה שתדון בזה, המשמעות היא כפולה.

שגית אפיק: ראשית, אני אומרת: במצב הזה זה צריך ללכת לוועדת הפנים.

שגית אפיק: למה?

שגית אפיק: כי - - -

מאיר פרוש: אם, לא אמרת שזה חייב ללכת.

שגית אפיק: אני מסבירה שכשאני כותבת: "קשיים משפטיים מהותיים" אני רוצה לומר שאם זה נשאר בחוק ההסדרים זה צריך ללכת לוועדה המתאימה על מנת שהיא תדון באותם קשיים משפטיים מהותיים כי מן הסתם היא מכירה את נושא ההתחדשות העירונית יותר טוב מוועדה אחרת שלא טיפלה בזה.

גם הצוות המקצועי והמשפטי שלה חיים את הנושאים הללו.

שגית אפיק: נכון.

שגית אפיק: לכן, כשאני כותבת: "קשיים משפטיים" אז זו הכוונה.

שגית אפיק: הנושא השני, כשאני כותבת שאין קשר לתקציב ושזה תיקון מורכב מאוד, אני חושבת שלו"ז חוק הסדרים הוא לו"ז קשה מאוד לדבר הזה.

שגית אפיק: לא כתבתי: "מומלץ לפצל / צריך לפצל", אני פשוט מעלה את השיקולים בפניכם.

שגית אפיק: לגבי גיל הפרישה לנשים: גיל הפרישה לנשים, אי-אפשר לומר שהוא לא קשור לתקציב - - -

מאיר פרוש: - - - כרוכות - - -

שגית אפיק: אני אתייחס, תאמין לי שאני מכירה היטב את התחום.

מאיר פרוש: לא, דיברת קודם - - - הכנסת כבר - - - יש פה מחלוקות בעניין הזה.

מאיר פרוש: זה לא פשוט להכניס את זה במסגרת קואליציה-אופוזיציה.

מאיר פרוש: הכנסת כבר חיוותה את דעתה.

מאיר פרוש: אני רוצה ש- - -, לא כמו שהוא רצה לתת 20 דקות שתענו ל-40 שאלות.

מאיר פרוש: זה לא הוגן, לכן אני רוצה שיענו לנו על כל שאלה.

שגית אפיק: בשנת 2001 נחקק חוק גיל הפרישה המקורי במסגרת חוק הסדרים.

שגית אפיק: הוא נדון במשך לילות ארוכים רבים בוועדת הכספים.

שגית אפיק: בחוק גיל הפרישה שנחקק בשנת 2001 היה סעיף 9 שקבע שתוקם ועדה ציבורית שתמליץ על המשך העלאת גיל הפרישה.

שגית אפיק: נפתח סוגריים ונאמר שקוראים לזה: "גיל פרישה" אבל מדובר בגיל שבו נשים זכאיות לקצבת זקנה.

יצחק פינדרוס: זאת אומרת שמי שבגיל 63 כבר לא יכולה לשטוף מדרגות, היא תצטרך להישאר בבית עד גיל 67 ולא לעשות כלום ולא לקבל משכורת, רק בגיל 67 היא תקבל פנסיה.

יבגני סובה: איך גיל 67 לנשים?

יצחק פינדרוס: אתה מדבר על העלאת הגיל.

יבגני סובה: אבל למה 67?

יצחק פינדרוס: 65.

יבגני סובה: 65 אחרי 11 שנים, הרי פרסו את זה - - -

מה הייתה העמדה שלכם בקדנציה הקודמת, יבגני, מה הייתה העמדה שלכם כשהיה אז דיון בוועדת הכספים?

יבגני סובה: בתור מה אתה שואל אותי?

יבגני סובה: ב-2001 לא הייתי פה.

לא ב-2001.

היו דיונים ב-2018 - - -

יבגני סובה: באיזו שנה, תגיד לי מתי?

יבגני סובה: מתי בפעם אחרונה העלו את גיל הפרישה לנשים, מתי?

בשנה שעברה.

יבגני סובה: מי היה שר האוצר אז?

איתן גינזבורג: לא היה חוק הסדרים בשנה שעברה.

אני יודע מי היה שר האוצר, אני יודע גם מי היה יושב-ראש ועדת הכספים.

יבגני סובה: תשאיר את החידה הזו.

- - - בוועדה לנתון הזה לעבור.

יבגני סובה: - - - מתי בפעם האחרונה - - - גיל הפרישה לנשים?

לא נתנו לעבור, לא נתנו לזה לעבור - - -.

את תתחמק - - -

יבגני סובה: אני לא מתחמק, אתה לא שואל שאלה, אתה לא יודע אפילו לשאול שאלה.

שגית אפיק: לאחר המלצתה של הוועדה הציבורית, במשך מספר שנים ניסו להביא שוב ושוב את המלצותיה בפני ועדת הכספים של הכנסת.

שגית אפיק: ההמלצות נדחו בחלקן.

שגית אפיק: בשלב מסוים נעשה תיקון חקיקה על ידי ועדת הכספים בשיתוף עם משרד האוצר שבעצם ביטל את לוחות הזמנים.

שגית אפיק: היה ברור שמאותו רגע צריך להתכנס לכיוון של חקיקה.

שגית אפיק: ועדת הכספים בשנים האחרונות קיימה הרבה דיונים בנושא הזה וניסתה גם לקדם מתווים כאלו ואחרים.

שגית אפיק: הם לא הצליחו להגיע - - -

אבל היה דיון דמוקרטי ברשות - - -

איתן גינזבורג: רגע, אבל היא באמצע.

מאיר פרוש: - - - על זה את דיברת היום.

איתן גינזבורג: פרוש, היא באמצע תשובה, אתה לא נותן לה לדבר.

איתן גינזבורג: זה לא היושב-ראש לא נותן לה.

מאיר פרוש: אני האחרון שאפגע בייעוץ המשפטי.

איתן גינזבורג: אז תן לה לסיים את המשפט, כולם רוצים להחכים.

מאיר פרוש: אני מכוון למה שהיא אמרה היום.

איתן גינזבורג: אבל תן לשמוע מה שהיא אומרת.

שגית אפיק: זה שונה ממה שציינתי מקודם ואני אסביר למה: ועדת הכספים לא דנה בהצעת חוק שהונחה על שולחנה מטעם משרד ממשלתי אלא קיימה דיונים בנושא זה משני כיוונים.

היא ניסתה להביא פתרונות.

שגית אפיק: נכון.

שגית אפיק: מצד אחד היא ניסתה להביא פתרונות למקצועות שוחקים ולאותם נשים שצריכים כלים משלימים לצורך העלאת גיל הפרישה ושינוי הגיל שבו הן תהיינה זכאיות לקצבת זקנה.

שגית אפיק: מהצד השני, יש את הקרנות הוותיקות שבהן, ככל שלא עושים את השינוי בגיל הפרישה, משתנה הקצבה שזכאים לה עמיתי הקרנות הוותיקות.

שגית אפיק: הוועדה קיימה הרבה דיונים, היא לא קיימה את הדיונים במסגרת הצעת חוק שבה היא דחתה את העמדת הממשלה ואמרה לה: לכי הביתה, היא לא הצליחה להגיע להסכמה ולהביא פתרונות.

שגית אפיק: האם המקום האידיאלי לדון בפרישה הוא חוק ההסדרים?

שגית אפיק: ברור שהתשובה היא: לא.

שגית אפיק: יחד עם זאת - - -

מאיר פרוש: - - - שהכנסת - - - להעלות במסגרת החוק.

שגית אפיק: - - - מדובר בנושא תקציבי כבד משקל שמעורר שאלות קשות שיצטרכו לקיים דיון לגביהן ולקבל החלטות.

שגית אפיק: אמרתי בתחילת דבריי גם ביום חמישי, אתם צריכים להסתכל על המכלול, במכלול יכולות להיכנס רפורמות שהממשלה אומרת שאלו האג'נדות הכלכליות שלה לשנת התקציב הקרובה או לשנת תקציב וחודשיים.

שגית אפיק: זה דבר שהוא מקובל ואפשר להסתמך עליו.

מאיר פרוש: אני מפחד לשאול, אני יודע שלא יקבלו את העמדה שלך, כמה שעות לדעתך את נותנת שידונו בנושא הזה?

שגית אפיק: אז אני אגיד לך.

מאיר פרוש: - - - את העמדה שלך - - -

שגית אפיק: בדיון הקודם הזכרתי את הדיון בדירה שלישית ואתייחס לזה גם כאן.

שגית אפיק: כשהממשלה מציגה רפורמה שהיא רפורמת הדגל שלה, הוועדה שדנה באותה הרפורמה צריכה להקדיש לדבר הזה בין יום או יומיים בשבוע מתחילת החוק ועד סופו.

שגית אפיק: זה דבר שהוא קריטי, מדובר ברפורמה שיש להקדיש שעות רבות לדיון בה, זו דעתי.

מאיר פרוש: פרישה לנשים, כמה - - -

איתן גינזבורג: אני כופר באמירה שלך.

שגית אפיק: אני מדברת על גיל פרישה לנשים.

מאיר פרוש: 25% במקום שני שליש?

איתן גינזבורג: גבירתי, היועצת המשפטית, אני לא חושב שאפשר לכמת דיון מהותי למספר שעות דיון.

איתן גינזבורג: אפשר לקיים דיון משמעותי במספר שעות מצומצם ודיון לא מהותי במספר רב של שעות.

שגית אפיק: אני לא מסכימה איתך ואסביר מדוע.

אתה שוכח דבר אחד - - -

איתן גינזבורג: לא שוקלים מהות של דיון לפי מספר שעות הדיון.

איתן גינזבורג: - - -

שגית אפיק: - - -

איתן גינזבורג: - - - דיון של שלושה ימים עם טחינת מים ובסוף נצביע.

שגית אפיק: אז אני רוצה להסביר: הנושא של גיל פרישה לנשים זה נושא שצריך לשמוע את ארגוני הנשים וצריך לשמוע אנשים מהציבור שקיימו על זה דיונים רבים בעשר השנים האחרונות.

שגית אפיק: זה נושא שהוא לא דיון שעושים אותו בחדר שחברי הוועדה יכולים להתייחס אליו לבד.

שגית אפיק: זה נושא שמעורר הרבה שאלות, כרוכות בו סוגיות רבות מאוד, והניסיון מלמד למרבה הצער שפעמים רבות נוסחים שמגיעים בהצעת חוק הסדרים אינם אפויים לחלוטין.

איתן גינזבורג: זה עדיין לא עונה לשאלה - - -

שגית אפיק: הם נוסחים שצריך לקיים בהם דיונים - - -

איתן גינזבורג: זה עדיין לא עונה לטענה שאי-אפשר לשקול תהליך חקיקה ראוי בכמות שעות.

שגית אפיק: תלוי בגודל הפרק, פרק שהוא ארוך - - -

איתן גינזבורג: כמות שעות דיון אינה אינדיקציה.

איתן גינזבורג: מהות הדיון חשובה מכמות השעות.

שגית אפיק: אתה צודק - - -

איתן גינזבורג: זהו, אפשר לקיים דיון של חמש שעות - - - ולהגיע למצב שבו - - -

שגית אפיק: לא על פרק של 20 עמודים.

איתן גינזבורג: להגיע למצב שבו יש הסכמה בין כולם, ומנגד לנהל דיון במשך חמישה ימים שסתם צעקות ביננו וזה דיון רק לפרוטוקול, חמישה ימים שלמים בלי שום הכרעה וסתם צעקות כאלו ביננו.

איתן גינזבורג: (הנוכחים קוראים קריאות ביניים רבות שקשה לתמלל במדויק).

אתה צריך לקחת בחשבון שכשאתה נמצא בכנסת אז כל דיון שהוא נטו ככה יכול להפוך - - -

איתן גינזבורג: זה תלוי בחברי הכנסת.

בסדר - - -

אופיר כץ: איתן, אתה היית מעורב בכמה תהליכי חקיקה, אתה יודע שזה לא כך.

תשנה אותם, נשנה את העם, נשנה את חברי הכנסת, נשנה את הכול.

איתן גינזבורג: אתה רוצה לשנות, אני לא רוצה לשנות.

אתה צריך להיות ריאלי, אתה יודע שזה לא ריאלי.

איתן גינזבורג: אני טוען שאי-אפשר לכמת את זה בשעות.

למדוד מדידה מדויקת – ודאי שלא.

איתן גינזבורג: אוקיי.

אבל אתה יודע להגיד מראש שלדבר כזה זקוקים לכמה ימי דיונים בריאים.

אופיר כץ: על רפורמה של 20 עמודים אתה - - - זה חמש שעות.

אופיר כץ: אני לא יכול להגיד לך מה המספר ומה כמות השעות אבל בטוח שדיון של חמש שעות לא יספיק גם אם נהיה ממוקדים מאוד.

מאיר פרוש: רק לקרוא את העמודים.

מאיר פרוש: אני מבקש - - -

- - - הכי טוב שנבטל את הוועדות.

נעשה הפסקה ונאריך את הפגרה, האוצר יאשר את זה לבד, נעשה חוק לחודשיים שמעבירים את הכול לבד.

מי צריך אותנו בכלל, גם ככה אנחנו בלי בגרות, לא מבינים כלום.

ניר אורבך: אני לא מבין את טענתך.

נציגי כלל הממשלה מבינים הכול.

ניר אורבך: יעקב, אני לא מבין את הטענה שלך.

אני רואה אותך ואני מרחם עליך.

ניר אורבך: אל תרחם עלי.

לא ברמה האישית אלא בתור יושב-ראש, אתה מבין שכך זה לא יכול להתנהל אבל אין לך ברירה.

יש קומיסרים למעלה שיגידו לך - - - פיסטוק, איך נתת להם לשגע אותך, יבוא לך זה, חבל לי עליך, ערב יום כיפור.

לא אתה אישית.

ניר אורבך: אבל רגע אחד, יושב-ראש הוועדה הוא יושב-ראש הוועדה מטעם הקואליציה.

אזה מה, אין לך כלום?

תבוא - - -

ניר אורבך: אתה רוצה רגע להקשיב?

- - - קואליציה - - - גם אני הייתי - - -

יצחק פינדרוס: כולנו היינו בקואליציה - - - חיים קלים - - -

ניר אורבך: שמענו את מורשת הקרב - - -

- - - אתה יודע כמה רבתי עם יריב לוין כיושב-ראש?

ניר אורבך: שמעתי, כל הכבוד שרבת, באמת.

רבתי בשביל הציבור.

ניר אורבך: מצוין.

ניר אורבך: אנחנו יושבים פה בשביל הציבור.

ניר אורבך: ייצגת צד אחד בצורה משכנעת, התמונה הכללית היא שאני יושב פה מטעם הקואליציה.

ניר אורבך: אני מזכיר לכם שחוק ההסדרים עבר כבר בממשלה, זה לא משהו שהגיע אלינו מן השמיים.

יצחק פינדרוס: סליחה, סליחה, אני הייתי - - -

אז מה - - -

יצחק פינדרוס: אני הייתי יושב-ראש ועדת כספים, קיבלתי מהממשלה החלטה - - -

ניר אורבך: אני שמעתי את - - -

יצחק פינדרוס: ישבה היועצת המשפטית ואמרה לי לא אז אמרתי לה שלא יהיה.

ניר אורבך: כל הכבוד לכם, כל הכבוד.

יצחק פינדרוס: הייתי בקואליציה.

ניר אורבך: מעריך מאוד.

אבל ככה זה עובד.

ניר אורבך: תראה איך זה יעבוד גם אחרת.

יצחק פינדרוס: התקשר אלי ראש הממשלה ואמרתי שלא יהיה.

ניר אורבך: אני אומר שוב, יעקב, אני לא יודע איך עבדתם - - -

תלמד היסטוריה.

ניר אורבך: לא צריך ללמוד היסטוריה.

ניר אורבך: (הנוכחים קוראים קריאות ביניים רבות שקשה לתמלל במדויק).

גם דוקטור בורג היה עובד ככה אם היה לו חוק הסדרים.

ניר אורבך: אפשר רגע?

יצחק פינדרוס: אל תגיד את השם הזה לפני מתן כהנא, הוא מחלל שם שמים - - -

ניר אורבך: אתם רוצים לתת לי דקה?

אני - - -

ניר אורבך: לא, לא, לא - - -

- - - הקואליציה ותגידו : "מה, אנחנו טכנוקרטים?".

באים, מי בעד?

מי נגד?

כזה ספר, השתגעתם?

השתגעתם לגמרי.

ניר אורבך: יעקב, אתה הגעת ב-12:10 ולפני זה אמרתי שאנחנו לא הגענו לפה בפעם הראשונה עכשיו.

ניר אורבך: בלי להושיט אצבע מאשימה אני אומר שלא היה שיח ושיג בין האופוזיציה לקואליציה על הדברים הללו.

לי מפריע השיח בתוך הקואליציה, עזוב את האופוזיציה, אנחנו סתם נגד.

ניר אורבך: היה שיח בקואליציה ובין יושבי ראש הוועדות השונות.

ניר אורבך: אנחנו בדקנו מה כל אחד יכול לקחת על עצמו.

ניר אורבך: חלק ויתרו על דברים וחלק לקחו יותר.

ניר אורבך: עשינו את זה בשיתוף עם יושב-ראש הכנסת והיועצת המשפטית, וכן מול האוצר ואגף התקציבים.

ניר אורבך: חלק מהדברים כבר יצאו, אנחנו שומעים, תהיינה הצבעות בערב ונראה לאן הולכים.

ניר אורבך: לצערי הקואליציה תצביע עם עצמה, אני אומר את זה שוב.

יצחק פינדרוס: מה זה משנה?

יצחק פינדרוס: מה זה משנה?

ניר אורבך: זה משנה.

יצחק פינדרוס: יש לך שלושה, אמר את זה קודם חבר קואליציה.

ניר אורבך: בואו נתקדם.

ניר אורבך: אתם מביעים את דעתכם וכל אחד בתחומו משתדל לענות לכם, אני שומע גם כן.

ניר אורבך: בערב יהיו הצבעות ובואו נראה - - -.

אופיר כץ: אדוני היושב-ראש, אפשר משפט אחד?

ניר אורבך: בבקשה.

אופיר כץ: אמרת: "אני היושב-ראש ואני מטעם הקואליציה".

אופיר כץ: בקדנציה הקודמת הייתי מרכז הקואליציה בוועדת הכספים.

אופיר כץ: אתה יודע כמה פעמים היו לי עימותים עם שר האוצר, עם פינדרוס, ואם היו פה אלכס קושניר ומיקי לוי הם היו מעידים על כך.

אופיר כץ: אתה יודע כמה דברים האוצר הביא ואנחנו, קואליציה ואופוזיציה, שינינו למרות שהאוצר חשב אחרת.

אופיר כץ: אם אני מהקואליציה אז מה שמביא האוצר אני צריך להגיד אמן?

אופיר כץ: הרבה דברים שינינו ביחד עם האופוזיציה.

יצחק פינדרוס: אני אספר לך יותר מזה: ישראל כץ פנה אז ללשכה המשפטית לבדוק איך מעיפים אותי מוועדת הכספים ושמים מישהו אחר.

ניר ברקת: זה אחרי.

יצחק פינדרוס: ישראל כץ בדק איך מוציאים אותי מהוועדה בגלל שלא עשיתי את מה שהוא ביקש אחרי החלטת ממשלה.

אופיר כץ: אנחנו לא מבקשים מכם להדיח חברים, אנחנו רק מבקשים לשנות דברים.

ניר אורבך: זה יעבור לוועדת הכספים, ההמלצה היא להעביר את זה לוועדת הכספים.

ניר אורבך: אנחנו עוברים לנושא 6.

ניר אורבך: אסי מסינג, בבקשה.

אסי מסינג: נחדד מספר דברים: הנושא של העלאת גיל הפרישה לנשים חוקק בתחילת שנת 2004 והוא כלל פרק מעבר שהתייחס לשאלת העלאת גיל הפרישה לנשים מ-62 ל-64 על בסיס המלצות של ועדה ציבורית ומנגנון שנקבע שהיה צריך להיכנס לתוקף כבר בשנת 2009.

אסי מסינג: מאז 2009 הוקמו שתי ועדות ציבוריות שדנו בנושא ונתנו המלצות חד-משמעויות להעלות את גיל הפרישה בגלל התועלות השונות שכרוכות בכך ההשלכות שיש לכך.

אסי מסינג: את עניין הטעמים אני מניח שיפרשו בוועדה עצמה.

יצחק פינדרוס: אז בשביל מה צריך ועדה, כבר הייתה ועדה ציבורית.

אסי מסינג: סוגיה כלכלית משמעותית ביותר, כמו שהיועצת המשפטית של הכנסת אמרה, שבוודאי משליכה על התקציב ויש לה בוודאי השפעות נרחבות ורבות.

אסי מסינג: ההסדר שמוצע כאן, משלא הצליחו לאחר תיקוני חקיקה כדי לדחות את המנגנון שקבע על העלאת גיל הפרישה בצו של שר האוצר באישור ועדת הכספים – מה שהיה אפשר לעשות לפי פרק ג' לחוק גיל הפרישה המקורי שחוקק בשנת 2004 – כעת מוצע להעלות את גיל הפרישה מ-62 ל-65 באופן מדורג על פני 11 שנים.

אסי מסינג: זאת על בסיס הצעת חוק ממשלתית שנכללת במסגרת חוק ההסדרים.

אסי מסינג: ההצעה כוללת שני רכיבים במהות שלה: הראשון הוא העלאת גיל הפרישה בצורה מדורגת, זה תיקון חקיקה פשוט.

אסי מסינג: הסוגיה נכבדה אבל התיקון המהותי הוא פשוט.

אסי מסינג: בצד זה יש מספר תיקוני חקיקה שכוללים מספר כלים כלכליים משלימים שהם העלאות של מתן מענקים, הגדלת קצבת אבטלה לנשים בגילאים מבוגרים וכולי.

אסי מסינג: כל הצעה משתרעת על פני 11 עמודים כפולים ואפשר בוודאי לקיים דיון מעמיק ורב בעניין הזה.

אסי מסינג: איני נכנס לשאלה של כמות שעות הדיון.

מאיר פרוש: אבל זה הנושא.

אסי מסינג: - - - ייבחן.

אסי מסינג: בוודאי ובוודאי שהפרק הזה יכול לדיון במסגרת סד הזמנים שקיים כרגע לצורך העברת התקציב.

אסי מסינג: זו סוגיה משמעותית כלכלית שנכללת במסגרת החקיקה ויש לתת לה את מלוא תשומת הלב.

ניר אורבך: תודה, דיברנו כרגע על נושא 5, סעיפים 35–30 שמומלץ להעביר לוועדת הכספים.

ניר אורבך: אנחנו עוברים לנושא 6, סעיפים 40–45.

ניר אורבך: הוועדה המומלצת לדיון בנושא היא ועדת החוקה, חוק ומשפט.

ניר אורבך: חבר הכנסת ברקת, בבקשה.

ניר ברקת: כבוד היושב-ראש, נדמה לי שאנחנו מעבירים מסר – אנו, חברי האופוזיציה – אנחנו מבקשים מכם ומהממשלה לכבד את הכנסת.

ניר ברקת: הדיונים בכנסת ארוכים לעיתים, לעיתים זה נדמה שהם נמשכים.

ניר ברקת: כשאתה מדבר על אלמנטים שאתה רוצה לבדוק אותם מכל הזוויות האפשריות התהליך הזה לוקח זמן.

ניר ברקת: אגב, ממה נפשך?

ניר ברקת: היום יש, בזכות או בגנות הנורבגי, הרבה מאוד חברי כנסת מהקואליציה שיש להם זמן להשקיע בדיונים והתעמק בהם, ולא לתעדף את החוקים שמונחתים ובוודאות יהיו בהם שגיאות.

ניר ברקת: כל תהליך שלא עובר בצורה מלאה בכנסת כמעט בהגדרה יש בו טעויות.

ניר ברקת: או שהוא מיותר, או שהוא לא מסתיים איך שהוא מתחיל.

ניר ברקת: בכנסת מגיעים להסכמות, נדיר שאנחנו לא מסתדרים, בעיקר בוועדת הכספים.

ניר ברקת: הבקשה שלי היא: אם יש ספק אין ספק, אם יש דברים שהחברים מרגישים שעדיף לתת יותר זמן ולא לעשות טעויות – קחו את הזמן.

ניר ברקת: החיפזון הוא מהשטן, יש כאן דברים שנוגעים בליבה של אתגרי הכנסת.

ניר ברקת: דבר חשוב נוסף:

ניר ברקת: בשנים האחרונות אנחנו מדברים על הממשקים העדינים בין הרשות המחוקקת לכנסת.

ניר ברקת: אנחנו יודעים שלעיתים אנחנו מהווים חוצץ בין הרשות המחוקקת לרשות השופטת.

ניר ברקת: כאן אנחנו צריכים להיזהר שלא ליצר תקדימים שמטריפים את היחסים בין הרשות המחוקקת לרשות המבצעת.

ניר ברקת: זהו קו שיש לשמר אותו.

ניר ברקת: אתה, אדוני היושב-ראש, ושאר חברי הוועדה, אינכם חותמת גומי של הממשלה.

ניר ברקת: יש לכבד את הכנסת, זה מה שהחברים פה מבקשים.

ניר ברקת: אין מדובר בחוק ספציפי, אני מניח שלא הכול ילך כפי שאנחנו רוצים ובטח לא הכול ילך כפי שאולי הממשלה רוצה, אבל יש לכבד את התהליכים של הכנסת ואתה תראה שבסופו של דבר חוקים שצריכים לעבור – יעברו.

ניר ברקת: תנו לתהליכים בכנסת להתממש כמו שצריך, תודה.

ניר אורבך: תודה לחבר הכנסת ניר ברקת.

ניר אורבך: חבר הכנסת פרוש, בבקשה.

מאיר פרוש: שוב, אני מפנה אותך ואת חברי הקואליציה שלא אוהבים את העבודה שלנו למשפט שכותבת היועצת המשפטית: " מדובר בנושא רגיש שנדון רבות בוועדת חוקה לאורך השנים, במיוחד בשנה האחרונה במסגרת חקיקת הקורונה.

מאיר פרוש: נוכח הצורך לקיים דיון מעמיק בנושא ולמצוא את האיזון הראוי בין הפגיעה בכלואים לצורך בייעול המערכת, ונוכח העובדה שהוועדה דנה בנושא רבות, אין הצדקה לדון בהסדר המוצע בחוק בהסדרים".

מאיר פרוש: אני מפנה את תשומת לב היושב-ראש שמבקש כן להכניס ואני שואל את הלשכה המשפטית האם זה נחשב דבר שהכנסת אמרה את דעתה במסגרת חוקים ובמסגרת חוק נאמרו דעות שונות בעניין הזה ולכן אין הצדקה, או שפה זה לא נורא.

מאיר פרוש: אבל עדיין את מגדירה את זה כ-"נושא רגיש" אני יודע שנושא רגיש זה כשאומרים לאיש ציבור לא להתעסק בנושא מסוים כי הוא רגיש, אז הוא לוקח כמה צעדים אחורה ואומר שהוא לא רוצה לגעת בדבר הזה כי מדובר בנושא רגיש.

מאיר פרוש: הלשכה המשפטית מזהירה אותנו ואומרת שזה נושא רגיש, בנושא רגיש אני לא רוצה לגעת, מה המשמעות של הדברים הללו?

שגית אפיק: הרגישות מתייחסת - - -

אופיר כץ: טיפלנו בנושא הזה פעמים רבות בתקופת הקורונה.

אופיר כץ: זו דוגמה קלאסית לנושא מורכב שצריכים לשמוע הרבה גורמים ולתת להם את הזמן לדבר כי יש פה השלכות כבדות – מתי חזותי ומתי לא, בהגשת כתב אישום או בהודאה, עם עורך דין או בלי – יש פה את נושא זכויות האזרח שהוא בראש סדר העדיפויות.

אופיר כץ: מדובר בנושא רגיש וזה משהו שצריך לעשות.

אופיר כץ: קראתי גם על העלויות הגבוהות של הפעלת יחידת נחשון ועל החיסכון הצפוי מהבחינה הכלכלית, אבל זה עדיין חשוב ורגיש.

אופיר כץ: הקורונה הראתה שזה אפשרי אבל לא במסגרת חוק ההסדרים אלא בנתיב חקיקה רגיל.

יצחק פינדרוס: החוק הזה הוא הוכחה, אתה יודע איתן, היושב-ראש לא, אולי אתה תשמע.

ניר אורבך: למה, אני מקשיב.

יצחק פינדרוס: שימשיך לדבר עם עידית, אני לא רוצה להפריע לו.

יצחק פינדרוס: מה שכתוב פה מוכיח שהחוק אינו חוקתי.

יצחק פינדרוס: אני אגיד למה: אם היו אומרים שהוא מסיבות של קורונה אז אתה פוגע בזכויות האסיר בגלל הקורונה.

יצחק פינדרוס: בא האוצר ואומר: "לא, אני עבדתי עליכם, זה אינטרס שלי, זה אינטרס כלכלי".

יצחק פינדרוס: אם פוגעים בזכויות אסיר בגלל בעיה כלכלית אז זה הרבה יותר גרוע.

יצחק פינדרוס: אתה אומר שעצם הכנסת החוק לפה יכולה לשמש – אני אומר את זה לאנשי רע"מ והרשימה המשותפת – זה שזה נכנס לפה זו הוכחה שבכלל לא התכוונו לקורונה אלא לבעיה כלכלית.

יצחק פינדרוס: אסור לכם לפגוע באסירים בגלל בעיות כלכליות.

ניר אורבך: תודה רבה - - -

עידית סילמן: יש משהו בדבריו, צריך לומר את זה.

אופיר כץ: אם האסיר לא מסכים?

אמיר רשף: אסביר: הצעת החוק - - -

עידית סילמן: זה תלוי בהסכמת האסיר?

אמיר רשף: כן.

אמיר רשף: אני אמיר רשף, סגן הממונה על התקציבים.

אמיר רשף: אקדיש כמה מילים להצעת החוק.

יצחק פינדרוס: זו בעיה של תקציב, אחרת מה זה קשור אליכם?

אמיר רשף: אסביר.

אופיר כץ: הם כותבים את זה.

אמיר רשף: ההצעה הזו הובאה בזמן הקורונה ככורח אי-אפשר היה לרכז דיונים באולמות בתי המשפט כמו בשאר התחומים.

אמיר רשף: זה נתן אפשרות להשתמש בהיוועדות חזותית.

אמיר רשף: עם זאת, אחד התפקידים של חוק ההסדרים זה גם לטפל ולייצר התייעלות של עבודת הממשלה ושל הרשויות.

אמיר רשף: הצעת חוק זו תביא להתייעלות במנגנון של השבת וגם במשך הזמן של דיונים בבתי משפט.

אמיר רשף: כידוע לכם, זמן שיפוט הוא משאב יקר.

אמיר רשף: הצעת החוק שמובאת בפניכם קלה יותר מההסדרים הזמניים שנידונו בזמן הקורונה כי הדיון יתקיים בהיוועדות חזותית אך ורק בהסכמת העצור או העציר.

אמיר רשף: מדובר בהסדר וולונטרי מאוזן שמגיע לאחר הסכמה בין כלל הגופים הממשלתיים ושאינם ממשלתיים – כמו לשכת עורכי הדין – שלקחו חלק בדיון ובגיבוש הצעת החוק.

שגית אפיק: למה זה צריך להיות בחוק הסדרים ולא בהליך חקיקה רגיל כאשר הכנסת הצליחה להעביר הסדרים אחרים במסגרת הקורונה כפי שאמרת, מה הסיבה לזה?

אמיר רשף: כמו הרבה הצעות חוק שבמסגרת התוכנית הכלכלית, התכלית היא ייעול עבודת הממשלה – במקרה הזה גם עבודת הממשלה וגם הרשות השופטת – לכן הצעת חוק זו מובאת בתוך התוכנית הכלכלית.

אמיר רשף: כמו שאת יודעת וכמו - - -

שגית אפיק: זו הנמקה חדשה לחלוטין, הנמקה שכזו עוד לא שמעתי.

אמיר רשף: ייעול עבודת הממשלה.

שגית אפיק: ייעול עבודת הממשלה, בשביל זה צריך לעקוף את הליך החקיקה הרגיל של הכנסת?

שגית אפיק: אני רוצה להזכיר שהכנסת היא הרשות המפקחת על עבודת הממשלה, אז כדאי לתת לה את ההליך הסביר.

אופיר כץ: זו דוגמה לכך שההשלכות הכלכליות לא צריכות להיות הסיבה לכך שמשבצים את החוק בתוך חוק ההסדרים.

אופיר כץ: ההשלכות על האסיר וזכויותיו הן הרבה יותר חשובות מאשר חיסכון בהוצאות יחידת נחשון.

אופיר כץ: העלות הכלכלית לא צריכה להיות בראש סדר העדיפויות, וחשוב לשמוע את כל הארגונים - - -

אמיר רשף: אני מסכים עם הערתך, לכן ההסדר שמובא כאן הוא וולונטרי ומקל ביחס להסדרים שהובאו אליכם ודנתם בהם בעיקר בוועדת החוקה.

יצחק פינדרוס: אז תביאו זאת להליך של חקיקה רגילה, איך זה קשור לפה?

איתן גינזבורג: אמיר, כל השאלה היא - - -

יצחק פינדרוס: אתה יודע מה הכיף בנייר הזה, מתברר מה המוח המעוות שלכן - - - היושב-ראש - - -

איתן גינזבורג: אל תגיד דברים כאלו, אל תגיד דברים כאלו.

יצחק פינדרוס: למה זה קשור לפה?

אופיר כץ: למה זה לא בהליך חקיקה רגיל?

איתן גינזבורג: יצחק, הייתי מסתייג מהאמירה: "ראש מעוות".

איתן גינזבורג: בנוסף, בהחלט יש לממשלה רצון כרשות מבצעת לבצע כמה שיותר עם כמה שפחות קשיים בדרך, וזו הסיבה האמתית.

יצחק פינדרוס: אז תבטלו את הכנסת.

איתן גינזבורג: תן לי להשלים משפט, אני לא מדבר עכשיו בשם הממשלה, אני מנסה להסביר את מעשיה אבל איני אומר שאני מסכים.

איתן גינזבורג: לפני יומיים ציטטו בכל מקום שאמרתי שחוק ההסדרים צריך לעבור מן העולם.

איתן גינזבורג: אין ספק שחוק ההסדרים מבחינת הממשלה זה חוק שהוא נוח כדי להעביר דברים בצורה מהירה ויעילה בתוך סד זמנים של חוק הסדרים.

אופיר כץ: אז איפה אנחנו בתמונה?

איתן גינזבורג: לא אמרתי שהם צודקים, אני רק מפרש אותם.

איתן גינזבורג: ברור שזה המניע הממשלתי, אם היו יכולים היו מביאים עוד 50 חוקים בחוק ההסדרים.

אופיר כץ: כי אתם תאפשרו להם את זה.

אופיר כץ: הם בטח מרגישים - - -

איתן גינזבורג: אני אומר שהסיפור של מוח מעוות לא במקום.

יצחק פינדרוס: זו דוגמה קלאסית, דבר כזה זה לא עיוות?

איתן גינזבורג: אני אומר שזה לא במקום, יש טעם בדבריך שלא הכול צריך להיות בחוק ההסדרים.

יצחק פינדרוס: יש דברים שאני לא מסכים אבל מבין, אבל זה?

יצחק פינדרוס: היוועדות חזותית של אסירים בחוק ההסדרים?

איתן גינזבורג: יש טעם בדבריך, הרבה דברים לא צריכים להיות בחוק ההסדרים.

יצחק פינדרוס: מישהו פה נפל על הראש.

ניר אורבך: נעבור לנושא 7, סעיף 46, ההמלצה לאיזו ועדה עוד - - -

מאיר פרוש: מישהו יכול להסביר לי מה כתוב פה?

איתן גינזבורג: מי הרפרנט שעוסק בסעיף הזה?

איתן גינזבורג: אני רוצה להבין משהו לגבי הסעיף של התיקון בחוק התכנון והבנייה ביחס להגדלת אחוזי הבנייה מ-25% ל-200%.

איתן גינזבורג: מה זה אומר, האם זה אומר שבתוכנית שמיועדת למשהו ארוך טווח תהיה סמכות לוועדה להגדיל את היקפי הבנייה ל-200% בלי שום תב"ע?

יעל לינדנברג: אני יעל לינדנברג, רכז שיכון באגף התקציבים.

יעל לינדנברג: לא מדובר כאן בעקיפה של מסלול תכנוני.

יעל לינדנברג: אנחנו מגדילים את האפשרות לוועדה המקומית לאפשר תוספת זכויות גדולה יותר בתוכנית.

יעל לינדנברג: אם חתרת לעולם שאתה מדבר על היתר – אנחנו לא שם.

יעל לינדנברג: המסלול התכנוני נשמר, הוועדה היא זו שקובעת את זה, פשוט יש לה אפשרות לאשר תוספת זכויות.

יעל לינדנברג: הרציונל שעומד בבסיס הדבר הזה - - -

איתן גינזבורג: בתוכנית.

יעל לינדנברג: בתוכנית.

איתן גינזבורג: ותוספת הזכויות בתוכנית – שזה כבר טוב – היא מעבר למה שקבוע לה בתוכנית המתאר, למשל?

איתן גינזבורג: אם בתוכנית המתאר מותר לה להוסיף כך וכך זכויות, בהתאם לחוק הזה היא תוכל להוסיף זכויות מעבר לתוכנית המתאר שלה?

יצחק פינדרוס: היא תוסיף 200 מעל.

יעל לינדנברג: יש לה את האפשרות להוסיף על פי שיקול דעתה.

יעל לינדנברג: כמובן שעדיין מדובר במוסד תכנוני.

יצחק פינדרוס: - - - כולנו פה חברי ועדת תכנון.

איתן גינזבורג: יצחק זאב פינדרוס, אני יכול להשלים שאלה.

איתן גינזבורג: אני מבין, אבל זה מעבר למה שמותר בתוכנית המתאר הקבועה.

יעל לינדנברג: זה לא מעבר למה שמותר, זה מעבר למה שמותר היום בחקיקה.

יצחק פינדרוס: בתוכנית המתאר.

יעל לינדנברג: אם תוכנית המתאר מאפשרת לה היום כבר להוסיף 600% אז היא לא תוסיף 800%.

איתן גינזבורג: לא הבנתי.

יעל לינדנברג: היום יש אפשרות לוועדה מקומית לתת תוספת זכויות מסוימת של עד 25%.

יעל לינדנברג: אנחנו רוצים שלוועדה המקומית תהיה סמכות קצת יותר נרחבת בעולם שבו היא מתעסקת בשכירות ארוכת טווח.

איתן גינזבורג: האם זה תיקון תב"ע או תב"ע חדשה?

יעל לינדנברג: זה יכול להיות גם וגם.

איתן גינזבורג: אז זה אומר שזה עדיין צריך לעבור את כל הליך התכנון של - - - וכל הדברים הללו?

יעל לינדנברג: כן.

איתן גינזבורג: חובה?

יעל לינדנברג: לא החרגנו אותה מהליך תכנוני רגיל.

יצחק פינדרוס: היא לא עוברת למחוזית.

איתן גינזבורג: זה בסדר, יש ועדות מקומיות שיכולות להוסיף.

איתן גינזבורג: אני, בוועדה שלי, הוספתי 400%.

יצחק פינדרוס: הוא אומר: "מעל מה שהיה לך עד היום".

יעל לינדנברג: ההבדל הוא בהיקפים ולא בסמכויות של הוועדה או במסלול עצמו.

יעל לינדנברג: לא נגענו בבירוקרטיה ובהתנגדויות.

יעל לינדנברג: מבחינה זו עולם כמנהגו נוהג.

יעל לינדנברג: ההבדל הוא בהיקפים.

יצחק פינדרוס: אם כוועדה מקומית היו לך סמכויות להוסיף כמות מסוימת של אחוזים, עכשיו אתה מקבל פי שמונה.

איתן גינזבורג: מה היא אומרת, נניח שאני יכול להוסיף בתוכנית מתאר, כוועדה מקומית מוסמכת, להוסיף 400%.

יצחק פינדרוס: אתה יכול להוסיף יותר.

איתן גינזבורג: אי-אפשר 600%, היא אמרה.

יצחק פינדרוס: זה כבר מסובך, זה משהו אחר, אבל אם בתוכנית המתאר מותר לך 100% בנייה – כאן מתירים לך 300%.

יצחק פינדרוס: זה מה שכתוב אם קראתי נכון.

יעל לינדנברג: יש אפשרות, מעבר להגדלה הקיימת של 25%, אפשר להגדיל על 200%.

איתן גינזבורג: אבל למה להוסיף את זה בחקיקה, אני לא מבין את הדבר הזה.

איתן גינזבורג: למה לא לקבוע את זה בתוך תוכניות המתאר עצמן.

יצחק פינדרוס: כי אתה רוצה לתת הטבה לדיור בר-השגה.

איתן גינזבורג: אז שיכניסו את זה בתוך תוכניות המתאר.

יעל לינדנברג: בעולם שבו אתה רוצה לתמרץ שכירות ארוכת טווח ולתת אפשרויות דיור מגוונות ורבות יותר, אתה רוצה לעגן את זה בחקיקה.

יעל לינדנברג: אתה אומר שניתן לוועדות המחוזיות להחליט ואם הוועדה המחוזית החליטה אז הוועדות המחוזיות תוכלנה לפעול בהתאם.

יעל לינדנברג: אנחנו רוצים שגם ועדת מקומיות שרואות את טובת האזרחים ורוצות לאפשר את הכלי הזה תוכלנה לעשות זאת בהיקפים משמעותיים.

יצחק פינדרוס: זה מסוג הדברים שאני בעד ואני חושב שזה חוק טוב, אבל מזעזע שזה - - -.

יצחק פינדרוס: אני בעד, אני מאלה שמייצגים את אלו שבעד ואני מוכן להקים לובי כדי להילחם על זה.

יצחק פינדרוס: אבל אני לא חושב שהמקום של ה הוא בחוק ההסדרים.

יצחק פינדרוס: המשמעויות הן קריטיות ואמרתי לך את זה בארבע עיניים.

יצחק פינדרוס: אני בעד, אני חושב שזה דבר נכון.

יצחק פינדרוס: בירושלים זו תהיה בשורה גדולה לוועדה המקומית כי שם אין תוכנית מתאר, אבל - - -

איתן גינזבורג: כל תוספת אחוזי בנייה בחקיקה זו בעיה.

יצחק פינדרוס: אפשר בחקיקה אבל לא בחוק ההסדרים.

יצחק פינדרוס: גם אם אתה חושב, כל שכן, אתה אומר יותר גרוע ממני.

יעל לינדנברג: תוספת זכויות היא אפשרות שניתנת לוועדה.

איתן גינזבורג: זה אותו דבר, ברגע שנתת את התוספת זה כבר - - -

יצחק פינדרוס: אני רוצה לראות חבר ועדה שלא מוסיף.

איתן גינזבורג: בדיוק, אנחנו מכירים את זה.

איתן גינזבורג: ועוד קבעתם לקבוע המרה מתעסוקה לדיור, בכוונה מורידים תעסוקה - - -

מאיר פרוש: תאר לך שהיו נותנים את התוספת הזו לדירות - - - אתה נותן להוא אחוזים כדי שהמדינה תוכל - - -.

יצחק פינדרוס: הסעיפים הללו מראים לך את האבסורד בדיון היום.

יצחק פינדרוס: ליושב-ראש יש טעות שהוא מנהל את זה קואליציה-אופוזיציה.

יצחק פינדרוס: כל הדיונים עכשיו אינם פוליטיים, מדובר בדיונים מהותיים שלא היה - - -

איתן גינזבורג: מה אתה מיתמם?

יצחק פינדרוס: אני לא מיתמם, אני הייתי חבר קואליציה ועשינו את זה.

עידית סילמן: פינדרוס, יהיה גם דיון בתוך הוועדה ואז זה לא ייראה כך.

איתן גינזבורג: הוא מדבר על הפיצול.

עידית סילמן: בסדר.

יצחק פינדרוס: זה לא אמור להיכנס פה בכלל.

עידית סילמן: התיעדוף של נושא השכירות זה לוועדת כספים.

שגית אפיק: למה לא לפנים?

עידית סילמן: מיד נבדוק את הסעיף הספציפי הזה.

עידית סילמן: נעבור לנושא 8: חוק לעידוד השקעות הון; חוק מס ערך מוסף; פקודת מס הכנסה; חוק מיסוי מקרקעין.

עידית סילמן: אלו סעיפים 47–50 וכן סעיף 52.

איתן גינזבורג: למה לדעת היועצת המשפטית זה חלק מחוק הסדרים, אני מדבר על נושא 7.

איתן גינזבורג: למה פה לא הערתם שום דבר?

יצחק פינדרוס: מאותה הסיבה, אין לה כוח לריב על הכול.

איתן גינזבורג: לא, אל תגיד את זה.

עידית סילמן: 7 כרגע מוצע לוועדת הפנים, אם יהיה שינוי אנחנו נעדכן.

עידית סילמן: נושא 8 כרגע - - -

מאיר פרוש: זה כבר בטוח שאנחנו הולכים על זה?

שגית אפיק: איתן, אני אשיב לך, מדובר בשכירות ארוכת טווח שהכרנו בזה שזו יכולה להיות מטרה - - -

עידית סילמן: אני מדברת על - - - של 7, כל השכירות לכספים, אז אנחנו נבדוק את זה ונעדכן.

שגית אפיק: - - - יעד חשוב לנו מאוד ואנחנו רואים את זה כחלק מהתקציב שלא חשבנו שאנחנו צריכים לתעדף או להגיד על זה משהו.

מאיר פרוש: גבירתי.

עידית סילמן: מיד נבדוק, כמו שאמרתי, ונעדכן.

מאיר פרוש: אני שואל שאלה עקרונית.

מאיר פרוש: - - - למרות שהיו פה שאלות של קואליציה ואופוזיציה - - -

עידית סילמן: כרגע זה בפנים, מיד יגיע היושב-ראש, אמרנו שלקראת סוף הערב נעשה דיונים ונראה מה אנחנו עושים.

עידית סילמן: כרגע 7 זה כספים.

איתן גינזבורג: זה כספים או פנים?

עידית סילמן: כל הסעיף של השכירות הוא בכספים, כרגע זו ההחלטה.

איתן גינזבורג: מי החליט?

עידית סילמן: יושב-ראש הוועדה ביחד עם - - -

מאיר פרוש: אפשר לדבר על נושא 8?

עידית סילמן: בבקשה.

מאיר פרוש: הייעוץ המשפטי כותב כך: " הצעת חוק דומה נדונה בעבר בוועדת הכספים אך הוועדה ראתה בה קשיים שונים והיא לא הוצבעה.

מאיר פרוש: ישנה בעייתיות מובנית בעקיפת הליך חקיקה רגיל באמצעות הכנסת התיקון להצעת חוק ההסדרים".

מאיר פרוש: זה מתקשר למה שהיועצת המשפטית אמרה הבוקר.

מאיר פרוש: יש דברים שלא צריכים להיכנס לחוק ההסדרים מכיוון שהכנסת כבר הביעה את דעתה בעבר.

מאיר פרוש: זה כתוב פה בצורה מפורשת כמו שקראתי.

מאיר פרוש: אני רוצה התייחסות של היועצת המשפטית.

אופיר כץ: גם לי יש שאלה ליועצת המשפטית: מכל הדוגמאות שהובאו, זו הדוגמה החמורה ביותר לכך שלא צריך להכניס חוק לחוק הסדרים.

אופיר כץ: זה אחד המקרים הכי נוראיים שמכניסים פה לחוק ההסדרים.

אופיר כץ: בחוות דעתה, כותבת היועצת המשפטית שניסו להעביר את זה בהליך חקיקה ולא הצליחו עקב בעייתיות ההצעה.

אופיר כץ: אז אם לא הצליחו לפתור את זה בהליך חקיקה רגיל, בחוק ההסדרים יצליחו?

אופיר כץ: בפחות זמן?

אופיר כץ: אני חושב שזה אחד החמורים שיש פה, משהו שנוסה ולא הצליח בגלל שהוא כל כך בעייתי לבטח אין לו מקום בחוק ההסדרים.

אופיר כץ: חברי הקואליציה, תתעוררו.

אופיר כץ: זה באמת לא לספור את הכנסת, לשבץ משהו שניסו בעבר ולא הצליחו, זה באמת, תדלגו על הכנסת וזהו, תודה.

שגית אפיק: אני מסכימה עם הדברים.

שגית אפיק: מדובר בהצעת חוק שהובאה בפני ועדת הכספים.

שגית אפיק: ועדת הכספים דנה בה בהליך חקיקה רגיל בלא מעט ישיבות, היא אפילו רצתה לקדם אותה.

שגית אפיק: אבל, כתוצאה מהדיונים הרבים התגלעו קשיים שונים ביחס להצעה זו, ונושים שונים שהוועדה חשבה שעדיין יש ללבן.

שגית אפיק: בעיני, להכניס הצעה מהסוג הזה לחוק ההסדרים זה דבר שהוא לא נכון, לא ראוי, והוא פגיעה בכנסת.

שגית אפיק: אם ההצעה כבר הובאה בהליך חקיקה רגיל אזי אפשר לעשות זאת שוב ולנסות לתת תשובות ואת המידע והנתונים שביקשה הכנסת.

שגית אפיק: אין שום סיבה שהיא תיכלל במסגרת חוק הסדרים בזמן הקצר שיש לכנסת להעביר הצעות אחרות שהממשלה אומרת שהן חלק מהאג'נדה החשובה שלה.

אסי מסינג: לדעתי לא יכולה להיות מחלוקת לגבי הקשר הישיר של ההכללה בתוך התוכנית הכלכלית למסלול של הטבות מס.

אסי מסינג: המסגרת המוצעת כאן היא - - - אומנם נכון הוא שהצעת חוק דומה נדונה בעבר, מוצע כאן כרגע משהו שונה לפרק זמן אחר ולסוג הטבות אחר, בחלקו הוא דומה.

אסי מסינג: טיפול בהטבות מס במסגרת התוכנית הכלכלית זה משהו שהוא הדבר הנדרש ביותר.

אסי מסינג: גם אם נעשה דיון בכנסת בעבר באירוע דומה - - -

יצחק פינדרוס: - - - ממשלה שלא מבינה.

אסי מסינג: - - - אי-אפשר להתחיל את כל הליך החקיקה מהתחלה, הליך חקיקה שהיה בכנסת בשנים 2017–2018 אין להליך זה שום רלוונטיות כרגע מבחינת המשך היכולת לבצע אותו.

יצחק פינדרוס: ברבו.

אסי מסינג: מה שמוצע כאן זה - - -

אופיר כץ: אז מה שלא הצלחתם בכל-כך הרבה דיונים תעבירו עכשיו בזמן קצר.

יצחק פינדרוס: קוראים לזה ניצול הזדמנויות.

יצחק פינדרוס: יש ממשלה בלי ניסיון, שר אוצר שזה לא מעניין אותו, אפשר לעשות הכול.

אסי מסינג: זה לא קשור לניצול הזדמנויות.

יצחק פינדרוס: עצוב מאוד.

אסי מסינג: בדומה ליתר הפרקים האחרים, אם לא ניתן יהיה להשלים פרק זה במועד – ניתן יהיה לפצל.

אופיר כץ: ניסו להעביר ברגיל ולא הצליחו אז מביאים אותו בהסדרים.

עידית סילמן: תודה, עוד התייחסות לזה?

עידית סילמן: אנחנו עוברים לנושא מספר 9.

מאיר פרוש: מה זה עושה לנו המילים בעל פה של היועצת המשפטית.

עידית סילמן: שמענו את האמירה של היועצת המשפטית ושמענו גם את האמירה של האוצר, יש בהחלט - - -

אופיר כץ: מה את אומרת על זה, אני אשמח לשמוע את דעתך.

עידית סילמן: תראו, אני אמרתי את דעתי לפני כן.

עידית סילמן: בתוך כל התהליך הזה, אנחנו בקואליציה, בשיתוף עם אנשים אחרים, עשינו תהליך ארוך של כל הנושאים שיושב-ראש הכנסת שנוכח כאן וברוך הבא, הוציא נושאים מסוימים לפני כן מחוק ההסדרים.

עידית סילמן: לאחר מכן נושאים שהיו שנויים במחלוקת או שחשבו שצריך לעשות בהם שינויים מסוימים, אז בהחלט הם נידונו בתוך הקואליציה והיה שיח, חלקם שונו.

עידית סילמן: כרגע מוצעים פה - - -

אופיר כץ: אז מבחינת

אופיר כץ: כם נגמרו המחלוקות?

יצחק פינדרוס: אז בשביל מה היומיים הללו?

עידית סילמן: - - -

אופיר כץ: נגמרו המחלוקות?

יצחק פינדרוס: היומיים הללו מיותרים?

עידית סילמן: ממש לא.

יצחק פינדרוס: אז תגידי לי מה הולך להיות פה בשעה 21:00, אני שואל אותך כבר יומיים.

עידית סילמן: אנחנו מקיימים דיון על הנושאים ואחר כך נצא להתייעצויות ונשמע את ההתייחסויות של היועצת המשפטית, ויש כאן אמירה משמעותית שיש נושאים שיידונו בוועדות.

עידית סילמן: אני מזכירה לכם - - -

יצחק פינדרוס: אין לי - - - אתה עושה צחוק ממני?

יצחק פינדרוס: אני יושב פה יומיים לשם מה?

יצחק פינדרוס: מבזבז את הזמן בשביל שישימו בפייסבוק?

יצחק פינדרוס: כבוד היושב-ראש, זה ביזיון לכנסת, השפלה לכנסת.

עידית סילמן: חבר הכנסת פינדרוס, הוועדה הזו מנתבת דיונים לתוך הוועדות ובסופו של דבר החוקים - - -

יצחק פינדרוס: ישב פה יריב לוין שהיה יושב-ראש ועדה ואמר שהוא הוריד 50%.

אופיר כץ: בעבר הוועדה גם הייתה - - -

יצחק פינדרוס: - - -

עידית סילמן: יש יושב-ראש - - -

אופיר כץ: תעשו את זה בהליך חקיקה רגיל.

יצחק פינדרוס: אחר כך שואלים למה אנחנו לא חברים בוועדות המחורבנות שלכם?

יצחק פינדרוס: זו הסיבה.

עידית סילמן: לכן נעשה כאן דיון - - -

יצחק פינדרוס: אל תפנו אלי - - -

אופיר כץ: - - -

יצחק פינדרוס: - - - חברים לוועדות, בשביל מה, בשביל לבזבז את הזמן?

עידית סילמן: אף אחד לא הודה, אני - - -

יצחק פינדרוס: - - - חבר קואליציה - - -

עידית סילמן: אני לא אמרתי שום דבר, אני לא אמרתי שום דבר בעניין הזה.

עידית סילמן: אני רק אומרת לכם שיש לומר את האמת, כל חקיקה שמגיעה לוועדה נדונה בתוך ועדה וכפי שאמרו באוצר, יש - - -

יצחק פינדרוס: אז על מה את מבזבזת את הזמן שלנו?

עידית סילמן: אנחנו לא מבזבזים את הזמן, אנחנו מנתבים לוועדות.

עידית סילמן: בנוסף, אנחנו מנהלים כאן דיון שבסופו ייקבעו דברים.

אופיר כץ: סתם אנחנו יושבים פה.

יצחק פינדרוס: על מה - - -

עידית סילמן: נושא מספר - - -

יצחק פינדרוס: 65 חוקים - - -

עידית סילמן: נושא מספר 10.

עידית סילמן: אמרנו שהנושא של פרק ז' שכירות מוסדית - - - לוועדת הכספים.

יצחק פינדרוס: הוא ישכנע אותי שיש ממשלה בישראל.

עידית סילמן: לא צריך לשכנע.

יצחק פינדרוס: אין, אין.

יצחק פינדרוס: יש צ'קלקה שנוסעת לרעננה.

עידית סילמן: אנחנו עוברים לפרק ח' – כבאות.

יצחק פינדרוס: צ'קלקה שנוסעת לרעננה ומישהו שיושב במשרד האוצר ושותה יין לבן, הכול בסדר.

עידית סילמן: מספר הנושא הוא 10 ומספר הסעיף הוא 53.

עידית סילמן: תיקון לחוק הרשות הארצית לכבאות והצלה, התשע"ב–2012.

עידית סילמן: הוועדה המוצעת היא ביטחון פנים.

יצחק פינדרוס: יש שר לביטחון פנים, איזו הפתעה, ברצינות?

יצחק פינדרוס: הוא הצטלם שם עם בנט בשבת?

אביר קארה: נכון, אחרי 12 שנים שלא היה שר – זו באמת הפתעה.

עידית סילמן: חבר הכנסת פרוש, בבקשה.

מאיר פרוש: אני מצטער על כך שאני זה שצריך להקריא את העמדה של הייעוץ המשפטי, אבל נאמרים דברים מאוד משמעותיים ולדעתי הם מאוד חמורים, בעיקר לאלו שרוצים להביע בעד.

מאיר פרוש: כותבת היועצת המשפטית: " מדובר בתיקון של הסדר שנקבע בחוק ההסדרים מ-2018, שכרוכות בו סוגיות רגישות שראוי לקיים בהן דיון מעמיק.

מאיר פרוש: תכלית הרגולציה בתחום הכבאות היא הצלת הנפש והרכוש, ולעמדתנו לא נכון לדון בה בסד הזמנים של חוק ההסדרים".

מאיר פרוש: אמרתי כבר קודם שכשאומרים לאיש ציבור לא להתעסק בנושא רגיש אז הוא צריך לקחת כמה צעדים אחורה ולא לגעת בזה.

מאיר פרוש: אם יועץ משפטי אומר לי: "לא נכון להתנהג כך", כולנו נזהרים מהדברים הללו.

מאיר פרוש: לא כתוב "אסור" אבל כתוב: "לא נכון להתנהג כך".

מאיר פרוש: בשביל מה אנחנו צריכים יועץ משפטי אם איננו מקבלים את העמדה?

מאיר פרוש: אני רוצה לשמוע מה היא אומרת עכשיו.

עידית סילמן: תודה.

עידית סילמן: חבר הכנסת כץ, בבקשה.

אופיר כץ: זו דוגמה לנושא של חיי אדם, גוף בטחוני שמתעסק בחיי אדם.

אופיר כץ: - - - אם זה על ידי הנציב או על ידי השר, כל השינויים שהולכים לעשות פה, יש פה השלכה גם על אנשים עסקים וגם על הבריאות שלנו.

אופיר כץ: זה לא משהו כלכלי קלאסי, זה גוף שיש בו ועד דומיננטי וגם אותו ירצו לשמוע.

אופיר כץ: גם זה משהו שצריך להיות בו דיון עמוק וארוך.

אופיר כץ: זה דיון שקשור בחיי אדם ואין להכניסו בחוק ההסדרים.

עידית סילמן: אציין שהוועדה המוצעת היא בטחון פנים וזו החקיקה היחידה שמגיעה אליה מחוקי חוק ההסדרים.

יצחק פינדרוס: - - - לא משטרה - - - הפנים - - - לא כזה נורא.

יצחק פינדרוס: כבאות יש גם ערבים, וואליד טאהא יכול, אין בעיה.

עידית סילמן: חבר הכנסת פינדרוס, הרשה לי לא להיכנס להערות הללו.

יצחק פינדרוס: באמת, אני בעד להעביר - - -

אופיר כץ: גם במשטרה יש ערבים.

עידית סילמן: מבחינת עצם סד הזמנים, זו באמת החקיקה היחידה שמגיעה לוועדה לביטחון פנים.

עידית סילמן: חבר הכנסת פינדרוס, בבקשה.

יצחק פינדרוס: זה לא אמור להיות פה בחוק ההסדרים ולא בסד הזמנים הזה.

יצחק פינדרוס: אני אומר לכם, גילוי נאות, אני התלבטתי לגבי מינוי חברים בוועדות.

יצחק פינדרוס: שאלתי אתכם את השאלות - - -

עידית סילמן: נכון.

יצחק פינדרוס: אחרי היום אני שלם עם זה, האופוזיציה עשתה נכון, אני לא בטוח שעשינו נכון שבאנו בכלל לימי הדיון הללו בוועדת הכנסת.

איתן גינזבורג: למה?

יצחק פינדרוס: אנחנו משחיתים את זמננו.

אופיר כץ: אם אתם אומרים שלא יהיה פיצול - - -

יצחק פינדרוס: נושאים שהעלנו פה כחברי אופוזיציה- - -

לא יכול - - -

אופיר כץ: אם הוועדה הזו לא הולכת לפצל אפילו חוק אחד - - -

הם לא יכולים, אין להם רשות מהקומיסר.

איתן גינזבורג: מי אמר?

יצחק פינדרוס: אם אין פה אף חבר קואליציה שבא ומגן על העמדה של הייעוץ המשפטי, על ההיגיון, ואתם מעבירים את הנייר הזה כמו שהוא - - -

איתן גינזבורג: מי אמר שזה כך?

עידית סילמן: למה - - -

איתן גינזבורג: מי אמר לך את זה?

יצחק פינדרוס: - - -

עידית סילמן: אף אחד לא אמר לך כלום.

אופיר כץ: - - - סמכות בשבילך.

ניר אורבך: לא התחייבתי לכלום.

יצחק פינדרוס: שאלתי אותך כבר ביום חמישי בבוקר מה המסגרת.

ניר אורבך: אני לא אתן לך מסגרת, מה, זה משחק - - -

יצחק פינדרוס: הקואליציה ענתה על מה שהיועצת המשפטית העלתה?

יצחק פינדרוס: עניתם על דבר אחד?

יצחק פינדרוס: יש לך עוד ארבע שעות ולא עניתם.

ניר אורבך: ההצבעות ב-21:00.

יצחק פינדרוס: אבל לא ענית מה אתה עומד לעשות.

ניר אורבך: בהצבעה אתה תראה.

יצחק פינדרוס: אה, בהצבעה.

יצחק פינדרוס: זה נראה לך לעניין- - - שני דפי פוליו.

הפתעה, סורפרייז.

ניר אורבך: הוא רוצה שאגיד לו כבר לפני יומיים מה - - -

יצחק פינדרוס: את המסגרת, לא איזה חוקים, את המסגרת.

מאיר פרוש: חברים, אתם תהיו ילדים טובים

יצחק פינדרוס: יכולת לשלוח את זה בשני דפי פוליו.

יצחק פינדרוס: חברים, תאמינו לי, חבל, הבאתם לפה אנשים ממשרדי ממשלה, בזבזתם כספי מיסים.

יצחק פינדרוס: בשביל מה?

יצחק פינדרוס: שילכו לטייל.

יצחק פינדרוס: למה הם צריכים לעלות פה בזום, למה הם צריכים לשבת פה?

עידית סילמן: אמרנו שאנחנו לא מבזבזים כספים.

יצחק פינדרוס: מה יש להם לעשות פה?

עידית סילמן: משתדלים להחזיר חוב - - -

יצחק פינדרוס: אמרו הכול, יש לך את הנוסח, הכול יש לך, השלכות כלכליות, מדיניות ממשלתית.

יצחק פינדרוס: אנשים מסכנים תקועים פה, תנו להם חופש קצת, ערב חג.

יצחק פינדרוס: אנשים מבזבזים את הזמן שלהם לריק.

יצחק פינדרוס: אני אומר לכם, כולנו, ההבדל היחידי בין האופוזיציה לקואליציה זה שכולנו אמרנו את אותם הדברים מכאן ומשם, אתם היחידים שהחלפתם את האחר, היחידים שהחלפתם את האחר.

יצחק פינדרוס: תבדקו בפרוטוקולים, כל הדברים שאמרתי ביומיים האחרונים אמרתי כחבר קואליציה.

יצחק פינדרוס: תבדקו.

יצחק פינדרוס: יריב לוין עשה את אותו דבר כיושב-ראש ועדת כנסת.

יצחק פינדרוס: כולנו עשינו את אותו דבר.

יצחק פינדרוס: היחידים שהתחכמו זה אתם.

יצחק פינדרוס: שיניתם את דעתכם.

יצחק פינדרוס: הפסקתם לייצג את האזרחים, ייצגתם אותם בדבר אחד, את האזרחים שבחרו בכם, זה נכון - - -

אופיר כץ: אני אסביר, לא נכון.

יצחק פינדרוס: הדחתם את נתניהו, בראבו.

אופיר כץ: לא נכון, לא נכון, הם מייצגים את האזרח אלקין.

יצחק פינדרוס: הדחתם את נתניהו, בראבו.

יצחק פינדרוס: זה הדבר היחידי.

יצחק פינדרוס: שום דבר - - - רם שפע, כחבר קואליציה לא היה נותן להעביר את זה.

יצחק פינדרוס: הייתי איתו בקואליציה.

יצחק פינדרוס: איתן גינזברוג כחבר קואליציה לא היה נותן להעביר את זה, ואני הייתי בקואליציה.

יצחק פינדרוס: לא היה נותן להעביר את זה.

ניר אורבך: אבל יש פה עוד קואליציה.

יצחק פינדרוס: נכון.

יצחק פינדרוס: והיום זה השתנה.

יצחק פינדרוס: בקואליציה הזו אפשר לשנות את הדעות.

יצחק פינדרוס: אנשים שאמרו דברים אחרים.

יצחק פינדרוס: אסי מסינג גם לא שינה את דעתו, זה נכון.

ניר אורבך: נושא 11, סעיף קטן 19.

קריאה: זה 12.

קריאה: - - -

ניר אורבך: נושא 12, סעיף 56.

אסי מסינג: היושב-ראש, אם אפשר רק מילה אחת קטנה על סעיף 10.

אסי מסינג: אפשר?

ניר אורבך: כן, בבקשה.

אסי מסינג: התיקון כאן בשונה ממה שנאמר כאן בחלק מהדברים, לדוגמה, התיקון שנעשה ב- 2017-2018, במסגרת חוק ההסדרים של שנת 2017- 2018.

קריאה: כתוב פה.

אסי מסינג: לא, אני אומר שהתיקון הוא עצמו - - -

שגית אפיק: ציינו את זה בהערה שלנו.

מאיר פרוש: כתוב, כתוב את זה.

שגית אפיק: ועשינו גילוי נאות גם להערכה שלנו.

אסי מסינג: אשלים את מה שרציתי להגיד: התיקון כולל למעשה שני תיקונים שהוא כמו בחלק מהתיקונים האחרים, עניינו הפחתת רגולציה ממשלתית ועניינו הפעם נושא הכבאות.

אסי מסינג: הוא כולל תיקון להסדר שהוצע בשנת 2017, 2018, והפחתת הרף שכרוך להשלכות הכלכליות המשמעותיות שבהם יש בקרה בעניין הרגולציה.

אסי מסינג: והדבר השני הוא אימוץ של תקן אירופאי שמוצע במסגרת הפרק הנוסף לעגן את נושא הרגולציה.

אסי מסינג: הוא מבוסס על עבודת - -

מאיר פרוש: אני חייב להתייחס, כשאתה מדבר על לאמץ תקן אירופאי - - - באירופה נוהגים כך אחרי שיש המלצות ברורות של הלשכה המשפטית.

מאיר פרוש: לזלזל ולומר – אז היא אמרה, אז היא אמרה.

מאיר פרוש: בוא נאמץ את אירופה בזה.

אסי מסינג: - - מטה ארוכה של משרדי הממשלה שבמסגרתה מוצע הפרק כאן לחקיקה.

אני רוצה לשאול שאלה, התקן האירופי הזה.

אסי מסינג: אמריקאי, סליחה.

האמריקאי, סליחה, אדוני היושב-ראש, אני שואל עכשיו כחבר ועדה, לא ועדת הכנסת, כאילו אני חבר בוועדה שיושב שמה.

האם התקן האמריקאי הזה לא היה לפני כן בסיבוב הראשון?

הרי אתם באים ומדברים פה על דבר שהוא חשוב מאוד.

מצד אחד, לשחרר את המשק כדי שאפשר יהיה לבנות הרבה דירות, זה אינטרס אדיר של כולנו.

מצד שני אנחנו מדברים פה, בסוף, חלילה, אסונות יכולים לקרות.

ואני הייתי מעורב מאוד בסיבוב הקודם.

איתן?

איתן גינזבורג: אני רק רוצה להגיד שכשאתה היית יושב-ראש ועדת חוקה, קודם אמרת שאין מצב, שהכול יצא לפועל וכולי.

איתן גינזבורג: היו עשרות דיונים שניהלת פה לבד או רק עם האופוזיציה.

איתן גינזבורג: אני רק מזכיר לך את זה.

איתן, תקשיב – אתה לא שמעת עוד פעם - -

אופיר כץ: תגיד לו בסדר, תגיד לו בסדר.

- - את מה שאמרתי עד הסוף.

אסביר לך למה, כי בדרך כלל בדיונים האחרים, אתה יודע שאני גם התלוננתי על זה כשהיה צריך – אמרתי שאני לא מתפלא שבדיון כזה שלא יושבים חברי קואליציה להבין את המשמעויות של הצרחות שלנו.

אנחנו לא סתם צווחנים.

אנחנו בכל זאת גם עשינו משהו פה בשבע-שמונה שנים פה בכנסת.

איתן גינזבורג: ברגע שאתה כחבר אופוזיציה, החלטת בהחלטה שאתה לא שותף למשחק הזה, כי אתה לא מביא נציגים לוועדה הזאת ואתה לא יכול להצביע - - -

אופיר כץ: לא הוא החליט, אתם החלטתם.

איתן גינזבורג: לא.

איתן גינזבורג: אתם החלטתם.

אופיר כץ: אל תלכו למקום הזה.

איתן גינזבורג: אתם כבר חודשיים בלגיטימציה שלכם, לבוא בטענות בהקשר הזה - - -

אופיר כץ: - - - אתם.

אופיר כץ: לא אנחנו.

יצחק פינדרוס: אתם החלטתם.

יצחק פינדרוס: ואתם גם חוזרים על זה.

איתן גינזבורג: אתם החלטתם.

אופיר כץ: לא – אתם.

אופיר כץ: אתם שולטים בוועדת הכנסת, לא אנחנו.

איתן גינזבורג: אתם עוד באים אלינו בטענות.

אופיר כץ: אתם.

אופיר כץ: אתם סרסרתם את הכנסת.

איתן גינזבורג: ואתם באים אלינו בטענות שאנחנו לא נמצאים פה?

איתן, אני רוצה להזכיר לך - - -

אופיר כץ: ותראה איזה ייצוג מכובד.

אם אנחנו בהפסקה מתודית כזאת, אני רוצה להזכיר לך דבר אחד: שאילולי היה לכם את הפריטטיות בממשלה הקודמת, ואילולי זה שהיה לכם אצבעות בוועדה שידעת - - -

איתן גינזבורג: אילולי הייתה פריטטיות לא הייתה קואליציה ולא הייתה ממשלה – על מה אתה מדבר.

תן לי רגע.

ידעת טוב מאוד שבוועדות או בוועדת חוקה שאני הייתי יושב-ראש שלה ואתה מילאת את מקומי בהרבה מאוד ישיבות, בהרבה מאוד דברים מילאת את מקומי, ידעת טוב מאוד כל הזמן שיש לך את האצבעות שלך, כך שהקואליציה, גם אם היא תרצה, היא לא יכולה לעשות מה שהיא רוצה.

פה, אנחנו אפילו לא יכולים לסמוך על הנס.

למה?

בגלל שיש פה ועדות שההפרשים הם כל כך גבוהים, הם לא הגיוניים.

רם שפע: בין מה למה?

רם שפע: לא הבנתי.

בין האצבעות.

רם שפע: - - -

איתן גינזבורג: חבר הכנסת אשר, אתה יודע - -

בין האצבעות.

רם שפע: לא נכון.

בוועדת כספים יש הפרש של שמונה.

איתן גינזבורג: - - שאנחנו, הקואליציה, החליטה לבוא הנה ולשמוע את הדברים, וצמצמנו הכול לפער של אחד למעט שתי ועדות, ואתם מתעקשים.

רק תן לי לחזור, תן לי לחזור - - -

איתן גינזבורג: וזה גם לא אתם מתעקשים.

איתן גינזבורג: זה סיעה אחרת מתעקשת.

איתן גינזבורג: סמוטריץ' מתעקש בגלל סיבות אחרות.

תן לי לחזור רגע, איתן - - -

איתן גינזבורג: ואתם מתעקשים בגלל זה לא למלא את כל הוועדות האלה.

איתן גינזבורג: בוא תגיד את האמת לציבור.

איתן, תו לי לחזור למה שהפרעת לי מקודם.

מה שאני טענתי ואני טוען גם עכשיו: הייתי מעורב מאוד בחוק הזה שנקרא לו – הרגולציה על הכיבוי.

הייתי מאוד מעורב.

היו דיונים ארוכים על ארבע קומות, על שמונה קומות, על תקנים כאלה ואחרים.

יצא חוק בסוף.

אבל אתם יודעים שהוא עוד לא יצא מספיק מבושל ומספיק טוב, כי עובדה, אנחנו רואים היום שעדיין יש בעיות.

היו דברים שאמרנו שנבחן אותם אחרי שנים.

אם אתם חושבים שהבחינה שלהם יכולה להיות בחטף כזה ולבוא להגיד שעכשיו מסתמכים על תקן אמריקאי, שהתקן האמריקאי הזה – אני לא יודע אם הוא היה על השולחן אז בכלל, אז כנראה שהיו סיבות למה לא הלכו עליו.

אנחנו מאוד דומים לאמריקאים בהמון דברים, אבל לא בכל הדברים.

ולכן אני בא ואומר שוב: האחריות מחייבת.

אין בעיה שתקבעו שהדברים האלה יפוצלו, ונתכנס כולנו, אני אמליץ גם בפני חבריי בקואליציה שחוקים שהם טובים לעם ישראל באופן כללי, נוותר על היצר שלנו לעצור את הממשלה ונעזור לקדם אותם בצורה הנכונה.

קריאה: חבריך באופוזיציה, לא בקואליציה.

אבל, הדברים הללו הם בסוף.

הוויכוח בין איך אני פותר את בעיית הדיור שמציקה לכולנו, ואיך מצד שני, אני לא משלם על זה בחיי אדם מחר בתקן של כיבוי אש, של כיבוי אש.

ולכן לחשוב שאת כל זה אפשר לעשות בחטף, כשהח"כים יסתובבו פה מסוחררים מוועדה לוועדה, עייפים וטרוטי עיניים, שיביאו אותם להצבעות שחלקם הגדול לא יודעים אפילו על מה הם מצביעים.

אגב, זאת מחלה שקורית להרבה קואליציות.

אבל, לכם יש אחריות.

מחר ועדת חקירה תבוא אליכם פקידי האוצר או פקידי משרד ביטחון פנים ויגידו: איך אתם חשבתם להביא רפורמה כל כך מהותית של כיבוי אש במגדלים על ידי הורדת רגולציות כאלה ואחרות, כשלא נתתם לאנשים זמן, לא נתתם לאנשים במגזר הפרטי, שחלקם מתמחים בזה מאוד, שעולים תמיד לוועדות ומדברים עשרות דקות כל אחד?

זה לא יוכל להיות.

יעמדו פה עם סטופר על היד.

זה לא יעבוד, חברים.

יש אמרה שאומרת – ואני מסיים – תפסת מרובה לא תפסת.

ולא רק לא תפסת, לא תפסת כלום.

כי בסוף או שהחוקים יצאו גרועים ואז הם יתקעו במציאות ולא יוציאו אותם אל הפועל או שהם יהיו גרועים כל כך שלא ירגישו שהם גרועים.

רק באסון הבא שתהיה ועדת חקירה על העניין הזה.

חבר הכנסת יעקב אשר, תודה רבה.

תמר לוי בונה: היושב-ראש, אני אשמח להבהיר משהו.

ניר אורבך: אנחנו עוברים לנושא - - -

תמר לוי בונה: רגע, היושב-ראש, אני תמר לוי בונה, אגף התקציבים באוצר, רק משהו קטן שאני חייבת להבהיר לחבר הכנסת אשר.

תמר לוי בונה: חבר הכנסת אשר, ההסדר המוצע בכבאות עניינו הוא חובת התקנת תקנות במקום הוראות הנציב החלות היום בעוד ארבע שנים, כלומר, ב-2026.

תמר לוי בונה: זה אומר שבמסגרת פרק הזמן של ארבע השנים יוטמע התקן האמריקאי בשינויים המחויבים למצב העניינים הישראלי.

תמר לוי בונה: ועל כן - - -

איך הוא יוטמע?

לא צריך חקיקה להטמעה שלו?

תמר לוי בונה: צריך חקיקת משנה שתובא - - - במשך ארבע שנים.

יפה.

אז לפני שאני מחוקק חקיקת משנה אני צריך להבין האם התקן הזה הוא נכון למדינה הזאת, כן או לא?

תמר לוי בונה: יש ארבע שנים לעשות את זה, ויש - - -

אופיר כץ: אז מה הדחיפות?

ארבע שנים - - - אין לכם ארבע חודשים לתת.

אופיר כץ: למה הדחיפות?

אופיר כץ: הנה, ב-2026, אז למה דחוף בחוק ההסדרים?

תמר לוי בונה: הדחיפות היא שמדובר בלקיחה של הוראות סעיף רבות - - -

תקשיבו למה שאתם אומרים.

תמר לוי בונה: חבר הכנסת אשר, אני רוצה להפיס את דעתך.

אני שומע.

תמר לוי בונה: אז אני רק אומרת ככה: בסוף, להחליף קודקס של הוראות נציב שהיום זה האופן שבו זה נעשה –150,000 עסקים בישראל, 600,000 כולל נכסים ומבני ציבור, כמעט כל עסק שתשאל אותו יגיד לך שהוא סובל מרגולציה של כבאות.

תמר לוי בונה: זה בלתי אפשרי להחליף את כל הקודקס המיושן והאנכרוניסטי מאוד של הרגולציה ביום אחד.

תמר לוי בונה: מה שכן אפשר לעשות זה להגיב ל - - -

יום אחד זה בלתי אפשרי, וחודש וחצי זה כן אפשרי?

תמר לוי בונה: לא, יש ארבע שנים - - -

אביר קארה: - - - נותנים לדבר הזה ארבע שנים.

לא כולל ימי חגים.

תמר לוי בונה: יש תכולת - - - של ארבע שנים שבמסגרתן.

אביר קארה: יעקב, אז לפי מה שאתה אומר, אז הכול טוב בישראל, וזה בסדר, והכיבוי מתנהל כמו שצריך.

מאיר פרוש: עדיף שלא יגיעו לחיפה, אתה יודע - - -

אביר קארה: תראה עסק שקם מחר בבוקר ומנסה לבנות - - -

אז זה מה ששמעת?

אביר קארה: מביאים מתווה לעשות שינוי של המציאות בארבע שנים, לא ביומיים.

אביר קארה: אתה יודע כמה שנים אומרים בכבאות שהם עובדים לפי תקן אמריקאי ואז אתה מגלה שזה במקרה הטוב לא תקן של חולון אפילו.

אביר קארה: די, תפסיקו - - -

אופיר כץ: מעולה, אבל אם זה משהו שהופך להיות ב-2026, למה בחוק ההסדרים ולא בחקיקה רגילה?

אופיר כץ: זאת השאלה.

אביר קארה: - - - לא צריך לעבור אחד אחד מהדברים ולהגיד: את זה אני רוצה להוסיף.

דניאל מלצר: אם לא תקבל את זה עכשיו, זה לא יהיה גם ב-2026.

אביר קארה: התקנות של כיבוי והרגולציה בישראל היא הזיה והיא אסון.

אופיר כץ: אתה יכול להגיד את זה על כל החוק הזה.

אביר קארה: אתה יודע שבנושא רישוי בנייה בישראל אנחנו אחרי עיראק ואיראן?

אביר קארה: - - - לא עשיתם כלום שבע שנים.

כמה שנים היית ראש עיר?

אביר קארה: מה זה קשור?

תגיד לי רגע.

אביר קארה: מה זה קשור?

אביר קארה: אין שום קשר בין שני הדברים האלה.

אתה מוכן להקשיב?

אביר קארה: אני יודע להגיד לך שבמדינת ישראל אי אפשר לבנות היום.

מה אתה אומר.

אביר קארה: אנשים אין להם איפה ללכת לגור.

כמה שנים היית ראש עיר?

אביר קארה: כל דבר פה מתעכב פה 150 שנה.

כמה שנים היית בוועדת תכנון ובנייה?

אביר קארה: אי אפשר להוציא רישוי בנייה, אנחנו במקומות האחרונים בעולם.

אביר קארה: גם בכיבוי אנחנו אחרונים בעולם.

יופי.

עכשיו אתה מוכן להקשיב?

אביר קארה: רוצים לעשות שינוי עד 2026.

אביר קארה: 2026.

אופיר כץ: יפה, אתה מחזק את מה שאנחנו אומרים.

אביר קארה: אז עוד יומיים?

אופיר כץ: אתה מחזק את מה שאנחנו אומרים.

אתה מוכן להקשיב?

אביר קארה: יש פה מתווה שאומר: חבר'ה, אתם רוצים ללכת לפי דחיינות, לפי - - -

אתה מוכן להקשיב?

אביר קארה: אתה רוצה להתאים את עצמך לעולם.

אתה רוצה להקשיב?

אביר קארה: אני שמעתי אותך.

לא.

אתה לא שומע כלום.

אביר קארה: אבל אתה מעיד על כל דבר כאילו שהוא המהות העיקרית.

תקשיב.

תקשיב.

אני לא יודע מה אתה עשית בשנים עברו.

מאיר פרוש: דברים חשובים מאוד.

מאיר פרוש: חשובים מאוד.

אני הייתי חבר ועדה בחוק הותמ"ל.

אביר קארה: בניתי שמונה עסקים, העסקתי 130 עובדים עד לפני שנתיים וחצי.

אביר קארה: תאמין לי שזה הרבה מאוד עשייה.

אביר קארה: לפתוח עסק בישראל וחוות סוסים שדרשו דרישות כיבוי למגרש רכיבה מחול ודרישות כיבוי של 6,000 שקל בשנה כדי שיהיה מטף על מגרש חול – זה דרישה לא הגיונית.

תודה רבה שאמרת לי.

תקשיב רגע.

אביר קארה: אז אתה רוצה לעשות את התיקון הזה – אז בוא נתקן אותו.

אתה מוכן להקשיב רגע?

אני לא רק בעד התיקון, אני אפילו יהיה מוכן לומר מראש שאני בעד כל הורדה של הדברים האלה.

מי כמוני, בתחומים שלי שחוו את זה ביום יום: באישורים – חבל שאתה לא מקשיב – בוועדות; באישורים בתב"ע; באישורים של תמ"א; באישורים של מרפסות.

אבל תקשיב לדבר אחד: יש דברים שצריך לעשות בשום שכל.

אני לא באתי ואמרתי לו לא לעשות את זה.

תתחילו היום.

תכניסו את זה היום להליך חקיקה.

בוא נסכם ביננו שבעוד חודשיים-שלושה, אנחנו כבר מתקדמים עם זה.

אבל זה לא יכול לעבוד.

אתה מכיר את רפורמת הרישוי?

יואב קיש שהיה היושב-ראש הוליך אותה בכוח גדול.

הייתי איתו חבר פעיל מאוד בוועדה.

הרפורמה הזאת – היו פה מקודם שדיברו עליה – לא הצליחה.

אתה יודע למה?

כי חסרים המון דברים וכל העסק הזה מתעכב.

ומי סובל?

העסקים.

אתה והחברים שלך והחברים שלי.

כי עשו את זה לא נכון; עשו את זה לא בשל; עשו את זה מהר; ובסוף משרדי הממשלה תוקעים את זה.

אביר קארה: אתה טוען שהרפורמה הייתה לא טובה - - -

ברחוב הייתה מעולה.

ניר אורבך: סגן השר אביר קארה, תודה.

ניר אורבך: חבר הכנסת יעקב אשר, תודה.

ניר אורבך: לפני שאנחנו עוברים לנושא הבא, נושא 12.

ניר אורבך: הצוות פה דאג לכם – יש סנדוויצ'ים בשולחן בחוץ.

ניר אורבך: תוך כדי הדיון אפשר לצאת ולאכול.

לפני הסנדוויצ'ים יש לי שאלה: שאלו אותי בחוץ עובדים של הכנסת, יש שמועות שמתכוונים אולי באיזושהי צורה לכנס ועדות בחול המועד.

אני מאוד מקווה שאתם לא הולכים לפרוץ גם את השער הזה.

ניר אורבך: אין לי תשובה להגיד לך.

אני מקווה מאוד, אני מקווה מאוד.

ניר אורבך: קיבלתי את ההערה שלך.

ניר אורבך: אם זאת הייתה שאלה – אני לא יודע לענות לך.

ניר אורבך: אם זאת הייתה הערה לפרוטוקול אני בעדך.

ניר אורבך: בסדר?

אני מבקש שלפחות את הדבר האחרון הזה תשאירו, אחרת גם ביום כיפור אתם תעשו פה דיונים.

ניר אורבך: אני אבדוק.

ניר אורבך: טוב, נושא 12, סעיף 56 (1) עד (11) וסעיף (19).

מאיר פרוש: מה עכשיו 12?

מאיר פרוש: מה עשית עד 12?

מאיר פרוש: 12 ו - - -

ניר אורבך: חבר הכנסת פרוש, נעשה את 12 עוד פעם.

ניר אורבך: נעשה את 12.

מאיר פרוש: סעיף 12.

ניר אורבך: נושא 12.

ניר אורבך: סעיף - - -

מאיר פרוש: מה זה 12?

ניר אורבך: אני מקריא, סעיף 56 , סעיף קטן (1) עד סעיף (11), וסעיף קטן (19).

ניר אורבך: אקרא גם את פירוט הנושא וגם את ההערות של הייעוץ המשפטי, אקרא את כל ההערה של הייעוץ המשפטי וכמובן שאם יש עוד שאלות אפשר לשאול: מוצע לקבוע כי המפקח על התעבורה במשרד התחבורה יהיה רשאי לתת רישיון להפעלת מוניות שירות גם במתכונת של שירות תחבורה גמישה מותאמת ביקוש - - -

מאיר פרוש: מה זה נקרא "שירות תחבורה גמישה"?

ניר אורבך: עוד שנייה, רק אסיים לקרוא: שאינו מחייב מסלול קבוע או תחנות מוצא ויעד קבועות, ושמסלולו ייקבע בהתאם להזמנה שתתבצע מראש על ידי הנוסעים באמצעי טכנולוגי.

ניר אורבך: זה הפירוט של הנושא.

ניר אורבך: ההערה של הייעוץ המשפטי: מדובר בתיקון לרפורמה כוללת בענף מוניות השירות שאושרה בוועדת הכלכלה בשנת 2018 לאחר דיונים ממושכים.

ניר אורבך: בסוגריים: הרפורמה הייתה אמורה להיכלל בחוק ההסדרים לשנים 2017 ו-2018 אך פוצלה לפני הקריאה הראשונה ונדונה בהליך רגיל.

ניר אורבך: לתיקון המוצע אין קשר לתקציב המדינה.

זה בא לשנות את התעריף?

ניר אורבך: השאלה היא אם זה נשאר בחוק ההסדרים או מפוצל.

ניר אורבך: ובכל מקרה הוועדה המומלצת לדון בו היא ועדת הכלכלה.

ניר אורבך: בבקשה.

רגע, יש פה משהו להבין.

אני רוצה להבין, אולי יש פה מישהו ממשרד התחבורה שיודע לענות על זה, אבל היה באמת דיון בחוק שבזמנו היה, ונדמה לי שהיו החלטות, החוק הגיע לקיצו באיזושהי צורה, לא?

מה קרה עכשיו, משנים אותו?

דניאל מלצר: התיקון שמובא פה - - -

ניר אורבך: רק תציג את עצמך בבקשה.

דניאל מלצר: דניאל מלצר מאגף התקציבים.

מאיר פרוש: מה זה שירות תחבורה גמישה?

דניאל מלצר: תחבורה גמישה או גמישה זו תחבורה שהיא ציבורית ואין לה מסלול קבוע מראש וזמן קבוע מראש, אלא שהמסלול והקווים והמועדים הם בהתאם לביקושים על ידי אפליקציה והזמנות או מראש או בזמן אמת.

דניאל מלצר: יש שירות כזה כיום בתל אביב שנקרא bubble שמופעל על ידי חברת דן, יש גם בירושלים.

זאת אומרת שכל קווי השרות כבר לא יהיו קבועים, אלא רק לפי ביקושים?

דניאל מלצר: רגע, תן לי לסיים לדבר על תחבורה גמישה.

דניאל מלצר: התיקון בחוק ההסדרים מסדיר את הדבר הזה באופן חוקי.

דניאל מלצר: עד היום זה נעשה בפיילוט בתל אביב, חיפה, ירושלים ולאחרונה בעמק חפר, וזה מוסדר.

דניאל מלצר: לגבי מוניות השירות שאליהן התייחסת, התיקון בסך הכול אומר שמוניות השירות יוכלו לעצור גם בתחנות אוטובוס, מה שעד היום אסור היה להן.

דניאל מלצר: זה התיקון לגבי מוניות שירות.

דניאל מלצר: לכן ההערה שמתייחסת לחוק הקודם היא לא רלוונטית.

דניאל מלצר: מדובר פה על נושא אחר, לא משנים את עולם מוניות השירות, זה בסך הכול לאפשר להם לעצור גם בתחנות אוטובוס.

אבל אם יש קו היום שהוא קו שיודעים שהוא עובר שמה, קו קבוע, האם - - -

דניאל מלצר: של אוטובוס אתה מתכוון?

כי בניסוח שלכם כתוב: יהיה רשאית לתת רישיון להפעלת מוניות שירות.

ומוניות השירות יוכלו להיות גם במתכונת כזאת.

זאת אומרת, גם ו"או", "או".

בגלל שאם יש - - - שירות, אלה שנוסעים על ז'בוטינסקי, כן, קו 1 או 51.

אנשים יודעים שכל 10 דקות יש מונית, אוקיי?

ככה אנשים בונים לעצמם את סדר היום.

עכשיו יבוא אותו נהג שירות, יגיד: רגע, אני רואה שיש הרבה ביקושים לקחת שמאלה לגבעת שמואל או לקחת ימינה לבני ברק וכולי, אז אני לא מגיע.

זאת אומרת, אני אלך איפה שטוב לי יותר.

מישהו בחן?

יש פה גם שירות לציבור, זה לא רק הכול - - -

דניאל מלצר: מה שהתיקון הזה אמור לעשות זה בדיוק להרחיב את השירות ולייצר עוד אפשרויות של תחבורה ציבורית.

השאלה אם הבייסיק נשאר?

דניאל מלצר: כן, כן.

זה רק תוספת או שהבייסיק משתנה?

דניאל מלצר: יש פה אסדרה של איך עובד רישיון התחבורה הציבורי של הכלים האלה.

דניאל מלצר: זו האסדרה שנעשית פה בחוק.

דניאל מלצר: אין שינוי - - -

אופיר כץ: ולפי מה אתם נותנים את הרישיון הזה?

אופיר כץ: לפי הביקוש?

דניאל מלצר: משרד התחבורה נותן, לא אנחנו.

אופיר כץ: לפי הביקוש?

אופיר כץ: לפי אנשים שצריכים קו מסוים?

אופיר כץ: נכון, בעצם יוצרים קווים חדשים לפי הביקוש של התושבים?

דניאל מלצר: הממשלה נותנת לצורך העניין רישיון לחברה כמו דן, והיא בונה - - - יש פוליגון, שהיא קובעת שבו אפשר לנסוע, והרכב נוסע בהתאם לביקושים באפליקציה.

אופיר כץ: זאת אומרת שמי שקובע – אתם מפנים קודם את הרישיון ואז הם בונים את המסלול או שזה הפוך, הם מציגים לכם את המסלול?

דניאל מלצר: אין מסלול.

דניאל מלצר: יש פוליגון, יש שטח, לצורך העניין, בתל אביב מרמת החייל עד מרכז העיר, והרכב - - -

זה בעצם, זאת המצאה ישראלית לטקסי - - -

אופיר כץ: לאפשר מתן רישיון להפעלת שירותי תחבורה גמישה מותאמת ביקוש שאינו מחייב מסלול קבוע.

זה מסלול עוקף "גט-טקסי".

אופיר כץ: אוקיי, אז הרישיון הוא לא קבוע.

אופיר כץ: אתם קודם נותנים את הרישיון או שקודם מציגים לכם את המסלול שיש עליו ביקוש?

דניאל מלצר: חברת דן מקבלת רישיון להפעיל אמצעי כזה, ובסוף איך שהוא נוסע בפועל, נקבע בהתאם לאלגוריתם שבתוך האפליקציה, בהתאם לביקושים.

זה נשמע כל כך פשוט.

דניאל מלצר: זה מבוצע כיום.

דניאל מלצר: זה בסך הכול אסדרה של הדבר.

וזה משפיע באופן קרדינאלי על התקציב?

דניאל מלצר: באופן רגיל, אני אשמח להגיב על כל סעיף.

דניאל מלצר: בסוף, הסעיף הזה כולל סעיפים שנועדו להתמודד עם פתרונות לטווח הקצר, לבעיית הגודש והבעיה שלנו בארץ שלא משתמשים בתחבורה הציבורית.

דניאל מלצר: זה בשביל לייצר את התחבורה הציבורית ליותר אטרקטיבית ולהרחיב את היצע השירותים.

דניאל מלצר: זה לוודא שהאוטובוסים נוסעים במהירות בנתיבים הציבוריים ולכן יש פה גם התייחסות לזה.

דניאל מלצר: זה לוודא שמחירי החנייה מותאמים לביקוש.

דניאל מלצר: כל הסעיפים האלה נוגעים בסוף לזה שאנחנו רוצים להעביר יותר אנשים לתחבורה הציבורית.

דניאל מלצר: להפחית את הפגיעה בתוצר.

דניאל מלצר: להפחית את ה - - -

אופיר כץ: כן, רק חבל שאתם לא מבינים שיש הבדל בין עיר כמו תל אביב לערים כמו מגדל העמק, נוף הגליל, נתיבות ואופקים.

אופיר כץ: אתם מתייחסים פה, כאילו שכל הערים במדינת ישראל הם תל אביב שיש לם באותה בעיה וכולי.

אופיר כץ: ואתם מעלים מחירים - - -

שמה זה לא יהיה להם ריווחי - - -

אופיר כץ: אתם מעלים מחירים בערי הפריפריה כאילו שזה תל אביב, ששם בכלל אין שום - - -

דניאל מלצר: אין פה שום העלאת מחיר בהצעה הזאת.

לא - - -

אופיר כץ: בחנייה אין העלאת מחירים?

יש דבר אחר.

דניאל מלצר: בחנייה אנחנו מאפשרים לרשות המקומית להעלות את המחיר מעל - - -

אופיר כץ: כן, אתם מבטלים את המחיר המרבי כדי שיוכלו להעלות.

אופיר כץ: את ברירת המחדל שהייתה במחיר הארצי אתם משנים למקומי כדי שהוא יעלה את המחיר.

אופיר כץ: נכון?

דניאל מלצר: לאו דווקא, רשות מקומית יכולה גם לא להעלות.

אופיר כץ: בסדר, אבל עד עכשיו זה היה מסכום מרבי.

אופיר כץ: למשל בצפון, אתם כתבתם: 3.6, בתל אביב 6.3.

אופיר כץ: מה שאתם תביאו זה שראשי הרשויות, אתם הופכים להם את ברירת המחדל, וטבעי שראש רשות ירצה יותר הכנסות במקום שישלמו את זה במקום אחר.

אופיר כץ: ישלמו לו במחיר גבוה יותר.

דניאל מלצר: הבעיה היום היא בעיה הפוכה.

דניאל מלצר: משאב החנייה שהוא משאב ציבורי במחסור ענק.

דניאל מלצר: והוא אחד ה - - -

אופיר כץ: הוא לא במחסור באופקים כמו שהוא במחסור בתל אביב.

אופיר כץ: זה מה שאתם לא מבינים.

אופיר כץ: אתם מכילים את זה על כולם, כולם ישלמו את זה, כולם יפגעו מזה בגלל תל אביב.

אופיר כץ: תעשו חוק לתל אביב – תעזבו את הפריפריה כי אתם מעלים להם את המחירים.

דניאל מלצר: אנחנו רוצים לתת לרשות המקומית את האפשרות והגמישות להחליט מה טוב בעיר שלה.

דניאל מלצר: עושים את זה בהרבה מקומות, תיקונים אחרים שנוגעים לסעיפים אחרים.

אופיר כץ: ולמה ביטלתם את זה שיש מקומות שנותנים אותם בחינם?

דניאל מלצר: זה בדיוק המצב שנוצר.

דניאל מלצר: יש משאב במחסור - - -

אופיר כץ: אבל שוב פעם, הראיה שלכם היא כל הזמן "תל אביב", "יש לנו בעיה בתל אביב".

אופיר כץ: אין את הבעיה הזו בערים כמו שאמרתי, באופקים וכולי.

בית שאן.

אופיר כץ: יש מקומות שאפשר לתת גם בחינם.

אופיר כץ: התושבים נהנים מזה וראש העיר לא מפריע לו, כי אין בעיה כמו שיש בתל אביב.

אופיר כץ: הבעיה אצלכם שאתם מסתכלים על הכול כמו תל אביב.

אופיר כץ: עכשיו אתם מורידים את זה, אתם מורידים את זה לכולם, למה?

דניאל מלצר: כי יש סמכות וזה מה שמוצע פה בחוק.

דניאל מלצר: יש סמכות למפקח על התעבורה לקבוע מה רף המקסימום של תושבים שיכולים להיכנס באזור מסוים.

אופיר כץ: זה משהו אחר, זה סעיף אחר.

אופיר כץ: זה לא מה שדיברת עכשיו.

דניאל מלצר: אתה יכול לקבוע באזור פריפריאלי גם סכום אחר.

אופיר כץ: לא, אבל זה משהו אחר.

אופיר כץ: זה בנפרד למה שאמרתי עכשיו של הביטול.

אופיר כץ: זה דבר אחר.

אופיר כץ: זה שמגבילים עכשיו את אזורי החנייה, מצמצמים אותם, זה משהו אחר.

אופיר כץ: אני דיברתי על זה שהייתה אפשרות לראשות מקומית לתת מקומות מסוימים ללא תשלום, ואתם ביטלתם את זה.

אופיר כץ: זהו, אין יותר את האפשרות.

מאיר פרוש: יש לי שאלה: זה מכסה את ההסכם הקואליציוני של מפלגת העבודה עם ליברמן או ש - - - אהה?

דניאל מלצר: לא מכיר.

ניר אורבך: מה, זאת פעם ראשונה שעושים הסכמים קואליציוניים?

מאיר פרוש: אני שואל אם זה מכסה את ההסכם הקואליציוני?

מאיר פרוש: זה העניין פה, זה לא קשור.

ניר אורבך: כנהוג, כנהוג.

אבי מעוז: אופיר, באופקים יש נת"צ?

אופיר כץ: תכף, קודם על הסעיף הזה - - -

ניר אורבך: חבר הכנסת כץ, חבר הכנסת אבי מעוז - - -

אופיר כץ: מדברים פה על חשמול.

אופיר כץ: על החשמול שעושים במגדל העמק.

ניר אורבך: הגענו, חבר הכנסת אבי מעוז, הגענו לנושא 13.

אופיר כץ: רשת הרכבות וחשמולה.

ניר אורבך: נושא 13, סעיף 56 סעיף קטן 12.

אבי מעוז: הסרט?

מאיר פרוש: סרט.

מאיר פרוש: 13.

אבי מעוז: הגענו לסרט.

עידית סילמן: 13 , פקודת התעבורה.

אותי מטריד הספר.

אבי מעוז: לא, הסרט.

עידית סילמן: מוצע לעדכן את הגדרת הסרט בסעיף - - -

תסביר לנו ב - - -

אבי מעוז: תסבירי לנו בבקשה, באיזה סרט אנחנו?

גברתי, בבקשה.

באיזה סרט אנחנו.

יצחק פינדרוס: לא, אחרי הדיונים שהיה לך אצל יושב-ראש הכנסת וכל הקואליציה והחוקים האלה נשארו, אז בטח יש לך מידע.

יצחק פינדרוס: תסבירי לנו מה זה הסרט הזה.

אבי מעוז: רק שנייה, לגבי הסרט, כתוב פה הערה של היועצת המשפטית של הכנסת.

אבי מעוז: לא ברור - - -

עידית סילמן: שהיא אמרה שלא ברור למה צריך להיכלל.

אבי מעוז: - - - להיכלל בחוק ההסדרים ולא מובא בהליך חקיקה רגיל.

עידית סילמן: תיעודים והקלטה.

אבי מעוז: האם הקואליציה עדיין אוחזת בזה שנושא מס' 13, סעיף 56 (12) יבוא בחוק ההסדרים או שהקואליציה מסכימה שזה הולך להליך חקיקה רגיל?

יצחק פינדרוס: להבדיל בין זה לבין היוועדות חזותית של - - -

דניאל מלצר: אני יכול להתייחס?

עידית סילמן: כן, בבקשה.

דניאל מלצר: אנחנו במסגרת התקציב - - -

מאיר פרוש: באיזה הסכם קואליציוני זה מופיע?

מאיר פרוש: של תקווה חדשה או מרצ או של - - -

עידית סילמן: הוועדה המוצעת היא ועדת כלכלה.

עידית סילמן: כן?

מאיר פרוש: ברור.

מאיר פרוש: השאלה באיזה הסכם קואליציוני זה כתוב.

עידית סילמן: תכף נראה.

אופיר כץ: בין העבודה לבינם.

אבי מעוז: אנחנו מסכימים, אנחנו מסכימים שזה יעבור לוועדת כלכלה.

אבי מעוז: האם בהליך חקיקה רגיל או בחוק ההסדרים?

עידית סילמן: בבקשה, בואו נשמע את העמדה.

אופיר כץ: כלכלה, כלכלה, אני רוצה לראות את ביטון - -

דניאל מלצר: אנחנו בתקציב הקרוב - - -

עידית סילמן: הוועדה המוצעת היא ועדת כלכלה.

אופיר כץ: - - מירוחם איך הוא יתנהג עם הרפורמות, עם העלאת המחירים שיש פה לתושבי הפריפריה.

אופיר כץ: מתקנים את תל אביב על חשבונם.

עידית סילמן: בוא נראה.

עידית סילמן: אופיר, אני מדגישה לך שבשביל זה גם יש וועדה, כדי לדון בדברים האלה וכדי לראות וכדי להצביע בהתאם.

עידית סילמן: בבקשה.

אבי מעוז: אתה לא מדבר על הסרט פה.

עידית סילמן: לא, לא, הוא לא דיבר על הסרט.

אבי מעוז: סרט זה נושא ייחודי.

אופיר כץ: אני בסרט שלי.

עידית סילמן: הוא מדבר על סרט אחד, אתה בסרט אחר.

אבי מעוז: אנחנו חיים בסרט אחר לגמרי.

עידית סילמן: אגב, חבר הכנסת אבי מעוז, אנקדוטה קטנה, אתמול עמדתי בפתח ביתך.

עידית סילמן: לא רציתי להפריע לך כי השעה הייתה מאוחרת מאוד בלילה.

עידית סילמן: אבל מקום מצוין, אזור מצוין.

אבי מעוז: גם אם היית מפריעה לי, לא הייתי מופרע, מכיוון שבטח ישנתי.

אבי מעוז: אני קם לסליחות מוקדם בבוקר.

עידית סילמן: הבנתי.

עידית סילמן: אנחנו באנו לעשות סליחות תחת הבית שלך.

אבי מעוז: פעם הבאה תגידי לי ואני אכין לך - - -

התחלתם לעבור לבתים של חברי כנסת - - -

עידית סילמן: אתה יודע איפה הוא גר?

לא, חשבתי שאתם באים לחברי כנסת לבקש סליחה.

אבי מעוז: בואי תספרי לי איפה אני גר.

עידית סילמן: הוא גר במקום אסטרטגי ויפה.

עידית סילמן: ממש מעל הקדושה.

עידית סילמן: הלכנו במחילות מתחת לבית שלו.

מנסור אישר?

עידית סילמן: את האמת – אני לא שואלת.

לא שאלת את מנסור?

עידית סילמן: בבקשה, כן.

איפה ווליד?

תקראו לווליד.

ווליד?

דניאל מלצר: לגבי סעיף 13.

עידית סילמן: בבקשה.

דניאל מלצר: אנחנו בתקציב הקרוב שמגיע לאישור הכנסת, ממשיכים ואף מעצימים את המגמה של תקצוב פרויקטים לתחבורה ציבורית, בדגש על נת"צ, נתיבים שמיועדים אך ורק לאוטובוסים.

אבי מעוז: אבל אמרתם שהרשויות המקומיות, 50% מהקנסות שייגבו ילכו לנת"צ.

דניאל מלצר: זה רק הסעיף הבא.

דניאל מלצר: אני מתכוון כרגע לגבי סעיף 13.

אבי מעוז: זה במסגרת - - -

עידית סילמן: עכשיו אנחנו דנים בסעיף של הסרט.

דניאל מלצר: אנחנו דנים בסעיף 13.

דניאל מלצר: תכף אני ארחיב אחרי זה - - -

עידית סילמן: חבר הכנסת אבי מעוז.

יצחק פינדרוס: אחרי שסיימתם עם הספר של ראש הממשלה, אז מתחיל הסרט.

דניאל מלצר: לתפיסה של משרד התחבורה וגם לתפיסתנו, ההשקעה רבת הממדים בנתיבי תחבורה ציבורית אינה אפקטיבית ללא אכיפה.

דניאל מלצר: אני חושב שכולנו מכירים את המצב שבו אוטובוס מתעכב.

יצחק פינדרוס: ביקשתי מיושב-ראש הוועדה להסביר והיא לא הסבירה.

עידית סילמן: חבר הכנסת פינדרוס, מדבר כאן נציג ומסביר את הנושא הזה של הסרט ומה המשמעות שלו.

יצחק פינדרוס: אני מכבד אותו בדיוק כמו שחברי הקואליציה מכבדים אותו, הם לא פה.

עידית סילמן: הם אוכלים סנדוויצ'ים בחוץ אולי?

עידית סילמן: כמוכם, שאכלתם לפני רגע.

עידית סילמן: תצאו להפסקה של שתי דקות.

עידית סילמן: הכול בסדר.

עידית סילמן: אנחנו כאן, אנחנו מקשיבים.

עידית סילמן: בבקשה.

דניאל מלצר: אין אפקטיביות אמתית לפרויקטים של נתיבי תחבורה ציבורית כאשר אין אכיפה.

דניאל מלצר: כולנו מכירים את המצב שבו יש אוטובוס ומלפניו יש רכבים פרטיים שמונעים ממנו להגביר את מהירות הנסיעה.

דניאל מלצר: אולי האלמנט שהכי משפיע על מעבר לתחבורה ציבורית זה פער הזמנים שבו לוקח להגיע ליעד עם אוטובוס לעומת עם רכב פרטי.

ברור, הלאה.

דניאל מלצר: ולכן נדרשת אכיפה אפקטיבית, ולכן יש שני סעיפים פה בחוק שנוגע לזה.

דניאל מלצר: אחד, זאת יחידה שתעשה אכיפה בנתיבי תחבורה ציבוריים.

דניאל מלצר: ושתיים, אנחנו רוצים שהיא תעשה את זה באופן יעיל.

דניאל מלצר: אחד הסעיפים שמפריעים לעשות את זה בצורה יעילה, זה סעיף שמדבר על זה שהסרט שמופק ממצלמות האכיפה הינו סעיף מיושן ולא רלוונטי, הוא מדבר על דיסקטים.

דניאל מלצר: היום המידע הוא אחר ולכן רוצים להתאים את החקיקה למודרניזציה ולאפשרות לעשות את זה.

מאיר פרוש: תשמע, זאת המצאה גאונית, אבל זה רשום בחוק ההסדרים?

דניאל מלצר: כי כאמור - - -

מאיר פרוש: לא, הלשכה המשפטית שואלת.

מאיר פרוש: זו המצאה גאונית.

תגיד לי למה לא הוגש על ידי משרד התחבורה - - -

יצחק פינדרוס: אני שמח שהגיע נציג של רשות המיסים ויגיד לנו מה עמדת רשות המיסים על היוועדות חזותית של אסירים.

שאלה לסעיף הזה, גברתי היושבת-ראש, למה לא הוגש הדבר הזה לוועדת כלכלה בקדנציה שעברה, שנה שעברה?

הייתה שנה שלמה ועדת כלכלה, היא תפקדה, הכול היה בסדר.

דניאל מלצר: אני לא יודע להגיד למה זה לא הוגש, אני יודע להגיד שבשביל שתהיה אכיפה אפקטיבית ויעילה, נדרש לתקן את הסעיף.

אני מסכים, אבל אני שואל: אם זה היה חוק שניסיתם להעביר אותו – אבל לא ניסו להעביר אותו, הוא נולד עכשיו בפעם הראשונה.

למה אתה חושב שהוא לא יעבור בחקיקה רגילה, הוא יעבור.

מי יתנגד לסרט?

זאת אומרת, סרט כזה.

אם אנחנו רוצים אכיפה בנת"צ, רק מה, אנחנו נבדוק – באיזה ערים מדובר, נבדוק שמדובר במקומות שהנת"צ הוא חשוב ולא סתם שיהפוך להיות מכונה להדפסת קנסות של הרשויות.

למה אתם לא חושבים שזה יעבור נורמלי בכנסת הזאת?

למה אתה חושב שהכנסת הולכת להתפוצץ בעוד חודש וחצי ואף אחד לא יהיה כאן?

למה?

יצחק פינדרוס: אולי יהיו בחירות.

עידית סילמן: כן, חבר הכנסת אבי מעוז.

אבי מעוז: אני שמעתי בקשב רב את דברי נציג משרד האוצר מאגף התקציבים, אגיד לך את האמת, אני חושב שהיה צריך להיות פה נציג של משטרת ישראל.

אבי מעוז: אני מבין שהם האחראים על האכיפה בנת"צ?

דניאל מלצר: לא.

דניאל מלצר: משרד התחבורה הוא האחראי על האכיפה במצלמות.

אבי מעוז: אבל מי היום אחראי על המצלמות?

דניאל מלצר: היום אין אכיפה במצלמות בנת"צ בין-עירוניים.

אבי מעוז: אז מה אתה רוצה מהסרט?

אבי מעוז: תכתוב אכיפה בנת"צ.

אבי מעוז: אתה אומר שעיקר החוק בא לגבי הנת"צ, לא לגבי מכמונות המהירות הרגילות שנמצאות ברחבי הארץ?

אבי מעוז: אז תכתוב בנת"צ חוק חדש, תעשה את זה פשוט, תגיד עם כל האמצעים האלקטרוניים שקיימים היום ותגמור את הסיפור.

אבי מעוז: תביא את זה בהליך חקיקה רגיל.

אבי מעוז: לא ברור לי איך אתה מתמודד עם ההערה של היועצת המשפטית של הכנסת.

אבי מעוז: ואנחנו עם כל הכבוד, אנחנו חברי כנסת - - -

למה צריך יועצת משפטית - - -

אבי מעוז: - - - common sense

מאיר פרוש: אגלה לך סוד: יש דרישה באוצר לתוספת של כוח אדם, של תקנים.

מאיר פרוש: אומר להם מי שאומר להם: רבותיי, אין מצב שתקבלו עוד תקנים, תכניסו את הכול לחוק ההסדרים וזהו, תפסיקו באמצע השנה לעבוד.

מאיר פרוש: זה הרעיון שיש לנו חוק הסדרים גדול.

מאיר פרוש: אני אומר לך את זה ממקורות מודיעיניים.

אבי מעוז: אבל עכשיו אנחנו בסרט אחר.

אבי מעוז: אתה יודע להתמודד עם ההערה של היועצת המשפטית של הכנסת?

יצחק פינדרוס: אני עדיין במתח בנושא מהי עמדת רשות המיסים בנושא היוועדות חזותית.

אבי מעוז: ההערה של היועצת המשפטית של הכנסת אומרת כזה דבר: לא ברור מדוע צריך להיכלל בחוק ההסדרים ולא מובא בהליך חקיקה רגיל.

אבי מעוז: ואני חושב שעודף שאלות של חברי הכנסת עד עכשיו אמרו לך את אותו הדבר.

אבי מעוז: למה לא הבאת את זה בהליך חקיקה רגיל ולמה אתה לא מביא את זה עכשיו בהליך חקיקה רגיל?

אבי מעוז: אז תתייחסו לזה בבקשה.

עידית סילמן: אנחנו נשמח רגע, חבר הכנסת אבי מעוז, בהמשך לדברייך להתייחסות של היועצת המשפטית של הכנסת.

עידית סילמן: בבקשה.

הוא לא שאל אותה.

עידית סילמן: לא, הוא העיר על הדברים שלה.

שגית אפיק: אני חושבת שהדברים שכתבתי הם די ברורים.

שגית אפיק: בעיני זה תיקון לא מורכב, לא מסובך, שאולי הוא גם ראוי ונכון והכול – אבל אין סיבה לעשות אותו בסד זמנים של חוק הסדרים שבו ישנם תיקונים אחרים שהממשלה מציגה כיעדים שהם מאוד מאוד חשובים להם.

שגית אפיק: בדיוק כפי שאמר חבר הכנסת יעקב אשר, זה מסוג התיקונים שאפשר להביא אותם בכל עת לכנסת, בהצעת חוק נפרדת ובהליך חקיקה רגיל.

אבי מעוז: אנחנו נתמוך בזה.

עידית סילמן: אוקיי.

מאיר פרוש: רק תגיד בלי נדר.

בלי נדר.

אסי מסינג: מה שהבהרנו זה שעל הפרק הספציפי הזה, ועל הסעיף הספציפי הזה, ופרק תחבורה, שהוא יחסית פרק קטן, שחולק כאן למספר סעיפים, דיברנו באריכות מספר רב של פעמים, אני ואיתי ועכשיו דניאל, והסברנו את התכלית של - - -

אני רוצה לומר לך שבכל מספר הפעמים האלה, לא הצלחת לשכנע.

אסי מסינג: יכול להיות שלא שכנענו, אבל אחזור ואומר מה שאמרנו.

לא, אתה לא חייב.

אסי מסינג: אפשר בקצרה.

אבי מעוז: אני לא שמעתי.

אסי מסינג: בכל זאת יש את השאלה של שימוש בנתיבי התחבורה הציבורית וספציפית בעניין הזה, נתיבי התחבורה שמיועדים לתחבורה ציבורית, והאכיפה שבהם היא צעד משמעותי שמוביל לכך שייעשה בהם שימוש כמו שצריך.

אסי מסינג: מנגד, דיברנו על כך שהכסף שייאגם כתוצאה מהאכיפה שתתבצע, ילך חלקו כדי לשפר את התחבורה הציבורית באותה רשות מקומית.

וחלקו השני, לאן ילך?

אסי מסינג: חלקו השני ילך כמו שקנסות הולכים ו - - -

בחסות התקציב.

אז זה דחוף מאוד, מאוד דחוף.

אסי מסינג: אלמלא - -

זה סרט אימה.

אתה הפחדת אותנו בסרט הזה.

אסי מסינג: - - התיקון הזה, כולו היה הולך לתוך - - -

תקשיב אלי, אם היה בא אלי כלכלן ואומר לי את הדברים הללו בצורה הזאת – אני, שאינני כלכלן, הייתי אומר לו: אדוני יש בעיה, אל תמכור לנו תותים.

יש הצעה להסדיר דברים, איך צובעים את המדרכות, איך עושים את המצלמות, הכול.

את זה אתם מכניסים בחוק של רפורמות, של הסדרים?

בחייך.

מאיר פרוש: התייעלות כלכלית.

זה פשוט ביזיון לאינטליגנציה.

אסי מסינג: הסביר איתי בצורה ארוכה, פעם אחר פעם, את השאלה של המהלך הכולל שמסגרתו לתת מענה לבעיות שיש בנושא התחבורה והיא כוללת טיפול רחב וזה כולל גם השקעה כספית וגם הגברה של האכיפה ועוד פתרונות נוספים שמוצעים כאן במסגרת פרק התחבורה.

וכל אלה לא יכלו לעבור בהליך חקיקה תקין, כשמגיע משהו נבון, עובדה.

אסי מסינג: האמירה שהיכולת להיכנס במסגרת התוכנית הכלכלית, אלה ההנמקות, וזה מה שמוצע.

כאילו, התוכנית הכלכלית ביום מסוים יהיה חצוצרה, ואז הכול יתחיל לעבוד: גם מצלמות יעבדו, האוטובוסים יעברו, הרכבות יעופו.

הולך להיות פה משהו ואנחנו הולכים לקלקל לכם את זה?

את המדינה המפותחת הזאת.

אנחנו נראים בבונים, אבל אנחנו לא כאלה.

אבי מעוז: באיזה סרט אתם חיים?

אבי מעוז: אבל אני רוצה לשאול, תגיד לי כמה הסעיף - - -

מה אתם מוכרים את התותים האלה?

ניהלנו כמה דברים יותר גדולים ממה שאתם ניהלתם בחיים.

עם כל הכבוד.

ניהלנו ערים באמת.

יושבים פה אנשים – הרב פינדרוס היה הראש עיר, פרוש סגן ראש עיר, אנוכי.

ניהלנו מערכות כבדות, מה אתם מוכרים תותים?

אתם צריכים כסף, זה הכול.

מאיר פרוש: כמה כסף זה?

אבי מעוז: בהמשך לדברים של חבר הכנסת יעקב אשר, אני רוצה לשאול – אתה מצייר פה ציור שכל הסעיפים הקטנים האלה לדבריך עולים לכדי מערך אחד כולל של ייעול מערך הנתיבים הציבוריים שיש במרכז הארץ.

אבי מעוז: זה בסדר, זה עושה רושם טוב.

אבי מעוז: אני רוצה לשאול: כמה הוא מכומת אצלכם מבחינה כספית, שברגע שנחליף את הסרט, הליך החקיקה המהיר שבא במסגרת חוק ההסדרים, אז כמה כסף המדינה תרוויח מזה?

אבי מעוז: כמה זה חוסך למדינה להשקיע בנתיבים הציבוריים?

אבי מעוז: וכמה זה מכניס – 50% הנותרים – לשאר הדברים של המדינה?

אבי מעוז: כמה הסעיף הקטן הזה של שלוש שורות – כמה הוא מכומת בכסף מתוך כל המכלול?

איתי טמקין: אנחנו מביאים את זה לא בגלל התועלת הכספית.

איתי טמקין: המטרה היא להפך, לא להצליח לגבות, המטרה היא לפנות את נתיבי התחבורה הציבורית, זאת המטרה כאן.

דניאל מלצר: המצב האידיאלי מבחינתנו הוא זה שאנחנו לא גובים מאף בן אדם ואף רכב פרטי לא נוסע בנתיב התחבורה הציבורית.

דניאל מלצר: זה האידיאל.

אבי מעוז: איך זה מועיל לך?

אבי מעוז: לא הבנתי.

אמיר נצר: זה מגביר את המהירות - - -

איתי טמקין: בתקציב הקרוב הסברנו את זה – מגדילים משמעותית – ואתה יכול לראות בסעיף 79 לחוק התקציב ב-21',22', מגדילים משמעותית את ההשקעה בתחבורה הציבורית.

איתי טמקין: מחובתנו לוודא שכל שקל שמושקע בתקציב המדינה, התשואה שלו היא הגבוהה ביותר האפשרית.

איתי טמקין: כדי לייצר תשואה כמה שיותר גבוהה לכסף הזה, אנחנו מנסים להביא חוקים שיהפכו את התחבורה הציבורית בארץ ליותר אטרקטיבית.

איתי טמקין: זאת המטרה.

איתי טמקין: שאותו מספר לא יישאר סתם מספר בסעיף 79, אלא מספר עם משמעות יותר גדולה, שכל שקל של הממשלה יהיה שווה יותר.

איתי טמקין: זאת המטרה וזה מסביר מדוע הדברים מחוברים זה לצד זה.

אבי מעוז: כמה הממשלה משקיעה בנתיבי התחבורה הציבורית?

דניאל מלצר: בתקציב הקרוב יש תוספת של - - -

יצחק פינדרוס: קיבלתי הצעה בחוץ מאחד העוזרים הפרלמנטריים, הוא אומר שאחרי שהביאו את החוק הנורבגי, צריך בחוק ההסדרים שיביאו לפה סלמון נורבגי.

עידית סילמן: סלמון נורבגי?

עידית סילמן: סנדוויץ' טונה לא מספיק טוב?

אביר קארה: אבל אנחנו בצמצומים, הממשלה הקודמת השאירה לנו טריליון שקל חוב, אי אפשר להעביר סלמון נורבגי.

איתי טמקין: זה מחדד את הצורך שהאוצר יפקח על תקציב הכנסת.

יצחק פינדרוס: אתם מפחדים מהכשרות, נכון?

יצחק פינדרוס: התאגיד החדש שייפקח על הכשרות, מזה אתם מפחדים.

עידית סילמן: חבר הכנסת אבי מעוז, היכן היינו?

אופיר כץ: בהמשך להערה של אביר קרא, הממשלה הזו שסייעה לעסקים במצוקה, לעומת זאת שלא סופרת אותם, לא שומעים את הקול שלך.

אביר קארה: הממשלה הקודמת השאירה טריליון שקל חוב.

אופיר כץ: מיליון שקל - - - עסקים חיים מקצבה.

אביר קארה: שומעים את הקול שלי נהדר.

אביר קארה: טריליון שקל חוב.

אופיר כץ: הממשלה שלך לא עושה כלום לטובת העסקים ואתה יושב בשקט.

עידית סילמן: רק אומר שיש דווקא הרבה בתקציב - - -

אופיר כץ: אין שום דבר לעסקים.

אופיר כץ: אתם אפילו לא מוכנים לבדוק אם העסק נפגע או לא.

אופיר כץ: אפילו לבדוק אתם לא מוכנים.

עידית סילמן: אבל אופיר, תשמע - -

אופיר כץ: שר האוצר לא מוכן לתת להם שקל.

עידית סילמן: - - היינו באמצע מתן תשובה לחבר הכנסת אבי מעוז.

עידית סילמן: הם התחילו להכניס את הסלמונים הנורבגים.

עידית סילמן: בואו נעצור רגע.

עידית סילמן: בבקשה.

אבי מעוז: נחזור לתשובה.

דניאל מלצר: בתקציב הקרוב מתכוונים לאשר בסביבות 6 מיליארד שקלים של נת"צ במרחב העירוני לתקופה של שש שנים.

דניאל מלצר: ועוד מעל 2 מיליארד שקל לפרויקטים בין-עירוניים.

אבי מעוז: של נת"צ?

דניאל מלצר: רק נתיבי תחבורה ציבורית.

יצחק פינדרוס: תודה רבה.

אבי מעוז: רק להרחיב, רגע, אתה אומר שבסעיף הבא אתם תגידו לי כמה אתם מעריכים – אותם 50% שאתם מטילים על העיריות להשקיע בנת"צ?

דניאל מלצר: רק אחדד: יש אכיפה שנעשית על ידי רשויות מקומיות ויש אכיפה שאנחנו מבקשים בסעיף הזה להסמיך את משרד התחבורה לעשות.

דניאל מלצר: התקציבים, ההכנסות, שיינתנו במסגרת הקנסות של משרד התחבורה נכנסות להכנסות המדינה.

דניאל מלצר: הרשויות המקומיות זה הסעיף הבא.

דניאל מלצר: אנחנו מבקשים ש-50% מההכנסות האלה ילכו לטובת השקעה בתחבורה ציבורית.

אבי מעוז: וכמה אתם מעריכים הם אותם 50%?

דניאל מלצר: קשה לנו מאוד להעריך, היום יש - - -

אבי מעוז: סדר גודל?

אבי מעוז: אתה מדבר על מיליארדים, אתה מדבר על חצי מיליארד?

אבי מעוז: כמה?

אבי מעוז: סדר גודל?

דניאל מלצר: הסעיף הזה הוא סעיף צופה עתיד, היום עיריית תל אביב מבצעת אכיפה ועיריית ירושלים מבצעת במקומות מסוימים אכיפה על ידי מצלמות.

דניאל מלצר: אנחנו רוצים לעודד עוד רשויות לעשות את האכיפה הזאת.

עידית סילמן: תודה רבה, אנחנו עוברים לנושא מס' 15.

עידית סילמן: פקודת התעבורה, חוק ההוצאה לפועל, התשכ"ז-1967.

עידית סילמן: מס' סעיף 56 (14) עד (16) ו-57, מוצע לעבור לוועדת הכלכלה.

עידית סילמן: האם יש התייחסות למי מחברי הכנסת?

יצחק פינדרוס: אותן ההערות שהיה לנו קודם.

מאיר פרוש: זה הרב-קו של ליברמן?

יצחק פינדרוס: לא מוצדק שיהיה בחוק ההסדרים.

יצחק פינדרוס: ואני אומר לכם שוב: אתם – ואמרו את זה גם חברי – חברי הקואליציה עושים טעות.

יצחק פינדרוס: היינו כולנו בסיטואציות האלה של דיון בין היועץ המשפטי לממשלה ליועץ המשפטי לכנסת.

יצחק פינדרוס: תמיד, גם כחברי קואליציה– לקחנו הרבה יותר ברצינות את היועץ המשפטי לכנסת.

יצחק פינדרוס: אבל תעשו מה שאתם רוצים.

עידית סילמן: חבר הכנסת אבי מעוז?

אבי מעוז: אני רוצה לחזור להערה של היועצת המשפטית של הכנסת.

אבי מעוז: והיא כותבת כך: לתיקון יש השלכה על תקציב המדינה מאחר שהמדינה מסבסדת את דמי הנסיעה באוטובוס, אך מדובר בנושא רגיש הנוגע לאכיפה על ידי נציגי חברות פרטיות.

אבי מעוז: כלומר, חברות האוטובוסים הם אלו שיאכפו.

אבי מעוז: הצעת חוק ממשלתית הכוללת חלק מההסדרים המוצעים בשינויים מסוימים נדונה בוועדת הכלכלה בשלהי הכנסת ה-20 ולא אושרה עקב מחלוקות וקשיים משפטים שהיא עוררה.

אבי מעוז: אני אמנם נוסע בתחבורה ציבורית, אבל לא נוסע הרבה בתחבורה ציבורית.

אבי מעוז: לעומת זה, אני רוצה לקחת לדוגמה את אמא שלי שתחיה ותאריך ימים עד 120.

אבי מעוז: אמא שלי, עד שהיא נפלה לאחרונה היא הייתה נוסעת בתחבורה ציבורית.

אבי מעוז: והיא בקושי הייתה מסתדרת עם רב-קו.

אבי מעוז: בקושי, אבל מסתדרת איכשהוא.

אבי מעוז: אנחנו מפילים פה בחקיקה הזו במסגרת חוק ההסדרים, מנסים להפיל עליה שמסירת דרישה לתשלום – מאמא שלי, היא הייתה מקבלת דרישת תשלום – בידי נציג המפעיל תחשב כמסירת התראה לפי חוק ההוצאה לפועל.

אבי מעוז: נגיד שאמא שלי הצליחה לעלות בקושי והייתה צריכה לנסוע רק שתי תחנות והיא לא הספיקה לתקף, לא יודע למה, אולי מיהרה לשבת, פשוט לא הספיקה לתקף את הכרטיס.

אבי מעוז: עכשיו הייתה מקבלת כזאת דרישה לתשלום שבאה מנציג המפעיל, שבכלל לא יודע מי היא, בכלל לא רשום לו מי היא ומה היא, והיא הייתה מקבלת כזה דבר.

אבי מעוז: אני לא רוצה לחשוב מה היה קורה ואיזה בהלה הייתה אוחזת אותה.

אבי מעוז: רבותיי, אני חושב שכל היחס לאנשים מבוגרים שנוסעים בתחבורה הציבורית – הם בקושי מסתדרים עם אמצעי התשלום המתקדמים ובקושי מסתדרים עם הרב קו הזה, ואין להם שום אפשרות אחרת, ובמקרה הם שכחו למלא את הרב-קו, והרב-קו עכשיו ריק, והם לא הצליחו לתקף?

אבי מעוז: הם יצליחו לעמוד עכשיו מול סוללת עורכי הדין שיישכרו על ידי חברות התחבורה הציבורית ויבואו וידרשו מהם הוצאה לפועל?

אבי מעוז: אני חושב שזה לא מוצדק.

אבי מעוז: ואם אתם רוצים, תנו לנהל על זה דיון בוועדה, בוועדת הכלכלה, אני מסכים שזה יעבור לוועדת הכלכלה.

אבי מעוז: נתייחס לכל הצדדים החברתיים, נתייחס לשאלה איך זה משפיע על האוכלוסיות המבוגרות, ואז נקבל החלטה מושכלת.

עידית סילמן: הטענה שלך היא שזה יפגע באוכלוסייה המבוגרת דווקא.

אבי מעוז: כן.

אבי מעוז: אוכלוסייה שלא מסתדרת עם כל האמצעים, ולפעמים לא מלא הכרטיס, ולפעמים הם לא הספיקו למלא אותו וכולי.

עידית סילמן: חבר הכנסת מאיר פרוש, בבקשה.

מאיר פרוש: אני חושב שזו כבר פעם רביעית, תתקן אותי היועצת המשפטית, שאני חוזר על האזהרה שמדובר על נושא רגיש.

מאיר פרוש: ביקשתי שיבדקו לי מה התרגום של נושא רגיש במילון.

מאיר פרוש: המילון אומר כך: רגיש הכוונה נושא בעל קונוטציה שלילית לגבי אדם או קבוצה.

מאיר פרוש: זאת אומרת שהיועצת המשפטית אומרת לנו: יש פה בעיה, זו קונוטציה שלילית לגבי חבר כנסת בודד או קבוצת חברי כנסת שהולכים לטפל בדבר הזה.

מאיר פרוש: ועדיין אנחנו לא נרתעים לנסות - - - את אומרת לי כן.

שגית אפיק: רק אחדד: הרגישות היא לא ביחס לחברי הכנסת, הרגישות היא ביחס לזכויות אדם.

שגית אפיק: אני אגיד לך איפה השתמשתי - -

יצחק פינדרוס: הוא אומר ביחס - - -

שגית אפיק: - - ברגיש: בהיוועדות חזותית, שזה רגישות ביחס לגבולות ה - - -

מאיר פרוש: אני הלכתי לבדוק במילון.

מאיר פרוש: את כותבת רגיש – פעם רביעית שאני קורא.

מאיר פרוש: רגיש הכוונה שאת מזהירה את אלה שרוצים להתעסק בזה, שזו קונוטציה שלילית לגבי אדם, חבר כנסת בודד או קבוצה.

מאיר פרוש: אנחנו כקבוצה, מזהירים אותנו: אל תתעסקו עם הדבר הזה.

מאיר פרוש: זה רגיש.

מאיר פרוש: יש לזה קונוטציה שלילית.

מאיר פרוש: אני כבר לא מדבר על יתר הדברים שהיא כותבת.

מאיר פרוש: והייתי רוצה לדעת מה אנחנו חושבים לעשות אחרי אזהרות חמורות כאלו מהיועצת המשפטית?

אבי מעוז: מותר לענות במקום היועצת המשפטית?

מאיר פרוש: לא.

אבי מעוז: למה לא?

מאיר פרוש: תענה לי כשאני מבקש ממך.

אבי מעוז: אל תעשה את המלחמות שלנו פה, אל תעשה את ה - - - תקשיב משהו - - -

עידית סילמן: חבר הכנסת מעוז רוצה להיות ענייני.

עידית סילמן: בבקשה, חבר הכנסת מעוז.

מאיר פרוש: אני לא הייתי ענייני?

מאיר פרוש: זו הייתה כאילו ההערה שלה אלי, הבנתי.

אבי מעוז: היא התייחסה שזה נושא רגיש מבחינה חברתית, ואני ניסיתי להביא כדוגמה את אמא שלי.

אבי מעוז: האוכלוסייה המבוגרת והאוכלוסייה הצעירה, הם העיקר, הם אלו שמשתמשים בתחבורה הציבורית.

אבי מעוז: ולכן, חלק ניכר מהאוכלוסיות שמשתמשות בתחבורה הציבורית – מה לעשות – בייחוד האוכלוסיות היותר מבוגרות שבהם, לא מסתדרים.

מאיר פרוש: אם אני קורא נכון היא מדברת על החברות שאוכפות.

אבי מעוז: רק שנייה חברת הכנסת פרוש.

מאיר פרוש: אם אני קורא נכון – תקרא את ההקשר.

מאיר פרוש: זה לגבי החברות שאוכפות.

אבי מעוז: נכון.

מאיר פרוש: לא לגבי האוכלוסייה שמשתמשת.

אבי מעוז: בסדר, אבל זו בדיוק הנקודה.

עידית סילמן: החברה שאוכפת ביחס לאוכלוסייה הרגישה.

אבי מעוז: היחס אל האוכלוסייה הקשישה, אין לה שום רחמים, אין לה שום היבט חברתי.

אבי מעוז: ההיבט היחידי שיעניין אותם זה הגבייה מהאוכלוסייה הקשישה.

אבי מעוז: תאר לך שהם נופלים - - -

מאיר פרוש: אין מחלוקת שזה נושא רגיש.

יבגני סובה: אפשר להחריג את זה בדיונים בוועדת הכלכלה.

יבגני סובה: הנושא הזה עלה בעבר כשהיה את הרפורמה כשניסו לעבור בסלולאר.

עידית סילמן: יבגני - - -

יבגני סובה: אנחנו נקיים את הסוגיה הזאת.

יבגני סובה: אנחנו גם קשובים לזה.

יבגני סובה: אני חושב שבדיון בוועדת הכלכלה יהיה אפשר לדבר, להיכנס לעומק העניין ולראות איך.

מאיר פרוש: תגיד לי מתי?

יבגני סובה: תגיד לי, אפשר להגיד משפט בלי שאתה תפריע?

יבגני סובה: באמת.

יצחק פינדרוס: כי אתה לא רציני.

יבגני סובה: משפט אחד.

יצחק פינדרוס: אתה לא רציני, אתה עושה צחוק מעצמך.

יצחק פינדרוס: צריך דיון בוועדת כלכלה, לכן זה לא רציני.

יבגני סובה: אבל יש ויכוח להעביר את זה לוועדה אחרת?

יצחק פינדרוס: לא.

יצחק פינדרוס: הוויכוח הוא להוציא את זה מחוק ההסדרים.

יבגני סובה: למה להוציא את זה מחוק ההסדרים?

יבגני סובה: לא על זה דיברתי.

יצחק פינדרוס: זה הדיון.

יבגני סובה: אמרתי שבוועדת הכלכלה אפשר להחריג את האוכלוסייה המבוגרת בנושא של הפיקוח.

עידית סילמן: חבר הכנסת פינדרוס, לא יכול להיות מצב שמגיע חבר כנסת ומעיר הערה עניינית, הוא רוצה להתייחס לחוק, ללא קשר אם להוציא את החוק או לא להוציא אותו, הוא אומר אם הוא מגיע לוועדת כלכלה, מה אפשר לעשות שם בהתייחס לאוכלוסיות הרגישות, ואתה תוקף אותו.

יבגני סובה: זה מה שאמרתי.

עידית סילמן: די לתקוף אותו, תן לו לסיים את המשפט.

מיכאל מלכיאלי: הוא לא תקף אותו.

עידית סילמן: אבל אל תכעס עליו.

יצחק פינדרוס: העניין הוא האם להוציא את זה מחוק ההסדרים.

יבגני סובה: לא.

יצחק פינדרוס: זה הדיון, אתה לא היית פה.

יבגני סובה: חבר הכנסת מעוז העלה פה סוגיה שניתן לפתור אותה במסגרת הדיון בוועדת כלכלה.

יבגני סובה: עניתי לאבי, עניתי שאפשר לפתור את זה, כי הנושא הזה כבר עלה בכנסת הקודמת בוועדת כלכלה, וכן אפשר לדבר.

יבגני סובה: אני מסכים איתך.

עידית סילמן: חבר הכנסת אבי מעוז.

יבגני סובה: אני איתך בעניין הזה.

אבי מעוז: בכנסת הקודמת - - -

יבגני סובה: בכנסת ה-21.

עידית סילמן: חבר הכנסת פינדרוס, אבי מעוז מדבר בלחש - - - (המשתתפים קוראים קריאות ביניים, יש קושי לתמלל אותן במדויק)

מאיר פרוש: חבר הכנסת סובה, היה לנו בשנים - - - עוד מבחן.

יבגני סובה: רק שנייה - - -

יצחק פינדרוס: הוא קצת נאיבי.

עידית סילמן: למה?

עידית סילמן: הוא לא נאיבי.

עידית סילמן: הוא אומר דברים.

יבגני סובה: - - - בגלל שוועדת הכלכלה מפקחת גם על משרד התחבורה, הסוגיה הזו כן תגיע לוועדת כלכלה.

יבגני סובה: ואנחנו דנו בעניין הזה, וכן היו לנו פתרונות.

עידית סילמן: אני רוצה להגיד לך שחבר הכנסת אבי מעוז אומר דברים מאוד עניינים אבל בנועם, בדרך ארץ, לא בצעקות.

מיכאל מלכיאלי: הוא לא צעק אישית עליו.

עידית סילמן: זה לא נעים.

עידית סילמן: אנחנו יושבים כאן ושומעים את הדברים.

אבי מעוז: בסדר גמור, אני מוכן לזה, אני רק חושב שבוועדת הכלכלה מרוב נושאים שאנחנו נעביר להם בחוק ההסדרים, ומכיוון שחוק ההסדרים - - -

עידית סילמן: אגב, הנושאים שהועברו לוועדת הכלכלה זה בהתאם לעמדת היועצת המשפטית.

אבי מעוז: אין לי בעיה, אין לי בעיה.

עידית סילמן: ניסינו ליישר קווים - -

יצחק פינדרוס: אבל זה לא מתאים לחוק ההסדרים.

יצחק פינדרוס: זו העמדה.

עידית סילמן: - - בנושאים החשובים שהיועצת המשפטית דיברה עליהם.

יבגני סובה: וזה לא בעיה.

יבגני סובה: אני אומר לך שיש הרבה אנשים שמבינים את הסוגיה של הקשישים, ואני אומר לך שגם אנחנו קשובים לתפיסה הזאת.

עידית סילמן: יבגני, אני רוצה לשמוע את העמדה המקצועית, בבקשה.

דניאל מלצר: אם אני יכול להתייחס לסעיף הזה.

עידית סילמן: הרגיש.

דניאל מלצר: כן.

דניאל מלצר: הרגישות ש - - -

מאיר פרוש: בעל הקונוטציה השלילית.

דניאל מלצר: הרגישות שגם נכתב עליה בחוות הדעת של היועצת המשפטית, ושנידון בשלהי הכנסת ה-20, דיבר על הרחבת הסמכויות של הפקחים עצמם.

דניאל מלצר: מה שמובא פה לתיקון זה לא אותו תיקון.

דניאל מלצר: לא מדובר על השוואה של סמכויות של הפקחים לרכבות, מדובר על ייעול של תהליכי הגבייה באמצעות ההוצאה לפועל.

דניאל מלצר: אין שינוי בסמכויות של הפקחים, של החברה עצמה, של המפעיל, ולכן יש פה הסדר הרבה יותר רך מאשר מה שהיה בפעם שעברה.

יבגני סובה: אוסיף חצי משפט ברשותך, אני חושב שכל הדיון הציבורי אז עלה בעקבות התלונות הרבות ברכבת הקלה בירושלים.

יבגני סובה: אני לא שמעתי שיש תלונות באוטובוסים ברמה כזאת כמו שזה היה בירושלים ברכבת הקלה.

יצחק פינדרוס: זה הכניסה האחורית.

יבגני סובה: כן, אני מבין אותך, אני רק אומר שהדיון הקודם שהיה בוועדת הכלכלה, שהיא זו שאמורה לפקח על עבודת משרד התחבורה, הדיון הזה בא בעקבות התלונות הרבות ברכבת הקלה בירושלים.

יבגני סובה: לגבי הסוגיה שאתה מעלה – אני מסכים איתך לחלוטין.

יבגני סובה: אני חושב שכן ניתן יהיה לפתור את זה במסגרת חוק ההסדרים.

יבגני סובה: ואתה חבר ועדת כלכלה, תגיע לדיון, תראה, אם אתה רואה שזה לא מצליח – אנחנו לא נשאיר את האנשים המבוגרים ללא סיוע בנושא הזה.

יבגני סובה: תאמין לי שגם לי זה נוגע ללב, ואני מוכן להתחייב פה בשידור שעל הנושא הזה אנחנו נפקח.

יבגני סובה: אני חבר ועדת הכלכלה, אני ספציפית לוקח את הדבר הזה, את הפיקוח, שלא יתייחסו לאוכלוסייה המבוגרת – שבן אדם כמו שאתה אומר עבר שתי תחנות, שלא יבואו אליו ויגידו לו שהוא חייב עכשיו כסף להוצאה לפועל.

יבגני סובה: לא יהיה דבר כזה.

מיכאל מלכיאלי: בוא ניכנס לעולם המעשה, מה זה לא יהיה?

יבגני סובה: לא יהיה כזה דבר.

מיכאל מלכיאלי: הבדל - - - לא יהיה.

יבגני סובה: אנחנו הגיוניים בהתייחסות.

אבי מעוז: בסדר גמור, מאה אחוז, אתה יודע מה?

אבי מעוז: אני רושם לפני, ואנחנו נפתור את הבעיה.

מיכאל מלכיאלי: מה אתה רושם?

מיכאל מלכיאלי: איך תפתור?

יבגני סובה: נעלה את הסוגיה הזאת בוועדת הכלכלה ונפתור את זה כך שהאוכלוסייה המבוגרת – אנחנו יודעים גם להחריג אם צריך, אני לא נותן פה התחייבויות כי אני לא יושב-ראש ועדת כלכלה, ואני גם לא - - -

מאיר פרוש: חבר הכנסת מיכאלי, כל כרטיסן יכול לקבל אישור מיבגני.

יבגני סובה: אני רק אומר שאנחנו קשובים לזה, זה הכול.

מיכאל מלכיאלי: אין לך קשר עם הכרטיסן.

יבגני סובה: תאמין לי, חבר הכנסת פרוש, אם כבר הזכרת, בוא אספר לך סיפור קצר.

מאיר פרוש: זה לא זמן לסיפורים.

יבגני סובה: תקשיב טוב, בסבב הראשון של הקורונה, כשהמשטרה נתנה דוחות לאוכלוסייה המבוגרת שלא תמיד הבינה את השפה העברית, פניתי לשר ביטחון הפנים אוחנה, וצריך להגיד לו תודה – הוציא מכתב התראה - - -

מאיר פרוש: - - - נראה אותך מגיב - - -

יבגני סובה: תן לי להגיד משפט, מה קורה לכם?

יבגני סובה: הוא אמר שברגע שבן אדם לא מבין את השפה העברית ולא מבין מה רוצים ממנו, שיסתפקו באזהרה ראשונה, ואפילו להציע לו מסכה.

יבגני סובה: תאמין לי, כשאתה רוצה אפשר לסייע.

מאיר פרוש: כל הכבוד.

מיכאל מלכיאלי: זה טוב בעולם ה - - - זה לא - - -

יבגני סובה: אפשר להגן על האוכלוסייה המבוגרת, ולא צריך מכל דבר טרראם.

יבגני סובה: תגיעו, נשב, נראה את הסעיפים, ונראה איך אנחנו מגנים על האוכלוסייה המבוגרת.

מיכאל מלכיאלי: יבגני היקר, זה טוב שאתה מדבר כאן בחדר הממוזג, בעולם המעשי זה לא קיים.

יבגני סובה: אנחנו קשובים לזה לא פחות מכם, זה הכול.

מאיר פרוש: איך לטפל בקשיים המשפטיים שעל זה היא מתריעה, זה לא טרראם, קשיים משפטיים היא כותבת.

מאיר פרוש: זה לא טרראם.

יבגני סובה: אני אמרתי טרראם – אתם עושים מכל דבר.

יבגני סובה: זו הייתה אמירה כלפיכם.

איתן גינזבורג: תודה רבה, עוד מישהו רוצה להתייחס?

מאיר פרוש: על הטרראם?

איתן גינזבורג: גם.

איתן גינזבורג: מוצע להעביר את החוק של פקודת התעבורה לוועדת כלכלה.

איתן גינזבורג: נראה לי שעל זה אין מחלוקת וזה המקום הטבעי.

איתן גינזבורג: היינו בנושא 15.

איתן גינזבורג: פקודת התעבורה, חוק ההוצאה לפועל.

איתן גינזבורג: עוברים לסעיף 16, פקודת התעבורה בנושא אכיפות עבירות נסיעה שלא כדין בנתיב תחבורה ציבורית.

איתן גינזבורג: משרד האוצר, בבקשה.

דניאל מלצר: דיברנו על זה קודם בסעיף אחר, אפרט שוב.

אבי מעוז: הסעיף של הסרט קשור לפה?

איתן גינזבורג: לא.

דניאל מלצר: זה הסעיף המהותי של אכיפה באמצעות פקחים של משרד התחבורה.

מאיר פרוש: אנחנו באותו סרט.

אבי מעוז: כלומר נושאים 13 ו-16 הם ביחד.

דניאל מלצר: בסעיף הזה אנחנו מציעים להסמיך יחידה במשרד התחבורה על מנת לאכוף באמצעות מצלמות בנסיעה בנת"צ.

דניאל מלצר: כמו שאמרתי קודם לכן, אנחנו ממשיכים להשקיע מיליארדי שקלים בנתיבי תחבורה ציבורית, כשהאפקטיביות בהם – אם אין אכיפה טובה מספיק – נמוכה מאוד.

דניאל מלצר: לכן אנחנו מבקשים להסמיך יחידה במשרד התחבורה שתהיה אמונה על הדבר הזה.

דניאל מלצר: היא תפרוס את המצלמות ותבצע את האכיפה.

אבי מעוז: מה התקציב של היחידה הזאת?

ותקצבתם גם כוח אדם לעניין הזה?

אבי מעוז: מה התקציב של היחידה וכמה כוח אדם יהיה ליחידה הזאת?

אבי מעוז: מאיפה זה יבוא?

אבי מעוז: זה יבוא מגביית הקנסות?

דניאל מלצר: לא.

דניאל מלצר: מתקציב משרד התחבורה.

אופיר כץ: רגע, אם יש מצלמה אז באופן אוטומטי זה שולח את הדוח, לא? מה ההבדל?

דניאל מלצר: יש צילום של המצלמה, ויושב בסוף בקצה השני, מי שמקבל את החומרים, זה פקח מוסמך ורק הוא זה שמעביר את הדוח.

דניאל מלצר: הדוח הוא לא אוטומטי.

איתן גינזבורג: יש לי שאלה - - -

אופיר כץ: והיום אותו פקח מטעם העירייה, שרואה את זה - - -

איתן גינזבורג: לא.

איתן גינזבורג: היום יש סמכות לרשות מקומית או למשטרת ישראל, מבקשים להוסיף סמכות גם ליחידה חדשה בתוך משרד התחבורה.

איתן גינזבורג: השאלה שלי היא למה אי אפשר להסתפק במצב הקיים היום?

איתן גינזבורג: זה לא אפקטיבי מספיק?

איתן גינזבורג: מה הסיבה?

דניאל מלצר: אין אפקטיביות של אכיפה.

דניאל מלצר: אין היום כמעט אכיפה בנת"צ.

- - -

איתן גינזבורג: רגע, שנייה, חבר'ה אני עוזר לכם.

איתן גינזבורג: מה אכפת לכם?

קודם כל אתה לא עוזר לנו כי אתה לא יכול להזיז פה סעיף אחד.

איתן גינזבורג: רגע, אז לא לשאול שאלות?

מיכאל מלכיאלי: אנחנו לא רוצים להתרגל לעזרה.

איתן גינזבורג: אז תן לי לשאול, תן לי.

איתן גינזבורג: היום כשיש נסיעה בנת"צ בתחום שיפוט של רשות מקומית, ונמצאים שם פקחים של השלטון המקומי, של העירייה, עם מצלמות – אז ברור שהם יושבים והם גובים את הקנסות האלו.

איתן גינזבורג: למה אתה אומר שזה לא אפקטיבי?

דניאל מלצר: האכיפה שנעשית ברשויות שעושות אכיפה באמצעות מצלמות היא אפקטיבית מאוד.

דניאל מלצר: אבל, בדרכים בין-עירוניות אין אכיפה במצלמות, ויש גם רשויות שלא - - -

איתן גינזבורג: אז סליחה על השאלה, במקום להקים עוד יחידה, למה לא השקיע את הכסף ברשויות מקומיות, במשטרה, ולהוסיף עוד מצלמות בנת"צ?

מה אתה עושה טרראם מכל דבר?

אבי מעוז: איתן, תסתכל על סעיף 17.

מה אתה עושה טרראם, שואל שאלות הגיוניות.

מה קרה לך? תן להם להעביר את זה.

מחכים להם כבר עם זה וזהו.

אבי מעוז: שני סעיפים למטה, הם אמרו ש-50% מהכסף שהרשויות המקומיות ייגבו, יועבר לתשתיות בנתצ"ים.

אבי מעוז: אבל זה רק הנת"צ בתוך הרשויות המקומיות.

אבי מעוז: מה עם נת"צ בין-עירוניים?

איתן גינזבורג: יש משטרה בשביל זה.

אבי מעוז: בסדר, אבל.

איתן גינזבורג: כמו שאתה מקבל דוח על מהירות כי יש מצלמה, כך תהיה מצלמה על נת"צ, מה הבעיה?

איתן גינזבורג: לא הבנתי.

מישהו צריך להקים יחידה.

אבי מעוז: אין תמריץ לרשות מקומית אם 50% מהכסף שלה יחזור להשקעה בנת"צ.

איתן גינזבורג: אתה טועה.

איתן גינזבורג: אמרת עכשיו דבר שבו אתה טועה.

אבי מעוז: אוקיי.

איתן גינזבורג: אין תמריץ?

איתן גינזבורג: כל שקל שרשות מקומית תקבל יש לה תמריץ.

איתן גינזבורג: מה זה אין תמריץ?

אבי מעוז: אבל 50% לא.

אופיר כץ: אבל הוא אומר לך שלא.

איתן גינזבורג: אז מה?

אופיר כץ: זה בדיוק העניין.

אבי מעוז: 50% מושקע בחזרה בנת"צ.

זה לא קשור לרשויות.

אבי מעוז: זה לא הולך לרשות המקומית.

אבי מעוז: וחוץ מזה זה בדרכים הבין-עירוניות בסופו של דבר.

אתה זוכר בקורונה כמה הם התנגדו לתת כסף לרשויות מקומיות?

אתה זוכר או לא זוכר?

יבגני סובה: לא, אבל 50% - - -

אל תעשה טרראם, על כל דבר טרארם.

מיכאל מלכיאלי: אין ניכוי הוצאות.

התרגלתם.

מאיר פרוש: דיברנו על סעיף של משרד התחבורה, וצריך שיהיה כתוב שמדובר בסוגי אכיפה רגישים שאינם מתאימים.

מאיר פרוש: וכתוב פה הדרישות שאינן מתאימות.

מאיר פרוש: שרת התחבורה מוחה על כך שזה כתוב בנוסח הזה.

אגיד עוד משהו ברשותך היושב-ראש, דווקא בגלל שאני רואה פה את סגן יושב-ראש הקואליציה, תראה כמה, בועז ידידי, השקעות עושים פה על נת"צ.

אם היו עושים את ההשקעות האלה במלחמה בתאונות דרכים עם המצלמות האלה, ולהקים יחידה מיוחדת וכל זה – הדבר שאתה יודע, ואני יודע, מהתפקידים הקודמים שלי, ואתה יודע ממה שאתה מייצג פה כל היום בכנסת ואשרייך שאתה עושה את זה – חיי אדם?

זה לא מעניין את האוצר.

גם לא מה שמשלמים אחר כך כשמשפחות הולכות, זה לא מעניין.

תראה כמה - - -

איתן גינזבורג: לא הייתי עושה - - -

כי אתה לא ישבת פה בבניין הזה ב-20 ישיבות של ועדת כלכלה בראשותו של איתן כבל, ואחר כך בוועדת משנה, שהתחננו למצלמות חדשות.

התחננו למצלמות שיודעות לעשות טווח נסיעה, ולראות אם עברת את המהירות או לא בלי לכלוא אותך במשהו שמשפטית הוא בעיה.

כלום לא השקיעו.

עכשיו באים ובחודש וחצי נותנים לנת"צ כדי להכניס כסף.

זה הכול.

איתן גינזבורג: כן בבקשה.

בועז טופורובסקי: רק שנייה, חבר הכנסת אשר, אני מסכים איתך שאין כאן מספיק בשורה למלחמה בתאונות הדרכים.

אין בשורה ואין נגיעה.

אופיר כץ: יכלה להיות בשורה, כביש 65 מכפר תבור לצומת גולן.

אופיר כץ: כביש דמים.

אופיר כץ: היה אמור להיות מתוקצב ושר האוצר הוריד את התקצוב של זה.

אופיר כץ: כביש שבעשר השנים האחרונות נהרגו בו 95 בני אדם.

אופיר כץ: הלכתי להפגין איתם, רוב האנשים שהפגינו שם לא הצביעו ליכוד.

אופיר כץ: הצביעו לכם, למפלגת העבודה.

בועז טופורובסקי: זאת דוגמה, בהחלט דוגמה.

בועז טופורובסקי: מבחינת הטכנולוגיה ניתן היה לעשות הרבה יותר.

בועז טופורובסקי: אמרתי את זה לכל מי שהיה צריך.

איתן גינזבורג: חברים, רגע, די.

בועז טופורובסקי: אנחנו נגיע לדון על משרד התחבורה, ואתה יודע מה?

בועז טופורובסקי: גם יכול להיות שצריך להוציא כאן משהו ממשרד התחבורה, מחוק ההסדרים, יכול להיות.

איתן גינזבורג: בבקשה, נציג האוצר.

איתן גינזבורג: אתה רוצה להשיב על הדברים?

אתה לא תצליח.

איתן גינזבורג: תן לו יעקב, הנה התשובה.

אתה לא תצליח, יש בריונים יותר גדולים ממך.

מיכאל מלכיאלי: בועז תשמע, אנחנו סומכים עליך.

מיכאל מלכיאלי: תאמר משהו ואנחנו נתמוך בך.

מיכאל מלכיאלי: אנחנו ממנים את בועז לבחור מה צריך להוציא.

מיכאל מלכיאלי: קודם כל קיבלת את המינוי.

איתן גינזבורג: מלכיאלי, זה שאתה ממנה אדם מיש עתיד - -

מיכאל מלכיאלי: סגן יושב-ראש הקואליציה.

איתן גינזבורג: - - זה דבר שצריך להרעיד את אמות הסיפים של הרבה מאוד אנשים.

מיכאל מלכיאלי: בוא נדבר על זה.

אופיר כץ: אני מצטרף אליו.

מיכאל מלכיאלי: לא להיסחף.

איתן גינזבורג: אבל אני מבין שזה משהו אישי כלפי בועז.

איתן גינזבורג: בבקשה, משרד האוצר.

בועז יש לו שתי נשמות טובות.

איתן גינזבורג: די חברים, תנו לו להשיב בלי הפרעות.

דניאל מלצר: לגבי הסוגיה של אכיפה בדרכים ביו-עירוניות: היום לא נעשית אכיפה של נסיעה שלא כדין בדרכים בין-עירוניות בנת"צ על ידי מצלמות בשום מקום.

דניאל מלצר: זה לא נעשה.

דניאל מלצר: מי שהכי מוטרד מזה בסוף זה העולם התחבורתי ומשרד התחבורה בראשו.

דניאל מלצר: המהירות המסחרית של האוטובוסים בארץ היא נמוכה משמעותית ביחד לעולם.

דניאל מלצר: לא נעשית אכיפה.

דניאל מלצר: ולכן אנחנו רוצים להקים יחידה במשרד התחבורה שתהיה אחראית על האכיפה.

אין תאונות דרכים, מה עם תאונות דרכים?

איתן גינזבורג: לא אמרת למה לא מוסיפים לרשויות מקומיות?

דניאל מלצר: לגבי רשויות מקומיות, העובדה היא שרק רשות וחצי כיום מבצעות אכיפה.

איתן גינזבורג: למה?

איתן גינזבורג: בדקתם את זה?

דניאל מלצר: את זה צריך לשאול את הרשויות המקומיות.

איתן גינזבורג: אבל אולי אם היו משקיעים שם במצלמות ושהכסף היה הולך אליהם, היה להם תמריץ לעשות את האכיפה הזאת.

איתן גינזבורג: אמירה שנייה היא שאני חושב שכתפיסת עולם צריך להתחיל לחשוב איך מעבירים סמכויות לרשויות מקומיות ולא כל הזמן שואבים סמכויות לשלטון המרכזי.

איתן גינזבורג: לא שמנו לב שהשלטון המרכזי הוא כזה יעיל בכל מיני עניינים, בטח לא באכיפה.

דניאל מלצר: רק להגיב על זה: אין שום פגיעה בסמכות של רשות מקומית לעשות אכיפה בשטחה.

איתן גינזבורג: לא אמרתי שיש פגיעה.

איתן גינזבורג: לוקחים סמכות, למה לא להעניק להם עוד סמכויות?

דניאל מלצר: אין פה לקיחה של הסמכות.

איתן גינזבורג: למה לא להגדיל להם את הסמכות?

אופיר כץ: למה לא להשקיע בהם במקום להקים יחידה ממשלתית?

דניאל מלצר: גם ברשויות המקומיות שעושות אכיפה, מי שמימן את רוב תשתיות האכיפה עצמן היא המדינה, ועדיין ההכנסות הולכות כולן לרשויות המקומיות.

איתן גינזבורג: החוק הזה מיועד לעבור לוועדת כלכלה, ועוד מעט יחליטו מה יעלה בגורלה.

מאיר פרוש: התמונה ברורה.

איתן גינזבורג: נושא 17, סעיף 56(18) ו-(20), פקודת התעבורה.

תן לי לנחש מה יעלה בגורלה.

מיכאל מלכיאלי: כלום.

כלום.

הלאה.

איתן גינזבורג: פקודת תעבורה בכל הנוגע למחיר החנייה ברשות מקומית.

אופיר כץ: קיבלנו עד עכשיו מהאוצר הרצאות על כמה החוקים פה הם דחופים וכמה חשוב להוריד את יוקר המחייה, ופה אנחנו רואים סעיף שהוא מעלה את מחיר החניות בכל מדינת ישראל.

אופיר כץ: אז רשום כך בדברי ההסבר - - -

איתן גינזבורג: רגע, אתה לא רוצה שיתנו סקירה מהאוצר ואז תתייחס, אתה כבר מכיר?

איתן גינזבורג: אוקיי, בבקשה.

מיכאל מלכיאלי: מכירים את זה.

אופיר כץ: אני עוזר לכם, אני מקריא מדברי ההסבר.

איתן גינזבורג: אבל דברי ההסבר זה לא שלהם, זה של הלשכה המשפטית.

שגית אפיק: הוא מקריא מהנוסח, מהכחול, לא את שלי, נכון?

אופיר כץ: מהסיכום של הכחול.

איתן גינזבורג: כל הכבוד.

אופיר כץ: מדיניות הממשלה בשנים האחרונות תתמקד בהפחתת השימוש ברכב פרטי ועידוד השימוש בתחבורה ציבורית.

אופיר כץ: בין הפרויקטים הרבים הנמצאים בתכנון וביצוע ניתן למנות את פיתוח רשת הרכבות וחשמולה, סלילת נתיבים מהירים ושבילי אופניים.

אופיר כץ: עכשיו אני רק רוצה לקרוא את זה שוב פעם:

אופיר כץ: בין הפרויקטים הרבים הנמצאים בתכנון וביצוע, ניתן למנות במעלות, מגדל העמק, קרית גת ונתיבות את רשת הרכבות וחשמולה, סלילת נתיבים מהירים ושבילי אופניים.

אופיר כץ: מה שאני בא להגיד זה שבגלל מצוקת חנייה בתל אביב, הולכים להעלות את מחירי החנייה עכשיו בכל המדינה.

אופיר כץ: זאת אומרת, גם מקומות שאין בהם בעיה של חנייה, עדיין המחיר שם יעלה ויש כאן לא רק העלאת מחירים, יש פה גם סמכויות שהיו לרשות לטובת התושבים, כשאין להם שם בעיה של חנייה, וגם את זה עכשיו מבטלים.

אופיר כץ: דבר נוסף שעושים, היה מחיר מרבי לחניות ועכשיו מבטלים אותו.

אופיר כץ: המחיר המרבי הארצי לחנייה עומד על 6.3 שקלים לשעה.

אופיר כץ: הרשות המקומית קובעת בחוק עזר את אגרת החנייה, הממוצע בצפון למשל, הוא 3.6, בתל אביב 6.3.

אופיר כץ: ואז נותנים דוגמה, שבתל אביב החניונים הרבה יותר יקרים, יש חניונים ב-25 שקלים כשהארצי עומד על 6.3.

אופיר כץ: ואז אומרים בצדק שמחיר החנייה נמוך מדי.

אופיר כץ: אני רוצה לגלות לכם משהו: אני גר בעפולה, אין שום חניון שמשלמים עליו 25 שקלים לשעה, אין שום חניון שמשלמים יום שלם 25 שקלים.

אופיר כץ: בפריפריה המחירים האלה לא קיימים בכלל.

אופיר כץ: התיקון שאתם עושים פה בגלל מחירי חנויות בחניונים שהוא הרבה יותר גבוה מהמחיר הארצי, הוא בכלל לא רלוונטי לרשויות רבות, לערים רבות, לאזרחים רבים שכן יש להם חנייה.

אופיר כץ: אתם נותנים דוגמאות על ערים בעולם.

אופיר כץ: אתם נותנים דוגמאות על לונדון, ניו יורק, ברלין ששם המחירים – ואתם אומרים מה המחירים – יותר גבוהים.

אופיר כץ: אבל מה, לא הבאתם דוגמאות של ערים בפריפריה בעולם.

אופיר כץ: אם גם שם זה יותר גבוה.

אופיר כץ: אז בטוח ששם זה לא אותם מחירים כמו הערים המרכזיות בעולם.

אופיר כץ: ההשוואה שהבאתם פה היא רלוונטית אך ורק מול תל אביב ולא מול ערים אחרות במדינות ישראל.

אופיר כץ: היום הנהג בוחר – תקן אותי אם אני טועה – לפי המחיר הארצי או המקומי שנקבע על ידי הרשות בחוק העזר.

אופיר כץ: השאלה כך היא שברירת המחדל היא שהנהג ישלם את הנמוך, ואז אתם ממליצים לבטל את ברירת המחדל הזו והמחיר הארצי הוא זה שיקבע את המינימום.

אופיר כץ: מה שאתם עושים, אתם מתמרצים את הרשויות להעלות את המחיר, נכון?

אופיר כץ: יש פה תמרוץ לרשויות להעלות את המחיר כדי שישלמו להם, ושלב אחרי זה - - -

נותנים להם אפשרות, וראש עיר יוותר על האפשרות הזאת.

אופיר כץ: הוא יוותר לקבל כסף.

אופיר כץ: ושלב אחרי זה, איתן, היה מחיר מרבי של 6.3 – מבטלים אותו, נכון?

אופיר כץ: עכשיו אי אפשר יהיה לקבוע מחירים מעבר ל-6.3.

אופיר כץ: הסמכות הייתה שיש לקבוע מחיר עד סכום מרבי, עכשיו אתם אומרים לוועדת השרים שקובעת שאתם יכולים כבר להסדיר את המחיר, אבל אין יותר מחיר מרבי, אתם אומרים למחוק את זה, ותיוותר לשרים הסמכות לקביעת מחיר לאסדרת החנייה הארצית.

אופיר כץ: דבר נוסף, היום ישנם אזורים מסוימים שהרשות לא גובה חנייה.

אופיר כץ: יש רשויות שמה לעשות, שלא חסר בהן חנייה.

אופיר כץ: אתם מציעים לבטל את זה ושבכל אזור ישלמו.

אופיר כץ: זאת אומרת, רשויות שיש בהן אופציה של חנייה ללא תשלום, שראש הרשות יכול לתת את זה, אתם אומרים: יש לקחת על כל דבר תשלום.

אופיר כץ: נראה שדי הבהרתי את עצמי, ההצעה הזאת מעלה את יוקר המחייה – וזה כמה שעות שאתם אומרים כמה אתם מנסים לצמצם אותו.

אופיר כץ: החוק הזה הוא לא רלבנטי, הוא רלבנטי אולי לעיר, שתיים, לתל אביב ואולי לעוד עיר אחת גדולה שבאמת יש שם מצוקה אמיתית.

אופיר כץ: מה שעושים פה זה סתם להעלות את מחירי החנייה בערים בפריפריה ואין שום הצדקה לכך.

אופיר כץ: אתם רוצים להעלות את זה?

אופיר כץ: תרשמו להעלות בתל אביב.

איתן גינזבורג: השאלה הבסיסית היא למה בכלל צריך לקבוע מקסימום ומינימום?

איתן גינזבורג: למה לא לאפשר סמכות לרשות המקומית לקבוע את תעריפיה?

דניאל מלצר: זו ההצעה.

דניאל מלצר: אין פה קביעה של מחיר מינימום.

דניאל מלצר: יש פה ביטול של מחיר המקסימום.

איתן גינזבורג: סליחה, סליחה, מוצע כי מחיר החנייה הקבוע כמחיר מקסימום יהפוך למחיר מינימום.

איתן גינזבורג: למה אתה אומר את זה?

אופיר כץ: לא, אין מינימום.

איתן גינזבורג: אני קורא מתוך דברי ההסבר.

דניאל מלצר: של הכחול?

שגית אפיק: אתה מבטל את המחיר המרבי.

שגית אפיק: תסתכל בסעיף, אתה מבטל.

איתן גינזבורג: זה יהפוך למחיר מינימום.

איתן גינזבורג: אני רואה מה שאתם כתבתם.

שגית אפיק: - - - נכון, זה היועץ המשפטי של ועדת הכלכלה.

מיכאל מלכיאלי: על פי הטבלה שיש לנו, יהפוך למחיר מינימום, נכון.

דניאל מלצר: אוכל תכף למצוא את המקום בתזכיר, אבל - - -

מיכאל מלכיאלי: לגופם של טענות.

איתן גינזבורג: אתה אומר רגע, אולי יש פה טעות, אולי יש פה טעות של היועץ המשפטי.

איתן גינזבורג: אבל אתה אומר באופן כללי שאתה רוצה לבטל את מחירי המקסימום?

דניאל מלצר: אנחנו רוצים לתת לרשות המקומית את הסמכות והאחריות לקבוע את המחירים אצלה.

מיכאל מלכיאלי: לגבות יותר.

מיכאל מלכיאלי: כן, זה לגבות יותר.

איתן גינזבורג: לקבוע כמה היא מוכנה לשלם.

אופיר כץ: לא, הם משנים את ברירת המחדל.

אופיר כץ: מה שיגרום לראשי הרשויות להעלות את המחיר.

מיכאל מלכיאלי: ברור שלהעלות, בוודאי שלא להוריד, להוריד הם יכולים בכל מקרה.

אופיר כץ: ברירת המחדל היום היא שהנהג ישלם את הנמוך, לפי העיר ולא - - -

מיכאל מלכיאלי: איתן, מה שהם מציעים זה שהם יוכלו לגבות יותר.

דניאל מלצר: לגבי הנקודה שאמרת שראשי ערים יעלו את המחיר: מקומות פריפריאליים בהם עדיין הם מתחת למחיר המקסימום, והם עדיין לא העלו ולא הגיעו למחיר המקסימום, אני לא מצליח להבין איך ביטול של המקסימום יגרום להם להעלות.

דניאל מלצר: היום הם יכולים להעלות והם לא מעלים.

אופיר כץ: לפי מה משלם הנהג היום?

איתן גינזבורג: הוא משלם לפי התעריף שקבעה הרשות המקומית בחוק העזר.

דניאל מלצר: אנחנו רוצים לאפשר מקומות שבהם - - -

אופיר כץ: מה זה הסדר החנייה הארצי?

דניאל מלצר: זה חוק עזר.

איתן גינזבורג: אופיר, זה רק לפי חוק עזר.

אופיר כץ: מה זה הסדר החנייה הארצי?

דניאל מלצר: הסדר החנייה הארצי בסך הכול קובע את מחיר המקסימום.

דניאל מלצר: זה מה שהוא עושה.

איתן גינזבורג: 6.30.

בועז טופורובסקי: אבל לא את מחיר המינימום?

איתן גינזבורג: לא.

איתן גינזבורג: אין בחוק העזר מחיר מינימום.

לא ניתן.

לתת לך תשובה?

אתה גם היית ראש עיר, נכון?

ואפילו מצוין.

היום לא שווה לראש עיר לגבות ולהגיע למקסימום.

כי בשביל זה הוא יצטרך להפעיל מערכת שלמה מהכול.

איתן גינזבורג: מה הכוונה?

היום בעיר פריפריאלית לא שווה לראש העיר לריב עם התושבים וגם להרוויח איזה 200 שקל או 20,000 שקל בשנה.

אבל אם הוא יכול להעלות את המקסימום ולשחק עם זה.

איתן גינזבורג: הוא יכול להעלות למקסימום.

עכשיו הוא יוכל.

איתן גינזבורג: גם עכשיו הוא יכול.

לא.

המקסימום עכשיו - - -

אופיר כץ: לא, היה מחיר מרבי של 6.3.

המחיר עכשיו הוא נמוך.

הוא נמוך.

איתן גינזבורג: אבל אם היום הוא גובה אצלו, אם בעפולה גובים היום 3.30, ויש לו אפשרות להגיע ל-6.30, אבל הוא החליט להישאר ב-3.30.

הוא לא גובה גם 3.30.

איתן גינזבורג: זה כבר סיפור אחר.

איתן גינזבורג: אז זה לא משנה גם אם הוא יעלה את זה עכשיו לעשרה שקלים.

כיוון שאז יש בוננזה.

ואז כשהוא בא למשרד הפנים אומרים לו: הלו, תקים מערכת גבייה, תתחיל להביא כסף, לא ניתן לך כסף שלנו, אל תדבר איתי על מענקי איזון.

יצחק פינדרוס: נכון.

מיכאל מלכיאלי: תגבה מהתושבים שלך.

אופיר כץ: איתן, זה רשום בדברי ההסבר בצורה ברורה.

זה רשום בדברי הימים של הרשויות המקומיות.

אופיר כץ: החנייה בתשלום בדרך עירונית תהיה על פי הסדר החנייה הארצי האחיד, אלא אם כן קבעה הרשות המקומית שבה מצויה אותה דרך הסדר חנייה אחר, כך ככול שתעריף החנייה הארצי אינו משקף את שווי החנייה בתחומי אותה רשות מקומית, תתומרץ הרשות המקומית לקביעת תעריף עצמאי אשר ישקף את היקפי הביקוש וההיצע של החניות בתחומה.

דניאל מלצר: אנחנו רוצים לאפשר לרשות מקומית להתאים את המחיר לביקוש ולהצע הקיים.

יצחק פינדרוס: אשר, אתה יודע איך?

יצחק פינדרוס: עם אקדח לרקה.

דניאל מלצר: לא, אין פה שום אמירה - - - (המשתתפים קוראים קריאות ביניים, יש קושי לתמלל אותן במדויק)

איתן גינזבורג: רגע, רגע, תנו לו, די, תנו לו.

מיכאל מלכיאלי: לא, הוא אומר נכון.

מיכאל מלכיאלי: יעקב סתם נלחץ.

איתן גינזבורג: מלכיאלי, אתה יודע מה ההבדל בינך לבינו?

איתן גינזבורג: שהוא לא יכול להפריע לך.

מיכאל מלכיאלי: הוא יכול להפריע.

איתן גינזבורג: הוא לא יכול.

מיכאל מלכיאלי: כל המהות של המשרד שלהם מפריע לי.

איתן גינזבורג: טוב, בסדר, כשתהיה שר אוצר נראה אותך מדבר אחרת.

איתן גינזבורג: בבקשה.

מיכאל מלכיאלי: אהיה יותר טוב מליברמן.

דניאל מלצר: היום רשויות מקומיות קובעות את מחיר החנייה בחוקי עזר עירוניים.

יצחק פינדרוס: היועץ המשפטי - - -

קריאה: - - -

איתן גינזבורג: די כבר, די.

איתן גינזבורג: תנו לו לדבר.

איתן גינזבורג: אי אפשר כך, מעבר לזה שזה לא ראוי.

יצחק פינדרוס: כשאיציק כהן היה שר במשרד האוצר וינון אזולאי דיבר בוועדת כספים - - -

איתן גינזבורג: ראש העיר לשעבר, חבר הכנסת פינדרוס, תן לו.

דניאל מלצר: ההסדר הארצי נועד לקבוע מחיר מקסימום במקום שבו הרשות לא קבעה.

דניאל מלצר: ולכן אנחנו רוצים לבטל את ההסדר הזה, לאפשר לרשות מקומית לקבוע את המחיר שהיא רואה לנכון.

יצחק פינדרוס: ואם היא לא תקבע?

דניאל מלצר: יש לה היום מחיר קבוע ומוסכם.

יצחק פינדרוס: ואם לא תקבע את המחיר?

דניאל מלצר: אבל יש היום מחיר שהוא - - -

איתן גינזבורג: הוא שואל עכשיו שאלה – מה קורה אם הם לא יעלו את המחיר?

דניאל מלצר: אז לא יעלו את המחיר.

אופיר כץ: ביטלתם עכשיו את המחיר המרבי, אתם אומרים בעצם שאין מקסימום?

דניאל מלצר: נכון.

אופיר כץ: הם יכולים לקבוע לדוגמה, חנייה של 12 שקלים בשעה, זה יהיה ארצי.

דניאל מלצר: נכון.

אופיר כץ: מה קורה אם ראש רשות לא קובע עכשיו.

דניאל מלצר: לא, הוא לא יהיה ארצי.

דניאל מלצר: רשות מקומית תקבע שבשטחה יהיה - - -

אופיר כץ: נגיד שהרשות עכשיו לא קבעה, אז הוא ישלם 12 שקל?

דניאל מלצר: זה המצב הקיים היום.

דניאל מלצר: אין שינוי.

אופיר כץ: שזה 12 יכול להיות?

דניאל מלצר: אין מקום שיש 12 כי היום יש מחיר מקסימלי של 6.30.

אופיר כץ: ואת זה אתם מבטלים.

דניאל מלצר: נכון.

אופיר כץ: אז יכול להיות 12.

דניאל מלצר: - - -

איתן גינזבורג: אופיר, כל מה שהוא אומר לראש העיר או למועצת העיר – כי היא קבעה את חוק העזר – תהיה הסמכות לקבוע איזה תעריף שהיא רוצה.

איתן גינזבורג: אם היא לא נוגעת היום בתעריף הקיים הוא יישאר אותו תעריף.

איתן גינזבורג: אם היא רוצה להעלאת אותו היא יכולה, ואין לה מגבלה כמה להעלות.

איתן גינזבורג: זה מה שאתה אומר.

אופיר כץ: לא, לא.

איתן גינזבורג: לא, אבל זה מה שמתרגם את מה שהוא אומר.

אופיר כץ: - - - הוא לא קובע, זה מחיר המקסימום שקבעה הוועדה החדשה שלקחו לה את הסמכות של הסכום המרבי.

דניאל מלצר: אני לא יודע מאיפה אתה מקריא, אני יכול להסתכל על זה רגע ולהגיד לך.

איתן גינזבורג: בוא תסתכל ואנחנו רוצים להתקדם.

איתי טמקין: אנחנו לא כופים על ראשי ערים להעלות את המחיר, רק אם הוא ירצה הוא יעלה את המחיר.

איתן גינזבורג: לא, הם אומרים שיש פה - - -

יצחק פינדרוס: משרד הפנים לא ייתן לו לעשות את זה, כי יגידו לו: אדוני - - -

איתן גינזבורג: איתי, הטענה היא - - -

יצחק פינדרוס: היינו ראשי רשויות כולנו, היינו בסרט הזה.

איתן גינזבורג: אם אתם לא קובעים מה התעריף - - -

איתי טמקין: לאורך שנים הכנסת ביקשה מהממשלה להעביר סמכויות כלכליות לרשויות המקומיות.

איתי טמקין: הנה סמכות כלכלית שעוברת לרשות המקומית.

איתן גינזבורג: לא, אבל יש פה - - -

למה לא הסכמתם?

למה כל השנים לא הסכמתם?

איתי טמקין: הנה צעד ראשון.

למה לא הסכמתם?

מיכאל מלכיאלי: הנה הוא השתכנע, הוא אומר לך שהוא השתכנע.

חזרת בתשובה?

כל הכבוד.

מיכאל מלכיאלי: תראה מה זה ליברמן, בחודש אחד החזיר אותם.

איתן גינזבורג: חברים, בואו נתקדם.

איתן גינזבורג: אופיר.

אופיר כץ: אני רוצה לענות.

איתן גינזבורג: תענה.

אופיר כץ: זה המרבי, זה רשום בדברי ההסבר שלכם: בהמשך לכך וכדי שלא לקבע את תעריפי החנייה כפי שמתבצע היום לתעריף המרבי אשר נקבע למחיר החנייה הארצי, מוצע כי תבוטל סמכות השרים לקביעת מחיר מרבי, כך שהמילה מרבי בסעיף קטן ג' תמחק ותיוותר לשרים הסמכות לקביעת מחיר להסדר החנייה הארצי.

איתן גינזבורג: למה זה נשאר לשרים?

איתן גינזבורג: אם אתם מעבירים סמכות לרשויות המקומיות, למה בכלל המילה שרים צריכה להישאר שם?

איתן גינזבורג: אם הם לא רלוונטיים, למה בכלל צריך לתת סמכות לוועדת שרים?

דניאל מלצר: הצענו לבטל את הסמכות של השרים לאשר העלאה.

דניאל מלצר: היום - -

ומה קרה?

דניאל מלצר: - - תיקון של חוק עזר עירוני או חקיקת חוק עזר עירוני, דורשת אישור של משרד הפנים, של שר או שרת הפנים.

דניאל מלצר: לכן נדרש פה גם האישור.

דניאל מלצר: אנחנו רוצים להעביר את הסמכות לרשות המקומית.

דניאל מלצר: זו התיקון.

דניאל מלצר: אם ואין חוק עזר עירוני קבוע, יצטרכו להתכנס למקסימום הארצי.

יצחק פינדרוס: דרך אגב, ראש עיריית תל אביב מסכים רק אם מספר התושבים באותו אזור אינו עולה על מספר התושבים שנקבע על ידי מפקחת משרד התחבורה.

יצחק פינדרוס: לא בטוח שהוא יאהב את הסעיף הזה.

יצחק פינדרוס: אבל מצביעי תל אביב הן לא המצביעים שלנו, תאמינו לי, שינקמו בהם.

יצחק פינדרוס: אנחנו בעד.

אופיר כץ: למה הביטול של הסמכות לאפשר מקום בלי לשלם חנייה?

יצחק פינדרוס: אתם גאונים.

יצחק פינדרוס: אתם תביאו את ביבי בחזרה בדרך הזאת, תזהרו.

דניאל מלצר: כמו שאמרתי קודם: יש מחסור משמעותי מאוד בחניות באזורי ביקוש.

דניאל מלצר: היום יש אפשרות לראשות מקומית לתת שם חנייה בחינם.

דניאל מלצר: אנחנו חושבים שלתת משאב ציבורי במחסור בחינם – זו טעות.

אופיר כץ: סליחה, המשאב הציבורי הזה, ואני חוזר על זה בפעם החמישית, הוא נכון לתל אביב.

אופיר כץ: בדקתם אם המשאב הציבורי הזה חסר במעלות או בקרית גת?

דניאל מלצר: שוב, את הגבלת המקומות שאפשר לתת בחינם – המפקח על התעבורה קובע בעתיד.

דניאל מלצר: הוא יכול לקבוע במקום שבו אין ביקוש.

אופיר כץ: לא רשום פה שהמפקח קובע, לא רשום שום דבר.

אופיר כץ: רשום שתבוטל - - - רגע, איתן.

איתן גינזבורג: אם אתה רוצה עוד סמכות, למה בכלל צריך את הסדר החנייה הארצי?

איתן גינזבורג: זו כל השאלה.

איתן גינזבורג: אם אתה רוצה להעביר סמכות – תבטל את כל הסדר החנייה הארצי.

מיכאל מלכיאלי: תן לרשות המקומית עד הסוף.

איתן גינזבורג: שכל רשות תקבע לעצמה – אתם לא מבטלים את זה ולכן זה מחשיד.

יצחק פינדרוס: אתן לך דוגמה: תל אביב לא יכולה לקבוע את תל אביב כאזור.

יצחק פינדרוס: זה צריך להיות לפי המפקח על תעבורה שקובע אזור.

איתן גינזבורג: לא, אבל אני רואה שההסדר הארצי נשאר.

אופיר כץ: איתן, סעיף נוסף, יש רשויות שמאפשרות חנייה ללא תשלום.

אופיר כץ: והם מבטלים את הסמכות הזאת לראש העיר.

אופיר כץ: למה?

אופיר כץ: כתוב בחוק: יש בעיה של ביקוש - - -

יצחק פינדרוס: אני קורא בתקציר.

קריאה: איפה אביר קארה, אם היה איתנו היום בקואליציה, הכול היה נראה טוב.

אופיר כץ: איתן, תקשיב רגע.

יצחק פינדרוס: איתן, הוא מקריא לך.

אופיר כץ: היום רשויות מקומיות מסוימות קובעות אזורים נרחבים משטחן כאזורים שבהם רשאים תושבי הרשות לחנות את רכבם בלא תשלום אגרת חנייה לפי חוק העזר שהרשות התקינה בשל היותם תושבי הרשות.

אופיר כץ: מוצע לתקן את הפקודה כך שתושבי הרשות המקומית לא יהיו רשאים לחנות בלא תשלום בכל שטח הרשות המקומית רק מתוקף מגוריהם בה.

יצחק פינדרוס: אתם תחזירו את ביבי לשלטון דרך תושבי תל אביב.

מיכאל מלכיאלי: זה היה הפרומו לדיון בוועדת כלכלה.

יצחק פינדרוס: אנחנו סקטוריאליים, ביביסטים הכניסו לכם - - -

ניר אורבך: חבר הכנסת פינדרוס, אני ממשיך.

ניר אורבך: (המשתתפים קוראים קריאות ביניים, אין אפשרות לתמלל אותן)

יצחק פינדרוס: לא יקרה, אתה הולך להעביר את זה לוועדת - - -

בועז טופורובסקי: בוא נראה.

יצחק פינדרוס: - - - רק לכספים.

יצחק פינדרוס: בכספים לא סופרים אתכם.

יצחק פינדרוס: יש שם שר אוצר.

יצחק פינדרוס: לא סופר אתכם.

יצחק פינדרוס: בכלכלה עוד - - - רק כספים.

ניר אורבך: סעיף 17, רק אסכם, סעיף 17.

אופיר כץ: מה אתה מסכם?

אופיר כץ: תראה איזה מחלוקת יש פה.

ניר אורבך: הבנתי, זה פרומו לוועדת כלכלה, תמשיכו שם.

אופיר כץ: למה ועדת כלכלה?

יצחק פינדרוס: לא לוועדת כלכלה, לכספים.

יצחק פינדרוס: רק כספים.

אופיר כץ: ניר, זו הוכחה כמה זה לא אפוי ולא מבושל, ואתם רוצים עוד לשים את זה בחוק ההסדרים.

יצחק פינדרוס: אסור בכלכלה, רק בכספים.

בועז טופורובסקי: למה לא בכלכלה?

יצחק פינדרוס: אני אומר לך למה – כי בכלכלה הוא יזרוק את זה מכל המדרגות, בכספים הוא יעביר את זה, כי משרד האוצר רוצה.

בועז טופורובסקי: אז שיהיה בכלכלה.

יצחק פינדרוס: כל תושבי תל אביב יקללו אתכם.

יצחק פינדרוס: אתם חייבים להעביר את זה.

יצחק פינדרוס: אני בעד, אני אומר לך, חייבים להעביר את זה.

אביר קארה: בקצב הזה אתה עלית על הרעיון.

ניר אורבך: אני מסכם, נושא 17 סעיף 56 (18) ו- (20), מומלץ להעביר לוועדת כלכלה.

ניר אורבך: נעשה על זה הצבעה.

ניר אורבך: נושא 18 סעיף 58.

ניר אורבך: פקודת הקרקעות.

ניר אורבך: אקרא במהירות את פירוט הנושא ואחר כך את ההערה של הייעוץ המשפטי: מוצע לתקן את סעיף 22(2ב) לפקודת הקרקעות במטרה להקנות פטור משימוע בעת הפקעת מקרקעין שחלה עליהם תכנית כמשמעותה בחוק התכנון והבניה, שהתקבלה החלטה על אישורה, המייעדת את אותם מקרקעין לצורך ציבורי שהוא דרך, וזאת כאשר ההרשאה להפקעה – אכן נעשתה פה עבודה – ניתנה לחברות ממשלתיות שהן זרוע ביצוע של הממשלה בתחום התחבורה.

ניר אורבך: בהתאם לכך, מוצע להרחיב את הפטור כאמור כך שיחול גם על חברת נתיבי איילון בערבון מוגבל וחברת חוצה ישראל בערבון מוגבל.

אבי מעוז: מה אתה קורא עכשיו?

ניר אורבך: זה היה הפירוט של הנושא, נושא 18 סעיף 58.

ניר אורבך: עכשיו אני קורא את ההערה של הייעוץ המשפטי: לא ברור מדוע תיקון מסוג זה נכלל בהצעת חוק ההסדרים.

ניר אורבך: מאז תיקון פקודת הקרקעות בהליך רגיל בוועדת הכספים ניתן היה להביא את התיקון האמור מאז בהליך רגיל.

ניר אורבך: הוועדה המומלצת להעביר אליה זאת ועדת כלכלה, בבקשה.

אבי מעוז: או כספים.

ניר אורבך: אבל אנחנו ממליצים כלכלה.

מה המשמעות של זה?

מישהו יכול להסביר?

בועז טופורובסקי: שאין שימוע.

מה המשמעות לבעלי עסקים, לאנשים שיש להם משהו קנייני, מה המשמעויות?

ניר אורבך: חבר הכנסת יעקב אשר.

אני שואל - - -

ניר אורבך: שב בבקשה.

בועז טופורובסקי: אני מרגיש מאוים.

מה המשמעות לגבי אנשים שגרים ליד המקומות האלה שצריכים את ההפקעות האלה?

או שיש להם עסקים שם.

קריאה: אתה מדבר על החנייה?

איזה חנייה?

אנחנו בסעיף אחר.

יצחק פינדרוס: זאת הבעיה של החוק הזה, שאתה בטוח שעוד דנים על החנייה, ובינתיים כבר עברו להפקעות.

יצחק פינדרוס: אתה מבין?

יצחק פינדרוס: ואחרי זה עוד אומרים לי שיהיה דיון.

יצחק פינדרוס: מה הבעיה?

יצחק פינדרוס: יש דיון.

נו, מישהו מוכן להסביר?

יצחק פינדרוס: גם עם האופוזציה עד תשע.

ניר אורבך: אתה שכנעת את עצמך כבר בבוקר, אתה ממשיך לנסות לשכנע את עצמך.

ניר אורבך: לא הבנתי.

יצחק פינדרוס: אתה עוד לא ענית.

ניר אורבך: אני לא אענה לך גם.

ניר אורבך: אתה רוצה שעוד פעם שאתן לך מסגרת?

ניר אורבך: לא יהיה.

ניר אורבך: אמרתי לך כבר בבוקר.

אבי מעוז: ניר, למה זה מופיע - - -

תשמע, בדיון פה היום היו יושב-ראש וועדה, יושבת-ראש הקואליציה, סגן יושב-ראש הקואליציה וסגן השר – וכולכם ביחד לא יכולים להזיז משפט אחד מכל הספר הזה.

אופיר כץ: כמה שאתה צודק.

אביר קארה: את הוויכוחים שלנו אנחנו עשינו שבוע שעבר.

אביר קארה: איפה היית?

אביר קארה: איזה ויכוחים הלכו שבוע שעבר.

יצחק פינדרוס: אביר, עבדו עליך.

אביר קארה: איפה היית לעזור לי?

יצחק פינדרוס: עבדו עליך בעיניים.

אביר קארה: איפה היית לעזור לי אם כל כך אכפת לך?

יצחק פינדרוס: איפה הייתי?

יצחק פינדרוס: הייתי פה.

אביר קארה: אתה רוצה להיות רק אופוזיציה.

אביר קארה: פינדרוס, איפה היית לעזור לי?

בועז טופורובסקי: בסוף מרוב שיגידו לנו שאנחנו לא יכולים, דווקא אנחנו יכולים.

אני רוצה לומר לך משהו: לפני שבועיים, אביר קארה היה - - -

יצחק פינדרוס: עכשיו תביני למה אנחנו לא מוכנים להיות חברים בוועדה.

אתה מפריע לי - - - לפני שבועיים, תודה - - -

יצחק פינדרוס: זאת הסיבה.

יצחק פינדרוס: מה שקורה פה ביומיים האלה.

יצחק פינדרוס: אתה תמשיך לתת נאומים יחד עם - - -

אביר קארה: אבל פינדרוס, אתה כל כך רוצה להשפיע, אז או שתצטרף לקואליציה או שעד השעה תשע לכו תרשמו שמות - - -

אביר קארה: אם אתה רוצה להשפיע לפחות על הוועדות, אם אתה רוצה להצביע, אם כל כך אכפת לך, גש בבקשה - - -

יצחק פינדרוס: - - -

מיכאל מלכיאלי: גם לחברי הקואליציה אין השפעה.

אביר קארה: נפתח לכם את המליאה - - - אתם שוב תעמדו בתור - - - תגידו באיזה ועדות אתם רוצים להיות.

יצחק פינדרוס: - - -

אביר קארה: אני לא מצליח להבין, אתם מגיעים לפה וכל היום מתלוננים ואתם בכלל לא רוצים להשפיע.

יצחק פינדרוס: מי רוצה - - -

אביר קארה: העיקר להתלונן.

אביר קארה: פינדרוס, אני לא מבין אותך - -

ניר אורבך: אביר, אביר - - -

אביר קארה: - - יומיים אתה מבזבז לנו את הזמן.

אביר קארה: לא הפוך.

ניר אורבך: אביר, תודה רבה, אביר, תודה.

יצחק פינדרוס: להיות אתכם כחבר ועדה אצלכם - - -

ניר אורבך: רגע, רגע, חבר הכנסת אבי מעוז ואחריו חבר הכנסת יעקב אשר.

ניר אורבך: בבקשה.

אבי מעוז: אני רוצה להבין מה מוצע כאן.

שגית אפיק: אני רוצה להתייחס בבקשה.

אבי מעוז: אנחנו מדברים על תיקון בחוק התכנון והבנייה.

שגית אפיק: לא.

שגית אפיק: בפקודת הקרקעות.

אבי מעוז: פקודת הקרקעות.

נכון.

זה הרבה יותר - - -

אבי מעוז: מה זה נקרא – בהתאם לכך מוצע להרחיב את הפטור שיחול גם על חברת נתיבי איילון וחברת חוצה ישראל.

אבי מעוז: כי הם חייבים שימוע, לא?

מאיר פרוש: שגם הם ייהנו מזה.

ארון ישן כזה מתקנים כלאחר ליד?

בועז טופורובסקי: הופקע בלי שימוע.

מאיר פרוש: עד אין גבול.

אבי מעוז: ניר, למה הוזכר פה באופן מיוחד חברת נתיבי איילון וחברת חוצה ישראל?

קריאה: כי הם לא בפטור.

שגית אפיק: אני יכולה להתייחס, אסביר את זה.

מאיר פרוש: החברות המובילות במשק.

שגית אפיק: בשנת 2010 עבר תיקון מאוד גדול בוועדת הכספים שהתייחס להפקעות, תיקון לפקודת הקרקעות, רכישה לצורכי ציבור.

שגית אפיק: והתיקון הזה בעצם קבע נושאים שונים – כשבונים רכבת, מסילה וכולי, אפשר להפקיע את הקרקעות.

נת"ע עבד על הדברים האלה.

שגית אפיק: הוועדה סברה שהקלות בנושאי שימוע והקלות אחרות יכולות להינתן לממשלה כשמשרד האוצר רוצה לעשות דבר מה או כשמשרד ממשלתי, משרד התחבורה, רוצה לעשות דבר מה; ההקלות האלה יכולות להינתן לממשלה.

שגית אפיק: היא לא סברה שההקלות האלה יכולות להינתן לחברות ממשלתיות שאינן משרד ממשלתי דוגמת החברות שמצוינות כאן כפי ששאלת: חברת נתיבי איילון וחברת חוצה ישראל.

שגית אפיק: לגבי יחס לחברות האלה נקבע הסדר אחר שכאשר הן רוצות להביא תוכניות מסוימות הן צריכות - -

יכולת להגיע לוועדת כספים.

שגית אפיק: - - לקבל את אישורה של ועדת הכספים.

שגית אפיק: ועדת הכספים לאורך השנים סירבה לתת אישור של צ'ק פתוח, אלא ביקשה לבחון את התוכניות, את ההפקעות, את הנושאים.

שגית אפיק: דרך אגב, לפי דעתי גם בימים אלה מונחות בוועדה לפחות בקשה אחת או שתיים להפקעות ביחס לחברות האלה.

שגית אפיק: נכון שיש לנו בקשות כאלה?

שגית אפיק: כן.

מאיר פרוש: לאלכס ויזניצ'ר יש חלקים - - -

שגית אפיק: יש בקשות כאלה על שולחנה של ועדת הכספים.

שגית אפיק: מאז 2010 ועד היום יכלה הממשלה לו סברה שתיקון החקיקה שנעשה בוועדת הכספים היה - -

לוקחים לך את זה אלכס.

שגית אפיק: - - פחות מיטבי וצריך לעשות את הפטור משימוע גם ביחס לחברות האלה – ניתן היה להביא את זה בהליך חקיקה רגיל לאורך כל השנים האלה בהן ועדת הכספים דנה בזה אחת לכמה שנים בנושא הזה ואישרה לחברות האלה.

שגית אפיק: זאת הסיבה שבעיני תיקון מהסוג הזה אין לו מקום בחוק הסדרים.

שגית אפיק: אפשר להביא אותו בהליך חקיקה רגיל, הוא מוכר לוועדת הכספים, הוא נדון לאורך השנים.

ניר אורבך: מישהו מהאוצר רוצה להתייחס?

ניר אורבך: אסי, אתה רוצה להתייחס?

אני רוצה לומר משהו.

אבי מעוז: זה בעצם חלק שהחוק עוקף את ועדת הכספים.

יצחק פינדרוס: אתם מבינים את ההחלטה למה לא למנות חברי ועדה.

יצחק פינדרוס: זה מה שאנחנו עושים פה יומיים.

יצחק פינדרוס: שני ימי לימוד ועיון למה לא למנות חברי ועדה.

ניר אורבך: אתה ממש משכנע אותנו שלפני זה רצית.

בועז טופורובסקי: לפעמים זה טוב להיות - - -

מיכאל מלכיאלי: דווקא הרב פינדרוס היה בדעה כזו כל הזמן.

אביר קארה: הרב פינדרוס אמר לי שהוא רצה להיות באופוזיציה גם שנה שעברה.

אביר קארה: הוא אמר לי את זה בחוץ.

יצחק פינדרוס: והיום - - - באו"ם.

אביר קארה: - - - הגשימה לו את הרצון להיות באופוזיציה.

יצחק פינדרוס: ברור.

יצחק פינדרוס: מודה.

יצחק פינדרוס: היה דיון באופוזיציה ואני מודה, טעיתי.

יצחק פינדרוס: חטאתי.

יצחק פינדרוס: פשעתי.

מיכאל מלכיאלי: אביר – פינדרוס, הוא בדיוק כמוך, גם אם הוא היה בקואליציה הוא בעצם אופוזיציה.

ניר אורבך: חבר הכנסת מלכיאלי, תראה איזה יופי חבר הכנסת יעקב אשר מחכה בסבלנות לתורו.

תודה רבה אדוני היושב-ראש.

ניר אורבך: בבקשה.

מיכאל מלכיאלי: סבלנות אופיינית.

אני רוצה לומר משהו לסגן השר, ואגיד לך כי אני חושב שאתה מפספס פה אולי את הסרט העיקרי: אם כזאת הצעת חוק שרומסת ביד גסה זכויות של אנשים – אני לא נגד הפקעות, הפקעות כשעושים אותן נכון, כשעושים אותן בצורה הנכונה, מפצים את האנשים, זה בסדר.

כאן הממשלה נותנת סמכות לחברות בת שלה, כשהממשלה היא גם זאת שמפרנסת אותם אחר כך, היא אומרת להם: תוזילו עליות וכולי.

לתת להם אפשרות לכבוש דברים שצריך לטובת עם ישראל כולו, אבל בסוף זה יכול ליפול על העסק שאתה הקמת או שקיבלת אותו בירושה, לא שהשתלטת עליו חלילה או שקנית אותה במיטב כספך והחליטו להעביר כביש שמה.

דברים כאלה עוברים לידכם ואתם לא מרגישים.

עם כל הכבוד, שאלת מקודם: איפה היינו בענייני הרגולציה?

אתה לפני שבועיים היית אמור סגן שר במשרד ראש הממשלה שאחראי על מימוש הרגולציה.

מאז ועד ההצבעה בכנסת הפכת להיות יועץ.

זה הכול.

שלא ימכרו לך תותים.

אביר קארה: אתה רוצה שאענה לך?

רגע, תן לי לסיים.

תן לי לסיים.

תענה לי כשאסיים.

ניר אורבך: בוועדה לא תמיד צריך לענות.

אביר קארה: לא, אבל הוא מדבר שטויות.

רגע, אל תגיד לי מה.

כל הסמכויות שיש לך עכשיו עד שתתכנס ועדה להכין חוק בעוד 250 שנה במקרה הטוב, כי לא יתנו את זה ואתה יודע שלא יתנו את זה – הפכת ליועץ.

אבל אתה בא לציבור - - -

אביר קארה: זה ברור שהוועדה מייעצת.

אביר קארה: זה מראש הייתה ועדה שרוצה את חובת ההיוועצות.

בועז טופורובסקי: אתה מצדד עכשיו בחוק ההסדרים.

אביר קארה: חובת היוועצות, אתה יודע, ומי שנמצא פה סביב השולחן - - -

אין חובת היוועצות, אין לך חובת היוועצות.

אתה לא יכול לאשר או לא לאשר כלום.

מה שהיית קודם נשארת היום, רק יש לך תואר יועץ.

יש כמה בדיחות על יועצים.

ניר אורבך: טוב, עורך דין אסי מסינג.

אל תמכרו תותים לאנשים.

אל תגיד לאנשים שאתה עוזר להם.

אתה רוצה לעזור, זה בנפשך, אני יודע, זה בנפשך.

אביר קארה: תדייק בדברים שלך.

אתה לא יכול לעשות כלום.

אביר קארה: אתה אומר משהו, תדייק בדברים שלך.

בועז טופורובסקי: אז טוב שמחוקקים עכשיו, אלה דברים ש-12 שנה לא קידמתם.

דייקתי בדיוק.

אביר קארה: אתה אומר דברים לא מדויקים.

תקריא את הסמכויות.

תקריא את הסמכויות שנתנו לך.

ניר אורבך: חבר הכנסת אביר קארה, תודה.

קריאה: איזה סמכויות?

ניר אורבך: עור הדין אסי מסינג, בבקשה.

יועץ.

זה הכול.

הפכו אותו ליועץ.

איש עשייה הפכו ליועץ.

בועז טופורובסקי: עושים דברים מדהימים ברגולציה.

אסי מסינג: ככלל הליכי הפקעה ספציפיים אינם מבוצעים בביקורת ובאישור של ועדה בכנסת.

אסי מסינג: זה החריג.

אסי מסינג: מה שיש כאן זה שמבקשים לתקן את החריג הקיים כאן.

אסי מסינג: ובניגוד שעשוי להשתמע לפחות מפירוט הנושא, לא פוטרים כמובן משימוע, שימוע מתבצע ממי שמפקיעים אותו בהתאם למקובל.

אסי מסינג: יש ועדת הפקעות, והכול מתבצע.

אז זו לא הפקעה כמו הפקעה רגילה.

אסי מסינג: כאן עצם האישור - - -

לא, אתה מטעה.

אסי מסינג: עצם הצורך - - -

זה לא כמו הפקעה רגילה, לממשלה יש כוח להפקיע בצורה אחרת מאשר - - -

אסי מסינג: תן לי להשלים.

אסי מסינג: התהליך עצמו מתבצע ומעורבים פה גם השרים.

אסי מסינג: השאלה עכשיו האם נדרש גם אישור של ועדה מוועדות הכנסת.

אסי מסינג: במסגרת התיקון שעבר בשנת 2010 הוחרגו מהצורך באישור החריג הזה של ועדה בכנסת שתי חברות ממשלתיות שהפעילות שלהן היא פעילות דומה למה שמבוצע כרגע.

אסי מסינג: אין צורך להמשיך בהסדר הקיים כאן היום בחקיקה, ומה שמוצע זה לבטל את האישור החריג הזה שנדרש בוועדה - - -

ולתת לכולם?

אסי מסינג: ולתת לכל החברות הממשלתיות שעוסקות באותו תחום לפעול בהתאם להליך ההפקעה המקובל - -

מאה אחוז.

אסי מסינג: - - שכולל שימוע וכולל פיקוח של השרים.

כולל פיקוח הדוק של השרים.

אסי מסינג: והוא מתבצע.

כן, על כל הפקעה והפקעה יהיה פיקוח הדוק.

זה לא תהליך הפקעה כמו שעושים באופן רגיל.

הרי אתה יודע את זה?

אסי מסינג: יש הרבה תהליכים - - -

אתה יודע מה המשמעויות?

אסי מסינג: יש הרבה תהליכים שמתבצעים על ידי הממשלה ושההליכים הספציפיים, הפרטניים, הם לא מתקבלים על ידי אישור של ועדה מוועדות הכנסת שזה החריג.

אסי מסינג: מה שקיים היום - - -

אילו חברות כן הייתה להן אפשרות?

אסי מסינג: זה תוקן ב-2010, ואם מאז היה זמן לעשות הליך חקיקה רגיל ולא לבטל היא כמובן – לטעמי לפחות – לא הנמקה לא לקבל את התיקון המוצע כרגע.

לא אמרתי – לדון בו ולחשוב.

אסי מסינג: אפשר לדון בו ולחשוב עליו במסגרת המוצעת.

מאה אחוז.

יש פה קוסמים.

בחודש וחצי ידונו ב-60 ומשהו שינויים קריטיים.

בועז טופורובסקי: יש לנו הרבה פערים של חוסר עשייה להשלים.

לכן אנחנו אומרים כל הזמן, אם הייתם הולכים על 25,20 נושאים – יכולתם להגיע, כמו שאמרו פה חברי כנסת אחרים – לאיזשהו דיון ממצה.

אבל אתם הולכים ומנסים לבלוע את הכול, לאכול עם 17 כפיות ומי שיאכל את זה בסוף זה המצביעים שלך.

אביר קארה: באנו עם תיאבון גדול, אחרי שנים של שיתוק, באנו עם תיאבון גדול.

המצביעים שלך.

שיתוק?

שיתוק?

מה עשית?

איזה שיתוק פתרת?

אביר קארה: אני מאוד שמח שאתה צועק פה, אני מאוד שמח שאתה צועק כבר כמה שעות, שסוף סוף יש ממשלה שבאה לעבוד.

באה לעבוד?

אביר קארה: מה הצעקות?

אביר קארה: מה התלונות שלכם?

אביר קארה: שאנשים רוצים להעביר מהר הרבה מאוד דברים כדי לשפר את אורח החיים במדינה.

- - -

בועז טופורובסקי: יהיה מטרו.

בועז טופורובסקי: יהיה - - -

אביר קארה: אתה חי בסיסמאות, אתה שעתיים צועק פה על כל סעיף.

כי אתה עובד על הבוחרים שלך.

מכרת להם תותים.

אין שום - - -

בועז טופורובסקי: - - -

ניר אורבך: אנחנו עוברים לנושא 19 סעיף 59.

- - -

ניר אורבך: חבר הכנסת אשר.

ניר אורבך: תיקון לחוק הנתיבים מהירים, התש"ס-2000.

ניר אורבך: אקראי את פירוט הנושא ואת הערת היועצת המשפטית: כדי לאפשר את תפעולו של פרויקט הנתיבים המהירים במטרופולין גוש דן, הנמצא בהליכי הקמה, מוצע שבעל זיכיון להפעלת נתיב מהיר יוסמך להציב, לתפעל ולתחזק מצלמות לצורך זיהוי רכב החייב וספירת נוסעים בו.

ניר אורבך: כן מוצע לקבוע הוראות להגנה על הפרטיות ואבטחת המידע שהתקבל מהצילומים כאמור; בחניוני "חנה וסע" תהיה לבעל הזיכיון סמכות של רשות תימרור מקומית; תורחב סמכות שרת התחבורה והבטיחות בדרכים להגביל בתקנות את כניסתם של כלי רכב שאינם ציבוריים לנתיב מהיר; יבוטל האיסור על נסיעה בנתיב מהיר בלא הזדהות והסכם עם בעל הרישיון, ותחת זאת יוטלו דמי גבייה על משתמש בנתיב; עוד מוצע לקצר הליכי הגבייה של בעל הזיכיון ביחס לחוב שלא שולם במועד.

ניר אורבך: זה פירוט הנושא.

ניר אורבך: הערת הייעוץ המשפטי: מדובר בתיקון מקיף לחוק נתיבים מהירים הכולל מתן סמכויות אכיפה נוספות לגורמים פרטיים.

ניר אורבך: אין לתיקון זיקה לתקציב המדינה.

ניר אורבך: הוועדה המומלצת להעביר זאת ועדת כלכלה.

ניר אורבך: מישהו רוצה להגיב?

יצחק פינדרוס: לא.

יצחק פינדרוס: מבזבזים את זמננו לריק.

יצחק פינדרוס: לא.

יצחק פינדרוס: אתה מראה את הרצינות שלך כשהדיון על החוקים שמונחים במחלוקת בלי לטעון צדדים לכאן או לכאן.

יצחק פינדרוס: אתה בכלל לא מעלה טיעונים, אתה לא מסביר למה זה כן, אתה בסך הכול עובר על זה כמו בדיל ויעבור – תעבור.

ניר אורבך: בסדר גמור.

ניר אורבך: אני אומר לך שהדיון המהותי הוא לא פה.

ניר אורבך: אמרתי לך את זה בהתחלה.

יצחק פינדרוס: חבל שלא עשית אצלך בבית דיון ועדה.

ניר אורבך: בסדר גמור.

ניר אורבך: אתה אומר את זה כבר יומיים שיושבים פה, יומיים מעייפים, זה נחמד.

ניר אורבך: היית צריך להגיד את זה כבר ביום חמישי בבוקר.

ניר אורבך: הדיון המהותי הוא בוועדות ואתה יודע את זה.

יצחק פינדרוס: לא.

יצחק פינדרוס: לא נכון.

ניר אורבך: אתה יודע את זה.

יצחק פינדרוס: לא נכון, אתה משקר.

ניר אורבך: אני לא משקר.

יצחק פינדרוס: אתה משקר.

יצחק פינדרוס: אתה יודע שנייר ועדה - - -

ניר אורבך: מה נטרפת?

ניר אורבך: מה קרה?

יצחק פינדרוס: אתה יודע את זה.

יצחק פינדרוס: אתה משקר.

יצחק פינדרוס: אתה משקר.

ניר אורבך: מה אתה כועס?

יצחק פינדרוס: למה אני כועס, אתה יושב פה חודשיים - - - אתה משקר לעם ישראל.

בועז טופורובסקי: הוא לא משקר.

יצחק פינדרוס: אתה משקר לעם ישראל, לא לי.

ניר אורבך: בסדר.

ניר אורבך: חבר הכנסת פינדרוס, נו, באמת.

ניר אורבך: רק חסר שתגיד בושה וגמרת את החבילה.

ניר אורבך: סגרת אותה.

בועז טופורובסקי: וקץ הדמוקרטיה.

אבי מעוז: ניר.

ניר אורבך: כן חבר הכנסת אבי מעוז, בבקשה.

אבי מעוז: אני מבין שיש פה סוג של הפרטה של כל נתיבי התחבורה הציבורית.

בועז טופורובסקי: לא, הנתיבים המהירים.

בועז טופורובסקי: זה כמו הנתיב המהיר.

אבי מעוז: פרויקט הנתיבים המהירים במטרופולין גוש דן נמצא בהליכי הקמה, מוצע שבעל זיכיון להפעלת נתיב מהיר.

יצחק פינדרוס: תעלו את המיסים לתושבי תל אביב.

אבי מעוז: כלומר: כל הנתיבים המהירים יעברו למפעילים פרטיים.

בועז טופורובסקי: זה כבר היום ככה.

אבי מעוז: מאה אחוז.

אבי מעוז: עכשיו זה בתוך המטרופולין.

אבי מעוז: ואז אתה כותב שתורחב סמכות שרת התחבורה והבטיחות בדרכים להגביל בתקנות כניסתם של כלי רכב שאינם ציבוריים לנתיב מהיר.

אבי מעוז: למה?

ניר אורבך: מישהו רוצה לענות?

דניאל מלצר: כן, אני אתייחס.

דניאל מלצר: הנתיבים המהירים בסעיף הזה מדברים על שלושה פרויקטים: על הנתיבים המהירים שכבר היום בבנייה; כבישים 2 ו-20 ועל כביש 5.

דניאל מלצר: לא מדובר על כל נתיבי התחבורה הציבורית.

דניאל מלצר: מדובר על נתיבים מהירים כמו בשפירים.

אבי מעוז: לא מדובר על נתיבי התחבורה הציבורית, רק על נתיבים מהירים.

דניאל מלצר: נכון.

אבי מעוז: אתה אומר שב-20, באיילון?

דניאל מלצר: נכון.

דניאל מלצר: אלה בעצם כניסות לתל אביב.

דניאל מלצר: מדובר על כניסה מצפון על כביש 2 מנתניה, מראשון לציון דרומה על כביש 20, וכביש 5 מאזור פתח תקווה ומזרחה.

אבי מעוז: ממורשה?

דניאל מלצר: נכון.

אבי מעוז: לא מדובר על כביש מס' 1?

דניאל מלצר: לא.

אבי מעוז: שמה יש נתיב מהיר שעובד בלי שינוי.

דניאל מלצר: שמה אנחנו לא נוגעים.

אבי מעוז: למה אתה רוצה להגביל; למה אתה נותן לשרת התחבורה והבטיחות יכולת להגביל את כניסתם של כלי רכב שאינם ציבוריים?

דניאל מלצר: היום מודל ההפעלה של הפרויקטים האלה הוא כזה שהמפעיל נותן שאטל חינם מאזורי חנה וסע לתוך המטרופולין.

דניאל מלצר: היום צריך להסמיך את שרת התחבורה, לאפשר לה, במידה ויש מספיק תעבורה של שאטלים ושל אוטובוסים ציבוריים למנוע כניסה של רכב פרטי.

דניאל מלצר: בשביל זה צריך תיקון בחקיקה בחוק נתיבים מהירים.

אבי מעוז: כלומר, אתה רוצה למנוע שכלי רכב פרטיים - - -

דניאל מלצר: זה במצבים מסוימים.

דניאל מלצר: כדי לייצר מדרג שבו קודם כל השאטלים נוסעים בנתיב הזה.

אבי מעוז: קודם כל השאטלים, אחרי זה תחבורה ציבורית, ורק אחרי זה.

דניאל מלצר: נכון.

אבי מעוז: אתה מדבר עכשיו על כל הכניסות.

דניאל מלצר: זה רק על שלושה פרויקטים.

אבי מעוז: בסדר, שנייה.

אבי מעוז: אתה מדבר על כל הכניסות למטרופולין גוש דן, שזה מרכז הארץ.

אבי מעוז: אתה מדבר על כל הכניסות, מהצפון כביש 2, מהדרום אזור ראשון.

אבי מעוז: זאת לא הגבלה של כל הכניסה, מדובר על נתיב אחד.

אבי מעוז: זה הנתיב עצמו, הנתיב המהיר.

אבי מעוז: בסדר, הנתיב המהיר – אתה רוצה עכשיו להגביל.

אבי מעוז: אתה רוצה עכשיו שאנשי הפריפריה שבאים למטרופולין הם ייסעו – במה שאתם קוראים – בכל הגודש.

אבי מעוז: הם ייסעו בנתיבים הלא מהירים, שרת התחבורה תוכל להגביל את זה.

אבי מעוז: הם יוכלו לחנות אמנם ולנסוע עם השאטלים בחינם.

אבי מעוז: אבל אם נגיד הם באים לטיפול רפואי או באים למקום שהם צריכים את הרכב איתם כי אחרי זה קשה להם לעלות לאוטובוס, להחליף עוד פעם וכולי, והם נוסעים עם רכב פרטי עד לשם.

אבי מעוז: אתה אומר שהם ישתרכו בתורים, ושהם ישתרכו בפקקים, ולשרת התחבורה תהיה אפשרות להרחיב את הסמכויות שלה, והיא תוכל להגביל, שאנשי הפריפריה לא יוכלו להיכנס דרך הנתיב המהיר, אלא יעמדו בפקקים.

אבי מעוז: איפה ההיגיון החברתי בזה?

דניאל מלצר: אין פה שאלה של הגיון.

דניאל מלצר: הכניסה למטרופולין היום גדושה.

דניאל מלצר: אנחנו מתקצבים פרויקטים - - -

אבי מעוז: אבל אנשי הפריפריה יכולים לנסוע כרגע בנתיב המהיר, הם יכולים לנסוע.

דניאל מלצר: כיום הפרויקט לא קיים.

דניאל מלצר: זה תקופה של נתיב חדש.

אבי מעוז: בסדר, פרויקט מס' 1, באו דרך לטרון, עלו על כביש 1, ורוצים להיכנס בנתיב המהיר לתל אביב.

דניאל מלצר: הם צריכים לשלם את המחיר המתאים.

אבי מעוז: הם צריכים לשלם את מה שהם ישלמו.

אבי מעוז: אבל הם רוצים להגיע לאיכילוב, כי הם רוצים לקבל שם טיפול ייחודי, דווקא במטרופולין גוש דן.

אבי מעוז: הם לא יכולים להשתמש בנתיב המהיר כי אתה תגיד לשרת התחבורה: תשמעי, תגבילי את הרכבים הפרטיים והם לא יוכלו להיכנס.

אבי מעוז: למה?

אבי מעוז: למה להערים עוד קשיים על אנשי הפריפריה שבאים למטרופולין גוש דן?

דניאל מלצר: המטרה היא בסוף לייצר בנתיבים האלה עדיפות לשאטלים ולתחבורה ציבורית ולנסיעה משותפת – קארפול.

אבי מעוז: בקיצור – אין תשובה.

אבי מעוז: זה עוד סעיף שמגבילים את הפריפריה מלהיכנס למרכז הארץ.

אבי מעוז: במקום לקצר את היכולת של הפריפריה ולהפוך את הפריפריה למרכז הארץ, פה מגבילים אותם ואומרים להם: תעמדו בתורים, תעמדו בפקקים, הכול בסדר.

אבי מעוז: הלאה.

ניר אורבך: חבר הכנסת אבי מעוז, תודה רבה.

ניר אורבך: למעשה כל פרק י': תחבורה עובר לוועדת כלכלה אחרי שנצביע פה.

ניר אורבך: הגענו אמנם לפרק י"א: אנרגיה.

איתי טמקין: נעשה רישוי עסקים רגע ואז בזום נמצא כבר נציגה של אנרגיה.

ניר אורבך: - - - מישהו מהאוצר שיגיע לדבר גם על אנרגיה.

ניר אורבך: אנחנו עוברים כרגע לפרק י"ג.

ניר אורבך: נחזור עוד מעט לפרק י"ב.

ניר אורבך: פרק י"ג: רישוי עסקים.

ניר אורבך: נושא 26 סעיפים 69-75.

ניר אורבך: חוק רישוי עסקים, התשכ"ח-1968; חוק רישוי עסקים (תיקון מס' 34), התשע"ח-2018; חוק הרשות הארצית לכבאות והצלה, התשע"ב-2012.

ניר אורבך: אקרא את פירוט הנושא ואחר כך את עמדת הייעוץ המשפטי: הפיכת הוועדה המייעצת לאסדרה שנכנסה לחוק לפני כשלוש שנים אולם טרם הוקמה לוועדה לאסדרה, וכן שינוי הרכב הוועדה, כך שמלבד הגורם המקצועי לרישוי הרלוונטי יהיו כלולים בה נציגי משרד ראש הממשלה, אוצר, משפטים ועוד.

ניר אורבך: יושב-ראש הוועדה יהיה עובד רשות הרגולציה.

ניר אורבך: הוועדה לאסדרה תוכל לרכוש שירותי ייעוץ חיצוניים בתחומים שונים.

ניר אורבך: מוצע להעביר סמכויות שעניינן קביעת תנאים ברישיון עסק מהרגולטור המקצועי הרלוונטי לשר הממונה על הרגולציה.

ניר אורבך: הוועדה לאסדרה – שבה יש כל פעם נציג אחד בלבד שהוא גורם מקצועי רלוונטי – היא המציעה את המפרטים.

ניר אורבך: עם זאת, נקבע מנגנון שמאפשר לרגולטור המקצועי להביא את הנושא להכרעת הממשלה.

ניר אורבך: מוצע לקבוע שיקולים שיש להתחשב בהם בקביעה או שינוי של מפרט – בין היתר – מיפוי סיכונים וחלופות התמודדות, עלויות יישום, השגת מטרת הרישוי באמצעי שעלותו נמוכה יותר, סטנדרטים מקובלים ב – OECD.

ניר אורבך: מתן סמכות לוועדה לאסדרה לבטל תנאי ברישיון שלא ניתן בדרך של קביעה בחיקוק, וכן לפקח על התאמת רישיונות למפרטים בין היתר באמצעות בדיקת השגות שמוגשות על תנאי רישיון ודרישות לתיקון ליקויים של הרגולטורים.

ניר אורבך: הסמכות לקבוע לאילו עסקים יש לקבוע מפרט אחיד ואילו עסקים ניתן לפטור מקביעת מפרט תעבור מהרגולטורים המקצועיים הרלוונטיים לוועדה לאסדרה בהסכמת הרגולטורים.

ניר אורבך: רשות רישוי מקומית לא תוכל לקבוע תנאי ברישיון החורג מהוראות המפרט האחיד.

ניר אורבך: ביטול סעיפים בחוק רישוי עסקים שמתייחסים לתנאים פרטניים לרישוי עסקים ונחקקו בהצעות חוק פרטיות; ביטול סעיף החוק הקובע לוחות זמנים מקסימליים לפרסום המפרטים האחידים שטרם פורסמו.

ניר אורבך: הארכת התקופה להסדרת עסקים הפועלים כיום ללא רישיון בארבע שנים נוספות – כך שבמה

ניר אורבך: לך תקופה זו עסק שפועל כיום ללא רישיון יוכל להסדיר רישיון בהליך מקוצר.

ניר אורבך: זה פירוט הנושא, הערת הייעוץ המשפטי: זו דוגמא לחקיקה שנחקקה בחוק ההסדרים לפני שלוש שנים אך טרם יושמה ועתה מוצע לתקנה שוב בחוק הסדרים.

ניר אורבך: התיקון מורכב, ההסדרים המוצעים לא מספיק מגובשים וקוהרנטיים ומעוררים שאלות רבות, אפילו ברמת ההתנהלות מעשית.

ניר אורבך: נדרש דיון מעמיק בהליך חקיקה רגיל.

ניר אורבך: מומלץ לפצל.

ניר אורבך: כמו כן, ההצעה כוללת ביטול חקיקה פרטית בנושאי רישוי עסקים.

ניר אורבך: הוועדה המומלצת להעברה היא פנים והגנת הסביבה.

ניר אורבך: בבקשה, מי רוצה להגיב?

מעיין ספיבק: כן.

מעיין ספיבק: מעיין ספיבק מאגף תקציבים.

מעיין ספיבק: אשמח לומר כמה מילים על מצב המפרטים ודרישות מרישוי עסקים ואחר כך לעמוד על כמה אי דיוקים בפירוט פה שנכתב לוועדה.

מעיין ספיבק: מפרט הוא המסמך שמרכז את כלל הדרישות שהרגולטורים דורשים מעסק על מנת לקבל רישיון עסק.

מעיין ספיבק: כיום קיימות במפרטים אלפי דרישות מעסקים, במסמכים שמגיעים לעשרות רבות של עמודים, שלא עוברים תהליכי בחינה, שיש בהם פירוט נרחב מאוד של הדרישות, לדוגמה, כולל רוחב של כיור, כולל לאן דלת צריכה להיפתח.

מעיין ספיבק: קיימות הרבה פעמים סתירות.

מעיין ספיבק: המפרטים נקבעים בנפרד על ידי הרגולטורים השונים, כך שבאמת הרבה פעמים יש גם סתירות וגם חוסר אפקטיביות בדרישות.

מעיין ספיבק: כאשר גם כל תחום רישוי עסקים אין לגביו פיתוח של מומחיות ומקצועיות בממשלה, ונכון לטייב ולמקצע את הממשק בין הרגולטורים לבין התחום העסקי כי יש לנושא השפעה משמעותית מאוד על המגזר העסקי.

מעיין ספיבק: לכן מוצע שתהיה ועדה מאסדרת לרישוי עסקים שזאת תהיה השגרה והעבודה שלה, ובאופן קבוע, כל נותני האישורים יהיו רלוונטיים ויהיו בתוך הדיונים שרלוונטיים למפרטים שלהם.

מעיין ספיבק: כמו שאמרתי, אני רוצה לעמוד על כמה אי דיוקים; דבר ראשון, כתוב עבור הוועדה שבוועדה לאסדרה יש כל פעם נציג אחד בלבד שהוא הגורם המקצועי – בוועדה יש שני נציגים.

מעיין ספיבק: בכל פעם שיש נושא שרלוונטי להם ומעבר לזה, הוועדה היא לא זו שמציעה את המפרטים אלא יש הזדמנות לנותן האישור להציע הוא את הטיוטה.

מעיין ספיבק: וכמו שאמר פעם אדם חכם: בעל הטיוטה הוא בעל הדעה.

מעיין ספיבק: אנחנו מאפשרים לנותני האישור אלה שיוזמים את זה.

מעיין ספיבק: מעבר לזה, כתוב פה: הסמכות לקבוע אילו עסקים יש עבורם מרפט אחיד ואילו אין – שימו לב בבקשה שנדרשת הסכמת הרגולטורים.

מעיין ספיבק: המשמעות היא שככל שהרגולטור לא מסכים שנכון לפטור ממפרט אחיד אז אין פטור ממפרט אחיד.

מעיין ספיבק: ובאשר להערות הוועדה לגבי העובדה שהרפורמה טרם יושמה, אני רוצה לדייק ולהגיד שהרפורמה קבעה שנותני האישור צריכים לפרסם מפרטים.

מעיין ספיבק: ובאמת מאז הרפורמה פורסמו מעל 70 מפרטים.

מעיין ספיבק: אנחנו כבר רואים שבמפרטים האלה יש כמו שתיארתי קודם – פירוט אינסופי, והעלויות הגבוהות מאוד שמושתות על העסקים וההיעדר של כל בחינה של החלופות שניתן לדרוש מעסקים במקום החלופות שאכן דורשים מהם.

מעיין ספיבק: ככל שיש שאלות, כמובן, אני חושבת שאנחנו יודעים די טוב איך אמורה הוועדה הזאת לעבוד.

מעיין ספיבק: אז ככל שיש שאלות שעולות והתיקון לא מספק, נשמח לענות על הכול.

אביר קארה: תגיד מה שאמרת לי.

אביר קארה: סוף סוף אמרת ,לא?

בועז טופורובסקי: אמרתי כל הכבוד וסוף סוף.

אביר קארה: סוף סוף, כל הכבוד.

בועז טופורובסקי: בהחלט.

בועז טופורובסקי: יש דברים שטוב לקדם היום.

ניר אורבך: מישהו רוצה עוד להעיר לנושא הזה?

אביר קארה: חבל שיעקב אשר לא פה.

ניר אורבך: אנחנו חוזרים חזרה רגע לפרק י"א: אנרגיה.

ניר אורבך: נמצאת איתנו בזום.

ניר אורבך: תציגי את עצמך בבקשה.

שני מנדל: שני מנדל, רכזת אנרגיה באגף תקציבים באוצר.

ניר אורבך: אני עכשיו אקרא את כל הפרק שעוסק באנרגיה.

ניר אורבך: את תתייחסי לכל סעיף ואחרי זה מי שירצה להתייחס יוכל גם הוא.

ניר אורבך: למעט נושא 23.

ניר אורבך: אקריא ברצף את נושאים 22,21,20 .

ניר אורבך: נושא 20 מספר סעיפים 60-61, תיקון לחוק למניעת מפגעי אסבסט ואבק מזיק, התשע"א-2011.

ניר אורבך: פירוט הנושא: תיקון לחוק למניעת מפגעי אסבסט ואבק מזיק, כך שמפעיל מיתקן תעשייתי שהוא תחנת כוח בתל אביב – רידינג ד' – יהיה רשאי להמשיך להשתמש באסבסט פריך שהותקן לצורך בידוד תרמי, בכפוף להגשת אישור שנתי של בעל רישיון לניהול המערכת למשרד להגנת הסביבה, לפיו אי שימוש באסבסט כאמור יגרום לפגיעה באמינות אספקת חשמל לגוש דן.

ניר אורבך: החל משנת 2028 יהיה צורך גם באישור שר האנרגיה לכך.

ניר אורבך: התקופה המותרת לשימוש באסבסט פריך במיתקן תעשייתי לפי החוק הקיים מסתיימת באוגוסט 2021.

ניר אורבך: כלומר כבר הסתיימה.

ניר אורבך: מרגע שיודיע בעל הרישיון לניהול המערכת כי אין עוד צורך באסבסט, יסיר מפעיל המיתקן את האסבסט ויטמינו בהתאם לחוק תוך שנתיים מיום ההודעה.

ניר אורבך: זה פירוט הנושא.

ניר אורבך: הערת הייעוץ המשפטי: מדובר בתיקון רטרואקטיבי שתחולתו מאוגוסט 2021 שהיה המועד האחרון להסרת אסבסט פריך ממפעלי תעשיה.

ניר אורבך: אין קשר לתקציב.

ניר אורבך: הוועדה המומלצת להעברה היא פנים והגנת הסביבה.

ניר אורבך: אקריא כעת גם את הנושאים הבאים שקשורים.

ניר אורבך: נושא 21, מס' סעיף 62 – 63 תיקון לחוק משק הגז הטבעי, התשס"ב-2002 חוק התכנון והבניה, התשכ"ה-1965.

ניר אורבך: פירוט הנושא: שינוי הגדרת ה"תעריפים" בחוק משק הגז כך שתכלול כל תשלום שמשולם לבעל רישיון לפי החוק על ידי צרכן, ספק גז טבעי או בעל רישיון אחר, כולל עבור פעולות שעל בעל רישיון לבצע לפי החוק כגון שירותי תשתית ופיתוח.

ניר אורבך: הסדרת פיצוי לבעלי מקרקעין שנפגעו שלא בדרך של הפקעה על ידי תכנית מתאר ארצית, במצב שבו אין בעל רישיון שהתוכנית נועדה למתקניו.

ניר אורבך: לפי התיקון, חברת נתיבי הגז הטבעי לישראל בע"מ, תפצה את בעלי המקרקעין; המועצה לענייני גז טבעי תוסמך לשנות תעריף שנקבע במכרז להענקת רישיון חלוקה אם הרישיון ניתן עד ה-31.12.2016 כולל לבטל את התעריף; הוספת עיצומים כספיים בשל הפרת ההוראות החדשות שיתווספו לחוק כאמור.

ניר אורבך: זה פירוט הנושא.

ניר אורבך: הערת היועצת המשפטית: מדובר באסופה של תיקונים שאין קשר בינם ובין תקציב המדינה, ולא ברור מדוע נכללו בהצעת חוק ההסדרים.

ניר אורבך: הוועדה המומלצת להעברה היא ועדת הכלכלה.

ניר אורבך: נושא 22, מס' סעיף 64 תיקון לחוק התכנון והבנייה, התשכ"ה-1965.

ניר אורבך: פירוט הנושא: תיקון הגדרת "תשתיות לאומיות" כך שיתווספו אליה גם מתקני אגירה, מיתקני מיתוג לחשמל והשנאה לחשמל ובלבד שמספר התכניות שיוגשו לוועדה לתשתיות לאומיות – ות"ל – למתקני השנאה לא יעלה על עשר תכניות.

ניר אורבך: תוספת מיתקן אגירה ומיתקן אגרו-וולטאי כך שניתן יהיה לקדם תכנית מתאר ארצית שניתן יהיה להוציא מכוחה היתרי בניה למתקנים אלה.

ניר אורבך: הערות הייעוץ המשפטי: אין קשר לתקציב.

ניר אורבך: התיקון אינו מורכב, אך החלק הנוגע למתקני מיתוג והשנאה מעורר שאלות מבחינה סביבתית.

ניר אורבך: מכל מקום לא ברור מדוע מובא כחלק מחוק הסדרים.

ניר אורבך: הוועדה המומלצת להעברה היא ועדת פנים והגנת הסביבה.

ניר אורבך: נושא 23 כבר דנו.

ניר אורבך: שני, בבקשה, התייחסות שלך.

אבי מעוז: לא הבנתי.

אבי מעוז: זה דיון עכשיו על הכול ביחד?

ניר אורבך: לא.

ניר אורבך: היא תתייחס לכל סעיף בנפרד.

ניר אורבך: קראתי את שלושתם לצורך הנוחות.

שגית אפיק: הכול תחת אותו פרק.

ניר אורבך: הכול תחת פרק אנרגיה.

שני מנדל: אתחיל מהנושא הראשון שהקראת, האסבסט.

שני מנדל: לנו יש תחנת כוח ברדינג, בגוש דן, שהייתה אמורה להיות מוכפלת.

שני מנדל: חברת החשמל עד החלטת הממשלה הזו תכננה תחנת כוח בהספק של 900 מגה וואט במקום 450 שנמצאת שם היום.

שני מנדל: בגלל אישור תוכנית שדה דב והמורכבות לאשר תחנת כוח בסמיכות כל כך גבוהה למקום מגורים, כשהתחילו לתכנן היה שם את שדה דב כשדה תעופה, עשינו תוכנית חירום לגוש דן.

שני מנדל: היום יש לנו פקקים בכניסה לגוש דן לא רק במכוניות אלא גם בחשמל.

שני מנדל: אנחנו לא מצליחים להזרים חשמל מהדרום, באנרגיות מתחדשות הרבה פעמים, לתוך תל אביב.

שני מנדל: ולכן מה שבחרנו לעשות זה תוכנית חירום להספקת חשמל.

שני מנדל: התוכנית כוללת כמה דברים: אחד, והכי חשוב, זה פתרון הולכת חשמל לגוש דן ואז ייצור - - - בתוך תל אביב, זאת אומרת גם אגירה לתל אביב וגם - - - בתוך גוש דן כדי שתוכל לספק את החשמל.

שני מנדל: כדי לאפשר גם לפתרון הולכה וגם לפתרון הייצור להתממש, אנחנו עדיין צריכים איתור בגוש דן, ברדינג, עד שפתרון ההולכה, פתרון - - -.

שני מנדל: ולכן אנחנו צריכים את - - - בתחנת הכוח רדינג.

שני מנדל: כמו שכתבה היועצת המשפטית, ההיתר להשתמש ברדינג בגלל האסבסט פג ביולי 2021.

שני מנדל: אנחנו מבקשים הארכה, והארכה לא רק לזמן של עד סוף שנה, אלא עד - - -.

שני מנדל: קראנו לזה גם תוכנית חירום, שבאמת תאשר את ההשלמה של הספקת חשמל לגוש דן, בגלל כל החשיבות של זה.

שני מנדל: כדי לאפשר תחבורה חשמלית, כדי לאפשר בנייה של עוד יחידות דיור, ובאמת לספק את הספקת החשמל לגוש דן.

שני מנדל: דבר שני, אנחנו מבקשים שינויים בחוק משק הגז הטבעי.

שני מנדל: אנחנו לא - - - לניתוח של הייעוץ המשפטי - - -

אבי מעוז: רגע, היא עברה סעיף.

שני מנדל: כן, עברתי לסעיף השני.

שני מנדל: לפיתוח של משק הגז הטבעי יש חשיבות כלכלית גבוהה מאוד.

שני מנדל: חיבור מפעלים וצרכנים לגז שתאפשר להפחית זיהום האוויר באופן חד, וגם מאפשר להם להיות - - - מבחינה כלכלית, השימוש בגז טבעי מוריד באופן חד את עלויות האנרגיה.

שני מנדל: ולכן אנחנו סבורים שהשינויים כאן שמאפשרים גם הגדרת תעריפים, שינויים בתעריף מקלים את הפיקוח על - - - הגז.

שני מנדל: ולכן יש להם חשיבות.

שני מנדל: אני עוברת ל- - -.

שני מנדל: בנוגע להקלות, כדי לאשר כניסה מאסיבית של אנרגיות מתחדשות צריכים להקל גם בדברים שקשורים לחוקים, בעיקר בחוק התכנון והבנייה, שנהיה יכולים לאשר גם מתקני השנאה, כדי שנוכל להוליך את כל החשמל הזה שמיוצר במקומות שונים בארץ.

שני מנדל: כרגע הוא בעיקר בדרום, אנחנו רוצים שגם יהיה יותר קרוב למקום הצריכה.

שני מנדל: וכדי להכניס לאזורי הביקוש, אנחנו חייבים מתקני חשמל.

שני מנדל: מה שהצעת ההחלטה פה - - - מאפשר להכניס אותו לות"ל כמשהו נוסף.

שני מנדל: גם הקפידו איתנו שזה רק ישתקף בתוכניות, שלא יהיה כולם בות"ל.

שני מנדל: אבל כדי לאשר עוד ועדה שתוכל לבחון את הדברים ובאמת להקל על אישור התשתיות, ביקשנו לתקן את החוק באופן הזה.

שני מנדל: על - - - כבר דיברנו בצוהריים, יש חשיבות גדולה מאוד.

שני מנדל: אם אנחנו רוצים לעבוד עם תשתיות בין-לאומיות בישראל, ולהפחית גם גזי חממה, וזיהום אוויר, ולהכניס יותר אנרגיות מתחדשות ולהוזיל מחירים, אנחנו נהיה חייבים להסיר חסמים.

שני מנדל: אחד מהם זה גם היטל השבחה.

שני מנדל: זהו.

שני מנדל: אשמח לענות על כל שאלה שיש בשמחה רבה.

ניר אורבך: חבר הכנסת אבי מעוז, בבקשה.

אבי מעוז: את אמרת בנושא 21, לגבי משק הגז, אמרת שיש לזה קשר תקציבי.

אבי מעוז: את יכולה לפרט?

שני מנדל: כן.

שני מנדל: אני אומרת שיש לזה קשר ישיר לפיתוח הכלכלי.

שני מנדל: כשאנחנו מאפשרים למפעלים ולצרכני אנרגיה להתחבר לרשת הגז הטבעי, אנחנו גם מאפשרים להם להפחית בזיהום אוויר שהוא חשוב מאוד, מעבר ממזוט או גפ"ם לגז טבעי מפחית בחדות את זיהום האוויר שאנחנו נושמים ופוגע בנו, גם בגזי החממה.

שני מנדל: ומצד שני, מאפשר להם להיות תחרותיים ולהוזיל להם את עלויות האנרגיה, ולכן יש להם חשיבות.

שני מנדל: כשאנו מאפשרים למפעלים לתכנן אנרגיה - - - גם בתי חולים, להתחבר לרשת הגז הטבעי, אנחנו מאפשרים להם להוריד בחדות את זיהום האוויר שאנחנו נושמים, ואנחנו מסייעים להם להפחית בעלויות האנרגיה שלהם.

שני מנדל: ולכן יש פה קשר ישיר לפיתוח כלכלי.

אבי מעוז: תראה, אדוני היושב-ראש, באמת אני מתחבר מאוד למה שכתבה פה היועצת המשפטית.

אבי מעוז: מדובר באסופה – בסעיף הזה – של תיקונים שאין קשר בינם לבין תקציב המדינה ולא ברור מדוע נכללו בהצעת חוק ההסדרים.

אבי מעוז: כל ההסברים של הגברת המלומדת למה זה קשור לפיתוח כלכלי, של בתי חולים וכדומה, זה בסדר גמור, אבל אפשר להעביר את זה להליך חקיקה רגיל.

אבי מעוז: אותו דבר לגבי הנושא הקודם: רוצים עכשיו אישור רטרואקטיבי מאוגוסט 21'.

אבי מעוז: ומה קורה עד עכשיו?

אבי מעוז: נגיד שלא ניתן את האישור הזה – מה יקרה?

אבי מעוז: אם זה לא יעבור בחוק ההסדרים, אז מה יקרה?

אבי מעוז: כמו שהסתדרנו עד עכשיו, אז יסתדרו עוד חצי שנה.

אבי מעוז: תעבירו את זה להליך חקיקה רגיל ותגמרו עם זה בהליך חקיקה רגיל.

אבי מעוז: למה להעמיס על חוק ההסדרים עוד נושאים ועוד נושאים שאפשר להעביר אותם בהליכי חקיקה רגילים?

אבי מעוז: הנושאים האלה יגזלו את הזמן של כולנו.

אבי מעוז: במקום שנעסוק באמת בחוק ההסדרים, בנושאים שאנחנו אמורים לעסוק בהם שהם משלימים לתוכנית הכלכלית, שהיא מחוברת לחוק התקציב, מעמיסים על זה כל מיני נושאים שאפשר להעביר אותם בהליך חקיקה רגיל והכנסת הזאת תוכל לקיים את תפקידה ולהעביר את החוקים הרגילים.

אבי מעוז: יש פה אסופה של נושאים שאנחנו עושים מעקף לוועדת כספים, ואנחנו מעבירים את זה לוועדת הכלכלה, או שאנחנו מעבירים – הגדרת תשתיות לאומיות לוועדת הפנים והגנת הסביבה.

אבי מעוז: ואפשר לעשות בכל הדברים האלה הליך חקיקה רגיל, לא צריך להעמיס על חוק ההסדרים שגם כך הוא עמוס מאוד והוא יצריך מכולנו הרבה שעות עבודה, וכולנו מתכוונים להשקיע בזה את שעות העבודה כדי שנדע באמת שאנחנו עושים דבר שהוא לטובת האזרחים בסופו של דבר.

אבי מעוז: אז לא צריך להעמיס עכשיו כל מיני חוקים שהם לא קשורים לטובת האזרחים ולא הצליחו להעביר את זה עד עכשיו או לא רצו להעביר את זה עד עכשיו או שלא הייתה אפשרות להעביר את זה עד עכשיו.

אבי מעוז: בבקשה – תיקחו את מה שלא צריך, תוציאו את זה מחוק ההסדרים ונעביר את זה להליך חקיקה רגיל ונתעמק בזה כשיגיע הזמן להתעמק בזה.

אבי מעוז: תודה.

שני מנדל-לאופר: להשיב?

ניר אורבך: כן.

אבי מעוז: למה לא?

שני מנדל-לאופר: אשמח.

שני מנדל-לאופר: אחד, לגבי הדחיפות גם באזבסט, אם התיקון לא יעבור אז לא יהיה אפשר להשתמש בתחנת הכוח רידינג.

שני מנדל-לאופר: וזו בעיה – לא יהיה חשמל.

שני מנדל-לאופר: תחנת הכוח רידינג היא תחנה שעובדת.

שני מנדל-לאופר: היא ישנה, היא לא יעילה, אבל היא עובדת בשליש משעות השנה כי פשוט אי-אפשר להכניס חשמל לתל אביב.

שני מנדל-לאופר: כרגע עוברים על החוק ולכן הדחיפות.

שני מנדל-לאופר: אנחנו נהיה חייבים לתקן את החוק גם כדי להעביר וליישם את התוכנית של הפקת חשמל לגוש דן עם פתרון ההולכה.

שני מנדל-לאופר: זה לגבי הדחיפות.

אבי מעוז: לא הבנתי.

אבי מעוז: היום היא לא מספקת חשמל?

שני מנדל-לאופר: היא מספקת, אבל בגלל שלא יכולנו - - - בחקיקה, אנחנו צריכים לתקן את החוק.

אבי מעוז: בסדר.

אבי מעוז: היא מספקת חשמל אבל לא חוקי.

שני מנדל-לאופר: זה לגבי הדחיפות.

אבי מעוז: את אומרת שהיא מספקת חשמל אבל לא באופן חוקי, זה מה שאת אומרת?

שני מנדל-לאופר: כרגע אנחנו צריכים לתקן את חוק האזבסט.

שני מנדל-לאופר: לו היינו יכולים להעביר תיקוני חקיקה זה היה מתקבל וזה מובן.

שני מנדל-לאופר: עכשיו אפשר ולכן הדחיפות.

אבי מעוז: בסדר, זה דחוף אבל בהליך רגיל אין שום בעיה.

אבי מעוז: זה דחוף – תעבירו את זה בהליך חקיקה רגיל, אין שום בעיה.

אבי מעוז: למה בחוק ההסדרים?

אבי מעוז: דחוף בהליך חקיקה רגיל.

שני מנדל-לאופר: גם הרפורמה, גם - - - חשמל גוש דן וגם חוק האזבסט הוא רלוונטי אליו.

שני מנדל-לאופר: - - - חבילה - - - שגם אמורה לעשות תוכנית לאספקת החשמל לגוש דן ותכנון - - - וקידום תשתיות, זה גם חלק מהמהלך הזה.

שני מנדל-לאופר: זה באמת הפתרון של - - - ואי-אפשר לעשות את זה בנפרד.

שני מנדל-לאופר: עכשיו צריכים לתכנן את - - - עכשיו צריכים לתת פתרון להולכה וליישם אותו ולכן גם החשיבות הגדולה.

שני מנדל-לאופר: לגבי משק הגז, יש לזה דחיפות.

שני מנדל-לאופר: יש לזה גם חשיבות כלכלית והקשר בין התקציב לבין זה – שוב אני אומרת, לפיתוח כלכלי יש חשיבות גם לתקציב וזה חלק - - - בחוק ההסדרים.

ניר אורבך: שני, תודה רבה.

ניר אורבך: אנחנו עוברים כרגע לנושא 27 - -

אבי מעוז: על זה אמר חבר הכנסת אשר: אל תמכרו לנו תותים.

ניר אורבך: - - עבודות פיתוח בתכנית למגורים.

ניר אורבך: מספר סעיף 78-76, תיקון לפקודת העיריות ופקודת המועצות המקומיות.

ניר אורבך: פרוט הנושא: הסמכת רשות מקרקעי ישראל ומשרד השיכון לבצע עבודות פיתוח במגרשים המשווקים על ידיהם במקום הרשויות המקומיות.

ניר אורבך: לפי הנטען, מדובר בהסרת חסם המעכב קידום פתרונות דיור.

ניר אורבך: הערת הייעוץ המשפטי: מדובר בניסיון נוסף לקדם הצעה זו, לאחר שהוגשה בנוסח זהה בהצעת חוק התכנית הכלכלית בשנת 2018 ופוצלה מהותית על ידי ועדת הפנים בשל מורכבותה וחוסר בשלותה.

ניר אורבך: הוועדה המומלצת להעברה היא ועדת הפנים והגנת הסביבה.

ניר אורבך: מי מעוניין להתייחס?

ניר אורבך: חבר הכנסת אבי מעוז, בבקשה.

ניר אורבך: נושא 27, סעיף 78-76.

אבי מעוז: אני מתייחס למה שהקראת בהערה של הייעוץ המשפטי.

אבי מעוז: כתוב אצלי: סוכם עם יושב-ראש הכנסת שהצעה זו תפוצל פיצול מהותי.

ארבל אסטרחן: היועצת המשפטית הבהירה כבר בישיבה הקודמת שזו טעות.

ארבל אסטרחן: זה נכתב בטעות, זה לא סוכם.

אבי מעוז: הבנתי.

יצחק פינדרוס: דרך אגב, זה חוק מצוין.

מיכאל מלכיאלי: לא מתאים לכם, הממשלה, בקיצור.

יצחק פינדרוס: אמרתי שרוב החוקים פה טובים, רק הדיון לא ענייני.

יצחק פינדרוס: אני אומר לכם בכנות, רוב החוקים פה טובים.

אבי מעוז: חבר הכנסת פינדרוס, החוק מצוין – מצוין.

אבי מעוז: השאלה למה - - -

יצחק פינדרוס: גם זה שאתם לא נותנים לתושבי תל אביב להחנות ליד הבית זה גם חוק מצוין.

אבי מעוז: חבר הכנסת פינדרוס, השאלה היא למה זה מופיע בחוק ההסדרים.

אבי מעוז: אמנם, לפי הנטען בהסרת חסם המעכב קידום פתרונות דיור – הייתי מבקש הסבר למה.

יעל לינדנברג: אנחנו נמצאים כיום בתקופה בה אנו רואים את עליית מחירי הדיור ואנחנו מבינים שהפתרון האמיתי והכולל לזה הוא בצד ההיצע.

יעל לינדנברג: כלומר, אנחנו צריכים לעשות כמה שיותר פעולות כדי להגדיל את היצע הדיור במדינת ישראל.

יעל לינדנברג: ההצעה היא חלק ממספר הצעות שאנחנו מביאים בתחום הדיור במסגרת חוק ההסדרים.

יעל לינדנברג: היא בעצם מאפשרת למשרד השיכון או לרשות מקרקעי ישראל להתחיל ולבצע את עבודות הפיתוח במקום שהרשות המקומית לא מבצעת את עבודות הפיתוח וככה לאפשר שיווק קרקע באופן מהיר ומיידי.

יעל לינדנברג: שיווק קרקע שהוא הכרחי - - -

יצחק פינדרוס: אבל אתם משאירים את האפשרות שרשויות מקומיות יעשו במקומות שזה יותר יעיל?

יעל לינדנברג: חד-משמעית.

יצחק פינדרוס: יש מקומות שזה הפוך.

יעל לינדנברג: צריך להבין, זה רק במקרים חריגים כשהרשות לא מבצעת בעצמה ואנחנו מבינים שאנחנו לא יכולים לחכות ובינתיים להקפיא את שיווק הקרקעות.

יעל לינדנברג: זה משהו הכרחי ואנחנו רואים בו צעד משמעותי בקידום - - -

יצחק פינדרוס: לא קשור לחוק ההסדרים אבל זה חוק טוב.

ניר אורבך: תודה.

ניר אורבך: עוד מישהו רוצה?

מיכאל מלכיאלי: לי יש רק שאלה, אדוני היושב-ראש.

מיכאל מלכיאלי: אני מקבל עכשיו הודעה ומעניינת אותי התייחסות אם יש.

מיכאל מלכיאלי: היועץ המשפטי לממשלה גילה הערב כי ראש הממשלה בנט שיקר כאשר הודיע כי הנחה לנקוט בצעדי אכיפה קשים כנגד חולים מאומן שנכנסו לישראל במרמה.

מיכאל מלכיאלי: לדבריו, ההחלטה התקבלה על-ידי פרקליט המדינה ובכלל לא על-ידי בנט שבכלל לא מוסמך להכריע בעניין.

יצחק פינדרוס: אתה מופתע?

מיכאל מלכיאלי: אני מנסה להבין למה בנט משקר כל-כך הרבה.

ניר אורבך: היועץ המשפטי אמר שראש הממשלה משקר?

ניר אורבך: ככה אמר?

מיכאל מלכיאלי: כן, כן.

מיכאל מלכיאלי: היועץ המשפטי גילה הערב – אני מקריא מאתר "בחדרי חרדים" – שיקר כאשר הודיע כי הנחה לנקוט – אני לא מבין מה קרה לראש הממשלה שלנו, כל הזמן משקר.

יצחק פינדרוס: הוא מופתע שבנט שיקר.

ניר אורבך: זה לא מה שהיועמ"ש אומר - - -

מיכאל מלכיאלי: לא.

מיכאל מלכיאלי: היועץ המשפטי אמר, לא נעים לו להגיד שהוא משקר - - -

ניר אורבך: מדבריך נחזה כאילו זה מה שאמר היועמ"ש.

מיכאל מלכיאלי: הקראתי מאתר שהוא מאוד אמין בעיניי.

מיכאל מלכיאלי: השאלה היא האם להיראות מופתע או שכאילו זה בסדר?

ניר אורבך: תראה מופתע.

ניר אורבך: תודה.

ניר אורבך: פרק ט"ו: תקשורת.

ניר אורבך: נושא 28, סעיפים 80-79 ו-81(2), תיקון לחוק התכנון והבניה, חוק התקשורת.

ניר אורבך: פרוט הנושא: קביעה כי התקנת מתקן שידור לתקשורת בשיטה התאית שאורכו אינו עולה על 6 מטרים, ואשר משדר בהספק שידור כפי שייקבע על ידי הממונה לפי חוק הקרינה הבלתי מייננת, וכן התקנת כל ציוד נלווה הנדרש להפעלתו של המתקן, בהיקף ובמידות אשר יקבעו בחוק, אינם טעונים היתר לפי סעיף 145 לחוק התכנון והבנייה, בהתקיים תנאים מסוימים.

ניר אורבך: ביטול הפטור מהיתר הקיים היום בחוק להתקנת מתקן גישה אלחוטית.

ניר אורבך: מתקן שידור לתקשורת בשיטה התאית ייכלל בהגדרת "תשתית לאומית" כך שהוועדה לתשתיות לאומיות תשמש כוועדת תכנון מקבילה לעניין זה.

ניר אורבך: הערת הייעוץ המשפטי: התיקון מעט מורכב.

ניר אורבך: הנושא בעל רגישות ציבורית גבוהה ומציע לאפשר התקנת אנטנות סלולריות ללא צורך בהיתר מהרשות המקומית או בפטור מהיתר.

ניר אורבך: אין קשר לתקציב.

ניר אורבך: הוועדה המוסמכת – אני לא יודע אם יש פה הסכמות, אז אני כרגע - - -

יצחק פינדרוס: באיזה סעיף אתה?

ניר אורבך: נושא 28.

ניר אורבך: אני תכף אברר לאיזו ועדה זה הולך.

ניר אורבך: מי רוצה להעיר על זה?

ניר אורבך: חבר הכנסת אבי מעוז, בבקשה.

יצחק פינדרוס: למה לא ועדת הפנים?

אבי מעוז: ועדת הפנים, לא?

ניר אורבך: אני מברר.

אבי מעוז: אני רוצה להבין מי לוקח אחריות על הפטור הזה?

אבי מעוז: מי לוקח אחריות על הבעיות הרפואיות שייגרמו כתוצאה מהפטור הזה?

אבי מעוז: האם אתם, חברי הקואליציה שתצביעו בעד זה, אתם לוקחים אחריות על כל הבעיות הרפואיות שייגרמו לאנשים ולתושבים שגרים בסמיכות ממתן פטור להתקנת אנטנות סלולאריות ללא צורך בהיתר מהרשות המקומית?

בועז טופורובסקי: יש תקן.

בועז טופורובסקי: יש תקנים שחייבים לעמוד בהם.

אבי מעוז: תקנים על-ידי מי?

אבי מעוז: אם אתה לא זקוק להיתר מהרשות המקומית על המקום הספציפי הזה שאתה רוצה להתקין בו אנטנה סלולארית, אתה גוזר בעיות רפואיות על התושבים שגרים בסביבה.

אבי מעוז: זה נכון שאתה מקל אולי על המחירים הסלולאריים, זה נכון שאתה מקל על חברות הסלולאר.

אבי מעוז: אבל אתה תגרום לבעיות סביבתיות רציניות.

אבי מעוז: אני שואל מי לוקח את האחריות על זה.

אבי מעוז: איפה המשרד להגנת הסביבה?

אבי מעוז: מה, הוא מסכים לדבר הזה?

אבי מעוז: איפה משרד הבריאות?

אבי מעוז: מה זה, לבטל את חובת הבקשה להיתר של הרשות המקומית?

בועז טופורובסקי: זה בדיון המהותי יקרה, לא?

בועז טופורובסקי: בדיון המהותי הם בטח ידונו בזה, אני מניח.

אבי מעוז: בסדר.

אבי מעוז: הנושא עולה.

אבי מעוז: בועז, אתה מעביר את זה בחוק ההסדרים, אתה מעביר את זה עם דיון פחות מאשר בהליך חקיקה רגיל, אתה נותן פה פחות זמן לציבור להשיב על זה, פחות זמן לכל אותם ארגונים שדואגים - - - ואתה רוצה להעביר את זה בחוק ההסדרים שכולנו מסכימים שהוא חוק - - -

אביר קארה: יש משהו שהסכמתם להעביר בחוק ההסדרים?

אביר קארה: ככה עשיתם איזה הליך חקיקה של משהו שאפשר להעביר בהסדרים?

אביר קארה: לשאלת

אביר קארה: כם לגבי אחריות, אנחנו בהחלט קואליציה שלוקחת אחריות.

אביר קארה: אם זאת השאלה, אנחנו לוקחים אחריות בשמחה רבה.

קריאות: - - -

אופיר כץ: טוב ששאלת, אביר, כי יש פה סעיפים שהסכמנו עליהם בבוקר לעומתכם שלא מצאתם סעיף אחד להוציא אותו.

אביר קארה: אני יושב פה כבר שעתיים ודבר אחד לא העברתם ככה.

אביר קארה: כל ההערות שלכם אותו דבר, אין תוכן.

ניר אורבך: תציגי את עצמך בבקשה ותשדלי לענות לחבר הכנסת אבי מעוז.

ניר אורבך: תודה.

ספיר איפרגן: ראשית אציין כי הרפורמה המוצעת לא משנה כלל את התקנים הבריאותיים הנדרשים.

ספיר איפרגן: כלומר, כיום הממונה על הקרינה במשרד להגנת הסביבה הוא זה שנותן את האישור וגם עם יישום הרפורמה הוא עדיין ייתן את האישור.

ספיר איפרגן: את זה חשוב לי להדגיש.

ספיר איפרגן: שנית אציין - - -

יצחק פינדרוס: רק לומר שברשויות המקומיות יש גם כן אחראים.

מיכאל מלכיאלי: נכון.

מיכאל מלכיאלי: בוועדה המקומית גם יש עוד מומחה ויש עוד אוזן ויש עוד ען שרואה את התיק הזה.

יצחק פינדרוס: - - - למען ההגינות צריך לומר את זה - - -

מיכאל מלכיאלי: גם לרשות המקומית יש מומחים - - -

יצחק פינדרוס: חברי מלכיאלי היה בוועדה מקומית 10 שנים והיה צריך לבוא להסביר לנו שזה לא מסוכן.

מיכאל מלכיאלי: אז מה אתה רוצה להגיד, שמוסיפים פה רגולציה?

יצחק פינדרוס: לא.

יצחק פינדרוס: מורידים.

מיכאל מלכיאלי: מורידים בצורה שהיא לא אחראית בכלל.

אופיר כץ: בצורה שמעלים.

יצחק פינדרוס: אומרים לתושבים: אין לכם מה לומר בעניין.

ספיר איפרגן: אשמח להשלים, כבוד חברי הכנסת הנכבדים.

ספיר איפרגן: ראשית, אני באמת רוצה להדגיש שעל-פי גורמי המקצוע לא קיים סיכון לחשיפה לקרינה בלתי מייננת.

ספיר איפרגן: אני אגיד יותר מזה, גם מבחינת תקן מחמיר, למעשה - - - נקבע על-ידי משרד הבריאות ונאכף על-ידי הממונה על הקרינה במשרד להגנת הסביבה.

ספיר איפרגן: אני אגיד בנוסף שעל-פי גורמי המקצוע, ריבוי אתרי שידור מצמצם את - - - הקרינה - - - כשיש מעט אתרים – היום, מאוד מאוד קשה להקים אתרים סלולאריים בגלל יחסי הציבור רעים מאוד.

ספיר איפרגן: זה גורם לכך שתשתיות הסלולאר בישראל הן במקום לא טוב בהשוואה לדירוגים בין לאומיים ובוודאי לא בהשוואה למדינות מתקדמות - - - הרפורמה שאנחנו מציעים לא משנה בכלל רגולציה - - - בריאותית או בטיחותית אלא רק בירוקרטיה - - - פריסת אתרי דור 5 - - -

קריאות: - - -

ספיר איפרגן: תשתיות דור 5 הן תשתיות שלמעשה הארכיטקטורה שלהן - - - על הרבה מאוד אתרים קטנים בהספק נמוך ולכן יישום הרפורמה רק יקטין את החשיפה לקרינה בלתי מייננת וכאמור, וכך - - - היום - - - בישראל הוא מחמיר מאוד ואין לנו שום כוונה לשנות את זה.

ניר אורבך: תודה רבה.

ניר אורבך: אני מעדכן שהוועדה שאנחנו ממליצים להעביר אליה היא ועדת ה פנים והגנת הסביבה.

בועז טופורובסקי: לא כלכלה?

ספיר איפרגן: - - - ועדת הכלכלה.

אופיר כץ: אנחנו מבקשים לתת את זה לכלכלה.

יצחק פינדרוס: ועדת הפנים.

ניר אורבך: אני רק מעדכן אותך שאני מקבל את - - - של חמד עמאר.

אופיר כץ: אתה יושב-ראש הוועדה, ניר.

ניר אורבך: - - - אני לא אהפוך שולחן.

ניר אורבך: הכול בסדר, הכול בסדר.

ניר אורבך: מותר לי לענות לו?

ניר אורבך: שהוא שאל – אני עניתי לו.

קריאות: - - -

מיכאל מלכיאלי: הנה, עכשיו הוא מתקשר לליברמן.

מיכאל מלכיאלי: תראו מה זה.

יצחק פינדרוס: הוא לא הולך לענות לטלפון.

יצחק פינדרוס: הגזמת.

קריאות: - - -

ניר אורבך: אנחנו עוברים לנושא 31, פרק ט"ז: שירות מידע פיננסי.

ניר אורבך: סעיפים 85-84.

ניר אורבך: מדובר על חוק חדש – תיקונים עקיפים לחוק ניירות ערך, חוק הפיקוח על שירותים פיננסיים מוסדרים, חוק נתוני אשראי.

ניר אורבך: תיקוני החקיקה המוצעים נועדו לקבוע הסדר מקיף שיאפשר השוואת עלויות בין גופים פיננסיים שונים במטרה להסיר חסמים למעבר בין ספקים פיננסיים שונים, לקבל ייעוץ פיננסי על בסיס מידע פיננסי פרטני, וליצור תחרות בין הגופים הפיננסיים שתביא להוזלת עלויות ללקוח.

ניר אורבך: מוצע כי תוטל חובה על גופים פיננסיים המחזיקים במידע בנקאי על לקוחות לאפשר לנותני שירות מידע פיננסי – גופים מפוקחים שיקבלו רישיון מרשות ניירות ערך – לקבל, בהסכמת הלקוח, גישה מקוונת למידע הפיננסי אודות הלקוח, בכפוף לסטנדרטים מקובלים ורגולציה ייעודית שתמנע מצב של ניגוד עניינים ופגיעה בפרטיות הלקוח.

ניר אורבך: כמו כן, מוצע להסדיר את החובות שיוטלו על גופים פיננסיים לעניין פעילותם כמקורות מידע המחזיקים במידע פיננסי על אודות לקוחות, שעל בסיסו ניתן שירות מידע פיננסי על ידי נותני שירות מידע פיננסי.

ניר אורבך: לפי המוצע, רשות ניירות ערך תהיה הרגולטור שיפקח על פעילותם של נותני שירות מידע פיננסי, ובהתאם לכך מוצע לתת לה סמכויות פיקוח ואכיפה.

ניר אורבך: הערות הייעוץ המשפטי: מדובר בתיקון חקיקה מורכב הכולל למעלה מ-70 סעיפים.

ניר אורבך: התיקון מעלה שאלות משמעותיות הנוגעות לפרטיות לקוחות.

ניר אורבך: בהתחשב בהיקפו, ספק אם ניתן לקיים דיון ראוי במסגרת הזמנים של חוק ההסדרים.

ניר אורבך: מומלץ לפצלו.

ניר אורבך: הוועדה המומלצת להעברה היא ועדת הכלכלה.

ניר אורבך: מי מעוניין לדבר?

אופיר כץ: חוק מעולה.

יצחק פינדרוס: - - - אין לנו סיבה לומר.

יצחק פינדרוס: בן כה וכה מה שהייעוץ המשפטי אומר זה לא רלוונטי.

אופיר כץ: 70 סעיפים – לא הגיוני לשים את זה בחוק הסדרים.

אופיר כץ: רק ההקראה של זה תיקח יום.

בועז טופורובסקי: אבל זה קריטי העלויות של - - -

יצחק פינדרוס: אני ממליץ לייעוץ המשפטי שבפעם הבאה לא לעבוד כל-כך קשה ולעשות עבודה מסודרת, זה בין כה וכה לא רלוונטי.

יצחק פינדרוס: חבל לכם, ישבתם, התאמצתם, עשיתם עבודה - - - לא רלוונטי.

ניר אורבך: אל תזלזל בהם כי העבודה לא נעשתה רק להיום והיא נעשתה לפני זה.

ניר אורבך: אנחנו יושבים כבר חודש איתם.

ניר אורבך: אתה מזלזל כל פעם מחדש והזלזול הזה הוא לא לעניין.

ניר אורבך: לא לעניין

מיכאל מלכיאלי: אלא אם כן, שהם יישבו ביחד עם הקואליציה ויגבשו ביחד את העמדות.

ניר אורבך: אלא אם כן, אתם תתחילו כבר להיכנס למשחק הזה - - -

מיכאל מלכיאלי: אלא אם כן, תהיה כאן קואליציה יותר טובה.

בועז טופורובסקי: אין לנו הצבעות בעוד 10 דקות?

ניר אורבך: אנחנו אמורים לסיים את הדיון עוד 10 דקות.

ניר אורבך: אנחנו עוברים לנושא 32.

אבי מעוז: לא הבנתי מה היה הדיון פה.

בועז טופורובסקי: הסכמות בין קואליציה לאופוזיציה.

מיכאל מלכיאלי: היה דיון מעמיק והמשכנו.

מיכאל מלכיאלי: מה היה פה?

מיכאל מלכיאלי: כאילו סתם אוויר.

מיכאל מלכיאלי: דנו, קראנו, המשכנו.

ניר אורבך: חבר הכנסת מלכיאלי, בבקשה אל - - -

מיכאל מלכיאלי: לא, הוא מזלזל.

מיכאל מלכיאלי: הוא אומר: מה היה פה?

מיכאל מלכיאלי: אמרתי שהיה - - -

בועז טופורובסקי: אני רוצה לעמוד בסיכומים שהגענו אליהם עם האופוזיציה.

בועז טופורובסקי: קבענו שהדיון יסתיים ב-21:00 ואז הצבעות.

בועז טופורובסקי: אין לי בעיה להמשיך את זה עוד.

מיכאל מלכיאלי: אני בכל מקרה לא יכול להצביע.

מיכאל מלכיאלי: גרשו אותנו מהוועדה.

מיכאל מלכיאלי: נו, מה?

ניר אורבך: אני רוצה לרענן: היה סיכום בין נציגי הקואליציה לנציגי האופוזיציה שיש ימים מסוימים שלא יהיה בהם דיון, לדוגמה, ביום ראשון שלפני ראש השנה אפשר היה לעשות דיון אבל החליטו לא לעשות דיון.

ניר אורבך: עשו דיון ביום חמישי, בצום גדליה, עד 15:00, והיום מהשעה 10:00 עד השעה 21:00.

ניר אורבך: זו ההחלטה.

ניר אורבך: עד אז אני צריך לסיים את הדיון.

ניר אורבך: אני מתנצל, זו לא החלטה - - -

אבי מעוז: מה היה הסיכום?

אבי מעוז: הסיכום היה שבעשה 21:00 יסתיים הדיון?

אבי מעוז: או שהסיכום היה שהצבעות לא לפני 21:00.

ניר אורבך: לא.

ניר אורבך: ב-21:00 מסתיים הדיון.

בועז טופורובסקי: ב-21:00 הצבעות.

אבי מעוז: בסדר.

אבי מעוז: עד עכשיו היה דיון.

אבי מעוז: קדימה, אפשר להמשיך בדיון.

ניר אורבך: בסדר.

מיכאל מלכיאלי: מה זה דיון?

מיכאל מלכיאלי: דיון.

אבי מעוז: תן לו להקריא.

ניר אורבך: קיבלתם.

ניר אורבך: אני הייתי כן גם לבוא ביום ראשון שלפני ראש השנה.

ניר אורבך: כולנו יכולנו לבוא.

יצחק פינדרוס: היום מתברר שיום חמישי - - - מתברר שגם ביום חמישי היה - - -

מיכאל מלכיאלי: בשביל להפיל קואליציה אתה צריך להתכונן הרבה לפני יום הדין.

ניר אורבך: חבר'ה, אני עכשיו בלחץ זמנים כי זה הסד שהוסכם.

ניר אורבך: נושא 32.

ניר אורבך: סעיף 87-86.

ניר אורבך: חוק חדש – תיקונים עקיפים לפקודת מס – הידוע בשמו כמס גודש - - - הכנסה ולחוק בתי דין מינהליים

אופיר כץ: לא.

אופיר כץ: אתה טועה, אתה טועה.

אופיר כץ: לא מס גודש, מס על פריפריה.

ניר אורבך: קביעת מס חדש שסכומו ייקבע לפי המרחק מהעיר תל אביב ובהתאם לשעות הגודש.

ניר אורבך: לשם הפעלת מנגנון המס, תמונה חברה ממשלתית שתפעל בהנחיית רשות המסים.

ניר אורבך: מידע בנוגע לחיוב במס גודש שייאסף באמצעות מצלמות, יועבר למערכות הגבייה של רשות המסים.

ניר אורבך: רשות המסים תגבה את המס באמצעות מערכת המופעלת באופן אלקטרוני או באופן אחר.

יצחק פינדרוס: עכשיו ממנים חברה ממשלתית חדשה.

יצחק פינדרוס: יש מנכ"ל חדש של השר המכובד - - -

ניר אורבך: על אף שיש לחוק המוצע זיקה לתקציב המדינה, מדובר בהסדר תקדימי ובעל השלכות משמעותיות על הציבור.

ניר אורבך: ההסדרים המוצעים מחייבים בחינה מעמיקה, בין השאר מאחר שהם מעלים שאלות הנוגעות לפרטיות, הגבלת חופש התנועה ומתן סמכויות אכיפה לגורמים פרטיים.

ניר אורבך: הוועדה המומלצת היא ועדת כספים.

ניר אורבך: חבר הכנסת אופיר כץ, בבקשה.

אופיר כץ: אני רוצה לתקן – המס הזה הוא לא מס גודש, הוא מס לתושבי הפריפריה.

אופיר כץ: זה לא מקרי שבזמן שהקראת את החוק, חבר כנסת סובה שבר כוס.

אופיר כץ: זה לא מקרי ואני אגיד לך למה: עד עכשיו דנו אם יהיה בחוק ההסדרים או לא יהיה בחוק ההסדרים.

ניר אורבך: מה משמעות שבירת הכוס שלו?

אופיר כץ: שזה חוק שלא צריך להיות בכלל.

אופיר כץ: החוק הזה לא צריך להיות בכלל, לא בחקיקה רגילה ולא בחוק הסדרים.

אופיר כץ: זה חוק רע, זה חוק שרק שר אוצר שבאמת לא סופר - -

יבגני סובה: זה כמו להגיד שיש לכם רוב של 61 כשאין לכם 61.

יבגני סובה: זה אותו דבר.

אופיר כץ: - - זה רק שר אוצר שבאמת מוכיח פעם אחר פעם שהוא לא סופר את האזרחים ומטיל עליהם מיסים בלי להניד עפעף.

אופיר כץ: פה אנחנו רואים מס שכל כולו מנותב לתושבי הפריפריה שהולכים לשלם הכי הרבה את המס הזה.

אופיר כץ: ברשותכם אני רוצה לחזור לדברי ההסבר.

אופיר כץ: לקחתי שם קטע מחוק המטרו, וכך כתוב:

אופיר כץ: המטרופולין של גוש דן הוא ליבה העסקי והפיננסי של מדינת ישראל, האחראי למרבית התוצר במשק ובו פועלים למעלה מ-50ֵ% מהעסקים הרשומים בישראל, מרבית מחברות ההי-טק ומחברות האם בישראל וכן מרכזים של חברות בינלאומיות רבות.

אופיר כץ: בנוסף, כמחצית ממוסדות ההשכלה הגבוהה ומרבית בתי החולים נמצאים במטרופולין.

אופיר כץ: אנחנו רואים פה שיש לנו הסבר שמרכז העבודה והעסקים ובתי החולים והלימודים נמצאים במרכז.

אופיר כץ: לכן יש פה אנשים שעובדים באזור המטרופולין ונכנסים לתל אביב, ורוצים לצמצם את זה כי שם נמצא הגודש.

אופיר כץ: מה עוד אומרים לנו באוצר?

אופיר כץ: תראו איזה יופי זה עובד בלונדון, בשטוקהולם.

אופיר כץ: שם עשו את המס הזה וזה עובד יפה.

אופיר כץ: אבל בדברי ההסבר הם לא עשו את ההשוואה בין תחבורה הציבורית בלונדון לבין התחבורה הציבורית אצלנו במטרופולין דן.

אופיר כץ: לפי דעתי יהיה הבדל קטן.

אופיר כץ: המס הזה שנקרא מס בעיקר על תושבי הפריפריה, הוא נגד תושבי הפריפריה.

אופיר כץ: הוא נגד תושב אופקים שעובד בתל אביב, נגד תושב טבריה שיעשה בדיקה באיכילוב, נגד אזרח מנתיבות שילמד באוניברסיטה בתל אבי ונגד אזרח מנוף הגליל שייקח את הילדים ליום כיף בלונה פארק.

אופיר כץ: כל אחד שהקראתי עכשיו, הכניסה והיציאה בשעות הבוקר וחזרה אחרי הצוהריים ישלם 37.5 שקלים.

אופיר כץ: תושב פריפריה ישלם יותר מכל תושב אחר בארץ ברגע שהוא נכנס לגוש דן.

אופיר כץ: הפרמטרים שנקבעו זה היחס בין מספר התושבים למספר מקומות העבודה בכל אזור גאוגרפי, צפיפות מקומות העבודה באזור גאוגרפי ומספר מקומות עבודה באזור הגאוגרפי ביחס לכל מקומות העבודה במטרופולין.

אופיר כץ: פרמטרים אלו נועדו לוודא שגביית המס תתבצע באזור גאוגרפי שבו עיקר החייבים במס יהיו יומיים, כלומר, אנשים המבצעים נסיעות יומיות לאותם אזורים אמורים.

אופיר כץ: מעבר של אנשים מסוג זה לתחבורה ציבורית צפוי להביא לתועלות משקיות משמעותיות.

אופיר כץ: מה הם אומרים פה?

אופיר כץ: כפי שאמרתי, לאותם אנשים שעובדים באזור ויוצאים ונכנסים ויוצרים את - - -

בועז טופורובסקי: אז מעפולה יגיעו לתל אביב רק בתחבורה ציבורית או ישלמו יותר כסף.

בועז טופורובסקי: זה מה שאתה אומר.

אופיר כץ: זה מה שאומר החוק.

בועז טופורובסקי: כן, אבל זה גם מה שאתה אומר.

אופיר כץ: לא כולם עובדים.

אופיר כץ: יש כאלה, כמו שאמרתי, שצריכים להגיע לבית חולים או שאולי לומדים ופעם בשבוע נוסעים עם האוטו.

אופיר כץ: למה הם צריכים לשם את זה?

אופיר כץ: יש אפשרות לקבוע שמי שעשה עד 10 נסיעות לא צריך לשלם כי זה אומר שהוא לא עובד באזור המרכז אלא הוא נסע לתל אביב.

אופיר כץ: תורידו את זה.

אופיר כץ: לא כל מי שנכנס ויוצא צריך לשלם על זה.

אופיר כץ: זו אופציה אחת.

אופיר כץ: דבר שני, רשום בחוק זה שאם לא יראו שהחוק הזה עובד – אם אני לא טועה זה לפי ממוצע קמ"ש שיהיה – הם הולכים להעלות את המס הזה ב-15%.

אופיר כץ: אחרי זה, אם זה לא יעבוד, עוד 15%.

אופיר כץ: עד לאן הם יגיעו עם זה?

אופיר כץ: אלוהים יודע, אולי זה גם יכפיל את עצמו וישלמו גם 100 שקל לכניסה לתל אביב.

בועז טופורובסקי: ואז, אתה אומר, שמי שלא עשיר יצטרך להגיע רק בתחבורה ציבורית ולא באוטו כי זה - - -

אופיר כץ: אבל מי שגר בפריפריה – אומרים: יש לכם רכבת בעפולה.

אופיר כץ: תושב בית שאן, למשל, צריך לנסוע מתחנת הרכבת בבית שאן לעפולה, לחיפה ומשם לתל אביב.

אופיר כץ: זו תחבורה ציבורית שרוצים שנעבור אליה?

אופיר כץ: דבר נוסף שמציע פה החוק: אופנועים ישלמו חצי.

אופיר כץ: איזה גודש עושים אופנועים?

אופיר כץ: למה הם צריכים לשם?

אופיר כץ: אופנוע לא עושה גודש, אנחנו יודעים איך הם נוסעים, הם לא עושים שום גודש.

אופיר כץ: למה מחייבים גם אותם בתשלום?

אופיר כץ: עוד סנקציה שמטילים שם – זה פשוט מדהים החוק הזה – מי שלא ישלם את האגרה שהוא קיבל, אחרי 90 ימים זה קופץ לו ב-25%.

אופיר כץ: זו תוספת שהוא צריך לשלם באופן אוטומטי.

מיכאל מלכיאלי: זה מס של עולם תחתון.

אופיר כץ: דבר נוסף.

אופיר כץ: תקשיב, מלכיאלי, הם מחשיבים את זה כזקיפת הטבה לעובד.

אופיר כץ: זאת אומרת, אם אתה עובד בחברה והבוס אומר - -

בועז טופורובסקי: אתה משלם על זה מס.

אופיר כץ: - - אני משלם עליך – אני אגיד לך מה זה אומר - - -

בועז טופורובסקי: זה ייחשב לך כהכנסה.

אופיר כץ: בדיוק.

אופיר כץ: אדם שעובד ומקבל 10,000 שקלים ונגיד שיצא לנסוע הלוך וחזור ב-600 שקלים, זה אומר שהמעסיק שילם לו את ה-600 שקלים, אבל ביטח לאומי ומס הכנסה יורד לו מהמשכורת עוד 200 שקלים.

אופיר כץ: זאת אומרת, על זה שהוא צריך לנסוע ולעבוד לוקחים לו עוד 200 שקלים מס הכנסה כי זוקפים לו את זה כהכנסה.

מיכאל מלכיאלי: מעסיקים לא ירצו להעסיק אנשים מהפריפריה בגלל הדבר הזה.

מיכאל מלכיאלי: זה יעלה להם יותר כסף.

אופיר כץ: כן.

אופיר כץ: וגם הוא ישלם.

אופיר כץ: במקרה הזה, מי שעובד זה לא רק מהפריפריה.

אופיר כץ: כל תושב שעובד וצריך לעבור טבעת או שניים ולא את שלושת הטבעות, יורד להם מהמשכורת ברגע שהמעביר משלם על זה.

אופיר כץ: דבר אחרון – החברים שלי מהקואליציה, עכשיו תסגרו רגע את האוזניים, הדתיים מהאופוזיציה – אם מדברים על גודש, הוא בדרך כלל בימי חול כשעובדים, אז למה צריך את אגרת הגודש גם בשבתות ובחגים?

אופיר כץ: איזה גודש יש בשבתות?

מיכאל מלכיאלי: לא.

מיכאל מלכיאלי: זה בסדר, זה בסדר.

אופיר כץ: איזה גודש יש בשבתות וחגים?

אופיר כץ: אם כבר אתם עושים גודש מראשון עד חמישי, למה ביום שבת צריך לשלם מס גודש?

אופיר כץ: על מה?

אביר קארה: אופיר, קראת את החוק?

מיכאל מלכיאלי: אני אומר שבשבת בכל הארץ, גם בפריפריה - - -

אביר קארה: אגרת גודש משלמים רק כשיש גודש.

קריאות: לא - - -

בועז טופורובסקי: יש פה נציגים מהאוצר – דניאל - - -

יצחק פינדרוס: אתה משלם על משאב שנמצא במחסור.

בועז טופורובסקי: בואו ניתן לדניאל מהאוצר להגיב.

בועז טופורובסקי: זה נשמע חמור מאוד מה שאתה אומר.

אופיר כץ: אני מקווה שכל הדברים הרעים שהקראתי פה משכנעים אתכם שהחוק הזה לא צריך להיות, לא בהסדרים ולא במסלול רגיל.

אופיר כץ: זה חוק רע, זה חוק שמטיל מיסים על האזרחים, מיסים מיותרים.

אופיר כץ: זה חוק שאין לו חלופה.

אופיר כץ: הם מדברים על - - -

קריאות: - - -

יבגני סובה: הוא צודק לגבי שבת כי אין תחבורה ציבורית בשבת.

יבגני סובה: צריך לשקול את זה.

יבגני סובה: בגלל שאין תחבורה ציבורית בשבה.

יבגני סובה: פה אתה מעלה סוגיה חשובה, צריך לשקול את זה.

יצחק פינדרוס: גם בירושלים חייבים לעשות אגרת גודש בשבת.

בועז טופורובסקי: דניאל מהאוצר, בבקשה.

דניאל מלצר: דבר ראשון, אני אוריד רגע דבר אחד מהשולחן.

דניאל מלצר: כתוב בחוק במפורש שזה חל רק בימי חול.

דניאל מלצר: אין אגרת גודש - - -

בועז טופורובסקי: אוקיי, זה רק בימי חול.

בועז טופורובסקי: מה עוד?

בועז טופורובסקי: חברים, תנו לו לענות.

בועז טופורובסקי: אני רוצה לשמוע את התשובה.

קריאות: - - -

מיכאל מלכיאלי: הוא לא ידע מה זה רב קו אבל זה שבשבת לא משלמים הוא כן ידע.

יבגני סובה: מלכיאלי, בנית כבר תיאוריה על פיטורים של עובדים ועוד, בסוף משפט אחד - - -

מיכאל מלכיאלי: הוא לא ידע להסביר מה זה רב קו, אבל לפטור בשבת מאגרת גודש הוא ידע.

בועז טופורובסקי: דניאל, בבקשה.

בועז טופורובסקי: בואו ניתן לו להגיב.

דניאל מלצר: אני אתייחס להסדר באופן כללי.

אופיר כץ: תיקנת אותי.

אופיר כץ: חוץ מזה יש עוד תיקונים?

בועז טופורובסקי: תן לו להשיב, אופיר.

מיכאל מלכיאלי: בגלל ששמעת שבאופוזיציה ישמעו היה אכפת לו ולכן הוא התחיל עם זה.

דניאל מלצר: לגבי ההסדר באופן כללי.

דניאל מלצר: כיום מדינת ישראל נפגעת כתוצאה מהגודש בכבישים בהיקף של 40 מיליארד שקל בשנה כשמחצית מזה אובדן שעות עבודה והיתרה זה מזיהום אוויר ומתאונות דרכים.

דניאל מלצר: כבר הרבה שנים אנחנו מנסים להתמודד עם בעיית הפקקים בהרחבת ההיצע בסלילת כבישים ובהסעת המונים.

דניאל מלצר: אבל זה לא מספיק ואנחנו לא מצליחים לעקוב אחרי קצב גידול האוכלוסייה ולכן אנחנו גם מסתכלים בעולם ורואים שבעולם גם מתמודדים עם צד הביקוש.

דניאל מלצר: האפשרות להתמודד עם צד הביקוש מגיעה דרך אגרות גודש.

דניאל מלצר: אנחנו רוצים להחיל 3 טבעות בכניסה למטרופולין תל אביב שבבוקר ישלמו בכניסה לכל אחת מהן לפי תעריף שנקבע בחוק.

דניאל מלצר: וביציאה – חצי מחיר מזה.

בועז טופורובסקי: רק בבוקר ואחרי הצוהריים?

דניאל מלצר: בבוקר ואחרי הצוהריים.

דניאל מלצר: בבוקר זה מ-06:30 עד 10:00 ובצוהריים זה מ-16:00 עד 19:00.

בועז טופורובסקי: זאת אומרת, זה יהיה 6.5 שעות ביממה בימי חול בשעות הגודש האלה ולא בסוף שבוע.

דניאל מלצר: אולי בצוהריים זה - - -

אופיר כץ: לא.

אופיר כץ: זה מ-15:00 עד 19:00.

אופיר כץ: עזרתי לך.

דניאל מלצר: לגבי סוגיית הרגרסיביות.

דניאל מלצר: מדובר במס פרוגרסיבי.

דניאל מלצר: אוכלוסיות חלשות היום נוסעות בלאו הכי בתחבורה ציבורית.

דניאל מלצר: המס הזה מקל מאוד את מצבם, הוא מפה את הכביש לטובת אוטובוסים ותחבורה ציבורית.

דניאל מלצר: לפי הספירות שלנו, 73% מהכניסות היום לאזור גוש דן הם של עשירונים 7 ומעלה.

דניאל מלצר: לכן כשאנחנו רואים את זה, מדובר במס פרוגרסיבי.

דניאל מלצר: חוץ מזה, יש פתרונות תחבורה ציבורית.

דניאל מלצר: במסגרת תקציב המדינה אנחנו מקצים סכום חסר תקדים לתשתיות תחבורה ציבורית ולהרחבת ההיצע.

דניאל מלצר: חלק מזה גם ממומן באמצעות אגרות הגודש.

דניאל מלצר: כתבנו את זה בחקיקה כדי שזה יהיה ברור מאוד.

דניאל מלצר: מגיעים לחומש של תוספות שירות של 2.5 מיליארד שקל בעוד 5 שנים.

דניאל מלצר: זה חסר תקדים במונחים של תקציב המדינה.

איתן גינזבורג: במקום שיש אוכלוסייה מוחלשת שנוסעת ברכב פרטי, היא תצטרך לשלם את אגרת הגודש?

איתן גינזבורג: זו שאלה ראשונה.

שרן השכל: - - - במקום לצאת ב-08:00, תצא ב-06:00 בבוקר.

איתן גינזבורג: צריך לשים ילדים בגנים – זה לא קיים?

איתן גינזבורג: הדבר השני הוא ביחס - - -

אופיר כץ: גם ככה תושבי הפריפריה גרים רחוק, שרן, אז עכשיו את אומרת להם - - -

יבגני סובה: אבל גם ככה הם נוסעים בתחבורה ציבורית.

שרן השכל: - - - ישלם הכי הרבה את המס הזה, בסוף זה תל אביב - - -

אופיר כץ: ממש לא.

אופיר כץ: תל אביב לא משלמת בכלל.

אופיר כץ: תל אביב לא משלמת, היא בתוך הטבעת.

שרן השכל: אבל הם צריכים לצאת החוצה - - -

אופיר כץ: לא.

אופיר כץ: מי שעובד בתל אביב וגר בתל אביב לא משלם שקל.

אופיר כץ: מי שגר בנתיבות ויכנס, ישלם 37.5 שקלים.

אביר קארה: אבל בתוך תל אביב עצמה יהיו אגרות גודש.

אביר קארה: גם בתוך תל אביב עצמה - - -

אופיר כץ: לא.

אופיר כץ: יש לך 3 טבעות.

אופיר כץ: טבעת אחת - - -

אביר קארה: מלצר, יש גם בתל אביב עצמה - - -

אופיר כץ: אין.

אופיר כץ: תושב תל אביב אין לו.

אופיר כץ: תושב תל אביב שעובד בתל אביב לא משלם שקל.

דניאל מלצר: מרכז תל אביב.

אביר קארה: בתוך מרכז תל אביב יש גם - - -

דניאל מלצר: עד מרכז תל אביב.

בועז טופורובסקי: הבנו.

בועז טופורובסקי: יש כאן הרבה שאלות.

בועז טופורובסקי: זה בהחלט לא פשוט.

בועז טופורובסקי: בשביל זה אנחנו עושים את הדיון.

אביר קארה: חוץ מזה, מכניסים את זה רק ב-2024, יש זמן להתארגן.

מיכאל מלכיאלי: יש שמן לממשלה ליפול.

מיכאל מלכיאלי: תקום ממשלה חדשה - - -

אביר קארה: אנשים סובלים היום - - -

בועז טופורובסקי: בהנחה וזה יעבור לוועדת הכספים, זה יהיה דיון לא פשוט.

בועז טופורובסקי: בואו נעבור ברשותכם - - -

אופיר כץ: אביר, אתה אומר שכאילו זה ייתן פתרון לפקקים - - - גם על כביש 6 אמרו שהוא ייתן פתרון לפקקים - - -

אביר קארה: כשאתה מתייחס למשאב ציבורי לא כאל מוצר ולכל משאב שנמצא בביקוש גבוה, אתה לא מתייחס אליו כאל מוצר - - -

אופיר כץ: - - - כביש 6 - - -

אביר קארה: אם ההערה שלך כחבר מרכז ליכוד הייתה הערה שאומרת:

אביר קארה: אתם הולכים לקחת מס מאזרחים במקום מסוים, איפה אתם מורידים אותו במקום אחר?

אופיר כץ: לא הבנתי את האמירה של מרכז הליכוד.

אביר קארה: ברור.

אביר קארה: מרכז הליכוד היה אמור להיות מפלגה ליברלית שמקדמת ערכים ליברליים של כלכלה חופשית וכולי.

אביר קארה: כל הדברים האלה שמתאימים פה בחוק ההסדרים ושאתה כל הזמן מתלונן עליהם.

אביר קארה: אבל בנוסף לנושא הזה, בעניין של אגרות הגודש, אני באמת לא מצליח להבין למה אין הערה של כל היושבים פה בחדר: אתם מחליטים לקחת מס במקום אחד, למה אתם לא מורידים אותו במקום אחר?

אביר קארה: נגיד, למה לא מורידים אותו על אגרות רכב, אגרת רכב בישראל היא מאוד יקרה.

אביר קארה: למה לא יורידו מחירים במקום אחר?

אביר קארה: בואו נקל על האזרחים במקום אחר.

אביר קארה: המקום הזה זה מקום שאנחנו בהחלט רוצים להקל על הפקקים.

אביר קארה: הדרך להקל על הפקקים היא באמת לשים איזושהי אגרת גודש כזאת - - -

אופיר כץ: למה אתה מעניש את הפריפריה?

אופיר כץ: זה הפתרון שלך?

אופיר כץ: אלה משלמים הכי הרבה.

אביר קארה: אבל זה בדיוק הפוך - - -

קריאות: - - -

אביר קארה: כל מי שיגיע מחוץ לתל אביב, בפרט החלשים ביותר בחברה, יגיעו בתחבורה ציבורית בצורה הרבה יותר יעילה והרבה יותר - - -

קריאות: - - -

בועז טופורובסקי: הדיון המהותי הוא לא עכשיו.

בועז טופורובסקי: חבר הכנסת כץ, חבר הכנסת קארה - - -

קריאות: - - -

אביר קארה: בדיוק אנחנו מציעים לקצר להם את הדרך.

אביר קארה: בדיוק עכשיו יש פה הצעה לקצר להם את הדרך.

אביר קארה: אני מבקש ממך ללכת לבדוק - - - חוסר החשיבה על הדברים האלה, הבורות - - -

אופיר כץ: הבורות?

אופיר כץ: אין נושא אחד שידעת על מה מדברים - - -

אביר קארה: - - - כל מה שאתה מעלה פה יפגע בחלשים ביותר בחברה - - -

אופיר כץ: אין נושא אחד שידעת פה על מה מדברים - - -

קריאות: - - -

בועז טופורובסקי: חבר הכנסת אופי כץ וחבר הכנסת קארה.

בועז טופורובסקי: סגן השר קארה, אנחנו מגיעים עכשיו לנושא ההסדרה, יהיה לך הרבה מה לדבר.

בועז טופורובסקי: חבר הכנסת כץ, יש כאן דברים רציניים - - -

אופיר כץ: אין לו מושג על מה מדברים - - -

בועז טופורובסקי: יש לו מושג ואנחנו נדון בזה - - - ברשותכם אני עובר לנושא הבא.

בועז טופורובסקי: פרק י"ט, פרק ההסדרה.

בועז טופורובסקי: במקום שאני אקריא את כל - - -

קריאות: - - -

יצחק פינדרוס: הקריאו אותו - - -

קריאות: - - -

בועז טופורובסקי: אתה רוצה שנצביע?

אופיר כץ: זה היה ההסכם.

אופיר כץ: דיברנו אם יש אישור על זה.

אופיר כץ: אין לי בעיה.

אופיר כץ: אבל לחצי מהנושאים לא הגענו.

בועז טופורובסקי: זה לא קשור.

בועז טופורובסקי: אנחנו חייבים להצביע על הכול.

בועז טופורובסקי: זה ההסכם.

יצחק פינדרוס: אז נעבור לפרק 36 - - -

בועז טופורובסקי: ברשותכם, אני רוצה שסגן השר קארה ידבר על פרק ההסברה - - -

אופיר כץ: שיסביר לנו את ההישגים שלו על ההסדרה.

בועז טופורובסקי: הוצע להעביר את הפרק הקודם לוועדת הכספים.

אביר קארה: בכל חוק ההסדרים הזה יש הישגים ענקיים.

אביר קארה: ההישג הזה הוא הישג ענק גם כן.

מיכאל מלכיאלי: שרידותה של הממשלה.

בועז טופורובסקי: לא להפריע לו בבקשה.

בועז טופורובסקי: לא להפריע בהצגה.

אביר קארה: אני שמח מאוד להציג את זה כהישג ענק.

אביר קארה: דברים שצעקנו פה מחוץ לכנסת במשך שנתיים וחצי והופכים עכשיו למדיניות הכלכלית של הממשלה.

אביר קארה: אני גאה, מלבד בהקמת רשות הרגולציה, גם ברפורמה ברישוי עסקים, ברפורמה המקיפה ביבוא שתקל בפרט על האזרחים החלשים ביותר בחברה הישראלית.

אביר קארה: הרפורמה בכיבוי וכמובן הקמת רשות הרגולציה.

אביר קארה: בהקמת רשות הרגולציה – בועז, אתה רוצה שאני אקריא את זה?

בועז טופורובסקי: אתה רוצה שאני אקריא את זה?

בועז טופורובסקי: אין לי בעיה.

אופיר כץ: לא, לא.

אופיר כץ: למה להקריא?

אופיר כץ: אנחנו רוצים לשמוע את ההישגים שלו.

יצחק פינדרוס: היושב-ראש הקריא את זה.

אביר קארה: אני אספר מהתחלה.

אביר קארה: קודם כל, הקמת רשות הרגולציה.

אביר קארה: זו פעם ראשונה בישראל שיהיה צוות מקצועי שיעסוק בהפחתת הנטל הרגולטורי ובהפחתת הנטל הכספי מעל בעלי עסקים ובפרט מעל האזרחים במדינת ישראל.

אביר קארה: הנטל הרגולטורי היום במדינת ישראל הוא כבד מאוד וגם איכות הרגולציה בישראל היא מאוד מאוד גרועה ביחס לעולם וביחס למדינות ה-OECD.

אביר קארה: כשאני אומר איכות הרגולציה, אני מתכוון – היו לי חברים בתוך הקואליציה שהתלוננו, גם מאיכות הסביבה וגם ממשרד הבריאות, על רשות הרגולציה, והם התלוננו לדעתי בצורה לא נכונה כי האיכות של הרגולציה שהם משיתים היום היא איכות מאוד מאוד נמוכה וגם הם יודעים את זה ושם הייתה תלונה של ה-OECD עלינו.

אביר קארה: לכן בחוק יסודות האסדרה המטרה היא באמת לקדם רגולציה חכמה ותו כדי כך, בד בבד, להפחית את הנטל הרגולטורי העודף שיש על אזרחי ישראל ושיש בפרט על בעלי העסקים.

אביר קארה: אני שמח מאוד שזה עבר.

אביר קארה: לצערי, היה ויכוח.

אביר קארה: בחוק יש 46 סעיפים, היו שלושה סעיפים שמתייחסים לסמכויות הקצה, ליכולת שלנו להעלות לוועדת שרים לענייני חקיקה רגולציות שהן מעל 100 מיליון שקל בשנה, שיש בהן משמעויות של מעל 100 מיליון שקל בשנה.

אביר קארה: לצערי, חברים מתוך הקואליציה התנגדו לזה שאנחנו נוכל להעלות בטענה – אני רואה גם את הטענה כתובה פה בהערות.

אביר קארה: ברשותך אני אקריא את ההערות: מדובר בשינוי מבני משמעותי מבחינת היקפו המשקי – יצירה של מעין "רגולטור על" שכל הרגולטורים במשק כפופים לו.

אביר קארה: הדבר דורש בחינה רחבה ומעמיקה של עשרות סוגי רגולטורים קיימים וסמכויותיהם, וההשלכות של מהלך רחב היקף שכזה על המשק כולו.

אביר קארה: היקפו של השינוי המוצע והשלכותיו ארוכות הטווח, דורשים דיון יסודי ומעמיק.

אביר קארה: לא ניתן להשלים חקיקה מקיפה ובעלת השפעות כה משמעותיות על כלל הרגולציה במשק מעין זו בסד הזמנים של חוק ההסדרים.

אביר קארה: אני רוצה להגיד פה הערה לייעוץ המשפטי.

אביר קארה: אני חושב שזה פשוט לא נכון.

אביר קארה: הם נגררו פה, לצערי הרב, לפופוליזם מצד שני משרדים - - -

מיכאל מלכיאלי: לא מכובד, לא מכובד.

מיכאל מלכיאלי: הם אנשי מקצוע.

מיכאל מלכיאלי: אנחנו מכירים אותם, מדובר באנשים רציניים מאוד.

אביר קארה: כיוון שאין פה שום רגולטור על, אין פה שום לקיחת סמכויות מאף אחד.

אביר קארה: היום בישראל כאשר חבר כנסת רוצה להציע הצעת חוק, הוא הולך לייעוץ המשפטי, אחרי זה הוא צריך לעור ועדת שרים לענייני חקיקה ואחר כך זה עובר בקריאה ראשונה ומגיע כאן לוועדות.

אביר קארה: לקריאה שנייה ושלישית, יש תהליך.

אביר קארה: כששר רוצה לקבוע תקנות, יש תהליך מאוד מאוד מסודר לתקנות שהוא רוצה לקבוע וגם שם יש תהליך מסודר.

אביר קארה: כשפקיד רוצה להשית על הציבור הישראלי נטל רגולטורי שלפעמים הוא גבוה מ-100 מיליון שקל בשנה, ברוב המקרים בפחות, אבל כשהוא רוצה להשית כזה נטל אין אף אחד שבוחן או בודק את אותו דבר.

אביר קארה: רשות הרגולציה לא נמצאת שם בשביל לבדוק את התוכן ולא בשביל לבדוק את הדברים הקטנים אלא לבדוק האם נעשה תהליך מסודר שבו יש את אותה רגולציה על הציבור.

אביר קארה: כשאני אומר "תהליך מסודר" זה האם נבחנו חלופות במקומות אחרים בעולם, זה האם הנטל הכלכלי הוא לא כבד, האם התועלת היא לא קטנה מהנזק שאותה רגולציה עושה.

אביר קארה: לכן אני שמח שמאוד שרשות הרגולציה, בסוף הצלחנו לצלוח ולקבוע בתוך הקואליציה, גם כשהייתה מחלוקת קשה מאוד, ש-43 סעיפים יעברו בהליך החקיקה במסגרת חוק ההסדרים.

אביר קארה: פה זו גם ההזדמנות שלי להגיד תודה לאיתן גינזבורג על הפתרון ועל הרעיון.

אביר קארה: אני חושב שהוא עשה שם עבודה מצוינת.

אביר קארה: עד סוף מושב החורף בפברואר הקרוב אנחנו נצטרך להשלים את החקיקה על שלושת הסעיפים הנוספים ובעזרת השם אנחנו נעשה ונצליח.

בועז טופורובסקי: תודה לסגן השר.

בועז טופורובסקי: אני משלים - -

מיכאל מלכיאלי: אין השלמת חקיקה תוך כדי בחירות, רק לעדכן.

בועז טופורובסקי: - - את הנושא הטכני.

בועז טופורובסקי: זה נושא 35, סעיפים 92-91, מספר עמוד 1125.

בועז טופורובסקי: מדובר על חוק חדש, חוק יסודות הרגולציה.

בועז טופורובסקי: המתווה שסוכם הוא שהקואליציה מחויבת להקמת רשות רגולציה במסגרת חוק ההסדרים הקיים.

בועז טופורובסקי: סעיפים 21, 28 ו-30 הנוגעים לסמכויות הקצה של הרשות, יופרדו מחוק ההסדרים ויחוקקו בהסכמת כל סיעות הקואליציה במפוצל מסעיפי הקמת הרשות וסמכויות הייעוץ שלה.

בועז טופורובסקי: הליך החקיקה יושלם עד סוף מושב חורף 2022.

בועז טופורובסקי: הפיצול יהיה בוועדת הכנסת, זאת אומרת עכשיו.

בועז טופורובסקי: הוועדה המוסמכת והוועדה שתדון בכך היא ועדת חוקה, חוק ומשפט.

בועז טופורובסקי: הרשות תהיה בעלת סמכות לייעץ לכל משרדי הממשלה שיידרשו מצדם לחובת היוועצות עם הרשות בכל הנוגע למהלכים רגולטוריים שבתחום סמכותם.

אופיר כץ: ההערה שלך על הייעוץ המשפטי – אמנם אני לא הרבה זמן פה, שנתיים וחצי, אבל פעמים רבות היו לי חילוקי דעות עם הייעוץ המשפטי מאשר הסכמות עם הייעוץ המשפטי.

אופיר כץ: גם היום ראיתם את זה אם זה עם היועצת המשפטית של הכנסת או בוועדות.

אופיר כץ: מעולם לא אמרתי את האמירה שאמרת על הייעוץ המשפטי שעושה עבודה קשה.

אופיר כץ: במשך מעל חודש הם עובדים מולכם, לא מולנו, כדי להביא את החוקים האלה.

אופיר כץ: זו אמירה באמת מבישה בשבילך.

אופיר כץ: את התסכול שלך שהבאת 5% ממה שהבטחת לעצמאים - - -

אביר קארה: הבאתי כמעט 90%.

אביר קארה: אני הבטחתי לעצמאים שני דברים: הבטחתי שבפתק אחד - - -

אופיר כץ: - - - את התסכול שלך תוציא עלינו, לא על הייעוץ המשפטי.

אביר קארה: הבטחתי שבפתק אחד אנחנו גם מחליפים ראש ממשלה וגם מרסקים את הרגולציה הישראלית.

אביר קארה: בינתיים אני עומד במאה אחוז במה שהבטחתי.

אופיר כץ: איזה מאה אחוז?

אופיר כץ: אף אחד לא קונה את זה.

אופיר כץ: לא קיבלת כלום.

אופיר כץ: ראינו את ההסכם עשית, לא קיבלת כלום.

בועז טופורובסקי: בסדר גמור.

בועז טופורובסקי: אני עובר - - -

אבי מעוז: אני רוצה לשאול את סגן השר אביר קארה, ראשית, אני מצטרף לדברים של חבר הכנסת אופיר כץ.

אבי מעוז: אני חושב שזו אמירה לא ראויה ואני פונה לסגן השר קארה, תחזור בך מהדברים על הייעוץ המשפטי.

בועז טופורובסקי: על שהוא אמר שהם נכנעו לפופוליזם?

אביר קארה: אמרתי שנגררו לפופוליזם.

אביר קארה: זה קורה לא מעט.

אביר קארה: אני חושב שהאמירות שלכם בתקופה - - -

בועז טופורובסקי: אנחנו משתדלים לא להעיר הערות כאלה לייעוץ המשפטי בכנסת.

אבי מעוז: אני מציע למחוק את זה מהפרוטוקול, זה אחד.

אבי מעוז: שתיים, אני רוצה לשאול, הוא הסביר לנו בטוב טעם – אתה הקראת – שחלק מהנושאים ירדו מחוק ההסדרים ויעברו להליך חקיקה רגיל.

אבי מעוז: רציתי לדעת מהם הקריטריונים, איזה נושאים עברו להליך חקיקה רגיל ואיזה נושאים נשארו בחוק ההסדרים.

אביר קארה: אני יכול לענות לך אם זה משהו שהוא בהסבר עצמו.

אביר קארה: מדובר בסעיפים 21, 28 ו-30.

אביר קארה: הסעיפים האלה מתייחסים לסמכויות הקצה.

אביר קארה: מה שהיה בסמכויות הקצה, קודם כל, יש חובת היוועצות – היא נשמרה.

אביר קארה: רשות הרגולציה תוקם, יהיו דיונים פה על נושא המליאה.

אביר קארה: יש שם הרבה מאוד סעיפים לדון בהם, 43 סעיפים, שזה לא מעט וצריך באמת לבחון אותם לעומק.

אביר קארה: היו שלושה סעיפים שהיו במחלוקת - - -

אבי מעוז: זה נשאר או שזה יצא?

אביר קארה: הם נשארו.

אביר קארה: יש שלושה סעיפים שהיו במחלוקת.

בועז טופורובסקי: שלושה סעיפים מופרדים.

אבי מעוז: מה הקריטריון שלהם?

אבי מעוז: למה הם הופרדו?

אביר קארה: הם הופרדו כיוון שהיו מחלוקות בתוך הקואליציה לגבי - -

אבי מעוז: רק בגלל שהיו מחלוקות.

אביר קארה: - - הסעיפים הללו.

אבי מעוז: הבנתי.

אביר קארה: מה שהיה באמת במחלוקת - - -

רם שפע: לא מחלוקות.

רם שפע: היו הסכמות בתוך הקואליציה מה הדבר הנכון - - -

אביר קארה: היו מחלוקות בנושא הזה והקואליציה בחרה להסכים.

יצחק פינדרוס: היה רצון להעביר את התקציב עם - - -

מיכאל מלכיאלי: היה רצון שאביר יצביע בעד התקציב.

מיכאל מלכיאלי: כמה אפשר למתוח את החבל איתך, זו הייתה השאלה.

מיכאל מלכיאלי: אם היית מתעקש יותר, היית מקבל כל מה שהיית רוצה.

אביר קארה: קודם כל, קיבלתי כל מה שאני רוצה.

בועז טופורובסקי: אתם לא מנסים לסכסך - - -

אביר קארה: להגיע להסכמות זה גם חלק - - -

מיכאל מלכיאלי: גם רם שפע, אם היה לך אומץ, היית שר המודיעין היום והיית מקבל איזה חוקים שאתה רוצה.

מיכאל מלכיאלי: צריך אומץ.

מיכאל מלכיאלי: אל תהיה, מה שנקרא, נמושה.

אופיר כץ: פה אני חולק עליך.

אופיר כץ: אחד הבודדים בקואליציה הזאת שהוריד סעיף שלם שאמרו כולם שילכו עליו - - -

מיכאל מלכיאלי: כן, אבל זה לא חוק הרגולציה של אביר קארה - - -

בועז טופורובסקי: בואו נמשיך.

בועז טופורובסקי: ברשות

בועז טופורובסקי: כם אני עובר לפרק כ': ייעול מערך הכשרות.

בועז טופורובסקי: נושא 36.

אביר קארה: חברים, תודה רבה על תמיכתכם ברשות הרגולציה.

בועז טופורובסקי: תודה רבה גם לך, סגן השר, על העבודה.

בועז טופורובסקי: סעיף 100-93, מספר עמוד 1165.

בועז טופורובסקי: תיקון לחוקים: חוק איסור הונאה בכשרות, התשמ"ג–1983; חוק שירותי הדת היהודיים [נוסח משולב], התשל"א–1971; חוק הרבנות הראשית לישראל.

בועז טופורובסקי: רפורמה מקיפה ומשמעותית המשנה לחלוטין את כל מערך הכשרות בישראל.

בועז טופורובסקי: מוצע לקבוע בחוק מנגנון למתן רישיון לגוף נותן הכשר שיעסיק משגיחי כשרות.

בועז טופורובסקי: בגוף נותן ההכשר יועסק בעל תפקיד בכיר שיש לו מומחיות הלכתית מוכחת בדיני כשרות.

בועז טופורובסקי: הגוף יוכל להשעות או לבטל תעודת כשרות לאחר שימוע.

בועז טופורובסקי: השר לשירותי דת ימנה ממונה על מערך הכשרות.

בועז טופורובסקי: הממונה יהיה בעל הסמכות הבלעדית למתן רישיונות לגופים נותני הכשר ולמתן הכרה לגוף מוכר לצורך מתן הכשר להבאת מוצרים מיובאים מחו"ל.

בועז טופורובסקי: מועצת הרבנות הראשית תקבע שלוש רמות של תעודת הכשר.

בועז טופורובסקי: גוף נותן הכשר יוכל לתת תעודת כשרות לפיי סטנדרט הלכתי אחר אם הוא נקבע על-ידי שלושה רבנים הכשירים להיבחר כרבני עיר.

בועז טופורובסקי: תבוטל סמכות רב מקומי לתת תעודת הכשר.

בועז טופורובסקי: הערת הייעוץ המשפטי של הכנסת: התיקון יוצר מהפכה של ממש בהסדרת תחום הכשרות, מסדיר עיסוק וקובע הסדרים חדשים ומורכבים תוך שינוי מעמדם של רבני הערים והרבנות הראשית.

בועז טופורובסקי: אין קשר לתקציב ולא ברור מדוע נכלל בחוק ההסדרים.

בועז טופורובסקי: מומלץ לפצל להליך חקיקה רגיל.

בועז טופורובסקי: הוועדה המוסמכת לפי הייעוץ המשפטי היא ועדת מיזמי תשתיות לאומיים מיוחדים ושירותי דת יהודיים.

בועז טופורובסקי: גם הניתוב לוועדה שאנחנו ממליצים הוא כנ"ל.

בועז טופורובסקי: בבקשה, פינדרוס.

בועז טופורובסקי: חבר הכנסת פינדרוס.

בועז טופורובסקי: אחרי כן מעוז ואחריו – מלכיאלי.

יצחק פינדרוס: אני רוצה להתייחס לשלושה אספקטים לחוק הזה.

יצחק פינדרוס: קודם כל, הערך הכלכלי של העניין.

יצחק פינדרוס: ניסו יבגני סובה ועוד אנשים והיו לי שיחות בעבר באוצר, אני מודה, על העניין הזה.

יצחק פינדרוס: אני רוצה קודם כל לשאול מי מחברי הוועדה יודע מהי העלות השנתית של אגרת כשרות שהרבנות דורשת?

יצחק פינדרוס: האם מישהו פה יודע מהי העלות השנתית של אגרת כשרות?

יצחק פינדרוס: מישהו מהאוצר יודע, כשהוא מדבר על ערך כלכלי?

יצחק פינדרוס: מהי העלות השנתית של אגרת כשרות לחנות שמבקשת כשרות, חותמת רבנות, שבחוק הוא יוכל לקבל הכשר.

יצחק פינדרוס: האם יש מישהו פה שיודע?

יעל לינדנברג: אני יכולה להתייחס.

יצחק פינדרוס: לא.

יצחק פינדרוס: אני מדבר עכשיו על כמה האגרה.

יצחק פינדרוס: אחרי זה נתייחס.

יעל לינדנברג: אני יכולה להגיד שהאגרה היא לא הנגזרת היחידה של העלות הכספית - - -

שרן השכל: מה עם אלה שצריכים לשלם שכר לרב שנמצא בתוך המסעדה שלהם - - -

יצחק פינדרוס: לא צריך לבקש.

יצחק פינדרוס: אף אחד לא מכריח אף אחד לקחת כשרות.

יצחק פינדרוס: אף אחד לא מכריח אותך, אתה יכול להגיד שאתה לא רוצה כשרות.

יצחק פינדרוס: אם אתה רוצה כשרות מינימלית, אתה משלם 1,200 שקל ועומד בתנאים מינימליים.

יצחק פינדרוס: כל התנאים שאמר שר הדתות במליאה הם לא נכונים.

יצחק פינדרוס: אתה יכול להחזיק חלב עכו"ם, אתה יכול להחזיק פת עכו"ם, אתה יכול להחזיק חלב נוכרי, אתה יכול להחזיק היתר מכירה, אתה יכול להחזיק מה שאתה רוצה – אתה משלם 1,200 שקל ואתה מקבל כשרות.

יצחק פינדרוס: אז להגיד שיש לזה השפעה כלכלית זה שקר וכזב שאין כדוגמתו.

יצחק פינדרוס: היה לי ויכוח עם פקידים באוצר, ישבתי שעות, ואני לא רוצה מפני כבודה של אותה גברת, לפני 4 שנים באוצר בתפקיד אחר שהייתי, אחרי 4 שעות היא אמרה לי מה הסיבה שהיא מנסה להוביל את זה.

יצחק פינדרוס: אני מעדיף מפני כבודה לא להגיד את זה פה בוועדה לפרוטוקול.

יצחק פינדרוס: אין לזה שון משמעות כלכלית.

יצחק פינדרוס: שום משמעות.

יצחק פינדרוס: שקר וכזב.

יצחק פינדרוס: אני יכול להגיד מה שעומד מאחורי זה: נקמה של רב עיר מסוים שלא נבחר להיות רב ראשי, שרוצה להקים תאגיד כשרות.

יצחק פינדרוס: המשמעות הכלכלית של הדבר הזה היא בדיוק הפוכה: הוא יעשה מעשה לגמרי לגמרי הפוך.

יצחק פינדרוס: אני לא רוצה לדבר על הנושא הכלכלי.

יצחק פינדרוס: אני רוצה לדבר על העירון.

יצחק פינדרוס: הוא הולך לגרום ל-2 מיליון יהודים מסורתיים לא לאכול כשר במדינת ישראל.

יצחק פינדרוס: זאת המשמעות של המהפכה הזאת.

יצחק פינדרוס: ועל כולנה החטא הכי גדול: הוועדה שאתם הולכים לעביר את זה אליה.

יצחק פינדרוס: במקום להעביר את זה לוועדת הפנים לווליד טאהא אתם הולכים להעביר את זה ליוליה מלינובסקי שלא מעניין אותה בכלל להגן על אותם 2 מיליון צרכנים.

יצחק פינדרוס: על מי אנחנו מנסים להגן?

יצחק פינדרוס: על אותם 2 מיליון.

יצחק פינדרוס: מי שלא רוצה מסעדה כשרה – אמר קודם יבגני סובה – זה לא קשור לאוכלי חזיר מאשדוד.

יצחק פינדרוס: אתה יודע מה?

יצחק פינדרוס: אתה צודק.

יצחק פינדרוס: אם אתה לא רוצה להגן עליהם, אתה לא רוצה להגן על אלה שלא מעניין אותם, על מי אתה מגן?

יצחק פינדרוס: על מי אתה עושה את הדבר הזה?

יצחק פינדרוס: על אותם 2 מיליון אנשים שלא יוכלו לאכול כשר.

יצחק פינדרוס: בסופו של דבר, כמו שאמרנו קודם, יש פה רצון פוליטי להעביר דבר, לדאוג שאנשים מסורתיים לא יוכלו לאכול כשר.

יצחק פינדרוס: לא פוגעים פה באף חוק ואמרתי את זה בתחילת דבריי ביום חמישי.

יצחק פינדרוס: באף חוק מהחוקים האלה לא פוגעים בציבור החרדי, לא פוגעים בציבור שבחר בי או בציבור שיבחר בי.

יצחק פינדרוס: פוגעים פה במיליוני אזרחים, ובמקרה הזה ב-2 מיליון אזרחים שהם צרכני כשרות מינימלית שהם לא מבינים את המשמעויות, הם לא מכירים את המשמעויות האלה.

יצחק פינדרוס: אתם הולכים בדבר הזה לעשות.

יצחק פינדרוס: כמו שרופא, אם יש לו תעודת רופא, להחליט על בית חולים.

יצחק פינדרוס: צריך משרד בריאות.

יצחק פינדרוס: וכמו שרישוי עסקים, גם אחרי הרגולציה, לא יכול לתת לאדם שיש לו חותמת מהנדס בכל מקום בעולם והוא יכול לחתום שהכול בסדר והבניין בסדר אלא יש מהנדס עיר לכל עיר ועיר, כך צריך להיות גם במערכת המינימלית.

יצחק פינדרוס: בסוף זאת מדינה יהודית.

יצחק פינדרוס: היו פה אנשים שהיה אכפת להם שהמדינה הזאת יהודית.

יצחק פינדרוס: אתם מוחקים את הסמן האחרון כמעט ממדינת ישראל כמדינת יהודית ואתם עוד עושים את זה בהיחבא בתוך חוק הסדרים שאתם לא מוכנים לקיים על זה דיון ענייני ובטח בוועדה שהיא לא רלוונטית לנושא הזה.

בועז טופורובסקי: אני לא לגמרי מסכים איתך.

בועז טופורובסקי: חבר הכנסת מעוז, בבקשה.

רם שפע: אתה רוצה להעביר את זה לוועדת חוקה?

יצחק פינדרוס: לוועדת הפנים.

רם שפע: אולי לחוקה?

יצחק פינדרוס: לוועדת הפנים.

יצחק פינדרוס: אתה יודע מה?

יצחק פינדרוס: תמנו אותו לרב ראשי לישראל ונפתרו לכם כל הבעיות.

יצחק פינדרוס: תפתרו לכם את כל הבעיות, תמנו אותו לרב ראשי לישראל.

יצחק פינדרוס: אתם יכולים בחוק - - - למנות את גלעד קריב לרב ראשי לישראל - - -

בועז טופורובסקי: בבקשה, חבר הכנסת מעוז.

יצחק פינדרוס: תביאו לכם איזה כומר למנות לרב ראשי לישראל אז בכלל פתרתם את הבעיה.

יצחק פינדרוס: אני נגד גזענות – מה אכפת לכם שיהיה כומר?

יצחק פינדרוס: תביאו את האפיפיור שהוא יהיה אחראי על נושא הדת - - -

קריאות: - - -

אל תפגע באפיפיור.

יצחק פינדרוס: אני מדבר על שלו.

יצחק פינדרוס: יש לו רק חצי מיליון של האפיפיור.

יבגני סובה: האנשים שמצביעים למפלגה שלך הם לא מתוך שני המיליון, נכון?

יבגני סובה: הם לא מכירים בכשרות - - - אז מה אתה דואג מהאנשים האלה?

יצחק פינדרוס: אכפת לי ממדינת ישראל, בניגוד אליך שאכפת לך רק מחצי מיליון גויים - - -

יבגני סובה: אתה שם לב שאני שאלתי אותך ברוגע ואתה עונה לי - - -

יצחק פינדרוס: בניגוד אליך שאתה דואג לחצי מיליון גויים שנכנסו במסגרת חוק השבות, אני דואג ליהודים שגרים פה.

יבגני סובה: שאלתי אותך שאלה פשוטה: למה אתה דואג לאנשים שלא דאגו לבחור בך.

יבגני סובה: למה?

יבגני סובה: אני שואל אותך, הם לא בחרו בך.

יצחק פינדרוס: אני אגיד לך למה, אני אענה לך.

יצחק פינדרוס: הם גם לא יבחרו בי.

יצחק פינדרוס: אני רוצה להגיד לך למה.

יצחק פינדרוס: ירמיהו הנביא וישעיהו הנביא ובתרי-עשר כל - - -

יבגני סובה: אתה לא עונה לי לשאלה.

יבגני סובה: למה אתה חושב ש-2 מיליון אנשים - - -

יצחק פינדרוס: כי יבואו פיגועים.

יצחק פינדרוס: כי זו סכנת נפשות.

יצחק פינדרוס: כי זה מסוכן.

יבגני סובה: מתן כהנא לא מבין - - -

יצחק פינדרוס: לא.

יצחק פינדרוס: הוא לא מבין בזה.

יצחק פינדרוס: הוא לא מבין בזה.

יבגני סובה: הוויכוח הוא לא איתי.

יבגני סובה: הוויכוח הוא עם - - -

יצחק פינדרוס: אתה העלית ויכוח.

יצחק פינדרוס: אני אמרתי - - -

יבגני סובה: שאלתי אותך שאלה.

יצחק פינדרוס: זה מסוכן.

יצחק פינדרוס: כי זה מסוכן.

יצחק פינדרוס: ירמיהו הנביא אמר שאם לא יאכלו כשר - - -

יבגני סובה: פינדרוס, אתה מדבר על אנשים שלא בחרו בך, אתה מבין מה זה?

יצחק פינדרוס: אני לא רוצה.

יצחק פינדרוס: אני מסכן את הילדים שלי.

יצחק פינדרוס: אם לא יאכלו כשר במדינת ישראל, יהיו פיגועים.

יצחק פינדרוס: אנשים ימותו.

יצחק פינדרוס: אתה מסכן את עם ישראל.

יבגני סובה: אם לא יאכלו כשר יהיו פיגועים?

יצחק פינדרוס: כן.

יצחק פינדרוס: תקרא בפרשת ויקרא, תקרא בפרשת שמיני: אני ה' אשר הוצאתי אתכם מארץ מצרים, כי יביאו גילולים לארץ.

יצחק פינדרוס: גלינו מהארץ הזאת בגלל - - -

יבגני סובה: ברגע שקישרת פיגועים לכשרות - -

יצחק פינדרוס: כן.

יבגני סובה: - - סיימתי איתך.

יצחק פינדרוס: נכון.

יצחק פינדרוס: נכון.

יצחק פינדרוס: אין לי דיאלוג איתך באמת.

יצחק פינדרוס: אין לי שום דיאלוג איתך, אתה צודק.

יצחק פינדרוס: כי אתה לא מבין באיזו זכות אנחנו יושבים כאן.

יצחק פינדרוס: אתה לא מבין - - -

יבגני סובה: בנקודה הזאת כשאתה מקשר כשרות לפיגועים - - -

יצחק פינדרוס: אתה לא מבין באיזו זכות אנחנו כאן.

יצחק פינדרוס: זאת - - -

בועז טופורובסקי: חבר הכנסת סובה וחבר הכנסת פינדרוס, בבקשה.

בועז טופורובסקי: חבר הכנסת מעוז, בבקשה.

אבי מעוז: תודה רבה.

אבי מעוז: אני מדבר על הנושא הזה באמת בחיל ורעדה ואני חולק לחלוטין על חבר הכנסת סובה – כמו שאתה לא דואג רק לבוחרים שלך, אני נותן לך קרדיט, אנחנו לא דואגים רק לבוחרים שלנו.

יבגני סובה: לפחות אני לא מדבר בשמם.

יבגני סובה: אני לא מדבר בשמם של אנשים שאפילו אין לי אליהם קשר אפילו.

יבגני סובה: אם היית מכיר בכשרות של הרבנות, אז הייתי מבין את זה.

יבגני סובה: אבל אתם - - - לא מכירים - - - אבל אנחנו דואגים לזה - - -

יצחק פינדרוס: - - - אני לא מבין - - -

בועז טופורובסקי: חבר הכנסת סובה.

יצחק פינדרוס: חצי מיליון גויים שאתה הבאת לפה באמת לא - - -

יבגני סובה: עזוב אותך אתה עם הגויים, אתה גם כן - - -

יצחק פינדרוס: אתה לא מבין באיזו זכות היהודים - - -

יבגני סובה: הדמגוג הכי גדול בכנסת הזו.

יבגני סובה: אתה דמגוג מסוכן, הכי גדול בכנסת - - -

יצחק פינדרוס: - - - אני מסכים אותך - - -

יבגני סובה: עזוב אותך אתה עם הגויים, גם כן אתה.

יבגני סובה: אני צריך את האישור שלך, תאמין לי.

יבגני סובה: עזוב אותך, אתה גם כן.

יצחק פינדרוס: החצי מיליון גויים - - -

יבגני סובה: חצוף שכמוך.

יבגני סובה: חצוף שכמוך.

יבגני סובה: אתה חצוף שכמוך.

יבגני סובה: אני אמשיך להגיד שאתה חצוף.

יבגני סובה: כשאתה מדבר על אנשים שתורמים למדינה, שנהרגים על המדינה - תגיד לי, הם צריכים את האישור שלך?

יבגני סובה: על מה אתה מדבר - - -

בועז טופורובסקי: חבר הכנסת סובה וחבר הכנסת פינדרוס, אני יודע ששניכם מדברים מדם לבכם ואני משתדל לתת לכם, אבל בואו נניח את זה, זה דיון על פיצול.

בועז טופורובסקי: השעה תשע בערב, אנחנו לפני יום כיפור, בואו נרגע.

בועז טופורובסקי: בבקשה, חבר הכנסת מעוז.

אבי מעוז: תודה, אדוני היושב-ראש.

אבי מעוז: אני מדבר על המדינה שלי, על כל התושבים במדינה, גם אלו שלא הצביעו בשבילנו.

אבי מעוז: אשרינו שיש לנו מדינה שיש בה כשרות ממלכתית, כשרות של הרבנות הראשית, כשרות של רבני הערים.

אבי מעוז: כל יהודי שלא הולך לבדוק, חזקה עליו שהוא קומה אוכל כשר.

אבי מעוז: זאת המציאות היום במדינת ישראל.

אבי מעוז: אתה נכנס לסופר, אתה נכנס למכולת, בכל מקום שאתה עוצר בחנויות נוחות בתחנות דלק, אתה קונה במדינת ישראל אוכל כשר ואשרינו שזה ככה.

אבי מעוז: מי שרוצה לאכול מהדרין ומי שרוצה לאכול מכשרות מסוימת, יכול לאכול מכשרות מסוימת, אין שום בעיה, הוא יכול להקפיד על זה.

אבי מעוז: רוב עמך בית ישראל יכולים לאכול אוכל כשר ללא חשש.

אבי מעוז: המערכת הזאת של הכשרות נבנתה בעמל רב ויש בה ליקויים שיש מקום לתקן אותם ואני בעד לתקן את הליקויים במערכת הכשרות.

אבי מעוז: אני חושב שמהפכה כזאת היא לא מהפכה שקשורה רק לצדדים התקציביים ואני מסכים עם חבר הכנסת פינדרוס שאמר שאין לזה שום השלכה תקציבית, שום השלכה כלכלית.

אבי מעוז: אבל נגיד שיש מי שטוען שזה ייעל וזה יביא להפחתה של האגרות.

אבי מעוז: נגיד.

אבי מעוז: אני חושב שלא זה מה שמדובר פה.

אבי מעוז: מה שמוצע פה בייעול מערך הכשרות זה ללכת על הראש של הרבנות הראשית, ללכת על הראש של רבני הערים וליצור מערכת שיכולה לעקוף את הרבנות הראשית ולתת כשרות בעצמה עם הנחיות הלכתיות.

אבי מעוז: היום יש לנו סמכות הלכתית אחת במדינת ישראל, זו הרבנות הראשית.

אבי מעוז: המהפכה הזאת שרוצים לעשות כפי שהציג אותה השר מתן כהנא, זו מהפכה שמשמעותה ביטול הסמכות של הרבנות הראשית הלכתית ולאפשר לכל שלושה רבנים לפסוק הלכות ולתת כשרות בעצמם עם גדרים הלכתיים שהם יקבעו לעצמם.

אבי מעוז: זה פתח להרס הרבנות הראשית.

אבי מעוז: מהפכה שכזאת מקומה לא בחוק ההסדרים.

אבי מעוז: אני נכון לקיים על זה דיונים יום וליל, אני נכון לקיים על זה דיונים על מנת לייעל את מערך הכשרות באמת.

אבי מעוז: צריך לדון פה על הכשרות עצמה מבחינה הלכתית: מה זה אומר כשרות ומי אחראי לתת את הכשרות.

אבי מעוז: אנחנו מדברים על הכשרות העממית, הממלכתית, שכל מדינת ישראל הולכת לפיה.

אבי מעוז: לכן אני חושב שגם אתם בקואליציה תשכילו לעשות אם תוציאו את החוק הזה מחוק ההסדרים.

אבי מעוז: מקומו של חוק זה, ולא אכפת לי שהוא יידון בוועדה למיזמי תשתיות לאומיים מיוחדים ושירותי דת יהודיים.

אבי מעוז: לא אכפת לי באיזו ועדה, אבל לדון בכובד ראש.

אבי מעוז: לא לדון עם סד הזמנים הזה שיש לחוק ההסדרים.

אבי מעוז: לא נצליח להקיף את כל הנושאים שיש פה, נושאים כבדי משקל.

אבי מעוז: מה שמונח פה על כף המאזניים זה מעמדה של הרבנות הראשית וזה מעמד הכשרות לעמך בית ישראל.

אבי מעוז: זו הכשרות הכי בסיסית שקיימת היום במדינת ישראל.

אבי מעוז: ואני אומר עוד פעם, אשרינו שבמדינת ישראל יש כשרות בסיסת שכל אזרח יכול לאכול אוכל כשר.

אבי מעוז: אני קורא לכם להוציא את זה מחוק ההסדרים, תעבירו את זה להליך חקיקה רגיל כפי שממליצה היועצת המשפטית.

בועז טופורובסקי: תודה.

בועז טופורובסקי: חבר הכנסת מלכיאלי, בבקשה.

יבגני סובה: דרך אגב, אין חוקים לוועדה הזאת כרגע.

יבגני סובה: אחר יהיו חוקים, אבל אז תוכל - - -

כל הבעיה עכשיו היא שיוליה לא תהיה מובטלת?

בועז טופורובסקי: די, נו.

יבגני סובה: מה אתה עובר לפסים אישיים?

יבגני סובה: תדון רק בעניין הזה.

תן לה את המטרו.

בועז טופורובסקי: חבר הכנסת סובה, אתה לא רואה שאן לזה תכלית?

בועז טופורובסקי: זה לא שהם יגידו לך: יש לה חודש לדיון בזה אז בסדר.

יבגני סובה: אני רק אומר שלהיפך, דווקא בגלל שלוועדה שהוקמה אין נושאים, זה הזמן.

יבגני סובה: אתה אומר שאתה מוכן לוועדה הזאת אבל לא בחוק ההסדרים.

יבגני סובה: החודשיים שיש לך הם הזמן לדון בוועדה.

אבי מעוז: תעביר את זה לא בחוק ההסדרים בוועדה הזאת.

יבגני סובה: כשאתה לא מעביר בחוק ההסדרים, אחר כך יתווספו עוד נושאים.

יבגני סובה: אתה רוצה דיון מעמיק - - -

בועז טופורובסקי: בבקשה, חבר הכנסת מלכיאלי.

בועז טופורובסקי: חבר הכנסת סובה, אתה כבר דיברת.

בועז טופורובסקי: חבר הכנסת אשר, אתה הבא בתור, אלא אם כן חבר הכנסת כץ רוצה לדבר.

מיכאל מלכיאלי: אדוני היושב-ראש, אני מסכים עם מה שאמרו קודמיי אבל אני שואל את עצמי למי אני מדבר עכשיו.

מיכאל מלכיאלי: למי אני מדבר?

מיכאל מלכיאלי: חבריי באופוזיציה רובם ככולם, כל מי שנמצא כאן, מסכימים עם כל מה שאני הולך להגיד.

מיכאל מלכיאלי: אני הולך לדבר עכשיו לחבריי בקואליציה: אליך בועז, לשרן, לאביר.

מיכאל מלכיאלי: לכל אחד באופן אישי.

מיכאל מלכיאלי: תראו, בסוף מהותה והקמתה של הקואליציה עם אג'נדות מסוימות וזכותה לא לקבל את עמדת האופוזיציה, זכותה לפעמים לרמוס את האופוזיציה, זכותה להביא אג'נדה שתוציא את העיניים לאופוזיציה.

מיכאל מלכיאלי: ככה עושים.

מיכאל מלכיאלי: אמרתי את זה אולי קצת בוטה, אבל התפקיד של הקואליציה מול האופוזיציה זה "אנחנו שולטים, נעשה מה שבא לנו בראש".

מיכאל מלכיאלי: בסדר גמור.

מיכאל מלכיאלי: חשוב לי שאתם, כמו חלק מהקואליציה שדיברו על החוקים ולא ידעו על מה מדובר, כמו שגם אנחנו באופוזיציה לא תמיד יודעים למה אנחנו מתנגדים – אוטומטית מתנגדים כי אנחנו אופוזיציה – חשוב שאתם תבינו באמת שלכם על מה אתם הולכים להצביע.

מיכאל מלכיאלי: אביר, תהיה איתי, גם שרן.

מיכאל מלכיאלי: קודם כל, הכותרת "ייעול מערך הכשרות" – תבינו, כאדם שצורך כשרות ואין לי ספק שגם אתם, כל אחד, לא יודע באיזו רמת כשרות, אבל רוצה שמדינת ישראל, המדינה היהודית שלשמה התכנסנו פה אחרי אלפיים שנות גלות, תישאר מדינה יהודית.

מיכאל מלכיאלי: חלק מהקריטריונים להיותה מדינה יהודית, זה צריכת מזון כשר.

מיכאל מלכיאלי: אם אנחנו נמכור פה חזיר באמצע תל אביב בכמויות ולא ככה בהיחבא - -

אביר קארה: הצעת החוק מציעה למכור חזיר?

מיכאל מלכיאלי: תאמין לי, אביר, אתה תבין אותי.

מיכאל מלכיאלי: - - ובכנסת יאכלו במזנון פה חזיר, זה לא מדינה יהודית.

מיכאל מלכיאלי: זו דוגמה קיצונית.

שרן השכל: אתה חושב שזה בסדר שבחור אתיופי שעבד ביקב, פוטר בגלל - - - כשרות?

מיכאל מלכיאלי: גועל נפש.

מיכאל מלכיאלי: הרבנות אמרה להטיס את מני שאמר את זה.

מיכאל מלכיאלי: דרך אגב, לא משגיח של הרבנות אמר את זה.

שרן השכל: אתה יודע כמה מקרים כאלו קורים פה - - -

מיכאל מלכיאלי: שרן, את צודקת.

שרן השכל: אני מכירה - - -

מה הקשר?

את מי את מענישה?

שרן השכל: בחור במסעדה, פלאפליה - - -

מיכאל מלכיאלי: היא צודקת.

מיכאל מלכיאלי: מי שדיבר על האתיופי שם - - -

הכול טוב ויפה – מה זה קשור לרפורמה?

שרן השכל: בעלים של פלאפל קשה לו להסתחר.

שרן השכל: מוריד דם, יזע ודמעות כל יום בשביל להתפרנס.

שרן השכל: יש לו רב שמגיע כדי לתת לו את הכשרות, יושב כל היום במזגן באוטו - -

מיכאל מלכיאלי: בפלאפל אין כל היום.

שרן השכל: - - לא מסתכל בכלל על מה שקורה שם - - -

מיכאל מלכיאלי: צודקת.

צודקת, אין ויכוח.

יצחק פינדרוס: את מערבבת.

מיכאל מלכיאלי: שרן, את צודקת, אבל זה לא הדיון.

שרן השכל: - - - הרפורמה הזאת תיצור עוד כשרויות - - -

אביר קארה: ברמה יותר גבוהה ועם תחרות.

שרן השכל: - - - תן לאנשים את האפשרות האמיתית לאכול - -

אבל אף אחד - - -

אביר קארה: כי זה מה שתחרות עושה.

שרן השכל: - - ביותר מסעדות ויותר - - -

לא, לא - - -

קריאות: - - -

בועז טופורובסקי: בואו נשאיר את הדיונים המהותיים לוועדה שתדון בזה.

מיכאל מלכיאלי: שרן, שני הדברים שאמרת, גם אני כאדם דתי שצורך כשרות, כשהייתי בקואליציה ועוד לא הייתה את החרב הזו על הראש, הייתי מסכים איתך.

מיכאל מלכיאלי: התחננו בזמנו למשרד האוצר לתקן את זה והם חסכו כסף.

מיכאל מלכיאלי: הייתי ראש המטה של שר הדתות דוד אזולאי, זכרונו לברכה, הוא העלה את הסיפורים האלה.

מיכאל מלכיאלי: לא היה צריך שאלקין יעלה את זה.

מיכאל מלכיאלי: הוא העלה את זה ומשרד האוצר זרק אותו מכל הדרגות כי זה עלה קצת כסף.

מיכאל מלכיאלי: חשוב שתבינו שמה שאת אמרת זו דמגוגיה שמכניסים לנו לראש.

מיכאל מלכיאלי: אלה שני דברים שונים.

בועז טופורובסקי: למה זה ימנע כשרות לגישתך?

בועז טופורובסקי: אני מנסה לקצר ולהבין.

בועז טופורובסקי: אתה אומר שזה ימנע כשרות בארץ?

מיכאל מלכיאלי: בטח.

מיכאל מלכיאלי: אני אסביר.

מיכאל מלכיאלי: זה שצריך לייעל את מערך הכשרות, אנחנו מתחננים לכך כבר שנים ומגישים הצעות חוק בעניין הזה ותמיד האוצר תמיד חסך - - -

אביר קארה: אז הנה אתה תומך.

מיכאל מלכיאלי: לכשרות יש קריטריונים ברורים מאוד – תפתח שולחן ערוך, זו ההלכה.

מיכאל מלכיאלי: ברפורמה החדשה, כל אדם, למשל גלעד קריב ושני חברים, יוכלו להקים מערך כשרות.

מיכאל מלכיאלי: הרבנות הראשית לישראל תיתן להם הלכות גג שבסמכות התאגיד לומר שהוא לא מקבל את זה.

מיכאל מלכיאלי: כלומר, השכן שלך שהוא מזרחי, תמים, רוצה כשרות.

מיכאל מלכיאלי: עד היום הוא היה הולך לאושר עד או לרמי לוי, רואה כשר וקונה.

מיכאל מלכיאלי: הוא יודע שבבסיס זה בסדר.

מיכאל מלכיאלי: מחר הוא ילך לשופרסל או למרכול השכונתי, הולך לקבל עוף שכתוב עליו "כשר למהדרים בהשגחת הרב" וזה לא כבר בסיסית.

אביר קארה: זה לא כבר מהדרין.

מיכאל מלכיאלי: עזוב מהדרין – כשר, כשרות בסיסית, רבותיי.

מיכאל מלכיאלי: זה הולך לעשות שיהיו עסקנים שיקימו מערכות כשרות - - -

אביר קארה: היום אין.

אביר קארה: היום אין.

מיכאל מלכיאלי: אביר, היום המערך לקוי, צריך לתקן אותו.

אביר קארה: הכול זה עסקנות.

מיכאל מלכיאלי: אני מסכים איתך - - -

קריאות: - - -

מיכאל מלכיאלי: אבל אתם מקלקלים יותר כי זה לא תיקון, זה קלקול עוד יותר.

אביר קארה: אמרת שיש בעיה - - -

מיכאל מלכיאלי: יש בעיה.

מיכאל מלכיאלי: אני העליתי את זה.

אביר קארה: שמעתי שאתם צועקים מדם לבכם.

אביר קארה: תציע מה כן.

מיכאל מלכיאלי: הצענו כבר מאה פעם.

מיכאל מלכיאלי: השר אזולאי, זכרונו לברכה, הייתי בעשרות ישיבות שלו עם האוצר, הוא כאדם דתי העלה את הבעיות שיש בכשרות והוא גם הציע את הפתרונות.

מיכאל מלכיאלי: יש פתרונות.

מיכאל מלכיאלי: בזמנו כחלון דחה את זה ודחו את זה כי זה עלה קצת כסף.

מיכאל מלכיאלי: אנחנו הצענו כך שלא יעלה כסף לאזרחים.

מיכאל מלכיאלי: ההפך הגמור, להוריד את העלויות.

מיכאל מלכיאלי: יש כאן הצעה של מהותה מסע נקם.

מיכאל מלכיאלי: אתם כלי משחק.

מיכאל מלכיאלי: תוציאו מהראש, אין פה ייעול אלא בדיוק להפך.

מיכאל מלכיאלי: בועז אתה ואתה ואת, אתם הולכים לגרום במו ידכם שהנכד שלך והנין שלך שירצה לאכול בשר כשר, לא יהיה לו פה.

מיכאל מלכיאלי: היום, לכל יהודי - - -

בועז טופורובסקי: אני לא בטוח.

בועז טופורובסקי: עם ישראל חי בלי כשרות של רבנות כבר אלפיים שנה.

מיכאל מלכיאלי: אבל לא היה כתוב כשר.

מיכאל מלכיאלי: היום בחסות החוק - - -

בועז טופורובסקי: גם כאן זה שלושה רבנים - - -

יצחק פינדרוס: לא.

יצחק פינדרוס: זה גם לא נכון - - -

שרן השכל: זה הולך להיות בדיוק הפוך משום שאתה לא תהיה מחויב.

שרן השכל: תוכל לבחור - - -

בועז טופורובסקי: תוכל לבחור איזו כשרות שנוחה לך.

קריאות: - - -

אביר קארה: - - - מה שאתה אומר, כל הכשרויות מהדרין, אני עשיתי בעצמי מהדרין, למשל - - -

מיכאל מלכיאלי: מי מדבר על מהדרין?

יצחק פינדרוס: לא קשור למהדרין - - -

מיכאל מלכיאלי: סגן השר אביר קארה, הבן שלך שלומד בכיתה י"א ילך מחר לאיזה מרכול ויהיה בשר בהשגת המהדרין הרב גלעד קריב - - -

אביר קארה: הוא יבחר.

אביר קארה: הוא יידע האם הוא רוצה לאכול בהכשר של גלעד קריב שהוא רב רפורמי או לא - - -

קריאות: - - -

בועז טופורובסקי: תודה רבה.

בועז טופורובסקי: מלכיאלי, סיימת?

בועז טופורובסקי: פינדרוס, כבר דיברת.

בועז טופורובסקי: אני רוצה לתת זכות דיבור ליעקב אשר.

בועז טופורובסקי: סגן השר קארה, כשאני מבקש שקט בוועדה, יהיה שקט בוועדה.

בועז טופורובסקי: חברת הכנסת השכל, ביקשתי שקט.

בועז טופורובסקי: חבר הכנסת אשר, בבקשה.

מיכאל מלכיאלי: לא סיימתי.

בועז טופורובסקי: סיימת.

בועז טופורובסקי: אנחנו הבנו.

מיכאל מלכיאלי: השתכנעת מהדברים שלי?

מיכאל מלכיאלי: אז לא סיימתי.

בועז טופורובסקי: יש לך עוד משפט סיום כי אני יודע שזה בלבך.

מיכאל מלכיאלי: אתם בידיים שלכם מטים חורבן על היהדות של עם ישראל.

מיכאל מלכיאלי: רבותיי, זה לא - - -

אביר קארה: איפה ראית את זה?

אביר קארה: די, נו.

מיכאל מלכיאלי: אני מסביר לך כבר שעה, אתה לא מבין?

אביר קארה: הבנתי את הכעס.

בועז טופורובסקי: סגן השר קארה, די.

מיכאל מלכיאלי: - - - יקימו פה בד"ץ ולא תהיה רבנות בסיסית שתיתן להם את הכשרות.

מיכאל מלכיאלי: אתה לא מבין במה מדובר.

מיכאל מלכיאלי: זה חורבן שלא יהיה שייך לתקן אותו.

מיכאל מלכיאלי: הנכד שלך יאכל טרף תחת השם כשר.

קריאות: - - -

בועז טופורובסקי: תודה רבה, חבר הכנסת מלכיאלי.

בועז טופורובסקי: חבר הכנסת יעקב אשר, בבקשה.

בועז טופורובסקי: מלכיאלי, זכות הדיבור אצל יעקב אשר.

בועז טופורובסקי: בבקשה.

אדוני היושב-ראש, אני לא נותן הרבה סיכוי שמישהו ישתכנע, אבל אני רוצה לדבר על התהליך.

בוא נחשוב שהיינו מגעים עכשיו עם הצעה, הרי כולנו יודעים – למשל, בוא ניקח גוף שנקרא בתי משפט בכלל, לא דווקא בית המשפט העליון.

כמה עוולות קורות שם?

לצערנו זה קורה.

כמה המתנה של אנשים בגלל חוסר ייעול של המערכת או בגלל כל מיני דברים שקורים שם?

כמה עוולות קורות שלא בכוונה?

כמה המערכת לא יעילה לפעמים?

כמה עינויי דין יש?

כמה בעיות יש לאנשים בתחום של בית משפט למשפחה או בית משפט שלום?

אנחנו יודעים שלפעמים יוצאים פסקי דין בעייתיים שאנחנו לא מבינים שאולי זה קורה בלל לחץ או בגלל חוסר ארגון נכון וגם עוולות כאלה ואחרות.

אז אם היינו באים ויושבים עם משרד האוצר ואומרים: חבר'ה, בואו נפריט את בתי המשפט, בואו נפריט אותם.

בואו נפריט את המושג רופא מחוזי.

אתה יודע לכמה דברים שצריך לעשות חייבים חתימה של רופא מחוזי?

יש כאלה בכל הארץ 4 או 5.

בקורונה השתגענו מה לעשות עם חוק הקורונה כדי שיוכל להיות אפקטיבי.

זאת אומרת, אתה לוקח דבר שיש בו בסיס ידע מסוים – פה זה לא רק בסיס ידע, שרן.

את הרבנות הקימו עם המדינה.

אנחנו החרדים לא היינו אף פעם גרופיז של הרבנות.

אנחנו החמרנו על עצמנו, אנחנו קצת לא מאה אחוז בראש, מחמירים על עצמנו.

הנכד הקטן שלי, כשמישהו נותן לו סוכריה, הוא בא לשאול אותי: סבא, זה הכשר טוב או לא?

אנחנו משוגעים.

האינטרס שלנו, אמרו את זה עשר פעמים פה ואתם לא מקשיבים – הרי אנחנו כביכול מייצגים את הבד"צים.

מה זה הבד"צים?

זו הפרטה.

זה מה שאתם עושים עכשיו.

אז היינו צריכים לפתוח בקבוק של ויסקי ולהגיד: הנה אנחנו מעצימים את עצמנו.

במקום זה אנחנו יושבים פה ומחכים 9 שעות להגיע לסעיף הזה כדי להגיד לכם דבר אחד: יש גוף ממלכתי שנקרא בתי משפט, יכולים לאהוב אותו או לא לאהוב אותו, יש לו את הסמכויות שלו.

אנחנו חיים עם זה, מה לעשות, אוהבים או לא אוהבים.

יש גופים שרק הם יוכלו לקבוע אם משהו בריא או לא בריא.

לא יפריטו את זה לעולם.

יש גופים שיחליטו מה כשר ומה לא, והגוף הזה שנקרא רבנות הוא ברירת המחדל.

עכשיו, מה אתם אומרים בתמימותכם?

אתם לא אנשים רעים, אתם אנשים טובים, אתם עושים עכשיו תחרות מי יקל יותר.

זאת אומרת – אתן דוגמה שנתנו הרבה פעמים – אם אני רוצה עכשיו לעשות עכשיו איזה פרויקט ואני יודע שמהנדס העיר ברעננה הוא סחבק ואפשר להסתדר איתו, הוא מקל מאוד, הוא לא בודק קונסטרוקציה, אבל אני צריך להקים את הפרויקט הזה בירושלים.

אבל בירושלים יש מהנדס עיר שבודק חבל על הזמן, תן לו את הכשרות הקלה, תן לו את התכנון הקל יותר.

יש דברים בסיסיים.

אנחנו נלחמים על הבסיס הזה לא בשבילנו.

לאורך כל השנים הייתה תמיד מחלוקת בין הרבנים שמיצגים את הציבור החרדי לבין רבני ה"מזרחי".

זו מחלוקת היסטורית.

אז על מה אנחנו נלחמים עכשיו?

אנחנו נלחמים כי המושג כשר או המושג של תקן בריאות הוא דבר שאתה לא יכול להגיד כהה וכהה.

להחמיר עליו – כן.

אם משרד הבריאות של מדינת ישראל יגיד על משהו בריא ויבוא איזה רופא חרדי משוגע או מישהו פריק של רפואה ויגיד שזה לא בריא – הוא מחמיר על עצמו.

יש דברים נוראיים, החיסונים עשו לנו תוהו ובוהו במדינה.

אבל ככה סתם, בגלל שהוא לא סומך על משרד הבריאות – אל תסמוך, יהיה לך יותר קשה, תאכל פחות, תשתה פחות.

אתם באים הפוך.

אתם אומרים שבעל חנות יבחר עכשיו את המשגיח שלו או את החברה והתאגיד שלו לפי מי שיותר קליל, מי בודק פחות את העוף.

אתם יודעים מה היה פעם?

אמרתם 2000 שנה?

אתם יודעים מה היה לפני פחות מ-200 שנה?

סבתי, זיכרונה לברכה, הייתה מכשירה את העופות בבית.

עד היום יש המון אנשים שעושים את זה.

בועז טופורובסקי: גם סבתא שלי.

נכון, נכון.

הכשרות הייתה איש וביתו והיו הולכים בדחילו ורחימו לשאול את הרב אם הוא פוסל את כל הסיר או לא בימים של עניות.

אז עם כל הכבוד, יושבים פה – שרן, אני אומר את זה בידידות ממש – אבל תחשבו, אני גם ראש ביניכם, אתם הולכים לקעקע דבר שהיה חלק מהכרזה של מוסדות המדינה.

הרבנות הראשית זה כמו מוסד של בית משפט.

הוא לא פחות.

אתם אומרים שיש עוולו.

כמה עוולות יש בבתי משפט?

אני לא צריך להגיד לך.

כמה עינויי דין יש?

אז מה?

קריאות: - - -

אביר קארה: אבל יעקב, הרפורמה - - -

אל תפריעו לי ואל תעזרו לי.

שרן השכל: - - - כיושב-ראש ועדת חוקה, חוק ומשפט מי כמוך יודע שנדרשת רפורמה במערכת המשפט.

שרן השכל: רפורמה רצינית.

את לא שומעת.

תני לי לדבר.

אביר קארה: תעזור לי אם הבנתי נכון.

אביר קארה: אתה אומר שיש בעיה בבתי המשפט.

אביר קארה: להחמיר על האזרחים אפשר, להקל עליהם – לא.

אביר קארה: הוא אמר להחמיר בכשרות - - -

אביר, תעשה לי טובה.

אתה, במקום רגולטור הפכת להיות יועץ, עכשיו אתה גם יועץ - - -

בועז טופורובסקי: די, די, די.

בועז טופורובסקי: חבר הכנסת אשר, לא צריך לרדת - - -

אביר קארה: - - -

אל תפריע לי - - -

אביר קארה: רק רציתי להבין - - -

אתה לא מבין כלום.

אביר קארה: רק שאלתי אם הבנתי - - -

כלום.

אביר קארה: אז לא הבנתי נכון?

אתה לא מבין כלום.

אביר קארה: אז תסביר שוב.

גם לא ברגולציה.

אביר קארה: אז תסביר שוב כי לא הבנתי נכון.

עד שלא - - -

אביר קארה: בעצם אמרת עכשיו שבבית משפט יש בעיות – להחמיר אפשר.

אביר קארה: להקל על האזרחים, לא.

יצחק פינדרוס: לא.

יצחק פינדרוס: אתה מבטל את זה.

יצחק פינדרוס: ביטלת את בתי המשפט - - -

אביר קארה: אבל זה לא מבטל את הרבנות.

בועז טופורובסקי: חבר הכנסת אשר, האם סיימת?

יצחק פינדרוס: הוא שאל אם אנחנו חושבים שאפשר להפריט את הכול.

יצחק פינדרוס: אז כן, יש דברים שכן - - -

תפסיקו לעזור לי.

בועז טופורובסקי: בבקשה, חבר הכנס תאשר.

היא שאלה אותי שאלה ואני כבר שכחתי.

תשאלי אותה עוד פעם.

שרן השכל: אמרתי שמי כמוך כיושב-ראש ועדת חוק, חוק ומשפט לשעבר יודע שנדרשת רפורמה נרחבת בבתי המשפט במדינת ישראל.

נכון.

ואני אומר לך שנדרשת גם רפורמה או תיקונים שהם חלק מרפורמה גם בתהליך הזה.

אביר קארה: תודה.

שרן השכל: אז בואו נעשה את זה ביחד.

אביר קארה: תודה.

מצוין.

מצוין.

תלכי איתי - - -

אביר קארה: יעקב, אתה רואה שאנחנו גם מסכימים - - -

תן לי לדבר רגע עם שרן.

תקשיבי, את מדברת על לבוא ולתקן.

אבל אם הייתי אומר שצריך תיקון במערכת בתי המשפט ולכן אני מפקיע את בתי המשפט ולוקח ושם עכשיו קבלני משנה, היית נזעקת שזו פגיעה במערכת המשפט.

זה מה שקורה פה.

רפורמת תיקונים בתוך חוק – כן.

כמה אני ניסיתי.

כמה ניסיתי לדבר על ליבו של מנהל בתי המשפט והצלחתי בגלל כל מיני דברים בוועדה, שיבנו אולמות משפט ליד בתי הכלא כדי לחסוך את לקיחת האסירים והסוהרים עד לבתי המשפט ולחסוך להם גם את ה-VC.

אז אחרי שכבר הייתה החלטה כזו, ביטל אותה האוצר.

בועז טופורובסקי: חבר הכנסת אשר - - -

תן עוד שתי דקות, עם כל הכבוד.

אם זה היה בתי המשפט, היינו - - -

בועז טופורובסקי: למה?

בועז טופורובסקי: אני איתך, תראה כמה זמן דיון אני - - -

אביר קארה: הלוואי והיה מאפשר לי נאום כזה.

עכשיו זה לא נאום.

שרן, אני לא אצליח לשכנע אתכם כי אתם באים כקבוצה.

אני רוצה לדון לכף זכות – אנחנו ערב יום כיפור – הייתי בטוח עד עכשיו שחברי ימינה אטומים לגמרי בעניין הזה.

הדתיים שבימינה, נקרא לזה ככה.

עכשיו, כשאני רואה ששניהם ברחו מפה, גם עידית וגם אורבך, אז כנראה שעדיין הבושה עוד עובדת טיפה, וזו כף זכות.

בועז טופורובסקי: אני לא חושב שהם ברחו.

בועז טופורובסקי: הם במשא ומתן עכשיו.

תאמין לי, גם אני יודע מתי לצאת ובאיזה סעיף לנהל משא ומתן.

תאמין לי, גם את זה אני יודע.

אביר קארה: הם לא פה כבר שעה וחצי.

אביר קארה: זה לא פייר.

קארה, תפסיק לעזור לי ותפסיק לעזור להם.

יצחק פינדרוס: יצאו ב-21:15.

בועז טופורובסקי: לא משנה.

בועז טופורובסקי: זה לא הדיון.

בועז טופורובסקי: חבר הכנסת אשר, סיימת?

לא.

בועז טופורובסקי: אמרת משפט אחרון.

בועז טופורובסקי: הנה, הם לא מפריעים לך.

בועז טופורובסקי: סגן השר קארה וחברת הכנסת השכל לא מפריעים לך.

בועז טופורובסקי: למרות שהנקודה הובנה, חבר הכנסת אשר, אבל בבקשה סיים.

אני בטוח שהיא הובנה.

אני שמח, קודם כל, שרגש הבושה הציף אותם לכמה שניות - - -

אביר קארה: זה חלק מהבטחת הבחירות של ימינה.

בועז טופורובסקי: די, נו.

אביר קארה: הרפורמה בכשרות הייתה חלק מהבטחות - - -

אופיר כץ: אתה יודע כמה הבטחות יש לכם בימינה?

אביר קארה: כן.

קארה, אתה פשוט חצוף.

אביר קארה: זאת הייתה הבטחת הבחירות שלי.

אתה מוכר - - -

אביר קארה: לעשות רפורמה וייעול במערך - - -

אופיר כץ: הלוואי וזו הייתה הבטחה שלך.

אתה מוכר - - -

אביר קארה: גם אתם בעד ייעול במערך הכשרות - - -

אורי מקלב: תראה לי הבטחה אחת של ימינה שהם קיימו.

בועז טופורובסקי: סיימת?

בועז טופורובסקי: תודה רבה, חבר הכנסת - - -

אבי מעוז: חבר הכנסת קארה, גם לא ללכת עם רב זו הייתה הבטחת בחירות.

אביר קארה: את זה שמענו כבר מספיק.

בועז טופורובסקי: חבר הכנסת קארה, לא צריך לענות לכל אחד.

אביר קארה: רוב הבטחות הבחירות שלנו קויימו, ברוך השם.

בועז טופורובסקי: סן השר קארה, אתה לא רוצה לצאת מכאן?

לא רק שאתה עובד על האנשים שלך, אתה גם מפריע לאחרים.

בועז טופורובסקי: חבר הכנסת פינדרוס, בבקשה תסיים.

חבר כנסת יעקב אשר קוראים לי.

אביר קארה: יעקב, אתה מדבר רבע שעה - - -

שתוק רגע.

חצוף.

שתוק רגע.

בועז טופורובסקי: די.

בועז טופורובסקי: אני יודע מה אתם עושים, זה בסדר, אבל בוא תסיים.

מה אנחנו עושים?

אני רוצה לדבר - - -

בועז טופורובסקי: אתה יודע איך להרתיח - - - להוציא אותו מכליו.

במקום לשבת ולמכור תותים על הרגולציה שלקחו לך את כולה – תפסיק, יש דברים שאתה לא מבין מהחיים שלך בהם.

בועז טופורובסקי: הוא רוצה שאתה תענה.

אל תפריע לאחרים.

תן קצת כבוד.

אין לך פה עוד - - -

בועז טופורובסקי: סיימת?

בועז טופורובסקי: זה היה משפט הסיום שלך, לנסות שהוא יענה לך?

עכשיו משפט הסיום שלי.

אני באמת שמח שהבושה כיסתה קצת את פניהם של אורבך ושל - -

בועז טופורובסקי: אמרת את זה כבר.

בועז טופורובסקי: נו.

- - חברת הכנסת סילמן.

אנשים שגדלו על תורתו של הרב קוק ועל מוסד הרבנות ועל ראשית צמיחת גאולתנו, צריכים פשוט להתבייש ביום הזה.

תודה.

בועז טופורובסקי: תודה רבה.

בועז טופורובסקי: יש מגיב ממשרד האוצר?

יצחק פינדרוס: אני מבקש שתי דקות להסביר למה - - -

בועז טופורובסקי: שתי דקות?

בועז טופורובסקי: דיברת רבע שעה.

יצחק פינדרוס: אני רוצה שתי דקות לענות על השאלה שהם שאלו.

יצחק פינדרוס: הסיבה שזה גומר את הכשרות – עזוב את הרמה – ברגע שאתה לוקח לרבני הערים את הסמכות לתת כשרות, יתנו את זה על בסיס כלכלי.

יצחק פינדרוס: זאת אומרת, אתה נותן את זה לתאגידים.

אביר קארה: אבל הם יוכלו לפקח - - -

יצחק פינדרוס: ה-Yellow שנמצא בצומת קריית גת, בכל הפריפריה, בכביש 6 , אף אחד לא ירוץ לתת שם כשרות.

יצחק פינדרוס: היום שזה שירות ממלכתי כי רב העיר נותן את הכשרות המינימלית – לא דיברתי על המהדרין.

יצחק פינדרוס: ברגע שזה לא שירות ממלכתי, זה שירות של תאגיד, אני אומר לכם, כל תאגיד שיעשה את החשבון שלו, ייכנס לירושלים, ייתן לאלף מסעדות אבל אין לו שום סיבה לתת בכביש 6.

בועז טופורובסקי: זה מדאיג.

בועז טופורובסקי: אם מישהו פוגע בנפש אדם – הרי מבחינה אמונית, לאכול לא כשר זה אסור – זה משהו שאסור לעשות.

בועז טופורובסקי: אתה יכול להגיד על כל תאגיד שהוא יכול לעשות משהו שפוגע.

יצחק פינדרוס: הוא לא ייתן כשרות.

בועז טופורובסקי: יהיה בסיס שיצטרכו לעמוד בו.

בועז טופורובסקי: אבל בסדר.

בועז טופורובסקי: ברשותך, פינדרוס - - -

אביר קארה: אבל יש עניין של ביקוש והצע.

אביר קארה: מה אתה רוצה?

אביר קארה: - - -

יצחק פינדרוס: היום זה שירות ממלכתי.

בועז טופורובסקי: מי עונה מהאוצר?

יעל לינדנברג: השינוי פה נמצא בחוק ההסדרים בגלל שיש לו השפעות ישירות על יוקר המחיה.

מיכאל מלכיאלי: איך?

מיכאל מלכיאלי: את מכירה את כל הרפורמה?

יעל לינדנברג: כן.

מיכאל מלכיאלי: את מסכימה עם הכותרת "ייעול מערך הכשרות"?

בועז טופורובסקי: תן לה רק לסיים, מלכיאלי.

בועז טופורובסקי: היא רצתה כמה פעמים לענות ואמרתי לה שבסוף אתן לה לענות.

בועז טופורובסקי: תן לה לסיים.

בועז טופורובסקי: היא עוד לא סיימה.

יעל לינדנברג: אני רוצה לדייק קצת דברים שנאמרו פה.

יעל לינדנברג: קודם כל, לעניין של מעמדה של הרבנות הראשית או תפקידה.

יעל לינדנברג: צריך להבין שבתיקון המוצע מי שקובע את דיני הכשרות וקובע את תקן הכשרות שהוא מונח חדש שלא קיים היום.

יעל לינדנברג: היום אין תקן כשרות ממלכתי, סדור, שנמצא ואפשר לחפש.

יעל לינדנברג: כמום רבני הערים הם אלו שנותנים את הכשרות המקומית, כל אחד בתחום שיפוטו.

יעל לינדנברג: בהצעה אנחנו אומרים שהפן ההלכתי ייקבע על-ידי מועצת הרבנות הראשית בכמה רבות.

יעל לינדנברג: היא יכולה לקבוע את התקן הבסיסי, כמו שנאמר פה; היא יכולה גם את התקנים המרחיבים יותר, תקן מהדרין.

יעל לינדנברג: היא יכולה לקבוע את התקנים הנוספים - - -

מיכאל מלכיאלי: התאגיד יכול להתכנס - - -

בועז טופורובסקי: חבר הכנסת מלכיאלי.

בועז טופורובסקי: אל תעני לו, תמשיכי בתשובה.

בועז טופורובסקי: אל תפריע לה.

בועז טופורובסקי: היא לא הפריעה לך, בבקשה תן לה לסיים.

בועז טופורובסקי: אני אתן לך לשאול אותה, תן רק לסיים.

בועז טופורובסקי: אני מנסה להקשיב.

יעל לינדנברג: אותו תקן כשרות שייקבע על-ידי מועצת הרבנות הראשית, כפי שאמרתי, יפורסם ויהיה שקוף לציבור.

יעל לינדנברג: אותו תאגיד פרטי, גוף נותן הכשר, כפי שמנוסח בהצעת החוק, יגיע לממונה שיושב ברבנות הראשית ומבקש רישיון.

יעל לינדנברג: הוא צריך לעמוד בכל מיני תנאים, גם תנאים כלכליים של איתנות פיננסית וכולי וגם בתנאים הלכתיים.

יעל לינדנברג: הוא צריך להוכיח להנחת דעתו של אותו ממונה שיושב ברבנות שהוא מעסיק בעל שם הלכתי או בעל מומחיות הלכתית ומומחיות בתחום הכשרות.

בועז טופורובסקי: וזה יחסוך כסף?

יעל לינדנברג: כן.

יעל לינדנברג: אני רוצה לדייק כי נאמר פה שזה יפגע בכשרות ואנחנו רוצים להגיד שזה לא נכון.

יעל לינדנברג: לא סתם השינוי הזה מתבצע ביחד עם המשרד ועם השר לשירותי דת.

יעל לינדנברג: אותו גוף נותן הכשר יצטרך להגיד גם באיזה תקן כשרות מאחד מתקני הכשרות של מועצת הרבנות הוא עומד.

יעל לינדנברג: הרבנות הראשית תוכל לפקח על אותם גופים.

יעל לינדנברג: היא תהיה אמונה, קודם כל, לשלול רישיון אם הוא לא עמד בקריטריונים ובתקני הכשרות שהיא קבעה וגם לפקח עליהם בשוטף.

יעל לינדנברג: צוין פה הסיפור של שלושה רבנים - - -

מיכאל מלכיאלי: אם התאגיד אומר לממונה: לא מקובלת עלי ההנחיה שהרבנות הראשית נתנה?

יעל לינדנברג: אז הוא לא יקבל רישיון.

מיכאל מלכיאלי: לא נכון.

מיכאל מלכיאלי: זה לא נכון, סליחה שאני אומר לך את זה.

מיכאל מלכיאלי: קראתי את זה שחור על גבי לבן: זכותו של התאגיד, עם הרבנים של אותו תגיד, לומר שאותה המלצה של הרבנות הראשית לא מקובלת עליהם.

יעל לינדנברג: אני אדייק - - -

מיכאל מלכיאלי: תדייקי.

מיכאל מלכיאלי: בועז, חשוב לדעת את האמת.

בועז טופורובסקי: אני רוצה לשמוע מה היא עונה על זה.

אביר קארה: אבל אם זה לא קיים, מלכיאלי, אתה בעד?

יעל לינדנברג: את התקן ההלכתי, את דיני הכשרות, קובעת מועצת הרבנות הראשית, ואותו תאגיד מחויב לעמוד באחד הסטנדרטים.

יעל לינדנברג: בנוסף - - -

אורי מקלב: יש סעיף מרכזי, אני אעדכן אותך - - -

מיכאל מלכיאלי: את לא מעודכנת, ריבונו של עולם.

אורי מקלב: את מבזה את עצמך.

אורי מקלב: יש סעיף מרכזי בהסכם שיש אפשרות לעבור רב ולהגיד שלא מקובל עלי הסטנדרט של מועצת הרבנות ואני רוצה להקים סטנדרט שלי.

אורי מקלב: לדוגמה, אני רוצה את ההכשר גם לחנות שפתוחה בשבת.

אורי מקלב: הוא יוכל או לא - - -

בועז טופורובסקי: בוא ניתן לה לענות.

בועז טופורובסקי: אני רוצה לשמוע.

בועז טופורובסקי: שאלתם שאלה, אני רוצה לשמוע את התשובה.

יעל לינדנברג: - - - הגוף המרכזי שקובע את תקני הכשרות, כמו שאמרתי, הוא מועצת הרבנות הראשית.

יעל לינדנברג: בנוסף, יש אפשרות, לא לתאגיד אלא לשלושה רבנים שמכהנים כרבני עיר או כיהנו בעבר כרבני עיר – אני אזכיר שהם אותם אנשים שהיום נותנים את תעודות ההכשר – זה סטנדרט גבוה, זה לא כל אחד.

יעל לינדנברג: שלושה רבנים מכהנים או שכיהנו - - -

מיכאל מלכיאלי: מה פרוש "סטנדרט גבוה"?

מיכאל מלכיאלי: מי אמר גבוה?

מיכאל מלכיאלי: במשרד האוצר החליטו?

אביר קארה: בכל מקום שיש בו תחרות, האיכות עולה, היעילות עולה והמחיר יורד.

בועז טופורובסקי: אני מזכיר שאנחנו מדברים על הפיצול, לא נכנסים עכשיו לעובי הקורה.

יעל לינדנברג: אותם שלושה רבנים שמכהנים כיום כרבני עיר או שבעבר כיהנו כרבני עיר, יכולים שלושתם יחד ולקבוע תקן לעניין דיני כשרות.

יעל לינדנברג: אלה שלושה רבנים שכולם היו רבני עיר או רבנים של מועצות אזוריות - - -

מיכאל מלכיאלי: תוסיפי בסוגריים: שהרבנות הראשית לישראל אמרה שהם לא יכולים לתת תעודת כשרות וגם החוק החדש נותן - - - תעודת כשרות.

מיכאל מלכיאלי: הרבנות הראשית אומרת שאותם שלושה - - -

יעל לינדנברג: - - -

מיכאל מלכיאלי: את מטעה אותם – הם רוצים לדעת את האמת.

יעל לינדנברג: יש תקן חלופי שאותם שלושה רבנים, שהם לא שלושה רבנים צבועים, אלה שלושה רבנים שהוסמכו לכך, רבנים שהיו רבני ערים או שהיום הם רבני ערים - - -

אופיר כץ: ואם ההחלטה שלהם מתנגשת עם הרבנות הראשית?

יעל לינדנברג: זו לא החלטה.

יעל לינדנברג: הם קובעים תקן - - -

מיכאל מלכיאלי: התקן שלהם - - -

בועז טופורובסקי: זה נושא שאתם יכולים לדון בו בוועדת - - -

קריאות: - - -

אביר קארה: אבל אתה לא רוצה שהרב רובין יצטרך לקבל את האישור שלהם.

מיכאל מלכיאלי: מי זה הרב רובין?

בועז טופורובסקי: חברים, אנחנו בדיון כבר יותר משעה.

בועז טופורובסקי: חבר הכנסת מקלב, בבקשה.

בועז טופורובסקי: מלכיאלי, אתם יכולים לצאת החוצה.

בועז טופורובסקי: חבר הכנסת מקלב, בקצרה, בבקשה.

יצחק פינדרוס: בועז, הדיון התחיל ב-21:25.

בועז טופורובסקי: אבל הוא מדבר.

יצחק פינדרוס: אתה אומר שעה.

בועז טופורובסקי: מתי שתגיד.

מיכאל מלכיאלי: אם אני מפריע, אלך הביתה.

מיכאל מלכיאלי: אביר בא לדבר פה על ייעול הכשרות - - -

אביר קארה: לא.

אביר קארה: על ייעול באופן כללי.

בועז טופורובסקי: חבר הכנסת מלכיאלי, סגן השר קארה, תצאו החוצה, תדברו בחוץ.

בועז טופורובסקי: זכות הדיבור עכשיו אצל מקלב, בבקשה.

אורי מקלב: תודה רבה, חבר הכנסת טופורובסקי.

אורי מקלב: אני רוצה להתחיל דווקא בסוף הדברים ששמעתי מנציגת האוצר.

אורי מקלב: לא צריך שלושה רבני ערים, מספיק רב עיר אחד – או שהוא רב עיר או ששימש כרב עיר – והשניים בעלי כושר לרבנות.

אורי מקלב: את יודעת מה ההבדל?

יעל לינדנברג: אני יודעת מה ההבדל, אבל זה לא - - -

אורי מקלב: כושר לרבנות יש לאלפים.

אורי מקלב: אתם אומרים שהם יכולים - - -

מיכאל מלכיאלי: היא לא נבינה, תחזור.

בועז טופורובסקי: היא כן מבינה.

בועז טופורובסקי: אני לא אוהב את ההתבטאויות האלה.

אורי מקלב: אפשר לפתוח ספר ולראות.

בועז טופורובסקי: זה לא דיון מהותי.

בועז טופורובסקי: אנחנו לא דנים עכשיו בוועדה - - -

מיכאל מלכיאלי: אתה על המצפון שלך - - -

בועז טופורובסקי: אני פותח את זה בגלל שאני יודע עד כמה זה בדם לבכם.

בועז טופורובסקי: ואני לא מבין בזה, אז אני נותן ואני מקשיב.

בועז טופורובסקי: אנחנו נגיע עוד מעט להצבעות.

בועז טופורובסקי: בבקשה - - -

קריאות: - - -

בועז טופורובסקי: הבנתי מה אתם טוענים.

בועז טופורובסקי: אני שומע מה שאתם טוענים.

בועז טופורובסקי: כן, חבר הכנסת מקלב.

אורי מקלב: אני לא מבין איך זה יוזיל.

אורי מקלב: גם בדברי נציגת האוצר עדיין לא שמענו איך זה מועיל.

אורי מקלב: אני רק יכול לראות איך זה יעלה את המחיר מכמה סיבות.

אורי מקלב: צריך משגיחים, מי משלם להם משכורות?

אורי מקלב: היום ה אגרה אחידה לכולם.

אורי מקלב: לא רבני העיר קובעים, יש אגרת כשרות.

אורי מקלב: אם אתה אומר שהאגרה יקרה היום, היא לא הייתה בסדר – מי קבע את האגרה?

אורי מקלב: האוצר וועדת האגרות.

אורי מקלב: אתה אומר שעכשיו נעשה תחרות על מתן הכשרות, ממה נובע הדבר המרכזי בכשרות?

אורי מקלב: זה הפיקוח וההשגחה.

אורי מקלב: גם היום באים בטענות בתחקירים איך יכול להיות שמישהו משגיח גם פה וגם שם וכל זה נובע מתוך זה שהם לא יכולים להתפרנס וההלכה הכשרותית נותנת את האפשרות הזאת.

אורי מקלב: שלא תחשוב שהיא לא יכולה לתת.

אורי מקלב: יש השגחה צמודה ויש גם מושג בהלכה של "יוצא ונכנס".

אורי מקלב: יוצא ונכנס זו הלכה פסוקה שניתן לתת כשרות על-ידי זה שהוא נכנס.

אורי מקלב: יש כשרות למהדרין שאומרת ששם יש 24 שעות או 12 שעות של השגחה צמודה.

אורי מקלב: יש בזה סטנדרטים, ועל סטנדרטים משלמים.

אורי מקלב: זה הכול.

אורי מקלב: מעבר לזה, אותם רבני העיר שנותנים את הכשרות היום, הם יבואו דרך הרפורמות.

אורי מקלב: מה שהם עשו עד עכשיו היה לא בסדר מבחינת הכשרות, אין אחידות בכשרות.

אורי מקלב: אז תקבע אחדות בכשרות.

אורי מקלב: בשביל זה לא צריך רפורמה.

אורי מקלב: אתה יכול להגיד ולהנחות את מועצת הרבנות להגדיל סטנדרטים בכשרות.

אורי מקלב: יש סטנדרטים בכשרות.

אורי מקלב: בסופו של דבר, רב העיר עליו סומכים.

אורי מקלב: כשאדם נכנס לחנות, הוא אומר שרב העיר הוא זה שסומך עליו.

אורי מקלב: יותר מזה, ההלכה קובעת את זה, אבל בהלכה הזאת יש כל-כך הרבה היגיון.

אורי מקלב: עד היום מקפידים בין גופי הכשרות שהם לא מחויבים לשום חוק לא להיכנס אחד לתוך השני.

אורי מקלב: איך יכול להיות שאתה מוריד למישהו כשרות, אם הוא יכול להביא מחר מישהו אחר לתת כשרות?

אורי מקלב: איזה מורא יש לו? איזה גורם הרתעה יש לו?

אורי מקלב: הבסיס בכשרות שלא נכנסים לרב אחר ולא מביאים שחיטה אחרת כדי שיהיה לו מול הקצב את המורא הזה שהוא לא יוכל אחרת.

אורי מקלב: איין לך מורא.

אורי מקלב: או שתשים אותם בכלא - - - הרב אומר.

אורי מקלב: זה דבר בסיסי.

אורי מקלב: אתה תעשה חוק עכשיו של רישוי עסקים שמי שלא קיבל אישור בעיר תל אביב ממחלקת רישוי עסקים, יכול לעבור לעיר יבנה ששם יתנו לו אישור, הפקיד ביבנה ייתן לו אישור.

אורי מקלב: אנחנו נסכים לדבר כזה?

אורי מקלב: מי שלא להלך לפקיד שומה במחוז כזה –בדברים הכי סטנדרטיים שלנו אנחנו נותנים לעבור ממחוז למחוז?

אורי מקלב: מאזור לאזור?

אורי מקלב: כל הממשלה - - -

בועז טופורובסקי: אבל מדובר על זה שיהיה סטנדרט קבוע.

אורי מקלב: יש סטנדרטים קבועים - - -

בועז טופורובסקי: הפיקוח של הרבנות.

אורי מקלב: אין סטנדרטים קבועים בשומה?

אורי מקלב: אין סטנדרטים קבועים ברישוי עסקים?

אורי מקלב: זה קשור לכל עיר ועיר?

אורי מקלב: תאר לך שנקבע שכל עיר יכולה לתת רישוי עסקים למקום אחר – כולנו נבין שתהיה אז בוקה ומבולקה, כולם מבינים שאז לא יהיה לא רישוי ולא שום דבר.

אורי מקלב: כך בכשרות, שם אפשר לעשות, שם כל אחד יכול.

אורי מקלב: רב עיר יכול לתת לכל עיר.

אורי מקלב: הוא יושב באילת, הוא הרב של אילת, והוא ייתן.

אורי מקלב: איך הוא יעשה את זה?

אורי מקלב: הוא צריך מערכת שלמה.

אורי מקלב: הוא צריך לפקח אל המפקח.

אורי מקלב: אין יותר זול מהפיקוח של הרב המקומי והרבנות המקומית שאחראית על העיר שלה.

אורי מקלב: היא יעילה, היא מכיר את האנשים, האפשרות שלה הרבה יותר זמינה והרבה יותר נגישה.

אורי מקלב: גם אם צריך לתקן דברים, זה לא ברפורמה.

אורי מקלב: היא באה להרוס.

אורי מקלב: היא באה לתת אפשרות לאנשים לתת כשרות בכל מקום שהם רוצים ולבחור את הרב.

אורי מקלב: הוא רב שמקל והוא טוב, הוא עכשיו ייתן כשרות בכל הארץ.

אורי מקלב: אתם תאבדו את האמון.

אורי מקלב: צריך להגיד ככותרת: אף אחד לא מחייב לקחת כשרות.

אורי מקלב: אין עסק שחייב בזה, יש כאן דמוקרטיה במדינה.

אורי מקלב: אפשר להפעיל עסקים, לפתוח עסקים, לתפעל עסקים, מסעדות וכל מה שאתה רוצה בלי כשרות.

אורי מקלב: רק לדבר אחד יש חוק: אל תכתוב כשר כשזה לא כשר.

אורי מקלב: ויש גוף שהוא אמון על כשרות.

אורי מקלב: זה הגיוני מאוד שקיים לאורך דורות במערכות האלה.

אורי מקלב: עכשיו כשאנחנו אומרים שאנחנו נפתח את זה בלי שום מעצור ובלי שום גורם אחד שהוא יכול – לקבוע סטנדרט זה רחוק מאוד מהביצוע בפועל.

אורי מקלב: אמרתי לך יותר מזה.

אורי מקלב: כאן היא טעתה מאוד.

אורי מקלב: אפשרות למישהו, לקבוצה שהיא בעצם גוף מסחרי להגיד שלא מתאים הסטנדרט שהרבנות קבעה.

אורי מקלב: נראה לכם שזו רפורמה ואנחנו נלך על זה ונוציא את מונופול הכרות הזה מתוך החרדים, מהדתיים.

אורי מקלב: הכשרות הזאת היא בכלל לא כשרות של חרדים, זאת כשרות סטנדרטית.

אורי מקלב: יש כשרות אחת - - - מי שמשלם יותר היום זה הציבור החרדי שהוא משלם על משגיח קבוע.

אורי מקלב: אף אחד אחר לא משלם.

אורי מקלב: יש סטנדרט.

אורי מקלב: מי שרוצה כשרות, משלם על כשרות שהוא מחיר קבוע בכל הארץ ובזה נגמר הסיפור.

אורי מקלב: אני זה שמשלם כשאני לא מסתפק.

אורי מקלב: אני אומר שזו כשרות בסיסית ואני רוצה כשרות יותר מקפידה, אז אני משלם עליה.

בועז טופורובסקי: תודה רבה.

יבגני סובה: הבהרה קטנה לגבי אגרת כשרות.

יבגני סובה: אתה יודע כמה משלמים?

יבגני סובה: זה מדורג: עסק קטן זה יחסי, עסק גדול - - -

יעל לינדנברג: זה שונה בין מלונות - - -

יבגני סובה: במלונות זה כבר מגיע לעשרות אלפי שקלים - - -

אורי מקלב: אין עשרות אלפים.

יבגני סובה: לא משלה את הציבור - - -

אורי מקלב: אבל זו אחידות.

אורי מקלב: מה זה משנה?

אורי מקלב: ארנונה זה סטנדרט אחד?

אורי מקלב: לא.

אורי מקלב: כאן בכשרות זה הרבה יותר, תלוי מה יש לך: אם יש לך בית מלון, אתה צריך יותר - - -

יבגני סובה: חבר הכנסת מקלב, הייתה פה אמירה שכאילו זה פינטס, זה כסף קטן.

יבגני סובה: זה לא נכון בדיוק.

יבגני סובה: מדובר על שוק שמתקרב לכמעט מיליארד שקל בשנה.

יבגני סובה: יש הרבה כספים סביב העניין הזה.

בועז טופורובסקי: בואו לא נפתח את הפינג-פונג הזה.

בועז טופורובסקי: אני רוצה לסיים.

בועז טופורובסקי: סיכמתי.

יבגני סובה: אני לא - - -

אורי מקלב: השתתפתי בדיונים עם בתי מלון.

אורי מקלב: שאלו למה דורשים ממנו "חסלט" וירק ללא תולעים ועוד?

אורי מקלב: ככה הוא רוצה.

אורי מקלב: אז למה אתה מבקש את התעודה של מהדרין, כשרות מהודרת?

אורי מקלב: למה אתה מבקש אם אתה לא רוצה ככה?

אורי מקלב: הוא רוצה את הקליינטים שדורשים את זה, אבל יש לו טענות למה יש דרישות.

אורי מקלב: יש הלימה בעניין הזה.

אורי מקלב: הציבור ששוחר כשרות ילמד ואנחנו גם ניידע אותו שזאת לא כשרות וממילא אלה - - -

בועז טופורובסקי: חבר הכנסת מקלב, אתם יכולים לצאת החוצה.

יבגני סובה: רק רציתי להגיד - - -

בועז טופורובסקי: אתה תגיד והוא יענה לך ואז אתה תענה לו והוא יענה לך ואז אתה תענה לו והוא יענה לך ועכשיו אף אחד לא שמע שום דבר.

בועז טופורובסקי: בגלל שהנושה הזה היה חשוב, נושא שנוגע לדם ליבם של המשתתפים כאן בוועדה – הם לא חברים בוועדה אלא משתתפים – אישרתי זמן ארוך מהרגיל ואנחנו כבר הרבה אחרי הסיכומים בין הקואליציה לאופוזיציה.

בועז טופורובסקי: נשארו עוד שלושה נושאים, אני מבקש מכם לאפשר לי לעבור אותם בקצב יחסית מהיר.

בועז טופורובסקי: כמובן שנפתח לדיון אם יהיה מי שירצה לפתוח את זה לדיון.

בועז טופורובסקי: אני עובר לנושא מספר 41: סעיפים 112 ו-113, עמוד 1255, תיקון חוק הגנה על בריאות הציבור (מזון).

בועז טופורובסקי: פרוט הנושא: מוצע לקבוע מנגנון להחלה בישראל של הוראות האיחוד האירופי לעניין מזון, יבוא מזון, חובת קבלת אישור ייצור נאות לגבי מוצרי מזון.

בועז טופורובסקי: כמו כן, מוצע לשנות את טמפרטורת המינימום לעניין הגדרת בשר כבשר טרי.

בועז טופורובסקי: מוצע לבטל את מגבלת הזמן לפטור לארגונים לחלוקת מזון.

בועז טופורובסקי: הערות הייעוץ המשפטי של הכנסת: אין לנושא השלכות תקציביות.

בועז טופורובסקי: חוק הגנה על בריאות הציבור (מזון) אושר בחוק ההסדרים הקודם ויישומו נתקל בקשיים.

בועז טופורובסקי: בהתחשב בהשפעה שיכולה להיות על בריאות הציבור למנגנון אימוץ תקינה אירופית והקלת יבוא נוספת – מוצע שלא לדון בדיון חפוז במסגרת חוק ההסדרים.

בועז טופורובסקי: הוועדה המוסמכת מבחינת הייעוץ המשפטי היא ועדת הבריאות.

בועז טופורובסקי: אנחנו ממליצים על ועדת הכלכלה.

בועז טופורובסקי: מישהו רוצה להציג את זה?

בועז טופורובסקי: לדבר על זה?

בועז טופורובסקי: להעיר על זה?

בועז טופורובסקי: כן, חבר הכנסת כץ.

אופיר כץ: אני מסכים עם העמדה של הייעוץ המשפטי.

אופיר כץ: זה חוק כבד, מורכב שצריך לתת עליו את הדעת גם מבינה בריאותית וגם מבחינה כלכלית.

אופיר כץ: זה לא משהו שעושים אותו בחוק ההסדרים.

אופיר כץ: זה שינוי חוק טוב, אבל מגיע לו תשומת לב הרבה יותר גדולה מאשר כמה שעות בחוק הסדרים.

בועז טופורובסקי: תודה רבה.

בועז טופורובסקי: יש הרבה במה שאתה אומר.

בועז טופורובסקי: מישהו מהאוצר רוצה להגיב לזה בקצרה?

אסי מסינג: היה דיון בנושא פרקי היבוא קודם לכן.

בועז טופורובסקי: לא בזה.

בועז טופורובסקי: סומן לי 42-41 - - -

אופיר כץ: אתה צודק, בועז, זה סומן אבל דיברנו על זה.

אסי מסינג: המנגנונים שמוצעים במזון, בתמרוקים, בפרק של האלקטרוניקה, בתיקון של פקודת הייבוא ותיקון - - -

בועז טופורובסקי: גם בפקודת הרוקחות דנו בזה?

אסי מסינג: גם בפקודת הרוקחות.

אסי מסינג: בכל המנגנונים כולם יש מנגנונים דומים מבחינת ההסדר שמוצע כאן וכל חוק והשינויים הנדרשים שלו.

אסי מסינג: זה נכון שחוק הבריאות (מזון) עוסק בעניינים יותר רגישים, כך גם יש טענה לגבי התמרוקים.

שגית אפיק: חבר הכנסת פרוש לא שמע שאמרת את המילה רגישים.

שגית אפיק: פשוט הייתה פה רגישות למילה הזאת קודם לכן.

אסי מסינג: רגישות למילה רגישים.

אסי מסינג: המנגנונים שהוצעו כאן הם עם אפשרות של החרגה לרגולטור לאפשר לעשות שימוש בישראל במוצרים שמוכרים באיחוד האירופי על-ידי הצהרה.

אסי מסינג: זה הרעיון של כל הרפורמה הזו.

אסי מסינג: היא משתרעת על - - -

בועז טופורובסקי: נכון.

בועז טופורובסקי: אבל הוא צריך לקחת בחשבון שבנושא מזון צריך לשים לב, אבל זה יידון בוועדה.

אופיר כץ: אפשר לחלק את זה?

אופיר כץ: נגיד רק את הנושא של בריאות לבריאות?

בועז טופורובסקי: כן.

בועז טופורובסקי: אנחנו נצביע על כל סעיף בנפרד.

שגית אפיק: זה מה שאנחנו הצענו - - -

אופיר כץ: את שאר הסעיפים אפשר לקחת לכלכלה.

שגית אפיק: - - - את עניין הוועדה במילה - - -

אופיר כץ: אפשר לעשות את זה?

שגית אפיק: כן.

שגית אפיק: הצענו לחלק את פרק הייבוא כך שהחלקים שקשורים לוועדת הכלכלה ילכו לוועדת הכלכלה, החלקים שקשורים למזון ולתמרוקים ילכו לוועדת הבריאות.

שגית אפיק: אני אתייחס לשני הנושאים.

שגית אפיק: לגבי הרפורמה של המזון לעניין הנשוא של פיצול מהותי, זאת בדיוק דוגמה לדבר שנחקק כבר בחוק הסדרים ולא הצליח ולכן נראה לי שלחזור על הניסיון שלא צלח פעם אחת זה פחות נכון מבחינת עבודת הכנסת.

שגית אפיק: כמו שאמר אסי, מדובר בנושאים יחסית רגישים כיוון שמדובר בבריאות מזון.

שגית אפיק: אני רוצה להתייחס יותר דווקא לוועדה.

שגית אפיק: אני חשובת שהוועדה המתאימה לדון בזה היא ועדת הבריאות.

שגית אפיק: הוועדה הזאת הקימה את ועדת הבריאות ופיצלה את הנושאים שלה מוועדת העבודה, הרווחה והבריאות.

שגית אפיק: במקור חשבנו שזה לא רעיון נכון, אבל משהכנסת בחרה והחליטה להקצות ועדה מיוחדת שכל תחומי סמכויותיה הם בריאות, זה נכון יותר שהנושאים ששייכים איליה באופן כל-כך מובהק ילכו דווקא לוועדה הזאת ולא לוועדה - - -

אביר קארה: מה הקשר בין ייבוא מוצרי חשמל לוועדת בריאות?

בועז טופורובסקי: תודה רבה.

אביר קארה: אסי, יש עדיין גם דרישות.

אביר קארה: זה לא באמת להשוות את זה לעולם.

אביר קארה: זה לא פייר להגיד את זה.

קריאות: - - -

בועז טופורובסקי: אני לא יכול שהרבה אנשים עושים דיון - - -

שגית אפיק: - - - יכול ללכת לבריאות ויתר הנושאים יכולים ללכת לכלכלה.

אביר קארה: זה לא ממש מסלול - - -

שגית אפיק: החוק עצמו הוא - - -

אביר קארה: - - - זה לא כמו בארצות הברית, זה לא כמו באוסטרליה, לא כמו בניו זילנד - - -

שגית אפיק: - - - להפריד ביניהם.

שגית אפיק: ככה היה גם בעבר, דרך אגב - - -

אביר קארה: יש פה עוד בעיות הכניסו פה עיזים.

אביר קארה: משרד הבריאות הכניס פה עיזים.

אביר קארה: \

שגית אפיק: - - - ועדת העבודה והרווחה.

בועז טופורובסקי: יש אולי מקום שתהיה כאן ועדה משותפת לוועדת - - -

אביר קארה: אני חולק עליך בעניין הזה.

אביר קארה: משרד הבריאות לא ייתן לקדם את הנושאים האלה.

אביר קארה: אלה נושאים שתקועים הרבה מאוד שנים.

אביר קארה: זה צריך להגיע למשרד הכלכלה.

אביר קארה: עדיין, גם אחרי הרפורמה, יישארו פערים גדולים מאוד בינינו לבין העולם.

אסי מסינג: השאלה באיזו ועדה זה יידון, לא השאלה - - -

אביר קארה: בוועדת כלכלה, מה זאת אומרת?

אביר קארה: אנחנו - - -

אופיר כץ: עמדת משרד הבריאות תובא גם לוועדת הכלכלה - - -

בועז טופורובסקי: בסדר גמור.

אביר קארה: מצוין.

בועז טופורובסקי: הבנתי.

אביר קארה: אנחנו רוצים שזה יידון במלואו בוועדת כלכלה.

אביר קארה: ועדת כלכלה אחראית על ייבוא, על מכסים, על מכסות.

אביר קארה: זה המקום הנכון.

אביר קארה: זה נושא קלסי לוועדת כלכלה, אין פה שום דבר אחר.

בועז טופורובסקי: סעיף 42: מספר סעיף 114 ו-115, עמוד 1272, פקודת הרוקחים.

בועז טופורובסקי: מוצע לקבוע הוראות שונות המשלימות את האסדרה לעניין תמרוקים, ובין השאר לדרוש רישוי עסק כתנאי לקבלת רישיון תמרוקים, לקבוע תנאים לגבי הנציג האחראי, חובותיו והוראות שיחולו לגביו, חובת החזקת תיק תמרוק והקמת מאגר תיקי תמרוק, לדרוש מסירת הודעה על שיווק באופן מקוון, לקבוע הוראות לעניין חובות מפיץ תמרוק, לחייב הנגשת המידע על רכיבי תמרוק, ולאסור על ייחוס סגולות ריפוי או מניעת מחלה לתמרוק.

בועז טופורובסקי: בחיים שלי לא אמרתי כל-כך הרבה את המילה "תמרוק".

בועז טופורובסקי: כמו כן, מוצע לקבוע הוראות לעניין יבוא ויבוא מקביל של תמרוקים, ופעולת מעבדה מאושרת לעניין זה.

בועז טופורובסקי: הערות הייעוץ המשפטי: אין לנושא השלכה תקציבית.

בועז טופורובסקי: רפורמה בתחום התמרוקים שעברה בחוק הסדרים קודם טרם יושמה בשל מורכבות הנושא, קשיים שהוא מעלה והתנגדויות.

בועז טופורובסקי: יש לבצע את תיקוני החקיקה בחוק נפרד, בהליך סדור ולא במסגרת חוק ההסדרים.

בועז טופורובסקי: גם מציעים שזו תהיה ועדת בריאות בעוד אנחנו חושבים שזו תהיה ועדת הכלכלה.

בועז טופורובסקי: הבנתי שהיה על זה דיון.

בועז טופורובסקי: מישהו רוצה עוד לדון בזה?

מיכאל מלכיאלי: לא.

בועז טופורובסקי: בואו נעבור לסעיף האחרון, סעיף 16 להצעת חוק ההתייעלות.

בועז טופורובסקי: הסעיף האחרון.

ארבל אסטרחן: אחד שלפני האחרון.

בועז טופורובסקי: זה נושא מספר 16: מספר סעיף 31, 32 ו-34.

בועז טופורובסקי: מספר עמוד 1386 ו-1387.

בועז טופורובסקי: תיקון לחוק השכר הממוצע וחוק הביטוח הלאומי.

בועז טופורובסקי: מוצע להאריך את הקפאת השכר הממוצע במשק שחלה בשנת 2021 גם לשנת 2022, ולהחיל את ההסדר שנקבע לעניין השכר הממוצע בשנת 2020 גם על שנת 2022 לעניין נכי צה"ל, נכי רדיפות הנאצים ונכי המלחמה בנאצים.

בועז טופורובסקי: מוצע לקבוע כי בשנת 2021 יעודכן הסכום הבסיסי המשמש לחישוב קצבאות הנכות לפי שיעור של 2.45% במקום לפי עליית השער הממוצע, ורק משנת 2023 ואילך יחול עדכון בהתאם לעליית השכר הממוצע, כשבמועד העדכון בשנת 2023 יובא בחשבון העדכון שנעשה בשנת 2022.

בועז טופורובסקי: תמיד אוהבים לדחות.

בועז טופורובסקי: הוועדה המוסמכת לפי הייעוץ המשפטי היא ועדת העבודה והרווחה.

בועז טופורובסקי: אנחנו נמליץ, כנראה, על ועדת הכספים.

אסי מסינג: רק לדייק.

אסי מסינג: מה שמוצע כאן מבחינת תיקון החקיקה בכל מה שקשור לקצבאות הנכות, לגבי נכי רדיפות הנאצים ונכי צה"ל, מדובר בצווים שמותקנים במקביל והם לא מוצגים כאן במסגרת תיקון החקיקה.

אסי מסינג: חוץ מזה, בגלל שהעובדה שהשכר הממוצע במשק כרגע לא משקף את השכר הממוצע במשק שאמור להיות באופן רגיל בגלל השינויים השונים בשוק התעסוקה בעקבות משבר הקורונה ובגלל ההשלכות השליליות שיש לכך מוצע לדחות, להקפיא את העדכון של השכר הממוצע במשק.

אסי מסינג: במסגרת ההצעה שמוצעת כאן, זה לעשות עדכון לקצבאות הנכות וגם לקצבאות אחרות במקביל, בדומה לעדכון שנעשה בשנת 2020 שהוא ממוצע של עדכון השכר הממוצע לפני משבר הקורונה.

בועז טופורובסקי: מאה אחוז.

בועז טופורובסקי: אם אין הערות למישהו, אם כך, ברשותכם סיימנו באיחור של שעה ו-24 דקות את הדיון על כלל הנושאים של הפיצולים.

בועז טופורובסקי: אני מוציא את הוועדה להפסקה של 10 דקות.

בועז טופורובסקי: בשעה 22:35 מתכנסים להצבעות.

בועז טופורובסקי: תודה רבה.

ניר אורבך: אנחנו מחדשים את הישיבה.

ניר אורבך: לפני שנעבור להצבעות בהצעת חוק התוכנית הכלכלית, בנושא 7, סעיף 46 בפרק ז' בשכירות מוסדית, בתיקון לחוק התכנון והבנייה אנחנו עושים תיקון: בטעות נאמר שההמלצה היא להעביר את זה לוועדת הכספים, אנחנו מתקנים את זה ואומרים שההמלצה היא ועדת הפנים.

ארבל אסטרחן: לפי המלצת הלשכה המשפטית.

וליד טאהא: ממה שהוגדר שהולך לוועדת הפנים - - -

ארבל אסטרחן: המון סעיפים הולכים לוועדת הפנים

וליד טאהא: כן, אבל ישנם חוקים שהוסכם שילכו לוועדות אחרות.

וליד טאהא: כל השאר הולך לוועדת הפנים.

ארבל אסטרחן: יש לי ריכוז של זה, אני יכולה להגיד לך מה הולך לוועדת הפנים.

וליד טאהא: לפי הרשימה, שני חוקים שאמורים להיות בוועדת הפנים אינם.

ארבל אסטרחן: תגיד לי מה.

בועז טופורובסקי: אדוני היושב-ראש, בפרק י' יש משהו שאתה מפצל?

ארבל אסטרחן: אולי זה בחוק השני?

ארבל אסטרחן: החוק השני בעמוד השלישי.

ניר אורבך: נתחיל עוד 5 דקות את הישיבה.

ניר אורבך: ערב טוב.

ניר אורבך: אנחנו מחדשים את ישיבת יעדת הכנסת ועוברים להצבעות.

ניר אורבך: אנחנו מתחילים בהצעת חוק התוכנית הכלכלית (תיקוני חקיקה ליישום המדיניות הכלכלית לשנות התקציב 2021 ו-2022), התשפ"א–2021.

ניר אורבך: נעבור סעיף-סעיף ונצביע בנפרד על כל סעיף.

ניר אורבך: סעיף 1, הסעיף של מטרת החוק.

ניר אורבך: אנחנו ממליצים להעביר לוועדת הכספים.

ניר אורבך: מי בעד, ירים את ידו.

נועה בירן-דדון: 7 בעד.

ניר אורבך: מי נגד?

ניר אורבך: מי נמנע?

ניר אורבך: בעד הצעת הוועדה – 7

ניר אורבך: נמנעים – אין

ניר אורבך: אנחנו עוברים לנושא 2, פרק ב', דיוור דיגיטלי, סעיפים 18-2, חוק הפנייה לגופים ציבוריים באמצעי קשר דיגיטליים, חוק מרשם האוכלוסין, חוק עדכון כתובת.

ניר אורבך: הנושא הזה יפוצל להליך חקיקה רגיל ויעבור לוועדת החוקה, חוק ומשפט.

ניר אורבך: מי בעד?

ניר אורבך: ירים את ידו.

נועה בירן-דדון: 8 בעד.

ניר אורבך: מי נגד?

נועה בירן-דדון: אין.

ניר אורבך: מי נמנע?

ניר אורבך: בעד הצעת הוועדה – 8

ניר אורבך: נמנעים – אין

ניר אורבך: אנחנו עוברים לנושא השלישי: סעיף 19, פרק ג', תאגידים שהוקמו לפי חוק.

ניר אורבך: סעיף 19, חוק יסודות התקציב, התשמ"ה–1985.

ניר אורבך: ממליצים להעביר לוועדת החוקה, חוק ומשפט.

ניר אורבך: מי בעד, ירים את ידו.

בועז טופורובסקי: אתה עושה רביזיה על הכול?

אביר קארה: אל כל פרק רביזיה או בסוף?

ניר אורבך: אנחנו מדברים על הנושא השלישי, סעיף 19 – ועדת חוקה, חוק ומשפט.

ניר אורבך: מי בעד?

ניר אורבך: ירים את ידו.

בועז טופורובסקי: השאלה אם אתה עושה על כל אחד רביזיה.

נועה בירן-דדון: 5 בעד.

בועז טופורובסקי: כדאי לעשות רביזיה על הכול.

ניר אורבך: בסוף אפשר רביזיה על הכול ביחד.

ניר אורבך: מי נגד?

ניר אורבך: ירים את ידו.

ניר אורבך: מי נמנע?

ניר אורבך: בעד הצעת הוועדה –5

ניר אורבך: נמנעים – אין

ניר אורבך: עוברים לנושא הבא.

ניר אורבך: פרק ד', בינוי ושיכון, סעיפים 20 עד 34 תיקון לחוק התכנון והבניה, חוק פינוי ובינוי (עידוד מיזמי פינוי ובינוי), חוק התחדשות עירונית.

ניר אורבך: ממליצים להעביר לוועדת הפנים והגנת הסביבה.

ניר אורבך: מי בעד?

ניר אורבך: ירים את ידו.

נועה בירן-דדון: 6 בעד.

ניר אורבך: מי נגד?

ניר אורבך: מי נמנע?

ניר אורבך: בעד הצעת הוועדה – 6

ניר אורבך: נמנעים – אין

ניר אורבך: עבר.

ניר אורבך: אנחנו עוברים לפרק ה', צמצום פערים מגדריים בשוק העבודה והעלאת גיל הפרישה לנשים.

ארבל אסטרחן: זהו.

ארבל אסטרחן: רק - - -

ניר אורבך: הנושא החמישי.

ארבל אסטרחן: מספיק להגיד הפרק כי אתה מעביר את כל הפרק.

ניר אורבך: כן, כל הפרק עובר לוועדת הכספים.

ניר אורבך: מי בעד? ירים את ידו.

נועה בירן-דדון: 5 בעד.

ניר אורבך: מי נגד?

ניר אורבך: מי נמנע?

ניר אורבך: בעד הצעת הוועדה – 5

ניר אורבך: נמנעים – אין

ניר אורבך: עוברים לפרק 6, היוועדות חזותית, להעביר את כל הפרק לוועדת חוקה, חוק ומשפט.

ניר אורבך: מי בעד? ירים את ידו.

נועה בירן-דדון: 4 בעד.

ניר אורבך: מי נגד?

ניר אורבך: מי נמנע?

ניר אורבך: בעד הצעת הוועדה – 4

ניר אורבך: נמנעים – אין

ניר אורבך: עבר לוועדת החוקה, חוק ומשפט.

ניר אורבך: פרק ז', שכירות מוסדית, נושא 7, סעיף 46, חוק התכנון והבניה, התשכ"ה–1965, מומלץ להעביר לוועדת הפנים והגנת הסביבה.

ניר אורבך: מי בעד? ירים את ידו.

נועה בירן-דדון: 6 בעד.

ניר אורבך: מי נגד?

ניר אורבך: מי נמנע?

ניר אורבך: בעד הצעת הוועדה – 64

ניר אורבך: נמנעים – אין

ניר אורבך: עוברים לנושא מספר 8, סעיפים 47, 48, 49, 50(3) ו-52, תיקון לחוק עידוד השקעות הון, חוק מס ערך מוסף, פקודת מס הכנסה, חוק מיסוי מקרקעין.

ניר אורבך: מומלץ להעביר לוועדת הכספים.

ניר אורבך: מי בעד?

ניר אורבך: ירים את ידו.

נועה בירן-דדון: 5 בעד.

ניר אורבך: מי נגד?

ניר אורבך: מי נמנע?

ניר אורבך: בעד הצעת הוועדה – 5

ניר אורבך: נמנעים – אין

ניר אורבך: עוברים לנושא 9, מספר סעיף 50(1) ו-(2) ו-סעיף 51, תיקון לחוק פקודת מס הכנסה.

ניר אורבך: מומלץ להעביר לוועדת הכספים.

ניר אורבך: מי בעד? ירים את ידו.

וליד טאהא: זה היה אצלי, למה כספים?

וליד טאהא: מי נגד?

וליד טאהא: זה לא לכספים.

ניר אורבך: מי נמנע?

וליד טאהא: אבל זה לא לכספים.

איתן גינזבורג: אין פה הסכמה בוועדה.

ארבל אסטרחן: זו גם הייתה המלצה של הלשכה המשפטית, לכספים.

ארבל אסטרחן: 7 עבר אליך.

ארבל אסטרחן: 8 - - -

וליד טאהא: בסדר.

וליד טאהא: בעד הצעת הוועדה – פה אחד

ניר אורבך: אנחנו ממשיכים לפרק ח' כבאות.

ניר אורבך: מומלץ להעביר לוועדה לביטחון פנים.

ניר אורבך: מי בעד?

ניר אורבך: ירים את ידו.

נועה בירן-דדון: 7 בעד.

ניר אורבך: מי נגד?

ניר אורבך: מי נמנע?

ניר אורבך: בעד הצעת הוועדה – 7

ניר אורבך: נמנעים – אין

ניר אורבך: הועבר לוועדה לביטחון פנים.

ניר אורבך: פרק ט', ניקוז.

ניר אורבך: סוכם כי הנושא יפוצל לאחר הקריאה הראשונה לוועדת הכלכלה.

ניר אורבך: מי בעד? ירים את ידו.

נועה בירן-דדון: 7 בעד.

ניר אורבך: מי נגד?

ניר אורבך: מי נמנע?

ניר אורבך: בעד – 7

ניר אורבך: נמנעים – אין

בועז טופורובסקי: היושב-ראש, לפני שמתחילים את פרק י', יש לך תשובה בשבילי?

ניר אורבך: לא לכאן.

בועז טופורובסקי: כן לכאן.

בועז טופורובסקי: לגבי סעיף 12 אני אומר מראש שאני רוצה התייעצות סיעתית.

ניר אורבך: בסדר.

ניר אורבך: אז אנחנו חוזרים לפה ב-23:09.

ניר אורבך: אני מחדש את הישיבה.

ניר אורבך: הגענו לפרק התחבורה, נושאים 12 עד 19.

ניר אורבך: כל הפרק מומלץ לעבור לוועדת הכלכלה - - -

בועז טופורובסקי: רגע.

בועז טופורובסקי: אני רוצה להצביע סעיף-סעיף.

ניר אורבך: על הפרק הזה?

בועז טופורובסקי: כן.

ניר אורבך: ארבל, מה את אומרת?

ארבל אסטרחן: אם הוא רוצה, אז אפשר לאפשר.

ארבל אסטרחן: אם אף אחד לא היה מבקש, אפשר היה להצביע - - -

ניר אורבך: נצביע סעיף-סעיף.

בועז טופורובסקי: אני רוצה התייעצות סיעתית על כל סעיף ורביזיה, כמובן, על כל סעיף.

בועז טופורובסקי: היושב-ראש יודע למה אני עושה את זה.

אביר קארה: אתה צוחק?

בועז טופורובסקי: לא.

בועז טופורובסקי: אמיתי.

ניר אורבך: התייעצות סיעתית.

ניר אורבך: אנחנו חוזרים – על זה הייתה התייעצות סיעתית.

ניר אורבך: נצביע כרגע להעביר לוועדת הכלכלה את נושא 12 סעיפים 56 - - -

בועז טופורובסקי: אני אומר את זה מראש, אני מבקש את זה על כל הסעיפים מעכשיו עד סוף חוק ההסדרים.

ניר אורבך: נושא 12 סעיף 56(1) עד (11) וסעיף קטן (19) – מומלץ להעביר לוועדת הכלכלה.

ניר אורבך: מי בעד?

ניר אורבך: ירים את ידו.

נועה בירן-דדון: 7 בעד.

ניר אורבך: מי נגד?

ניר אורבך: מי נמנע?

ניר אורבך: בעד – 7

ניר אורבך: נמנעים – אין

ניר אורבך: עוברים לנושא 13.

בועז טופורובסקי: רביזיה והתייעצות סיעתית.

ניר אורבך: רביזיה והתייעצות סיעתית של חבר הכנסת בועז טופורובסקי.

ניר אורבך: אנחנו חוזרים לפה ב-23:33.

ניר אורבך: אנחנו חוזרים.

ניר אורבך: חבר הכנסת טופורובסקי שהגיש את הרביזיה לא נמצא.

ארבל אסטרחן: הוא ביקש התייעצות סיעתית.

ניר אורבך: סליחה, נכון.

ניר אורבך: אנחנו בנושא 13.

ניר אורבך: אנחנו מצביעים עכשיו על סעיף 56(12), להעביר לוועדת הכלכלה.

ניר אורבך: מי בעד? ירים את ידו.

בועז טופורובסקי: אתה בטוח שאתה לא רוצה לפצל את הסרט?

בועז טופורובסקי: בטוח?

נועה בירן-דדון: 4 בעד.

ניר אורבך: אני רוצה – זה לא תלוי בי.

ניר אורבך: מי נגד?

ניר אורבך: מי נמנע?

ניר אורבך: בעד – 4

ניר אורבך: נמנעים – אין

ניר אורבך: חבר הכנסת טופורובסקי, רביזיה?

בועז טופורובסקי: אני רק בעד.

בועז טופורובסקי: רביזיה והתייעצות סיעתית על הסעיף הבא.

ניר אורבך: טוב.

ניר אורבך: אנחנו חוזרים - - -

נועה בירן-דדון: התייעצות סיעתית עד 23:39.

נועה בירן-דדון: 23:40.

ניר אורבך: הוועדה חזרה.

ניר אורבך: אנחנו עוברים לסעיף 14.

ניר אורבך: סעיף 56(13) עובר לוועדת כלכלה.

ניר אורבך: מי בעד? ירים את ידו.

נועה בירן-דדון: 5 בעד.

ניר אורבך: מי נגד?

ניר אורבך: מי נמנע?

ניר אורבך: בעד – 5

ניר אורבך: נמנעים – אין

ניר אורבך: עוברים לנושא 15, סעיף 56(14) עד (16) וסעיף 57.

ניר אורבך: עובר לוועדת כלכלה.

ניר אורבך: מי בעד? ירים את ידו.

ניר אורבך: מי נגד?

ניר אורבך: מי נמנע?

ניר אורבך: בעד – פה אחד

בועז טופורובסקי: רביזיה והתייעצות סיעתית.

בועז טופורובסקי: עשיתם - - -

ניר אורבך: חוזרים ב-23:45.

בשעה 23: חזרנו לנושא 16, סעיף 56(17) – מוצע לעבור לוועדת הכלכלה.

בשעה 23: מי בעד?

בשעה 23: ירים את ידו.

נועה בירן-דדון: 6 בעד.

ניר אורבך: מי נגד?

ניר אורבך: מי נמנע?

ניר אורבך: בעד – 6

ניר אורבך: נמנעים – אין

ניר אורבך: עוברים לנושא 17 - - -

בועז טופורובסקי: התייעצות סיעתית.

בועז טופורובסקי: יש גם טענת נושא חדש - - -

ניר אורבך: חוזרים ב-23:51.

ניר אורבך: אנחנו מחדשים את הישיבה.

ניר אורבך: נושא 17, סעיף 56(18) ו-(20) מומלץ להעביר לוועדת הכלכלה.

ניר אורבך: מי בעד? ירים את ידו.

נועה בירן-דדון: 4 בעד.

ניר אורבך: מי נגד?

ניר אורבך: מי נמנע?

ניר אורבך: בעד – 4

ניר אורבך: נמנעים – אין

ניר אורבך: עוברים לנושא 18.

בועז טופורובסקי: רביזיה והתייעצות סיעתית.

ניר אורבך: חוזרים לפה ב-00:10.

ניר אורבך: אנחנו מחדשים את הישיבה.

ניר אורבך: הגענו לנושא 18 סעיף, סעיף 58 - - -

בועז טופורובסקי: יכול להיות שסעיף 18 הוא נושא חדש?

בועז טופורובסקי: אם אני חושב שזה נושא חדש, אני יכול לטעון?

ארבל אסטרחן: נושא חדש זו טענה שמשהו שנכנס לקריאה שניה ושלישית.

ארבל אסטרחן: זה לא עבר קריאה ראשונה, זה לא רלוונטי לשלב הזה.

ארבל אסטרחן: אנחנו בפיצול, אנחנו לא בהכנת הצעת חוק.

ניר אורבך: סעיף 58, מומלץ להעביר לוועדת הכלכלה.

ניר אורבך: מי בעד? ירים את ידו.

נועה בירן-דדון: 4 בעד.

ניר אורבך: מי נגד?

ניר אורבך: מי נמנע?

ניר אורבך: בעד – 4

ניר אורבך: נמנעים – אין

ניר אורבך: עובר לוועדת הכלכלה.

בועז טופורובסקי: רביזיה והתייעצות סיעתית.

ניר אורבך: נחזור ב-00:16 דקות.

ניר אורבך: חבר הכנסת טופורובסקי, לפרוטוקול, חיכיתי לך עוד דקה.

בועז טופורובסקי: תודה.

ניר אורבך: הגענו לנושא 19, סעיף 59 – מומלץ להעביר לוועדת הכלכלה.

ניר אורבך: מי בעד?

ניר אורבך: ירים את ידו.

נועה בירן-דדון: 5 בעד.

ניר אורבך: מי נגד?

ניר אורבך: מי נמנע?

ניר אורבך: בעד – 5

ניר אורבך: נמנעים – אין

ניר אורבך: עובר לוועדת הכלכלה.

בועז טופורובסקי: רביזיה והתייעצות סיעתית.

ניר אורבך: אנחנו עוברים לפרק י"א, אנרגיה.

ניר אורבך: נחזור ב-00:22.

ניר אורבך: חזרנו.

ניר אורבך: איפה בועז?

ניר אורבך: נושא 20 סעיפים 61-60.

ניר אורבך: מומלץ להעביר לוועדת הפנים והגנת הסביבה.

ניר אורבך: מי בעד? ירים את ידו.

נועה בירן-דדון: 3 בעד.

ניר אורבך: מי נגד?

ניר אורבך: מי נמנע?

ניר אורבך: בעד – 3

ניר אורבך: נמנעים – אין

ניר אורבך: עוברים לנושא 21.

ניר אורבך: מספר סעיף - - -

בועז טופורובסקי: רביזיה והתייעצות סיעתית

ניר אורבך: חזרה ב-00:28.

ניר אורבך: אנחנו חוזרים.

ניר אורבך: הגענו לנושא 21, סעיפים 63-62.

ניר אורבך: מומלץ להעביר לוועדת כלכלה.

ניר אורבך: מי בעד? ירים את ידו.

נועה בירן-דדון: 5 בעד.

ניר אורבך: מי נגד?

ניר אורבך: מי נמנע?

ניר אורבך: בעד – 5

ניר אורבך: נמנעים – אין

ניר אורבך: נושא 22 - - -

בועז טופורובסקי: רביזיה והתייעצות סיעתית.

ניר אורבך: חוזרים ב-00:33.

ניר אורבך: אנחנו חוזרים.

ניר אורבך: אנחנו בנושא 22, סעיף 64.

ניר אורבך: מומלץ להעביר לוועדת הפנים והגנת הסביבה.

ניר אורבך: מי בעד? ירים את ידו.

- דדון: 5 בעד.

ניר אורבך: מי נגד?

ניר אורבך: מי נמנע?

ניר אורבך: בעד – 5

ניר אורבך: נמנעים – אין

ניר אורבך: עובר לוועדת הפנים.

בועז טופורובסקי: רביזיה והתייעצות סיעתית.

ניר אורבך: התייעצות סיעתית – חוזרים ב-00:38.

בשעה 00: חלוקה ופיצול הצעת חוק התוכנית הכלכלית (תיקוני חקיקה ליישום המדיניות הכלכלית לשנות התקציב 2021 ו-2022), התשפ"א–2021.

ניר אורבך: אנחנו בנושא 23, סעיף 65, מומלץ להעביר לוועדת הפנים והגנת הסביבה.

ניר אורבך: מי בעד? ירים את ידו.

ניר אורבך: מי נגד?

ניר אורבך: מי נמנע?

ניר אורבך: אושר.

ניר אורבך: עוברים לפרק הבא, חוזרים ב-44.

רם שפע: מה הסעיף הבא?

ניר אורבך: נושא 24, סעיף 66.

רם שפע: סעיף 24 זה חקלאות.

רם שפע: מתי חקלאות?

ניר אורבך: אנחנו חוזרים לדיון.

ניר אורבך: נושא 24 ונושא 25 ביחד, סעיפים 66, 67, 68.

בועז טופורובסקי: למה 24 ו-25 ביחד?

ניר אורבך: מומלץ להעביר לוועדת הכלכלה.

ניר אורבך: ארבל, תסבירי בבקשה לחבר הכנסת טופורובסקי.

ארבל אסטרחן: זה פרק אחד, פרק י"ב, יש לגביו החלטה אחת, לפצל ולהעביר את זה לוועדת הכלכלה ולכן אין מניעה להצביע על זה ביחד.

בועז טופורובסקי: אז למה זה מגיע לכאן בשני סעיפים?

ארבל אסטרחן: כי זה שני עניינים, זה נועד בשביל לעזור לכם בפירוט, אבל ברגע שהוועדה החליטה על זה כמקשה אחת אפשר להצביע על זה ביחד.

ניר אורבך: מי בעד סעיפים 66, 67, 68, שיעבור לוועדת הכלכלה?

ניר אורבך: ירים את ידו, בבקשה.

ארבל אסטרחן: זה פשוט פרק י"ב, חקלאות.

רם שפע: פיצול פרק החקלאות.

ניר אורבך: פיצול פרק החקלאות.

ניר אורבך: שישה בעד.

ניר אורבך: מי נגד?

ניר אורבך: ירים את ידו.

ניר אורבך: מי נמנע?

ניר אורבך: אושר.

בועז טופורובסקי: רביזיה והתייעצות סיעתית.

ניר אורבך: עוברים לנושא 26, התייעצות סיעתית, חוזרים ב-50.

ניר אורבך: אדוני יושב-ראש הכנסת.

ניר אורבך: קודם כל תודה רבה לך, אומרים שאין חבוש שמתיר עצמו מבית האסורים, אז טוב שאתה באת לחלץ אותנו.

רם שפע: תודה לכל מי שנשאר פה, הצוות.

ניר אורבך: באמת תודה, אנחנו מתנצלים שאנחנו לפעמים עושים בעיות.

ניר אורבך: במהלך כל היום היה לנו יום מאוד מאוד מורכב והיו דברים מהותיים וחבר הכנסת בועז טופורובסקי, ממלא מקום יושב-ראש הקואליציה, במהלך כל היום עבדנו בשיתוף פעולה והעברנו פה את היום הזה עם הדברים שמאוד מאוד חשובים, גם לקואליציה ובסופו של דבר גם למדינה, ועשינו את זה בצורה מבחינתנו מוצלחת מאוד.

ניר אורבך: לקראת סוף היום התגלעו קצת מחלוקות בינינו על דברים מהותיים, אני שמח שהדברים האלה נפתרו.

ניר אורבך: בועז, אנחנו אוהבים אותך, באמת, אתה אחד מהאנשים המשמעותיים ביותר.

ניר אורבך: לא, אני אומר לך באמת עכשיו, אבל באמת אחד האנשים היותר משמעותיים והיותר חשובים אצלנו פה בקואליציה.

ניר אורבך: בועז.

בועז טופורובסקי: קודם כל תודה, אדוני יושב-ראש הוועדה, אני חייב להגיד, יש לי איזה שהיא חולשה שאני גאה בה, כל פעם שיש משהו שקשור לבטיחות בדרכים ואיכשהו זה מתקשר, אני חושב שיש לזה קשר, אני לא רואה בעיניים.

בועז טופורובסקי: אני חושב שהנושא הזה הוא נושא שחשוב שיהיו נבחרי ציבור שידאגו ויטפלו בו, אלה חיים שמתבזבזים סתם.

בועז טופורובסקי: הייתה כאן איזה שהיא אי הבנה, היא נפתרה, אנחנו אוהבים, מחובקים ונהנים וממשיכים הלאה, תודה רבה.

חמד עמאר: תודה רבה לכם.

חמד עמאר: אני גם נשארתי כאן.

חמד עמאר: את בועז אני מכיר שנים רבות כאן בכנסת, רק תקופה קצרה היית בחוץ וחזרת, אם אני לא טועה.

בועז טופורובסקי: נכון.

חמד עמאר: אבל תמיד הנושא של בטיחות בדרכים בסדר העדיפויות של בועז, ושנינו ביחד עבדנו, גם אני כיושב-ראש השדולה לבטיחות בדרכים, גם היינו ביחד שותפים כיושבי ראש השדולה וגם כיושב-ראש ועדת משנה.

חמד עמאר: תמיד שיתוף הפעולה שלי עם בועז היה מאוד טוב, היה מאוד פורה, עשינו דברים מאוד טובים ביחד, קידמנו דברים.

חמד עמאר: אני אומר לך, בועז, אני כשר במשרד האוצר, אנחנו נעבוד ביחד.

חמד עמאר: הנושא של בטיחות בדרכים, כמו שהוא קרוב לליבך הוא קרוב לליבי.

בועז טופורובסקי: נכון.

חמד עמאר: אנחנו ביחד נשתף פעולה בנושא.

איתן גינזבורג: היית יושב-ראש השדולה הרבה שנים.

חמד עמאר: 12 שנים הייתי יושב-ראש השדולה.

חמד עמאר: אז שנינו ביחד נשתף פעולה.

בועז טופורובסקי: אנחנו יכולים להשיג עוד בתקציב הזה.

חמד עמאר: אני חושב ששנינו נשב, נדון ביחד על הנושא, נראה איך אנחנו מקדמים את כל הנושא של בטיחות בדרכים ונקדם את זה ביחד.

חמד עמאר: באמת אני מאוד גאה בך שלקחת את הנושא הזה, מאז שנכנסת לכנסת - - -

בועז טופורובסקי: זה נשמע כמו - - -

חמד עמאר: לא, באמת, אני לא צוחק, אני גאה בך, אני אוהב אנשים שלוקחים נושא והולכים איתו עד הסוף.

חמד עמאר: אתה הלכת עם הנושא עד הסוף וכל הכבוד לך ואנחנו ביחד.

חמד עמאר: אני עם יד מושטת שנעבוד ונקדם את הנושא ביחד כי זה נושא חשוב לכל אחד ואחד שיושב כאן.

חמד עמאר: שיהיה לך בהצלחה ולכולם בהצלחה.

בועז טופורובסקי: תודה רבה.

ניר אורבך: תודה רבה, אדוני השר.

ניר אורבך: אני חייב להגיד גם מילה אחת לגבי המעורבות שלך, כל פעם שיש לנו משבר אנחנו באים אליך.

חמד עמאר: אחרי זה אני אתחיל לפתור את הבעיות.

חמד עמאר: כל מי שיש לו משבר איתי אני אכניס אותו לחדר איתי לעשר דקות, אני מבטיח לכם שייצא משם –

נחה דעתי, המליאה ממתינה לכם, אני מניח שעכשיו ההצבעות ירוצו במהרה מה שנקרא.

עידית סילמן: יושב-ראש הכנסת, כשאנחנו אומרים הגעה להסכמות אנחנו מראים את זה הלכה למעשה.

רם שפע: יש פה שעה של צורך באיזה חיבוק קבוצתי, יש תחושה כזו.

ניר אורבך: חבר הכנסת בועז, אתה מושך את הרביזיות?

בועז טופורובסקי: משוך.

ניר אורבך: טוב.

ניר אורבך: אנחנו מגיעים לפרק י"ג, רישוי עסקים, נושא 26.

ארבל אסטרחן: לא, פרק י"ג.

ניר אורבך: זה נושא 26, סעיפים 69 עד 75, עובר לוועדת הפנים.

ניר אורבך: מי בעד? ירים את ידו.

ניר אורבך: מי נגד?

ניר אורבך: מי נמנע?

ניר אורבך: הפרק עובר לוועדת הפנים.

ניר אורבך: אושר.

ניר אורבך: פרק י"ד, עבודות פיתוח בתוכנית למגורים, סעיפים 78-76, ההמלצה להעביר לוועדת הפנים והגנת הסביבה.

ניר אורבך: מי בעד? ירים את ידו.

ניר אורבך: מי נגד?

ניר אורבך: מי נמנע?

ניר אורבך: אושר.

ניר אורבך: עוברים לפרק ט"ו, תקשורת.

ניר אורבך: נושא 28, סעיפים 79, 80 ו-81 סעיף קטן (2).

ניר אורבך: מומלץ להעביר לוועדת הפנים.

ניר אורבך: מי בעד? ירים את ידו.

ניר אורבך: מי נגד?

ניר אורבך: מי נמנע?

ניר אורבך: אושר.

ניר אורבך: נושאים 29 ו-30 שניהם לוועדת הכלכלה, אני מציע להצביע על שניהם ביחד.

ניר אורבך: מי בעד להעביר לוועדת הכלכלה?

ניר אורבך: ירים את ידו.

ניר אורבך: מי נגד?

ניר אורבך: מי נמנע?

ניר אורבך: אושר.

ניר אורבך: פרק ט"ו, שירות מידע פיננסי, נושא 31, סעיפים 85-84, ההמלצה להעביר לוועדת הכלכלה.

ניר אורבך: מי בעד? ירים את ידו.

ניר אורבך: מי נגד?

ניר אורבך: מי נמנע?

ניר אורבך: אושר.

ניר אורבך: עוברים לנושא 32, סעיפים 87-86.

ניר אורבך: מומלץ להעביר לוועדת הכספים.

ניר אורבך: מי בעד? ירים את ידו.

רם שפע: השאלה אם הוא מבין שזה שעכשיו לא פוצל כלום מה זה אומר על השלב הבא.

רם שפע: מעניין, בוועדות.

ניר אורבך: מי נגד?

ניר אורבך: מי נמנע?

ניר אורבך: אושר.

ניר אורבך: נושא 33, סעיפים 89-88, מומלץ להעביר לוועדת חינוך.

ניר אורבך: איפה שרן?

ניר אורבך: רגע היסטורי.

ניר אורבך: מי בעד?

ניר אורבך: ירים את ידו.

רם שפע: אני אחליף אותה בוועדת חינוך, אין עם זה בעיה.

ניר אורבך: מי נגד?

איתן גינזבורג: אני נגד ועדת חינוך.

ניר אורבך: מי נמנע?

ניר אורבך: אושר.

ניר אורבך: נושא 34, סעיף 90, מומלץ להעביר לוועדת הפנים.

ניר אורבך: מי בעד? ירים את ידו.

ניר אורבך: מי נגד?

ניר אורבך: מי נמנע?

ניר אורבך: אושר.

ניר אורבך: הגענו לפרק י"ט, נושא 35 סעיפים 91 עד 92, מומלץ להעביר לוועדת חוקה, חוק ומשפט.

ארבל אסטרחן: רגע, למעט.

ניר אורבך: למעט סעיפים 21, 29 ו-30.

ארבל אסטרחן: 28.

ניר אורבך: שיגעתם את רבו.

רם שפע: 21, 28, 29, 30.

עידית סילמן: למה?

עידית סילמן: 21, 28 ו-30.

רם שפע: אפשר להוציא את 29.

ניר אורבך: 21, 28 ו-30.

ניר אורבך: מי בעד?

ניר אורבך: ירים את ידו.

ניר אורבך: מי נגד?

ניר אורבך: תעירו את אביר, תגידו שזה עבר.

ניר אורבך: אושר.

ארבל אסטרחן: שגם הסעיפים האלה עוברים לוועדת חוקה, רק בפיצול.

ניר אורבך: כן.

ניר אורבך: פרק כ', ייעול מערך הכשרות, נושא 36, סעיפים 93 עד 100, מומלץ להעביר לוועדת מיזמי תשתיות לאומיים מיוחדים ושירותי דת ייעודיים.

עידית סילמן: מיזמים לאומיים ושירותי דת.

ניר אורבך: מי בעד?

ניר אורבך: ירים את ידו.

ניר אורבך: מי נגד?

ניר אורבך: מי נמנע?

ניר אורבך: אושר.

ניר אורבך: פרק כ"א, רכבת תחתית מטרו, נושא 37, סעיפים 101 ו-102.

ניר אורבך: פרק א' בלבד.

ארבל אסטרחן: לא, גם פה יש פיצול.

ארבל אסטרחן: הכול עובר לוועדה, סימן ג' בפרק ב' מפוצל.

ניר אורבך: כן.

ניר אורבך: אז פרק א' וסימן ג', חלק ב', מפוצל.

ניר אורבך: בכל מקרה זה עובר לוועדת מיזמי תשתיות לאומיים מיוחדים ושירותי דת ייעודיים.

ניר אורבך: מי בעד? ירים את ידו.

ניר אורבך: מי נגד?

ניר אורבך: מי נמנע?

ניר אורבך: אושר.

ניר אורבך: פרק כ"ב, רישוי באמצעות מורשה להיתר.

ניר אורבך: סעיפים 103 עד 106, הוועדה המומלצת פנים והגנת הסביבה.

ניר אורבך: מי בעד? ירים את ידו?

ניר אורבך: מי נגד?

ניר אורבך: מי נמנע?

ניר אורבך: אושר.

ניר אורבך: פרק כ"ג, יבוא, נושא 39, אפשר את כל הפרק, את כל הפרק מומלץ להעביר לוועדת כלכלה.

ניר אורבך: מי בעד? ירים את ידו.

קריאה: 41 גם?

ניר אורבך: גם 41, כן.

ניר אורבך: מי נגד?

ניר אורבך: מי נמנע?

ניר אורבך: אושר.

ניר אורבך: הסעיף האחרון בחוק הזה, סעיף 117, תחילת החוק, מומלץ לוועדת כספים.

ניר אורבך: מי בעד? ירים את ידו.

ניר אורבך: מי נגד?

ניר אורבך: מי נמנע?

ניר אורבך: אושר.

ניר אורבך: תודה רבה.

ניר אורבך: חלוקה ופיצול הצעת חוק התוכנית הכלכלית (תיקוני חקיקה להשגת יעדי התקציב לשנות התקציב 2021 ו-2022), התשפ"א-2021.

ניר אורבך: עוברים עכשיו לחוק השני.

ניר אורבך: הצעת חוק התוכנית הכלכלית (תיקוני חקיקה להשגת יעדי התקציב לשנות התקציב 2021 ו-2022), התשפ"א-2021.

ניר אורבך: סעיף 1, מטרת החוק, מומלץ להעביר לוועדת הכספים, מי בעד?

ניר אורבך: ירים את ידו.

ניר אורבך: מי נגד?

ניר אורבך: מי נמנע?

ניר אורבך: אושר.

ניר אורבך: פרק ב', התחשבנות בין בתי חולים לקופות חולים, מומלץ להעביר לוועדת בריאות.

ניר אורבך: מי בעד? ירים את ידו.

ניר אורבך: מי נגד?

ניר אורבך: מי נמנע?

ניר אורבך: אושר.

ניר אורבך: פרק ג' הלוואות לדיור, סעיפים 4 ו-5, מומלץ להעביר לוועדת הכספים.

ניר אורבך: מי בעד? ירים את ידו.

ניר אורבך: מי נגד?

ניר אורבך: מי נמנע?

ניר אורבך: אושר.

ניר אורבך: סעיף 6.

ארבל אסטרחן: פרק ד'.

ניר אורבך: עד הסוף כבר, לוועדת כספים.

ניר אורבך: מי בעד?

ניר אורבך: ירים את ידו.

ניר אורבך: מי נגד?

ניר אורבך: אושר.

ניר אורבך: פרק ה', הבטחת התשואות בתשואות קרנות הפנסיה, סעיף 11, מומלץ להעביר לוועדת הכספים.

ניר אורבך: מי בעד? ירים את ידו.

רם שפע: אני לא בעד זה.

ניר אורבך: מי נגד?

ניר אורבך: מי נמנע?

ניר אורבך: אושר.

ניר אורבך: פרק ו', מיסוי הכנסות צבורות, סעיפים 13-12, לוועדת כספים.

ניר אורבך: מי בעד? ירים את ידו.

ניר אורבך: מי נגד?

ניר אורבך: אושר.

ניר אורבך: פרק ז', פריסת המועדים להמשך עבודות ההנגשה.

עידית סילמן: עבודה ורווחה.

ניר אורבך: סעיפים 14 ו-15, מומלץ להעביר לוועדת עבודה ורווחה.

ניר אורבך: מי בעד? ירים את ידו.

ניר אורבך: מי נגד?

ניר אורבך: מי נמנע?

ניר אורבך: אושר.

ניר אורבך: פרק ח', מיסוי שותפויות וקרנות השקעה, סעיפים 18-16, להעביר לוועדת כספים.

ניר אורבך: מי בעד? ירים את ידו.

ניר אורבך: מי נגד?

ניר אורבך: אושר.

ניר אורבך: פרק ט', ביטוח לאומי, סעיפים 20-19, להעביר לוועדת כספים.

ניר אורבך: מי בעד? ירים את ידו.

ניר אורבך: מי נגד?

ניר אורבך: אושר.

ניר אורבך: סעיפים 23-21, 24, 25 ו-28-26 מומלץ להעביר לוועדת העבודה והרווחה.

ניר אורבך: מי בעד? ירים את ידו.

ניר אורבך: מי נגד?

ניר אורבך: מי נמנע?

ניר אורבך: אושר.

ניר אורבך: פרק י', שונות, סעיף 29, מומלץ להעביר לוועדת חינוך.

ניר אורבך: מי בעד? ירים את ידו.

ניר אורבך: מי נגד?

ניר אורבך: אושר.

ניר אורבך: סעיף 30, חוק גנים לאומיים, מומלץ להעביר לוועדת כספים, מי בעד?

ניר אורבך: ירים את ידו.

ניר אורבך: מי נגד?

ניר אורבך: מי נמנע?

ניר אורבך: אושר.

ניר אורבך: סעיפים 31, 32 ו-34, מומלץ להעביר לוועדת כספים.

ניר אורבך: מי בעד? ירים את ידו.

ניר אורבך: מי נגד?

ניר אורבך: מי נמנע?

ניר אורבך: אושר.

ניר אורבך: סעיף 33, מומלץ להעביר לוועדת העבודה והרווחה.

ניר אורבך: מי בעד? ירים את ידו.

ניר אורבך: מי נגד?

ניר אורבך: אושר.

ניר אורבך: והסעיף האחרון, סעיף 35, תחילה.

ניר אורבך: מומלץ להעביר לוועדת כספים.

ניר אורבך: מי בעד? ירים את ידו.

ניר אורבך: מי נגד?

ניר אורבך: אושר.

ניר אורבך: חברים, היה תענוג, תודה רבה לכם.

ניר אורבך: עכשיו למליאה.